
I.     Ved   Jubelfesten   1817. 

[Denne  Salme,  som  undtagelsesvis  findes  her  at  maatte  medtages, 
havde  vel  rettest  haft  sin  Plads  ved  Siden  af  Nr.  42  i  denne  Ud- 
gaves 4de  Del,  men  falder  dog  heller  ikke  paa  denne  Plads  uden- 
for Tidsfølgen.  Den  aftrykkes  her  efter  Særtrykket  „Salmer  ved 
Jubel-Festen  1 817.  Kjøbenhavn.  Trykt  hos  Andreas  Seidelin." 
Den  findes  ogsaa  trykt  i  Nyeste  Skilderi  af  Kbhn.  1 8 17,  Nr.  86  f. 
28de  Oktbr.  Ændret  i  „Sangværk  for  den  danske  Kirke",  Salmer 
og  aandelige  Sange  I,  Nr.  4,     Jfr.  samme  Værk  V,  S.  659 — 60.  883.] 


bom  den  gyldne  Sol  udbryder 
Vældig  af  den  sorte  Sky, 
Og  sin  Straaleglans  udskyder, 
Indtil  Mulm  og  Mørke  fly, 
Saa  i  helligt  Morgengry, 
Gjennem  Pavedømmets  Sky^ 
Ordets  Lys  udbrød  med  Ære, 
Korsets  Navn  velsignet  være! 


Lover  Gud,  I  Kristne  fromme! 
Gjæster  ved  hans  Naadebord! 
Lad  med  Fryd  os  i  ihukomme 
Herrens  Gjerninger  paa  Jord! 
Himmelordets  klare  Guld 
Var  som  sjunket  under  Muld, 
Men,  trods  Kejser,  Band  og  Pave, 
Herren  lod  sit  Guld  opgrave. 

V.  I 


1.      Ved  Jubelfesten  i8iy. 


Sandheds  Ord  var  lagt  paa  Hylden, 
Løgn  og  Tant  i  Kirken  lød, 
For  en  Krone,  for  en  Gylden, 
Himmerig  til  fals  man  bød; 
Lovens  Bud  og  Korsets  Ord 
Var  som  gravet  ned  i  Jord, 
At  de  skulde  ej  fordømme 
Paveløgn  og  Munkedrømme. 

Støv  ej  svækker  Herrens  Domme, 
Liv  og  Kraft  er  Sandheds  Ord; 
Lover  Gud,  I  Kristne  fromme! 
Lover  Gud,  I  Engiekor! 
Lyset  kom,  og  Mørket  veg, 
Paven  sank,  og  Ordet  steg; 
Læs  af  Løgn,  som  Bjærg  at  skue, 
Vælted  Biblens  Myretue. 

Herrens  Raad  ej  Støv  udgrunder. 

Verden  aldrig  dem  forstaar, 

I  hans  Haand  gjør  Smaating  Under, 

Fattig  Munk  gjør  Jubelaar; 

Morten  Luther  med  Guds  Ord 

Tændte  Lys  igjen  paa  Jord, 

Og  hans  Navn  skal  gaa  med  Solen, 

Thi  han  rejste  Naadestolen. 

Lover  Gud,  I  Folk!  og  sjunger: 
Guds  Apostler  vidt  paa  Jord 
Nu  igjen  med  vore  Tunger 
Tale  klart  Guds  dybe  Ord! 
Lover,  takker,  priser  Gud, 
Som  os  drog  af  Mørket  ud! 
Beder:  Gud  os  vel  bevare, 
Ved  sin  Aand,  for  Mørkets  Snare! 


2.     Februar  •Lili  en.     1818. 


Tak,  vor  Fader  i  det  høje! 
Tak,  i  Jesu  Kristi  Navn ! 
Naade  for  dit  Guddomsøje 
Fandt  vor  ringe  Fødestavn; 
Til  os  over  Bølgen  blaa 
Kraftig  bødst  du  Ordet  gaa, 
Rent  og  klart  du  i  vor  Kirke 
Bød  det  lyde,  bød  det  virke. 

Aldrig,  Gud!  du  det  forandre! 
Lad  i  fromme  Fædres  Fjed 
Os  i  Lyset  trolig  vandre. 
Lyses  hjem  til  dig  i  Fred! 
Syndet  har  vi,  Fader  kjær! 
Var  kun  Straf,  ej  Naade,  værd; 
Men,  for  Jesu  Skyld,  tilgiv! 
Dagen  hælder,  hos  os  bliv! 
Hjærtet  brænde,  Kinden  gløde 
I  en  hellig  Aftenrøde! 


2.     Februar-Lilien. 

(Til  A.  S.  ørsted.) 
(1818.) 

[Trykt  uden  Navn  i  Nyeste  Skilderi  af  Kbhn.  f.  17de  Febr.  18 18. 
Med  Tilføjelse  af  Parentesen  under  Titelen  optrykt  i  Nordiske 
Smaadigte  (Kristiania,  1838),  S.  143 — 45.  Det  er  som  bekjendt  et 
Mindekvad  over  Øhlenschlægers  Søster,  A.  S.  Ørsteds  første  Hustru 
Sofie ^  f  9de  Febr.  18 18.  Se  om  hende  i  Særdeleshed  „Fra  Øhlen- 
schlægers Kreds",  Biografier  ved  Nikolaj  Bøgh.     Kbhn.  1881.] 


1  ro  mig,  Ædling !  hun  er  ikke  død, 
Kun  i  Skumringen  det  saa  mon  lade, 


2,     Fehruar-Lilien.     1818. 


Rød  og  hvid  hun  slumrer  i  dit  Skjød, 
Blaanende  kun  af  Kjærminde-Blade. 
Vaagn,  Sofia!  vaagn  i  Herrens  Navn! 
Se,  din  Søvn  har  vakt  et  bittert  Savn! 

Kom  med  Lyset!  ser  du,  ædle  Mand! 
End  hun  aander,  se,  hvor  Luen  bæver! 
Se  det  Smil,  den  Blomst  fra  Glædens  Land! 
Se,  hvor  sej  er  rigt  sig  Øjet  hæver! 
Se,  dér  staar  hun  jo  i  Kjortel  blaa, 
Alt  som  Valborg  hun  i  Hjærtet  saa'! 

Sværmer  jeg!  o,  Ædling !  sig  det  ej! 
Lad  dit  Hoved  i  dit  Hjærte  granske! 
Rejs  til  Roskild  ad  den  Kongevej, 
Saga  banet  har  for  ægte  danske! 
Hør  den  lille  Fugl  i  Issefjord! 
Lavt  den  synger,  som  Kjærminden  gror. 

Naar  du  kommer  da  til  Fredriksberg, 
Spørg  vemodig  kun  om  din  Veninde!       ^ 
Plant  Kjærminder  paa  Sofies  Bjærg! 
Lad  kun  Taaren  over  Støvet  rinde ! 
Ret  forklaret  i  den  høje  Glug, 
Vemods-Taaren  er  Kjærminde-Dug. 

Men,  o,  Ædling!  husk  saa,  hvad  du  véd: 
Plante,  vande,  kan  kun  vi  i  Støvet, 
Væxten,  Livet,  kommer  oven  ned, 
Af  Velsignelse  kun  grønnes  Løvet, 
Af  Velsignelsen,  som  ingen  saa'. 
Lysner  kun  Kjærminden  himmelblaa! 

Løft  da  Øjet  over  Bjærg  som  Dal, 
Op  mod  Buen,  som  kun  Bønnen  rækker! 


2.     Februar -Lili  en.     1818. 


God  er  Gartneren  i  Blaamaj-Sal, 
Gjærne  Blomst  af  Stilke  han  udklækker; 
Bed  og"  bi!  ja,  bed  i  Jesu  Navn! 
Da  faar  Bod  du  for  dit  dybe  Savn. 

Din  Sofies  Bjærg  du  from  har  lagt 
Under  Kirkespiret,  langt  fra  Flokken; 
Dermed  har  dit  Hjærte  vist  udsagt: 
Der  er  Trøst  for  dig  i  Kirkeklokken; 
Hør!  den  svarer  fra  det  høje:  „Søn! 
Tak  din  Gud  I  thi  han  har  hørt  din  Bøn ! 

.,Din  Sofie  sank  i  Graven  ej, 
Hun  med  mig  af  Grav  opstod  forklaret; 
Far  kun  frem  paa  Sagas  Kongevej! 
Dér  hun  brat  dig  vorder  aabenbaret; 
Hør  den  lille  Fugl  i  Issefjord ! 
Som  den  synger,  og  Kjærminden  gror." 

Hør  da,  Ædling!  paa  den  lille  Fugl, 
Som  kun  har  sit  Fædreland  for  oven, 
Men  i  Bøgelund  dog  Spurveskjul, 
Over  Moderskjødet:  Hjærtevoven! 
Den  for  Verden  kun  er  askegraa. 
Men  i  danske  Øjne  himmelblaa. 

Spørger,  Ædling!  du  om  Fuglens  Navn, 
Kan  kun  Fuglekongen  ret  dig  svare; 
Men  at  Danebod  for  Danesavn 
Sangen  er,  kan  Saga  aabenbare; 
Vist  og  har  den  Turtelduebryst, 
Og  paa  Modersmaalet  Svanerøst. 

Lyt  da,  Ædling!  til  den  søde  Sang, 
Som  kan  Minder  give  Liv  og  Vinger: 


j.     Kjærminde-Bladet.     1818. 


Skikkelse,  som  over  Danevang 

Solen  tegner  med  sin  Rosenfinger, 

Naar  dens  Billedskrift,  med  Segl  for  Navn, 

Skaber  om  til  Længsel  blid  vort  Savn! 

Glad  da  føler  du,  hun  er  ej  død: 
Naar  din  Længsels  Billede  sig  hæver, 
Himmelblaa  og  hvid  og  rosenrød, 
I  dit  Hjærtekammer  hun  indsvæver. 
Lærer  dig,  med  Varme  og  med  Klang: 
Intet  Skyggespil  er  Billedsang. 


Spørg  ej,  Ædling!  hvem  de  Strænge  rører. 
Og  fortag  dig  ej  paa  noget  Navn! 
Sandheds  Røst  kun  Sandhed  selv  tilhører. 
Med  sig  selv  man  bøder  ej  paa  Savn; 
Let  om  Hjærtet  kan  du  det  fornemme. 
Hvis  dig  rører  her  en  Sandheds  Stemme. 


3.     Kjærminde-Btadet. 

(Til  Ingemann.) 
(1818.) 

[Trykt  i  Danevirke,  IV,  155 — 72;  optrykt  i  Nord.  Smaadigte  (Kri- 
stiania,  1838),  S.  146 — 59,  med  Tilføjelse  i  Titelens  Parentes  af 
Ordet  „udenlands",  eftersom  Digtet  er  fra  Efteraaret  181 8,  medens 
Ingemann  befandt  sig  paa  en  længere  Udenlandsrejse.  Se  Grundt- 
vig og  Ingemann,  Brevvexling  1821 — 59,  udg.  og  indledet  af  S. 
Grundtvig  (Kbhn.  1882),  S.  XXXII.  —  Af  Forf.'s  bevarede  Ud- 
kast til  dette  Digt  kan  hidsættes  to  Vers,  som  ej  gjenfindes  i 
det  trykte : 

Dog,  hvad  vil  her  den  barske  Præstemine! 
Har  jeg  nu  glemt,  hvad  Fuglen  hed,  dér  sang 


s.     Kjær  minde-Bladet.     1818. 


Om  Torkild,  Viduvelt  og  Serafine, 
Om  Pøstriks  Kunster,  Himmelharpens  Klang? 
Hvad  heller  mener  jeg,  den  Fugl  kan  glemme, 
Hvad  sødest  toner  i  hans  egen  Stemme? 

Du  véd  det,  Ven!  at  Fuglen  ej  jeg  glemmer; 
Men  aldrig  tør  paa  Støv  jeg  stole  trygt, 
Og  Selvforglemmelsen  af  stærke  Stemmer 
Kun  alt  for  klart  retfærdiggjør  min  Frygt; 
O,  næst  (^é-w  Fjende,  man  som  Ven  betragter, 
Er  det  den  farligste,  man  mest  foragter. 

Forud  for  dette  Digt  maa  ligge  en  i  Forf.'s  Haandskrift  bevaret 
Begyndelse  til  et  „Rimbrev  til  B.  Ingemann"  (forst  overskrevet 
„Andet  Rimbrev";  jfr.  Rimbrevet  til  Ingemann  fra  Marts  1817  i 
Danevirke  II,  lOO — 1 17;  i  nærv.  Udg.  IV,  Nr.  30),  formodentlig 
skrevet  endnu  inden  Ingemanns  Afrejse.  Denne  Begyndelse  lyder 
som  følger: 


Rimbrev  til  B.  Ingemann. 

Ad  Cimbrers,  Goters,  Longobarders  Vej 
Fra  Danmark  stævner  du,  min  Ven!  i  Syd; 
Det  Vandringskab,  du  véd,  mig  frister  ej, 
Saa  af  Nødvendighed  jeg  gjør  en  Dyd, 
Naar  jeg  indskrænker  baade  Fjed  og  Lyst 
Til  gamle  Danmarks  vennemilde  Kyst. 

Ej  smilende  jeg  siger  dig  Farvel 

Og  skjæmter  aldrig   bort  min  Angst  for  Syden, 

Hvor  alt  saa  mangen  Balder  for  til  Hel, 

Og  hvor  man  Skinnet  skatter  kun  og  Lyden; 

Men  ingen  Pen  udmale  kan :  far  vell 

Som  kvalt  det  fra  en  Vennetunge  lyder. 

Og  Fingre  daarlig  klare  Hjærte-Gjæld, 

Kun  Vand  er  Taare-Perlen,  naar  den  flyder. 

Farvel!  det  er  et  helligt  Gaadeord, 
Som  sandelig  har  hjemme  i  Guds  Rige, 
Et  Ord,  vi  fatte  ikkun  halvt  paa  Jord, 
Og  som  kun  Fugletunger  kan  udsige; 

Kun  de  kan  sige  det  og  ikke  sukke, 
Indbyrdes  sige  det  med  Smil  paa  Kind; 
Selv  de  det  kun  med  et  vemodigt  Sind 
Kan  sagte  hviske  over  Barnets  Vugge, 
Mens  Taarerne  som  Honningdug  nedrinde 
Paa  Hjærtegrundens  falmende  Kjærminde. 
Kun  de^  der  selv  har  altid  faret  vel^ 
Til  hvem  de  véd  og,  vel  skal  evig  fare, 
Tiljuble  kan  hinanden  sødt:  far  vel! 
Og  med  et  Lovsangs-Tak  hinanden  svare. 
Vi  kan  det  ej ;  den  bedste  Tunge  bindes 
Af  Farerne,  vi  se,  og  Færdselen,  vi  mindes. 

Ej  det  Farvel,  jeg  i  mit  Hjærte  stammer. 

Du  vente  da,  hvor  Pen  skal  føre  Ord! 

Ja  søg  det.^  Ven,  kun  i  mit  Hjærtekammer! 

Thi  selv  paa  Læberne  det  ikke  bor. 

Kun  skjæmte  vil  jeg,  som  jeg  skjæmter  gjærne, 

Med  gammel  sælandsk  Bonde-Vittighed; 

Det  fine  faar  jeg  aldrig  i  min  Hjærne, 

Thi  jeg  er  grov  i  Munden,  som  du  véd. 

Kun  skjæmte  vil  jeg  med  de  lange  Rejser, 

Og  med,  hvad  udenlands  man  ser  og  hører. 

Dog  egentlig  kun  med  de  lange  Ører 

Og  alt,  hvad  Rejser  gjøre  skal  til  Kejser. 

Jeg  skjæmter  højt,  fordi  det  var  paa  Tiden, 

Man  lærte:  ej  at  rejse  efter  Næsen; 

Jeg  skjæmter  drøjt,  for  man  skal  føle  Sviden 

Og  ikke  slippe  med  et  fornemt  Væsen. 

Til  dig  jeg  skriver,  da  du  netop  rejser, 

Da  vi  hinanden  dog  omtrent  forstaa,         / 

Da  du  i  Kikkerten  har  ingen  Kejser, 

Og  lader  alienfals  min  Knebber  gaa. 


I,  se  god  Dag,  min  Bror!  hvor  gjælder  Rejsen? 
At  sige:  ikke  den  i  Dag,  men  den  i  Morgen: 
Den  Pokkeren  i  Vold,  dér  ud  til  Svejsen, 
Til  Myklegaard,  til  Hurliburli-Borgen. 


*] 

rarvel!  o,  hvem  kan  dette  Ord  udtale? 
Naar  toner  i  sin  Fylde  det  paa  Jord? 
Kun  naar  Guds  Børn  i  Livets  Aftensvale 
Det  høre  jubles  ud  af  Englekor; 
Kun  naar  de  fare,  alt  som  Ordet  lyder, 
De  føle  fuldelig,  hvad  det  betyder. 

Vi  sige  bedst  Farvel,  naar  dybt  vi  sukke, 
Og  svare  saa  til  Vægten  af  vor  Gjæld; 
Selv  med  et  Suk  vist  over  Barnets  Vugge 
Udnynner  Engelen  et  ømt  Farvel; 
Thi  Taaren  maa  som  Honningdug  nedrinde 
Paa  Hjærtegrundens  falmende  Kjærminde. 

Kun  de,  som  aldrig  have  faret  ilde. 
Som,  hvor  de  færdes,  fare  vel  med  Gud: 
Kun  Regnbu-Straalerne  fra  Lysets  Kilde, 
Kun  Englene,  som  Naadens  Sendebud, 
Kun  de  kan  smilende  med  Himmeltunge 
Farvel!  Farvel!  hinanden  højt  tilsjunge. 

O,  Ven!  o,  vent  da  ej  af  mig  at  høre 
Det  dybe  Ord,  jeg  ej  udtale  kan, 
Og  endnu  mindre  lade  Pennen  føre, 
Som  Tunge-Skyggens  kolde  Færgemand! 
Kun  taarekvalt  Farvellet  lidt  betyder. 
Og  Vand  er  Taare-Perlen,  naar  den  flyder. 

O,  var  hti7t  vaagen  nu,  mit  Hjærtes  Broder! 
Hvis  Hj ærtesuk  var  Sang,  hvis  Graad  var  Guld 
O,  var  hun  vaagen  nu,  vor  søde  Moder, 
Ja,  Moder  til  saa  mangt  et  bedre  Kuld, 
Som  røber  os,  i  Skin  af  Sagas  Kjærte, 
At  hende  laa  en  ædel  Sten  paa  Hjærte! 

O,  var  hun  vaagen  nu,  den  Dannekvinde, 
Som  skød  ved  Arnen  sig  livsalig  frem, 
Og  vinked  med  saa  mangen  blaa  Kjærminde 
Skjoldungen  til  sit  underfulde  Hjem, 
Ja,  førte  did  ham  under  Slør  tilbage, 
Hvor  Marken  blomstrede  om  Vinterdage! 


O,  var  hun  vaagen  nu,  hun  sikkert  vilde 
Tilhulke  dig  det  ømmeste  Farvel, 
Som  kan  udrisle  af  en  Hjærtekilde, 
Hvis  Liv  og  Lyst  er  kun  dens  Afkoms  Held, 
Hvis  Bølge  er  en  Taare  fra  det  høje, 
Neddryppet  af  en  Barne-Engels  Øje. 

Men  ak!  hun  sover  under  Bøgeløvet, 
Som  visnet  skjuler  hendes  hvide  Bryst; 
At  vække  hende  jeg  omsonst  har  prøvet, 
Skjønt  jeg  med  Graad  opløftede  min  Røst; 
Utrøstet  har  det  yderste  jeg  vovet; 
Hun  sover,  ak !  som  den,  der  er  hensovet. 

Ak,  er  det  muligt!  trøstesløse  Tanke! 
Har  Børnesorg  i  Graven  hende  lagt! 
Holdt  virkelig  det  Hjærte  op  at  banke, 
Som  slog  for  Støvets  Held  i  Himmeltakt! 
Ak!  er  det  brustet  nu,  det  Himling-Øje, 
Hvis  Liv  og  Lyst  var  Glansen  i  det  høje! 

O,  lod  maaske  af  Fordom  jeg  mig  blænde? 
O,  skuffed  mig  det  kjære  Moder-Navn, 
Saa  Navnet  er  det  eneste  af  hende, 
Som  blev  tilbage  i  vor  Fødestavn, 
Da  sorrigfuld  hun  over  salten  Vove 
Bortsvømmede  en  Gang  fra  Danmarks  Skove! 

O,  drog  maaske,  for- hende  at  opsøge, 
Man  fordum  skarevis  fra  Norden  ud, 
Og  plantede  i  Syd  de  røde  Bøge, 
Til  Taare-Minder  over  Ottars  Brud? 
Hvad  heller  for  hun  over  Land  og  Bølge, 
Som  Skjoldmø,  selv  med  Ledingstrop  i  Følge? 

O,  er  det  saa:  o,  lever  i  det  fjærne 
Vor  hulde  Moder  under  Slør  i  Løn, 
O,  vinkede  hun  med  sin  milde  Stjærne 
Til  Syden  ned  sin  kjære,  yngste  Søn,  — 
Da  far,  da  flyv  med  Kys  i  hendes  Arme! 
Dér  bryder  ud  i  Blomst  din  bundne  Varme. 

Dog  bi,  o,  bi!  thi  Stjærner  kan  bedrage. 
Ja,  Gj øgle-Glimt  ^)  i  Luften  lege  tit. 
Og  Skinnet  let  vort  Øje  kan  indtage, 
Kun  dunkelt  Hjærtet  skjelner  løst  og  frit, 
Og  i  de  dunkle,  favre  Farve-Bække 
Der  spille  Luft-Æoner  under  Dække. 

O,  bi,  og  hør  et  Ord  af  bange  Broder! 
Han  har  vel  ej  et  Hjærte  ømt  som  dit. 
Men  elsker  trofast  dog  den  fælles  Moder, 
Og  saa'  i  Spejlet  hendes  Aasyn  tit: 
I  Saga-Spejlet,  som  kan  aldrig  blænde, 
Naar  ret  for  Lyset  vi  kun  Rammen  vende. 

O.  tro  mig!  ej  med  Ebbe  og  med  Aage 
Vor  bedste  Moder  drog  af  Landet  ud. 
Ej  bort  hun  stævnede  i  Anglers  Kaage, 
Med  Lodbrogs  Sønner  eller  Gamle-Knud; 
Hun  lever  kun,  hvor  levende  hun  mindes : 
I  Danmark  eller  ingensteds  hun  findes. 

^)  [Nord.  Smaad.:  Blus.] 

Hun  drog  ej  ud  med  nogen  Kæmpeskare, 
Som  skæfted  Spyd  for  Lyst  med  Ask  og  Bøg, 
Hun  hader  Vold  og  skyer  gjærne  Fare, 
(Kun  nødig  parres  Nattergal  med  Høg,) 
Hun  slog  ej  Snækken  løs  for  Vind  og  Vove, 
Naar  Nattergalen  slog  i  grønne  Skove. 

Vel  drog  hun  ud  i  Oldtids  fjærne  Dage, 
Som  vi  i  Gaadespejlet  skimte  end. 
Da  vemodsfuld  hun  ledte  om  sin  Mage: 
Om  sin  forfløjne,  faldne  Hjærtensven; 
Men  rørt  hun  standsed,  da  om  Danmarks  Skove 
Sig  bøjed,  bælted  hendes  Hjærtevove. 

Hun  drog  ej  ud  med  Flokke  eller  Hære, 
Thi  aldrig  nænte  hun  for  nogen  Pris 
Sit  Havfrubælte  grum  at  overskære, 
Ubodeligt  var  hende  dets  Forlis; 
Ej  daarlig  haabed  hun  sin  Ven  at  finde. 
Ved  Vold  at  gjøre  paa  hans  søde  Minde. 

Hun  drog  ej  ud  for  Lyst  og  ej  for  Trængsel, 
Men,  hvad  hun  savned  i  sit  Havfruskjød, 
Hun  oppebied  med  vemodig  Længsel, 
Til  hende  Aanden  ^)  det  i  Tro  indgød, 
Og  da  hun  i  sin  Husbonds  Himmelaande 
Fik  Haab  til  Bod  for  Sorgens  dybe  Vaande. 

Hun  drog  ej  ud;  thi,  hvad  sig  end  forandrer, 
(Det  ligge  tungt  paa  Grund,  det  svømme  let!) 
Af  Legemet  dog  Hj ærtet  ej  udvandrer, 
Undtagen^)  i  det  sidste  Aandedræt, 
Ja,  selv  naar  Aanden  stemmes^),  Tungen  stammer, 
Det  ømt  sig  krymper  i  det  snævre  Kammer. 

^)    [Nord.    Smaad.:    Aanden   hende.]      2)    [Nord.    Smaad.:    End 
ikke.]     ^)  [Nord.  Smaad.  :  Thi  længere  endnu  end.] 


s.     Kjærminde- Bladet,     1818.  1 3 

Hun  drog  ej  ud,  den  hustro  Dannekvinde, 
Ej  over  Markeskjel,  i  Hedenold; 
Thi  kun  hun  selv  har  gjemt  i  kjærligt  Minde 
De  førstefødte:  Humble,  Dan  og  Skjold; 
Og  hjemme  var  hun  jo,  den  fredegode, 
Da  Marken  rundt  hun  Støvet  bar  af  Frode. 

Hun  drog  ej  ud  med  Svender  og  med  Knuder, 
Ja,  ikke  selv  med  Erik  Ejegod; 
Naar  Aftenrøden  maled  Kirkens  Ruder, 
Hun  hjemme  baded  sig  i  Jordans  Flod, 
Og  naar  for  Alterbord  Højmessen  toned, 
Hun  følte  sødt  sig  med  sin  Gud  forsonet. 

Hun  drog  ej  ud;  thi  var  ej  selv  hun  hjemme, 
Da  Hellig-Knud  hensov  i  hendes  Skjød, 
Da  Bent,  henreven  sødt  af  hendes  Stemme, 
Nedsank  i  Kongesmykke  rosenrød, 
Da  rørt  hun  sang:  o,  det  er  Engle-Gammen, 
Naar  Brødre  saa  til  Himmels  fare  ^)  sammen !. 

Hun  drog  ej  ud  med  kjække  Valdemarer, 
Ja  ej  engang  med  Absalon  paa  Tog; 
Hun  hjemme  korsed  sig  for  Hedningskarer, 
Og  fældte  Taarer  under  Danebrog; 
I  Sæk  og  Aske  hun  paa  Baaren  segned, 
Da  Abel  rødmede,  og  Erik  blegned. 

Hun  drog  ej  ud:  hun  laa  som  Lig  paa  Baare, 
Som  Saga  laa  paa  Saxos  Pergament, 
Paa  Kinden  perlede  en  størknet  Taare, 
Tillukt  var  Øjet,  men  dog  himmelvendt; 
Man  saa' det  grandt,  hvor  Danmarks  Himmel  graaned. 

Da,  som  paa  Hel,  paa  Freja  Læben  blaaned. 

^)  [Nord.  Smaad. :  paa  Jorden  smelte.] 

Hun  drog  ej   ud,  ej  bort  fra  Kildevangen. 
Hun  syntes  død,  men  leved  dog  i  Løn; 
Thi  selv  jo  tonede  hun  Klagesangen, 
vSom  sødt  end  rører  hendes  yngste  Søn: 
Hun  var  her;  thi  i  Sommer- Aftenstunden 
Som  Nattergal  hun  slog  i  Bøgelunden. 

Hun  drog  ej  ud  i  Morten  Luthers  Dage, 
Hun  drog  ej  ud  i  vores  Jævndøgns-Nat: 
I  Luther-Dagene  hun  vaagned  fage, 
I  Jævndøgns-Natten  hun  indslumred  mat; 
Men  hjemme  blev  hun,  vaagen  og  i  Slummer, 
I  Danmark  er  hun,  om  og  død  af  Kummer. 

Paa  Baaren  daanet,  laa  i  Vaabenhuset 
Vor  Moder  bleg,  med  Barnet  i  sin  Arm; 
Da  Livsens  Aande  over  Marken  sused, 
Hun  vaagned,  hævede  sig  hjærtevarm. 
Gik  ind  i  Kirken  under  Havfrukaaben, 
Og  bar  med  Fryd  sin  bedste  Søn  til  Daaben. 

Den  Søn  opvoxte  under  Kirkens  Vinger, 
I  Tidens  Løb  han  blev  og  præstelærd, 
Sig  rakte,  syntes  det,  hans  Tommelfinger 
Alt  efter  Grebet  paa  hans  Faders  SvSerd, 
Og  dannet  var  af  Moders  Liv  hans  Tunge 
Til  Davids  Salmer  i)  sødelig  at  sjunge. 

Hun  drog  ej  ud,  saa  længe  Sønnen  trolig 
I  Kirkeskolen  sig  til  Bogen  holdt; 
Om  Vinteraftner  i  sin  Enkebolig 
Hun  vel  beklaged,  at  det  blev  saa  koldt; 
Men  Vadmel  dog  og  sommersanket  Brænde 
Holdt  Blodet  flydende  i  ham  og  hende. 


^)  [Nord.  Smaad.:  Davids-Salmen.] 

Hvad  blev  han  til,  vor  gamle  Moders  Støtte, 
Hvor  blev  han  af,  den  Dannekvinde-Søn? 
Har  han  ^in  Stav  fra  Marken  maattet  flytte, 
Og  skjule  sig  blandt  Klipperne  i  Løn? 
Hvad  heller  glemte  Tonen  han  fra  oven, 
Og  tuder  vildt  med  Ulvene  i  Skoven? 

Ak!  har  Dan  Goddreng  under  Vinters  Hjærte 
Sin  Herkomst  og  sit  Modersmaal  forgjæt, 
Ak,  da  vor  Moder,  sønderknust  af  Smerte, 
Udvandret  er  med  sidste  Aandedræt; 
Ak,  da  forgjæves  lyder  kun  vor  Klage, 
Hun  kommer  aldrig,  aldrig  mer  tilbage. 

Dog  nej,  o,  nej:  forvildes  og  forføres 
Det  kan,  som  hver  en  dødelig,  og  Dan, 
Men  holde  op  ved  Moders  Røst  at  røres, 
Gaa  hende  kold  forbi  paa  Gravens  Rand, 
Det  kan  han  ej ;  thi  Aanden  er  ham  givet. 
Som  Blomsten,  kun  i  Kraft  af  Moderslivet. ' 

Ja,  var  det  muligt:  kunde  Dan  forhærdet 
End  drage  Aande  ved  den  sorte  Kunst, 
Og  kalde  trodselig  paa  Dommer-Sværdet, 
Da  lytted  rundt  paa  Jordens  Kreds  omsonst 
Man  efter  Klagesang  ved  Danas  Baare: 
Udrundet  var  den  sidste  Vemodstaare. 

O!  toner  da  endnu  en  Klagestemme 
Paa  Modersmaalet,  for  vor  Moders  Kval, 
O,  da  gik  end  hun  dog  ej  Dan  ad  Glemme, 
Og  sank  ej  ned  i  Dødens  Skyggedal; 
Da,  skjønt  paa  Baaren  hun  er  bleg  neddaanet, 
Er  hendes  Liv  i  Sønnen  dog  forskaanet. 

Hvor  Jyde  Suk,  hvor  tone  Klagesange 
For  Dana,  Dagmar,  Tyra  Danebod! 
Hvor,  uden  hist  og  her  i  Danmarks  Vange, 
I  Havfru-Borgen  og  ved  Bøgens  Rod! 
Forstummede  ej  ^),  midt  i  Dagmars  Kvide, 
Selv  Klippetungen  under  Nørrelide! 

O,  her,  kun  her,  hvor  end  paa  Modersmaalet 
Dog  stundum  løfter  sig  vor  Moders  Røst, 
Trods  Lungesoten  og  trods  Morderstaalet, 
Her  Mindet  lever  end  i  Sønnebryst: 
Her  sover,  ak,  sin  Kraft,  sin  Krans  berøvet. 
Men  dog  ej  død,  vor  Moder  under  Løvet. 

O,  Ven!  o,  vent  da  aldrig  hist  at  finde, 
I  Alpers  Skjød,  ved  Apenniners  Fod, 
Din  Længsels  Moder  og  din  Sangs  Præstinde: 
Den  savnede,  den  sande  Danebod ! 
O,  bliv  her,  bliv!  du  kanst  dog  ej  undvære 
Din  Blanka,  Torkild,  alle  dine  kjære. 

Men  ak!  forgjæves  løfter  sig  min  Stemme! 
Hvor  er  min  Ven?  o,  hvor  er  Blankas  Skjald? 
Han  er,  jeg  véd  ej  hvor,  kun  ikke  hjemme, 
Ej  i  Kong  Frodes  grønne  Bøgehal; 
Ak!  medens  jeg  paa  Klagebrevet  staved, 
I  Stavnen  for  min  Broder  over  Havet. 

Forgjæves  dog  er  ingen  Ting  paa  Jorden, 
Forgjæves  lyder  intet  kjærligt  Ord, 
Forgjæves  et  Kjærmindeblad  fra  Norden 
Kan  aldrig  svømme  i  Sessrumners  Spor, 
Og  Afrodite  skal  min  Ven  ej  gjække 
Til  at  forlade  Signe-Frejas  Snække. 

^)  [Nord.  Smaad. :  Forstummed  ikke.] 

Saa  svøm  kun  bly,  men  trøstig,  over  Havet, 
Kjærminde-Blad,  som  det  vor  Moder  bød! 
Thi  kun  paa  Følgesedlen  jeg  har  stavet, 
Du  selv  udsprang  jo  af  vor  Moders  Skjød, 
Og  finder  Venskab,  hvor  du  finder  Tungen, 
Som  af  vor  Moders  Hjærte  er  udsprungen. 

Udsprungen,  siger  jeg,  men  ej  løsrevet. 
Thi,  var  den  det,  da  var  den  stum  og  død, 
Da  var  for  den  ej  Bladet  mer  end  Brevet: 
En  Boble  kun  i  Bogstav-Bølgens  Skjød; 
Den  Tunge,  som  kun  Hjærtet  kan  besjæle, 
Fra  Hjærtet  skilt,  og  mister  flux  sit  Mæle. 

Se,  til  en  Fjer  af  Urda-S vanens  Vinge 
Jeg  dig  betroer  paa  det  vilde  Hav, 
Den  skal  til  Rejnald  Fuglekjær  dig  bringe, 
End  før  han  staar  ved  Helgenskarens  Grav: 
Ved  Marmelbuerne  til  hines  Minde, 
Som  strømmevis  lod  Martyrblodet  rinde. 

O,  naar  og  hvor  du  kommer  ham  for  Øje, 
Hvor  tit  han  møder,  finder  dig  igjen: 
Ved  Maros  Grav,  paa  Romas  Taagehøje, 
Da  hils  ham  kjærligst,  ej  blot  fra  en  Ven, 
Men  ^)  fra  den  Mark,  hvis  himmelblaa  Kjærminde 
Ved  dig  sig  lægge  vil  ham  sødt  paa  Sinde ! 

Ja,  møder  du  ham  hos  Vaulunders  Broder, 
Som  tegner  Jupiter  og  hugger  Tor,  ^) 
Da  hils  dem  begge  fra  vor  hulde  Moder: 
Fra  Maler-Dronningen  ved  Issefjord! 
Da  lægger  Hjærtet  Rejnald  vist  i  Munden, 
Hvad  Nattergalen  slog  kun  paa  i  Lunden. 

^)  [Saal.  Nord.  Smaad. ;   i  Danevirke:   ikke   fra   sin  Ven,   Nej.] 
2)  [Thorvaldsen,] 

V.  2 

Modtag  da,  Ven!  hvad  jeg  formaar  at  sende: 
Et  venligt  Ord  og  et  Kjærminde-Blad! 
Det  Ord  mig  faldt  i  Mund,  det  Blad  i  Hænde, 
Da  i  det  brune  Bøgeløv  jeg  sad 
Og  stirred  paa  Kjærminden,  som  du  kjender, 
Opskudt  af  Moders  sammenlagte  Hænder. 

O,  kunde  jeg  den  Blomsterbusk  omspænde 
Og  sammenslynge  til  en  Brudekrans: 
Til  en  Guldbryllups-Mindekrans  for  hende, 
Hvis  Øje  sænked  sig  i  Himmelglans! 
O,  gid  jeg  kunde  det,  og  Kransen  række 
Til  dig,  og  til  hver  Frænde  af  os  begge! 

Da  skulde  levende  vor  Moders  Minde 
Opkomme  og  opstaa  i  alles  Bryst, 
Med  Frejas  Rosengjord  ^)  os  sammenbinde 
I  én  til  ét:  til  fælles  Værk  og  Trøst; 
Da  midt  iblandt  os  skulde,  ved  et  Under, 
Oprejses  hun,  som  dødningbleg  nu^)  blunder. 

Dog,  Ønsker  favre  er  ej  altid  fromme, 
Og  ret  kun  ønsker,  hvo  sig  selv  har  glemt ; 
Vort  Ønske  være  da:  Guds  Rige  komme, 
Ihvor  og  naar  og  som  det  er  bestemt! 
Som  Viljen  er  i  Gud,  saa  er  vor  Evne, 
Vort  eget  Værk  er  ikke  værdt  at  nævne. 

Kjær  minde-Busken  ej  jeg  kan  omspænde, 
Ej  sammenslynge  den  med  værdig  Kunst, 
Og  over  Markeskjel  den  at  udsende. 
Det  var,  om  ej  forvovent,  vel  omsonst; 
Thi  Kransen  har,  kan  Saga  os  forvisse, 
Kun  Liv  og  Glans  paa  Danas  Sølverisse. 

^)  [Nord.  Smaad.;  Rosenbaand.']  2)  [Nord.  Smaad. :  under  Løvet.] 

At  plante  ud  den  Busk.  jeg  ser  i  Aanden, 
Er,  hvad  jeg  kan  ved  Herrens  Kraft  formaa, 
Med  Bøn  til  ham,  at  saa  den  efterhaanden 
I  kristen  Jord  maa  Hjærterødder  slaa; 
Da,  hjærtedannet,  skal  i  Bøgeskygge 
Den  vist  en  Gang  vor  Moders  Hoved  smykke. 

Ja,  naar  i  Lund  de  himmelblaa  Kjærminder 
Ombølge  duftende  vor  Moder  tæt, 
Da  staar  hun  op  med  hvide  Rosenkinder, 
Og  kranses  favert  af  en  kjærlig  Æt: 
1  Issefjorden  skal  da  Maanen  gløde, 
Omblaanet  sødt  i  Tidens  Aftenrøde. 

O,  det  er  Fromheds  Løn:   selv  lagt  paa  Baare, 
I  Mindeblik  den  smiler  engleglad ; 
I  Øjet  perlede  en  Vemodstaare, 
I  Haanden  drypped  et  Kjærmindeblad ; 
Det,  tænkte  jeg,  kan  dog  din  Ven  du  sende, 
Og  Roden  vist  paa  Bladet  er  at  kjende. 

O!  er  det  saa:  kan  hist  i  fjærne  Egne 
Det  lille  Blad,  fra  Bøgelund  udsendt, 
Vor  Moders  Øje  venligt  dig  betegne, 
Med  Taareperlen,  klart  og  himmelvendt, 
Da  skal  det  Blad  end  fastere  dig  binde 
Til  Bøgelunden  og  til  Dans  Kjærminde. 

O!  hvo  som  staar,  se  til,  han  ikke  falder! 
Thi  kun  for  hvem  som  ræddes,  er  der  Raad; 
Fortørnes  ej,  min  Ven,  men  tænk  paa  Balder, 
Paa  Lokes  Argelist,  paa  Friggas  Graad! 
Ak!  alle  Vætter  hun  omsonst  besværger, 
Naar  Ur  das  Skjold  det  ømme  Sted  ej  værger. 

Hvad  gavned  fordum  det  vel  Longobarden, 
At  Frigga  sikrede  ham  Odins  Gunst! 
I  Støvet  dog  han  sank  med  Savoj arden 
For  Billedskygger  og  for  Romas  Kunst; 
For  Rosenskyggerne  paa  Skjøgekinder 
Han  skrev  i  Glemmebogen  Dans  Kjærminder. 

Om  under  Kind  igjen  han  satte  Haanden, 
Og  kom  i  Hu  sin  Ungdoms  Kjærlighed, 
Ak,  tabt  var  dog  hans  Fyrighed  i  Aanden, 
Trods  Fjederhammen,  sank  dog  halvt  han  ned, 
Fra  ørneblik  paa  Kampen  og  paa  Sejren. 
Til  Hjærnespind  om  Æventyr  i  Lejren.  ^) 

Hvad  hjalp  Normannen  selv  det,  at  saa  længe 
Han  kom  i  Hu  det  danske  Tungemaal! 
Han  tabte  lige  fuldt  i  Blomstersenge 
Sit  danske  Guld,  om  ej  sit  norske  Staal; 
Og  blev  end  Ridder  han  af  Dannersproget, 
I  Sadlen  dog  han  sad  kun  løst  og  kroget.  ^) 

O,  hvor  du  færdes  da,  og  hvor  du  stedes: 
I  Rosenlunden  og  paa  Fjældetind, 
Hvor  sødt  der  smiles,  og  hvor  ømt  der  grædes, 
O,  blændes  ikke  af  det  favre  Skin! 
O.  aldrig  glemme  Blank  a-Frej  as  Sanger, 
At  Danmark  er  Historiens  Folkvanger! 

Kun  Daarer  den  Paamindelse  behøve, 
At  ikke  alt  det  glimrende  er  Guld; 
Men  at  for  dyrt  man  kan  selv  Guldet  kjøbe, 
Fordi  det  ædleste  af  Jord  er  Muld, 
Det  føler  man  sig  fristet  til  at  glemme. 
Hvor  Glans  og  Klang  har,  som  det  lader,  hjemme. 

^)  [Øhlenschlæger.]     '^)  [Baggesen.] 

O,  kom  i  Hu,  at  paa  sit  Sted  er  Glansen 
Kun,  hvor  med  Tiden  ej  den  slides  af, 
Kun  hvor  den  straaler  paa  Kjærminde-Kransen 
I  Sagas  Hænder  over  Rosens  Grav! 
Vel  Kjødet  kan  en  Stund  med  den  opfarves, 
Men  kun  i  Aand  og  Sandhed  kan  den  arves. 

O,  kom  i  Hu,  at  Velklang  har  kun  hjemme, 
Hvor  ej  den  trænger  til  et  Fuglebryst, 
Hvor  uforgængelig  i  Sagas  Stemme 
Den  gjennemtoner  Folkets  Daad  og  Røst! 
Kun  lejet  er  den,  hvor  den  koster  noget ; 
Thi  dér  ej  hører  den  til  Hjærtesproget. 

O,  mærk  det  vel,  at  hvad  i  Rom  man  skuer. 
Det  er  ej  Aandens,  men  kun  Haandens  Kunst! 
Som  i  dens  Krønnike,  saa  i  dens  Buer, 
Man  søger  Aand  og  Hjærte  kun  omsonst; 
Og  Haandens  Værk,  er  det  vel  mer  i  Grunden 
End  Vidnesbyrd  om,  hvad  der  gik  fra  Munden! 

Med  Farver  kan  man  ingen  Kristus  male, 
Endsige  ham  af  Stene  hugge  ud: 
Kun  Ordet  skildrer  ham,  naar  Aander  tale, 
Og  billedlig  han  ses  kun  i  sin  Brud; 
Og  Bruden,  som  hun  dannes  efterhaanden, 
I  Sagas  Spejl  sig  viser  kun  for  Aanden. 

Ja,  Skjalden  kun  kan  Mennesket  afmale, 
Oprejst  af  Støv  i  Himmellegems-Dragt; 
Thi  kun  i  Ord  kan  Aander  sig  udtale. 
Og  Mennesket  er  Aand  med  Støv  i  Pagt; 
Kun  Saga  er  den  sande  Billedhugger, 
Hun  danner  Billeder,  ej  Dragedukker. 

Jeg  véd  det  godt,  at  i  den  sorte  Skole 
Enhver,  som  ej  det  kalder  Salighed, 
Med  Klang  og  Farve  og  med  Sten  at  bole, 
Til  Kunstens  Helvede  fordømmes  ned, 
At  tage  Lod  med  Skyter  og  Barbarer 
Og  Faarehovedernes  fromme  Skarer. 

Jeg  véd  det  godt;  men  ikke  stort  jeg  regner 
De  sorte  Brætter  og  de  spodske  Smil; 
Jeg  som  Barbar  mig  trøstig  selv  betegner. 
Og  kaarer  tryg  den  gamle  Kirkes  Stil; 
Jeg  siger:  det  er  Fæiskhed,  naar  Sjæle 
Sig  bøje  for,  hvad  ej  engang  kan  mæle. 

Jeg  siger  højt,  at  hvad  den  fine  Verden 
Nu  kalder  Sans  for  Kunst  og  Poesi, 
Netop  naar  det  af  Andagt  har  Gebærden, 
Er  et  opsminket,  fult  Afguderi; 
Det  klassisk  er:  at  Kjødets  Lyst  her  nede 
Vil  under  Skin  af  Aand  sig  selv  tilbede. 


4.     [W.  F.  Treschows  Fødselsdag.] 

Femtende  September  i  8  i  8. 

[Særtryk    paa    to    Oktavblade,    trykt    hos   A.    Seidelin,     uden    For- 
fatternavn.] 

rra  Arilds  Tid  laa  Danmark  fast 

Paa  Bølgen  blaa; 
Vel  mangt  et  Tov  i  Stormen  brast, 
Og  kappet  blev  dets  Granemast; 

Dog  ligger  end  vort  Danmark  fast 

Paa  Bølgen  blaa; 
Alt  med  sit  Navn  i  Guld  paa  Spejl, 
Det  hejser  Flag  med  grønne  Sejl 

I  Raa. 

Og  der  var  Dannemænd  om  Bord 

Fra  Arilds  Tid: 
De  evig  Troskab  Danmark  svor, 
Gav  Agt,  holdt  Vagt,  holdt  Ed  og  Ord, 
Vandt  Pris  for  Troskab  trindt  i  Nord 

Fra  Arilds  Tid; 
Som  Danmarks  Pris  de  sang  i  Sal, 
De  hævded  den  med  Held  paa  Val 

I  Strid. 

Thi  prises  Danmark  allen  Stund 

Blandt  Dannemænd, 
Paa  Bølgen  blaa,  i  grønne  Lund. 
Og  Danmarks  Skaal  af  Hjærtens  Grund 
Den  første  er  i  allen  Stund 

Blandt  Dannemænd. 
Ja,  Pris  og  Held  med  Danmarks  Færd! 
Det  oversejle  glat  enhver 

Uven ! 

Men  Skaal  saa  for  den  Ædling  hist, 

Vor  danske  Ven, 
Som  hævder  Lov  og  hader  List, 
Og  skyr  som  Pest  unødig  Tvist! 
Han  er,  det  véd  vi  alle  vist, 

Vort  Danmarks  Ven; 
Thi  er  den  Dag  os  alle  kjær, 
Som  gav,  med  Danmark,  alle  her 

En  Ven. 

Ja,  Ven  af  Ret  og  Ven  af  hver 

En  Dannemand! 
Med  Hjælm  og  Skjold  og  Riddersværd 
Du  drage  frem  i  Herrefærd 
Som  Lovens  Tolk  og,  Venner  kjær, 

Som  Dannemand! 
Gid  Tiden  bide  tit,  som  nu, 
Paa  Tunge  din  og  Dag  itu 

Sin  Tand! 

Og  hun,  som  er  dit  Hjærte  næst, 

Din  Venneviv, 
Som  gav  dig  mer  end  denne  Fest, 
Skal  takkes  kjønt  af  Ven  og  Gjæst; 
Ja,  du,  vor  Treschows  Hjærte  næst: 

Hans  Venneviv! 
Tak  for  i  Dag  og  for  i  Gaar! 
Forskjøn,  forsød  i  mange  Aar 

Hans  Liv! 


5.     Til  Danmark 

ved  O.  H.  Mynsters  Grav. 
(1818.) 

[Dette   hidtil    utrykte  ]Mindedigt  over  Lægen  Ole  Hieronymus  Myn- 
ster, Biskop  J.  P.  Mynsters  Broder,    død   13de  Oktober   1818,    fore- 
findes   i    Forf.'s    samtidige    Haandskrift     paa     to     sammenhængende 
Kvartblade,  som  ere  helt  udskrevne;  det  fattes  maaske  Slutning.] 


E/j  som  Vennerne,  der  savne  nu 
Hans  det  venlige,  det  varme  Hjærte, 
Ej  som  Broderen,  der,  mod  i  Hu, 
Tolker  kun  den  evige  sin  Smerte,  — 

Ej  som  de,  hvis  Mønster  med  ham  faldt, 
Ej  som  de,  han  hjalp  til  friske  Dage, 
Ej  som  nogen,  der  ham  sin  har  kaldt. 
Ved  hans  Grav  jeg  kvæde  kan  og  klage. 

Men.  o,  Danmark!  som  en  Søn  af  dig, 
Som  for  dig  en  Broder  af  den  gjæve, 
Stirre  maa  jeg  paa  det  blege  Lig, 
Og  min  Røst  om  den  afgangne  hæve. 

Hvad  du  tabte,  véd  du  selv  kun  ret, 
Thi  med  Tabet  er  det^  som  med  Savnet: 
Hvad  du  misted,  kan  udsiges  let, 
Men  erstattes  vanskelig  ved  Navnet. 

Ikke  véd  jeg,  hvad  Apol  ham  gav, 
Intet  heller  jeg  af  ham  gad  have; 
Men  jeg  tror,  at  ej,  før  i  sin  Grav, 
Kasted  Mynster  nogen  Himlens  Gave.  ^) 

Føle  kunde  han,  at  for  en  Sang 
Ej  man  skal  sit  Levnedsløb  afbryde; 
Men  en  Sjæl,  hvem  Kingo  gjennemklang, 
Kunde  aldrig  Lyren  stolt  forskyde. 

Vende  sig  fra  den  til  Brødres  Nød, 
Slippe  den,  for  ret  til  Bunds  at  læge? 


^)  [Forf.  tager  i  dette  og  de  følgende  Vers  polemisk  Sigte  paa 
Øhlenschlægers  Digt  over  Mynster  („Dansk  Minerva"  VII,  428; 
Liebenbergs  Udg.  XX,  222),  hvori  det  hedder: 

„Føbus!  Lægekunsten  du  ham  skjænkte, 

Sundhedsstraaler  af  dih  Soleglans. 

Lyren  du  om  Drengens  Skulder  hængte, 

Vis  ham  vorden  var  en  Digterkrans; 

Men  han  skued  Brødres  Smerte, 

Fandt  sig  fro  i  Lyrens  Tab, 

Og  det  ømme,  vennehulde  Hjærte 

Vendte  sig  til  Æskulap.] 

Som  om  kun  for  Løjer  Lyren  lød,     , 
Som  om  den  ej  kunde  vederkvæge! 

Den  opofre  for  sit  ædle  Kald? 
Som  om  den  var  noget  Kald  til  Hinder! 
Som  om,  for  at  være  rigtig  Skjald, 
Man  kun  maatte  være  Billed-Binder! 

Nej,  han  følte  vist  saa  dybt  som  faa: 
Skjaldens  Kunst  har  alle  Vegne  hjemme; 
Men  kun  den,  som  det  ej  lade  maa^), 
Løfte  skal  i  Skjaldekor  sin  Stemme. 

Han  det  følte  vist,  som  alt  for  faa: 
At  ej  Ungdoms  Ild  og  Sans  for  Sangen 
Er  et  Kald  til  Harpen  højt  at  slaa, 
Men  til  sødt  at  efternynne  Klangen. 

Derfor  tror  jeg,  trods  hans  Ungdoms  Lyst, 
Lod  Guldharpen  han  i  Templet  hænge. 
Og  udretted,  med  dens  Klang  i  Bryst, 
Hvad  der  røre  kan  og  skal  dens  Strænge. 

Ja,  han  gik  omkring  og  gjorde  vel. 
Smilende  som  den,  der  kunde  græde. 
Stod  som  den,    der  var  i  Næstens  Gjæld, 
Naar  han  delte  den  opstandnes  Glæde. 

Han  var  Læge  ret  med  Liv  og  Aand, 
Saa'  medlidende  til  Sjælens  Smerte, 
Lægedom  ej  blot  vai;  i  hans  Haand: 
Den  udstrømmed  af  hans  fulde  Hjærte. 

Skjønt  kun  Daad  ham  gjorde  Dagen  kort, 
Hvor  han  kom,  var  han  dog  ventet  længe; 


^)  [„kan"  f.  maa  i  lidskr.  er  kun  en  Skrivfejl.] 

Som  han  tøved,  gik  han  savnet  bort, 
Tøved  dog  og  hasted  ej  for  Penge. 

Ej  han  kjendte  Hdt  nok  til  sin  Kunst, 
Til  markskrigende  den  at  forgude; 
Ej  for  ham  var  Himlen  kun  en  Dunst, 
Haabet  ej  for  ham  med  Kunsten  ude. 

Ej  for  ham  var  Tro  et  Gj  øgle  værk, 
Tro  paa  Gud  han  led,  naar  den  var  ægte; 
Men  i  Overtro  var  han  ej  stærk, 
Gad  i  Luften  ej  sig  den  tilfægte. 


6.     Til  Kong  Frederik  den  sjette, 

med  Danmarks  Krønnike. 

(1818.) 

[Trykt  som  Tilegnelse  til  Kongen  og  Dronningen  foran  i  iste  Del 
af  Saxos  Danmarks  Krønnike,  hvis  Fortale  er  dateret  12te  Septbr. 
1818.  Optrykt  med  ovenstaaende  Titel  i  Nordiske  Smaadigte  (Kristi- 
ania,   1838),  S.   165 — 69. 

I  Forf.'s  Haandskrift  fra  denne  Tid  er  paa  et  enkelt  Kvart- 
blad bevaret  efterstaaende  sex  Vers,  der  ses  at  have  udgjort  Slut- 
ningen af  et  andet  i  samme  Versemaal  forfattet  Indledningsdigt 
til  samme  Bog: 

Ja,  Frænder  og  Frænker  af  Dan  og  af  Skjold, 

Af  Folke  og  Uffe  hin  spage, 

Af  Hadding,  Svanhvide  og  Frode  saa  bold, 

Af  Amlet  og  Hjalte  og  Krage! 

For  dunkle  Kjærrainder  man  bød  os  omsonst 

De  klareste  Skygger  af  Rafaels  Kunst. 

Saa  give  da  Sandheds  og  Kjærligheds  Gud, 

At,  kraftig  bedugget  fra  oven, 

Den  Rod,  som  var  rig  påa  velsignede  Skud, 

Maa  atter  opblomstre  i  »Skoven! 

Da  voxe  med  Kronen  og  Mærker  paa  Skjold, 

Mens  Løverne  trampe  paa  Ishavets  Trold. 

O!  skinner  da  Skjold  om  sex  Hundrede  Aar, 

Det  ny  vel  det  gamle  forklarer, 

Saa  Udfaldet  viser,  hvad  Indfaldet  spaar 

Af  Froder,  som  af  Valdemarer  ; 

Saa  atter  i  Led  og  i  Lave  man  faar 

Den  brustne  Guldkjæde  i  Frodernes  Gaard. 

O,  Konge,  i  Navn  som  i  Hjærte  saa  lig 

De  Skjoldunger,  Minderne  hædre! 

En  Frid-Lef  man  finder  da  ogsaa  i  dig, 

Som  Froderne  i  dine  Fædre ; 

Hvad  Fridlef  og  Frode  hentydede  paa, 

Det  skal  man  i  Kristjan  og  Fredrik  forstaa. 

Dog  én  gjennemskuer  kun  Tidernes  Gang 

Og  Gaaden,  hvorpaa  vi  mon  gætte; 

Men  det  tør  vi  love  for  Saga  i  Sang, 

At  mindes  skal  Fredrik  den  sjette, 

Saa  længe  end  Saga  i  Skoven  har  Røst, 

Og  Fædrenes  Minde  er  Dannemænds  Trøst. 

Ja,  mindes  skal  Fredrik  som  Mindernes  Ven, 

Saa  længe,  —  det  glade  vi  sjunge  — 

Hvad  Saxo  og  Snorro  de  førte  i  Pen, 

Man  finder  paa  Danemarks  Tunge; 

Thi  Frederik,  Fader  for  Danemarks  Folk, 

Har  skaaret  for  Tungebaand  Fædrenes  Tolk.J 


lier  stejle  ej  Klipper,  her  voxer  ej  Guld, 

Og  her  har  ej  Roserne  hjemme; 

Nej,  Danmark,  o.  Konge!  har  Maj  kun  og  Muld, 

Og  Minder  om  godt,  ej  at  glemme; 

O!  Danmark  er  lille,  og  Danmark  er  lav: 

Din  Stol  er  en  Græsbænk  paa  Holme  i  Hav. 

Af  Ask  er,  o.  Dannemænds  Konge!  dit  Spir, 
Din  Krone  en  Krans  af  Kjærminder, 
Dit  Rigsæble  ingen  Smaragd  og  Safir, 
Men  kun  som  i  Skov  man  det  finder; 


6.     Ti  i  Kong  Frederik  den  sjette.     j8j8.  2  g 


O,  Konge!  o,  kanst  du,  for  Troner  af  Guld, 
Det  være  bekjendt,  at  din  Trone  er  Muld! 

O,  maa  du  ej  rødme  i  Konninge-Lag, 
Ved  Danemarks  Krone  at  bære, 
Ja,  blegne  for  Spiret,  som  taaler  ej  Slag, 
For  Æblet,  som  Orm  kan  fortære! 
Ak!  arved  du,  Fredrik!  med  Konninge-Navn, 
Af  Konninge-Skæbne  kun  Konninge-Savn? 

Det  mener  kanske,  hvem  der  knæler  for  Guld 
Og  knejser  paa  Hovmodens  Fjælde: 
Den  Daare,  som  glemmer,  at  Mand  er  kun  Muld, 
Og  Drot  ikkun  Manden  i  Vælde, 
At  Spiret  af  Staal,  om  og  ildfast  det  var, 
For  Nornernes  Aande  mon  springe  som  Glar. 

Men  Skjalden,  o,  Konge!  maa  kalde  din  Lod 
Den  bedste  af  Kongers  paa  Jorden: 
Slet  ikke  man  vinder  med  Æg  eller  Od, 
Men  arver  kun  sælsomt  i  Norden 
Din  blaanende  Krone,  din  graanende  Stav 
Og  Stolen,  som  grønnes  paa  Holme  i  Hav. 

Af  Muld  er  din  Trone;  thi  Hjærtet  er  Muld, 
Og  Hjærtet  er  Skjoldunge-Stolen, 
Naar  Heden  opløser  de  Stole  af  Guld, 
Din  Muld-Trone  grønnes  i  Solen; 
Ja,  Konge !  din  Græsbænk  paa  Holmene  staar, 
Saa  længe  som  Hjærtet  i  Dannemænd  slaar. 

Af  Ask  er  dit  Spir;  men  for  Septre  af  Guld 
Det  ej  sig  behøver  at  skamme: 
Opelsket  det  er  over  Mark,  over  Muld, 
Paa  Ygdrasils  hellige  Stamme; 


3 o  6.     Til  Kong  Frederik  den  sjette.      i8jS. 

Det  grønnes  saa  længe  paa  Marken  til  Læ, 
Som  Nornerne  vande  Historiens^)  Træ! 

Dit  Æble,  o,  Konge  1  end  sidder  og  gror 
Paa  ældgamle  Abild  i  Skoven, 
Jeg  kalder  det  Tvistens  Guldæble  i  Nord, 
Som  Frugt  af  en  Kjærne  fra  oven ; 
Afplukkes  ej  kan  det  til  Glimmer  og  Pral, 
Men  Gubber  forynge  i  Højelofts-Sal. 

Af  Paradis-Æbler,  i  Bøgenes  Læ, 
Idunna  har  plantet  en  Kjærne, 
Af  den  er  oprundet  i  Skoven  et  Træ, 
I  Samfund  med  Danemarks  Stjærne ; 
Det  groede  vildt,  men  i  Tidernes  Frist 
Indpodet  deri  blev  den  hellige  Kvist. 

Da  skabtes  det  Æble,  og  voxte  i  Løn, 
Som  haver  i  Verden  ej  Mage, 
I  Arv  har  det  gaaet  fra  Fader  til  Søn 
I  trende  Stærkodderes  Dage ; 
Ej  stikker  det,  om  saa  han  springer  i  Flint, 
Selv  Ormen,  som  snoer  om  Midgaard  sig  trindt. 

Din  Krone,  o.  Konge!  er  dejlig  og  klar, 
Sig  Himlen  deri  monne  spejle. 
Og  hvo  som  den  slynget  om  Tindingen  bar. 
Til  andre  paa  Jord  kan  ej  bejle; 
Med  Staalhandsker  vindes  og  tages  den  ej, 
Men  findes,  usøgt,  paa  Livsaligheds  Vej. 

Lyksalig,  vi  læse,  er  Kongen  for  Sand, 
Naar  over  ham  blomstrer  hans  Krone; 

')  [Nord.  Smaad. :  Bedrifternes.] 


6.     l'il  Kong  Frederik  den  sjette.     1818.  3  ^ 

Og  her,  i  Kjærmindernes  Fæderneland, 
Her  haver  den  Konge  sin  Trone; 
Ja,  Lykken,  som  Ordet  mon  love,  er  hans: 
Til  Krone  han  har  af  Kjærminder  en  Krans. 

Paa  Græsbænken  voxte  Kjærminderne  blaa, 
De  voxte  paa  Skjoldungers  Grave  ^) ; 
Saa  længe  ej  Stolkonger  Arven  forsmaa, 
De  voxe  i  Rosenborg-Have; 
Og  Saga,  med  Løvværk,  fra  Old  og  til  Old, 
Afbilder  den  blomstrende  Krone  paa  Skjold. 

De  Billeder  alle:  de  gamle  og  ny, 
De  dunkle  saa  vel  som  de  klare, 
Hver  Skjoldung  tilhøre,  som  skjænker  dem  Ly, 
Og  tager  paa  Septeret  Vare; 
Med  Kronen  de  følge,  som  Krone  med  Stol, 
Som  Klokkerne  følge  den  vandrende  Sol. 

Tilegnes  maa  Danemarks  Konninge-Skjold 
Den  Skjoldung,  som  Vaabenet  ejer; 
Derfore  og  Saxo,  den  Skjoldmand  saa  bold, 
Det  rakte ^)  til  Valdemar  Sejer; 
Det  glemte  ej  heller  Kong  Frederiks  Præst: 
At  Kongen  i  Danmark  er  Krønniken  næst. 

Hvad  Saxo  og  Vedel  paa  Dansk  og  Latin 
Os  meldte,  er  ej  at  forgjætte^); 
Derfore  nu  kaldes  og*)  Krønniken  din, 
Højbaarne  Kong  Fredrik  den  sjette! 
Med  Danemarks  Krone  den  gange  i  Arv, 
Mens  Bøgen  har  Maj,  og  mens  Egen  har  Marv 


')  [Nord.  Smaad. :  Paa  Skjoldungers  Troner  og  Grave.]  2)  [Nord. 
Smaad. :  Thi  rakte  og  Saxo  .  .  .  Det  aarle.]  ^)  [Nord.  Smaad. : 
Indførte,  er  altid  det  rette.]  *)  [Nord.  Smaad.:  Thi  kaldes  og  der- 
før  nu.] 


32  6.     Til  Kong  Frederik  den  sjette.    1818. 


Kong  Frederiks  Dronning!  den  ogsaa  er  din, 
Som  din  er  og  Danemarks  Krone, 
Men  Saga  og  kalder  med  Kongen  dig  sin: 
Sit  Billed  paa  Danemarks  Trone; 
Selv  Spiret  ej  fattes,  med  Knappen  af  Rav, 
Med  Kjærligheds  Haandtryk  dig  Kongen  det  gav. 

O,  kjærlige,  kronede,  kransede  Par 
Paa  Danemarks  Konninge-Sæde! 
Annammer  det  Skjold,  som  fra  Hedenold  var 
Livsalige  Skjoldungers  Glæde! 
O,  skjænker  med  kjærlige  Blik  det  en  Knag 
I  Højeloftssalen  hos  ^)  Danemarks  Flag! 

Ja,  sammen  de  høre  i  Alder  og  Aand: 
Fra  Skyerne  begge  tilsammen 
Forunderlig  faldt  i  Kong  Valdemars  Haand, 
Til  Danemarks  Gærdsel  og  Gammen; 
Der  Skjoldet  bekransede  Kongernes  Høj, 
Nedsvæved  derover  det  hellige  Fløj. 

Som  Banner  i  sex  Gange  Hundrede  Aar 
Det  vajed  paa  Land  og  paa  Bølge, 
Og  tit  fik  vi  Bod  for  de  bangeste  Kaar, 
Med  Skjold  og  med  Banner  i  P^ølge; 
Ja,  mens  den  i  Skjold  under  Danebrog  staar. 
Faar  Danemarks  Løve  ej  dødeligt  Saar. 

Saa  elsker,  o,  ædle!  det  Liggendefæ, 
Med  Skjoldmærker  unge  og  gamle. 
Som  her  under  Danemarks  Flag  sig  i  Læ 
Til  Skjoldborg  om  Tronen  forsamle! 
Som  Danemarks  Vaaben,  dem  holder  i  Stand 
Vel  Skjoldets  i  Hjærter  udtungede  Rand. 

^)  [Nord.  Smaad.:  ved.] 


7.     Til  Etatsraad  Jessen.     1818.  ^}i 


De  Skjoldmærker  gamle,  som  Runer  paa  Sten, 
Kun  dunkelt  os  Kronen  afbilde; 
Thi  snildt  at  omgaaes  med  Pensel  og  Pren, 
Det  nemmed  vor  Havfru  kun  silde; 
Men  at  det  dog  altid  var  Hjærtets  Attraa, 
Kjærminder  at  tegne,  det  kan  man  forstaa. 

Ja.  hvem  er  i  Skoven  om  Hjærtet  saa  kold. 
At  Kunstens  de  favreste  Værker 
Han  valgte  for  hine  Kjærminder  paa  Skjold: 
For  Kransen  af  Dane-Skovmærker, 
Som  enkelte  rundt  i  Almindingen  fandt 
Vor  Saxo,  og  sirlig  med  Silke  forbandt! 

Maa  briste  den  Silke,  maa  savnes  den  Traad, 
Som  ret  binder  Hjarne  til  Brage, 
De  Mærker  dog  vidne  om  Havfruens  Graad 
For  Frode,  for  Balder  og  Krage: 
De  vidne,  de  minde  om  Hjærtet  i  Skjold 
Og ')  Løvernes  Kredsgang  mod  Ishavets  Trold. 


7.     Til  Hr.  Etatsraad  Jessen 

hos  Majestæten. 
(1818.) 

[Dette  hidtil  utrykte  Digt  gives  her  efter  Forf.'s  udaterede  og  ej 
med  nogen  Overskrift  forsynede  Haandskrift.  Titelen  er  laant  fra 
en  Afskrift  i  afdøde  Kapellan  Kr.  Kosters  Eje,  som  i  øvrigt  ganske 
stemmer  med  det  her  aftrykte  Haandskrift  (kun  i  i  ^  Danmarks  f. 
Daners),    og   sagtens   stammer    fra   den    Etatsraad  P.  K.  Jessen,    der 


1)  [Nord.  Smaad.:  Om.] 
V. 


34  7'     1'i^  Etatsraad  Jessen.     1818. 

1 81 8  var  Kabinetssekretær  hos  Kongen,   tilstillede  Original.     Forf. 

har  uden  Tvivl  søgt  om  en  Understøttelse  af  Kongen  i  Anledning  af 

Udgivelsen  og  Tilegnelsen  af  Saxos  iste  Del.] 


1  roller  nu  og  Jueler  ej 
Ses,  med  Sejeren  i  Følge, 
Daners  gamle  Adelvej 
Friske  op  paa  Nordhavs  Bølge, 
Hejse  ej  i  Bælt  og  Vaag 
Lavrbærkranset  Danebrog. 

Kaaser  ej  og  Friiser  nu, 
Som  i  Anders  Vedels  Dage, 
Komme  vennemildt  i  Hu 
Danmarks  gamle  Dronning  Sage, 
Ej  for  hendes  Præster  godt 
Bede  de  hos  Danmarks  Drot. 

Dog  end  ej  i  Ægers  Vang 
Kjække  Bejlere  man  savner 
Til  de  svundnes  Helterang, 
Fremmerst  gik  din  bolde  Navner: 
Med  Kjærminder,  selv  paa  Vrag, 
Kransede  han  Danmarks  Flag.  ^) 

Samme  Flag  i  Mindestavn 

Vajer  over  Tidens  Vove, 

Saga  søger  om  en  Havn 

Nu  i  Danemark  til  Hove; 

Om  Niels  Kaas  vær  du  en  Fugl, 

Som  din  Navner  om  Niels  Juel! 

Saga  vel  paa  oprørt  Hav 

Sang  om  Guld  og  grønne  Skove; 

^)  [Søhelten  Karl  Vilhelm  Jessen.] 


8.     Jil  Grevinde  Danneskjold.     i8i8,  35 


Men,  skal  længer  over  Stav 
Snækken  gaa  for  Vind  og  Vove, 
Sangen  tier,  Sagas  Flag 
Synker  under  Bølgebrag. 

Skal  det  tone  over  Hav: 
Udelukt  af  Danmarks  Havne, 
Her  en  Snække  fandt  sin  Grav, 
Som  var  mellem  begge  Stavne 
Stuvet  til  med  Danefæ: 
Gylden  Bark  af  Sagas  Træ? 

Som  en  Tigger  knæler  jeg 
Kun  for  Herren  i  det  høje; 
Men  paa  tornefulde  Vej 
Saa'  jeg  Taarer  i  dit  Øje; 
Derfor  højt  jeg  beder  nu: 
Kom  hos  Kongen  mig  i  Hu! 


8.     Til  Grevinde  Danneskjold-Samsø, 

[med  iste  Del  af  Saxo.] 
(i8i8.) 

[Hidtil  utrykt ;  her  efter  en  Afskrift,  tagen  af  Forf.'s  første  Hustru, 
med  Overskriften:  „Grevinde  Danneskjold-Samsø."  Forf.'s  egen- 
hændige Udkast  er  bevaret.     V.   i   lød  først  saa: 

Ej,  som  Tiden,  blank  og  broget, 
P>  vor  gamle  Slægtebog, 
Fint  og  fornemt  er  ej  Sproget, 
Kjækt  det  bryder  Modens  Aag: 
Med  den  gamle  Hjærtetunge 
Helte  groft  som  Bønder  sjunge. 

3* 


36  8,     Til  Grevinde  Danneskjold.  18 18, 


Et  andet  Udkast,  som  omfatter  V.  I — 7,  har  disse  Afvigelser: 

1  3-6     Solbrændt  er  han  og  lidt  kroget, 

Og  hans  Sprog  det  er  som  han; 
Kurre  kan  han  ej  og  kjæle, 
Groft  som  Bønders  er  hans  Mæle. 

2  ^"^     Vil  til  Dansk  fra  Bondehytte 

Vel  i  Borgen  Fruer  lytte? 

3  ^"^     Frit  han,  som  i  Borgestue, 

Træde  tør  i  Kongens  Slot. 

4.  Konger  kan  han  undervise, 
Graa  han  er,  men  ingen  Gaas, 
Ham  for  Konger  vilde  prise 
Derfor  Kansler  Hr.  Niels  Kaas, 
Sagde:  følg  ham,  Anders  Vejle! 
Yndest  kan  han  aldrig  fejle. 

5.  Yndest  vil  han  altid  finde, 
Hvor  der  flyder  Saga-Blod, 
Som  i  Danneskjolds  Grevinde, 
Rundet  op  af  Kaasers  Rod; 
Thi  han  Saga-Blodet  priser 
Højt  i  Sagn  og  Kæmpeviser. 

7.     Lad  da  kun  med  fornem  Mine 
Dukkerne  i  Modens  Flor 
Lade,  som  i  Øren  fine 
Skurred  drue  danske  Ord! 
Sikkerlig  dog  Saxo  huer 
Ægte  fine  danske  Fruer.] 


Yj],  som  Tiden,  glat  og  broget 
Er  den  danske  Sagamand, 
Solbrændt  er  han,  but  og  kroget, 
Og  hans  Sprog  er  ret  som  han: 
Grov  han  er  vel  ej  i  Grunden, 
Men  saa  halvvejs  dog  i  Munden. 


8.     Til  Grevinde  Danneskjold.     j8i8.  37 


Tør  da  vel  i  Høj  el  ofte 

Bondeknolden  træde  ind 

Med  sin  grove  Vadmels  Kofte 

Over  gamle  Gyldenskind, 

Bede  Fruer  laane  Øre 

Til,  hvad  Nyt  han  har  at  føre? 

Ja,  o,  danske  Grevefrue! 
Det  tør  gamle  Saxo  godt: 
Aaben  staar,  som  Borgestue, 
For  ham  Danerkongens  Slot; 
Mellem  Fruerne  den  bedste: 
Dronningen,  tør  Saxo  gjæste. 

Ham  for  Konger  turde  prise 
Rigens  Kansler  Hr.  Niels  Kaas, 
Satte  ham  iblandt  de  vise, 
Som  vel  graa,  men  ingen  Gaas, 
Sagde:  dansk  ham,  Anders  Vejle! 
Drottegunst  kan  han  ej  fejle. 

Er  ej  Danneskjolds  Grevinde 
Rundet  op  af  Kaasers  Rod! 
Maa  ej  Saxo  Yndest  finde. 
Hvor  der  flyder  Adelsblod, 
Han,  som  Adelsblod  kun  priser 
Højt  i  Sagn  og  Kæmpeviser! 

Vadmels-Kjortlen,  kofteskaaret, 
vStøder  kun  hos  Sagas  Tolk 
Dem,  som  skue  Hund  paa  Haaret, 
Aldrig  ægte  Adelsfolk: 
De  har  Fløjels-Hjærtet  ofte 
Fundet  under  Vadmels-Kofte. 


38  9«     Haddings  Undrykkelse.     18 18. 


Lad  da  kun  med  fornem  Mine 
Dame  hist  og  Junker  her 
Kaste,  for  Romaner  fine, 
Gammelt  Dansk  i  Ord  og  Færd ! 
Deres  Brille  ej  forblinder 
Dannemænd  og  Dannekvinder. 

Gak  da  frit  kun  op  i  Stuen, 

Sagamand,  paa  Gisselfeld! 

Hils  fra  Saga;  Grevefruen: 

Børnefryd  er  Dronningheld, 

Fader  er  for  alle  gode 

Dan,  som  Skjold,  som  Rolv  og  Frode, 

Moder  Saga  er  og  Amme 

Til  hver  ægte  Adelsstamme. 


9.     Haddings  Undrykkelse. 

(Efter  et  dansk  Folkesagn  fra  Hedenskabet.) 

(1818.) 

[Denne  i  formel  Henseende  interessante  Indgang   til  en  Besyngelse 

af  det  af  Digteren  saa  særlig    elskede  Sagn    hos  Saxe    om  Haddings 

underjordiske    Rejse    forefindes    i   hans    egenhændige    Udkast,    efter 

Skriften  at  dømme  fra  18 18  eller  maaske  et  Par  Aar  senere,] 


Dlottet  var  Skoven, 
Blomsten  forsvundet. 
Iskold  og  Voven, 
Vinterlig  bundet; 


9-     Haddings  Undrykkelse.     1818.  39 


Stum  var  fra  Taget 
Storken  bortdraget, 
Stum  var  i  Lunden 
Nattergal-Stunden. 

Hird  sad  i  Borge, 
Bænket  om  Gruen, 
Hadding  i  Norge 
Højt  sad  i  Stuen; 
Helten  fra  Sletten 
Hel -viste  Jætten, 
Løn  gav  i  Haanden 
Lilievaanden. 


Klipper  udraged 
Rundt  over  Dalen, 
Bragende  knaged 
Bjælken  i  Salen; 
Glommen  og  Vormen, 
Vargen  ^)  og  Stormen 
Mødtes  ved  Sarpen, 
Sloges  om  Harpen. 

Da  tyktes  Dalen 
Drotten  et  Fængsel, 
Da  han  i  Salen 
Saa'  kun  sin  Længsel; 
Hjærtet  sig  vaanded, 
Vemod  det  aanded, 
Taaren  vor  Kæmpe 
Kunde  ej  dæmpe. 


1)  [o:  Ulven.] 


40  JO.      Til  Prins  Kristjan  Frederik.     1818. 

Alt  som  paa  Vinger 
Var  den  opfløjet, 
Holdtes  med  Finger 
Fængslet  i  Øjet, 
Tændte  sin  Kjærte: 
Kjærten  fra  Hjærte, 
Da  kom,  med  Luen, 
Lysning  i  Stuen. 


10.     Til  Prins  Kristjan  Frederik  af  Danennark, 

med  Oversættelsen  af  Heimskringla. 

(1818.) 

[Trykt  som  Tilegnelse  foran  i  iste  Del  af  Snorres  Norges  Konge- 
krønnike,  hvis  Fortale  er  dateret  19de  Oktbr.  18 1 8.  Optrykt  med 
ovenstaaende     Titel     i     Nordiske     Smaadigte     (Kristiania,     1838), 

S.  170—74.] 


Kristjan-Fredrik!  til  dig  stævner, 
Over  vStav  for  fulde  Sejl, 
Snækken,  som  sig  dristig  nævner 
Norges  gamle  Kongespejl: 
Vimpel-Snækken  af  Guds  Naade 
For  den  norske  Hovedflaade. 

Ingen  véd,  trods  Halfreds  Sange, 
Hvor  Kong  Olav  fandt  sin  Grav; 
Ingen  kvad,  hvor  Ormen-Lange 
Kantred  eller  sank  i  Hav; 


lo.     Til  Prins  Kristjan  Frederik.     j8i8.  4^ 


Man  kun  véd:  der  saas  ej  Mage, 
Selv  i  gamle  Hakons  Dage. 

Dog,  i  gamle  Hakons  Dage 
Tømret  blev  den  Drage  ^)  stolt, 
Som  fandt  end  i  Nord  ej  Mage, 
Og  har  mangen  Storm  udholdt, 
Siden  hin,  der  uden  Naade 
vSænked  gamle  Hakons  Flaade  ^). 

End  med  Kjøl  den  Elivaga 

Kløver  under  hvide  Lin; 

Søn  af  Odin  og  af  Saga 

Var  dens  Tømmermand  saa  lin; 

Som  Skydbladner,  tør  man  sige. 

Den  maa  lede  om  sin  Lige.  ^) 

Rejst  den  blev  paa  Bankestokken 
Mellem  Is  paa  Rejkaholt, 
Men  blev  døbt*)  i  Skribla-Dokken, 
Og  •'')  det  varme  Bad  har  voldt. 
At,  skjønt  Isen  er  dens  Grande, 
Gaar  den  helst'')  i  varme  Vande. 

Det  er  denne  Vimpel-Snække, 
!Med  sit  klare  Kongespejl, 
Som  vil  ind  ad  P'j orden  lægge 
Under  Fyn,  for  fulde  Sejl, 
Venter  dér,  mens  andre  strande. 
Vinterlag  i  lune  Vande. 


^)  [Nord.  Smaad. :  Snække.]  ^^  [Nord.  Smaad.:  Mens  sex  Hun- 
dred Gange  Aaret  Tidens  Strøm  har  overskaaret.]  ^)  [Nord.  Smaad. : 
Som  Sk.  let  at  bære,  Rummer  godt  den  Kæmpehære.]  ■*)  [Nord. 
Smaad.:  Men  løb  ud.]  ^)  [Nord.  Smaad. :  Hvor.]  ^)  [Nord.  Smaad.: 
Bedst  den  gaar.] 


42  lo.     Til  Prins  Kristjan  Frederik.     1818. 

Tømmermanden  højt  anskrevet 
Staar,  o,  Prins!  jo  i  din  Hal,  ^) 
Agtes  ^),  efter  Maalebrevet, 
Højt  som  9  Islands  Hovedskjald, 
Og^)  som  Drost,  paa  Dansk  at  tale: 
Sætte- Vært,  i  Kongesale. 

Vel  er  selv  han  ej  om  Borde, 
Styrer  ej  med  egen  Haand; 
Men,  er  Snækken  den,  han  gjorde, 
Staar  for  Styret  dog  hans  Aand; 
Herligt  er  det  Hovedstykke, 
Haanden  var  nok  haard  at  trykke.^) 

Ja,  naar  man  til  Saga  slinger 

Tømmer  efter  Tungemaal, 

Vel  man  til  en  Tommelfinger 

Trænge  kan  som  Trækkenaal; 

Men,  hvad  godt  skal   gaa  fra  Haanden, 

Skabes  maa  dog  først  af  Aanden.  ^) 

Men,  kan  og  derpaa  man  lide, 
At,  endskjønt  paa  anden  Haand, 
Snækken  dog,  som  her  mon  skride, 
Er  et  Værk  af  Snorres  Aand, 
Ej  et  Vrag,  som  nyt  man  sanker, 
Bagvendt  nok^),  af  gamle  Planker? 

Prins  af  Danmark!  ej  jeg  dølger: 
Snækken  mangt  et  Knug  og  Knæk 


1)  [Nord.  Smaad.:  Stod  i  Nordens  Kongelial.]  2)  [Nord.  Smaad. : 
Førte.]  3)  [Nord.  Smaad.:  Navn  af.j  ^)  [Nord.  Smaad.:  Var.] 
^)  [Nord.  Smaad,  udelader  disse  to  Vers.]  ^)  [Nord.  Smaad.:  Ej 
et  Fuskerværk,  man  sanker  Slet  paa  ny.] 

Fik  af  Nordhavs  Kæmpebølger,  ^) 
Dog  den  ej  blev  vind  og  læk,  ^) 
Ja,  mig  synes,  som  paa  Stavnen 
Jeg  end  skimter  Odins-Ravnen.  ^) 

Malet  op*)  med  danske  Hænder, 
Braset  op  med  ^)  danske  Sejl, 
Det  jeg  har,  og  frit  bekjender;  ^') 
Men,  hvis  ej  jeg  tager  fejl, 
Snækkens  Avindsmand  kun  laster 
Danske  Sejl  paa  norske  Master. 

Kristjan- Fredrik!  dig  mishage 
Maatte  et  aftaklet  Vrag, 
Men  du  naadig  vilst^)  modtage 
Snækken  under  Danmarks  Flag: 
Højt  i  Stavnen  staar  det  kronet, 
Som  din  Fader  det  har  tonet. 

Ham  det  var,  paa  Kongens  Vegne, 
Som  til  Hove  Snorre  bød, 
Snækken  han  lod  fint  aftegne. 
Han  med  Varme  Isen  brød, 
Saa  at  flot  nu  fandtes  Stavnen,^) 
Iset  ud  af  Flatø-Havnen. 

Dig,  det  var,  som,  da  jeg  svæved 
End  i  Tvivl  paa  vilden  Strand,^) 

^)  [Nord.  Smaad.:  Vinterbølger.]  ^-^  [^>Jord.  Smaad. :  Blev  dog 
aldrig  synkelæk.]  3)  [Nord.  Smaad. :  Fører  klarlig  end  paa  Stavnen 
Sagas  Skjold  og  Odins-Ravnen.]  ^)  [Nord.  Smaad.:  Taklet  til.] 
^)  [Nord.  Smaad.:  Spredt  for  Vinden.]  ^)  [Nord.  Smaad.:  som  flux 
du  kjender.]  ^)  [Nord.  Smaad. :  vil,]  ^)  [De  tre  sidste  Linjer  i 
Nord.  Smaad.:  Under  kolde  Himmelegne  For  hans  Snække  Isen 
brød,  Saa  til  Kongedyb  kom  Stavnen.]  ^)  [Nord.  Smaad.:  Mellem 
Frygt  og  Haab  ved  Strand.] 

Ordet  tog  og  Stemmen  hæved, 
Trøsted  ringe  Færgemand; 
Ja,  ^)  ved  Bud  fra  Odins-Borgen 
Bod  jeg  fik  for  Vintersorgen. 

Derfor  trøstig  gynger  Stavnen 

Over  Hav  og  ind  ad  Fjord; 

Thi  det  Skib  har  Brev  paa  Havnen, 

Som  har  Høvdings  Gods  om  Bord, 

Og,  er  Rammen  ej  forfejlet, 

Dit  jeg  kalder  Kongespejlet. 

Ja,  har  med  din  Herrestamme 

Saga  selv  ej  taget  fejl, 

Sidder  jo^)  i  Danmarks  Ramme 

Norges  gamle  Kongespejl, 

j\Iens  paa  Marken  vi  forbinde 

Kristjans  Haab  og  Fredriks  Minde. 

Ja,  saa  længe  Saga-Snækker 
Pløje  Tidens  vilde  Hav, 
Ja,  saa  længe  Kjølen  flækker 
Midgaard-Slangens  Mark  og  Grav, 
Dans  og  Halvdans  Kongebaade 
Holde  venlig  Fred  og  Flaade.  ^) 

Niddinger  og  Hørgabrude, 
Lad  dem  løse,  om  de  kan. 
Gamle  Sagas  ^)  Haardeknude, 
Som  forbinder  Nor  og  Dan! 
Til  at  kløve  den,  for  ringe 
Var  selv  Alexanders  Klinge. 


')  [Nord.  Smaad. :    Kun.]     ^^  [Nord.  Smaad.:    ret.]     ^)    [Verset 
udeladt   i  Nord.  Smaad.]     *)  [Nord.  Smaad.:  Saga-Bæltets.] 

Synke  kan  Hlorrides  Hammer 
Femten  Mile  under  Jord, 
Lege  kan  selv  Muspels  Plammer 
Over  Bifrøst  Bro  i  Nord, 
Ormen  hvisle,  Fenris  springe, 
Hanen  gale,  Hornet  klinge.  ^) 

Alle  Tegn  for  Ragnaroke 
True  kan  med  Blus  og  Brag, 
Nagelfare,  ført  af  Loke, 
Prange  Sejl  og  tone  Flag; 
Sammen  holder  ^)  Askens  Norne 
Dog  Skydbladner  og  Hringhorne. 

Altid  banker  Danas  Hjærte 

Højt  mod  Hakon  Adelsten, 

Tænder  fromt  i  Sor  sin  Kjærte 

Over  Hellig-Olavs  ^)  Ben, 

Hos  Kong  Trygves  Søn  hin  bolde :  ^) 

Lynet  over  Torden-Skjolde. 

Altid  funkler  Norges  Øje, 
Daler  som  et  Stjærneskud, 
Mellem  Rolvs  og  Frodes  Høje, 
Under  Altret  hos  Kong  Knud; 
I  Kapellet,  hvor  det^)  finder 
Kristians  og  Fredriks  Minder. 

Kristjan-Fredrik !  Fred  i  Norden ! 
Spade  vorde  hvert  et  Spyd ! 


^)  [Nord.  Smaad. :  Ja,  naar  Gjallarhornet  klinger,  Løs  paa  Odin 
Fenris  springer.]  '^)  [Nord.  Smaad.:  binder.]  ®)  Nord.  Smaad.: 
for.]  ■*)  [Nord.  Smaad.:  sidste  Olavs.]  ^)  [Nord.  Smaad.:  Ser  i 
Trygves  Søn  den  bolde.]     ^)  [Nord.  Smaad.:  man.] 

Trolde  knuser  Himlens  Torden, 
Sjunge  vi  vil  højt  med  Fryd, 
Løfte  paa  vor  Løbebane 
Sagas  Skjold  og  Korsets  Fane. 


II.     [Til  Kongen  og  Dronningen,] 

med   Norges   fordanskede   Kongekrønnike, 
28de  og  2gde  Januar   1819. 

[Hidtil  utrykt;  her  efter  Forf.'s  egenhændige  Udkast,  der  har  Over- 
skriften: „28de  og  29de  Januar  1 8 19"  og  Underskriften:  „Med 
Norges     fordanskede     Kongekrønnike    allerunderdanigst     N.    F.    S. 

Grundtvig."] 


E/t  kronet  Hoved  højt  attraar 
Hver  Stamme  vel  paa  Kloden; 
Men,  om  den  times  skal  det  Kaar, 
Det  kommer  an  paa  Roden, 
Alt  efter  gamle  Krone-Lov, 
Som  gjælder  rundt  i  Daneskov. 

Hvor  Adel-Bøg  i  Blomstervång 
Opvoxer  rank  og  rolig. 
Med  Purpursaft  i  Aaregang, 
Med  Grunden  ret  fortrolig, 
Dér  ses  i  Krans  Kjærminder  blaa 
Ved  Roden  alt  om  Kronen  spaa. 

Saa  Danmarks  Bøg  i  Grøde  staar, 
Den  Kronen  er  forjættet: 

Om  Roden  var  fra  Gry  af  Vaar 
Kjærmindekransen  flettet; 
Og  samme  Krans  til  Krone  bar 
Vor  Kongestamme  rank  og  klar. 

Vel  sandt,  at  den  Kjærmindekrans 
Er  kun  en  Kronestimmel, 
Men  Buelaag  og  Sølverglans 
Den  laaner  af  Guds  Himmel, 
Og  gylden  lukker  sig  til  sidst 
I  Aftenrøde  Kransen  vist. 

Derfor  det  danske  Mindeskjold, 
Det  Spejl  for  Krans  og  Krone, 
Er  kjædet  fast  fra  Hedenold 
Til  Danerkongens  Trone: 
Er,  selv  naar  paa  det  voxer  Mos, 
Som  Danefæ,  dog  Kongens  Gods. 

Ej  er  med  Nor  det  som  med  Dan, 
Skjønt  Maalet  blev  det  samme: 
Ej  kranses,  knoppes  Fjældets  Gran, 
Som  Markens  Bøgestamme; 
Kjærminder  favne  ej  dens  Rod, 
Kun  Runer  sno  sig  om  dens  Fod. 

Ej  Krone  spaar  da  Saga  Nor, 

Men  vel  et  Styrkebælte, 

Som  Edda  laaner  Asa-Tor, 

Som  alle  Norges  Helte 

Fra  Adelsten  til  Tordenskjold 

1  Aanden  hjalp  mod  Turs  og  Trold. 

Det  Bælte  hører  immer  vel 
Til  Dovrekæmpens  Lænder, 

Men  findes  dér  kun,  naar  paa  Fjæld 
Man  Runeskriften  kjender; 
Og,  som  i  Bleking,  Regn  og  Slud 
Har  Runen  dér  nu  slukket  ud. 

Til  Vanheld  for  den  Runesten, 

Som  ingen  end  har  stavet, 

Med  Runeskjoldet  sprang  en  Ren 

Til  Island  over  Havet, 

Og,  skilt  fra  Brage,  tabte  Tor 

Sin  Hammer  og  sin  wStyrkegjord. 

Sin  Hammer  tabte  Norges  Tor 

Paa  Stiklestad  i  Mørke, 

Dér  Hellebarden  sank  i  Jord 

Og  lod  sig  ej  op -dyrke; 

Da  Bæltet  blev  for  vidt  og  gled 

Fra  Haarderaades  Hofter  ned. 

Til  Lykke  for  den  høje  Gran, 
Kom  Skjoldet  dog  tilbage, 
Der  Saga  fæsted  Nor  til  Dan 
Med  en  Kjærminde-Hage: 
Da  under  Krans  ombæltet  saa' 
Med  Hellebard  man  Løven  staa. 

Til  Vanheld  for  den  høje  Gran, 

Nu  brustet  er  den  Hage, 

Der  sammenhæfted  Nor  og  Dan 

I  sytten  Kongers  Dage: 

Med  Hammerskygge,  uden  Gjord, 

Nu  vaabenløs  er  Norges  Tor. 

Til  Lykke  for  den  Skjoldung  bold. 
Hvis  Arv  er  Danmarks  Rige, 

Med  Brage  hcj-  blev  Norges  Skjold, 
Og  Bæltet  vel  tillige; 
Det  voldte  den  Kjærmindekrans, 
De  fundet  havde  her  til  Lands. 

Til  Lykke  for  den  høje  Gran, 
For  Eg  og  Bøg  i  Norden, 
En  Gang  vel  Mjølner  føjes  kan 
Til  Skjoldet  og  til  Gjorden;  — 
Men,  er  for  Told  end  Tanken  fri, 
Til  Tungen  raaber  Saga:  ti! 

Thi  holdt  for  Tunge  og  jeg  Tand, 

Og  turde  ej  tilegne 

Min  Drot,  hvad  dog  hver  Dannemand 

Maa  til  hans  Odel  regne: 

Tilegne  hmn  det  Runeskjold, 

Hvorpaa  jeg  staver  i  hans  Sold. 

Dog,  tie  kvær,  det  kan  jeg  ej, 

Kun  tie,  hvor  man  lurer, 

For  ej  at  røbe  Mjølners  Vej 

I  Kjølens  dybe  Furer; 

Tilegne  maa  i  Kongehal 

Jeg  Kristjans  Søn  hans  Arvetal. 


O,  Danemarks  Dronning!  saa  kvad  jeg  i  Løn, 
Det  skulde  ej  Lurerne  høre. 
Og  ej  tør  jeg  bede  Kong  Kristians  Søn 
Til  Hvisken  at  laane  sit  Øre; 
Til  Dronningen  dog  tør  jeg  vove  den  Bøn, 
Thi  Hjærtet  mon  lytte  til  Aander  i  Løn. 
V.  4 

I  Hjærtet  jeg  hørte,  hvad  Tungen  udsang, 

For  Hjærtet  saa  monne  jeg  kvæde, 

For  Danebods  Hjærte,  som  banker  med  Klang 

I  Hal  under  Dronningeklæde, 

Som  sjunger  i  Glæde  og  sukker  i  Sorg, 

;Med  Sagas  forbundet,  i  Skjoldungens  Borg. 

Paa  Runerne  dunkle  jeg  staved  i  Løn 

Og  mægted  dem  ikke  at  raade; 

Dog  sikkert  jeg  venter,  at  Danemarks  Søn 

Skal  løse  Historiens  Gaade; 

Og  Danebods  Hjærte  ej  dømmer  den  Skjald, 

Som  Haabet  udnynner  i  Højeloftshal. 

Ja,  Dronning !  det  Haab,  som  opholder  min  Sang,. 

Er  Haabet:  at  Kristianiden, 

Omblaanet,  bekranset,  skal  stande  i  Vang 

Med  Mjølner  i  Bælte  ved  Siden, 

Omtonet  af  Svaner,  som  sjunge  i  Sky: 

Hil  Tor!  han  er  viet  til  Freja  paa  ny. 


12.     Til  Grev  C.  C.  S.  Danneskjold-Samsø 

[med  Snorres  første  Del.] 
(1819.) 

[Hidtil  utrykt;   her   efter  Forf.'s  Renskrift  foran  i  det  Grev  Danne- 
skjold  skjænkede    Exemplar.      Forf.'s    egenhændige    Udkast    afviger 
kun  lidet  fra  Renskriften.] 


Uanebrog  og  Gyldenløve: 
Banner  godt  og  Kæmpe  bold, 

Som  i  Tiden  stod  sin  Prøve, 
Fører  Saga  i  sit  Skjold ; 
Løven  kroner,  Hjærtet  danner 
I  dit  Vaaben  Danmarks  Banner.  ^) 

Hundred  Aar  det  er  nu,  siden 
Skjaldens  Suk  paa  ^larken  lød 
(Varslende  for  Mellemtiden) 
Ved  din  gamle  Frændes  Død: 
Ak  I  hvi  maatte  Graven  røve 
Os  vor  sidste  Gyldenløve!  ^) 

Men  jeg  ser  en  Gylden-Løve 
Stige  op  i  Dane-Skjold, 
Og  i  Danmark  stod  sin  Prøve 
Sagas  Varsel  Old  for  Old; 
Ja,  vor  sidste  Gyldenløve 
Kan  ej  Graven  os  berøve. 

Meget  Saga  lod  dig  arve: 
I  dit  Skjold  hun  maled  sit; 
Mal  nu  med  Kjærminde-Farve 
Sønnehuld  i  hendes  dit! 
Aaben  for  den  hvide  Svane 
End  er  Sagas  Bølgebane.  ^) 

Smigre  Herrer,  hvo  dem  hader! 
Skjald  i  Nord  var  Drotters  Ven: 


^)  [Hoved-  og  Hjærteskjoldet  i  Danneskjold -Samsøs  Vaaben 
deles  af  et  Danebrogskors;  af  Kronen  over  Skjoldet  opstiger  en 
gylden  Leopaid,  holdende  sex  Danebrogsfaner.]  '■^j  [General-Admi- 
ral Ulrik  Kristjan  Gyldenløve,  -{-  1719,  var  Broder  til  Danneskjolds 
Stamfader;  Skjalden  er  Jørgen  Sorterup.]  ^)  [Svanen  i  Danneskjolds 
Vaaben,  arvet  fra  Sofie  Amalie  Moth,  som  Grevinde  til  Samsø.] 

4* 

Glemt  er  mangen  Oldefader 
Mellem  fødte  Adelsmænd, 
Slukket  er  i  mangen  Stamme 
Mindekjærtens  Adelsflamme. 

Dog  paa  Skjolderand  jeg  tegner: 
Aldrig  her  gik  Kjærten  ud, 
Bævrer  Flammen  end  og  blegner, 
Blusser  op  den  atter  prud, 
Som,  ved  Straalen  fra  det  høje, 
Lyset  i  Lovises  Øje.  ^) 


13.     [Fortale-Rim  til  Saxos  anden  Del.J 

(1819.) 

[Trykt  foran  2den  Del  af  Saxos  Danmarks-Krønnike.] 


ri  vad  klinger  over  Voven 
Saa  sært  mod  Sælands  Kyst? 
Hvad  svarer  saa  i  Skoven 
Og  dybt  i  Skjaldens  Bryst? 
Den  Røst,  der  saa  kan  røre, 
Hvad  godt  har  den  at  føre? 
Hvad  vil  den  her  i  Kvæld? 

I>a  Anguls  Skjaldetunge  ^) 
Det  toner  under  Sky: 


^)  \  Lovise  er  Grevens    ældste   Datter,    gift    1820    med    Hertugen 


af  Avgustenborg.]     ^)  [I  Bjovulfs-Kvadet.] 

,.Smaafuglene  de  sjunge 
Før  Dag,  før  Morgengry; 
Det  volder  Skjold  hin  gjæve, 
Som  Hoved  sit  mon  hæve 
Af  Høj  i  Maaneskin. 

„Opvaagner  brat,  I  Helte! 
(Saa  kvæder  Konning  Skjold,) 
Og  spænde  Sværd  ved  Bælte 
Nu  hver,  som  han  er  bold! 
I  Maaneskin  det  klare 
Vil  med  min  Kæmpeskare 
Jeg  nu  fra  Høj  til  Hal. 

„Hvor  Stene  stod  paa  Agre, 
I  maaneklare  Nat 
Guldhjælmene  saa  fagre 
Til  Syne  kom  nu  brat, 
Paa  Fode,  vel  at  mærke, 
Dem  fulgte  Kæmper  stærke, 
I  Staal  saa  var  de  klædt. 

■  „Udhvilt  i  Borgeleje, 
Tog  Troppen  nu  god  Fart, 
Kå  glemte,  grønne  Veje 
Den  kom  til  Hallen  snart; 
Da  hørtes  Brag  og  Bulder, 
Da  hørtes  Klap  paa  Skulder, 
Som  Hammerslag  paa  Jærn." 

Hvad  er  der  i  den  Tale 
Om  Kæmper  Eftergang 
Ved  Slag  af  Nattergale 
Alt  i  den  grønne  Vang? 

Hvad  Ende  tog"  det  Bulder 
Af  Hammerklap  paa  Skulder 
For  Kongehallens  Dør? 

Ak,  Svaret  aldrig  bringer 
Os  Bølgen  over  Hav, 
En  afbrudt  Tone  klinger 
Kun  over  Kædmons  Grav: 
Et  Suk,  som  kun  i  Klangen 
Os  levner  Spor  af  Sangen 
I  Brages  Helligdom. 

Hvor  kan  da  sødt  bevæge 
Et  Suk  fra  sorten  Muld? 
Hvor  kan  da  vederkvæge 
En  Klang  saa  gaadefuld? 
Hvad  rører  Skjaldens  Tunge 
Til  gladelig  at  sjunge? 
Hvad  svarer  i  hans  Bryst? 

O,  sødt  maa  vel  bevæge 
Det  Suk  fra  sorten  Muld, 
Og  vel  kan  vederkvæge 
Den  Klang  saa  gaadefuld. 
Naar  Sukket  Sang  forkynder, 
Naar  Gætningen  begynder. 
Og  Gaaden  skimtes  løst. 

Maa  Dana  glad  ej  lytte 
Ved  Røsten  over  Hav 
Til  hendes  Bøgehytte 
Fra  Brages  Malmer-Grav: 
Min  Død  er  dog  kun  Daanen, 
Thi  op  jeg  staar  med  Maanen 
Af  Hav  i  Danemark! 

Maa  Danas  Søn  ej  sjunge 

Halleluja  i  Kvæld, 

Ja,  røre  frit  sin  Tunge 

Til  Kvad  om  Danmarks  Held, 

Naar  grandt  han  ser  i  Aanden, 

At  Timen  er  for  Haanden, 

Og  Nyaars-Nyet  tændt! 

Jo,  Held  dig,  søde  Moder! 
Af  Høj  jeg  ser,  med  Skjold, 
Opstige  dine  Froder, 
Din  Rolv  fra  Hedenold, 
Ja,  alle  de  udvalgte, 
Som,  før  og  efter  Hjalte, 
Du  under  Hjærte  bar. 

De  rejse  sig  saa  fage, 

Saa  skinnende  af  Muld, 

Paa  Kald  af  Skjold  og  Brage, 

Med  Hjælmekrans  af  Guld, 

I  Runen  staar  for  Øje 

Den  Stav,  som  aabner  Høje, 

I  Mindets  Maaneskin. 

De  Kæmper  gjennem  Vangen 
Gaa  fort  til  Kongens  Gaard, 
At  bænkes  efter  Rangen 
I  Dyd,  I  Daad,  i  Aar; 
De  vil,  som  danske  Helte, 
I  Marken  spænde  Bælte 
Med  hver,  som  Dan  er  gram. 

Ej  Sæde  de  sig  vente 
I  gamle  Lejregaard: 

De  véd.  at  Borgen  brændte, 
Der  Rolv  fik  Banesaar; 
Dog  ænse  de  ej  Mile, 
For  et  Minut  at  hvile 
Paa  Arilds-Konge-Høj. 

I  Roskilds  Kongekirke 

Dem  samler  Absalon, 

Dér  til  et  Danevirke 

Dem  kjæder  Saxos  Aand; 

Men  ej  de  Ræv  og  Ugle 

Misunde  vil  den  Kule, 

Hvor  Snigmords-Borgen  stod. 

Til  Axelstad  de  stunde, 
Dem  fører  Absalon; 
Hvad  dér  han  vilde  grunde 
Med  kristen  Kæmpehaand, 
Det  stander  da  opdaget, 
Til  Søs  i  Kongeflaget, 
Til  Lands  paa  Rosenborg. 

Hvor  Axelhus  blev  grundet, 
Paa  Svaneholm  ved  Havn, 
Har  Borgen  Navn  sig  vundet 
Af  Kongers  Fødestavn; 
Dermed  den  vilde  braske. 
Da  lagdes  don  i  Aske, 
Forlorede  sin  Pris. 

Hvad  som  er  godt  i  Grunden, 
Dog  aldrig  kan  forgaa, 
Fr  lang  end  Dvalestunden, 
Saa  skal  det  dog  opstaa; 

Derfor  sig  rejser  Borgen, 
Som  til  en  Nyaars-lMorgen, 
Til  Konge-Hjem  paa  ny. 

Sit  Navn  tilbage  vinde 
Det  danske  Kristjans-Borg! 
Dér  fødes  Konger  inde ! 
Dér  slukkes  Hjærtesorg! 
Dér  bygge  Tjodrekider, 
Til  Verdens  sidste  Tider, 
Med  Fædres  Dannished! 

Ved  Slag  af  Nattergalen, 

Paa  Daners  Orlogsfløj, 

Sig  aabne  Riddersalen 

For  Heltene  fra  Høj, 

Saa,  uden  Brag  og  Bulder 

Af  Hammerklap  paa  Skulder, 

De  stedes  ind  med  Fred! 

Vil  nogen  dem  formene 
Til  Hal  at  gaa  fra  Muld, 
Som  mellem  Møllestene, 
Han  knuses  brat  til  Smul; 
Thi  Bavtastene  bære 
Høj-Heltene  med  Ære 
For  Hammer  som  for  Skjold. 


Som  Varsel  for  den  Skare, 
Med  Lignelser  af  dem. 
Der  sig  vil  aabenbare 
I  Daners  gamle  Hjem, 

I  Fimbul- Vinterdage 

Sig"  melder  Danmarks  Sage 

I  Hytte,  Hus  og  Borg. 

Det  maa  saa  gjærne  lide 
Kong  Fredrik  Fredegod, 
Og  Disen  ved  hans  Side: 
Maria  Danebod; 
O,  hvad  om  selv  sig  meldte 
De  gamle  danske  Helte 
I  Fredegodes  Tid ! 

O,  da  blev  der  kun  Bulder 

I  Kongehal  af  Sang, 

Af  Ridderslag  paa  Skulder 

Og  Brages  Harpeklang; 

For  evig  voxte  sammen 

I  Hal  med  Skjoldungstammen 

Dens  bedste  Sideskud. 

0,  I,  hvis  Kinder  gløde 
Ved  Mindesagn  og  Sang 
Om  dem,  som  fra  de  døde 
Opstande  skal  i  Vang! 

1,  som  kan  dybt  fornemme, 
I  har  i  Danmark  hjemme, 
Som  Børn  i  Moderskjød ! 

O,  lad  ej  Danmarks  Sage 

Det  melde  næste  Old, 

At  i  Kong  Fredriks  Dage 

Blev  Kjærligheden  kold: 

I  hans,  som  Trøst  kun  finder, 

Ved  mange  bitre  Minder, 

I  Daners  Kjærlighed' 

Med  Æren  Drotter  mange 
Har  ført,  fra  Old  til  Old, 
I  blide  Kaar  og  bange, 
Det  danske  Hj ærteskjold  ; 
Men  ingen  mer  med  rette, 
End  Frederik  den  sjette, 
I  Hjærte-Pinens  Aar. 

Thi  lad  og  Saga  melde, 
At,  sad  end  mangen  Drot 
Med  mere  Glans  og  Vælde 
I  Fædres  Land  og  Slot, 
Dog  rigere  var  ingen 
Med  Løve-Hjærte-Ringen 
Paa  Daners  Kjærlighed  I 


I4„     [Rimbrev  til  Oluf  Bang.] 

(1819.) 

[Hidtil  utrykt;    her  efter  Originalen,    et  Kvartblad,    som  har  siddet 
foran  i  et  Exemplar  af  Saxe  eller  Snorre,    af  O.  Bang  mærket   ,.NB 


2/ 


/lo    19".     Forf. 's  Overskrift  er:    „Til  min  Ven  og  Frænde,    Doktor 

og    Professor   Oluf  Bang,    som    fra    en   vis  Side   har   ingen  god  Fod 

at  staa  paa."     Det  fremgaar  af  Digtet,  at  O.  Bang  da  har  lidt  af  et 

daarligt  Ben,   og   at  Forf.  har  sendt  ham  et  Exemplar  af  forste  Del 

baade  af  Saxe  og  Snorre.] 


At  en  Doktor  før  Licens 
Gi'r  til  Død  og  Pestilens, 
End  til  gamle  kloge  Koner, 
Det  er  alle  Folk  bekjendt; 

Men  at  han,  som  Patient, 
Selv  med  disse  sig  forsoner. 
Det  er,  hvad  man  hvisker  om, 
Som  en  Klik  paa  Doktordom. 

Jeg,  som  ej  er  ganske  fri 
For  lidt  Tro  paa  Sympati 
Og  lidt  Tvivl  om  Doktordomme, 
Tror,  det  var  en  herlig  Sag, 
Om  det  kloge  Konelag 
Kunde  ret  til  Æren  komme; 
Hue  er,  forsvarlig  sat. 
Hovedtøj,  saa  vel  som  Hat. 

Derfor,  da  du  hinker  lidt, 
Jeg,  trods  Hatten,  sender  frit 
Dig  to  gamle  kloge  Kvinder: 
Døtre  af  hin  Saga-Mor, 
Som  fra  Arilds  Tid  i  Nord 
Praktisered  uden  Hinder, 
Ved  hvis  Kunst  man  fordum  bød 
Doktor  Trods,  saa  vel  som  Død. 

Lad  de  kloge  Kvinder  to 
Da  kun  læse  smukt  i  Ro 
Over  den  forsprængte  Sene! 
Og  naar,  som  jeg  haaber,  brat, 
Du  igjen  med  Doktorhat 
Skrider  paa  de  brede  Stene, 
Giv  til  Praxis  dem  Licens 
Imod  Død  og  Pestilens! 

15.     [I  Carl  Ottos  Stambog.] 

(1819.) 

[Hidtil  utrykt;  her  efter  Originalen,  et  Blad  i  Dr.  med.  .senere 
Professor  og  Konferensraad  C.  Ottos  Stambog,  skrevet  ved  hans 
Tiltrædelse  af  en  Udenlandsrejse   og  dateret  ,.24de  Oktober  1819."] 


Uer  blinker  en  Stjærne 

I  Solebjærgslag, 

Til  Delling  og  Dag 
Den  føjer  paa  Himlen  sig  gjærne; 

Paa  Færdselen  den 

Glem  aldrig,  min  Ven! 
Den  minder  om  Dan  i  det  fjærne. 

Ja,  Danemarks  Stjærne 

Med  Kjærligheds  Blink 

Af  Dagmar  et  Vink 
Til  Dannemænd  er  i  det  fjærne: 

Om  Troskabens  Dyd, 

Om  Vemodens  Fryd, 
Om  Hjærtet,  som  ganger  for  Hjærne. 

Til  Signelils  Stjærne, 

Som  blinker  saa  blidt, 

Se  mildt  og  se  tit! 
I  Øjet  sig  spejler  den  gjærne; 

Da  farer  du  vel 

I  Dagning  og  Kvæld. 
Er  Danemark  nær  i  det  fjærne. 

16,     Til   Bernhard   Ingemann, 

som  de  sorte  Ridderes  Skjald. 
[r^Ied   iste  Del  af  Saxo,  November   1819.] 

[Først    trykt    1869    i    „For   Ide    og    "Virkelighed"  I,    42;    dernæst   i 

Grundtvigs    og   Ingemanns   Brevvexling    (1882),    S.  XXXIX — XL. 

Jfr.  videre  foran  og  efter  det  paa  sidstnævnte  Sted  givne  Aftiyk.] 


Her  kommer  Torkild  Dåne 
■Nled  Skaren,  du  har  meldt, 
For  paa  hans  Helte-Bane 
At  følge  Viduvelt. 
Jeg  smedded,  som  jeg  kunde, 
Dem  Sværd  af  Saga-Malm, 
Jeg  skæfted  nogenlunde 
De  gamle  Spyd  med  Alm; 
Jeg  stræbte  paa  det  bedste 
At  blanke  Hjælm  og  Skjold; 
Jeg  udtog  Rytterheste 
Af  Syvs  og  Laales  Fold. 
En  Hvirvel  jeg  paa  Trommen 
Med  mine  Stikker  slaar 
For  Kæmpe-Alderdommen 
Med  Retfærds  Sølverhaar. 
Ej  har  til  Ridderkapper 
Jeg  Tøj,  som  kan  for  liia, 
Og  sammenstukne  Lapper 
Maa  hele  Mænd  forsmaa; 
Ej  Guld  og  grønne  Skove 
Jeg  har  til  Maj  og  mer, 
Til  Hjælmens  Busk  for  vove 
Er  mine  Pennefjer. 
Til  Anskrig  fik  jeg  Bringe, 
Men  intet  Bryst  til  Sang; 

En  Klokke  kan  jeg  ringe, 
Men  Luth  ej  laane  Klang. 

Oplad  da  Gjemmer  dine 
For  Danmarks  bedste  Kuld! 
Giv  dit  dem  Kapper  fine 
Med  Kors  af  røden  Guld! 
Giv  du  dem  Fuglefjere, 
Som  vaje  kan  i  Sky! 
Giv  du  dem  Maj  og  mere, 
Som  gror  i  Bøgely! 
O,  mød  dem  under  Lide 
Med  liflig  Sang  og  Klang! 
Da  vil  de  Sommer  ride 
Ad  By  i  Danevang. 


17,     Danmarks  Trøst. 

(April   1820.) 

[Først  trykt  uden  Overskrift  forrest  i  Samlingen  af  de  ved  Kr. 
Prams  Afrejse  til  Vestindien  benyttede  „Sange  til  den  lode  April 
1820,  til  Trykken  befordrede  af  R.  Nyerup."  Med  den  her  an- 
vendte Overskrift  optaget  i  „Viser  og  Sange  for  danske  Samfund", 
4de  Hæfte  (1842),  S.  54.  —  To  bevarede  Udkast  fra  Forf.'s 
Haand  frembyde  en  Del  afvigende  Læsemaader.] 


Langt  højere  Bjærge  saa  vide  paa  Jord 
!Man  har,  end  hvor  ]^jærg  kun  er  Bakke; 
Men  gjærne  med  Slette  og  Grønhøj  i  Nord 
Vi  Dannemænd  tage  til  Takke; 
Vi  er  ikke  skabte  til  Højhed  og  Blæst, 
Ved  Jorden  at  blive,  det  tjener  os  bedst. 

Langt  kjønnere  Egne,  vil  gjærne  vi  tro, 
Kan  fremmede  udenlands  finde; 
Men  Dansken  har  hjemme,  hvor  Bøgene  gro 
Ved  Strand  med  den  fagre  Kjærminde, 
Og  dejligst  vi  finde,  ved  Vugge  og  Grav, 
Den  blommede  Mark  i  det  bølgende  Hav. 

Langt  større  Bedrifter,  for  Ære  og  Sold, 
Maaske  saa'  man  Udlændinge)  øve; 
Omsonst  dog  ej  Dannemænd  førte  i  Skjold, 
Med  Hjærterne,  Løve  ved  Løve; 
Lad  Ørne  kun  rives  om  Jorderigs  Bold  I 
Vi  bytte  ej  Banner,  vi  skifte  ej  Skjold. 

Langt  klogere  Folk  er  der  sagtens  om  Land, 

End  her  mellem  Bælte  og  Sunde; 

Til  Husbehov  dog  vi  har^)  Vid  og  Forstand, 

Vi  vil  os  til  Guder  ej  grunde ; 

Og,  brænder  kun  Hjærtet  for  Sandhed  og  Ret^ 

Skal  Tiden  nok  vise:  vi  tænkte  ej  slet. 

Langt  højere,  ædlere,  finere  Sprog 

Skal  findes  paa  fremmedes  Tunge; 

Om  Højhed  og  Dejlighed  Dannemænd  dog 

Med  vSandhed  kan  tale  og  sjunge; 

Og  træffer  vort  Modersmaal  ej  paa  et  Haar; 

Det  smelter  dog  mere.  end  fremmedes  slaar. 

Langt  mere  af  Malmen  saa  hvid  og  saa  rød 

Fik  andre  i  Bjærg  og  i  Bytte; 

Hos  danske  dog  findes  det  daglige  Brød 

Ej  mindre  i  Fattigmands  Hytte; 

Og  da  har  i  Rigdom  vi  drevet  det  vidt, 

Naar  faa  har  for  meget,  og  færre  for  lidt. 


')  ^Grundlrykket:  Udlænding  man.j      ')  [1842,  vi  dog  har.J 

Langt  ædlere  Konger  med  Landsfader-Navn 

Maaske  kan  en  Gang  man  opdage; 

IMen  Ætten  i  Lejre  og  i  Kjøbenhavn 

Dog  spørger  endnu  om  sin  Mage ; 

Thi  prise  vi  Stammen  af  Skjold  og  af  Dan, 

Gid  immer  den  blomstre  i  P^ædrenes  Land! 

Langt  højere  Ros  over  herskende  Drot 

^lan  hørte  fra  fremmedes  Tunger ; 

Men  Spørgsmaal,    om  altid  det  mentes  saa  godt, 

Som  her,  naar  hver  Dannemand  sjunger: 

Vor  Fredrik  han  vorde  som  Duen  saa  hvid! 

Hans  Alder  højloves  som  Fredegods  Tid! 


18.      Ved  Gehejmeraadinde  Sofie  E.  Kat,  Cordsen 
fød  Brink  Seldelin's  Grav. 

(Den  20de  Juni   1820.) 

[Særtryk    uden  Navn  paa   to  Blade    med    denne  Titel,    trykt  hos  A. 
Seidelin.  —  Forf.'s   haandskrevne   Udkast   med    smaa   Afvigelser    er 

bevaret,] 

okal  vi  sørge  dybt  og  klage 
Ved  den  ædle  Kvindes  Død, 
Og  med  Graad  paa  Kind  ledsage 
Levningen  til  Jordens  Skjød, 
Hvor  kun  hersker  under  Mulde 
Gravens  Nat  og  Dødens  Kulde! 

Nej,  kun  ved  et  Hjærte-Minde 
Om,  hvad  hun  i  Live  led, 
V.  5 

Skal  en  Vemods-Taare  rinde; 
Thi  den  gode  Strid  hun  stred, 
Æred  ham  i  mørke  Dage, 
Som  er  mægtig  i  de  svage. 

Derfor,  da  Farvel  hun  stammed 
Til,  hvad  hun  taalmodig  bar, 
Ej  udsluktes,  men  opflammed 
Hendes  Lys  med  Lue  klar, 
Ledte,  gjennem  Dødens  Skygger, 
Øjet  did,  hvor  Livet  bygger. 

Fra  al  Jordens  Kval  og  Møje 
Sovet  hen  i  Jesu  Navn, 
Vaagned  vist  hun  i  det  høje, 
Uden  Sorg  og  uden  Savn, 
Har  saa,  efter  Vinterdage, 
Evig  Sommer  blid  tilbage. 

Derfor  ved  den  ædles  Baare 

Føle  vi,  med  Taare-Smil, 

At,  hvor  Livets  Torne  saare, 

Blødes  ej  for  Dødens  Pil, 

Naar,  bag  Graven,  Bod  for  Vaanden; 

Lys  og  Liv  man  ser  i  Aanden. 


19.     Tii  Johan  Biilow  paa  Sanderumgaard 

med  Bjovulfs  Drape. 
(1820.) 

[Denne   Tilegnelse   i    sin  Helhed    trykt   foran   i  „Bjovulfs  Drape,    et 
gotisk  Heltedigt  fra  forrige  Aartusende,   af  Angelsaxisk  paa   danske 

Rim  ved  N.  F.  S.  G.     Kbhn.   1820."      De  første  22  Vers  ere  med 

den     her    givne    Overskrift    optagne    i   Nordiske    Smaadigte    (Kristi- 

ania,    1838),  S,   255 — 60.] 

ror  hver  en  Stamme 
Paa  Midgaards  Bold, 
Med  Runer  ramme 
Paa  Norners  Skjold 
Er  Stadet  hegnet, 
Og  Dommen  tegnet. 
Og  Tiden  sat. 

Paa  Folkegaader 
Vel  gættes  kan, 
Men  ret  dem  raader 
Dog  ingen  Mand, 
Før  Norneskriften        , 
I  Livsbedriften 
Er  fuldt  udtrykt. 

Hel  mangen  Sage, 
I  Hjemmet  glemt, 
Fra  gamle  Dage, 
Har  Angul  gjemt: 
Om  Goter  bolde, 
Om  Dane-Skjolde 
Og  Svea-Ris. 

Ej  Goter  finde, 
I  Hjemmet  trindt, 
Nu  Bjovulfs  Minde 
Paa  Hrone-Klint, 
^len  se  kun  Stadet 
I  Kæmpekvadet 
Fra  Anguls  0. 

Paa  Anguls  Tunge 
Laa  Kvad  i  Lag, 
Vel  værd  at  sjunge 
Til  Dommedag; 
Men  rent  at  glemme 
Sin  egen  Stemme/) 
Blev  Anguls  Lod. 

Om  Gud  for  oven, 
Om  Got«-Daad 
Paa  Saga-Voven, 
Om  Skjoldung-Graad, 
For  hvem  mon  sjunge 
Da  Anguls  Tunge, 
I  Hjemmet  glemt? 

For  Skjoldung-Folket, 
Hvem  Nornen  skrev, 
Alt  halv  udtolket. 
Et  Ventebrev: 
Et  Arveskjøde 
Paa,  hvad  de  døde 
Mon  falde  fra. 

Os  Goter  gjæste, 
Naar  Jætter  dø, 
Med  Saga-Fæste 
Fra  Nøkke-Sø; 
Hvad  Dravger  miste, 
Naar  Høje  briste, 
Er  Danefæ. 

Det  tit  sig  hænder 
I  Bøgelund, 


^)  [Nord.  Smaad. :  SkjaldesCemrae.] 

At  Grændels  Frænder 
I  Aftenstund 
Mon  Daner  daare 
Til  Søvn  at  kaare 
For  Nattevagt. 

Men  aldrig  Øje 
Dog  fattes  maa 
For  Kæmpehøje 
Med  Luer  blaa, 
For  Sagastave 
Paa  Skattegrave 
Og  Vættelys. 

Thi  lyste  Flammen 
Fra  Bjovulfs  Grav 
Til  Skjoldung-Stammen 
Alt  over  Hav: 
En  Skat,  den  meldte, 
I  Støv  af  Helte 
Man  jorded  her. 

Skjønt  Øjne  luktes, 
Som  Luen  saa', 
Ej  Flammen  sluktes, 
Hvor  Guldet  laa, 
Og  altid  Øje 
For  Blus  paa  Høje 
Der  blev  i  Lund. 

Naar  Danmark  ejer 
Ej  mer  en  Slægt, 
Som  Guldet  vejer 
Paa  Oldtids  Vægt, 

Er  Landet  øde, 
Er  plat  uddøde 
Dets  Adelsmænd. 

Ej  Mark  og  Skove 
Jeg  ondt  vil  spaa, 
Men  heller  love 
Den  Ridder  blaa, 
Som  flink  holdt  Øje 
Med  Kæmpehøje, 
Der*)  Suhm  nedsank. 

Ja,  Saga  tegner 
Den  Ridder  hvid, 
Som  kaasisk  regner 
I  Kræmmertid, 
Paa  Skjoldet  gjærne 
Med  Storkors-Stjærne 
Af  Danebrog. 

Som  én  for  mange 
Af  Adelskuld, 
I  Danevange 
Han  skifted  Guld, 
Kun  for  at  vinde 
I  Dans  Kjærminde 
En  Broderlod. 

Naar  Danmarks  Skole, 
Ved  Kæmpetog, 
Faar  Lærestole 
For  hvert  et  Sprog, 
Som  Aander  førte, 
Som  Hjærter  rørte. 
Fra  Pol  til  Pol,  — 


^)  [Nord.  Smaad.:  Da.] 

Med  Kongefædres 
Da  skal  dit  Navn, 
O,  Biilow!  hædres 
I  Sagastavn. 
Hver  Folketunge 
Om  Daaden  sjunge, 
Som  du  har  delt. 

Ej,  naar  det  dages 
I  Danevang, 
Skal  heller  vrages, 
Hvad  her  jeg  sang 
Paa  Modersmaalet 
Om  Gotestaalet 
Og  Danefæ. 

Da  skal  dig  regnes 
Og  def  til  Ros: 
At  dig  tilegnes, 
Som  Riddergods. 
Hvad  her  fra  Baalet, 
Paa  Modersmaalet, 
Blev  heldig  frelst. 

Da  og  gjentage 
Man  skal  i  Bog, 
At  i  de  Dage, 
Jeg  kaldtes  Pog, 
Der  ^)  man  mig  viste 
Til  Daarekiste, 
Med  Skrift  og  Sang,  — 

Med  Gunst  og  Gave 
Mig  Biilow  tvang, 

»)  [Nord.  Smaad.:  Da.] 


72  ig.     Til  Johan  Biilow.     1820. 


Til  ret  at  stave 
Den  stolte  Sang, 
Og  ef tersjunge, 
Hvad  Anguls  Tunge 
Som  Brage  kvad. 

Med  Anguls  Tunge 
Vel  ej  jeg  kan 
En  Drape  sjunge 
Den  Adelsmand; 
Men  med  den  samme 
Jeg  dog  vil  stamme 
Til  Biilows  Ros: 


Hwæt  we  Går-Dena 

in  geårdagum 

J>e6d-scytdinga 

prym  gefrunon, 

hu  på  æpelingas 

ellenrofe 

and  hira  beod-geneåtas 

bilwite  rincas 

on  Denemearce 

mærpa  gefremedon. 

And  hie  ne  ealle  fornam 

ærran  maélum 

feorhbealu  frécne 

folce  to  ceare: 

Freoporic  sitep 

on  fæderstole 

gumena  baldor, 

pæt  is  god  cyning. 

Swylcum  gifepe  bip 

])æt  he  Grendles  cyn 

Denum  to  dreåme 

dæda  getwæfe. 

A  pone  sincgyfan 

ymbescinon 

witena  betstan 

Avisfæste  eorlas 

monige  swylce 

on  middangearde, 

swylc  Bilof  is 

byre  æpelinga 

se  pe  wæs  wideferhp 

worda  gemyndig, 

påra  pe  se  snotra  spræc 

sunu  Ecgpeowes: 

„Unc  séghwylc  sceal 

ende  gebidan 

worolde  lifes, 

wyrce  se  pe  mote 

dornes  ær  deåpe; 

pæt  bip  drihtguman 

unlifigendum 

æfter  sélest." 

Uton  geféran  swå 

frome  gesipas 

pæt  on  us  gladie 

gleåwferhp  hælep 

Bilof  se  goda, 

se  pe  us  beågas  geaf, 

se  pe  wordum   and  weorcum 

wægde  and  hwette 

ripiende  rincas 

and  riincræftige. 

Forpan  sceal  on  uferan  dagum 


74  ^9'      "^^^  Johan  Biilow.     1820. 


ealde  and  geonge 
scopas  and  witan 
scyldinga  bearna 
beorna  beåggyfan 
blondenfeaxes 
msérpo  gemænan 
monig  oft  cwepan: 
pætte  s\ip  ne  norp 
be  ssém  tweonum 
ofer  eormengrund 
oper  nænig 
rondhæbbendra 
reåde  beågas 
leofra  nære 
on  lifdagum 
eallum  dugupe 
Dena-cynnes 
påra  pe  on  wilsip 
waégas  ofersohton 
beornas  on  blancum 
bocera  meres. 

Secge  ic  engla  freån 
alwealdan  panc 
pæs  pæt  ic  moste 
mæran  to  willan 
discas  of  beorge 
deore  måpmas 
lit  geferian 

swylce  æt  eorpan  fæpm 
pusend  wintra 
pær  eardodon. 
Gewyrce  se  pe  mote 
witig  of  golde 
heåfodes  hyrste 


20.     Til  Oluf  Bang.     1820.  75 


hårum  rince 
swå  pæt  he  wlitebeorht 
ponne  westan  gyt 
hådre  scinep 
heofones  candel 
glitnie  blondenfeax 
under  gyldnum  beåge 
op  pæt  him  of  earde 
ellor  hwyrfe 
såwol  sécean 
sopfæstra  dom. 


20.     [Til  Oluf  Bang  med  Bjovulfs  Drape, 

paa  hans  Fødselsdag  d.  27de  Juli  1820.] 

[Hidtil  utrykt;  her  efter  Originalen  med  Overskrift;    „Til  min  Ven 
og   Frænde  O.  L.  Bang   27de  Juli    1820."      Forf.'s   lidet   afvigende 

Udkast  er  bevaret.] 


Med  Nordens  Herkules  jeg  kommer  her, 

Han  agter  sig  at  lade  se  for  Penge; 

Men  til  Attester  for,  man  er  det  værd. 

Kan  nu  de  største  Virtuoser  trænge. 

Thi  syn  mig  Karlen  først  fra  Top  til  Taa! 

Og  giv  mig  sort  paa  hvidt  med  Haanden  under 

Derfor,  at  han  er  skabt  saa  kjønt  som  faa, 

Og  bør  forbavse  alle  sine  Kunder! 

Vel  sandt,  at  man  ved  første  Øjekast 
Kan  synes,  Hænderne  er  lidt  vel  drøje. 
Det  ene  Ben  vel  ogsaa  lidt  for  kort; 
Men  sligt  —  med  Taagen  for  det  højre  Øje 


7  6  21.     W.  F.   Treschows  Fødselsdag.     1820. 


Og  Tandløsheden  —  maa  man  tænke  bort, 
Se  om  igjen,  og  skal  da  sikkert  finde, 
At  Nordens  Herkules,  set  med  Forstand, 
Maa  baade  Pengene  og  Prisen  vinde 
Fra  dem  i  Tyrus  og  i  Grækenland. 

Nu  allerførst  vi  drikke  vil  din  Skaal 
Paa  hippokratisk  Alder,  Hat  og  Lykke; 
Saa  faar  du  vist  det  rette  Øjemaal 
Og  gjennemskuer,  hvad  der  er  kun  Skygge; 
Du  ser  da  strax,  at  Herkules  er  sikker, 
Naar  kun  sit  rette  Lys  han  sees  i, 
Og  at  hos  Stilleren  kun  Fejlen  stikker: 
Hos  Fuskeren  paa  Lysets  Teori. 


21.     [W.  F.  Treschows   Fødselsdag.] 

Femtende  September    1820. 

[Særtryk  paa  to  Blade,  uden  Forfatternavn,  trykt  hos  A.  Seidelin.    Et 
lidet  afvigende  Udkast  og  en  Renskrift  fra  Forf.'s  Haand  ere  bevarede.] 


Jeg  synger  gjærne  om  Dannemænd 
Og  hilser  glad  deres  Fødselsdage; 
Thi,  fik  vi  Mængde  af  dem  igjen, 
Kom  bedre  Tider  og  brat  tilbage, 

Ja,  lægt  var  Saaret,  * 

Hvis  tit  om  Aaret 
En  Dag  som  denne  os  havde  baaret 

En  Dannemand. 

Jeg  synger  gjærne  til  deres  Pris, 

Som  danske  Lov  kan  med  Kløgt  fordreje, 

Men  vælge  heller  paa  gammel  Vis 
I  rene  Hænder  dens  Guld  at  veje; 

Gid  slige  Sange 

I  Danevange 
Med  rette  tækkes  Jurister  mange, 

Som  Vennen  her! 

Jeg  synger  gjærne  om  Vennetro, 
Den  sjælden,  siger  man,  er  at  finde; 
Men  at  den  findes,  i  Dag  saa  fro 
Ej  ene  drages  jeg  dog  til  Minde ; 

Thi  Vennens  Lige, 

Tør  frit  vi  sige, 
Som  her  vi  hilse,  vil  ingen  vige 

I  Væddestrid. 

Jeg  synger  gjærne  om  gamle  Ting, 
Der  er  som  Vin  og  som  Venner  gode; 
Med  hvide  Lokker,  i  Vennering 
Hver  Ædling  bænke  sig  vel  til  Mode! 

Da  Snese  Gange, 

Ved  glade  Sange, 
Vor  Treschow!  tømmes  i  Kreds  af  mange, 

Som  nu,  din  Skaal. 

Jeg  synger  gjærne  om  Guldets  Glans, 
Naar  ret  den  stedes,  og  selv  er  ægte; 
At  Sølv,  forgyldt,  er  en  dejlig  Krans 
Om  Brudetinding,  skal  ingen  nægte; 

Den  blank  sig  vinde 

Om  Brudens  Tinde, 
Som  Treschow  fæsted  til  Sjæls  Veninde 

I  Ungdoms  Aar! 


78  22.     Gisselfeld.     1820. 


22.     Gisselfeld. 

Sølvbryllupsdagen  den  30te  November. 

(1820.) 

[Trykt  i  nyeste  Skilderi   af  Kbhn.  f.   1820,   Nr.  97  f.  2.  Dec.     Op- 
taget i  Nordiske   Smaadigte  (Kristiania,   1838),    S.  261 — 64.     Forf.'s 
Manuskript  er  bevaret.] 

Hil  dig,  Borg  fra  bedre  Dage ! 
Givet  blevst  du  Gud  i  Vold ; 
Derfor  dine  høje  Tage 
Under  Daners  gamle  Skjold, 
Medens,  ofrede  til  Døden, 
Slotte  styrted  trindt  om  0, 
Skinner  end  i  Aftenrøden 
Over  Bøg  og  blanken  Sø. 

End  det  gamle  Brudebælte 
Yndig  blaaner  om  dit  Liv, 
Siger:  det  var  Søn  af  Helte, 
Som  dig  fæstede  til  Viv; 
Tusendfarvet,  skjønt  omslynger 
Blomsterkransen  dine  Haar, 
Klarlig  dig  dens  Duft  forynger 
I  et  blidt  Sølvbryllups-Aar. 

Taarnet  blevst  du  over  Voven, 
Fast,  med  Svar  i  Skjoldmø-Bryst 
Paa,  hvad  højt  der  lød  i  Skoven, 
Som  for  Alvor,  saa  for  Lyst; 
Blev  nu  hæs  din  klare  Stemme? 
Blev  du  døv  for  Gammens  Lyd? 
Vil  i  Dag  dig  selv  du  glemme: 
Nægte  Svar  til  Højtids-Fryd? 


32.     Gisselfeld.     1S20,  79 

Dem,  som  dit  Sølvbryllup  gjorde, 
Som  foryngede  din  Glans, 
vSaa  igjen  du  kom  til  Orde, 
Gjenfødt  under  Blomsterkrans, 
Vil  paa  deres  du  ej  svare 
Renter  af  din  høje  ^)  Gjæld, 
Ej  med  Blomst  og  Klang  bevare 
Deres  Gunst  for  Gisselfeld? 

Jo,  du  venlige  Kjærminde, 
Kyst  i  fem  og  tyve  Aar 
Af  en  ædel  Mand  og  Kvinde 
Ømt  i  Sommer  som  i  Vaar! 
Selv  naar  deres  Lokker  graane, 
Naar,  gid  sent!  de  se  dig  ej. 
Dem  til  Ære  vilst  du  blaane 
Sødt  ved  Daners  Adelvej. 

Ak!  de  kjære  er  ej  hjemme! 
Du  forstummer  kun  af  Sorg, 
Tænker:  de  kan  ej  din  Stemme 
Høre  til  Avgustenborg; 
Over  Bølger,  som  alt  isne, 
Blomster  sende  tørst  du  ej: 
PVygter  for,  de  skal  henvisne 
Paa  den  lange  Vintervej. 

Arme  Borg!  din  Sorg  mig  tvinger 
Taaren  halvt  i  Øjet  frem; 
Jeg  dig  laaner  Røst  og  Vinger, 
Far  i  Herrens  Navn  med  dem! 
Bedre  Røst  der  er  i  Skoven, 
Vingerne  er  og  kun  smaa; 

^)  [Nord.  SmaacL:  store.] 

Flagre  dog  du  over  Voven 
Kan  ^)  med  Nyn,  og  Maalet  naa. 

Gjør  dig  klar!  det  er  alt  silde, 
Far  kun,  som  du  for  mig"  staar, 
Skabt  til  dejlig  at  afbilde 
Blomstrende  Sølvbryllups- Aar: 
Med  Per  Oxes  gamle  Have, 
Og  med  Danneskjolds  den  ny, 
Svanesø  og  Borgegrave, 
Bakke,  Bøg  o^  Kirkeby! 

Glem  ej  dem,  du  skjænked  Glæde, 
Og  hvis  Skjønsomhed  du  vandt! 
Naar  de  alle  er  til  Stede, 
Staar  og  jeg  der  midt  iblandt; 
Slaa  en  Bugt:  tag  Hjalmars-Bøgen, 
Fuglen  med,  som  sang  deri! 
Snap  en  Fjer  af  Kæmpe-Høgen, 
Mens  du  iler  ham  forbi! 

Minder  vaagne  skal  til  Glæde, 
Naar  du  for  de  æ,dle  staar, 
De  igjen  med  Stammer  spæde 
Spøge  i  din  Urtegaard: 
Ja,  dem  Mindet  skal  forynge, 
Saa  de  føle,  Haand  i  Haand, 
Rosen-Kjæderne  indslynge 
Sødt  sig  i  Kjærminde-Baand. 

Gløde  skal  de  ædles  Kinder, 
Højt  det  rørte  Hjærte  slaa. 
Medens  Perledug  nedrinder 
Over  Blomsten  himmelblaa. 


^)  [Nord.  Smaad. :  kan  du  over  Voven  Dog.] 

Medens  Kristjan  og  I.ovise 
Spejle  sig  i  Perlen  fin, 
Medens  alle  Herren  prise, 
Hver  for  Hjælm  og  Perle  sin. 

Ane  Sagas  Mesterværker 
Skal  de,  hvor,  i  nyfødt  Glans, 
Om  de  gamle  Skjoldemærker 
Slynger  sig  en  Rosenkrans, 
Lydt  velsigne  den  Kjærminde, 
Som  skal  knytte  Old  til  Old, 
Fastere  hvert  Aar  forbinde 
Oldenborg  og  Danneskjold. 


23.      Klippe-Borgen. 

En  Kirke-Lignelse.) 

(1820.) 

[Dette   hidtil  utrykte  Brudstykke,    formodentlig  fra  denne  Tid,    fore- 
ligger   i   Forf.'s  Haandskrift,    afbrudt    midt    paa    fjerde  Side    af   to 
sammenhængende  Kvartblade,] 


tn  Borg  foruden  Mage 
Staar  paa  det  høje  Fjæld, 
Opbygt  i  gamle  Dage 
Af  Konning  Se  jer  sæl; 
Den  trodsed  fjendtlig  Vælde, 
Den  trodser  Aar  og  Ælde, 
Med  Vens  og  Venskabs  Kaar 
Den  styrkes,  som  den  staar. 
V.  6 


s  2  2j.     Klippe-Borge7i.     1S20. 


Hvad  alle  bedst  mon  hue 
I  Borgen  Mageløs, 
Det  er  den  store  Stue, 
Som  kaldes  Hedenhes: 
Fuld  dyb  og  blaa  som  Voven, 
Den  faar  sit  Lys  fra  oven, 
Og  den  har  Tidens  Kaar: 
Den  længes,  som  man  gaar. 

Der  vrimler  trindt  paa  Vægge 

I  Salen  mørkeblaa 

Af  vise  Mænd  og  Gjække, 

Af  store  Folk  og  smaa: 

Af  Borgens  Venner  hulde 

Og  saa  af  svigefulde, 

Af  Fjender  med,  som  faldt, 

Hver  Gang  at  staa  det  gjaldt. 

Salsgulvet  er  for  Daarer 
Kun  til  at  træde  paa, 
Man  Visdom  i  dets  Aarer 
Med  Flid  da  søge  maa, 
Og  kan,  uset  af  blinde, 
I  Aaregangen  finde, 
Foruden  Pen  og  Blæk, 
En  Skrift  med  Billedtræk. 

I  Salens  Østerende 
Der  er  en  lønlig  Dør, 
Den  kan  slet  ingen  kjende, 
Som  inde  var  ej  før; 
Den  Dør  har  mange  Navne, 
Dog  ét  kan  alle  favne: 

Som  Ordet  fordum  lød, 
Den  kaldes  Morgenred. 

Som  Guld  er  den  at  skue 
I  Karmen  himmelblaa; 
En  svanehalset  Due 
Enhver,  som  banker  paa, 
Ej  længe  lader  sukke, 
Kan  Døren  nemt  oplukke: 
For  Vingeviftning  mild 
Den  aabner  sig  som  Ild. 

Dér  gaar  man  ind  til  Gammen, 
Hvorfra  sig  Daaren  sneg, 
Dér  flyder  yndig  sammen 
Al  Sang  og  Strængeleg; 
Dér,  i  Kapellet  Lykke, 
Al  Sorg  er  kun  en  Skygge, 
Hvert  Savn  kun  Forbud  paa. 
Hvad  fVyd  er  end  at  naa. 

I  Salens  Vesterende 
Staa  Lignelser  af  alt. 
Hvad  sig  endnu  skal  hænde, 
Hvad  ens  er  evig  kaldt ; 
Sig  Guld  og  Sølv  forene 
Med  alle  Ædelstene, 
Som  Visdom  giver  Navn, 
Og  som  er  Verdens  Savn. 

Dybt  under  Borg  og  Klippe, 
I  Svælget,  bor  en  Trold: 
Til  alle  Stjærner  glippe, 
Han  bruger  List  og  Vold, 


6* 

Han  med  Lindormen  Gande 
Har  væddet  om  sin  Pande 
Og  om  sin  Lever  [med, 
At  øde  Borgens  Fred.] 


2  4.     Sagas    Pris. 

(1820.) 

[Efter   Forf.'s    ufuldendte   Haandskrift    fra   denne    Tid,    afbrudt   paa 

tredje  Side    af  to  sammenhængende  Kvartblade.     I  disse  Vers  have 

vi  en  Spire  til  „Nyaarsmorgen",  her  Nr.  43.] 


Hvad  sang  for  min  Vugge 

De  Norner  i  Løn? 

Ak!  spaades  kun  vSukke 

Den  sildige  Søn: 

Kun  Sukke  og  Taare 

Fra  Vugge  til  Baare, 

Kun  Ro  under  Muld? 

Til  Verden  og  Tiden 
Som  fremmed  jeg  kom, 
Og  aldrig  har  siden 
Sig  Bladet  vendt  om; 
Hvad  end  sig  forandrer, 
Som  fremmed  jeg  vandrer 
I  Fædrenes  Land. 

Vel  vexled  paa  Færden 
Jeg  stundum  min  Vej, 


24'     Sagas  Pris.     1820.  85 

Men  Tiden  og  Verden 
Jeg  mødte  dog  ej : 
Trods  Trængsel  og  Smerte, 
Mig  tvang  dog  mit  Hjærte 
Til  ensom  at  gaa. 

O !  maa  man  ej  nævne 
Det  sørgelig  sært: 
Afsides  at  stævne 
Fra,  hvad  man  har  kjært! 
Hvi  skal  som  en  Daare 
Jeg  elske  saa  saare 
Det  fremmede  Land ! 

Ja,  Danemarks  Rige! 
Hvad  skulde  jeg  her? 
Hvad  vil  det  dog  sige: 
Jeg  haver  dig  kjær? 
O!  hvad  der  maa  fødes, 
Før  vi  kunne  mødes. 
Ak,  det  er  jo  dødt! 

At  lede  o^  søge 

Paa  vildsomme  Vej 

Om  Asken  af  Bøge, 

Det  nytter  jo  ej ; 

Ak!  om  man  den  finder, 

Dog  aldrig  oprinder 

Af  Aske  den  Bøg. 

Ak!  gjæster  da  Glæde 
Her  aldrig  mit  Bryst! 
Skal  Torne  jeg  træde, 
Foruden  al  Trøst? 


86  2S.     Marts- Fiolen.     1821. 


Saa,  naar  jeg  begraves, 
Først  Leje  mig  laves, 
Uvædet  af  Graad! 


25.     M  a  r  t  s  -  F  i  o  I  e  n. 

(Til  Baron  Henrik  Stampe.) 

(1821.) 

[Hidtil  utrykt;  her  efter  Forfatterens  Udkast.] 


Hvor  bladfavre  Bøge 
Sig  brede  med  Lyst, 
Hvor  Bølgerne  spøge 
Med  blommede  Kyst, 
Hvor  Daaden  sig  dølger 
Som  Blomsten  i  Skov, 
Hvor  stille  man  følger 
Kun  Hjærte  og  Plov; 

Hvor  kronet  er  Værket 
I  Kjærligheds  Navn, 
Naar,  sket  ubemærket 
Til  Glæde  og  Gavn, 
Det  blidt  sig  afpræger 
I  Taare  paa  Kind, 
Og  sødt  vederkvæger 
I  Hjærte  og  Sind;  — 

Der  tier  den  Tunge, 
Som  Mæle  ej  fik 


2S.     Marts-Fiolen.     1821.  87 


Til  Sødt  at  udsjunge 

De  kjærlige  Blik, 

Hvis  Ord  kun  har  Vinge, 

Hvis  Røst  kun  har  Klang 

Som  Brynieringe, 

Hvor  Sværdene  sang. 

Dog  Hjærte  og  øje 
For  andet  end  Sværd, 
For  Glimt  af  det  høje 
I  dunkleste  Færd, 
For  Husbondelivet 
Saa  stille  og  blidt, 
Mig  naadig  blev  givet, 
Som.  Ædling!  for  dit! 

Den  Dag,  du  med  Glæde 
Som  Fædre  vel  faa, 
Først  skued  din  spæde 
Med  Gluggerne  blaa, 
Den  Dag  dig  maa  yde 
Fioler  i  Aar, 
Den  Dag  maa  jeg  byde 
Velkommen  i  Vaar. 

Velkommen  den  være 
I  Kvæld  som  i  Gry! 
Saa  ofte  de  kjære 
Den  skue  paa  ny, 
Med  Knopper  den  komme. 
Med  svulmende  Svøb, 
Med  Blad  og  med  Blomme 
I  Aarenes  Løb ! 

Ja,  mellem  de  spæde 
Af  ædleste  Kuld, 


88  3S'     Marts-Fiolen.     1821. 


Du  plejer  med  Glæde 
Og  planter  i  Muld, 
Den  Yndling  sig  hæve 
Alt  efter  sin  Rang, 
Ham  Fugle  omsvæve, 
Opelske  med  Sang! 

Omtonet  af  Sange, 
Som  stævne  i  Sky, 
Opvoxe  i  Vange 
En  Ædling  paa  ny, 
Med  Øre  for  Toner 
Af  Højsangermund, 
Med  Øje  for  Troner 
Paa  aandelig  Grund! 

Ja,  Hjærte  for  Aanden, 
Som  dit,  være  hans! 
For  Tungen  og  Haanden, 
For  Styrke  og  Glans 
Den  evige  raade, 
Som  efter  vor  Tarv 
Os  skjænker  i  Naade 
Den  skjønneste  Arv! 

Dog,  hvis  det  kan  gavne, 
Da  give  det  Gud, 
Din  nyfødte  Navne 
Opstige  fuld  prud 
Fra  Fædernestue 
Paa  snehvide  Trin 
Til  Højeloftsbue 
Som  Alpernes  Tind ! 

Men,  hvor  han  ved  Plove, 
Alt  efter  sin  Byrd, 

Paa  Land  eller  Vove, 
Skal  stande  for  Styr, 
Han  Kjærlighed  arve 
Til  Danebrogs  Tegn 
Og  Danebrogs  Farve 
Som  Danemarks  Hegn! 

Ham  Saga  oplue 
For  Dannemands  Id ! 
Og  paa  ham  det  skue 
Med  Glæde  hans  Tid, 
Saa  gjærne  den  sander 
Paa  Fæderne-Vis: 
/  Stampe  nu  stander 
Forfædrenes  Pris! 


26.     Morgendrøm  om  Sorø. 

(1821.) 

[Bagest  i  „Bøn  og  Begreb  om  en  dansk  Højskole  i  Sor"  (Kbhn. 
1840)  findes  trykt  en  lidt  forkortet  Form  af  dette  Digt,  med  den 
her  givne  Overskrift,  dog  uden  Angivelse  af  Aarstallet,  og  det  ind- 
ledes dér  med  disse  Ord:  „Som  et  venligt  Skyggebillede  af  denne 
glædelige  Begivenhed  [d.  e.  det  forventede  j,danske  Gyldenaar"  i 
Kristjan  den  ottendes  Dage  med  en  „kongelig  dansk  Højskole  i 
Sorø"]  vil  jeg  her  lade  et  Kvad  om  Sorø  komme  for  Lyset,  som, 
for  mange  Aar  siden,  undfangedes  i  Løn  i  Nyaarsmorgen-Stunden.'* 
Digtet  forefindes  imidlertid  ogsaa  i  en  fuldstændig  egenhændig 
Renskrift ,  med  Overskriften :  ^^Fortale-Rim,  fra  Præstø  til  Sorø 
1821.''^  Denne  færdige  Text  fra  182 1  er  det,  som  her  aftrykkes. 
Desuden  foreligger  Forf.'s  Udkast,  der  først  havde  Overskriften 
„Sorø  Akademi"  og  siden  blot  „Sorø",  og  som  mellem  Versene  7 
og  8   endnu  har  dette: 

Den  stævned  lavt  og  for  i  Mag, 
Alt  som  den  fløj  i  Blinde; 

Jeg  fandt,  det  var  en  herlig  Sag 
Og  let,  den  Fugl  at  hinde; 
Jeg  løb,  jeg  greb  med  Liv  og  Lyst, 
Men  rakte  højst  til  Dun  paa  Bryst, 
Slet  ikke  til    dens  Vinger.] 


1  il  Kirke  din,  i  Nyaars-Nat  ^), 

Du  By  af  Kloster-Stene! 

Med  viet  Lys,  paa  Syn  opsat, 

Jeg  gik  en  Gang  fuld  ene, 

Og  som  jeg  saa',  med  Fjederstav 

Paa  gamle  Danmarks  Adelgrav 

Jeg  risted  Sagaruner. 

Fra  Himlen  højt,  mig  tyktes,  klang 

Da  Ord  om  Liv  af  Døde, 

Og  var  det  saa,  betød  min  Sang 

En  Paaske-Morgenrøde, 

En  Straale  af  forklaret  Støv, 

En  Blaa-Maj  for  de  brune  Løv  ^) 

I  Glansen  af  Kjærminder. 

Alt  fra  den  Stund  fuld  meget  Vand 

Vel  løbet  er  til  Strande, 

Og  end  ej  saa'  vi^)  Støv  af  Dan 

Forklaret  op  at  stande; 

Men  hvad  der  fødtes,  som  mit  Haab, 

Af  Sagas  Aand*)  i  Luedaab, 

Det  trodser  Tidens  Bølger. 


^)  [Trykket  af  1840  har  her  denne  Anmærkning:  Mit  Kvad 
om  „Sorø  Kirke"  udkom  nemlig  først  i  en  lille  Samling  1 8 10,  kaldt 
„Nyaars-Nat."  —  Se  nærv.  Udg.  I,  S.  277.]  2)  [Trykket  1840:  En 
Majdag  for  det  brune  Løv.]  »)  [Tryk  1840 :  jeg.]  *)  [Tryk  1840: 
Saga-Aand.] 

Vel  spejler  sig  i  Verdens  Hav 

Kometens  vilde  Flammer, 

Og  Bølgen  rødmer  til  en  Grav 

For  stolte  Folkestammer; 

Men  i  det  røde  Hav  forgaar 

Kun,  hvad  sin  Lid  til  Vandet  i)  slaar, 

Ej,  hvad  paa  Himlen  stoler. 

Den  gyldne  Sol,  hvis  Straaler  faldt 

Paa  Østerledens  Høje, 

Sig  spejler  end  i  Østersalt 

Skinbarlig  for  mit  Øje; 

Med  lige  sød  og  liflig  Klang 

De  danske  Bølgers  Havfrusang 

End  tykkes  mig  at  tone. 

Ja,  der,  ^)  med  Haanden  under  Kind, 

Jeg  sad  paa  Kæmpehøje, 

Og  fæstede,  ved  Lampeskin, 

Paa  Urnerne  mit  Øje, 

Da  tordned  det  fra  Østerled, 

Med  Lyn  paa  ^)  Lyn,   og  slog  saa  ned 

I  Asken  af  de  gjæve. 

Da  hørte  lydt  jeg  Hyl  og  Hvin 

Af  tordenslagne  Trolde, 

Da  steg  der  som  en  Straale  fin 

Fra  Asken  af  de  bolde: 

En  Fugl,  paa  Brystet  askegraa, 

Guldtoppet,  flux  jeg  flagre  saa', 

Med  regnbufagre  Vinger. 


1)    [Tryk    1840:    Verden.]       2)    ["Xryk    184O:     da.]        ^)    [Tryk 
1840:  i.] 

Den  fløj  kun  lavt,  og  knap  saa  fast, 
Som  Struds  paa  Jord  mon  hoppe, 
Holdt  Højden  mest  med  Orlogsmast 
Og  Sælands  Bøgetoppe 
Men,  hvor  den  fløj,  det  lysned  trindt. 
Og  hvor  den  sang,  dér  sprang  i  Flint 
Hver  Dværg  af  Jætteslægten. 

Den  sang  afbrudt,  kun  hist  og  her. 

Hvor  der  laa  Støv  af  Helte, 

Som  fordum  bar  i  Marken  Sværd 

Med  Sandheds  Styrkebælte; 

Ved  Hanegal  og  Morgengry 

Da  sprang  de  ^)  Kæmper  op  paa  ny. 

Som  havde  veP)  udsovet. 

Hvor  vidt  den  fløj,  i  Syd  og  Nord, 

Den  Fugl,  jeg  ej  kan  ^)  sige. 

Men  grandt  jeg  saa',  den  kom  til  Sor, 

Som  til  de  dødes  Rige: 

Dér  sang  den  højt,  dér  sad  den  fast, 

Dér  Kampesten  og  Marmor  brast 

Paa  Danmarks  Adelgrave. 

Dér  steg  af  Aske  og  af  Støv 

Forklaret  Skjalm  hin  hvide, 

Med^)  Æsger  Ryg  fra  Fjennesløv, 

Med  Axel  ved  sin  Side; 

De  steg,  med  Hjælm  og^)  Skjold  og  Sværd, 

Med  Følge  prudt  til  Herrefærd 

Paa  Mark  og  saa  paa  Bølge. 


^)  [Tryk   184O:    Da  vaagned.J      «)  ["Xryk   184O:  ret.]       =>)   ["Xryk 
1840:  kan  ej.]       •*)  [Tryk   1840:  Og.]        ^)  [Tryk   1840:  med.] 

Da  Steg,  O,  Sorø!  af  sit  Grus, 
Ved  Siden  ad  din  Kirke, 
Dit  gamle  Kloster-Skolehus, 
Fuld  større  Ting  at  virke; 
Den  Askefugl,  der  sang  det  op. 
Med  Fønixkvad  fra  Kirketop, 
Han  blev  og  Skolemester. 

Det  var  fuld  underligt  et  Syn: 

Han  blev  som  Mand  at  skue, 

Med  Haar  som  Aske,  Blik  som  Lyn, 

Og  Taaresmil  i  Bue; 

Saa  skaber  Gud  hver  Gang  paa  ny 

Med  Straalesmil  i  Taaresky 

De  Regnbufarver  skjønne. 

Han  talte,  som  en  Mester  klog. 

Vel  med  de  lærdes  Tunge, 

Sin  Fugleart  han  røbed  dog, 

Ej  blot  ved  højt  ^)  at  sjunge: 

Paa  Vinger  sig  hans  Ord  udsvang, 

Og  altid  i  sin  Tankegang 

Han  svæved  over  Bjærge. 

Hos  ham  ej  nogen  gjaldt  for  klog 
Paa  boglig  Kunst  og  Kjærne, 
Som  fandt  ej  til  hvert  Fuglesprog 
En  Nøgel  i  sin  Hjærne; 
Al  Daad  er  kun  en  Efterklang, 
Al  Visdom  er  ^)  forklaret  Sang, 
Det  var  hans  Indgangstale. 

1)  [Tryk   1840:   lydt.]        2n   ^jryk    184O:   kun.] 

Men,  vil  paa  Sang  du  vorde  klog, 
(Det  var  hans  anden  ^)  Tale,) 
Da  sæt  dig  i  den  Askekrog, 
Hvor  Fuglen  laa  i  Dvale! 
Al  Lærdom  er  kun  Aske-Dom;  — 
Det  viste  klart,  han  ihukom, 
Hvoraf  han  var  oprundet. 

Alt  som  Herakles  paa  sit  Skjold 

Sig  lærte  selv  at  kjende, 

Saa  lærte  det  hver  Kæmpe  bold 

Ved  Blad  i  Bog  at  vende: 

Gik  hver  til  sit:  i  Mark,  om  Bord, 

Til  Kongens  Gaard  og  Landets  Ror, 

Med  Liv,  med  Lys  og  Styrke.^) 

Det  tyktes  sært  for  hver  en  Mand, 

Og  Daarskab  for  de  lærde, 

De  raabte:  op  til  Kamp  paa  Stand! 

Nu  er  der  Nød  paa  Færde: 

En  Fugleunge,  klækket  ud 

I  Askekrog,  —  det  er  et  Brud 

Paa  Grundnaturens  Orden. 

Misfoster  kalder  man  jo  sligt, 
Uhyre  uden  Mage, 
Som  det  for  os  er  hellig  Pligt 
At  bringe  brat  af  Dage; 
En  ædel  Danneviv  maaske 
Sig  kunde  dog  derpaa  forse; 
O  ve,   om  hun  for  ilde! 

^)   [Tryk   1840:    mørke.]       '■^)  [De   tre  følgende  Vers  udeladte  i 
den  trykte  Form  fra   1840.] 

Ja,  hør  end  mer:  den  Fugl  i  Band 

Har  i  den  sorte  Skole 

Sig  lært  at  skabe  som  en  Mand 

Paa  høje  Lærestole; 

Athenes  Billed,  som  I  véd. 

Fra  Skyerne  til  os  faldt  ned, 

Det  gjør  nu  han  til  Ugle. 


Det  var  min  Drøm,  du  Klosterby 

Fra  Valdemarers  Dage! 

Det  er  mit  Haab:  din  Glans  paa  ny 

Skal  vende  brat^)  tilbage; 

Thi  over  Danmarks  Adelsben 

Du  stander  som  en  Bavtasten, 

Med  Ventebrev  paa  Runen. 

Ja,  hvor  en  Æt,  som  den  af  Skjalm, 

Sit  Bedested  har  lavet. 

Og  hvor  saa  megen  ædel  Malm 

Er  ret  med  Flid  begravet, 

Dér  Ædlinger  maa  gro  som  Guld, 

Dér  end  maa  dages  over  Muld 

En  Skat  for  Land  og  Rige. 

Hvor  Skolen  høj  for  Ridderid 

Blev  sat  til  Mindesmærke 

For  Ridderne  fra  fordums  Tid, 

Fuldtro  og  kæmpestærke: 

Selv  naar  den  sunken  er  i  Grus, 

Det  tegner  til  et  Ridderhus 

I  Grunden  ej  des  mindre. 


ij   [Tryk  fra   1840:  snart.] 

27.     Ved    min    Moders   Grav. 

(1822.) 

[Med  Overskrift  ..Min  Moder"  først  trykt  i  Nyeste  Skilderi  af 
Kbhn.  1822,  Nr.  77  f.  24de  beptbr.  Med  Overskrift  som  her,  lidt 
ændret  og  afkortet,  optryl^t  i  Nordiske  Smaadigte  (Kristiania,  1838), 
S.  265 — 69.  Forf.'s  Udkast  er  delvis  bevaret.  —  Af  Digtets  V.  ii, 
12  og  21  er  dannet  en  Salme,  optagen  i  Salmer  og  aandelige  Sange 
IV,  Nr.  300:   „Bet  Livsens  Ord  vi  bygge  paa".] 


baa  er  nu  brudt  din  Vandringsstav, 
Dit  Timeglas  udrundet! 
Saa  har  du  i  den  mørke  Grav 
Din  sidste  Bolig  fundet! 
Saa  har  jeg  da,  o,  Hjærtestød! 
En  Moder  kun  i  Jordens  ^)  Skjød ! 

Saa  holdt  nu  Hj ærtet  op  at  slaa, 
Hvorunder  jeg  har  hvilet! 
Ej  mer  i  Moderøjne  blaa 
Jeg  skuer  Taaresmilet! 
I  dybe  Suk  fra  klemte  Bryst 
Hendøde,  kvalt,  min  Moders  Røst! 

Nu,  hun  er  lagt  i  Ormegaard, 
Nu  er  den  Læbe  tavnet, 
Som  kjærlig  i  de  spæde  Aar 
Mig  lærte  Eadernavnet, 
Mig  lærte  paa  den  mørke  Jord 
At  finde  Lys  i  Herrens  Ord! 

Mens  Bølgen  under  Hrone-Klint 
Sin  Havfrusang  istemmer. 


')  [Nord.  Smaad. :  Gravens.] 

Snart,  med  din   Kistes  sidste  Splint, 

Pfensmulre  dine  Lemmer, 

Ja,  dele  nu  alt  bange  Kaar 

Med  Præstø-Pyntens  Kirkegaard !  ^ 

Og,-)  Moder  kjær!  ak!  fra  din  Grav 
Det  Ord  med  sælsom  Vælde 
Udfarer  over  Bugt  og  Hav, 
Vil  manges  Moder  gjælde: 
Vil  tone  som  en  Klagesang 
Ved  Dronning-Lig  i  Danevang. 

Ja,  gamle  Dagmar  Danebod ! 
Du  ogsaa  var  en  Præste-Kvinde, 
Med  Taaresmil  og  Adelsblod, 
Med  Skjoldmø-Hegn  om  bly  Kjærminde; 
Du  mangt  et  Hjærtestød  forvandt, 
Og  sent  dit  Timeglas  udrandt. 

Men,  ak!  til  sidst  det  dog  udrandt. 
Og  knækket  er  nu  Vandringsstaven, 
Det  sidste  Herberg  du  og  fandt 
I  Ormegaarden,  Dødninghaven; 
I  dybe  Suk  fra  klemte  Bryst 
Hendøde  kvalt  din  gamle  ^)  Røst. 

Mens  Bølgen  under  høje  Klinter 
Besynger  dine  Fjenders  Død, 
Hensmulrer  du  i  Høst  og  Vinter 
I  Sagagravens  dunkle  Skjød, 
Og  deler  dér  fuld  bange  Kaar 
Med  Præstø-Pyntens  Kirkegaard. 


^)  [G. 's  Moder    er  jordet    paa    Præste   Kirkegaard.]      ''^)  [Nord. 
Smaad.:  Ak.'J     ^)  [Nord.  Smaad. :  søde.] 

V.  7 

Dog,  Øje!  Tak  end  i  din  Grav 
For.  hvad  du  har  udstraalet! 
Tak,  Læber,  som  dog,  før  I  tav, 
^lig  lærte  Modersmaalet! 
Tak,  du  som  fødte  mig  til  Daab, 
Indprentede  mig  Livets  Haab! 

„Min  Frelser  lever,  og  jeg  véd, 
Han  vil  til  Støv  nedtræde. 
Hvor  dybt  end  Ormetand  mig  bed, 
Skal  jeg  ham  se  med  Glæde!" 
O!  dybt  det  Ord  du  prented  ind 
Paa  Modersmaal  i  Barnesind. 

Det  Livets  Ord  jeg  bygger  paa, 
Trods  Orme,  Vind  og  Vove: 
Af  Muld  skal  Dødninger  opstaa 
Og  Frelseren  højlove, 
Naar  Luren  drøner  saa  i  Sky, 
At  Stjærner  falde.  Bjærge  fly. 

Naar  Herren  under  Hovedguld 
Fra  Himlen  aabenbares, 
For  i  sit  hele  Helgenkuld 
Paa  Jorden  at  forklares, 
Alt,  hvad  med  ham  var  ét  i  Aand, 
Opstaar  i  Lysets  Klædebon. 

Det  er  et  Haab,  o.  Moder  fin ! 
Som  Hjærtet  kan  husvale; 
Et  Varsel  er  det  Jordelin, 
Du  lagdes  med  i  Dvale, 
For  Straalekjortlen  let  og  prud. 
Du  bære  skal  som  Kristi  Brud, 

Dit  Taaresmil  ej  sank  i  Grav, 
Din  Afkom  det  skal  arve: 
Min  spæde  Søn  du  mild  det  j^av, 
Med  tljærtets  Regnbufarve; 
Det  følge  ham,  og  Ætten  hans, 
Til  det  opgaar  i  Soleglans! 

Saa  er  din  Røst  ej  heller  død, 
Hvor  Hjærte  raader  Tunge: 
Din  Æt  med  den  i  Lyst  og  Nød 
Skal  tale,  bede,  sjunge, 
Dit  Hjærtesuk  med  Salmeklang 
Kun  ende  ^)  skal  i  Jubelsang. 

O,  Moder!  løst  fra  Sotteseng, 
Igjen  hos  Fader  hjemme, 
Du  aander  paa  min  Harpestræng, 
Det  kan  jeg  grandt  fornemme-): 
Den^)  toner  over  Bugt  og  Hav 
Ved*)  alle  danskes  Modergrav. 

Ja,  Oldemoder  favr  og  fin! 
I  Dødens  Skyggedale 
Du  lagdes  med  dit  Jordelin 
Kun  og  i  Vinterdvale; 
Til  Vennefryd  og  Fjendeskam 
Du  stiger  snart  i  Svaneham. 

Naar  Lynet  knitrer,  Luren  gaar, 
Forkynder  Herrens  Komme, 
Af  Graven  du  med  Fryd  opstaar, 
At  høre  Herrens  Domme, 
Som  ét  med  ham  i'')  Sandheds  Aand, 
At  bære  ^)  Lysets  Klædebon. 


^)  [Xord.  Smaad. :  Forklares.]  -)  [Begge  Tryk:  „benemme". 
3)  [Nord.  Smaad.:  Dtt.]  *)  [Nord.  Smaad. :  Om.]  ^)  [Nord.  Smaad. 
Og,  ret  oplyst  af.]     *"')  [Nord.  Smaad. :  Iføre.]  7* 

Vel  faldt  dit  Maal  paa  Sotteseng, 
Men  sank  dog  ej  i  Graven, 
Det  gjenlød  i  din  Salterstræng, 
Laa  skjult  i  Rimestaven, 
Dér  fandtes  det  af  ham,  du  blid 
Gav  Taaresmil  i  Nødens  Tid. 

Det  klinger  nu  paa  Kirkegaard 
PVa  Sønnesønnens  Tunge, 
Som  gladelig,  naar  du  opstaar, 
Skal  Svanesalmen  sjunge, 
Paa  gammelt  Dansk,  til  over  Sky 
Han  nemmer  i  Guds  Hus  det  ny. 

Saa  pris,  min  Sjæl,  den  Herres  Navn, 
Som  endte  Dødens  Dage, 
Som  kom  fra  Graven,  os  til  Gavn, 
Med  Lys  og  Liv  tilbage. 
Som  med  sit  Ord,  før  vi  det  véd. 
Opvækker  Støv  til  Herlighed! 

Omsvævet  af  min  Moders  Aand, 
Jeg  føler  det  med  Glæde, 
At,  hvad  der  er  i  Herrens  Haand, 
Er  altid  nær  til  Stede, 
Med  Livets  Haab,  med  Lys  og  Trøst, 
Hvor  Hjærtet  slaar  i  Kristenbryst. 

O,  Moderstøv  og  Moderaand! 
Mit  Hjærtes  Tak  du  have. 
Som  lærte  mig  i  Ledebaand 
Paa  Herrens  Ord  at  stave. 
At  stave,  grunde,  bygge  paa 
Det  Ord,  som  aldrig  skal  forgaa! 


2S.      Til  Etatsraad  Jessen.     1S33.  lOI 


2  8.     Til   Etatsraad  Jessen. 

(1822.) 

[Hidtil  utrykt;  her  efter  Forf.'s  egenhændige  Udkast,  —  Gr.  kaldtes 
til  Frelserens  Kirke  i4deNovbr.  1822.  —  Jfr.  Digtet  Nr.  7  her  foran.] 


uav  jeg  Sandheds  Ord  min  Tunge, 
Gav  jeg  Fædres  Aand  min  Pen, 
Fremtids  Skjalde,  naar  de  sjunge 
Sandt  om  Kongen  og  hans  Ven, 
Skal  da  og,  paa  ^Sandheds  Vegne 
Og  i  Fædrelandets  Navn, 
Mellem  større  Ting  tilregne 
De7n  mit  Kald  til  Kristjanshavn. 


29.     Saxos    Minde. 

(1822.) 

[Trykt  foran  3dje  Del  af  Saxos  Danmarkskrønnike.     Med  Overskrift 

som   her,    og  Udeladelse    af   de   to    sidste  Vers,    optrykt   i   Nordiske 

Smaadigte  (Kristiania,    1838),  S.   278 — 84.] 


V^m  over  ældgamle  Danemarks  Ære, 
Absalons  Saxo!  det  var  du  som  faa, 
Mer  end  Stærkodder  og  Frodernes  Hære 
Du  den  udbredte  paa  Bølgerne  blaa: 
Du  den  udbredte  med  Heltenes  Minde, 

Som  i  dit  vingede  Ord 
Vidt  over  Tidernes  Strømme  henfor, 
Stræber  end  Prisen  og  Kronen  at  vinde. 

Danemarks  Længsel  er  Danemarks  Ære, 
Dyb  som  det  bølgende,  sortladne  Hav, 
Ja,  som  det  Hav,  hvorpaa  P^olkenes  Hære 
Drev  deres  Idræt  og  fandt  deres  Grav; 
Derfor,  i  Heltenes  Række,  den  følger 

Altid  paa  Land  og  paa  Sø 
Stjærnen,  som  vinker  til  Kjærligheds  0, 
Evighedsstrømmen  i  Tidernes  Bølger. 

Dannemands  Længsel  er  Dannemands  Kjende, 
Aldrig  den  stilles  ved  timeligt  Held, 
Hvad  den  begjærer,  maa  aldrig  faa  Ende, 
Maa  være  Livets  og  Kjærligheds  Væld; 
Den  er  oprunden  af  Paradis-Minde, 

Derfor,  i  Lys  og  i  Løn, 
Dana  sig  ter  for  hver  heltelig  Søn 
Som  en  vidunderlig  Paradis-Kvinde. 

Altid,  naar  Hadding  i  Højelofts-Stuen 
Slynger  om  Ragnild  i  Dvale  sin  Arm, 
Pludselig  øjner  han  Kvinden  ved  Gruen, 
Stirrer  paa  Blomsterne  i  hendes  Barm, 
Synker  med  hende  i  Dybet  saa  saare, 

Gjennem  den  taagede  Dal, 
Skyggernes  Rige  og  Valfaders  Sal, 
Hvor  kun  med  Blændværk  sig  Kæmperne  daare. 

Solklare  Vange  forlyste  hans  Øje, 
Vintergrønt  er  ham  en  ønskelig  Krans; 
Kvinden  dog  lærer  ham:  ret  kun  fornøje 
Duftende  Blomster  og  levende  Glans, 
Standser  kun  med  ham  ved  Paradis-Haven, 

Hvor,  med  et  Nattergal-Slag, 
Liflig  bebudes  den  evige  Dag, 
Vidnes  om  Liv,  som  ej  gjækker  bag  Graven. 

Derfor  maa  Danemarks  Helte  og"  finde : 
Lidt  er  Beundring  i  Liv  og  i  Død; 
Kjærligheds  Kys  og  et  levende  Minde 
Er,  hvad  dem  huger  i  Lyst  og  i  Nød; 
Derfor  langt  stoltere  Helte  man  finder, 

Men  aldrig  Helte  i  Nord,M 
Om  de  fra  Hellas  til  Ishavet  for. 
Fandt  saa  højmodige,  kjærlige  Kvinder. 

Derfor  har  Røgnvald,  den  Helt  over  Bjærge, 
Tjodolf  af  Hvine  til  Skjald  for  sin  Æt, 
Bavtasten  prud,  som  mod  Glemsel  kan  værge. 
Ristet  med  galdrende  Runer  fuld  tæt; 
Hvem  der  fik  Øje  for,  hvad  de  betegne, 

Ser,  ved  Valkyriens  Kvad, 
Stendøde  Kæmper  opstande  paa  Rad 
Og  som  Ejnherier  strides  og  segne. 

Ligen  som  Brage  kan  sjunge  paa  Vale, 
Skjoldebrag  svarer  til  Sværdtungeslag, 
Ingen  som  Snorro  kan  Kæmper  afmale, 
Ret  som  de  færdes  ved  Nat  og  ved  Dag, 
Ret  som  de  stode  paa  Ormen  hin  lange, 

Og  som  de  sad  over  Bord, 
Skifted  saa  mangent  et  skjæmtefuldt  Ord, 
Bejled  og  lytted  til  Skjaldenes  Sange. 

Ej  kan  en  Skjoldunge-Drape  vi  samle. 
Der  sig  tør  ligne  ved  Ynglinge-Tal: 
Lidt  kun  er  Hjarne  mod  Brage  hin  gamle, 
Naar  ham  til  Skuldrene  næppe,  som  Skjald ; 
Men,  naar  han  kvæder  om  Danemarks  Frode, 
Da  er  det  Kjærligheds  Sang: 


^)  [Nord.  Smaad. :  Helte  paa  Jord.] 

Hjærte,  som  banker  mod  Hjærte  med  Klang, 
Da  er  udødelig  for  ham  den  gode. 

Brage  i  Valhal  selv  Adelsten  bænker, 
Hjærtet  i  Norge  kun  føler  hans  Savn; 
Hjarne  en  Bolig  i  Hjærterne  skjæhker 
Hver,  som  blandt  Daner  vandt  Fredegods  Navn;. 
Danemark  skjænker  hans  Mindesang  Kronen,  ^) 

Bærer  i  Hjærtet  om  Land 
Frode  saa  længe,  til  selv  over  Strand 
Atter,  i  Sønnen,  han  stiger  paa  Tronen. 

Saxo !  du  følte,  det  var  ikke  Skvalder, 
Hvad  liden  Fugl  mellem  Bøgene  sang; 
Tak  for  de  Toner  fra  Heltenes  Alder, 
Som  sig  i  dig  over  Bølgerne  svang! 
Ja,  for  din  Kjærlighed  takket  du  være! 

Altid  skal  Pris  efter  Spot 
Times  den  Mand,  der  har  sørget  saa  godt 
For  de  ufødte  til  P'ædrenes  Ære. 

Tak  for  den  Aske  fra  Brand-Old,  du  gjemte,. 
Gav  os  i  Urnerne,  som  du  den  fandt! 
Danemark  vel,  i  sin  Dvaletid,  glemte. 
At  det  er  Guldstøv,  med  Perler  iblandt; 
Men^  naar  af  Asken  den  gamle  sig  hæver, 

wSmykket  med  Perler  og  Guld 
Og  med  de  Blomster,  hun  fandt  under  Muld, 
Tone  skal  sødt,  hvad  i  Harpen  nu  bæver. 

Tak  for  hver  Levning  af  Høj-Oldens  Kæmpe, 
Frodes  Stærkodder,  hidført  over  Strand! 
Tak  for  du  skarred  med  List  og  med  Lempe! 
Tak  for  hans  Tunge,  og  Tak  for  hans  Tand! 


^)  [Nord.  Smaad.:   Minde  Sangkronen,] 

Tak  for  hvert  I,ed  og  hvert  Lem  af  den  bolde 

GHpped  det  end  for  din  Haand, 
Hvad  kun  kan  lykkes  for  Tidernes  Aand, 
Du  gav  til  Sankning  dog  Tøj,  som  kan  holde. 

Vel  os  fortælle  de  skruttede  Dværge: 
Kæmper  som  de  var  ^  kun  Puslinger  smaa, 
Tuerne  vorde  de  højeste  Bjærge, 
Naar  de  kun  sige,  det  synes  dem  saa; 
Men,  kommer  Dag,  kommer  Glans  i  vort  Øje, 

Gjæster  os  Aanden  paa  ny, 
Se  dine  Kæmper  vi  knejse  i  Sky, 
Stige  med  Glæde  paa  Skuldrene  høje. 

Tak  for  dit  Billed  af  Ylfinge-Trætten ! 
Skinner  det  ikke,  er  Skylden  ej  din; 
Men,  om  end  Ulven  er  synligst  i  Ætten, 
Skimtes  dog  Skjoldunge-Daatteren  fin; 
Tone  skal  Kvad  end  i  kommende  Dage 

Liflig  om  Villum  og  Svend, 
Dejlig  vemodig  om  Knud  og  hans  Alænd, 
Og  om  Kong  Valdemars  Fader  med  Klage. 

Han,  som  slog  Harpen  for  Erik  hin  milde, 
Slog  den  for  Daner  i  Hytte  og  Hal, 
Tonerne  sprang,  vare  dybe,  men  vilde  ^), 
Endte  i  stormende,  brusende  Fald; 
Sværd-Tid  og  Ulv-Tid  paa  Marken  de  fødte: 

Favnetag,  Tempel  og  Slot 
Fandtes  til  Blodbad  ej  længer  for  godt, 
Frænder  hinanaen  og  Odelen  ødte. 


^)  [Nord.  Smaad.:  Kæmper  mod  dem  er.]       '^)  [Nord.  Smaad. 
Tonerne  bølgede,  dybe.] 

Tak  for  den  Skildring  af  Valdemars  Dage, 
Du  udarbejded  fuld  sikker  paa  Haandl 
Klart  den  os  viser,  at  meget  tilbage 
End  var  paa  IMarken  af  Fædrenes  Aand: 
Meget  hos  faa,  men  kun  lidt  hos  de  fleste. 

Meget  i  ^)  Axel  og  dig, 
Lidt  kun  i  Folket  til  Sørøverkrig, 
Saa  den  med  eder  hensov  for  det  meste. 

Langt  er  dit  Sagn  om  de  slaviske-)  Krige. 
Længere  vist,  end  det  huger  enhver. 
Tungere  falder  din  Tale  tiUige: 
Hjarne  ej  kvæder  om  Vikingefærd; 
Dog  ej  det  mindste  du  nænner  at  glemme, 

Dertil  var  Axel  for  kjær: 
Ord  af  hans  Læber  og  Slag  af  hans  Sværd 
Alle  til  Hobe  du  skjænked  din  Stemme. 

Dog,  intet  Under,  du  elsked  den  bolde, 
(Sildefødt  Søn  af  det  ædleste  Kuld,) 
Vilde  hans  Navn  paa  de  svømmende  Skjolde 
Riste  med  storladne  Runer  i  Guld; 
Strid  paa  sin  Snække,  og  øm  i  sin  Kirke. 

Han  jo,  med  Sværd  og  med  Stav. 
Heltenes  Minde  og  Heltenes  Grav 
Stræbte  at  skjænke  et  nyt  Danevirke. 

Stod,  som  for  dig,  os  kun  Helten  for  Øje. 
Kraftig  og  kjærlig,  oprigtig  og  klog, 
Del  vi  vel  tog  i,  hvad  han  maatte  døje. 
Fandt,  han  var  stor  paa  de  smaalige  Tog; 


^)  fNord.  Smaad. :  hos.]       -)  [Nord,  Smaad.:  Langt  er  det  Sagn 
om  de  vendiske  Krige.] 


Saa'  dei  med  Sorg.  at  hans  Redskab  var  ringe. 

Saa'  det  paa  Vendernes  Spor: 
Æren  var  liden,  men  Sejren  var  stor. 
Rovd\-r  det  ejaldt  om  til  Freden  at  tvinge. 

Tak  da.  du  kjære!  for  alt,  hvad  du  skjænked. 
Fon  hvad  du  selv  kaldte  Absolons  Værk  I 
Tak,  fordi  ham  mellem  Helte  du  bænked. 
Som  var  for  Danmark  en  Støtte  fiiid  stærk. 
Ham.  ved  hvis  Aande  det  saa  blev  omgærdet. 

At  i  den  søvnige  Old 
Marken  og  Mindet  dog  sov  under  Skjold! 
Hil  være  Axel  med  Staven  og  Sværdet !  ^) 


Far  da  nu  vei,  med  de  Gaver  til  Folket. 
Danemarks  Saxo,  du  slutter  i  Favn! 
Far.  som  jeg  haver  din  Mening  udtolket. 
Far  nu.  i  Jesu  velsignede  Navn! 
Bank  kun  paa  Døren  hos  gamle  og  unge 

Trøstig  med  Fædrenes  Sværi! 
Hvor  man  oplukker,  man  faar  dig  vist  kjær. 
Xaar  du  opstemmer  med  Fædrenes  Tunge. 

Hvor  man  dig  ynder,  paa  Mark  og  paa  Hede. 
Sig  dem.  Kong  Frederik  lonned  din  Toik! 
Byd  dem  for  Kongen  at  virke  og  bede  I 
Sig  dem:  kun  dansk  er  det  kjærligs  te  Folk! 
Lær  dem,  med  Fædrenes  Tunge,  tillige: 

Aldrig  ved  Fjendernes  Magt, 
Aldrig  ved  Modgang  og  Mishaab  i  Pagt, 
Men  kun  ved  Splid  falder  Danemarks  Rige! 


*)  [Oe  to  falgeade  Veis  ere  udeladte  i  Nord.  Smaad.] 

30.     [Ved  Rasmus  Kristjan  Rasks  Hjemkomst.] 

(1823.) 

[Særtryk  paa  to  Blade  med  Titel:  „Z>^w  14de  Maj  1823'"''  og  Under- 
skrift: Grundtvig".  Sangen  blev  afsungen  ved  et  Gilde  paa  Skyde- 
banen for  Rask  ved  hans  Hjemkomst  fra  den  store  indiske  Rejse. 
Han  kom  til  Kbhn.  den  5te  Maj.  —  Fra  Forf.'s  Haand  foreligger 
desuden  baade  et  Udkast  og  en  Renskrift,  der  begge  have  et  Ind- 
gangs- og  et  Slutningsvers,  som  ej   ere  medtagne  i  det  trykte : 

Indgang:    Der  findes  Pilte  af  Adelsbyrd, 

Som  Bobler  mon  blæse  med  Gammen; 
Der  findes  Ord  og  i  Æventyr, 
Som  hænge  med  Sandhed  sammen. 

Udgang:    Da  skal  det  kj  endes,  at  Æventyr 
I  Norden  har  noget  at  sæde: 
Da  fæste  for  Hjarne  vi  Jærnbyrd, 
De  lyve  ej  alle,  som  kvæde.] 


i\aar  Holger  han  drager  fra  Jorsal  fro, 
Med  Kæmper  fuld  djærve  og  stærke, 
Da  vinder  han  Kroner  halvfjerds  og  to 
Og  planter  ved  Ganges  sit  Mærke. 

Saa  lyder  Sagnet  fra  Old  til  Old 
I  Danemark  om  Holger  Danske; 
Det  tør  vel  sandes,  skjønt  Jordens  Bold 
Vi  tage  vist  ej  med  Staalhandske. 

Lad  Alexander  med  Æg  og  Od 
Det  døde  kun  dele  og  farve! 
Vor  Holger  udvalgte  en  bedre  Lod: 
Det  levende  vilde  han  arve. 

Paa  mangen  Vis,  var  den  gamle  Tro, 
Sin  Mund  kan  vel  Mennesken  vride, 
Dog  Arilds-Tunger  halvfjerds  og  to 
Kun  findes  i  Verden  saa  vide. 

Og  kan  de  Tunger  vi  tale  med, 
Og  véd,  hvad  de  har  at  betyde, 
Da  finder  i  Aanden  og  Riget  Sted: 
Os  Folkene  høre  og  lyde. 

Fra  Jorsalhejm  drog  vor  Holger  ud 
Mod  Vesten  i  Fædrenes  Dage, 
Med  Æren  vendte  den  Helt  saa  prud 
Til  Fædernelandet  tilbage. 

Hans  Hu  nu  stander  til  Austurveg, 
Han  frygter  ej  Jætter  og  Trolde; 
Af  Tor  han  lærte  fuld  snild  en  Leg 
At  lege  med  Jotuner  kolde. 

Han  sendte  for  sig  en  Helt  uræd, 
At  spejde  de  fremmede  Egne, 
Saa  Vejen  han  kunde  til  Ganges'  Bred 
Fuldkommelig  sikker  betegne. 

Og  hjem  er  nu  kommen  med  god  Besked 
Fra  Ganges  Herr  Tjalfe  hin  unge, 
Med  Jærtegn  mange,  som  faa  kun  véd, 
Om  Vejen  fra  Tunge  til  Tunge. 

Hil  være  dig,  Aand  over  Kongestol, 
Som  stræber,  foruden  Staalhandske, 
At  sejre  paa  Jorden  fra  Pol  til  Pol! 
Hil  være  dig,  vor  Holger  Danske! 

Med  Fryd  du  svæve  fra  Old  til  Old, 
Som  nu,  over  Drotten  i  Lejre! 
Da  savne  Kæmper  ej  ædig  Sold, 
Som  vil  under  Danebrog  sejre. 

Velkommen  hjem,  du  Snarensvend, 
Fra  Østerleds-Færden  hin  bolde, 
Med  Jærtegn  fra  Pali  og  Pehlvi  og  Zend, 
Med  Bytte  fra  Jætter  og  Trolde! 

Gid  Holger  fattes  ej  Bud  saa  tro, 
Ej  Kæmper  fuld  djærve  og  stærke ! 
Da  vinder  han  Kroner  halvfjerds  og  to 
Og  planter  ved  Ganges  sit  Mærke. 


31.     Fødselsdagen  paa  Gisselfeld 

I  I  te  Juni   1823. 

[Med  denne  Overskrift  trykt  i  Nyeste  Skilderi  af  Kbhn.  1823, 
Nr.  47  f.  14de  Juni.  Optrykt  i  Nordiske  Smaadigte  (Kristiania, 
1838),  S.  270 — 77  med  Overskrift:  „Ved  Grev  Danneskjolds  Død, 
paa  hans  Fødselsdag  ilte  Juni."  —  Greven  dede  6te  Juni.  — 
Dette  Digt  omtales  1837  ^^  Forf. ,  under  Navn  af  „min  Forsetes- 
Kvide  ved  Grev  Danneskjolds  Grav",  som  et  Udtryk  for  Digterens 
daværende  nedtrykte  Stemning,  efter  Fuldendelsen  af  Oversættelserne 
af  Saxe    og   Snorre    og    Bjovulvs    Drape:    „Mands    Alinde"    (1877), 

S.  481—82.] 


Glitnir  heitir  salr, 

hann  er  guUi  studdr 
ok  silfri  J)aktr  it  sama; 

en  J)ar  Forseti  byggvir 

flestan  dag 
ok  svæfir  allar  sakir. 

Edda, 

(jrlitner,  med  de  gyldne  Suler 
Og  det  blanke  Sølvertag! 
Borg,  som  er,'  hvad  Navnet  skjuler: 
Efterskin  af  Balders-Hag! 

Ak!  hvi  er  din  Glans  forsvundet! 
Har  mod  dig  nu  Loke  fundet 
Uraad,  som  mod  Brejdablik? 

Alle  Skovens  gode  Vætter, 
Svævende  om  Gissel-Borg  ^) ! 
Hvor  er  han,  som  jævned  Trætter, 
Lindred  Gudefolkets  Sorg? 
Hvi  omlejre  Nattens  Skygger 
Borgen,  hvor  Forsete  bygger 
I  et  venligt  Aftenskjær? 

Har  maaske  paa  vilde  Veje 
Hovedør  jeg  Tiden  spildt? 
Har  mig  Løgn  om  Glitners  Leje 
Falske  Lygtemænd  indbildt? 
Hvor  af  Skygger  jeg  omsvæves, 
Søger  jeg  maaske  forgjæves 
Kun,  hvad  intei:  Øje  saa'! 

Nej,  ved  Faklen,  som  jeg  følger: 
Mindeblus  paa  x\delvej, 
Lygtemænd  paa  Mark  og  Bølger 
Mig,  jeg  véd,  forvilde  ej; 
Her  er  Borgen,  skjønt  den  blegner, 
Her  er  Glitner,  skjønt  det  tegner 
Ej  til  Glans  paa  Gisselfeld. 

Er  maaske  da,  mens  jeg  blunded, 
Et  Aartusende  henglidt, 
Saa  jeg  vel  har  Borgen  fundet. 
Men  ej,  hvad  den  kaldte  sit. 


^)  [GI.  dansk  Gisel  {Gissel)-.  Straale,  Straalekrans;  her  sammen 
stillet  med   Glitnir  o:   Straaleren.] 

Saa  ej  mer  deraf  tilbage 
Pilegrim  fra  gamle  Dage 
Vente  kan  at  finde  her? 

Har  da  Timen,  som  nu  skrider, 
End  maaske  det  gamle  Navn, 
Søger  dog  jeg  gamle  Tider 
Kun  forgjæves  i  dens  Favn, 
Som  naar  titelfagre  Bøger 
Skjænker  os  af,  hvad  vi  søger. 
Skygger  kun  i  tomme  Ord? 

Intet  Under  da,  at  lukket 
Kr  i  Laas  nu  Port  og  Dør, 
Intet  Under,  at  nu  slukket 
Er  hvert  Lys,  som  brændte  før, 
At  i  Lunden  og  i  Borgen 
Hverken  Aften  eller  Morgen 
Har  den  gamle  Fødselsdag! 

Aser  vel,  hvis  fulde  Alder 
Er  det  store  Maaneaar, 
vSynke  først,  naar  Asken  falder. 
Knust  ved  Solens  Banesaar; 
Men,  naar  Aarene  dem  tynge. 
Og  dem  Æblerne  forynge, 
Skifte  de  dog  ^)  Fødselsdag. 

Saa  i  hver  en  Adelstamme, 
Spiret  op  til  Folkegavn, 
Aanden  altid  er  den  samme, 
Levende  i  Stammenavn; 


')  [Nord.  Sniaad. :  do*,'  de.] 

Tit  den  dog,  for  Alders  Tynge, 
Maa  i  Ætten  sig  forynge, 
Skifte  Støv  og  Fødselsdag. 

Skal  da  Hammeren  jeg  røre, 
Banke  paa  den  gamle  Borg, 
For  af  Portneren  at  høre 
Skoggerlatter  ved  min  Sorg, 
Drilles  djærvt,  fordi  jeg  mindes 
Levende,  hvad  mer  ej  findes 
Uden  for  mit  Hjærtes  Vraa! 

Skal  jeg  stimes  med  den  kaade, 
Pukke  paa  saa  mangt  et  Navn, 
At  jeg  vorder  ham  en  Gaade, 
Som  en  Odins  Natteravn: 
Saa  man  leder,  til  der  findes 
Navn  paa  mig  og  hvad  jeg  mindes 
I  en  mølædt  Saga-Bog? 

Bor  Forsete  kun  paa  Borgen, 
Tvivler  han  da  end  i  Kvæld, 
Tror  han  sikkert  dog  i  Morgen, 
Naar  ham  læsker  Mimers  Væ4d; 
Thi,  skjønt  Aser  og  kan  glemme, 
Stærkt  i  dem  er  Mindets  Stemme, 
Det  er  deres  Modersmaal. 

Saa  i  hver  en  ædel  Stamme, 
Ihvor  tit  den  skifter  Blad, 
Marven  altid  er  den  samme. 
Mindes  altid  Roden  glad; 
Det  er  nordisk  Adelsprøve: 
Altid  man  en  Gylden-Løve 
Skue  maa  i  Dane-Skjold. 
V. 

Hvorfor  mon  da  Haanden  tøver, 
Hvi  mon  den  tilbage  for? 
Ak!  den  Tanke  mig  bedrøver, 
At^)  en  Turs  i  Taarnet  bor; 
Thi,  hvor  end  Forsete  bygger, 
Kan  vel  dér  de  sorte  Skygger 
Skjule  Glitners  Sølvertag! 

Trindt  den  samme  Overflade, 
Ved  hvert  Skridt  bekjendte  Spor, 
Samme  Bark  og  samme  Blade, 
Urtebed  og  Blomsterflor; 
Finde  kan  jeg  alle  Dele, 
Savner  dog  i  dem  det  hele. 
Som  ved  Skyggen  af  en  Ven. 

Det  er  Fimbul- Vinters  Mærke, 
Det  er  Turse-Vældens  Spor, 
Som  med  Koglerier  stærke 
Kan  fortrylle  alt  af  Jord, 
Skygger  hærde  saa  og  stive, 
At  de  ens  maa  altid  blive 
Og  forlyste  Ymers  Æt. 

Stille!  Taagen  sig  nu  letter, 
Nattergalen  slaar  i  Lund, 
Lys  og  Liflighed  forjætter; 
Ej  af  Ymers  Slægt  er  hun, 
Som  fra  Salen  hist  nedtræder 
Favr  og  fin  i  Sørgeklæder, 
Vist  er  det  Forsetes  Viv! 

Ja,  i  Sandhed,  det  er  hende, 
Tankefuld,  med  Graad  paa  Kind, 
Hun  er  god,  ja,  god  at  kjende, 

SI.     Føihelsdagen  paa   Gisselfeld.     iS^j-  115 

Mild  Og  from,  skjønt  syg  i  Sind; 
Spejle  sig  i  Taarer  blide 
Døtrene  ved  hendes  Side, 
Dér  er  Hjærtens-Dejlighed. 

Ikke  vil  jeg  Disen  følge 
Til  den  dunkle  Askelund, 
Hvor  den  mørke  Taarebølge 
Ruller  strid  i  Midnatsstund; 
Vente  vil  jeg,  til  hun  vender 
Hid  igjen,  hvor  Faklen  brænder, 
Som  er  tændt  ved  Solens  Ild. 

Se,  hun  kommer,  hendes  Taarer 
Vidne,  som  en  Perleflod, 
At  i  hendes  Hjærteaarer 
Rinder  ægte  Diseblod; 
Lyse  Tanker  Øjet  klarer, 
Hendes  Blik  det  aabenbarer, 
At  af  Kjød  er  Aanden  ej. 

Saa  med  sine  Døtre  vanker 
Freja,  from  og  længselsfuld, 
Mild  imellem  mørke  Tanker, 
Græder  højt,  men  græder  Guld, 
Ser  fra  Broen,  som  forbinder 
Var  og  Vorder,  Haab  og  Minder, 
Morgenstjærnens  favre  Skin. 

vSpørg  ej,  hvad  er  sket  paa  Borgen! 
Hvo  som  har  Forsete  kjær. 
Følge,  skue,  dele  Sorgen ! 
Han  er  mange  Taarer  værd; 
Thi  aftørret  har  han  mange, 
Vakt  for  Hulken  Frydesange, 
Jævnet  Trætter,  dæmpet  Kiv. 

8* 

Død  er  han  dog  ingenlunde, 
Lever  vist  i  mange  Led, 
Ej,  før  Asken  gaar  til  Grunde, 
Ende^)  sig  hans  Asafjed; 
Hvor  han  blunder,  skal  man  skrive: 
Salig,  hvo  som  helst  vil  give! 
Salig,  hvo  som  stifter  Fred! 

Ja,  skjønt  Sørgefanen  svæver 
Over  Glitners  wSølvertag, 
Og  skjønt  Harpestrængen  bæver 
Paa  den  dunkle  Fødselsdag, 
Dog  med  Svanerøst  og  Vinge 
Over  Hallen  højt  sig  svinge: 
Længe  leve  Danneskjold! 

Længe  leve  han  i  Minder 
Om  de  ægte  Adelsmænd, 
I  hvem  Asablodet  rinder! 
Gid  han  fødes  tit  igjen! 
Og  hver  Gang  man  ham  opkalder, 
Krones  han,  i  Kraftens  Alder, 
Med  en  klar  Sølvbryllupskrans ! 


Dog,  forgjæves  overspænder 
Jeg  den  gamle  Mytestræng; 
Alt  den  brast  i  mine  Hænder, 
Ved  den  sorte  Bueseng; 
Og  gjør  jeg  end  Vold  paa  Sorgen, 
Hulkes  dog  der  trindt  i  Borgen: 
Død  er  vores  Danneskjold! 


1)  [Nord.  Smaad.:  Tabe.] 

Men,  I  ædle!  som  ved  Baaren 
Staa  i  Hjærtets  Sørgedragt! 
Ej  vil  jeg  forhindre  Taaren, 
Som  kun  én  har  i  sin  Magt; 
Kun,  hvad  muligt  var.  jeg  vilde; 
Eders  Sorg  et  Grand  formilde 
Ved  det  gamle  Harpeslag. 

Og  jeg  vilde,  hvad  jeg  skulde, 
Sanddru  kvæde  ham  til  Lov, 
Som  ej  Mage  over  Mulde 
Har  for  mig  i  Daneskov,  — 
Hvem,  næst  Drotten  over  Lunden, 
Skyldig  mest  jeg  er  i  Grunden, 
Skyldig  mer  end  Sølv  og  Guld. 

Og  maaske,  naar  Jorden  skjuler 
Øjnene,  som  græde  nu. 
Sangen  om  de  gyldne  Suler 
Kommes  kan  paa  Mark  i  Hu; 
Da  en  Taare  vist  skal  rinde 
End  paa  ædles  Kind  til  Minde 
Om  Forsete-Danneskjold. 


32.     Bavtastenen 

[over  Grev  C.  C.  S.  Danneskjold-Samsø, 
i  Snorros  tredje  Del]. 

{Juli   1823). 

[Indskrevet  foran  i  det  for  Grev  Danneskjold  bestemte  Exemplar 
af  Snorres  3dje  Del  (jfr.  Digtet  Nr.  12  her  foran),  sendt  til  hans 
Enke.      Under  Digtet    er    skrevet    „Kristjanshavn,    7de    Juli    1823. 

Vemodig  N.  F.  S.  Grundtvig."  Et  ligelydende  egenhændigt  Ud- 
kast er  bevaret.  —  Digtet  er  uforandret  indlagt  i  det  „Brudstykke 
af  Danneskjolds-Drapen",  som  er  trykt  i  „Skandinavisk  Nyaarsgave 
for    1828";    det    findes    dér   S.    ilo-ll.    —    Jfr.    videre    ved   Digtet 

Nr,  48  her  efter.] 


Dog  om  gamle  Gylden-Løver, 
Odeismænd  til  Dovrefjæld! 
Kun  forgjæves  end  du  tøver 
Med  din  Færd  til  Gisselfeld; 
Haanden,  som  du  længtes  efter, 
Kom  paa  Jord  ej  mer  til  Kræfter, 
Ligger  isnet  under  Muld. 

Flyv  da  kun  til  Adelsgraven. 
Som  en  vinget  Bavtasten! 
Far  og  svæv  med  Sagastaven 
Over  Gyldenløve-Ben ! 
Dertil  est  du  fød  og  baaren, 
Og  til  Mindetaler  skaaren 
Atter  nu  for  Tungebaand. 

Flyv  og  svæv  og  løft  din  Stemme, 
Saa  det  toner  over  Lund: 
„Trindt  i  Norden  jeg  har  hjemme, 
Hvor  en  Ædling  sank  i  Blund, 
Som  var,  efter  Saga-Prøven, 
Ægte  Søn  af  Gylden-Løven, 
Jeg  mon  føre  i  mit  Skjold! 

„Det  var  han,  som  her  mon  hvile: 
Kristjan  Sofus  Danneskjold; 
Sødt  i  Mindet  skal  han  smile, 
Som  paa  Jord,  fra  Old  til  Old, 

Ja,  som  Ejsten  over  Norge  ^), 
Mindes  skal  paa  Sælands  Borge 
Samsø-Jarlen  Danneskjold." 


33.     [Valdemars-Kviden.] 

(1823.) 

LDette  hidtil  utrykte  Digt  foreligger  i  Forf.'s  Haandskrift  fra  denne 
Tid.  Det  har  ingen  Datering  og  ingen  Overskrift,  uden  denne: 
,.Maaske  det  kan  gaa  an"  —  men  hvortil?  del  siges  ikke.  —  Digtet 
er  knyttet  til  Saxos  3dje  Del  om  Valdemar  den  store  og  har  sand- 
synligvis været  indskrevet  i  et  Exemplar  af  denne  Bog.  Udg. 
antager,  at  Digtet  er  stilet  til  Enkegrevinde  Danneskjold.  Jfr, 
Nr.  8  her  foran  og  de  to  her  næst  foregaaende  Digte.  —  Sidste- 
Vers  havde  først  en  anden  Form,  nemlig  denne: 

Uden  Skjold  er  ingen  Enke, 

Som  til  Herren  slaar  sin  Lid ; 

Dig  med  Dana  Herren  skjænke. 

Lysende   i  skumle  Tid, 

Selv  med  Graad  at  lægge  Sæden, 

Som  indhostes  skal  med  Glæden!] 


oørgelig  fra  Sund  og  Bælte 
Toned  det  i  Saxos  Old: 
Døde  er  nu  Danmarks  Helte, 
Jordede  med  Hjælm  og  Skjold; 
Mod  i  Hu  foruden  Mage, 
Dana  tæller  mørke  Dage. 

Kun  med  Taarer  Saga  tegned 
Skyggerids  af  Danas  Sorg, 
Da  i  Lægekampen  segned 
Valdemar  paa  Vordingborg, 


*)  [o:  Kong  Ejsten,  Sigurd  Jorsalfarers  vennesæle  Broder.] 


I20  SS-      Valdemars- Kviden.     1823. 

Da  for  Altret,  som  i  Vangen, 
Graaden  overstemte  Sangen. 

Ak,  at  du  ej  blot  fik  Hjærte 
Til  at  fatte  Danas  Sorg, 
Men  har  tømt  med  bitter  Smerte 
Hendes  Kalk  paa  Birtingsborg, 
Da  dit  Skjold,  sin  Glans  berøvet, 
Taaresalvet  sank  i  Støvet! 

Da  igjen  der  gik  som  Sværde 
Gjennem  mangt  et  Kvindebryst, 
Da  igjen  for  Bonde-Hærde 
Byrden  var  den  sidste  Trøst; 
Ingens  Tab  dog  dit  opvejed, 
Thi  det  tabte  helt  du  ejed. 

Taarer  vel  for  slig  en  Smerte 
Jorden  har,  men  ingen  Trøst; 
Dog  til  dit  og  Danas  Hjærte 
Hvisker  blidt  en  sanddru  Røst: 
Sorgen  har  i  Stjærnesale 
Den,  som  kan  og  vil  husvale. 

Han  velsigner  Taaresæden 

Nu  sum  før  i  Danevang, 

Med  den  blomstrer  Vemodsglæden, 

Og  dens  Frugt  gjør  Frydesang; 

Thi  paa  Høstens  Dag  vi  lære 

Undrende,  hvad  Støv  kan  bære. 

34.     Nærings-Sorgen. 

(1823.) 

[Med  denne  OTerskrift  trykt  i  Nyeste  Skilderi   af  Kbhn.   1823,    Nr. 

61   f.  3den  Avgust.      Med  Titel:    ^.^Nattergalen'-'-  optaget  i  Nordiske 

Smaadigte  (Kristiania,    1838),  S.   285 — 87.] 


Der  bygger  en  Fugl  i  Danevang, 
Den  haver  ej  pralende  Fjere; 
Men  smeltende  sød  er  Fuglens  Sang, 
Og  det  er  for  Hjærtet  langt  mere. 
Thi  sukker  hvert  Hjærte  paa  Bøgenes  0: 
Lad  Fuglen  ej  dø! 

Den  sidder  som  helst  paa  Bøg  og  El, 
Hvor  Kvisten  sig  bøjer  mod  Jorden, 
Dér  sjunger  den  sødt  i  Gry  og  Kvæld, 
Mens  Natten  er  Skumring  i  Norden. 
Thi  sukker  hvert  Hjærte  paa  Bøgenes  0: 
Lad  Fuglen  ej  dø! 

Nu  tier  i  Lund  den  Pugl  saa  kvær 
Og  mindes  vel  næppelig  Sangen, 
Nu  hænger  med  Næb  den  Fugl  saa  kjær 
Og  hopper  urolig  i  Vangen. 
Thi  sukker  hvert  Hjærte  paa  Bøgenes  0 : 
Lad  Fuglen  ej  dø! 

Den  leder  om  Korn  i  Ager-Ren 
Og  søger  i  Vipperne  Trøsten, 
Den  hakker  sig  mat  i  Muld  og  Sten 
Og  længes  saa  hart  efter  Høsten. 
Thi   sukker  hvert  Hjærte  paa  Bøgenes  0: 
Lad  Fuglen  ej  dø! 

O,  vogte  dig  vel,  du  Fattigfugl! 
I  Renen  gak  aldrig  til  Sæde! 
I  Bøgenes  Ly  er  bedre  Skjul, 
O,  hvil,  hvor  du  agter  at  kvæde! 
Forgjæves  kun  ellers  vi  sukke  paa  0: 
Lad  Fuglen  ej  dø! 

Her  lusker  i  Kvæld  en  Jæger  vild, 
Hans  Tanker  de  ere  fuld  hule, 
Han  sætter  sit  Garn  i  Renen  snild 
Og  lokker  de  sjungende  Fugle. 
Thi  sukker  hvert  Hjærte  paa  Bøgenes  0: 
Lad  Fuglen  ej  dø! 

Der  er  ingen  Røst  i  Verden  til, 
At  han  den  jo  kan  efterabe, 
Thi  Mester  han  er  i  Koglespil, 
I  Toner  af  Luften  at  skabe. 
Thi  sukker  hvert  Hjærte  paa  Bøgenes  0: 
Lad  Fuglen  ej  dø! 

O,  vogt  dig  for  ham,  du  Fugl  saa  kjær! 
Og  bliv  fra  de  bølgende  Agre! 
Til  Nattergal-Fangst  er  Skytten  nær, 
Med  Toner  fuld  sleske  og  fagre. 
Thi  sukker  hvert  Hjærte  paa  Bøgenes  0: 
Lad  Fuglen  ej  dø! 

Er  Kroen  og  tom,  er  Vingen  svag, 
O,  flyv  dog  tilbage  til  Skoven, 
Hvor  nylig  du  sang:  endnu  i  Dag 
Der  sidder  en  Herre  for  oven, 
Han  hører,  naar  Hjærterne  sukke  paa  0: 
Lad  Fuglen  ej  dø! 

Er  bleven  for  høj  dig  Bøgen  nu, 
Hvor  ellers  du  lysted  at  bygge, 

Saa  sæt  dig  kun  lavt  i  Lund  paa  Hu, 
I  Bøgenes  blommede  Skygge! 
For  højt  har  til  Himlen  ej  Sukket  fra  0  : 
Lad  Fuglen  ej  dø! 

Kjærminden  saa  væn  i  Kjortel  blaa, 
Hvortil  hun  ej  Traad  haver  spundet, 
Da  hvisker  i  Løn:  de  Fugle  smaa 
Har  Føde  i  Skoven  og  fundet; 
Og  Hjærtet  end  sukker  paa  Bøgenes  0: 
Lad  Fuglen  ej  dø! 

Alt  Leerne  klang  fuld  lydt  i  Eng, 
Det  Blomsterne  maatte  undgjælde, 
Hver  Dyne  saa  blød  i  Fugleseng 
Den  maatte  nu  Fjerene  fælde; 
Men  Hjærtet  end  sukker  paa  Bøgenes  0: 
Lad  Fuglen  ej  dø! 

Snart  raser  i  Vang  den  Meje-Red, 
Saa  Vipper  og  Ax  monne  bæve, 
Paa  mangen  en  Vej,  som  faa  kun  véd. 
Da  fl)rgtige  Kjærner  omsvæve; 
De  regne  da  ned,  hvor  der  sukkes  paa  0 
Lad  Fuglen  ej  dø! 

Da  Fuglen,  som  før,  paa  Bøg  og  El, 
Skal  mellem  Kjærminderne  sjunge; 
Og  lytte  skal  Dan,  i  Gry  og  Kvæld, 
Til  Slaget  af  Nattergal-Tunge, 
Og  sukke  til  Himlen  fra  Bøgenes  0: 
Lad  Fuglen  ej  dø ! 

35.     Til    Elise    Drengemoder, 

1 2te  Avgust  1823. 

[Dette   hidtil   utrykte   Digt   til   Forfatterens   Hustru    paa    den    femte 
Aarsdag    efter    Brylluppet,    her    efter   Originalen.     Forf/s  Udkast  er^ 

ogsaa  bevaret.] 


IJag,  som,  med  din  Axekrans 

Under  Bøgekrone, 
Lige  langt  fra  Sommerglans 

Og  fra  Vintertone, 
Dunkel,  men  dog  lønlig  varm, 
Som  Kjærminden  i  din  Barm, 

Svæver  mig  i  Møde! 
Vær  mig  hilset.  Dag  saa  kjær! 
Morgengry  og  Aftenskjær 

Venlig  mig  opgløde! 

Billed  af  den  Liljevaand, 

Set  i  Moderdage, 
Du  mig  gav  med  Straalehaand 

Til  en  kjærlig  Mage! 
Lad  og  hende,  venlig  mødt. 
Af  Kjærminder  røres  sødt, 

Mens  forbi  du  svæver! 
Lad  og  hende  se  den  Krans, 
Som,  langt  mer  end  Duft  og  Glans, 

Danemarken  hæver! 

Morgenkysset,  jeg  dig  gav 
Ømt  paa  Tro  og  Love, 

P^ør  din  Sol  sig  svang  fra  Hav 
Over  Bøgeskove, 

Bring  det  til  min  Venneviv! 

Hun  det  deler,  som  sit  Liv, 

Med  den  mer  ej  spæde, 
Som  paa  Gulv  fra  Moderbryst 
Rokker  nu  til  Faders  Lyst 

Og  til  fælles  Glæde. 

Vær  din  Skabers  visse  Bud 

Aarlig"  til  os  begge! 
Til  at  prise  Godheds  Gud 

Mægtig  du  os  vække! 
Mind  os  kraftig  om,  at  stort 
Er,  hvad  han  mod  os  har  gjort, 

Saa  vi  ham  frembære 
Lov  og  Tak  i  Lys  og  Løn, 
Efterlade  i  vor  Søn 

Sæd  til  Herrens  Ære! 


36.      Til    det    danske    Broderskab 

fra  den  afgaaende.  Fuglekonge 
Avgust   1823. 


[Med  denne  Overskrift  i  Forf.'s  egenhændige  Renskrift  (ogsaa  hans 
Udkast  er  bevaret).  Visen  er  særskilt  trykt,  uden  Forfatternavn,  med 
Titel:  ,.Sang  til  det  kongelige  kjøbenhavnske  Broderskab,  fra  den 
afgaaende  Fuglekonge,  Kancelliraad  og  Prokurator  Wilse,  i  Avgust 
1823.'*     Trykt  hos  A.  Seidelin.] 


Jjroderskab  fra  Fædres  Dage, 
Gamle  danske  Kompagni! 
Vil  mit  Raad  du  ikke  vrage, 
Skjønt  min  Højhed  er  forbi: 

Skyd  da  ingen  Fugl  i  Lund ! 
Skyd  da  Papegøjen  kun! 

Sligt  et  Skud  betyder  Lykke. 
Det  i  Fjor  jeg  selv  befandt, 
Og,  skjønt  fløjten  er  det  Smykke, 
Jeg  mig  da  med  Æren  vandt, 
Som  i  Fjor,  dog  end  i  Aar 
Lykken  i  det  Skud  bestaar. 

Efter  Munden  Folk  at  snakke, 
Som  for  Skik  den  Poppe  har. 
Det  kun  gjør  en  Falskeblakke, 
Eller  og  en  topmaalt  Nar; 
Derfor  Poppen  skyde  vi. 
Ærligt  er  vort  Kompagni. 

Det  skal  heller  ingen  sige. 
Spildt  vi  har  vort  Lod  og  Krudt, 
Med  vort  Fugle-Konge-Rige 
Papegøjen  har  vi  skudt; 
Sine  Aar  det,  til  vor  Pris, 
Tæller  kun  i  Hundredvis. 

Lad  kun  skifte  Kongerangen! 
Jeg  udsørget  har  for  min. 
Ærlig  kan  kun  én  ad  Gangen 
Nævne  Kongeskaalen  sin: 
To  om  Æren,  to  om  Bud, 
Fjas  er  det,  som  to  om  Skud. 

Broderlag  paa  Skydebane! 
Far  da  fort,  som  du  gik  frem! 
Hold  kun  ved  din  gamle  Vane, 
Popper  skyd  med  Fynd  og  Klem! 

I>yde  skal  da  højt  i  Skov 
Dine  store  Bøssers  Lov. 

Papegøjen  du  da  skyde 
Skal,  som  du  den  hidtil  skød; 
vSom  de  Ord  i  Grunden  lyde: 
Staa  dit  Rige  skal  for  Stød, 
I  Aarhundred  som  i  Dag 
Til  Monarkens  Velbehag. 


37.      Kongens    og    Dronningens    Skaal 

i  det  danske  Broderskab 
Avgust  1823. 

[Denne  Sang  har  sagtens  været  trykt,  ligesom  den  foregar.ende;  men 

forefindes  nu  kun  i  f^orf/s  Renskrift  (med  Overskrift:   „Kongen  og 

Dronningen")  og  Udkast.] 


Døgen  er  det  bedste  Træ 
I  vor  Moders  Vange: 
Under  den  ér  Lun  og  Læ, 
Fryd  og  Fuglesange; 
Bøgen  med  det  favre  Blad, 
Med  den  blide  Krone, 
Pindes,  som  i  Axelstad, 
Ej  i  nogen  Zone. 

Egen  er  al  Ære  værd. 
For  den  Slid  kan  taale; 
Granen  og  vi  gjærne  ser, 
Skjønt  ej  for  dens  Naale; 

Til  sit  Brug  er  alting  godt, 
Som  ej  gjør  Ulykke, 
Men  i  Daners  Bøgeslot 
Er  (len  bedste  Skygge. 

Bøgen,  som  vi  prise  her. 
Stammen  som  vi  mene, 
Skjænkede  fra  første  Færd 
Konger  os  som  Grene, 
Skygged  blidt,  som  i  vort  Hjem 
Modersmaalet  lyder, 
Skød  som  lyse  Blade  frem 
Milde  Kongedyder. 

Fugle  fandt,  at  i  vor  Skov 

Godt  der  var  at  bygge. 

Thi  kun  den,  der  fløj  om  Rov, 

Savned  Skjul  og  Skygge; 

Selv  den  mindste  Fugl  paa  Kvist 

Fri,  uskyldig  Glæde, 

Bøgen  skjænked  først  og  sidst 

Lov  til  lydt  at  kvæde. 

Derfor  end  den  synger  glad, 
Som  for  Sekler  siden, 
Stammens  Pris  i  Axelstad, 
Som  har  trodset  Tiden, 
Sender  Ønsket  højt  i  Sky: 
Himlen  det  forlene! 
Immer,  Bøg!  til  Danely 
Majes  dine  Grene! 

Frederik!  du  Gren  saa  skær 
Paa  den  ædle  Stamme, 

Alle  Fugles  Sange  værd, 
Fremfor  dem,  der  bramme! 
Med  uskyldig  Glædes  Sang, 
Værdig  kun  ved  Tonen, 
Hilset  vær  i  Danevang 
Under  Bøgekronen! 

Dronning!  du,  som  deler  mild 
Stammens  Liv  og  Krone, 
Fandt  og  føder  kjærlig  Ild 
I  den  kolde  Zone! 
Fra  det  danske  Broderlag 
Til  dit  høje  Sæde 
Stige  Gjenlyd  og  i  Dag 
Af  uskyldig  Glæde! 


38.     Ved  Otto  Grundtvigs  og  Amalie  Balles 
Sølvbryllup. 

8de  September  1823. 


[Dette   hidtil   utrykte   Digt   findes,    med   Overskrift   „Selvbrylluppet 
8de  Septbr.  1823",  i  Forf.'s  egenhændige  Udkast,  hvorefter  det  her 

aftrykkes.] 


Droder!  Søster!  Venner  kjære! 

Børnerige  Brudefolk! 

Gjærne  vil  i  Dag  jeg  være 

Ønskernes  og  Haabets  Tolk; 

Thi  med  Blodets  Røst  forbinder 

Tonen  sig  af  dybe  Minder. 
V.  9 

Ja,  I  svundne  Glædesdage, 
Fler  end  jeg  kan  tælle  nu, 
Som  jeg  her  har  lagt  tilbage. 
Rinder  I  mig  sødt  i  Hu! 
Liv  mit  Ord  af  eder  laane, 
Tone,  som  Kjærminder  blaane! 

Hil  da  eder,  Venner  mine, 
Med  forynget  Brudekrans! 
Brudepar,  som  Blomster  fine 
Sødt  omslynge  her  i  Dans! 
Stille  vil  med  dem  forbinde 
Broderhaanden  sin  Kjærminde. 

Spæd  end  stod  i  Urtegaarden 
Eders  ældste  Blomst,  der  nu 
Voxen  er  med  Poplen  vorden. 
Da,  forhaabningsfuld  i  Hu, 
Første  Gang  jeg  uden  Følge 
Stævned  hid  paa  Vinterbølge. 

Hvad  jeg  fandt  i  eders  Hjærte, 
Hvad  jeg  fandt  i  eders  Hus, 
Mindes  end,  naar  Stjærnekjærte 
Slukkes  over  Verdens  Grus; 
Thi  det  var,  hvad,  født  her  neden, 
Avlet  er  for  Evigheden. 

Hvad  jeg  fandt,  kun  Hjærter  fatte. 
Det  er  mer,  end  Verden  véd; 
Thi  kun  Hjærter  véd  at  skatte 
Broderskab  og  Kjærlighed; 
Og  hos  Støv  de  Engle  bygge 
Kun  i  Hjærtets  Bøgeskygge. 

Ja,  naar,  ved  Elises  Side, 
Med  den  spæde  paa  min  Arm, 
Jeg  med  Vennetaarer  blide 
Synker  ømt  til  eders  Barm, 
Billedlig  kun  er  forbundet, 
Hvad  hos  eder  jeg  har  fundet. 

Tak  da,  Broder,  med  din  Mage, 
For  den  ædle  Vennehaand, 
For  de  mange  Solskinsdage, 
For  de  kjære  Mindebaand, 
Som  i  denne  Præstehytte  ^) 
Vore  Hjærter  sammen  knytte! 

Den  I  snart  skal  Ryggen  vende. 
Aldrig  mer  vi  samles  her;-) 
Være  skal  til  Livets  Ende 
■  Dog  Erindringen  os  kjær, 
Og  i  Aanden  vi  med  Gammen 
Her  end  tit  skal  sidde  sammen. 

Hvor  kan  bedre  og  vi  skue 
Kjærligheds  og  Venskabs  Hal! 
Leget  har  i  denne  Stue 
Kjærligheds  og  Venskabs  Skjald,^) 
Saa  i  Danevang  dens  Minde 
Vel  sig  maa  med  hans  forbinde. 

Var  han  her,  som  sætter  Kronen 
Paa  den  danske  Hjærtesang, 
Svang  sig  højt  i  Bryliupstonen 
Vist  et  Kvad  med  liflig  Klang 

^)  [Torkildstrup  Præstegaard  paa  Falster.]  2)  [O.  Gr.  var  da 
alt  kaldet  til  Gladsaxe  i  Sæland,]  ^)  [Ingemann  var  født  og  op- 
voxet  i  Torkildstrup  Præstegaard.] 

Om,  hvad  jeg  med  Brodertunge 
Taler  kun  og  kan  ej  sjunge. 


39.    Jule-Træet. 

(1823.) 

[Trykt   i   Nyeste  Skilderi   af  Kbhn.   1823,   Nr.   loi    f.   20de  Decbr. 
Optrykt  i  Nordiske  Smaadigte  (Kristiania,   1838),  S.  288 — 92.] 


Uer  stander  et  Træ  paa  Norges  Fjæld, 
Det  gror  og  paa  Danemarks  Sletter; 
Med  Lys  det  smykkes  til  Julekvæld, 
Som  Hugen,  jeg  har,  mig  forjætter. 

Vi  takke  maa  Gud  for  Vintergrønt, 
Naar  Bjælder  i  Skoven  kun*  lyde; 
For  Hjærtet  er  det  dog  aldrig  kjønt, 
Naar  mer  det  ej  har  at  betyde. 

Vi  støbe  af  Vox  de  Kjærter  smaa, 
Og  sætte  dem  vittig  paa  Naale; 
Dog,  selv  naar  Kunsten  vi  bedst  forstaa, 
Ej  støbes  den  levende  Straale. 

Vi  Fugle  os  gjør  med  Fjederham, 
Og  Røster  de  faa  efter  Haanden; 
Men  Fugl  i  Haand  er  dog  alt  for  tam, 
Og  Luft  er  kun  lidt  imod  Aanden. 

Hvo  Hjærte  kun  har  for  Skuespil, 
Med  Skinnet  vel  lader  sig  nøje; 

Men  mer  hos  Dana  staar  Hugen  til, 
End  hvad  der  kun  stikker  i  Øje. 

Saa  komme  da  med,  hvo  dybt  i  Bryst 
End  savner  den  levende  Glæde ! 
Vi  did  vil  rejse,  hvor  Liv  og  Lyst 
I  straalende  Glans  er  til  Stede. 

Det  dejlige  Land  i  Østerled 
Vel  dybt  sig  bag  Taagerne  dølger; 
Dog  did,  o,  Venner!  en  Vej  jeg  véd, 
Alt  over  de  brusende  Bølger. 

Der  ligger  et  Skib  i  Issefjord, 
I  Læ  under  venlige  Skove, 
En  Styrmand  haver  det  Skib  om  Bord, 
Hvis  Liv  kommer  aldrig  i  Vove. 

Der  vajer  i  Stavn  et  dejligt  Flag, 
Som  Danebrog  er  det  at  skue, 
Men  Korset  hæver  sig.  Nat  og  Dag, 
I  Glans  af  saa  lønlig  en  Lue. 

Den  Snække  har  Bør  mod  Vind  og  Strøm, 
Hvor  Styrmanden  lyster  at  fare, 
Saa  her  opfyldes  den  gamle  Drøm 
Om  Dværgenes  Skib  aabenbare. 

Den  Snække  har  Rum  til  Folk  i  Flok, 
Saa  mange  som  helst  det  skal  være; 
Men,  skjønt  den  aldrig  fik  Byrde  nok, 
Kun  Smaafolk  den  lyster  at  bære. 

Hver  Kæmpe  derfor,  som  vil  om  Bord, 
Tiltales  fra  oven  saa  fage: 
Du  kanst  vel  vade,  du  est  saa  stor; 
Han  springer  i  Vand  til  sin  Hage. 

Men,  kommer  et  Barn  i  Ledebaand, 
Da  toner  saa  kjærlig  en  Stemme: 
Kom,  sæt,  du  lille,  dig  paa  min  Haand! 
I  Paradis  haver  du  hjemme, 

Saa  komme  da,  hvo  til  Moderbryst 
Vemodig  sig  ønsker  tilbage. 
For  ret  at  bruge,  med  Liv  og  Lyst, 
De  smilende,  dejlige  Dage! 

Vi  Frænder  af  Muld  maa  vel  forstaa: 
Kun  Drøm  er  vor  Storhed  i  Aandeniv 
Saa  vaagne  maa  vi,  og  vorde  smaa, 
Om  voxe  vi  vil  efterhaanden. 

Saa  lærte  os  han,  der  selv  var  stor, 
Ja,  større  end  Støv  kan  udtrykke. 
Og  selv  stadfæsted  han  klart  sit  Ord, 
Da  lille  han  blev,  os  til  Lykke. 

Da  lille  han  blev,  da  fik  vi  Jul, 
Ja,  da  blev  der  Glæde  paa  Jorden: 
Da  Stolthed  tabte  sit  Skalkeskjul, 
Det  følte  selv  Kæmper  i  Norden. 

Sig  skjuler  det  smaa  i  store  Ord, 
Men  maa  jo  sin  Daarskab  begræde. 

Da  han,  som  Ordet  gjør  evig  stor, 
Sig  skjulte  i  Ringhedens  Klæde. 

Saa  komme  da  med,  hvo  Jul  har  kjær 
Og  ønsker  den  største  at  ligne! 
Os  Aanden  vinker  til  Pilgrimsfærd, 
De  smaa  vil  han  alle  velsigne. 

Han  fører  os  frit  paa  Snække  sin 
Alt  over  den  brusende  Bølge, 
Og  nok  han  haver  af  Brød  og  Vin 
Til  hele  det  fattige  Følge. 

Han  fører  os  frit  til  Jødeland, 
Og  lærer  os  dejlige  Sange; 
Dér  Fjederhamme  vi  faa  paa  Stand, 
Saa  aldrig  kan  Tyrken  os  fange. 

Saa  fare  vi  fort  fra  Betlehem, 
Langt  borte  fra  Hedningevrimlen; 
Dér  i  Pavlunet  vi  gaa  til  Sem, 
Og  se  med  hans  Øje  til  Himlen. 

Da  sender  os  Gud  et  Juletræ, 
Som  selv  sig  rodfæster  i  Jorden, 
Og  brat  vi  sande,  med  bøjet  Knæ, 
At  Østen  er  bedre  end  Norden. 

Her  stander,  for  Gran,  en  Palme  skjøn. 
Omkranset  af  Roser  og  Ranker, 
Den  er  saa  faver,  saa  liflig  grøn, 
Som  Bøgen  i  Dannemænds  Tanker. 

Der  sidder  et  Lys  paa  hvert  et  Blad, 
Det  sidder  slet  ikke  paa  Naale; 
Man  paa  den  Klarhed  kan  se  sig  glad, 
Thi  det  er  en  levende  Straale. 

Der  sidder  en  Fugl  paa  hvert  et  Blad, 
I  Paradis  have  de  hjemme: 
Dem  Hjærtet  hører  saa  barneglad. 
De  sjunge  med  Menneskestemme. 

De  sjunge  hans  Pris,  som  over  Sky 
Udkvæder  den  evige  Salme, 
Som  naadig  planted,  til  Væxt  paa  ny, 
I  Støvet  en  Paradispalme. 

Saa  sjunge  de  Lys  i  Fugleham, 
Og  Hjærterne  hoppe  saa  glade; 
Med  Ære  dækket  er  Støvets  Skam, 
Med  Palmens  de  straalende  Blade. 

Saa  kom  da,  hver  Søn  af  Fredegod, 
Hvem  Sandhedens  Lov  er  den  bedste! 
Saa  kom,  hver  Daatter  af  Danebod, 
Som  Tro  vil  til  Kjærlighed  fæste! 

Saa  sætte  vi  ud  fra  Land  saa  brat: 
Farvel  nu,  I  trykkende  Byrder! 
Vi  helligholde  en  Julenat 
Med  Betlehems  troende  Hyrder. 


40.     Søguhrot  med  Efterklang.     1824.  137 

4  0.     Sogubrot  med  Efterklang. 

[Til  Kongens  Fødselsdag  1824.] 

[Trykt   i    Nyeste  Skilderi  af  Kblin.    1824,    Nr.    8,    f.    27de    Januar, 

Dagen    fer   Kong   Frederik   VI. 's    Fødselsdag.      Optrykt  i  Nordiske 

Sniaadigte  (Kristiania,   1838),    S.   293-302,  med  Titel:    „Sagas  Pris". 

—  „Sogubrot"   betyder  Saga-Brudstykke.] 


Fania  superstes  erit,  nec  in  ullum  decidet  ævuni, 
Qvod  perfecta  suo  patravit  tempore  virtus. 

Bjarkemaal. 


Og    saaledes    faldt    der    samme 

Aften  mange  besynderlige  Taler  over  Bord,  og 
mange  livsalige  Ord  af  Kongens  Mund ;  og  det  var 
intet  Under,  al  den  Stund  man  véd,  det  var  i  alle 
Maader  Folk  af  Vælgden,  som  her  sad  til  Højbords, 
og  Rolf  var  navnkundig  trindt  om  Land  for  sine 
dybe  Betænkninger,  alt  som  for  Venlighed  og 
skjæmtefulde  Taler.  Det  gaar  og  gjærne  saa  med 
alle  klare,  milde  Øjne:  at  de  spille  fagrest  Timen 
før  de  briste  og  lyse  saa  at  sige  Fred  over 
Vennelag,  som  Solen,  naar  hun  daler  og  siger 
^lark  og  Skov  og  alle  Smaafugle  venlig  Godnat. 
Da,  vil  somme  sige ,  det  omsider  kom  paa  Tale, 
hvem  Konger  og  Kæmper  vel  maatte  ønske  helst 
at  roses  af;  og  hver  sagde  sit,  som  ham  syntes. 
Bjarke  vilde  roses  af  de  kjækkeste,  Hjalte  af  de 
bedste^),  Hjartvar  af  de  klogeste;  men  da  det  kom 
til  Rolf,  sagde  han:  jeg  tænker  dog,  det  var  os  oiUe 
kjærest  at  roses  af  den  længst  levende.  Ja,  sagde 
Hjartvar,  med  Skjælmen  bag  øret:  det  er  i  Grunden 
ogsaa  mine  Ord;  men  det  sagde  alle  med  én  Mund, 

^)  [Nord.  Smaad. :  kjønneste.] 

at  Kongens  Svar  bar  Prisen,  som  det  plejede. 
Vigge  var  den  eneste,  som  ingen  Ting  sagde,  men 
sad  med  begge  Albuerne  paa  Bordet  og  stirrede 
paa  Kongen.  Nu,  Vigge!  sagde  Rolf,  hvad  grunder 
du  paa?  Jeg,  sagde  Vigge,  som  gjærne  havde  for 
Skik  at  rende  med  Gammen  og  slaa  Alvor  paa: 
jeg  grunder  paa  Kongens  gode  Egebord;  thi  det, 
tænker  jeg,  kan  vare  mig  ud,  og  mer  til.  Ja,  det 
kan  nok  være,  sagde  Rolf;  men  hvad  kommer  saa 
det  vor  Snak  ved?  ,  Vel  ikke  synderlig,  sagde 
Vigge,  som  jeg  da  ikke  heller  har  nødig  at  bryde 
mit  Hoved  med,  hvem  jeg  helst  vil  roses  af,  naar 
jeg  ikke  længer  kan  rose  mig  selv;  men  det  faldt 
mig  dog,  i  den  Anledning  ind:  hvem  der  vel  skulde 
sidde  sidst  til  Bords  her  inde,  og  hvad  de  Godtfolk 
vilde  føre  paa  Tale.  Saamænd,  sagde  Rolf,  det  var 
ikke  saa  dumt;  men  tænker  du  da,  de  vil  tale  om 
os?  Det  var,  hvad  jeg  gad  vidst,  sagde  Vigge,  og 
Kongen  kunde  hjælpe  mig  godt  paa  Spor,  naar 
han  vilde  sige  mig,  hvem  der  bliver  den  længst  le- 
vende. Af  os  vel  du,  sagde  Rolf,  og  af  alle  den, 
der  har  mest  at  gjøre,  og  sig  dog  aldrig  forhaster. 
Ja,  sagde  Vigge,  dovne  kan  jeg  som  den  bedste, 
naar  jeg  maa  faa  Lov;  men  endda  er  jeg  lige  klog; 
og  om  jeg  ogsaa  først  døde  af  Anesot,  var  det 
dog  kun  en  tynd  Lykke  at  roses  sidst  af  mig;  men 
hvem  af  Guderne  mon  lever  længst?  Tor,  sagde 
Bjarke,  thi  ham  er  der  Tømmer  i,  som  kan  holde. 
Nej,  sagde  Hjartvar,  dertil,  siger  Rolf,  er  han  for 
hastig,  og  dertil,  siger  jeg,  er  Loke  ham  for  klog. 
Da  skulde  jeg  dog  mene,  sagde  Bjarke,  at  Ærlighed 
varer  længst.  Det  er,  som  den  bruges  til,  sagde 
Hjartvar,  men  hvad  der  snor  sig  bedst,  det  slides 
mindst.  Ja,  saa,  sagde  Bjarke,  saa  vil  jeg  dog 
heller  nøjes  med  at  roses  af  den  kjækkeste,  end  af 

den  længst  levende.  Sig  ikke  det!  sagde  Rolf.  thi 
naar  træsk  hitter  vis,  er  han  om  en  Hals,  og  saa 
gaar  det  Loke  med  Hejmdal.  End  du,  Vigge!  hvem 
mener  du,  lever  længst?  Det  gjør  vel  Balder,  sagde 
Vigge,  han  staar  jo  først  op,  naar  de  andre  gaar  til 
Sengs.  Nej,  sagde  Rolf,  han  lever  nok  sidst,  men 
dør  længst.  Det  er  jo  ogsaa  sandt,  sagde  Vigge, 
men  hvem  lever  da  længst?  Det  gjør  vel  Saga, 
tænker  jeg,  sagde  Rolf,  som  de  gamle  sang: 

Død  under  Muld 
Synker  Æt  som  Guld, 
Niddinger  frygte! 
Godt  Navn  og  Rygte 
Aldrig  uddør. 

Død  under  Muld 
Synker  Æt  som  Guld, 
Synker  en  og  hver, 
Paa  en  eneste  nær: 
Kun  Eftermæle 
Kan  ingen  kvæle. 
Hun  aldrig  dør. 

Ære  med  Kongens  Ord!  raabte  alle  med  én 
Mund;  men  dog  kunde  Hjartvar  ej  bare  sig  for  at 
smiske  i  Skjægget;  og  da  Kong  Rolf  det  saa', 
sagde  han:  lad  os  høre,  Svoger  Hul!  hvad  har  du  ^) 
bag  øret?  Det  faldt  mig  ind,  sagde  Hjartvar,  at 
hvor  godt  det  Kvad  end  klinger  i  alle  gjæve  Kæm- 
pers Øren,  saa  kommer  det  dog  paa  en  Prøve  an, 
om  det  vil  holde  Stik;  og  da  nu  ingen  af  os  lever 
længe  nok  til  at  gjøre  den  Prøve,  kunde  man  vel 
sige,    at    én    Fugl    i    Haanden    er    bedre    end    ti    i 

')  [Nord.  Smaad.:  du  har.] 

Luften;  men  derfor  siger  jeg  lige  fuldt  af  Hjærtens 
Grund:  Ære  med  Kongens  Ord!  thi  det  er  vist,  at 
saa  længe  man  nævner  Rolf,  skal  de  berømmes,  og 
ingen  under  vist  ham  et  længere  Eftermæle  end 
jeg.  Det  gik  glat,  sagde  Bjarke,  men  —  Kongens 
Ord  i  Ære,  og  mine  ikke  bag  Døren!  —  jeg  saa'  dog 
helst,  at  Brage  kom  til  at  leve  længst;  thi  naar 
han  er  borte,  bliver  dog  vort  Eftermæle,  paa  en 
Maade,  Kærlingsnak,  og  det  kan  man  dog  knap 
kalde  godt  Navn  og  Rygte.  Ja,  min  kjære  norske 
Bjørn!  sagde  Hjalte,  dér  ser  du  Frugterne  af  Kvinde- 
had; thi  nu  er  du  nok  bange  for,  at  Saga  skal 
bruge  Mund  med  dine  Næver,  naar  de  er  bundet; 
men  tag  du  dig  derfor  i  Agt,  og  kys  Riset  i  Tide! 
thi  Rolf  faar  sikkert  Ret.  Kysse,  sagde  Bjarke, 
nej,  det  overlader  jeg  til  dig;  men  varst  du  ikke 
saa  brav  en  Karl  for  Resten,  skulde  jeg  snart  vise 
dig,  jeg  dog  endnu  har  Hænder  paa  Skaftet.  Dog 
næppe  til  at  lukke  Sagas  Mund,  sagde  Hjalte;  thi 
her  slaar  det  til,  som  man  siger,  at  der  skal  lange 
Arme  til  at  lukke  alles  Mund;  men  det  er  ellers 
lige  meget:  jeg  skal  da  ogsaa,  for  Venskabs  Skyld, 
kysse  to  Gange,  og  bede  Saga  lade  vort  Eftermæle 
flyde  sammen,  saa  det  ene  kan  bøde  paa  det  andet. 
Det  er  et  Ord,  sagde  Bjarke,  og  Skam  faa  den,  os 
skiller  ad,  naar  vi  ej  mer,  med  Ryg  mod  Ryg,  kan 
selv  sørge  for  at  holde  Staldbroderskabet  ved  lige! 
men,  som  sagt,  jeg  saa'  dog  helst,  at  Brage  kunde 
blive  ved  at  føre  Ordet;  og  hvad  siger  Kongen 
dertil?  Han  siger,  sagde  Rolf:  det  er  vel  tungt  at 
skille  dem  ad,  som  gjærne  tilsammen  ville  være; 
m.en  naar  alle  Kæmper  ere  døde,  og  Drapen  ud- 
sjungen,  da  er  Brages  Tid  forbi,  og  han  maa  love, 
Saga  lever,  ellers  fik  han  intet  Eftermæle.  Men, 
sagde   Vigge,   saa  lever  jo   dog  Brage   ogsaa  i  sit 

Eftermæle.  Ja,  med  Saga,  sagde  Rolf,  som  vi  alle, 
saa  mange  hun,  naar  ondt  er  borte,  og  Balder  op- 
staar,  og  Jord,  eviggrøn,  opblomstrer  af  Bølgen, 
end  lyster  at  mindes.  Det  er  en  Lyst,  sagde  Vigge, 
og  det  mærke  alle  Rolfs  Mænd,  at  naar  vi  sjunge 
Bjarkemaal,  skal  Omkvædet  være: 

Fru  Eftermæle 
Kan  ingen  kvæle, 
Hun  aldrig  dør! 


Skjoldung-Kr agens  Ord  i  Ære! 
De,  saa  længe  Verden  staar, 
Mellem  Helte  Prisen  bære, 
Som  i  Lejrekongens  Gaard! 
Kæmper  tit  i  Hug  du  rinde, 
Under  Brages  Harpeslag! 
Tit  oplive  deres  Minde 
Danekongers  Fødselsdag ! 

Blændværk  kun  er  Ros  af  Brage, 
Ihvor  liflig  den  saa  klang, 
Naar  ej  Saga  vil  gjentage 
Omkvædsrimet  af  hans  Sang; 
Derfor,  laan  mig,  Skaldespilder! 
Harpen,  du,  paa  sanddru  Vis, 
Slog  ved  Hakons  Grav  og  Gilder! 
Tone  skal  den  Sagas  Pris. 

Havfru !  du,  som  bly  dig  hæved 
Op  af  Dybet,  første  Gang, 
Da  kun  Harpestrænge  bæved, 
Og  da  Morgenstjærner  sang! 

Du,  som  da,  i  Morgenrøden, 
Drak  af  Norntrs  Gyldenskaal 
Kildevand,  som  trodser  Døden, 
Nemmed  Odins  Havamaal! 

Du,  som  blegned  uden  Brøde, 
Du,  som  blev  med  Æren  graa, 
Du,  med  hvem  de  dvale-døde 
Skal  forklarede  opstaa! 
Du,  som  aldrig  Strømmen  ^)  følger, 
Smiler,  naar  dig  overgaar 
Skum  af  Øjeblikkets  Bølger, 
Som  forsølver  kun  dit  Haar! 

Du,  som  altid  Solen  følger. 
Og  i  Aftenrødens  Skjær, 
Gyngende  paa  gyldne  Bølger, 
Maler  af  dens  Herrefærd! 
Du,  som,  naar  du  dybest  dukker, 
Hæver  dig  ved  Gladhjems  Kyst, 
Hvor  det  jubler,  som  nu  sukker. 
Sukker  dybt  i  Heltebryst! 

Du,  som  lindrer  Støvets  Vaande, 
Naar  det  stunder  til  sin  Grav! 
Saga!  født,  ved  Herrens  Aande, 
Af  det  sære  Middelhav, 
Hvor  kun  Tankesnækker  sejle, 
Hvor  hver  kraftig  Aand  paa  Jord 
Vade  over  Mimers  Vejle  ^) 
Maa  til  Tings,  som  Asa-Tor! 

^)  [Nord.  Smaad.:  Livets  Strøm  kun.]  ^^  Mimer  ^  det  angel- 
saxiske  meomor  og  latinske  memor  ^  hukommelig;  og  saaledes  er 
hele  Nordens  Mytologi  en  levende  Anskuelse  af  det  aandelige  hos 
^Mennesket  og   dets  Heltekamp  med  det  kjedelige  i  Tidens  Lob. 

Du.  som  vandre  skal  med  Solen, 
Aabenbare  skjulte  Raad, 
Dømme  frit,  paa  Dronningstolen, 
Alle  Drotters  Færd  og  Daad, 
Ja,  med  Klippen  til  din  Tavle 
Og  med  Kridt  af  Mimers  Klint, 
Riste  ret  med  Hænder  travle, 
Om  hver  Trold  end  sprang  i  Flint! 

O,  hvor  bo  de  milde  Vaner, 
Som  har  kjær  din  Runestav, 
Vil  med  Lyst  de  tamme  Svaner 
Spænde  for  din  Karm  af  Rav: 
Svanerne,  som  alle  Dage 
Svømmed  under  Ygdrasil, 
Skal  til  Asgaard  Karmen  drage 
Under  Sang  som  Klokkespil? 

Ak,  ej  Paven  blot  og  Tyrk-^n 
Ønske  før  dig  lagt  paa  Baal; 
Saa,  hvem  Sandheds  Røst  i  Ørken 
Laane  vil  sit  Tungemaal, 
Afkald  maa  paa  Rosen  give, 
Som  de  fleste  bejle  til: 
For  udødelig  at  blive 
Sætte  Hoved  sit  ^)  paa  Spil. 

Sikkert  dog  ensteds  paa  Jorden 
Folkehj ærtet  for  dig  slog, 
Ja,  det  slog  for  dig  i  Norden, 
Modersmaalet  du  indtog ; 
Saa,  før  Tungen  du  kan  miste, 
Mangle  Hjem  i  ^)  Østersø, 

^)  [Nord.  Smaad.:  Livets  Lyst.]     '^)  [Nord.  Smaad.:  ved.] 

Først  maa  Nordens  Hjærte  briste, 
Først  maa  alle  Daner  dø.  ^) 

Her,  hvor  du,  fra  Humbles  Dage, 
Danset  har  paa  Tilje  blaa, 
Hvor  til  Sky  dig  løfted  Brage, 
Saa  du  blevst  med  Æren  graa. 
Hvor  dig  hylded  Skjold  og  Frode, 
Rolf  dig  saa'  i  al  din  Glans, 
Hvor  du  Drotter  fredegode 
Kroned  med  Kjærmindekrans,  — 

Her,  hvor  Snorro  var  din  Staller, 
Her,  hvor  Saxo  var  din  Præst, 
Som,  i  Salen  af  Koraller, 
Ordned  dig  en  Folkefest,  — 
Her,  hvor  du  kan  Drotter  dømme, 
Retvis  til  et  evigt  Navn, 
Her,  paa  Nordens  Folkestrømme, 
Her  har  du  din  P>edrigs-Havn. 

Her,  som  Havfru,  du  og  spaade 
Altid  Danmark  Atterdag: 
Dag  paa  ny,  af  Himlens  Naade, 
Snækker  ny  for  gamle  Vrag; 
Du  i  Dybet  saa'  Margrete, 
Perlen  skabt  for  Daneland, 
Bølgevarslet  og  udbredte 
Du  om  fjerde  Kristian. 

Altid  vore  Kongestammer 
Elsked  dig  af  Hjærtens  Grund, 

*)  [Nord.  Smaad.:   Alle  Asgaards  Kæmper  dø.] 

Derfor  dine  Alterflammer 

Blusse  end  i  Bøgelund; 

Drotter  fra  de  sidste  Dage 

Komme  skal  du  glad  i  Hu, 

Som  ved  ^)  dig  vor  Skjold  og  Krage 

Mindes  levende  endnu. 

Ja,  du  mindes  det,  med  Glæde 
Over  Danmarks  gode  Kaar, 
At  i  dette  Ny  og  Næde 
Fylder  alt  tre  Hundred  Aar 
Første  Fredriks  Kongestamme, 
Fredegod  i  Axelstad  ^), 
Nærer  end  din  Alterflamme, 
Tager  mild  fra  Mund  dig  Blad. 

Ja,  den  Herrestamme  vidste, 
Som  Rolf  Krage :  det  er  bedst 
Ret  at  roses  paa  det  sidste, 
Paa  den  store  Jubelfest; 
Derfor  valgte  den  at  knæle 
Dybt  i  Sagas  Helligdom, 
Og  med  Sandheds  Eftermæle 
Første  Fredrik  til  os  kom. 

Længe  leve  han,  som  fylder 
Stammens  Trilling-Jubelaar, 
Indtil  Aftensol  forgylder 
Kroneskjoldet  i  hans  Gaard! 


*)  [Nord.  Smaad. :  af.]  2)  Det  var  1524,  den  i6de  Jan.,  Kong 
Frederik  I  holdt  sit  Indtog  i  Kjøbenhavn,  og  samme  Aar  udkom 
det  første  danske  Ny  Testamente:  den  hellige  Historie,  der  paa 
ingen  Trone  fandt  saa  gode  Venner,  som  paa  den,  Kong  Frederik 
grundede.     De  staa  og  falde  med  hinanden! 

V.  10 

Leve  Frederik  den  sjette, 
Sagakjær,  til  Dane-Gavn! 
Ingen  Alder  skal  udslette 
Minderunen  ved  hans  Navn. 

Haardt  I  sove,  gamle  Daner! 
I  den  lange  Vinternat, 
Drømme  knap  om  Sagas  Svaner; 
Dog  I  vaagne  skal  nu  brat: 
Højt  skal  Morgenhanen  gale, 
Ryste  Vingerne  med  Gny. 
Naar  i  hellig  Morgensvale 
Solen  sprænger  sorten  Sky. 

Da  skal  Saga  atter  finde 
Af  den  gamle  Slægt  et  Kuld, 
Glødende  ved  Fædres  Minde, 
Hævende  sig  over  Muld; 
Ja,  det  Kuld  af  ægte  Daner, 
Ammet  op  ved  Bølgebarm, 
Urdur-Søens  tamme  Svaner 
Spænde  skal  for  Sagas  Karm. 


41.     [Rimbrev  til  Ingemann.] 

(JuH    1824.) 

[Dette  Rimbrev,  trykt  efter  Forf.'s  egenhændige  Gjenpart,  dateret 
j,Kristjansliavn  den  3dje  Juli  1824",  er  skrevet  strax  efter  Læs- 
ningen af  Ingemanns  „Valdemar  den  store  og  hans  Mænd",  og  er 
en  harmfuld  Indsigelse  mod  Digterens  Behandling  af  Saxe,  som 
gav  Anledning  til  videre  Forhandling  mellem  de  to  Venner,  hvilket 
ses  af  den  1882  udgivne  Brevvexling  mellem  Gr.  og  I.,  hvor  Rim- 
brevet findes  trykt  S.  12 — 14.  —  Jfr.  Ytringen  i  Fortalen  til  Nyaars- 

Morgen  her  efter  S.  158-59,  saa  vel  som  Forf.'s  Ytring  fra  1838  i 
Mands  Minde  (udg.  1877),  S.  482:  „1824  sendte  Ingemann  mig 
sin  Valdemar  den  store  og  hans  Mænd,  der  vel  stedte  mig  for 
Hovedet  ved  Bjælderne  paa  Saxo  Grammatikus ,  men  rev  mig  dog 
snart  .  .  .  med  sig."] 


Ct  Bud  nu  saa  fage 
Jeg  fik  med  dit  Ord, 
Fra  Valdemars  Dage, 
Fra  Klostret  i  Sor, 
Som  vidnefast  meldte, 
Jeg  saa'  ikke  fejl; 
Thi  Danemarks  Helte 
Sig  selv  saa'  i  Spejl 
I  levende  Bølger, 
Hvor  Kjærlighed  dølger. 
Hvad  end  de   kan   fattes  i  Kraft. 

Velsignet,  min  Broder, 
For  Budskabet  vær! 
Gud  give  vor  Moder 
Af  Sønner  en  Hær, 
Som  saa,  hvor  de  stedes, 
Bevise  paa  Stand: 
Om  Blodet  end  spædes. 
Det  vorder  ej  Vand; 
Skjønt  Kjærlighed  ældes, 
Som  Blad  den  ej  fældes 
Og  ruster  slet  ikke  med  Staal. 

Saa  fandt  du  i  Flinten 
Dog  døende  Gnist, 
Saa  fandt  du  paa  Klinten 
Dog  Sigrid  til  sidst, 

10'' 

Opstegen  med  Solen 
Af  Bølge  saa  tit 
Paa  Dronningestolen 
Af  Danemarks  Kridt, 
Med  Øjet  paa  Skoven, 
Der  svømmer  paa  Voven, 
Trods  Syndflod,  som  Fuglenes  Ark! 

Men,  hvor  var  du  henne, 
Da  selvraadig  Haand 
—  Hvad  ingen  maa  nænne  — 
Slog  Danemarks  Aand, 
Ja,  ham,  som  i  Skolen 
Med  Liv  og  med  Lyst 
Paa  Dronningestolen 
Har  bygget  saa  tyst? 
Vil  Skarnet  du  gotte, 
Hvis  Lyst  er  at  spotte 
Med  Sagas,  med  Bølgernes  Aand! 

Mon  han,  som,  før  Dagen, 
Nedgravet  i  Muld, 
Har  kæmpet  med  Dragen 
Om  Danemarks  Guld: 
Mon  han  spændte  avet 
Sin  Skede  for  Sværd? 
Om  alt,  hvad  han  staved. 
End  ej  var  det  værd. 
Om  Syn  ham  end  brister,  — 
Var  han  en  Filister? 
Var  han  en  naragtig  Pedant! 

Ja,  Saxo  du  spotter, 
Skjønt  ikke  du  vil. 

Og  Skarnet  du  gotter, 
Som  skabtes  dertil. 
Skal  Veteman  pryde 
Som  Hofnar  din  Sang! 
O,  lær  at  fortryde 
Det  Uskjel  i  Vang! 
Hvor  kan  du  dog  glemme: 
I  Saxo  kun  Stemme 
Har  Dana  paa  Bølgerne  blaa! 

Ak!  Saxo,  vor  Fader, 
Min  Fader  og  din, 
Skal  spottes  paa  Gader 
For  Kloster-Latin, 
Som  Sønnen  i  Lunden, 
Der  er  ham  saa  kjær, 
Har  lagt  ham  i  Munden, 
Stokblind  for  hans  Værd! 
O,  bedre  dig,  Broder, 
Vil  ikke  vor  Moder 
For  Glæde  du  end  gjøre  Sorg! 


4  2.     [Svend  Korsfarer.] 

(1824.) 

[Dette  hidtil  utrykte  Digt  er  en  fri  Gjengivelse  af  Otto  Sperling 
den  ældres  latinske  Vers  om  Karl  van  Manderns  Maleri  af  den 
danske  Prins  Svend  Korsfarer,  falden  med  sine  1500  Følgesvende  paa 
Vejen  til  Antiokia  Aar  1098,  hvilket  Billede  som  bekjendt  findes  i 
den  kgl.  Malerisamling  paa  Kristjansborg.  —  Digtet  forefindes  i 
Forf.'s  Haandskrift  vistnok  fra  1824,  i  et  Udkast  til  en  Fortsættelse 
af  Saxo  (hvorom  se  Forord  til  Nyaarsmorgen),  med  Overskrift 
,.Om  Korstogene" ,  og  det  følger  efter  en  udførlig  Gjengivelse  af 
det    af    Tasso    besungne    Sagn.      (Jfr.    Haandbog    i    Middelalderens 

Historie,  2den  Udg. ,  S.  513;  Baggesens  Oversættelse  af  Tassos 
„De  danskes  Pris  eller  Svends  Død",  Danske  Værker,  2den  Udg. 
IV,  24  flg.)  Forf.  nævner  Karl  van  Manderns  Billede,  „hvilket 
Skilderi  er  endnu  i  Danerkongens  Værge ,  med  et  latinsk  Vers  af 
Otto  Sperling,  hvoraf  Meningen  paa  Dansk  er  denne"  —  og  saa 
følger  Digtet. 

Otto  Sperlings   latinske  Vers,    bestaaende    af  20  Hexametre,   er 
trykt  paa   Haelwecks   Kobberstik    efter   det   nævnte  Maleri   og   der- 
efter optrykt  i  Scriptores  rerum  Danicarum,  III,  S.  635.] 


Uu,  som  paa  din  Heltebane 
Sled  dig  løs  fra  Slægt  og  Land, 
For  at  følge  Korsets  Fane, 
Som  den  danske  Høvedsmand! 
Under  Muld  du  maa  vel  kære: 
Danmark  glemte  selv  sin  Ære, 
Glemte  mig  paa  Ærens  Seng. 

Ja,  du  Korsets  danske  Værge! 
Uden  Kors  og  Bavtasten 
Mellem  Østens  vilde  Bjærge 
Smulre  dine  Helteben; 
Prale  maatte  Tyrkepile, 
Sank  for  dem  du,  ej  til  Hvile, 
Men  til  evig  Glemsel  ned. 

Dog,  saa  skulde  det  ej  være: 

Dø  vel  kan  et  Heltenavn, 

Men  staar  altid  op  med  Ære 

Her  i  Daners  Fødestavn; 

Sent,  men  sødt,  og  dtt  sig  hæver^ 

Svøbt  i  Glans  det  for  os  svæver: 

Glans  af  kristen  Kjærlighed. 


42.     Svend  Korsfarer.     1824.  151 


Ja,  du  rejste  dig  af  Mulde 
Ved  en  kristen  Frændes  Haand, 
Bod  du  fik  for  Hjærtekulde, 
Leved  op  i  Kristjans  ^)  Aand; 
Thi,  oplivet  af  hans  Aande, 
Penselen  gik  saa  til  Haande, 
At  livagtig  her  du  staar. 

Billedlig  du  for  os  svæver, 
Født  med  Nordens  Heltekaar: 
Øjet  lyner.  Tyrken  bæver, 
Sværdet  tordner:  Banesaar; 
Sejerskvad  for  Øret  klinger, 
jNIens  i  Straaler  Blodet  springer, 
Helteaarers  Hjærteblod. 

Hver,  som  dette  Billed  skuer. 
Høre  Blodets  stærke  Røst, 
Som  den  over  Banetuer 
Toner  sødt  til  Kæmpetrøst: 
Hjærteblod  som  Nordens  Bælte 
Sammenføjer  danske  Helte, 
Vind  og  Strøm  og  Tid  til  Trods! 

Ton,  saa  det  kan  skingre  efter, 
Billed!  for  hver  Slægt  i  Nord: 
Blodet  har  forborgne  Kræfter, 
Som  ej  synke  kan  i  Jord; 
Livet  kjærlig  med  det  hele 
Maa  den  sidste  Draabe  dele, 
Som  end  har  sit  varme  Kar! 

^)  [Kristjan  den  fjerdes  Søn  Kristjan,   som   lod  Billedet  male.] 

Til  den  Tone  fikst  du  Tunge, 
Saa  har  Kristjan  delt  med  Svend, 
Saa  det  gamle  i  det  unge 
Lever  kjærlig  op  igjen; 
Saa  hver  Helt  Oprejsning  finder, 
Mens  i  nogen  Aare  rinder 
Nærbeslægtet  Hjærteblod. 


43.     Nyaars-Morgen. 

(1824.) 

[Dette  mærkelige  og  ejendommelige  Kvad  udkom  særskilt  paa  For- 
fatterens eget  Forlag  i  Høsten  1824,  med  Titel:  ^.^Nyaars-Morgen. 
Et  Rim  af  Nik.  Fred.  Sev.  Grundtvig,  Præst. 

Solen  skinner  saa  klar  om  Dag, 
Alting  giver  hun  god  Styrke; 
Det  er  nu  kommet  saa  vel  i  Lag, 
At  borte  er  Natten  hin  mørke. 

(Kæmpevise.) 

Kjøbenhavn.  Trykt  hos  Direktør  Jens  Hostrup  Schultz,  kongelig 
og  Universitets-Bogtrykker,  1824."  (XXIV  -j-  156  Sider  i2mo). 
—  ^.^Fortalen'-^ ,  som  her  skal  meddeles,  er  underskreven  den  1 2te 
Avgust ,  og  allerede  den  3dje  Septbr.  sendte  Forf.  et  Exemplar  til 
Ingemann  i  Sorø,  som  i  sit  Brev  af  5te  s.  M.  udtaler  sig  saa- 
ledes  derom:  „En  herlig  Søndag-Formiddag  har  du  skjænket  mig  i 
Dag.  I  min  stille  Løvsal  her  ved  Søen  har  jeg  drømt  din  store 
underlige  Nyaarsmorgen-Drøm  med  dig  og  hjærtelig  glædet  mig, 
ikke  alene  over  de  herlige  Orgel-  og  Kirkeklokke-Toner,  som  klang 
for  mig  fra  dit  Liv  og  din  Sang,  men  fornemmelig  over  det  nye 
Liv  og  det  nye  store  Haab,  Gud  har  vakt  i  dit  Hjærte,  om  Dan- 
marks Gjenfødelse  og  om  en  ny  Dag  og  et  nyt  velsignet  Aar  i 
Guds  Rige  paa  Jorden.  Jeg  kaldte  din  Nyaarsmorgensang  en 
Drøm,  skjønt  jeg  tror  og  haaber,  den  er  mere;  thi  den  satte  mig 
i  en  besynderlig  drømmeagtig  Stemning,  hvor  dit  hele  Liv  med 
dets    Kamp    og    Uro,     dets    Sejer    og    Fred,    dets    store    Haab    og 

Anelser,  gik  vidunderlig,  men  ofte  dunkelt  og  gaadefuldt  forbi 
mig."  (Se  videre  Gr.'s  og  I. 's  Brevvexling,  1882,  S.  25.  Jfr. 
srastds.  S.  79.)  —  Gr.  har  selv  gjentagne  Gange  mindedes  og 
mindet  om  dette  sit  Hjærtekvad.  Saaledes  i  Nordens  Mytologi, 
2den  Udg.  1832  (S.  614-15;  sdje  Udg.  1870,  S.  543-44)-  Aar  1837 
dannede  han  sit  „Forspil"  til  „Sangværk  til  den  danske  Kirke" 
(=  Gr.'s  Salmer  og  aandelige  Sange,  iste  Del)  af  en  Række  Vers, 
laante  fra  dette  Kvad  (dets  V.  i — 4.  39 — 71.  77 — 98),  med  faa  og 
smaa  Ændringer,  I  sine  Foredrag  over  sin  Tids  Historie  1838 
udtalte  han  sig  nærmere  om  Kvadet;  men  kun  en  Antydning  af 
denne  Udtalelse  findes  i  hans  Opskrift  (Mands  Minde,  1877,  S.  482 
nederst).  I  „Danskeren"  1849,  S.  203  omtaler  han  sin  „Nyaars- 
morgen"  som  en  Række  af  „i  en  vis  Henseende  meget  rimelige,  men 
i  alle  andre  Henseender  meget  urimelige  Strøtanker",  som  han  „endnu 
kun  halvvejs  selv  forstaar",  mens  han  dog  mener,  at  „alle  danske 
Læsere  og  Læserinder  godt  kan  fole,  at  en  saadan  Kamp  mellem 
den  sorte  Fortvivlelse  og  det  maj  grønne  Haab,  hvori  Haabet  vinder 
Sejer,  den  har  de  aldrig  før  set  afmalet  og  maaske  næppe  drømt 
om  Muligheden  af,"  Endnu  1863  peger  Digteren  i  sine  kirke- 
historiske Foredrag,  hvor  han  omtaler  sig  selv  og  sin  Virksomhed, 
flere  Gange  paa  dette  sit  Kvad  fra   1824.     (Kirkespejl,    2den  Udg., 

S.  337-38.     34I-) 

I  et  Tillæg  efter  Kvadeis  Text  skal  Udg,  meddele  et  og  andet, 
hentet  fra  Forf.'s  efterladte  Haandskrifter;  her  skal  endnu  kun 
bemærkes,  at  Inddelingen  i  de  ti  Afsnit  tilhører  Digteren  selv, 
der  dog  i  Udgaven  kun  har  adskilt  dem  ved  Streger,  saa  at  Af- 
snits-Tallene I — X  her  ere  tilsatte  af  Udg. ,  som  ogsaa  har  tilføjet 
de  fortløbende  Verse-Tal,  Her  følger  nu,  som  en  højst  fornøden 
Vejledning  til  Kvadets  Forstaaelse,  Forfatterens  trykte 

Fortale. 

Det  er  vist  nok  ikke  rimeligt,  at  dette  Rim  vil  tækkes  mange 
eller  engang  læses  af  synderlig  andre  end  min  Rimstavs  gamle 
Venner,  hos  hvem  det  vist  ingen  Fortale  behøver,  da  å^ifor  dem  helt 
igjennem  selv  er  eu  saadan,  ja,  er  ret  egentlig  en  glad  og  kjærlig  For- 
tale til  den  Rim-Krønnike,  om  man  saa  vil,  jeg  nu  føler  mig  stemt  til 
at  skrive.  Imidlertid,  hvem  der  nu  om  Stunder  ej  vil  være  aldeles 
haabløs,  maa  vænne  sig  til  at  haabe  det  urimelige,  haabe,  hvad  kun 
ved  Mirakler  kan  ske ;  og  sandelig,  er  det  Skjaldene,  som  finde  sig 
mest  skabte  og  skikkede  til  at  fatte  og  nære  urimelige  Haab,  da 
er  det  øjensynlig   ogsaa  de   danske  Forfattere,    der  ret  inderlig  maa 

ønske  at  kunne  dele  dem;  thi  selv  det  Haab  at  finde  Læsere,  som 
dog  ingen  Skribent,  der  er  værd  at  nævne,  kan  undvære,  selv  det 
hører  nu  i  Danmark  til  de  mest  urimelige.  Altsaa  takker  jeg 
Gud,  som  for  alle  mine  andre  urimelige  Haab  om  Danmark  og 
Norge,  saa  ogsaa  for  det:  at  disse  Blade,  trods  al  rimelig  Formod- 
ning, ej  blot  skal  finde  mange,  men  selv  mange  velvillige  Læsere, 
hvem  Grundtonen  tækkes,  om  end  meget  falder  dem  dunkelt,  og 
vel  en  Del  urimelig  sært.  Uden  dette  Haab  kunde  jeg  næppe  ud- 
givet, hvad  jeg  af  min  Fattigdom  selv  maa  bekoste,  og  uden  det 
kunde  jeg  umulig  følt,  hvad  Rimet  stræber  at  udtrykke,  og  hvad 
jeg  dog  er  mig  bevidst  at  have  følt,  saa  levende,  at  jeg  alle  mine 
Dage,  og  visselig,  jeg  tr^r:  evindelig,  maa  regne  de  velsignede 
Timer,  i  hvilke  det  store,  gjenfødte  Haab  om  Norden  oprandt  i 
mit  Hjærte,  for  de  glædeligste,  jeg  har  nydt  paa  Jorden.  Derfor, 
uagtet  det  ingenlunde  er  rimeligt,  at  andre,  end  hvem  der  kjender 
og  ynder  min  forrige  Bane ,  enten  kan  eller  vil  forstaa  det  Ord, 
hvormed  jeg  her  begynder  en  ny,  og  uagtet  det  er  lige  saa  urime- 
ligt, at  nogen,  for  at  kunne  dele  mine  glade  Morgen-Følelser,  vil 
gaa  tilbage,  lytte  til  min  Aften-Sang  og  bryde  Hovedet  med  mine 
Natte-Tanker ,  kort  sagt,  gjennemgaa  min  gamle  Bane  med  mig  i 
de  glemte  Bøger,  —  desuagtet  haaberjeg  dog  dristig  begge  Dele ;  det 
skal  man  ogsaa  se  af  denne  Fortale,  hvor  jeg,  ved  saa  kort  og 
tydelig  som  muligt  at  give  et  Omrids  af  min  Bane ,  har  det  urime- 
lige Haab:  at  sætte  selv  dem,  det  enkelte  ej  kan  blive  klart,  i 
Stand  til  dog  i  det  hele  at  dele  mit  Syn  og  min  Glæde. 

Da  jeg,  nu  snart  for  tyve  Aar  siden,  betraadte  Skribenternes 
tornede  Bane,  var  det  Nordens  Myter ^  disse  stærke,  gaadefulde 
Drømme  om  Kampen,  det  ædle,  det  heltelige  hos  Mennesket 
gjennem  alle  Tider  maa  føre  med  det  slette :  i  Egenkjærlighed  og  Selv- 
klogskab forstenede,  kort  sagt,  de  gamle  historisk-poetiske  Drømme 
om  den  Kamp,  jeg  ogsaa  af  egen  Erfaring  kjendte,  dem  var  det, 
som  greb  og  henrev  mig,  saa  at,  skjønt  jeg  med  det  samme  fik 
Syn  paa  Kristendommens  mageløse  Herlighed,  var  det  dog  kun 
Asa-Livet,  betragtet  som  et  Nord-Lys,  der  mindede  om  Tidens 
Fødsel  og  spaade  om  dens  Fylde,  kun  det,  som  begejstrede  mig. 

Dette  mit  Drømme-Liv  har  afpræget  sig  i  al  min  Skrift  før 
181 1,  lige  saa  vel  i  min  Afhandling  om  Religjon  og  Liturgi  og 
min  Dimis-Prædiken ,  som  i  min  Mytologi  og  mine  Optrin  af  Nor- 
dens Kæmpeliv;  men  nu  vendte  Bladet  sig,  thi  jeg  blev  Præstø 
aabenbar  ej  for  at  finde  Levebrød,  som  jeg  netop  derved  kom 
længere  fra,  og  i  Grunden  ej  engang  for  at  staa  min  gamle  Fader 
bi,    skjønt    det   visselig  var  mit  Ønske,    men  ret    egentlig  fordi  jeg 

vaagnede:  vaa^jnede  først  af  den  Drøm,  at  man  i  saa  antikristelig. 
en  Tid  kunde  tro  paa  Kristus,  og  dog  forholde  Kirken  sin  Tunge, 
og  vaagnede  derpaa  tillige  af  den  dybere  Drøm ;  at  man  kan  trøste 
sig  ved  Kristus,  uden  i  Aand  og  Sandhed  at  høre  ham,  og  ham 
alene,  til.  Den  første  Opvaagnelse  drev  mig  fra  Edda  og  Abild- 
gaarden  til  Bibelen  og  Kirken,  den  anden,  som  maatte  være 
smertelig,  havde  nær  drevet  mig  fra  alt  til  Fortvivlelse;  men,  Gud 
ske  Lov!  det  skete  ikke,  og  jeg  blev  da  Præst,  med  det  rlvorlige 
Forsæt:  at  opofre  alt,  hvad  et  Menneske,  med  Guds  Hjælp,  kan, 
for  at  afvæbne  Kirkens  Fjender  og  vække  Nordens  Folk  af  den 
dybe  Sjæle-Søvn  paa  Afgrundens  Bred,  hvori  de  øjensynlig  var  som 
døde  og  begravede.  Dette  er  klarlig  den  Axel,  hvorom  Tanke- 
Hjulet  drejer  sig  i  al  min  Skrift,  fra  Fortalen  til  Nyaars-Nat  og 
Optrinnene  af  Norners  og  Asers  Kamp,  som  danne  Overgangen,  til 
mine  Kvædlinger  og  Bibelske  Prædikener ,  ved  hvis  Udgivelse  jeg 
ikke  blot  udtrykkelig  erklærede,  men  viste,  at  min  Mund  var 
bunden  og  min  Pen  omskaaren.  Dette  skete  ingenlunde  fordi  de 
fleste  Præster  vel  hadede  min  Prædiken,  og  de  boglærde  unægtelig 
foragtede  min  Skrift;  thi  begge  Dele  kunde  jeg,  Gud  ske  Lov! 
bære:  Hadet  med  Taarer,  og  Foragten  med  Smil;  men  det  skete, 
fordi  jeg  følte,  det  skulde  saa  være,  følte,  at  da  ej  blot,  ved  min 
Faders  Død,  mit  udvortes  Præste-Kald  var  ophørt,  men  jeg  endog, 
ved  en  mærkelig  Lejlighed,  so77t  Præstø  paa  en  Maade  sat  i  Band^  — 
nu  var  det  Guds  Vilje,  at  jeg,  paa  det  umiskjendeligste,  skulde 
vise,  hvor  langt  det  var  fra  mine  Tanker,  som  Parti-Stifter  at  gjøre 
Bulder  i  Kirken,  hvor  mærkelig  de  tog  fejl ,  der  ansaa  mig  for  en 
Pjende  af  sund  Fornuft  og  grundig  Lærdom,  og  hvor  sikker  jeg 
var  paa  at  have  ham  med  mig,  som  lukker  z,  saa  ingen  kan  op- 
lade, og  lukker  op,  saa  ingen  kan  tillukke. 

Nu,  1 81 5,  paatog  jeg  mig  at  oversætte  det  ældgamle  nordiske 
Heltedigt  Bjouulfs-Drape  fra  Angelsaxisk.^  Norges  Kongekrønnike 
fra  Islandsk  og  Danmarks  Krønnike  fra  Latin,  paa  Dansk;  og, 
hvad  end  Efterslægten  vil  dømme  om  Udførelsen,  om  Løftet  skal 
den  vist  sige,  det  var  kæmpemæssigt,  og  jeg  maatte  selv  sige,  det 
var  forvovent,  dersom  jeg  ikke  vidste,  hvad  der,  halv  nr.od  min  Vilje, 
drev  mig  til  at  gjøre,  nødte  og  styrkede  mig  til,  efter  Evne,  at  holde 
det;  men  da  jeg  véd,  det  var  min  Kristendom,  i  Pagt  med  en  mægtig 
vaagnende  Fædernelands-Kjærlighed,  som  drev  det  hele  Værk,  nu  siger 
jeg  kun,  hvad  Sandhed  er:  Loven  var  ærlig,  men  Holden  besværlig. 
Alt  i  Begyndelsen  fristedes  jeg  til  at  ønske,  man  ikke  vilde  op- 
fylde de  Vilkaar,  under  hvilke  jeg  kun  havde  lovet,  hvad  der  vel 
under  alle  Omstændigheder  var  en  Kjærligheds-Gjerning,  jeg  burde 

have  Sind  til  at  ©ve,  men  hvad  jeg  følte,  dog  kun  under  visse 
Vilkaar  var  en  Pligt,  jeg,  hvor  tung  den  saa  faldt  mig,  skulde 
stræbe,  og  turde  haabe  Kraft  til  at  opfylde  Hvad  det  er,  for  et 
poetisk  Gemyt,  i  en  Række  af  Aar,  som  Grammatiker^  at  sysle  med 
døde  Folk  og  Sprog,  det  maa  man  vel  være  lidt  mere  poetisk  end 
de  fleste  for  at  fatte;  men  at  det  ej  maa  være  behageligt,  kan  dog 
alle  deraf  slutte,  at  det  saare  sjælden  sker;  thi  saa  ineget  véd  man 
dog  vist  om  Poeterne,  at  det  er  Folk,  som  gjør  med  Liv  og  Sjæl, 
hvad  der  er  deres  Lyst,  men  derfor  ogsaa  nødig  andet.  Allerede 
derfor  kunde  jeg  med  rette,  poetisk  talt,  kalde  det  Liv,  jeg  under 
hine  Arbejder  har  ført,  en  Død  eller  dog  en  Dødskamp,  som  det 
to  Gange  er,  at  tilkæmpe-  sig  Stadighed  ved  slige  Sysler,  og  til- 
kæmpe sig  det  levende  Udtryk  i  Modersmaalet  for,  hvad  der,  af 
fremmed  Natur,  paa  det  nødvendig  falder  dødt.  Dog,  det  vilde  ej 
sagt  saa  stort  med  mig,  der  af  Naturen  er  et  Slags  Amfibie,  lidt  af 
Gram  og  Holberg,  venlig  og  vel  forligt  om  at  le  ad  det  døde, 
tomme  Ordkløveri  og  forlystes  ved  den  levende,  frugtbare  Sprog- 
granskning, der  giver  fast  Fod  i  Aandens  Rige.  Men  jeg  døde 
ogsaa  historisk,  i  det  jeg  traadte  ud  af  al  levende  Berørelse  med 
den  nærværende  Slægt;  og  hvad  det  er  for  en  Skribent,  der  oven 
i  Kjøbet  skal  blive  ved  at  skrive,  som  blot  for  sig  selv  og  for 
de  døde:  at  det  omtrent  maa  kaldes  at  være  levende  begravet, 
synes  mig,  man,  ogsaa  uden  selv  at  være  Skribent,  saa  omtrent 
maa  kunne  føle,  da  det  bogstavelig  er  som  at  skulle  tale  og  blive 
ved  at  tale  for  døve  Øren,  og  tvinge  sig  selv  til  at  tro,  det  er 
ikke  forgjæves.  Denne  Død  laa  ikke  i  Sagens  Natur;  thi  var  den 
Deltagelse,  man  en  Gang  viste  Arbejdet  med  Folke-Krønnikerne, 
voxet,  eller  endog  kun  vedbleven  under  dets  Løb,  da  vilde  den 
oplivet  mig;  men  det  laa  i  Tidens  Vilkaar,  at  denne  Deltagelse  var 
som  det  sidste  Glimt  af  en  Gnist  under  Asken,  der  tabte  sig  i  den 
dødeste,  koldeste  Ligegyldighed  for  den  nordiske  Oldtids  Storværker, 
oplevende  paa  Modersmaalet,  der  vel  er  tænkelig;  og  at  denne  Lige- 
gyldighed maatte  være  dræbende  for  mig,  under  et  Arbejde,  der  af 
Naturen  var  saa  dødt,  det  er  dog  vel  begribeligt.  At  Haabet  om  en 
bedre  Fremtid,  Haabet  om  en  Dag,  der  skulde  aabenbare,  hvad  det  var, 
man  i  Blinde  forskød,  og  om  en  Vaar,  der  skulde  smelte,  hvad 
Vinteren  havde  bundet,  at  et  saadant  Haab  var  det  eneste,  der 
kunde  give  mig  baade  Mod  og  Kraft  til  at  fortsætte  Arbejdet,  til 
at  udtømme  mit  Liv  over  de  døde,  det  er  aabenbart;  men  er  det 
underligt,  at  dette  Haab  efterhaanden  hendøde,  saa  det  stod  for 
mig  som  en  kraftløs  Skygge,  paa  hvis  Betydning  jeg  vel  umulig 
kunde    tvivle,    men    hvis  Understøttelse   jeg    dog  lige   fuldt  maatte 

savne,  just  da  jeg  trængte  allermest  til  den:  under  Arbejdet  paa 
Krønnikernes  tredje  Del,  da  Ligegyldigheden  var  bleven  til  bidende, 
skærende  Kulde,  og  da  Fortællingen  i  de  gamle  Bøger,  som  det 
Folkeliv,  den  skildrede,  blev  mattere  og  dødere!  Hvad  Under,  at 
jeg  smittedes  af  den  Ligegyldighed ,  der  var  det  eneste ,  jeg  end 
stod  i  levende  Berørelse  med,  og  blev  saaledes  ligegyldig  for  et 
Arbejde,  der  kun  var  til  Spot,  ligegyldig  for  en  Slægt,  der  syntes 
at  have  forsvoret  al  Deltagelse  i  noget  aandeligt,  selv  i  Fæderne- 
Daad  og  Modersmaal,  og  endelig  selv  lunken  for  mit  egentlige 
Dagværk,  kort  sagt,  at  jeg  omsider  ogsaa  døde  hj ærtelig!  Det 
sidste  skulde  jeg  vel  for  min  egen  Æres  Skyld  helst  tie  med,  og 
lade,  som  jeg  heltemæssig  havde  trodset  Døden  under  alle  Skik- 
kelser; men  søgte  jeg  min  egen  Ære,  da  var  jeg  en  utro  Tjener, 
og  fortav  jeg,  i  hvilken  aandelig  Døds-Kulde  jeg  omsider  nedsank, 
da  stjal  jeg  Æren  fra  ham,  der  nu  har  gjort  mig  levende  igjen. 

Jeg  følte  det  med  Gru,  hvor  død  jeg  var  bleven,  og  selv 
legemlig  følte  jeg  mig  Graven  nær,  da  Timen  slog,  som  jeg  vel 
aldrig  havde  ophørt  at  vente  og  at  stole  paa,  men  dog  omsider  at 
længes  ret  inderlig  efter;  jeg  kaldtes  igjen  til  Præstø  og  det,  som 
det  skete,  saa  aldeles  mod  min  Vilje,  at  jeg  intet  Øjeblik  kunde 
tvivle  paa,  det  jo  ret  egentlig  var  efter  Guds,  og  det  gav  mig  Mod 
til  at  bekæmpe  Døden,  i  mig  og  omkring  mig,  ?ned  Opstandelsens 
Haah.  Herren  gav  Kraft,  og  mellem  venlige  Mennesker,  i  den 
venligste  Natur,  mit  Øje  har  set,  levede  jeg  atter  saaledes  op,  at 
jeg  med  Haab  og  Lyst  kunde  fuldføre  Fordanskningen  af  Nordens 
Krønniker.  Aldrig  saa  snart  var  Arbejdet  endt,  før  det  skete,  hvad 
mange  vist  vilde  forsvoret,  men  hvad  jeg  aldrig  havde  tvivlet  om, 
jo    vilde    ske,   naar  jeg    gav  Tid:  jeg  fik  Præstekald  i  Hovedstaden. 

Mit  gamle,  nødvendige  Ønske:  at  kunne  i  den  By,  hvorfra 
Vantroen  udbredte  sig  over  Landet,  og  hvorfra  alt,  hvad  der  skal 
udbrede  sig  over  Landet,  maa  udstrømme,  —  mit  gamle  Ønske:  her 
at  kunne  en  Stund,  uafbrudt,  i  Fred,  forkynde  Kristi  Evangelium.^ 
som  det,  der  for  de  mange  Millioner  var,  er  for  mig  og  skal  be- 
standig være  en  Guds  Kraft  til  Salighed,  det  begyndte  nu  at 
opfyldes,  og  det  er  snart  opfyldt;  thi  virke  to  Aargange  kristelige 
Prædikener  intet  her,  som  er  værdt  at  tale  om,  da  virker,  efter 
min  Overbevisning,  tyve  saadanne  kun  den  grueligste  Ligegyldig- 
hed, kan  raaaske  vel  formere  Kirkegængernes,  men  vist  ikke  de 
troendes  Antal.  Sandelig,  skulde  jeg,  efter  et  helt  Aars  Prædiken, 
have  sagt  paa  Samvittighed,  om  jeg  havde  nogen  Grund  til  at  tro, 
jeg  havde  udrettet  noget,  da  maatte  jeg  svaret:  ja,  jeg  har  en 
urokkelig  Grund  til  at  tro   det;    thi  jeg    har  prædiket  Guds   Ord, 

•og  der  staar  skrevet:  mit  Ord  skal  ikke  komme  tomt  tilbage,  men, 
som  Sneen  og  Regnen ,  udrette  det ,  hvortil  det  udsendes ;  men 
ærlig  maa  jeg  bekjende,  det  er  ogsaa  den  eneste  Grund,  den,  hvor- 
med jeg  maa  trodse  meget,  som  synes  at  vidne  om  det  modsatte. 
IMaaske  var  dette  endnu  den  haardeste  Prøve,  jeg  har  gjennem- 
gaaet,  fordi  mit  gjenfødte  Haab  om  den  nærværende  Slægt,  og  den 
deraf  flydende  Deltagelse  i  dens  aandelige  Ve  og  Vel,  var  end 
som  det  spæde  Barn,  for  hvem  Ligegyldighed  kan  være  Aarsag 
nok  til  Døden;  men.  Gud  ske  Lov!  ogsaa  denne  Fare  har  jeg 
overstaaet,  ej  fordi  Verden  endnu,  i  mine  Øjne,  ser  bedre  ud,  men 
fordi  hvad  Gud  vil,  skal  leve,  kan  ikke  dø,  men  styrkes  og  voxer 
ved  hver  Kamp,  det  gjennemgaar.  Man  skal  vist  ikke  trøstes  eller 
lystes  ved  at  se,  hvad  der  i  de  sidste  Aar  udgjør  den  danske 
Litteratur;  thi  naar  man  undtager,  hvad  altid  maa  undtages:  hvad 
ingen  læser,  med  mindre  de  nødes  dertil,  da  er  den  aldeles  bleven 
sin  Historie  værdig;  og  nær  havde  jeg  brudt  mit  Hoved  fordærvet 
med  at  udgrunde  en  Maade,  hvorpaa  man  dog  kunde  frembringe 
en  Smule  Rørelse  i  det  døde  Hav.  Jeg  arbejdede  derfor  af  alle 
Kræfter  paa  et  Forsvarsskrift  for  Kristendommen ,  der  soleklart 
skulde  vise,  baade  hvor  forsvarlig  den,  og  hvor  aldeles  uforsvarlig 
saa  vel  enhver  Indvending  som  Ligegyldigheden  mod  den  er;  og 
det  Arbejde  var  ingenlunde  forgjæves,  thi  det  afslørede  Lunken- 
heden i  mit  eget  Bryst  og  gav  den  sit  Banesaar;  men  med  Formen 
kunde  jeg  aldrig  blive  tilfreds,  thi  hvor  tørt  jeg  end  begyndte, 
blev  den  dog  snart  saa  poetisk,  at  jeg  fandt,  den  var  slet  ikke 
skikket  til  at  vise  sig  paa  det  døde  Hav;  og  da  det  omsider 
lykkedes  mig  at  faa  den  gjennemsigtig,  saa'  jeg  med  Forskrækkelse, 
at  Livet  var  forsvundet,  men  følte  tillige  med  Glæde,  at  jeg  var 
selv  bleven  levende  igjen,  og  opfyldtes  af  et  levende  Haab  om  at 
se  det  samme  Guds  Under  paa  mange  Tusende  i  Norden.  Som 
Præst  havde  jeg  følt  det,  lige  siden  Kirkeaarets  Begyndelse,  da 
det  gjennemlynede  mig,  at  Natten  var  forgangen  og  Dagen  kommen 
nær;  men  som  Skribent  følte  jeg  det  først,  da  jeg  greb  Rim- 
Staven,  der  nu  længe  havde  hvilet  hos  mig,  mellem  alle  de  andre 
Oldsager,  jeg  syntes  at  skulle  tage  med  mig  i  Graven;  da  følte 
jeg  først,  liflig  gjennemglødet,  at  for  7nig  var  oprundet  en  velsignet 
Nyaar  s-Mor  gen  i  Skærso?nmer,  hvis  Straaler  jeg,  nu  saa  længe 
vant  til  Gravens  Nat  og  Kulde,  en  Stund  havde  stræbt  at  fordunkle 
med  Praasen  i  mig  selv  o:  med  matte,  lunkne  Betragtninger  og 
tusende  lige  saa  unyttige  som  overflødige  Betsénkeligheder.  Midt 
under  denne  glædelige  Opdagelse,  som,  med  Guds  Hjælp,  ingen 
Spot   skal   berøve    mig   Frugten    af,    modtog   jeg   Ingemanns   Kong 

Valdemar;  og,  skjønt  det  et  Øjeblik  smertede  mig  dybt  at  se 
den  danske  Histories  Martyr  og  Patriark,  vor  herlige  Saxo^  skildret 
som  en  pedantisk  Bogorm  og  vindtør  Magister,  kunde  denne 
ubegribelige  Øjneforblindelse  dog  umulig  forspilde  min  inderlige 
Glæde  over  at  høre  et  saa  levende  dansk-historisk  Ord,  som  det  ej 
i  mange  Aarhundreder  har  tonet  paa  Marken;  thi  sligt  kalder  jeg 
for  ramme  Alvor  en  Helte-Opstandelse^  Begyndelsen  til  den  ny 
Række  af  det  danske  Hjærtes  Heltegjerninger,  der  skal  forklare 
og  fuldende  dets  Bedrifter.  Nu  saa'  jeg  da,  ogsaa  uden  for  mig,  det 
Haab,  jeg  altid  nærede,  gaa  i  Opfyldelse,  og  vel  maatte  da  min  Morgen- 
Hilsen  blive,  i    det  mindste  for  mig  selv,  en  Morgen-Salme. 

Hvad  jeg  nu  fremdeles  har  at  gj«re,  derom  er  det  vel  endnu 
for  tidlig  paa  Dagen  til  at  sige  noget  vist,  da  man  jo  altid  ønsker 
under  Dagens  Løb  at  se  sine  kjære  Morgen-Drømme  glædelig  op- 
fyldte, og  maa  dog  vide,  det  er  ej  at  vente,  især  naar  Drømmene, 
som  mine,  er  en  Smule  storladne;  men  dog  føler  jeg  mig  nu  med 
Guds  Hjælp  i  Stand  til  at  fortsætte  Nordens  Old-Krønniker ,  forny 
og  jeg  haaber  formere  de  danske  gammeldags  Salmer,  og  i  det 
hele  at  lade  en  Del  gamle,  gode  Venner  ved  Hjælp  af  Rim- 
Staven  krybe  op  af  Graven,  i  det  Haab,  ved  kjærlig  Pleje  af  den 
ømme  Dannekvinde,  at  samle  Kræfter  til  et  nyt  Levnedsløb. 
Dette  er  nok  omtrent,  hvad  jeg  skal;  og  skamme  maa  jeg  mig  dybt, 
naar  jeg,  uagtet  alt,  hvad  mig  er  vederfaret,  dog  end  stundum  kan 
tvivle  om  at  finde  en  lille,  venlig  Plet  i  Norden,  hvor  jeg  kan 
have  Ro  og  Munterhed  til  dette  mit  Dagværk.  Vist  nok  er  det 
tilgiveligt,  naar  jeg  tvivler  om  at  finde  en  saadan  Plet  paa  det 
flade,  skovløse  Land,  hvortil  hele  Kjøbenhavn  nu  om  Stunder 
aandelig  synes  at  høre;  men  hvad  da?  Amager  er  dog  ikke  hele 
Danmark;  snart,  vil  Gud,  er  Stenen  afvæltet,  som  i  mange  Aar 
laa  tungt  paa  mit  Hjærte,  og  naar  jeg  da,  saa  godt  som  jeg  kunde, 
har  forkyndt  Evangelium  i  Danmarks  Hovedstad,  da,  synes  mig,  er 
jeg  fri  som  Fuglen  i  Luften  og  kan  tage  mit  Sæde  i  Norden,  hvor 
det  skal  være :  hvor  Gud  vil  berede  mig  Plads.  Sandelig ,  det  er 
mit  maaske  vel  urimelige,  men  derfor  ingenlunde  ugrundede  Haab, 
at  Gud  efter  de  atten,  vistnok  slet  for  ham,  men  ej  for  Verden, 
bestaaede  Prøve-Aar,  vil  skjænke  mig  en  lille  Plet,  hvor  jeg  kan 
prædike,  hvad  jeg  tror,  synge,  hvad  mig  synes,  og  fortælle,  hvad 
jeg  ser,  uden  at  drages  med  den  plumpe  Spot,  den  aandløse  Selv- 
klogskab, den  latterlige  Storagtighed,  det  iskolde  Haarkløveri, 
kort  sagt,  det  hele  døde  Væsen,  som  er  Tidens  Pestilens  og  var 
hidindtil,  baade  indvortes  og  udvortes,  min  Plage.  Hvor  forgjæves 
det  er  at   brydes    med    denne    gamle   Troldhex,  hvis  rette  Navn  er 

Ligegyldighed  o:  aandelig  Følesløshed ,  det  lærte  alt  i  gamle  Dage 
Tor  hos  Udgaards-Loke ;  men  det  er  af  de  Ting,  ingen  tror,  før 
han  har  prøvet  det;  nu  derimod,  da  jeg  har  lært,  man  falder 
snarest,  naar  man  slaas  med  ingen  Ting,  nu  længes  jeg  ret  inder- 
lig efter  en  lille  Kreds  af  venlige  Medarbejdere,  der,  uden  at  bryde 
sig  om  Hexen,  stole  paa  Herren  og  stirre  stadig  paa  det  store 
Maalj  han  sikkert  vil,  skal  naas:  Oplivelsen  af  Nordens  Helte- 
Aand,  til  kristelige  Bedrifter ,  paa  en  med  Tidens  Tarv  og 
Vilkaar  passende  Bane. 

Ingen  behøver  at  fortælle  mig,  hvor  urimeligt  et  Haab  det  er, 
jeg  stedse  har  næret,  og  venter  nu  daglig  at  se  stadfæstet;  thi  det 
kan  jeg  sige  mig  selv,  det  raaber  alt  omkring  mig;  men  Guds 
Ord  siger  mig,  at  Døden  aldrig  skal  faa  Bugt  med  Herrens 
Menighed,  Nutidens  Betragtning  viser  mig,  at  skal  det  Guds  Ord 
bestaa ,  maa  der  ske  en  vidunderlig  Opvækkelse ,  og  det  er  ingen- 
lunde blot  Frændskabet,  der  har  avlet  mit  Haab  om  at  se  den  i 
Norden:  det  er  hele  Menneske-Historien,  der  som  Guds  Finger 
peger  derpaa,  det  er  hele  Nordens  Historie,  der  viser  mig  For- 
beredelsen dertil,  af  den  Forsyns-Haand,  der  tager  aldrig  fejl  og 
kan  umulig  hindres  fra  at  naa  sit  Maal,  At  det  beror  paa  os  selv, 
om  vi  vil  høste,  hvad  Fædrene  have  saat,  og  at  det  er  nemt  at 
undgaa,  det  véd  jeg  godt;  thi  selv  Guds  eget  Folk  gik  jo  for 
største  Delen  glip  af  de  store  Forjættelser,  som  nødvendig  maa  tros 
og  elskes,  hvor  de  skal  kunne  opfyldes  til  Glæde;  men  derfor  er 
jeg  lige  sikker  paa,  at  Danmark  er  Historiens  Palæstina,  saa,  skal 
noget  andet  Folk  berøve  Børnene  af  Dan  og  Skjold  deres  dejlige 
Arv,  da  kan  det  kun  ske  ved  at  tilegne  sig  Fædrene,  som  de  van- 
artige Børn  selv  forskyde,  ligesom  Israels  Arv  i  Aanden  kun  gik  over 
til  de  Hedning-Stammer,  som  i  Kristo  levende  tilegnede  sig  Abraham, 
Isak  og  Jakob.  At  jeg  imidlertid  om  Danmarks  Folk  haaber  det, 
som  bedre  er,  det  viser  vel  hele  min  Bane,  men  dog  især  dette 
Rim;  thi  klarere  end  med  det  kunde  jeg  umulig  kundgjøre  den 
Tro,  at,  trods  alle  synlige  Mærker,  er  Danmarks  døde  dog  kun 
daanede,  som  skal  nu  brat  opstaa;  og  mit  Haab  er  mig  saa  meget 
des  sikrere,  som  jeg  bestandig  klarere  ser,  at  jeg  selv  oprindelig 
er  af  en  anden  nordisk  Stamme,  der  kun  ved  Sammensmeltning  med 
det  danske  Hjærte-Folk  kan  gaa  i  lige  Arv.  Enhver,  som  ved 
Dagens  Lys  betragter  min  Færd  og  min  Skrift,  skal  vist,  naar  han 
er  aandelig  hjemme  i  Nordens  Historie,  sande,  at  Danskheden  i 
mig  ej  kan  være  naturlig  oprunden ,  men  maa  være  historisk  ind- 
podet; thi  saa  haardt,  med  Venne-Hug,  slaar  ingen  dansk;  og  skulde 
Danskheden    i    mig    baaret,     hv?d    mig    er    mødt    paa    Marken,    da 

iiKUitte  jeg  for  længe  siden  være  gaaet  i  Jorden,  som  jeg  gik,  da 
den  skulde  bære  sit:  Forhaanelsen  af  Moder s-Maalet  i  vor  Moders 
egen  Krønnike.  Det  er  og  aubenbart,  at  saa  længe  jeg  fulgte  min 
Natur,  og  betragtede  Norden  med  mine  egne  Øjne,  fandt  jeg  mine 
Fædre  mest  til  Fjælds,  mit  Moders-Maal  paa  Island,  mine  Helte 
hos  Snorro,  mit  Valhal  i  Edda,  og  kun  efterhaanden ,  som  jeg 
stræbte  at  se  med  Historiens  Øje,  i  Bibelens  Lys,  efterhaanden 
som  jeg  lærte,  at  Livet,  skjønt  det  klarest  viser  sig  i  Hoved-Staden, 
dog  udgaar  fra  Hj ær  te- Kamret,  ser  man,  jeg  dalede  og  sank  først 
sent,  halv  stræbende,  halv  strittende,  i  Bølgernes  Skjød,  saa  jeg 
maatte  som  Gor  sejle  længe,  før  jeg  fandt  mine  Frænder  paa  de 
danske  Øer,  mine  Helte  hos  Saxo  og  mit  Valhal  i  Rim-Krønniken. 
At  jeg  nu  ikke  vil  adskille,  hvad  Gud,  klarlig  i  Historien,  og 
følelig  for  mig  selv,  har  sammenføjet,  men  at  jeg  tvært  imod  be- 
standig, baade  indvendig  og  udvendig,  maa  arbejde  paa  Sammen- 
smeltningen af,  hvad  jeg  føler,  kun  forenet  kan  naa  Maalet,  er  dog 
vel  begribeligt,  og  jeg  har  aldrig  været  længere  end  nu  fra  at  op- 
give Haabet  om  et  kjærligt  Ægteskab  mellem  Edda  og  Rim- 
Krønniken,  som  mellem  Tor  og  Freja.  Det  er  da  Slutningen: 
at  i  Nordens  Heltegrav  har  jeg  gjort  Stalbroderskab  med  de  elske- 
lige Kæ7nper  af  alle  tre  nordiske  Statnmer,  saa  nu  vil  vi  følges  ad 
i  Liv  og  Død;  men,  da  vi  har  lært,  det  er  pinligt  at  dø,  før  man 
har  fyldt  sine  Dages  Tal,  saa  vil  vi  nu  opslaa  vort  Pavlun,  hvor 
man  vil  lade  os  leve;  og  er  det  ikke  her,  saa  trøste  vi  os  ved,  at 
overalt,  hvor  vi  komme  med  Oldtidens  levende  Minde,  dér  føre  vi 
i  Grunden  Fædernelandet  med  os,  især  da  vort  rette  Fæderneland 
dog  er  her  oventil,  hvor  han  hor,  af  hvem  al  Faderlighed  haver 
Navn. 

Ingen  kan  finde  det  rimeligere  end  jeg,  at  man  i  Almindelig- 
hed vil  erklære  disse  Oplysninger,  saa  vel  som  Rimet  selv,  for  idel 
Sværmeri  og  Galmands- Værk ;  thi  ingen  er  bleven  føleligere  erindret 
om,  at  denne  er  det  attende  Aarhundredes  uforanderlige  Dom  om 
alt  aandeligt;  men  jeg  nærer  ret  med  Flid  det  urimelige  Haab,  at 
dette  Skrig  imod  Aanden  ej  mer  skal  kunne  løfte  sig  paa  Marken, 
uden  at  møde  den  Afsky,  det  fortjener;  thi  skal  det  kaldes  Svær- 
meri alt^  hvad  der  gjør  os  aandelig  levende,  uden  videre  Spørgs- 
maal  om  Kilden,  hvoraf  Livet  udstrømmer,  eller  Maalet^  hvortil 
det  stræber,  da  véd  jeg,  at  hvert  Hjærte,  hvori  der  er  en  god 
Blods-Draabe  af  den  velsignede  Kilde,  som  sprang  i  danske  Helte- 
Aarer,  at  hvert  saadant  Hjærte  vil  heller  med  et  gudeligt  og  elslce- 
ligt  Liv  adle  Sværmer-Navjiet  ^  end,  for  at  kaldes  fornuftigt-  af 
Daarer,  tilintetgjøre  sig  selv  i  en  aandelig  Død.'\ 

V.  II 

I. 

'  (juds  Fred !  hvor  I  bygge, 
Paa  Mark  og  paa  Fjæld, 
I  Bøgenes  Skygge, 
Ved  Elvenes  Væld! 
Guds  Fred  over  Skoven, 
Hvor  Stammerne  staa! 
Guds  Fred  over  Voven, 
Hvor  Snækkerne  gaa, 
Som  ankre,  som  flage 
Paa  festlige  Dage, 
Som  end  tone  Fædrenes  Flag! 

2  Guds  Fred,  som  den  fandtes 
I*)  Fædrenes  Barm, 

Guds  Fred  som  den  vandtes 
Ved  Frelserens  Arm, 
Guds  Fred,  som  den  troner, 
Hvor  Kjærlighed  bor. 
Gud  Fred,  som  den  toner 
I  Hytter  af  Jord, 
Som  selv  jeg  den  nyder,  — 
Tilønsker  og  byder 
Jeg  Brødre  og  Frænder  i  Nord. 

3  Guds  Fred  og  god  Morgen, 
Paa  Mark  og  paa  Fjæld ! 
Forvunden  er  Sorgen, 

Mig  pinte  i  Kvæld, 

*)  [I,  saal.  rettet  af  Forf.  i  Sangværk  I^ ;  allerede  i  Forf.'s  Hdskr. ; 
se  her  efter  i  Tillæg.  „Ved"  i  Grundtrykket  og  i  Sangværk  I^  er 
da  Trykfejl.] 

I  Midnattens  INIørke, 
Da  Helhanen  gol, 
Da  Mulmet  i  Styrke 
Sig  værged  mod  Sol, 
Da  Natten  med  Dagen, 
Mikael  med  Dragen, 
Mig  tyktes  at  kæmpe  om  Nord. 

4  Om  drømt  eller  vaaget 
Jeg  haver  i  Nat, 

Om  lukket  var  Laaget, 
Hvad  heller  opladt, 
Om  sovet  som  Fugle, 
Om  vaaget  som  Mænd, 
Jeg  har  i  min  Kule, 
Er  dunkelt  mig  end; 
Men  i  mig  dog  Gløden 
Vist  droges  med  Døden, 
Som  døende,  ulmende  Gnist. 

5  Om  Dag  alt  var  oppe, 
Da  Skygger  for  mig 

I  Træernes  Toppe 
Sig  rusted  til  Krig 
Og  tyktes  mig  vandre 
Som  Storme  i  Løv,  — 
Om  lydhør  trods  andre 
Jeg  var,  eller  døv, 
Det  dages  med  Tiden, 
Og  altid  er  Kviden, 
Som  føles,  og  virkelig  til. 

6  Om  Næb  til  at  sjunge 
Mig  voxed  af  Bryst, 


164  43'     Ny  aar  s-Mor  gen.     1824. 

Om  mere  paa  Tunge 
Mig  lagdes  end  Lyst, 
Om  Sol  vilde  gjemme 
Lidt  Guld  i  min  Mund, 
Om  Sæde  og  Stemme 
Jeg  haver  i  Lund, 
Om  Sang  eller  Sukke 
Sad  næst  ved  min  Vugge, 
Det  er,  hvad  end  ikke  jeg  véd. 

7  At  Natten  er  svunden. 
Med  Skyggernes  Hær, 
Og  Solen  oprunden 
Til  heltelig  Færd, 

At  glødende  Voven 
Har  favnet  dens  Glans, 
At  straalende  Skoven 
Den  byder  sin  Krans. 
At  liflig  min  Tunge 
Har  Lyst  til  at  sjunge, 
Det  ingen  af  trætte  mig  skal, 

8  Ja,  Lyst  til  at  sjunge 
Jeg  har  nu  om  alt. 
Hvad  Øre  og  Tunge 
Jeg  værd  haver  kaldt: 
Om  Moses  og  Mimer, 
Om  Himmel  og  Jord, 
Om  alt,  hvad  sig  rimer 
Med  Aand  og  med  Ord, 
Om  Lys  fra  det  høje, 
Om  Glimt  i  vort  Øje, 

Om  Gnisten  i  Staal  og  i  Flint. 

9  Ja,  Sol  i  det  høje! 
Ej  du,  som  nu  staar 
Støvhytter  for  Øje 
Med  Dødningekaar, 
Men  du,  som  har  straalet 
I  Kr?ft  og  med  Glans, 
Da  Ordet  var  Maalet 
For  Syn  og  for  Sans, 
Dig  vilde  jeg  love, 

Som  Fuglen  i  Skove, 
Som  Stjærner  i  Dagenes  Gry. 

10  Og,  dejlige  Maane! 
Ej  du,  som  med  II 
Maa  stjæle,  maa  laane 
Dit  Dødningesmil, 
Men  du,  som  har  luet 
Saa  lun  og  saa  klar, 
Da  Aanden  blev  skugt 
Som  Ild  under  Glar: 
Dit  Ny  og  dit  Næde 
Er  værd  at  omkvæde, 

Ej  Bytte  gjør  du  paa  Bedrag. 

11  Thi  bandt  jeg  dig  gjærne 
Af  Straaler  en  Krans, 
Højhellige  Stjærne, 

Som  skjuler  din  Glans! 
Du  Sol  under  Dække, 
Lysbilled  af  ham, 
Der  sig  lod  paalægge 
Vort  Aag  og  vor  Skam, 
I  Støv  sig  lod  svøbe, 
For  Støvet  at  døbe, 
At  klare  med  Ild  og  med  Aandl 

12  Fuld  værd  at  omkvæde 
Og  kalder  jeg  dig, 
Som  favner  med  Glæde, 
En  Bølge  saa  lig, 
Ydmygelig  Varmen 

Af  Solen  bag  Sky, 
Og  føder  i  Barmen 
Da  Lyset  paa  ny: 
Du  Skabning  af  Aanden, 
Af  Gudhjærte-Haanden, 
Du  dejlige  Maane  i  Løn! 

13  I  Stjærner  fuld  mange, 
Som  knæle  i  Sky 
Med  jublende  Sange, 
Naar  Skyggerne  fly, 
Naar  Solen  med  Styrke 
Opstiger  fra  Hav 

Og  levner  kun  Mørke 
En  lysnende  Grav! 
Gid  I  vilde  bære 
Mig  Kvad  til  hans  Ære, 
Som  kalder  hver  Stjærne  ved  Navn ! 

14  Da  skulde  jeg  lære, 
Hvad  faa  ikkun  véd, 
I  Runer  fuld  sære! 
Med  eder  Besked, 
Som  Tidender  føre 
Om  Solstraale-Rov : 
Paa  Aarvaagers  Øre, 
Paa  Alsviders  Hov, 
Paa  Skjoldet  hint  tykke 
Af  Sky  og  af  Skygge, 

Som  mørkner  den  straalende  Gud. 

15  Dog,  Vogn  i  det  høje! 
Hvad,  ristet  paa  Hjul, 
For  stærblinde  Øje 
Sig  dølger  i  Skjul: 
Hvor  godt  det  sig  rimer, 
Hvor  sært  du  end  gaar, 
Derom  jeg  af  Mimer, 
Som  véd  dine  Kaar, 

En  Sang  hørte  kvæde, 
Hvis  Tone  med  Glæde 
Jeg  laaner  min  Dværgemaals-Røst. 

16  Og,  Slejpner,  du  lette 
Fodgænger  paa  Hav! 
Mig  undtes  at  gætte 
Et  Grand  om  den  Stav, 
Der  staar  paa  din  Tømme 
Og  røber  din  Færd; 
Skjønt  ej  at  bedømme 
Jeg  vover  dit  Værd; 

Thi  end  ingen  Tale 
Om  Runen  paa  Hale 
Jeg  hørte,  som  tyktes  mig  klar. 

17  Om  Runen  paa  Ravet 
Og  Guldet  saa  purt, 
Paa  Klingen  fra  Havet, 
Paa  Vin  og  paa  Urt, 
Paa  Bringen  af  Gråne, 
Paa  Issen  af  Muld, 
Paa  Vingen  af  Svane, 
Paa  Neglen  af  Skuld, 
Paa  Old-Brages  Tunge,  — 
Jeg  de7i  hørte  sjunge, 

Saa  Gjenlyd  det  gav  i  mit  Bryst.  ^) 

*)  [Med  V.    14-17  jfr.  Sigrdrifumål   19-22.] 

18  Om  Røsten,  jeg  hørte, 
Om  Gangen,  jeg  gik, 
Om  Ordet,  jeg  førte, 
Om  Øjet,  jeg  fik, 

Om  Morskab  0%  Møde, 
Om  Døn  og  om  Klang, 
Derom  i  Dagrøde 
Skal  lyde  min  Sang; 
Vil  Gud,  som  jeg  gætter, 
Af  større  Forsætter 
Som  Dagværk  fuldbyrdes  et  Grand. 

19  I  Kvæld  var  det  broget, 
I  Nat  var  det  tyst, 

I  Morges  fuld  taaget. 
Men  nu  er  det  lyst; 
Hvad  Dagen  skal  bringe, 
Det  gættes  vel  kun: 
Dog  ej  bredes  Vinge, 
For  intet  i  Lund, 
Og  altid  en  Gjerning 
Det  spaar,  naar  Guldtærning 
Hentriller  paa  Blad-Tavlebord. 

20  Ej  Løvspring  man  finder 
I  Norden  paa  Stav, 

Før  Solen  oprinder 
Af  nordlige  Hav; 
Og  skyndelig  kommer, 
Har  først  vi  kun  Vaar, 
Den  nordiske  Sommer, 
I  Dag  som  i  Gaar; 
Om  Høsten  vil  lykkes, 
Derom  kan  man  tykkes 
For  Tiden,  omtrent,  hvad  man  vil. 

II. 

1  Det  første,  jeg  mindes, 
Dog  kun  som  en  Drom, 
Ved  Spor,  som  de  findes, 
I  Tankernes  Strøm, 

Af,  hvad  der  mon  skride 
Saa  let  over  Hav, 
Som  Rimene  glide 
En  Skjald  over  Stav,  — 
Er  Dværgemaals-Klangen, 
Valkyrie-Sangen 
Midvinters  bælgmørke  Nat. 

2  Jeg  drømte,  at,  slagen 
Af  Marken,  paa  Fjæld, 
Af  Lykken  bedragen. 
Jeg  vanked  i  Kvæld; 
Bortblæst  var  min  Styrke, 
Og  myrdet  min  Ro, 
Med  Rædsel  i  Mørke 
Jeg  savned  min  Tro: 

Mit  Hjærtes  Veninde, 
Som  gik  mig  af  JMinde 
Hjærne- Vildfarelsens  Aar. 

3  Jeg  drømte,  at  wStaven 
Var  over  mig  brudt, 
Af  Verden  til  Graven 
Og  Glemsel  forskudt; 
Jeg  drømte,  fuld  gjærne 
Jeg  laa  under  Muld, 
Beklaged  min  Stjærne, 
Men  græd  ej  for  Guld, 
Nej,  græd  kun  for  Styrke 

Og  gøs  kun  for  Mørke 
I  Midvinters  troldskumle  Nat. 

24  Jeg-  drømte,  mig  vakte 
En  Gubbe  fuld  sær, 
Hvem  Haanden  jeg  rakte 
Til  underlig  Færd, 

Lod  gjærne  mig  hæve 
Paa  Gangeren  op, 
Der  syntes  at  svæve 
Som  Fugl  over  Top, 
Lod  Øjet  forbinde 
Og  fulgte  i  Blinde, 
Paa  Slejpner,  den  Gubbe  saa  kjær. 

25  Jeg  drømte,  fornøjet 
Jeg  stod  i  en  Sal, 
Hel  liflig  for  Øjet, 
Skjønt  dunkel  og  sval, 
Alt  som  jeg  mig  tænker 
Et  udhulet  Fjæld, 

Hvor  Nordlyset  skjænker 
En  Skumring  i  Kvæld, 
Hvor  Glimt,  som  man  gætter, 
Langt  mere  forjætter 
I  Guldets  og  Gaadernes  Hjem. 

26  Jeg  drømte,  at  Helte 
Opstege  af  Jord 
Med  Klinger  i  Bælte 
Som  Kæmper  i  Nord, 
Og  Harpen  slog  Brage 
Med  Fingre  af  Guld, 
Saa  aldrig  der  Mage 

Var  hørt  over  Muld, 
Og  herlig,  med  Klangen, 
Valkyrie-Sangen 
Henstrømmed  i  dundrende  Kor. 

27  Den  Gubbe,  som  vakte 
Mig  op  af  min  Slum, 
Et  Bæger  mig  rakte 
Af  Mjød  under  Skum, 
Han  bød  mig  udtømme 
Det  bredfulde  Maal, 
Og  glad  jeg,  i  Drømme, 
Drak  Asernes  Skaal; 
Da  løstes  min  Tunge 
Til  Draper  at  sjunge 

For  Helte  i  Hal  og  paa  Høj. 

28  Nu  Gubben  tilbage 
Jeg  fulgte  uræd, 

Som  Drømme  saa  fage 
Vi  fore  afsted; 
Jeg  sad  under  Kappe, 
Men  saa'  dog  i  Smug: 
Af  Fødder  fuld  rappe 
Var  otte  i  Brug, 
Som  Aarer  paa  Snække, 
Saa  sprang  de  i  Række, 
Saa  traadte  de  Bølgerne  blaa. 

29  Han  gjorde  mig  Ære, 
Den  Gubbe  saa  bold: 
Gav  Sværd  mig  at  bære, 
Med  Hjælm  og  med  Skjold, 
Min  Æt  han  nedregned 
Fra  Toke  i  Fyn, 

Med  Korset  han  tegned 
Mit  Øje  til  Syn, 
Og  bød  mig  saa  bære, 
Til  Nornernes  Ære, 
Primsigningens  Banner  i  Nord. 

30  Nu  følte  jeg  Styrke, 
Nu  havde  jeg  Ro, 
Paa  Lys  over  Mørke 
Jeg  turde  nu  tro; 
Slet  intef  mig  fejled 
Af,  hvad  som  forsvandt: 
Mit  Skjold  det  afspejled, 
Saa  Skyggen  jeg  fandt, 
Med  Skyggen  fornøjet, 
Thi  livlig  for  Øjet 

I  Skjoldspejlet  rørte  sig  alt. 

31  Jeg  saa',  hvor  de  strede 
Om  Himmel  og  Jord, 
De  Kæmper  saa  vrede, 
Som  Freden  forsvor; 

I  alt,  hvad  med  Styrke 
Sig  tede  en  Gang, 
Saa'  Lys  jeg  og  Mørke, 
vSom  Nornerne  tvang 
Og  ledte  med  Liste 
Til  mer,  end  man  vidste: 
Til  Maalet,  til  Klarhed  i  alt. 

32  Jeg  saa',  hvor  de  glimted 
Og  blegned  saa  brat, 

De  Stjærner,  man  skimted 
I  Hedenolds  Nat; 

Jeg  saa',  hvor  den  lued, 
Den  Herligheds  Sol, 
Hvis  Bane  man  skued 
Fra  Pol  og  til  Pol: 
Saa'  Stjærner  sig  bøje 
For  den  i  det  høje, 
.Og  knæled,  som  Stjærneskud  koldt. 

33  Jeg  $potted  de  blinde, 
Som  tænkte  for  Gud 
Et  Fristed  at  finde 
Bag  Muldvarpeskud, 
Som,  blinde  for  Solen, 
Sig  bøjed  for  Muld: 
For  Støvet  i  Skolen, 

I  Verden  for  Guld; 
Jeg  saa'  og  jeg  sagde: 
Med  Flid  de  fralagde 
Som  Daarer  sig  Menneskeværd. 

34  I  Nordlyset  skued 
Jeg  Solens  Herold, 
Som  solligest  lued, 
Skjønt  Glansen  var  kold: 
Saa  Brage  det  gætted 
Paa  Tidernes  Skjold. 
Hvad  Kristus  udretted 
Paa  Jorderigs  Bold; 
Saa  Kristus  kun  gjorde, 
Hvad  Tor,  skjønt  han  turde, 

Besmittet,  dog  mægtede  ej. 

35  Jeg  drømte,  at  Mærke 
For  Aanden  jeg  bar, 

At  Bryniesærke 
Som  Klæde  jeg  skar, 
At  kjækt  paa  vor  Alder, 
Af  Loke  besat, 
Jeg  hævnede  Balder 
I  Gudernes  Nat 
Og  skar  vel  med  Sværdet, 
I  Slangeblod  hærdet, 
Den  blindfødte  Hødur  for  Stær. 

36   Det  alt  jeg  end  mindes, 
Men  kun  som  en  Drøm, 
Hvis  Aarsag  dog  findes 
I  Tidernes  Strøm; 
Paa  vSkygger  jeg  stirred, 
Men  ikke  paa  Tant: 
Sig  Tanken  forvirred, 
Men  Synet  var  sandt; 
Med  Skygger  jeg  fægted, 
Det  var,  hvad  jeg  mægted 
Som  Gjenlyd  fra  Skyggernes  Land. 


III. 

37  Det  næste,  jeg  mindes, 
Det  var  ingen  Drøm; 
Thi  i  mig  end  findes 
Den  levende  Strøm, 
Som  læsker  og  kvæger 
Med  Væde  fuld  sød, 
Som  dybt  mig  bevæger 
I  Lyst  og  i  Nød; 

Ja,  Kjærligheds-Strømmen, 
Som  klarede  Drømmen, 
Tilbeder  lovsynger  min  Sjæl. 

38  Fra  Højeloftssalen, 
Hvad  Fædrene  sang 
Om  Rosen  i  Dalen, 
Til  Hytten  nedklang; 
Om  Troen  i  Hjærte, 
Om  Sjælenes  Daab, 
Om  Glæde  i  Smerte, 
Om  levende  Haab, 

Om  Kjærligheds  Finger, 

Som  Hjærterne  tvinger, 

Mig  spurgte  en  underlig  Røst. 

39  Jeg  følte,  at,  slagen 
Af  Marken,  paa  Fjæld, 
Af  Skygger  bedragen. 
Jeg  raved  i  Kvæld; 
Bortblæst  var  min  Styrke, 
Og  myrdet  min  Ro, 

Det  tordned  i  Mørke: 
„Og  havde  du  Tro 
Til  Bjærge  at  flytte. 
Det  kan  ikke  nytte, 
Naar  stenhaardt  er  Hjærtet  og  koldt." 

40  Mig  tyktes,  at  Staven 
Var  over  mig  brudt, 
Til  værre  end  Graven 
Af  Herren  forskudt; 
Mit  Støv  jeg  foragted. 
Min  Sjæl  var  mig  alt. 

Jeg  Døden  betragted 
I  aandig  Gestalt; 
Med  Døden  i  Hjærte, 
Jeg  følte  ej  Smerte, 
Men  blegned  og  gøs  for  mig  selv. 

41  Da  lærte  jeg  arme 
I  Midvinter  sval. 

At  Lys  uden  Varme 
Er  Helvedes  Kval; 
Ej  græde  jeg  kunde 
For  Gud  eller  Ven, 
Kun  grue  og  grunde 
Og  grue  igjen; 
Jeg  kæmpe  mig  vilde 
Til  Kjærligheds  Kilde, 
Omskabe  jeg  vilde  mig  selv. 

42  „Du  Jordklimp,  du  Synder! 
Hvad  tænker  du  paa? 
Hvad  Kjødet  begynder, 
Maa  Aanden  forsmaa; 

Du  Gud  vil  undvære, 
Til  du  er  ham  lig; 
Nej,  giv  ham  sin  Ære! 
Saa  hjælper  han  dig; 
Fra  Døden  til  Livet 
Kun  én  det  var  givet 
Paa  Vinger  at  hæve  sig  selv." 

43  Saa  tugted  mig  Aanden 
Med  trøstende  Ord 

Og  bar  mig  paa  Haanden 
Til  Kirke  i  Kor; 


4S-     Nyaar  s-Mor  gen.     1S24,  I  77 


Dér  selv  han  mig  døbte 
Til  Anger  og  Bod, 
Og  han,  som  os  kjøbte 
Fra  Død  med  sit  Blod, 
Han  skjænked  mig  Livet, 
Som  ham  det  er  givet, 
Med  Kysset  i  Kjærligheds  Kalk. 

44  „Gak  ud!  sagde  Aanden, 
Forkynd  over  Land, 

At  Daaben,  trods  Haanden. 
Er  mere  end  Vand, 
At  Nadverens  Naade, 
I  Vin  og  i  Brød, 
Paa  underfuld  Maade 
Kan  frelse  fra  Død! 
Ved  Midvinters  Tide 
Du  selv  fik  at  vide, 
Hvad  glimrende  Skygger  formaa. 

45  „Mit  Sværd  dig  har  saaret, 
Min  Haand  dig  har  lægt, 
Til  Kamp  est  du  baaret. 
Til  Maal  og  til  Vægt; 
Stik  Sværdet  i  Skeden, 
Som  fejl  du  har  brugt! 
Tænk  immer  paa  Freden ! 
Saa  strider  du  smukt; 

Mit  Sværd  jeg  dig  laaner: 
Hvad  for  det  neddaaner, 
Det  vækker  forklaret  jeg  op. 

46  ,.Du  Sværdet  skal  bære 
I  Sandhedens  Gjord, 


V. 

Du  Verden  skal  lære, 
At  fast  er  mit  Ord; 
Ja,  Verden  skal  finde 
Paa  dig  og  din  Færd, 
At  ej  gaar  i  Blinde, 
Den,  jeg  giver  Sværd: 
At  myrdes  kan  Ordet, 
Men  aldrig  ved  Mordet 
Berøves  sit  evige  Liv. 

47  „Slet  intet  du  mægter. 
Kom  vel  det  i  Hu! 
Saa  ej  du  tilfægter 
Dig  Afmagt  og  Gru; 
Paa  Gud  skal  du  bie, 
Om  og  han  er  sen, 
Det  ellers  maa  svie 
Til  Marv  og  til  Ben; 
Hans  Timer  og  Dage 
Gaa  frem  og  tilbage; 

Du  Jordklimp!  ti  stille  for  Gud! 

48  „Udraab  kun,  at  Ordet, 
Som  skrevet  det  staar, 
Bogstavelig  jordet, 

I  Aanden  opgaar. 
Til  ham  at  afbilde, 
Som,  efter  sin  Død, 
Beviste  med  Snilde, 
At  Ordet  blev  Kjød, 
Vil  altid  bevise. 
At  Ordet  er  Spise, 
At  Ordet  er  Liv  og  er  Aand! 

49  „Udraab  kun,  at  Striden, 
Med  Raad  og  med  Daad, 
Udraab  kun,  at  Tiden, 
Med  Smil  og  med  Graad, 
Skal  Kronen  forgylde 

Til  Kongen  saa  from. 
Som  hid,  i  dens  Fylde, 
Med  Fredlyset  kom, 
Som  mindelig  bier, 
Til  Orgelet  tier, 
Med  Seglen  og  Dommens  Basun! 

50  „Udraab  kun:  hvert  Øje 
Skal  se  ham  i  Glans. 
Hvert  Knæ  sig  skal  bøje 
I  Kraftnavnet  hans; 
Hver  Mennesketunge, 
Som  toner  paa  Jord, 
Skal  vidne  og  sjunge: 
Den  Herre  er  stor; 

Til  Faderens  Ære, 
Velsignet  han  være. 
Vor  Broder,  vor  Frelser,  vor  Gud! 

51  ..Lad  Øjet  kun  stirre 
Paa  Tidernes  Tegn, 
Men  ej  sig  forvirre 

I  Myternes  Egn ! 
Udraab,  hvad  du  skuer! 
Fortæl,  hvad  du  véd! 
Velsign  mine  Duer, 
Hvor  de  synke  ned! 
Frygt  aldrig  for  Fjenden! 
Men  vogt  dig  for  Vinden : 

For  Skinnet  af,  hvad  jeg  har  sagt! 

12'^ 

52  „Naar  Lyset,  du  skimter. 
Af  Ordet  opstaar. 

Da  sig,  hvor  det  glimter, 
Hvad  sikkert  det  spaar! 
Thi  Himlen  skal  svinde. 
Og  Jorden  forgaa, 
Men  Ordet  skal  vinde, 
Og  Tegnet  bestaa, 
Som  Ordene  lyder; 
Hvad  Tegnet  betyder, 
Maa  Aanden,  som  gav  det,  forstaa. 

53  „Saa  gjør  nu  dit  bedste! 
Paa  Ordet  giv  Agt! 
Jeg  kun  vil  stadfæste. 
Hvad  selv  jeg  har  sagt; 
Men,  skulde  og  Helte 
Jeg  skabe  af  Ben, 

Og  skulde  jeg  smelte 
Mig  Hjærter  af  Sten: 
Ej  svigte  skal  Ordet, 
Men  herlig,  trods  Mordet, 
I  Aanden  forklaret  opstaa." 

54  Saa  lød  fra  det  høje. 
Hvor  stille  jeg  sad, 
Med  Ordet  for  øje. 
En  Røst  over  Blad; 
Jeg  lytted,  jeg  loved 
Den  Herre  saa  blid, 
Jeg  ypped,  jeg  voved 
Den  standende  Strid, 
Jeg  høded,  jeg  hugged. 
Jeg  sang  og  jeg  sukked. 

Min  Hu  stod  til  vSejer  og  Fred. 

55  Jeg  tog  nu  mit  Stade, 
Hvor  Gud  mig  det  gav: 
Paa  Babylons  Gade, 
Ved  Daniels  Grav, 
Hvor  sidste  Gang  Ordet 
I  Salmer  gjenlød, 
Hvor  Luther  var  jordet, 
Hvor  Troen  var  død, 
Hvor  Stenen  alt  knejste, 
Som  Saga  oprejste 

Til  Tegn  ved  hensmulrede  Ben. 

56  Dér  stod  uforfærdet 
Jeg,  ikke  som  Sten, 
Men  blottede  Sværdet 
Og  var  ikke  sen 
Med  Straalen  i  Styrke 
At  vise  paa  Skjold, 
Han  stred  ej  for  Mørke, 
Den  Kæmpe  saa  bold : 
Hans  Sværd  var  en  Straale, 
Som  godt  kunde  taale 

At  prøves  i  Helvedes  Ild. 

57  Som  Sværdet,  saa  Huset, 
Han  bygged  for  Gud: 

Ej  sank  det  i  Gruset, 
Trods  gloende  Skud; 
Thi  Grunden  var  ægte. 
Og  Muren  stod  fast. 
Om  ogsaa  hver  Lægte 
I  Luerne  brast; 
Hvad  Staalet  kan  skære, 
Kan  Baalet  fortære, 
Men  Haand  og  med  Staalet  forny. 

58  Som  Huset,  saa  Harpen, 
Han  slog  over  Muld, 
P>a  Elben  til  Sarpen, 
Med  Strænge  af  Guld: 
Kast  Harpen  paa  Baalet! 
Den  Strængeleg  gild, 
Som  trodsede  Staalet, 
Den  taaler  og  Ild: 

Sit  Offer  den  bringer, 
Og  klarere  klinger. 
Udglødet,  den  lutrede  Stræng. 

59  Som  Harpen,  saa  Bogen, 
Der  bærer  hans  Navn, 
Og  skimler  i  Krogen 

I  Skyggernes  Favn: 
Hvad  Haanden  har  malet, 
I  Røg  kan  opgaa, 
Hvad  Tungen  har  talet, 
Skal  lutret  opstaa: 
Paa  glødende  Vinger 
Fra  Baal  sig  det  svinger. 
Som  Stjærner,  til  Himlen  saa  brat. 

60  Som  Bogen,  saa  Barnet, 
Han  avled  paa  Jord, 
Udviklet  af  Garnet, 
Oplært  af  Guds  Ord, 
Sin  Moder  at  ære 

Og,  til  hendes  Værn, 
At  træde  og  bære 
Selv  gloende  Jærn, 
Mens  stille  hun  binder 
Sin  Krans  af  Kjærminder 
Med  Taarer  ved  Faderens  Grav. 


43'     NyaarS'Aforgejt.     1824.  1 8, 


61  Er  Øjet  og  Maalet 
Ej  Grunde  for  Dyr, 
Skal  Barnet  paa  Baalet 
Bevise  sin  Byrd ; 

For  Barnet  at  braske 
Det  klæder  kun  slet, 
Men  se,  om  hans  Aske 
Ej  giver  ham  Ret: 
Saa  af  den  sig  hæver, 
Mens  Baalet  end  bæver. 
Som  Kæmpe  hans  Fader  paa  ny! 

62  Som  Barnet,  saa  Bordet, 
Han  dækked  i  Kor, 

Til  Ære  for  Ordet, 
Som  Barnet  kun  tror: 
Til  Gavn  og  til  Glæde 
For  alle  de  smaa, 
Som  gjærne  til  Sæde 
Paa  Skamlerne  gaa, 
Og  gjærne  staa  Skrifte 
For  ham,  som  vil  stifte 
Et  kjærligt,  et  evigt  Forlig. 

63  Ja,  Bordet,  som  Daarer 
Foragte  nu  saa. 

At  det  ikkun  Taarer 
At  tolke  formaa: 
Deraf  kan  I  brænde, 
Med  Dugen,  hver  Splint, 
Men,  —  om,  til  den  Ende, 
I  springe  i  Flint,  — 
Ej  Sølvet  og  Guldet, 
Udlutret  fra  Muldet 
I  Smelterens  gloende  Ovn. 

64  Saa  længe  end  findes 
I  Støvet  et  Savn, 

Der  kun  kan  forvindes 
I  Frelserens  Favn, 
Saa  længe  skal  Bordet, 
Med  Sølv  og  med  Guld, 
Med  Troen  paa  Ordet, 
Staa  højt  over  Muld, 
Og  Hjærter  forene, 
Som  levende  Stene, 
Til  Piller  i  Faderens  Hus. 

65  Ja,  selv  naar  udtømmet 
Er  Kalken  paa  Jord, 
Og  atter  indstrømmet 

I  Englenes  Kor, 
Skal  end  i  Guds  Rige 
Sig  rejse  det  Bord; 
Thi  aldrig  kan  svige 
Et  Sandhedens  Ord, 
Og  sagde  han  ikke: 
Det  ny  vil  jeg  drikke 
Med  eder  i  Faderens  Landl 

66  Saa,  ivrig  med  Tunge 
Og  dristig  med  Pen, 
Jeg  Sværdet  lod  sjunge 
Om  Bibelens  Ven; 

Jeg  Ordet  lod  virke 
Paa  gammeldags  Vis 
I  Skole  og  Kirke 
Til  Fædrenes  Pris, 
Jeg  Ordet  lod  dømme 
Og  Aanden  berømme. 
Som  Ordet  gav  levende  Kraft. 

67  Naar  Røsten  sig  hæved, 
Som  Stormen  udfor, 

Da  fnøs  eller  bæved 
Dens  Fjender  i  Nord; 
Da  lyttede  alle, 
Som  trode  Guds  Ord, 
Med  Brun  og"  med  Balle, 
De  gamle  i  Nord: 
Med  Sejer  i  Vente, 
Paa  Mælet  de  kjendte 
I  Barnet  hans  Fader  igjen. 

68  Naar  Luther  hin  lille, 
Som  i  mig  opstod, 
vSad  troende  stille 

Og  Bogen  oplod, 
Da  saa'  jeg  en  Kjærte 
Af  Ordet  opgaa, 
Da  leged  i  Hjærte 
Lysenglene  smaa. 
Da  sang  de:  fra  oven 
Vi  komme  til  Skoven, 
Fra  Himmelen  højt  kom  vi  her. 

69  Paa  bølgende  Buer, 
Paa  Danebrogs  Tegn, 
Jeg  kjendte  de  Duer 
Fra  Lyshavets  Egn, 
Som  Tidende  bringer 
Med  levende  Røst, 
Med  snehvide  Vinger 
Og  højrøde  Bryst; 
Jeg  maatte  mig  bøje 
For  Bud  fra  det  høje, 

F'or  Aanden,  ærbødig  til  Jord. 

70  Alt,  hvad  jeg  da  hørte, 
Hvad  dunkelt  jeg  saa', 
Hvad  inderlig  rørte 
Lysenglene  smaa, 

Det  gav  jeg  min  Stemme, 
Skjønt  tit  det  var  sært: 
Jeg  kunde  fornemme, 
Det  Aanden  var  kjært; 
Og  ha^n,  som  mig  døbte 
Til  ham,  som  os  kjøbte, 
Jeg  skyldte  min  Røst   og  mit  Liv. 

71  Nu  lød  over  Vange, 
Nu  lød  over  Nord 

I  Suk  og  i  Sange 
Et  underligt  Ord. 
Fuld  mørkt  for  de  fleste, 
Men  rørende  dog, 
Til  Spot  for  det  meste. 
Naar  ej  det  nedslog, 
Til  Lyst,  naar  i  Drømme 
Jeg  Skygger  lod  svømme 
Som  Svaner  paa  Tidernes  Hav. 

72  Ej  Tale  i  Taaget 
Jeg  sendte  om  Land, 
Som  Fuglen  jeg  vaaged. 
Og  drømte  som  Mand; 
Min  Sang  har  ej  sveget, 
Og  svigter  vist  ej: 

Jeg  drømte  om  meget, 
Som  end  er  paa  Vej; 
Men  Kornet  fra  Halmen, 
Og  Drømmen  fra  wSalmen, 
Jeg  skjelned  og  skilte  med  Flid. 

73  At  meget  begravet 
Der  laa  under  Muld, 
Og  meget  i  Havet, 
At  ligne  ved  Guld, 
Ja,  ædle  Metaller 

I  Klippernes  Skjød, 
Og  Mønt,  som  Koraller, 
Hvor  Snækkerne  flød,  — 
De  Lys,  jeg  saa'  lege. 
Nu  blaa,  og  nu  blege, 
Mig  meldte,  mig  røbed  i  Kvæld. 

74  At  der  er  det  meste, 
Hvor  mindst  man  det  ser, 
Hvor  kun  for  de  fleste 
Er  Strandsand  og  Ler, 
Hvor  mange  vil  tænke, 
Naar  hver  tager  sit, 

Den  fattige  Enke 
Maa  leve  paa  Kridt, 
Har  Vand  kun  at  drikke. 
Er  nødt  til  at  tigge 
Om  Smuler  fra  rige  Mænds  Bord;  — 

75  At  crer  er  det  bedste, 
I  Bund  og  i  Balk, 
At  dér  er  det  næste, 
I  Kridt  og  i  Kalk, 
At  dér  er  det  klare, 

I  Bælt  og  i  Sund, 
Hvor  Snækkerne  fare, 
Som  Fugle  i  Lund: 
At  her,  under  Jorden, 
Er  Guldet  fra  Norden, 
Det  skimted  jeg  dunkelt  i  Kvæld. 

76  Jeg  skimted,  jeg  gætted, 
Hvad  rimeligs  vis 
De  Gravlys  forjætted, 
Til  Fædrenes  Pris; 
Af  Syn  og  af  Gætning 
Med  Kridt  og  med  Lim 
Jeg  gjorde  en  Fletning 
I  Roskilde-Rim, 
Som  Roskilde-Knøse 
En  Gang  skal  opløse 

Og  klare  til  Roskilde- Vand. 


IV. 

77  Nu  kom  der  en  Due 
Med  Danebrogs  Tegn 
I  bølgende  Bue 

Fra  Lyshavets  Egn; 
Ej  legte  for  inden 
Lysenglene  smaa, 
Men  strømmed  paa  Kinden, 
Som  Bølger  mon  gaa. 
Det  varslede  Mørke; 
Thi  Lys  uden  Styrke 
Det  skaber  en  Tusmørke-Stund. 

78  „Med  Godset  du  rutter 
Og  ødsler  i  Løn; 

Godt  nok  med  den  Luther^ 
Ret  smukt  af  hans  Søn ! 
Men  min  er  Omsorgen, 
!Mig  selv  er  jeg  næst: 

Jeg  ogsaa  i  Morgen 
Vil  byde  til  Gjæst; 
Din  Gjæld  jeg  dig  skjænker, 
Men  bi,  til  jeg  bænker 
Og  skjænker  dig  huld  i  min  Hall 


79 


1^ 


Gak  nu  til  de  Daner 


Og  Norbagger  smaa, 
Hvor  Gjengjæld  du  aner 
For,  hvad  jeg  nok  saa', 
Du  utro  Husholder 
Dem  skjænked  i  Smug! 
Gak  til  dem,  du  Tolder! 
For  snildelig  Brug 
Af  Pennen  og  Fristen, 
De  deres  Jævnkristen 
Taknemmelig  laane  vel  Hus. 

80  „For  Resten,  vær  rolig, 
Bliv  vaagen,  giv  Agt! 
Jeg  holder  det  trolig, 
Alt,  hvad  jeg  har  sagt; 
Hvad  selv  du  i  Drømme 
Har  set  eller  hørt, 
Maa  Aanden  bedømme, 
Som  har  det  fremført, 
Maa  selv  du  forsvare, 
Og  lade  forklare 

Ved  Lyset  med  Tiden  sig  selv." 

81  Saa  mælede  Duen, 
Og  vilde  nu  brat 
Utrøstet  paa  Tuen 
Mig  arme  forladt; 

Da  greb,  i  min  Vaande, 
Om  Vingen  jeg  fast, 
Da  kom  jeg  i  Aande, 
Og  raabte  med  Hast: 
Jeg  gjorde  mit  bedste; 
Nu  er  jeg  din  Næste, 
Med  Livet  jeg  slipper  dig  ej. 

82  Vist  haver  jeg  Brøde, 
Hvo  haver  ej  den? 
Men  Frelseren  døde, 
Og  Gud  er  min  Ven : 
I  Sønnen  er  Livet, 
Paa  Sønnen  jeg  tror, 
Og  Gud  mig  har  givet 
Paa  Livet  sit  Ord ; 
Han  kan  nu  ej  støde 
Mig  ned  til  de  døde, 

Som  mumle  i  Skyggernes  Land. 

83  Gaar  Herren  i  Rette 
Med  Støvet,  da  maa 
Han  vinde  sin  Trætte, 
Og  Støvet  forgaa; 
Men  Jorderigs  Dommer 
Har  svoret  og  sagt: 

For  Dommen  ej  kommer, 
Hvo  med  mig  gjør  Pagt. 
Paa  Ordet  jeg  lider. 
Med  Ordet  jeg  strider. 
Med  Livet  jeg  slipper  dig  ej. 

84  Saa  lærte  min  Fader 
Mig  Kampen  med  Gud, 

Han  ingen  forlader, 
Som  holder  den  ud: 
Forlader  ej  sine 
I  Skyggernes  Land, 
Vil  Sjælen  til  Pine 
Ej  sætte  i  Band, 
Som  lod  sig  forhaane 
Af  dem,  som  ej  skaane. 
Men  haane  hans  hellige  Ord. 

85  I  Valmue-Taage, 

I  klingrende  Frost, 
At  vente  og  vaage, 
Forsvare  sin  Post,  — 
Hvo  det  kan  fuldbringe, 
Kan  ogsaa  fra  Jord 
Til  Himlen  sig  svinge 
Saa  let  som  Guds  Ord; 
Men  Herren  det  nægter. 
At  nogen  det  mægter, 
Undtagen  han  selv  og  hans  Aand. 

86  Han  selv  lod  mig  lære, 
At  Støv  kun  i  Løn 
Har  ét  at  begjære 
Med  Suk  og  med  Bøn; 
Det  søgte  jeg  efter: 
At  bygge  og  bo, 

Hvor  Sjælen  har  Kræfter, 
Og  Sindet  har  Ro, 
Hvor  Gud  alle  Dage 
Er  stærk  i  de  svage, 
I  Herrens  det  dejlige  Hus. 

87  Han  véd  det,  som  skuer, 
Hvad  Hjærtet  attraar: 
At  bedre  mig  huer 

Én  Dag  i  hans  Gaard. 
—  Om  og  i  Nat-Røde, 
Som  Fjenden  har  tændt, 
Min  Hytte  maa  gløde, 
Naar  Værket  er  endt,  — 
End  tusende  Døgne, 
Omtaagede,  søgne, 
Kun  skjønne  paa  Skyggernes  Maal. 

88  Han  véd  det,  som  kjender 
Min  inderste  Lyst: 

At,  hvad  sig  end  vender 
Og  krymper  i  Bryst, 
Paa  Tærskelen  tager 
Jeg  heller  min  Plads, 
End  højt  jeg  fremrager 
I  Verdens  Palads; 
Før  lavest  paa  Skamle 
I  Løn  hos  de  gamle, 
End  højt  i  de  selvkloges  Lag! 

89  Han  ved  sine  Sale 
Vist  Rede  og  Ly 

Til  Spurv  og  til  Svale 
Vil  skjænke  paa  ny; 
Han  ej  vil  udjage 
Den  ringeste  Fugl, 
Som  under  hans  Tage 
Kun  søger  et  Skjul, 
For  dér  at  udlægge. 
For  dér  at  opklække 
Et  Kuld  til  hans  Herligheds  Pris. 

90  Han  saa'  mine  Tanker 
Ved  Dag  og  ved  Nat, 
Hvor  ensom  jeg  vanker, 
Af  Verden  forhadt, 
Hvor  ingen  mig  kjender, 
Som  under  mig  godt. 

En  fremmed  blandt  Frænder, 
Selv  Drenge  til  Spot; 
Han  véd,  hvad  der  kvæger, 
Trods  Malurtens  Bæger, 
Mit  Sind  og  mit  Hjærte  i  Løn. 

91  De  fremmede  Frænder 
Paa  Mark  og  paa  Fjæld, 
Som  ikke  mig  kjender, 
Jeg  spaaede  Held: 

Mig  tyktes,  i  Norden 
Jeg  Helgene  saa' 
Opstige  af  Jorden 
Og  Bølgerne  blaa. 
For  Vidne  at  bære 
Til  Frelserens  Ære 
Om  Livet,  han  Dødninger  gav. 

92  Har  Støvet  og  Mindet 
Af  Fædrenes  Old 
Mit  Øje  forblindet 
For  Runer  paa  Skjold, 
Saa  Skygger  af  Livet 
For  Varsler  jeg  tog,  — 
Jeg  dog  vel  med  Sivet 
Mig  selv  kun  bedrog: 
Jeg  loved  kun  Lykke 
Til  dem,  som  vil  bygge 

Paa  Sions  den  prøvede  Sten. 

V.  13 

93  Vist  haver  jeg  fejlet, 
I  Skjøn,  som  i  Skud, 
Dog  altid  i  Spejlet 
Jeg  ledte  om  Gud ; 

Og  sikkert  den  Kjærte 
Opsteg  af  hans  Ord, 
Som  trøsted  mit  Hjærte 
Med  ITaabet  om  Nord; 
Den  fløj  mig  i  Haanden, 
Hvor  herlig  i  Aanden 
Opstod  de  hentørrede  Ben. 

94  Naar  Lænderne  bæved, 
Og  Hænderne  sank, 
Mit  Øje  sig  hæved 

Til  Stjærnen  saa  blank, 
Som  stod  over  Norden 
Og  styrked  min  Tro; 
Skal  nu  under  Jorden 
Jeg  søge  min  Ro, 
Skal  Haabet  mig  briste, 
Skal  Huset  jeg  miste,  — 
O,  gid  jeg  da  laa  under  Muld! 

95  ;, Velan!  du  har  vundet, 
(Saa  Røsten  nu  lød,) 
Du  Naade  har  fundet 

I  Liv  og  i  Død; 
Vil  ej  du  udvige, 
Velan  da,  saa  bliv, 
Naar  god  du  tør  sige 
For  Brødrenes  Liv! 
Men  han,  som  paa  Gaader 
Forstaar  sig,  dig  raader: 
Gak  ud,  og  ti  stille  for  Gud! 

96  „Til  Himmelens  Fader 
Dit  Haab  du  har  sat; 
Han  ej  dig  forlader 

I  Nød  eller  Nat: 
Den  Fjer,  du  har  fattet, 
Behold  den  til  Pen! 
Det  vorder  vel  skattet, 
Som  skrives  med  den. 
Guds  Timer  og  Dage 
Gaa  frem  og  tilbage; 
Vi  samles,  vi  sees  igjen. 

97  vjs-,  end  før  du  skuer 
Igjen  over  Bog* 

De  bølgende  Buer, 
Du  mærker  dem  dog: 
Naar  Fjeren  mon  klinge. 
Jeg  gav  dig  til  Pen, 
Da  rører  min  Vinge 
Den  savnede  Ven, 
Da  sødt  sig  forbinder 
Paarørende  Minder 
I  Hjærte,  i  Aand  og  i  Ord." 

98  Saa  talede  Duen, 

Og  svang  sig  da  brat 
Fuld  højt  over  Tuen; 
Og  se,  det  var  Nat: 
Midvinter  i  Norden, 
Alt  ligesom  før, 
Ja,  Vinter  paa  Jorden, 
I  Sønder  og  Nør, 
Hin  hjærtelig  kolde. 
Som  Turserne  volde. 
Som  varsler  om  Ragnaroks  Gny. 

13* 

V. 

99  Jeg  følte,  fuld  ene 
Paa  Marken  jeg-  gik, 
Blandt  mossede  Stene, 
Med  drømmende  Blik; 
Ej  gik  jeg  i  Mørke, 
Thi  Maanen  var  klar, 
Men  Lys  uden  Styrke, 
Som  Øjne  af  Glar, 
Kan  intet  oplive, 
Kan  Skygger  kun  give 

Et  blændende  Livligheds-Skin. 

100  Jeg  oversaa  Skoven, 
Som  mørkned  i  Kvæld, 
Saa'  op  over  Voven, 
Til  knejsende  Fjæld, 
Saa'  Skyerne  blaane. 
Og  Kæmper  staa  op, 
Hvor  stigende  Maane 
Stod  klar  over  Top: 
O,  havde  jeg  Vinge, 
Jeg  vilde  mig  svinge. 

Did  op,  hvor  det  gryer  ad  Dag. 

lor    „Sørg  ikke  for  Vinge! 
(Mig  svared  en  Røst,) 
Agt  ikke  saa  ringe 
Den  nordiske  Trøst: 
At  Himlen  i  Vove 
Dog  haver  et  Spejl, 
At  Hesten  har  Bove, 
O^  Snækken  har  Sejl!  — 
Vil  end  over  Bølge 
En  Gang  du  mig  følge, 

Da  gjæste  vi  Kæmpernes  Land. 

102  „En  Stund  er  det,  siden 
Vi  saaes  i  Kvæld, 

Jeg  haaber,  med  Tiden 
Vi  enes  dog  vel: 
Du  véd,  at  de  Vaaben, 
Jeg  gav  dig  en  Gang, 
Ej  stride  mod  Daaben, 
Men  frede  om  Vang; 
Med  dem  over  Bølge 
Du  atter  mig  følge 
Paa  Snækken  med  lønlige  Kaar!" 

103  Velkommen  tilbage! 
(Jeg  svared  saa  brat,) 
Din  Sang  og  din  Sage 
En  Midvinternat 

Er  ej  at  foragte, 
Skjønt  Røsten  er  svag: 
Er  værd  at  betragte, 
Endogsaa  ved  Dag; 
Jeg  nok  dig  vil  følge 
Paa  rullende  Bølge 
Til  Nordens  det  sande  Valhal. 

104  Saa  steg  jeg  paa  Hesten, 
Som  mægter  i  Trav 
Fuld  sært  Norne-Gjæsten 
At  bære  paa  Hav; 

Ej  mer  under  Kappe 
Jeg  skotted  i  Smug, 
Saa'  Fødder  fuld  rappe 
Som  Aarer  i  Brug, 
Men  kunde,  skjønt  vaagen, 
Dog  ikke  for  Taagen 
Se  grandt,  hvad  paa  Bølgen  os  bar. 

105  I  Telemarks  Egne, 
Ved  Nordsø,  et  Fjæld, 
Som  Bølger  indhegne, 
Vi  gjæsted  i  Kvæld; 
Hvor  Kulen  nu  findes 
Med  vindaaben  Dør, 
Som  Gubberne  mindes, 
En  Kirke  var  før, 
Med  Trapper  fuld  sære, 
Mikael  til  Ære, 

Udhugget,  indhulet  i  Sten. 

106  „Se,  dér  var  vi  inde 
Forleden  en  Gang, 
Da  du  gik  i  Blinde, 
Og  jeg  var  i  Trang; 
Dér  end  vi  kan  bede, 
I  Fald  du  har  Lyst; 
Men,  er  dig  dér  nede 
F^or  mørkt  og  for  tyst, 
Vi  Herberg  kan  laane. 
Hvor  Stjærner  og  Maane 

Omskinne  os  venlig  paa  Hald^ 

107  „Paa  Loftet,  paa  Taget 
Af  Kirken  fuld  sær, 

I  Muld-Overlaget, 
Ved  Lyset  fuld  nær. 
Dér  lagde  i  Tue 
Paa  Løjbænk  af  Sten, 
Saa  hartad  til  Skue, 
Man  Fædrenes  Ben: 
Et  Spademaal  nede 
Dér  nemt  at  oplede 
Er  Støvet  af  Kæmper  i  Nord.*'^ 

108  Dér  sad  jeg  i  Tanker 
Og  samlede  Støv, 

Alt  som  man  opsanker 
De  visnede  Løv; 
Hvor  sidste  Gang  hviled 
En  hensovet  Ven, 
Det  er,  som  tilsmiled 
Os  Skyggen  igjen; 
Dog  savne  vi  Aanden 
Og  føle  i  Vaanden: 
Kun  Blændværk  er  Skyggernes  Smil. 

109  Jeg  saa'  ^),  som  i  Drømme, 
Sig  hvælved  en  Hal, 

Vel  værd  at  berømme 
For  Vanraade-Skjald : 
Om  Borde  fuld  lange 
Med  Drotter  paa  Rad 
Sad  Kæmper  fuld  mange, 
Som  skaade  jeg  gad: 
Olaver,  Haralder, 
Med  Norriges  Balder, 
Og  Tjodolf  med  Skjalde  i  Flok. 

1 10  Vel  blege  og  kolde 
De  sad  over  Bord, 
Dog  blide  og  bolde. 
Som  Kæmper  i  Nord; 
Og,  naar  jeg  dem  minded, 
I  Sturlesøns  Sprog, 

Om  Bygen,  som  vinded 
I  Hjørungar-Vaag, 
Om  Ørnes  Husholder 
Ved  Solskjel  og  Svolder,  — 
De  nikked,  mig  tyktes,    med  Smil. 


^)  [„sad-',  af  Forf.  rettet  i  hans  eget  Exemplar.] 

111  Dog"  se,  nu  fra  Gruen 
I  Dødningehal 
Opblussede  Luen 
For  Vanraade-Skjald; 
Da  saa'  jeg  med  Smerte, 
At  Smilet  var  dødt, 

Da  følte  mit  Hjærte, 
Mig  Uheld  var  mødt: 
Jeg  følte  paa  Vaanden, 
At  Skyggen  for  Aanden 
I  Maaneskins-Natten  jeg  tog. 

112  Og  se,  nu  ved  Gruen 
Det  sært  sig  begav: 
Sig  hæved  i  Stuen, 
Som  rejst  i  sin  Grav, 
Med  dødblege  Kinder 
En  Kvinde  saa  from, 
Med  friske  Kjærminder 
I  Barmen  hun  kom; 
Paa  Smilet  hint  bløde. 
Det  taareblændt  søde, 

Vor  Moder  jeg  kjendte  igjen. 

113  Velkommen,  du  kjære! 
Jeg  kjender  dig  godt, 
Saa  Øjet  skal  være, 
Saa  himlinge-blaat; 
Saa  axler  hun  Kaaben, 
Den  Havfrue  skjøn, 
Kjærmindelig  aaben, 
Med  Rosen  i  Løn; 
Maa  did  jeg  dig  følge, 
Hvor  dybt  under  Bølge 

End  Blomst  byder  Vinteren  Trods? 

114  Hun  nikked  med  Blide, 
Vor  Moder  saa  kjær, 
Men  saa'  til  min  Side 
Og  peged  paa  Sværd: 
„Lad  det  blive  hjemme! 
(Saa  lød  hendes  Ord,) 
Giv  Gjæst  det  i  Gjemme, 
Til  Nøden  er  stor! 

For  gammel  er  Kaaben. 
Den  taaler  ej  Vaaben, 
Og  Raad  har  jeg  ej  til  en  ny." 

115  Jeg  sad  under  Armen, 
Som  Barnet  paa  Skjød, 
Da  lærte  mig  Varmen, 
Hun  var  ikke  død; 

Vi  kom  gjennem  Taage 
Som  Niffelhjems  Tag, 
At  dale  og  vaage 
Det  kosted  Umag: 
Man  skulde  i  Taagen 
Vel  være  lysvaagen, 
Men  lade  med  Flid,  som  man  sov. 

116  Vor  Moder  med  Styrke 
V    Mig  ærlig  stod  bi, 

Saa  snart  i  Tusmørke 
Jeg  skued  en  Sti, 
Af  Fødder  fuld  mange 
I  Søvne  betraadt, 
De  døde  Mænds  Gange 
Dem  kjendte  jeg  godt, 
Men  gøs  for  at  ende, 
Med  Livet  i  Hænde, 
Min  Bane  paa  døde  Mænds  Vej. 

117  Med  Purpur  til  Kaabe 
Her  glimrende  stod 
Fuld  talrige  Hobe 

Af  Konningeblod : 
Som  Støtter  de  stode 
Paa  Skamler  af  Guld, 
Men  trindt  dem  opgrode 
Kun  Tidsler  af  Muld; 
Saa  did  vi  os  skyndte, 
Hvor  Solskin  begyndte 
At  vække  Kjærminderne  blaa. 

118  En  Elv  dér  med  Vælde 

—  Man  kalder  den  Slid  — 
Nedstyrter  fra  Fjælde, 
Mørkladen  og  strid; 
Med  Bølgerne  kolde 
Nedruller  en  Hær 
Af  Hjælme  og  Skjolde, 
Af  Brynjer  og  Sværd, 
Af  Buer  og  Pile; 
Dér  findes  ej  Hvile, 
Dér  fæstes  paa  Skifte  kun  Syn. 

119  De  sorteblaa  Vover, 
Hvor  Torne  kun  gro, 
Med  Nød  vi  kom  over 
Paa  flydende  Bro; 
Her  Kæmperne  ginge. 
Som  Møer  til  Dans, 
Hinanden  paa  Klinge, 
I  Kreds,  under  Krans, 
Ja  Krans  af  Kjærminder, 
wSom  dejlig  sig  vinder 

Om  Dalen  ved  Bjærgenes  Fod. 

120  Se,  Moder!  jeg  mælte, 
Her  Blomsterne  gro 

I  Skyggen  af  Helte, 
Her  Aanderne  bo.  — 
„For  godt  dig  mon  hue, 
(Da  svared  hun  snild,) 
Hvad  stolt  er  til  Skue, 
Endskjønt  det  er  Spil ; 
Thi  Skygger  du  finder 
Kun  her  af  Kjærminder, 
I  Efterskin  kolde  af  Dag." 

121  Vi  vandt  over  Bjærge, 
Det  var  ikke  let. 

De  stod,  for  at  værge 
Den  yndigste  Plet, 
Hvor  Bøgene  slynge 
Sig  dejlig  paa  skraa 
I  Krans  om  en  Klynge 
Af  Højene  blaa: 
Af  duftende  Bølger, 
Som  godvillig  følger 
Kun  Nattergal-Aande  i  Sang. 

122  O,  her  er  din  Vugge, 
Vor  Moder  saa  kjær! 
O,  maatte  jeg  plukke 
Kjærminderne  her!  — 
„Ak,  Søn!  til  hvad  Nytte? 
(Hun  svared  paa  Stand,) 
Nej,  kunde  du  flytte 

Min  Vugge  et  Grand, 
Ua  var  jeg  fornøjet: 
Da  aabnedes  Øjet 
For  Lys  i  de  levendes  Land. 

123  „Se  Muren  bag  Høje! 
Dér  over  den  maa; 
Jeg  længe  med  Møje 
Har  prøvet  derpaa; 
Hvad  aldrig  en  Kæmpe 
Udretter  med  Magt, 
Kan  lykkes  med  Lempe; 
Ti  stille!  giv  Agt! 
Hvordan  du  kan  ramme, 
Hvad  kjært  er  din  Amme, 

Du  mærke  nu  lignelsevis!" 

124  Hun  tog  af  sit  Bælte 
En  Hammer  fuld  sær, 
For  nordiske  Helte 
Langt  bedre  end  Sværd: 
Den  Veland  hin  bolde 
Af  pureste  Guld 

Vel  smedded  til  Trolde, 
For  Gram  han  var  huld. 
Som  skulde  paa  Sletten 
Sig  maale  med  Jætten, 
Paa  hvem  bed  ej  Sten   eller  Staal. 

125  Den  banker,  den  Hammer, 
Saa  sagte,  saa  tyst, 

Som  i  vort  Lønkammer, 
Den  lille  paa  Bryst; 
I  Fjæld  det  dog  runger 
Med  underlig  Klang, 
Alt  som  paa  Sten-Tunger 
En  smeltende  Sang; 
Og  hvad  for  den  Hammer 
Ej  smelter,  det  flammer. 
Som  Trolde  ved  Kjærligheds-Ord. 

126  Den  Grundmur  paa  Tue, 
Det  Kunstværk  af  Hel, 
Var,  som  man  kan  skue 
Et  Iskampe-Fjæld; 

Vor  Moder  sin  Hammer 
Kun  rørte  et  Grand: 
I  brandgule  Flammer 
Stod  Muren  paa  Stand; 
Men  Luerne  isned: 
Vor  Moder  henvisned. 
Som  Blomst  ved  ildsprudende  Fjæld. 

127  Den  gamle  neddaaned ; 
Da  underlig  vildt 
Kjærminderne  blaaned. 
Og  vanvittig  mildt 
F'ra  Høj  var  at  høre 
Som  Agerhøns-Kluk, 
Der  klang  i  mit  Øre 
Som  Dødningesuk; 

Men  syv  Gange  Klangen 
Af  Guldhammer-Sangen 
Gjenlød  fra  det  takkede  Fjæld. 

128  Det  var,  som  de  Stene 
Udtoned  med  Lyst: 
Nu  har  vi  dig  ene, 
Du  levende  Røst! 

Nu  ligger  du  fangen 
Fuld  dybt  under  Muld, 
Nu  raader  for  Klangen 
Det  underjords  Guld: 
Nu  kun  hos  de  døde 
Er  Tonerne  søde, 
For  dem  synger  Fuglen  i  Bur. 

129  Med  Kjærlighed  Døden 
Dog  aldrig  faar  Bugt: 
Som  Kulden,  af  Gløden 
Den  jages  paa  Flugt; 
Og  hvor,  i  Lønkammer, 
I  kvindeligt  Bryst, 

Mon  banked  en  Hammer 
Saa  sagte,  saa  tyst, 
I  Ungdom  og  Ælde 
Med  varmere  Vælde, 
End,  ømmeste  Moder!  hos  digl 

130  Hun  sprang  da  i  Vejret 
Saa  let  som  en  Raa, 
Hun  nær  havde  sejret, 
Om  rigtig  jeg  saa'; 
Dog  bedst  er  at  sige: 
Hun  fik  det  at  se. 

Ved  over  at  kige, 
Hvad  ej  kunde  ske; 
Hun  gjorde  med  Snilde 
Som  Bien  sig  lille, 
Og  fandt  dog  ej  Sprække  til  Vej. 

131  Saa  tog  hun  en  Hane, 
Dens  Hoved  omvred, 
Paa  luftige  Bane 

Det  over  hun  stred ; 
Og  næppe  vel  røre 
Det  kunde  ved  Jord, 
Da  fik  man  at  høre 
Et  underligt  Kor: 
Paa  hin  Side  Muren 
Højrøstet  som  Luren 
Slog  Hanen  med  Vinger  og  gol. 

132  Da  løfted  paa  Høje, 
Paa  Bølger  i  Lund, 
Flux  Sigrid  sit  Øje 
Af  Blyhedens  Blund: 
Ej  turde  sig  dølge 
Den  Sol-Daatter  skjøn, 
Som  fødtes  i  Bølge 
Og  voxte  i  Løn; 

Lad  straalende  Taarer 
Kun  spottes  af  Daarer! 
Sødt  gløder  dog  Bølgernes  Sol. 

133  Ej  Skygger  sig  hæved 
Paa  Højen  i  Lund, 
Kjærminder  kun  bæved 
Som  Bølger  i  Sund; 
Skjønt  mange  i  Følge,  . 
Man  én  dog  kun  saa': 
En  tonende  Bølge, 
Kjærmindelig  blaa. 

Et  underfuldt  Øje 
Af  Dug  fra  det  høje, 
En  Sol-Favn,  et  levende  Spejl. 

134  Forbavset,  halv  bange, 
Jeg  Grundmuren  saa' 
Sig  røre  i  Vange, 
Som  Bølger  mon  gaa; 
Som  Bakker  i  Bælte, 
Naar  Vaar  kommer  brat. 
Den  maatte  hensmelte. 
Af  Jætten  forladt. 

Der  mægter  at  dølge 
Den  rullende  Bølge, 
Som  Sten,  i  sin  iskolde  Favn. 

135  Den  Jætte,  man  kalder 
Ham  HrcBsvælg  i  Nord, 
Fuld  gammel  af  Alder, 
Som  !Mørkheden  stor, 
Hvis  Skygge  sig  breder 
Til  Niffelhjems  Tag, 
Hvis  Aande  sig  spreder 
Som  Pile  i  Slag, 

Den  store,  den  stærke,  — 
Med  Sol-Brændemærke 
Til  Pol  maatte  flygte  paa  Stand. 

136  Op  vaagned  paa  Fjælde 
Nu  Kulbryne-Skjald, 
Og  brat  da  med  Vælde 
Det  runged  i  Hal: 

Hør  Hanen,  hvor  Vinger 
Han  rysted,  og  gol! 
Se  hist,  hvor  sig  svinger 
Den  straalende  Sol 
Fuld  højt  over  Voven 
Og  Marken  og  Skoven, 
Ja,  højt  over  Dovre  og  Kjøl! 

137  Saa  vaagner,  I  bolde, 
Nu  alle  da  brat. 

Som  sov  under  Skjolde 
Paa  Tuer  i  Nat! 
Op,  alle,  som  mægte 
1  Marken  at  gaa! 
Op,  alle,  som  slægte 
Kjærminderne  paa! 
I  Sky  stikker  Mærket, 
Nu  Haanden  paa  Værket! 
Hver  Sjæl  af  de  levendes  Kuld! 

138  Nu  smeltede  Gærdet 
Som  Is-Kamp  i  Tø, 
Der  spærred,  forhærdet, 
De  saliges  0; 

Trods  Ormen  hin  snare, 
Som  letted  i  Kvæld, 
Med  Oxen  vi  fare 
Nu  lukt  over  Fjæld: 
Ej  Bør  os  kan  fejle. 
Med  Olav  vi  sejle 
I  Sænk  baade  Klippe  og  Trold. 

139  Nu  kalde  vi  Broder 
Enhver,  som  i  Løn 
De  levendes  Moder 
Vil  kjende  for  Søn; 
Ej  Tid  eller  Tunge, 
Ej  Hud  eller  Haar, 
De  gamle,  de  unge 
At  skille  formaar; 

Nu  skal,  efterhaanden, 
Hvad  ét  er  i  Aanden, 
Til  ét  og  forsamles  paa  Jord. 


V. 


VI. 

140  Lysvaagen  i  Drømme 
Jeg  færdedes  sært ; 
Hvad  Daarer  end  dømme, 
Er  Mindet  mig  kjært : 
Ej  giver  det  Styrke, 
Men  dæmper  dog  Frygt, 
Om  Dagen,  i  Mørke, 
At  drømme  saa  trygt; 

14 

Og  Morgendrøms  Minder, 
Naar  Dagen  oprinder, 
Til  Sol-Blommer  vorde   paa  Stand. 

i4>  Jeg  følte,  skjønt  Staven 
Slet  ikke  var  brudt, 
Mig  dog  som  til  Graven 
Fra  Kirken  nedskudt: 
Jeg  vandred  i  Aanden 
Med  Fædrene  vel; 
Men  til  dem  ved  Haanden 
At  hente  fra  Hel, 
Fra  Glemselens  Mørke, 
Dertil  vilde  Styrke, 

Dertil  maatte  Kjærligheds-Mod. 

142   Paa  Asers  Guldtærning 
Jeg  læste  i  Tal: 
Den  Kjærligheds-Gjerning 
Var  bleven  mit  Kald; 
Jeg  maatte  og  finde. 
Mit  Bjarkemaals-Ord 
Med  Fædrenes  Minde 
Laa  dybt  under  Jord: 
Jeg  maatte,  jeg  vilde. 
Og  kunde  dog  ilde, 

Med  Staven  nedstige  til  Hel. 


143 


Paa  Asernes  Side 
Let  nemmes  det  kan. 
Med  Hermod  at  ride 
Til  Skyggernes  Land; 
Men  Stene  maa  klage 
Med  Fugle  i  Kor, 

Om  Balder  tilbage 
Skal  komme  i  Nord; 
Og  Asernes  Lykke 
Er  Skin  kun  og  Skygge, 
Naar  Brejdablik  kun  er  en  Sky. 

144  Hvad  Daner  kun  lære, 
Det  kalder  jeg  Held: 
Med  Kvinden  hin  kjære 
Som  Hadding  i  Kvæld 
Det  Dyb  at  besøge 

I  mindelig  Tro, 
Hvor  blaa  mellem  Bøge 
Kjær  minderne  gro, 
Hvor  Habor  og  Signe 
I  Kjærlighed  ligne     .i>i     A 
Hinanden  endnu,  som  påa  Jord. 

145  Den  Lykke  at  prise 
For  Frænder  i  Nord, 
Med  Staven  at  vise    >    :    " 
Paa  Skat  under  Jord: 

For  Spotten  at  døve 
Med  Danemarks  Guld, 
At  vise  en  Prøve, 
Opgravet  af  Muld, 
Det  kalder  jeg  Glæde, 
Det  er,  som  at  kvæde 
Om  Kameen,  naar  Dragea  er  død. 

146  Ja,  du,  som  har  sjunget  ^^  ^"'^^ 
Om  Guld  under  Jord, 

Og  Sagnet  udtunget  sJ  ^^s^ 
Som  Hjærtet  i  Nord! 

14* 

Vist  ét  er:  at  stjæle. 
Mens  Røveren  sov, 
Et  andet:  at  kvæle 
Ham  over  hans  Rov; 
At  stjæle  med  Lempe, 
Men  ikke  at  kæmpe, 
Mig  lærte  din  Guldmag-er-Sang". 

147  Ej  Mage  til  Glæde 
Der  findes,  saa  sød, 
Som  den  at  omkvæde 
Sin  udstandne  Død; 
Den  Glæde  jeg  kjender, 
Og  priser  ham  glad, 
Som  styrer  og  vender 
Al  Klage  til  Kvad, 
Naar  blot  ej  paa  Skygge 
Man  Haabet  vil  bygge. 

Men  kun  paa  hans  Aand  og  hans  Ord. 

148  Dog,  Glimt  er  vor  Styrke, 
Og  Blus  kun  vort  Mod, 
Naar  Dragen  i  Mørke 
Vil  drikke  vort  Blod; 

Sig  krymper  for  Døden, 
Som  Ormen,  vort  Støv 
Og  glemmer  i  Nøden, 
At  synkende  Løv 
Skal  Vaar  laane  Vinger, 
Saa  gjenfødt  det  springer 
Fra  Roden  paa  Grenene  ud. 

149  Jeg  tænkte,  naar  Øje 
Paa  Blusset  man  fik, 

Som  stiger  fra  Høje 
For  Vogterens  Blik, 
Da  vidned  med  Styrke 
Det  blinkende  Guld, 
At  andet  end  Mørke 
Dér  laa  under  Muld, 
Da  turde  vel  Aanden 
Opstaa  efterhaanden. 
Som  Herren  opstod  af  sin  Grav. 

^50  Jeg  tænkte,  hvis  Lykke 
Jeg  fik  til  den  Id, 
Om  Fædrenes  Skygge 
At  vise  med  Flid  : 
Det  var  ej  at  nægte, 
Den  havde  en  Haand, 
Og  Haanden  var  ægte, 
Som  dannet  af  Aand,  — 
Da  maatte  man  bøje 
Paa  Fædrenes  Høje 

For  Herren  de  stivnede  Knæ. 

151    Da  lød  over  Vange 
En  underlig  Røst, 
Som  Dødninge-Sange 
Til  døendes  Trøst, 
Som  Gjenlyd  af  Skjold e^ 
Der  smile  ad  wSværd, 
Af  grundfaste  Volde 
I  Blidekast-Færd; 
Men  kun  for  lydhøre, 
Som  Hjærtet  gav  Øre 

For  Fædrenes  hviskende  Aand. 

152  For  disse  kun  blæste 
Da  Bølgernes  Søn, 
Og  de  sig  kun  læste 
Til  Guldet  i  Løn ; 

For  Mængden  i  Vange 
Var  Volden  kun  Støv, 
Og  Dødninge-Sange 
Kun  Vindpust  i  Løv, 
Var  Danevirks-Tale 
Om  Tyra  i  Dvale, 
Var  Højenes  Blaamaj  kun  Tant. 

153  De  Røster,  vi  hørte. 
De  Buer,  vi  saa'. 

De  Straaler,  os  rørte, 
Som  Bølger  mon  gaa. 
Som  lysende  Strømme, 
Som  bølgende  Lyn, 
Det  var  ikke  Drømme, 
Dog  natlige  Syn, 
Som  Nord-Lvs,  fuld  svare 
Sig  ret  at  forklare. 
Ja,  Nord-Lys  i  Ord  og  i  Aand. 

154  Poetiske  Gaader 
Og  varslende  Blus, 

Dem  Verden  kun  skaader. 
Som  Haler  af  Hus, 
Som  Taage-Kometer, 
Og  Luft-Syn  til  Stads;  — 
Vi  var  dog  Profeter 
Om  andet  end  Fjas, 
Der  saa  kunde  rime. 
At  hver  i  sin  Time 
Højrøstet  som  Vækkere  slog. 

155  Ja,  hører  mig-,  Brødre 
I  Skjoldunge-Land, 
Hvis  Ammer  og  Mødre 
Var  Døtre  af  Dan, 
Hvis  Hamre  har  hødet 
Og  tonet  med  Klang, 
Hvis  Kinder  har  glødet 
Som  mine  en  Gang, 
Hvis  Sange  maa  gjemmes, 
Om  end  de  forglemmes 

En  Time  i  Skyggernes  Land! 

156  Lad  Verden  kun  tænke. 
Vi  intet  betød, 

Og  Bøgerne  bænke 
I  Glemselens  Skjød! 
Lad  synes,  som  Mørke 
Blev  Stagernes  Løn! 
Lad  synes,  som  Mørke 
Blev  Lysningens  Søn, 
Som  om  efterhaanden. 
Ved  Lyset,  for  Aanden 
Man  blindere,  døvere  blev! 

157  Det  er  dog  kun  Skyer, 
Som  skygge  en  Stund, 
Til  Morgenen  gryer 
Fra  Lyshavets  Grund; 
Naar  Hanen  da  galer. 
Mens  Vingerne  slaa, 
Naar  Dag-Moder  taler 
Med  Bølgerne  blaa, 

Da  springer  af  Vuggen,         ^ 
Hvad  Lyset  og  Duggen 
Har  underlig  virket  i  Løn. 

15H   Saa  trøsted  i  Vange 

Jeg  sørgende  faa, 

Og  vilde  med  Sange 

Dem  Tiden  forslaa; 

Dog  Sange  om  Sange 

Og  Drømme  om  Dag 

Let  vorde  for  lange, 

Som  Viser  om  Slag; 

Jo  mer  jeg  fremførte, 

Des  mindre  man  hørte, 
Jeg  talte  til  sidst  med  mig  selv, 

159  Jeg  maatte  da  føje 
Vor  Moder,  og  dø, 
Jeg  maatte  da  pløje 
Den  Dødninge-Sø, 
Jeg  maatte  beskride 
De  døde  Mænds  Sti, 
Jeg  maatte  mig  stride 
Al  Brammen  forbi. 
Ja,  stage  mig  over 
De  sorteblaa  Vover, 

Og  brydes  med  Skygger  paa  Val.. 

160  Til  Latter  for  Dværge 
Jeg  maatte  med  Flid 
Gaa  neden  om  Bjærge, 
Hvor  Bunden  var  sid: 
Paa  Trods  mod  Naturen, 
Til  Gavn  for  de  smaa, 
Jeg  maatte  ved  Muren 
Som  hovedløs  staa. 
Mens  Hoved  fra  Hærde 
Fløj  lukt  over  Gærde; 

Thi  selv  gik  for  Hane  jeg  her. 

161  Det  nemt  er  at  smile 
Ad  sprænglærde  smaa, 
Som  ikkun  paa  Stile 
At  file  forstaa. 

Som  end  ej  kan  fatte: 
Naar  knudrede  Gren 
Man  saa  vilde  glatte, 
Som  Tømmer  og  Sten, 
Gik  Livet  i  Løbet, 
Gik  Marven  i  Kjøbet, 
Gik  Baaden  i  Arbejde-Løn. 

162  Ja,  hvem  maa  ej  smile 
Ad  sprænglærde  smaa, 
Som  ikkun  paa  Stile 
At  file  forstaa. 

Og  kan  ikke  tale 
Med  Fynd  eller  Klem 
Til  Tyra  i  Dvale 
Om  Dannemænds  Hjem, 
Og  véd  ej,  at  Grunden 
Til  Skrift  er  i  Munden, 
Men  ser  den  i  Vildgaase-Fjer! 

163  Ja,  vist  maa  man  smile 
Ad  sprænglærde  smaa, 
Som  ikkun  paa  Stile 
At  file  forstaa. 

Og  véd  ej,  at  Tunge 
Maa  gjøres  til  Pen, 
Om  Pennen  skal  sjunge 
Og  tale  igjen. 
Ja.  lægge  de  unge 
Det  gamle  paa  Tunge, 
Som  bort  med  Vildgæssene  fløj. 

164  Ad  Blæst  kan  man  smile, 
Naar  først  med  sin  Stavn 
Til  Ankers,  til  Hvile, 
Man  ligger  i  Havn; 
Men  ej,  mens  man  pløjer 
Det  vildende  Hav, 

Og  døende  krøjer  ^) 
I  Fædrenes  Grav: 
Da  nødes  man  næsten 
Til  Pust  imod  Blæsten, 
Skjønt  Vejret  man  taber  derved. 

165  Saa  tabte  jeg  Aande, 
Og  Tiden  dernæst. 

Og  vandt  mig  kun  Vaande 
I  Kampen  mod  Blæst: 
Bortødsled  de  Kræfter 
Paa  Vindbøsse-Kunst, 
Jeg  sukkede  efter 
Omsider,  omsonst, 
I  Niffelhjems-Taagen, 
I  Bøgelunds-Krogen, 
Ved  Muren,  i  Skærsildens  Kval. 

166  Dog,  bort  med  al  Klage! 
Ham  love  min  Sang, 
Som,  stærk  i  de  svage. 
Opfylder  vor  Trang, 

Og  styrer  saa  trolig, 
De  Smaafolk  til  Gavn, 
Der  elske  hans  Bolig 
Og  ære  hans  Navn. 
Ja,  løser  i  Naade 
Til  Glæde  vor  Gaade, 
Om  end  vi  indvikled  den  selv! 

')   [o:  krøger:  kryber  sammen.]] 

167  Den  Finger,  som  rørte 
Ved  Lyset  i  Kvæld, 
Mig  underlig  førte 
Lysvaagen  til  Hel: 
Kom  Taage  for  Øje, 
Det  Fingeren  gned, 
Saa  Lys  fra  det  høje 
Til  Dybet  sig  stred 
Forunderlig  styrket, 

Den  drog  gjennem  Mørket 
Til  Maalet  en  Stribe  af  Lys. 

168  Ja,  Hoved  fra  Hærde 
Den  lempelig  skar 
Og  stred  over  Gærde, 
Hvor  Røsten  er  klar: 
Hvor  Harper  og  Skjolde, 
Hvor  Lure  og  Sværd 
Kun  Tonen  beholde. 
Som  Hjærtet  var  kjær, 
Hvor  Skyggerne  tale 
Om  Tyra  i  Dvale, 

Kjærminder  om  Livet  i  Løn. 


VII. 

169  Nu  lød  over  Vange 
En  folkelig  Røst, 
I  Sagn  og  i  Sange, 
Til  Børnenes  Trøst, 
Til  Spot  for  de  store, 
Til  Gavn  for  de  smaa, 

Som,  hvad  dem  kan  more. 
Selv  prægtig  forstaa, 
Til  Bro  over  Bælte, 
Som  skiller  fra  Helte 
Et  kortsynet  Puslinge-Kuld. 

170  Den  Røst  havde  sovet 
I  hundrede  Aar, 

Og  aldrig  sig  vovet 
At  løfte  fra  Baar; 
Som  Hveden  og  Rugen 
I  Aands-Efteraar, 
I  Jordelins-Dugen 
Den  lagdes  paa  Baar; 
Som  Rugen  og  Hveden, 
Beholdt  dog  for  neden, 
Trods  Isslag,  den  Livet  i  Løn. 

171  Hvor  end  mellem  Bøge 
Om  Natten  man  saa' 
Trold-Puslinger  spøge, 
Og  døde  opstaa. 

Som  Gjenfærd  med  Lagnet^ 
Til  Lyst  og  til  Gru,  — 
Omsvæved  i  Sagnet 
Vor  Moder  endnu, 
Og  hvisked  i  Vangen, 
Hvad  fordum  i  Sangen 
Hun  laante  sin  smeltende  Røst. 

172  Hvor  end  under  Bue, 
I  Kirke  og  Kor, 
Hvor  end  i  sin  Stue, 
Paa  Bænk,  over  Bord, 

Man  tonede  Sangen 
Fra  Fædrenes  Old, 
Om  Dagen  forgang'en, 
Om  Herren  vort  Skjold, 
Der  ssiug  under  Mulde, 
Trods  Dødninge-Kulde, 
Vor  Moder  med  levende  Røst. 

173  Hvor  Bøgene  frede 
Om  Skygger  endnu. 
Hvor  Kingo  paa  Hede 
End  kommes  i  Hu, 
Dér  tidlig  mit  Øre, 
Skjønt  dannet  af  Staal, 
Fik  Lyst  til  at  høre 
Det  dejlige  Maal: 

Dér  favned  af  Sangen 
Mit  Stenhjærte  Klangen, 
Som  Nordhavs   gjenlydende  Fjæld. 

174  Hvor  dunkel  fra  P^jælde 
En  dundrende  Klang 
Opstiger  med  Vælde 
Af  Oldtidens  Sang, 
Hvor  Tonerne  suse 
Med  Brag  over  Val, 
Som  Elvene  bruse 

I  Klippernes  Dal,  — 
Dér  følte  sig  hjemme 
Mit  Hjærte,  hvis  Stemme. 
Som  Braget,  var  Gjenlyd  i  Sten. 

»75   Hvor  klar  sig  fra  Bølge, 
Med  sølverlig  Klang, 

Med  Guder  i  Følge, 
Opsvinger  en  Sang, 
Som  stiller  for  Øje 
Os  Heltenes  Byrd 
I  Glimt  fra  det  høje, 
I  Tor  og  i  Tyr,  — 
Dér  tyktes  mit  Øre 
Den  Højsang  at  høre, 
Hvis  Klang  det  fik  aarle  fuld  kjær. 

176  Dog  andet  at  mærke 
Fik  Øret  i  Kvæld, 

Da  Mjølner  hin  stærke 
Slog  Dale  i  Fjæld: 
Fra  stenhaarde  Malme 
Den  hellige  Klang 
Af  Fædrenes  Salme 
Højrøstet  udsprang 
Og  lod  mig  fornemme, 
At  Frelserens  Stemme 
Af  Sten  kan  udvirke  ham  Pris. 

177  Med  Højsangens  Toner, 
Som  stege  fra  Hav 

Til  Støvets  Forsoner, 
Som  Aande  os  gav, 
Opstod  i  mit  Øre, 
Som  Helgen  af  Skrin, 
Fuld  liflig  at  høre. 
En  Tone  saa  fin. 
Som  Aand  lod  mig  nemme, 
Var  Havfruens  Stemme, 
Naar  tæt  over  Bølge  den  klang. 

17S  Da  lød  fra  det  fjærne: 
,.En  Søn  under  0, 
Som  haver  den  Stjærne, 
Han  aldrig  skal  dø, 
Og  aldrig  opslide 
Den  Klædning  saa  gjæv, 
Han  fandt  under  Lide, 
Af  Nornernes  Væv: 
Treskaftet,  usyet, 
Den,  vendt  og  fornyet, 

Ham  følger  i  Paradis  ind. 

179  „En  Stribe  som  Skoven, 
Naar  fejrest  den  staar, 
En  Stribe  som  Voven, 
Naar  smullest  den  gaar. 
En  Stribe  som  Klinten, 
I  Skumring  og  Gry, 

Naar  blaagraa,  som  Flinten, 
Den  rager  i  Sky,  — 
D<?n  Klædning  til  Sønnen 
Skjøn  Havfru,  paa  Bønnen, 
Annammed  af  Norner  i  Løn. 

180  „O,  herlige  Syner, 
Paa  ensomme  Vej, 
Naar  klarlig  det  lyner, 
Og  tordner  dog  ej, 
Naar  Stjærner  og  Maane 
Sig  spejle  i  Hav, 

Naar  Skyer  ej  graane, 
Men  skinne  deraf! 
Og  altid  har  Folket 
De  Lynglimt  udtolket 
Som  Tegn  paa  en  glædelig  Høst. 

181  ,,Men,  ak!  naar  dog  Tørken 
Tog  Grøden  af  Jord, 

Saa  Marken  fra  Ørken, 
Ved  Sund  og  ved  Fjord, 
Ej  nem  er  at  kjende, 
Hvad  lover  da  Tyn? 
Naar  Livet  har  Ende, 
Hvad  nytter  da  Syn? 
Naar  Bølgen  er  isnet, 
Naar  Blomsten  er  visnet. 
Hvad  nytter  da  Medbør  og  Glans! 

182  „Naar  Blomsten  er  visnet, 
Er  Glans  kun  et  Skin; 
Naar  Bølgen  er  isnet, 

Er  Medbør  kun  Vind; 
Sig  selv  ihukomme 
Kan  Tidernes  Strøm: 
Naar  Livet  er  omme, 
Er  Syn  dog  kun  Drøm; 
Har  Marken  tabt  Grøden, 
Da  høster  kun  Døden, 
Da  modnes  til  Brændsel  kun  Straa. 

183  „Har  Dana  saa  skovet 
I  Bøgenes  Læ, 

At  hun  er  hensovet 
Ved  Kundskabens  Træ, 
Med  Slangen  i  Barmen, 
Som  gav  hende  Raad, 
Med  Barnet  paa  Armen 
Hvis  Hjærne  hun  aad,  — 
Hvad  da  under  Bue 
Man  end  faar  at  skue, 
Det  varsler  dog  hende  kun  Gru. 

184  „Vist  nok  alle  døde 
En  Gang  skal  opstaa 
Og  Frelseren  møde, 
Hvor  Himlen  er  blaa, 
Hvor  Bølgerne  hvile, 
Skjønt  evig  i  Gang, 
Hvor  Træerne  smile 
Ved  Fuglenes  Sang, 
Naar  det,  hvorom  Tegnet 
I  Støv  var  indhegnet, 

Skal  klart  aabenbares  i  Kraft;  — 

185  „Men,  hvo  sig  bebyrded 
Med  Synden  til  Død: 
Hver  Moder,  som  myrded 
Sit  Foster  i  Skjød, 

For  ej  at  beskæmmes 
Som  greben  i  Hor, 
For  ikke  at  græmmes 
Og  spottes  paa  Jord,  — 
Ak,  de  maa  vel  grue 
For  Lyset  at  skue 
Som  Dommer  paa  Herligheds  Stol." 

186  Saa  hørte  jeg  runge 

Den  tordnende  Røst, 

Som  løste  min  Tunge 

Og  sprængte  mit  Bryst; 

Fra  løsrevne  Blokke 

Af  Hj  ær  te-Marks  Fjæld 

Gjenlød,  som  fra  Klokke, 

Den  Torden  i  Kvæld, 

Dog  underlig  blandet 

Med  Lyd  af  langt  andet. 

Som  Kimen  sig  blanded  med  Klemt. 
V.  i: 

187  Det  var,  som  bevæged 
Sig  Dødning  paa  Baar, 
Som  Barnet  end  leged 
Med  Moderens  Haar, 
Som  randt  der  en  Taare 
I  Løn,  under  Laag, 
Som  lød  det  fra  Baare: 
^,Han  lever  jo  dog! 
Gud  styrke  den  spæde ! 
Saa  dør  jeg  med  Glæde, 

Min  Frelser  han  døde  for  mig." 

188  Saa  rørtes  mit  Hjærte, 
Saa  toned  mit  Raab, 
Med  Fryd  og  med  Smerte, 
Med  Frygt  og  med  Haab; 
Min  Frygt  var  klarøjet, 
Men  Haabet  var  blindt. 
Thi  Jætten  var  fløjet 

Med  Sigrid  i  Flint; 
Jeg  saa'  kun  i  Sagnet 
Et  Gjenfærd  med  Lagnet, 
Som  vred  sine  Hænder  i  Blod. 

189  „wSe  til,  du  kan  tale, 
Som  før  hun  gad  lidt, 
Om  Tyra  i  Dvale, 
Der  vaagned  saa  tit! 
Rul  op  og  se  efter, 
Hvorledes  i  Fjor 

Paa  ny  kom  til  Kræfter 
Den  Frue  i  Nord! 
Er  Vingen  og  stækket. 
Hvad  før  haver  klækket. 
Det  turde  vel  klække  endnu. 

190  ,.De  døde  at  vække 
I  Syd  og  i  Nord, 
Dertil  monne  klække, 
Som  altid,  Guds  Ord; 
At  dræbe  det  dorske, 
Der  freder  om  dødt, 
Hos  danske  og  norske. 
Hvor  Kjødet  er  blødt, 
Dertil  under  Kaaben 
Har  Dana  et  Vaaben, 

Selv  naar  hun  paa  Krykker  mon  gaa. 

191  „Se  til,  du  kan  finde 
Det  Vaaben  fuld  nær, 
Saa  ej  du  i  Blinde 

Slaar  Kvinder  med  Sværd! 
Gjem  Sværdslag  til  siden! 
Der  altid  maa  Staal, 
Som  stikker,  til  Striden, 
Om  og  kun  en  Naal; 
]\Ien  tænk  ej,  at  Spy  de 
Kan  Naale  betyde, 
Hvor  Naal  selv  maa  nyttes  med  List!" 

192  Saa  klang  i  mit  Øre 
En  Tale  fuld  tør 
Om  Vaaben  at  føre, 
Jeg  vragede  før, 
Om  Finger  i  Jorden 
At  stikke  med  Flid. 
Om  Fruen  i  Norden 
At  vække  med  Vid, 
Om  Staven  at  hvæsse 
Hos  dem,  som  gav  Messe 

Og  Skærsild  et  dødeligt  Saar. 

15* 

193  Jeg  gik  da  tilbage 
Tre  Hundrede  Aar, 
Og  stødte  paa  Dage 
Som  Dagen  i  Gaar, 
Og  stødte,  hos  Laale 
Og  Broder  i  Sor, 
Paa  dejlige  Naale 
Til  Fruen  i  Nord, 
Som  selv  i  sin  Esse 
Med  Flid  hun  lod  hvæsse 

Til  Brug  i  betimelig  Tid. 

194  Dog  ikke  blot  Naale. 
Med  Blomster  iblandt, 
Hos  Navner^)  og  Laale 
I  Støvet  jeg  fandt: 
Mig  Fruen  hin  rige, 
Med  Barnet  ved  Bryst, 
Bad  hilse  og  sige 
Med  lydelig  Røst: 

y^Af  Munden  vel  Aanden 
Udfor  efterhaanden, 
Men  kom  nok  med  Or  det  ^)  igjen,'''' 

^95  Jeg  mærked,  at  Munden 
Paa  Marken  kun  tav, 
Fordi  den  var  bunden 
Til  Bog  og  til  Stav; 
Før  Ordet  vi  miste, 
(Jeg  tænkte  da  fast,) 

^)  [Peder  Laales  „Navner"  er  Peder  Syv.  Jfr.  Digtet  Nr.  16 
her  foran.  —  Forf.  har  i  sit  Exemplar  ændret  det  til:  Hos  Niels 
[o:  Broder  Niels  fra  Sor]  og  hos  Laale.]  ^)  [Af  Forf.  i  hans 
Exemplar  ændret  til:  Røsten.'\ 

Lad  Stavs-Baandet  briste! 
Det  er  dog  kun  Bast; 
Hvad  bedre  kan  binde, 
Det  vil  sig  vel  finde, 
Faar  Fruen  først  Munden  paa  Gang. 

»^^   Jeg  hørte  den  Frue, 
Vi  skylde  vort  Korn, 
Vort  Sværd  og  vor  Bue, 
Vor  Harpe,  vort  Horn: 
Hun  talte,  som  Bonden 
End  taler  i  Dag, 
Og  elsked  i  Grunden 
At  fare  i  Mag; 
Saa  Bønder  end  tale 
Om  Tyra  i  Dvale, 

Skjønt  de  hendes  Vise  har  glemt. 

197  Den  skulde  de  mindes, 
Thi  mindes  de  den, 
Paa  Marken  jo  findes 
Vor  Moder  igjen : 

Med  Barnet  paa  Hjærte 
Og  Ordet  i  Mund, 
Som  nu  vi  med  Smerte 
jMaa  savne  i  Lund. 
Hvad  nytter  os  Penne, 
Hvor  saa  de  er  henne, 
Naar  Folket  ej  følger  vort  Ord! 

198  O,  mærker  dog,  blinde! 
Hvad  Tosser  forstaa: 
Hvo  Marken  vil  vinde, 
Maa  preve  derpaa! 

Hvo  Folket  vil  træffe 
Til  Bunds  under  0, 
Med  Folket  maa  bjæffe, 
Om  ej  det  kan  gø! 

Hvo  for  det  vil  sjunge, 
Aiaa  laane  dets  Tunge 
Og  lære  at  aande  paa  den  ! 

199  Hvad  end  vi  har  skrevet, 
Hvad  end  vi  har  talt: 
Hvad  Dansk  har  fordrevet, 
For  Dansken  er  galt; 
Skal  Folket  opøse 

Med  Bagen  af  Haand 
Vor  Lærdoms  Bundløse, 
Af  Lyst  til  vor  Aand, 
Da  rén  er  den  Regning: 
Vi  spildte  vor  Tegning, 
Men  Folket  ej  spilder  sin  Tid. 

200  O,  hører,  I  kjære, 
Som  ynde  mit  Ord! 

O,  gjaldt  det  min  Ære 
Blandt  Klipper  i  Nord, 
Da  maatte  jeg  smile, 
Naar  Røsten  saa  lav, 
Der  lyster  at  hvile 
Paa  Danemarks  Hav, 
Naar  den  man  foragter, 
Naar  stolt  man  betragter 
Min  Plov-Stav  i  Sund  og  i  Bælt. 

2°'   J^g"  pløj  ed  med  Stude 
Fra  Jætternes  Land, 

Som  Heste  bebude, 
Der  springe  paa  Strand: 
Med  gamle  Ilavheste, 
Som  Fruen  gav  Horn, 
Det  Øland  til  bedste, 
Som  før  gav  dem  Korn; 
Med  uskode  Hove 
Fuld  plat  over  Vove, 
Trods  Manken,  for  Stude  de  gaa. 

202  Lad  gaa,  under  Maane, 
Til  Solen  staar  op! 

Da  ser  man  i  Skaane, 
Fra  kullede  Top: 
I  Øresunds-Bølgen 
Der  end  falde  Slag, 
Hvoraf  man  ser  Følgen 
Saa  mangen  god  Dag, 
Skjønt  Spor  der  i  Sundet 
Slet  ikke  blev  fundet, 
Som  spaaet  af  Laale  og  Syv.  ^) 

203  Derpaa  tør  jeg  stole. 
Og  le  ad  den  Skam, 
I  Danemarks  Skole 
At  være  den  Stam  ^), 
Der  sidst  kunde  nemme, 
Som  Fædrenes  Tolk, 
Med  lydelig  Stemme 
At  tale  til  Folk; 


^)  [„Der  slaes  mangt  et  slag  i  Øresund,  og  kjender  intet  efter". 
P  'Syvs  Ordsprog,  I,  242.]  ^^  [Forf.  har  i  sit  Exemplar  tilskrevet: 
„Ole  Stam".  —  Jfr.  Saxes  Fortælling  om  Kongevalget  efter  Erik 
Lam.] 

Thi  alt  over  Skaane 
Jeg  Kullen  saa'  blaane 
Og  varsle  for  Skolen  i  Lund. 

204  Men,  kunde  jeg  glemme 
Den  Frue  saa  fin, 

Der  gav  mig  den  Stemme, 
Som  Folk  kalde  min, 
Ja,  vilde  jeg  sejre, 
Som  Kullen  saa  kold, 
Paa  Asken  af  Lejre 
Og  Støvet  af  Skjold, 
Da  havde  jeg  Maalet 
Fra  Gefion  stjaalet. 
Da  var  jeg  en  hj ærtelig  Skalk. 

205  Derfor  vil  jeg  bede 
Hver  Frænde  om  Land, 
Paa  Mark  og  paa  Hede 
Og  højt  under  Gran, 
Ja,  hver  som  har  Øre 
For  Bølgen  paa  Hav: 
Lad  Børnene  hore, 
Hvad  Moderen  gavl 

Vil  de  det  ej  gjemme, 
Det  let  er  at  glemme, 
Hvad  kun  os  i  Vuggen  er  stort. 

206  Ja,  støder  end  Sproget 
Og  tykkes  for  plat, 

O,  føler  dog:  broget 
Er  bedre  end,  mat! 
O,  føler  dog:  Livet 
Langt  mere  er  værd, 

End  Skyggen,  opstivet 
Med  Dødninge-Sværd! 
Og  levende  T^ile 
Om  Tyra  i  Dvale 
Maa  svæve,  men  lavt  over  Muld! 

207  O,  skal  jeg  da  prale, 
Og  spørge  fuld  kry: 
Om  ej  jeg  kan  tale 
Med  Fugl  under  Sky? 
Om  end  der  i  Norden 
Har  tonet  en  Røst, 
Hvis  Gjenlyd  i  Jorden 
Ej  klang  fra  mit  Bryst? 
Om  ikke  .1  mene. 

Jeg  kunde  forene 
De  Toner  til  Gjenlyd  af  alt! 

208  Skal  spydig  jeg  sige, 
Med  Guldet  i  Skjød: 
I  ere  fuld  rige, 
Men  jeg  er  i  Nød; 
Jeg  kan  ikke  flyve 
Som  I  over  Hav; 
Derfor  maa  jeg  krybe 
I  Fædrenes  Grav; 

O,  laaner  mig  Vinger! 
Da  brat  jeg  opsvinger 
Som  Fønix  af  Asken  mig  let! 

209  Ja,  saa  vil  jeg  prale, 
Skjønt  Pral  er  kun  Tant, 
Ja,  saa  maa  jeg  tale, 
Fordi  det  er  sandt: 

Jeg  kunde  en  Sage, 
Ej  død  eller  mat, 
Om  Fædrenes  Dage 
Vel  skrevet  i  Nat, 
Som  Folk  i  det  lave 
Nok  sent  skulde  stave 
Og  vist  ikke  fundet  for  plat. 

?io  Jeg  kunde  paa  Hesten 
Mig  holdt  over  Hav 
Og  smilet  ad  Blæsten, 
Som  Vinger  mig  gav; 
Jeg  valgte  at  pløje 
En  dybere  Sø: 
At  svømme  med  Møje 
Om  Kaps  under  0; 
Min  Mund  over  Vandet 
Jeg  brugte  til  andet 

End  Bobler  at  blæse  af  Skum. 

211  Hvi  det  skulde  times, 
Kun  dunkelt  jeg  saa', 
Men  følte:  saa  rimes 
Der  skal  for  de  smaa. 
Hvi  Fugle  skal  flyde 
Som  Fiske  i  Skjul: 
Om  det  skal  betyde, 
At  Fisk  bliver  Fugl, 
Som  Ordet  mon  lære,   — 
Det  sagtens  skal  være, 

Det  var  mig  en  Gaade  fuld  svar. 

212  Med  sukkende  Hjærte 
Og  smilende  Kind 

Jeg  brændte  min  Kjærte 
Og  voved  mit  Skind; 
I  Søen  hin  døde, 
Hos  Barfod  og  Knud, 
Sank  Haanden  af  Møde, 
Gik  Livs-Kjærten  ud; 
Dog  hørte  jeg  Røsten: 
Det  dages  i  Østen, 
Og  højt  fra  min  Grav  den  gjenlød. 

213  I  Hjærnen  det  værker. 
Skal  </^/z  gaa  for  Aand; 
Dog  selv  det  kun  mærker 
En  Sjæl  i  Guds  Haand: 

I  Timer  saa  mørke 
At  vaage  er  svart; 
Dog  toner  med  Styrke: 
Nu  dages  det  snart, 
Ad  Helvedes  Porte 
Indskrider  den  sorte; 
Saa   trøsted   mig  Vægterens  Sang. 

214  Jeg  maatte  vel  frygte, 
Men  tændte  med  Haab 
Dog  Praasen  i  Lygte, 
Der,  end  før  min  Daab, 
Paa  jordisk  at  tale, 
Opgik  af  sig  selv, 
Som  Sten  over  Dale 
Udgyder  en  Elv; 

Den  tindrende  brændte, 
Men  intet  den  tændte, 
Som  wStjærnen  i  Kvæld  og  i  Gry. 

215  I  Valdemars-Dage 
Med  Veteman  kry, 
Med  Absalon  fage 
Fra  Roskilde  By 

Jeg  rode  mod  Strømmen, 
Mens  Venderne  sov: 
De  havde  i  Drømmen 
Nok  Grise  paa  vSkov, 
Udrakte  fuld  bange 
Et  Hoved  for  mange 
Og  saa',  hvad  der  voxte  i  Løn. 

216  Jeg  vented  paa  Dagen, 
Den  Morgen  saa  kold, 
Jeg  skurede  Stagen 
Til  Kjærten  saa  bold, 
Som  var  mig  i  Vente, 
Naar  Solen  opstod, 

Ja,  som  sig  alt  tændte 
I  Haab  og  i  Mod; 
Med  Sværdet  jeg  hødte. 
Med  Skjoldet  jeg  bødte, 
Men  Hammeren  faldt  mig  for  tung. 

217  Ja,  borte  var  Blokken, 
Naar  Hammeren  faldt, 
Ej  mere  det  Klokken, 
Men  Kjødet  kun,  gjaldt; 
Det  Piber  vel  skabte, 
Men  vakte  ej  Klang, 
Og  Lysten  jeg  tabte 

Til  Tanker  paa  Sang; 
Vel  Smaa-Klokker  støbe 
Jeg  kunde  og  døbe, 
Men  gad  ikke  tænke  derpaa. 

218  Igjen  dog  at  klinge 
Btigyndte  min  Pen, 
Som  rørte  en  Vinge 
Den  savnede  Ven; 
Naar  jeg  vilde  riste, 
Da  saade  den  Lyn, 
Og,  før  jeg  det  vidste, 
For  Sagnet  gik  Syn: 
Jeg  nær  havde  pløjet 
Mig  Lyset  af  Øjet. 

For  ret  dog  at  gjøre  det  klart. 

219  Omsider  jeg,  gnaven, 
Dog  uden  al  Harm, 
Tog  Haanden  fra  Staven 
Og  stak  den  i  Barm; 
Da  saa'  jeg  Dagrøde 
Fra  himmelblaa  Strand 
Mig  smile  i  Møde 

Som  Daatter  af  Dan. 
Nu,  Praas  paa  din  Hylde! 
Nu  Straaler  forgylde 
Vor  Moders  affalmede  Kind. 

220  Nu  saa'  jeg  min  Gaade, 
Og  fleres  end  min. 
Opløst  af  Guds  Naade, 
Saa  Vand  blev  til  Vin; 
Nu  saa'  jeg,  de  håndled 
Ej  uden  Forstand, 
Som  kunstig  forvandled 
Selv  Vinen  til  Vand: 
Den  skulde,  som  Hveden, 
Opløses  her  neden. 

For  alt  at  optage  i  sig. 

221   Nu  saa'  jeg  de  Fiske, 
Som  synge  til  sidst, 
Hvorom  hørtes  hviske 
Den  lille  paa  Kvist: 
Med  Havet  til  Vugge, 
Med  Himlen  til  Grav, 
For  barnlige  Stikke 
Gud  Deds-Sang'^)  dem  gav, 
De  nordiske  Svaner, 
Med  bølgende  Baner, 

Som  flyve  i  Paradis  ind. 


VIII. 


222  Det  sidste,  jeg  mindes, 
Er  Syner  i  Vang, 
Hvis  Vækkere  findes 

I  Strængenes  Klang: 
I  Tonerne  klare, 
Som  stige  fra  0 
Og  lydt  aabenbare, 
At  Daner  kun  dø 
Som  Sol  og  som  Maane, 
Der  smilende  daane 
Og  straalende  atter  opstaa. 

223  Ja,  Danemarks  døde 
Jeg  levende  saa' 

I  gyldne  Dagrøde, 
Af  Graven  opstaa; 


^)  [Forf.  har  i  sit  Exemplar  ændret  det  til :  Høj'sangSj 

Naar  Hanerne  gale, 
Gjengangere  fly 
Til  Dødninge-Sale, 
At  sukke  paa  ny; 
Men  da  først  ombælte 
wSig  Danemarks  Helte, 
Om  Natten  de  hvile  i  Fred. 

224  Paa  Land  og  paa  Bølge, 
I  Høj  og  i  Hal, 

Med  Solen  de  følge, 
Som  Øre  med  Skjald; 
Om  Natten  de  sove. 
Om  Dagen  de  gaa. 
Med  Fuglen  i  Skove 
De  glade  opstaa; 
Thi  Bjarkemaals-Sangen 
Er  gammel  i  Vangen, 
Er  Lejregaards-Hanernes  GaL 

225  Da  Axel  hin  hvide 
Blev  lagt  under  Muld, 
Nedsank  ved  hans  Side 
Det  herlige  Kuld 
Med  Tanker  fuld  høje 
Og  Taare  fuld  varm, 
Med  Himlen  for  Øje 
Og  Bølgen  i  Barm; 
Men  sank  dog, .  omgivet 
Af  Vidner  paa  Livet, 

Ja,  sank  i  Opstandelsens  Haab. 

226  I  Kirken  uddøde 
Det  Søvætte-Kuld, 

Hvis  Brynier  gløde 
Som  Dagrøde-Guld; 
Hvad  Kirken  man  laaner, 
Dog  aldrig  forgaar: 
Hvad  i  den  neddaaner, 
I  Skolen  opstaar; 
Det  kunde  fornemme 
Den  Helt,  som  i  Gjemme 
Gav  Saga  de  elskedes  Navn. 

227  Ja.  Axel!  dtt  kjære 
De  elskedes  Navn, 
Til  Danemarks  Ære, 
Gav  Saga  i  Favn; 
Du  følte,  at  Haanden, 
I  Havfruens  Barm, 
Nødvendig  for  Aanden 
Maa  finde  sig  varm 
Og  rejse  den  Stole 

I  Danemarks  Skole, 
Hvor  selv  den  forklarer  sit  Liv, 

228  Kun  ilde  det  tegned 
Mangfoldige  Aar, 
Dog  sikkert  du  regned 
Paa  Dannemænds  Kaar: 
Om  Blodet  end  spædes, 
Det  vorder  ej  Vand; 
Hvor  Daner  end  stedes, 
Det  kjendes  paa  Stand: 
Skjønt  Kjærlighed  ældes, 
Som  Blad  den  ej  fældes, 

Og  ruster  slet  ikke  med  Staal. 

229  Og  nu  ser  jeg  gløde 
De  Brynier  blaa 

I  gyldne  Dagrøde, 
Hvor  Helte  opstaa 
Med  Axel  hin  hvide 
Af  Graven  i  Sor, 
Hvor  før  ved  hans  Side 
De  groves  i  Jord: 
Alt  Æsben  hin  snare 
Og  Veteman  fare 
Til  Sejer  paa  sortladne  Hav.  ^) 

230  O,  venlige  Svale! 
I  Vinternat  kold 
Dig  op  af  din  Dvale 
Du  vovede  bold, 

Og  svang  dig,  som  Duer 
Fra  Lyshavets  Egn, 
I  tonende  Buer 
Med  Danebrogstegn; 
Ej  Sommer  i  Dale 
Gjør  enlige  Svale, 
Men  skaber  dog  mindeligt  Savn. 

231  O,  Svale  hin  sære 
Med  Nattergal-Slag! 
Velkommen  du  være 
Paa  Marken  i  Dag! 
Velkommen  til  visse, 
Om  enlig  du  fløj, 

Men  hvad  da  med  disse, 
Der  stege  fra  Høj, 


^)  [Dette    og    de;    følgende    med  Tanke    paa   Ingemanns  „Kong 
Valdemar  den  store  og  hans  Mænd".] 

Fra  blaanende  Bølge, 
For  kjærlig  at  følge 
Havfruens  oplevende  Røst! 

232  Ja,  nu  faa  vi  Sommer, 
Og  nu  har  vi  Dag, 

Da  mandstærk  du  kommer 
Med  Danemarks  Flag: 
Med  Axel  hin  hvide 
I  Bøgenes  Ly 
Hav-Heltene  ride 
Nu  Sommer  ad  By; 
Med  Æsben  hin  snare 
Og  Veteman  fare 
Nu  Daner  til  Bryllups  med  Fryd. 

233  Ja,  herlige  Svale! 
Nu  véd  jeg-  det  vist, 
Du  bryder  din  Dvale 
Nu,  ikke  som  sidst: 
Kun  for  os  at  minde 
Om,  hvad  vi  har  glemt, 
Men  for  os  at  finde, 
Som  du  os  har  stemt: 
Ret  inderlig  glade 
Ved  levende  Blade, 

Ved  Havfruens  levende  Røst. 

234  Ja,  andet  end  Skygger 
Du  skuer  i  Dag, 

Da  Rede  du  bygger 
Nu  under  vort  Tag; 
Du  føler  i  Barmen, 
Med  Vinge  som  Haand, 

At  nu  kommer  Varmen 
For  Danemarks  Aand, 
At  nu  er  i  Gjære, 
Hvad  Verden  skal  lære: 
At  Blomsterne  Muldet  er  næst. 

235  O,  Saxo  hin  gamle! 
O,  Fader  saa  kjær! 
Nu  brat  sig  forsamle 

Med  Skjold  og  med  Sværd 
Om  Axel  hin  hvide 
De  Sønner  af  Muld, 
For  Dana  at  stride 
Med  Staal  og  med  Guld; 
Saa  fremmede  lære, 
Du  Danemarks  Ære 
Dog  redded,  som  Axel  dig  bød. 

236  Udlokket  af  Flinten 
Er  levende  Gnist, 
Opdaget  paa  Klinten 
Hun  blev  dog  til  sidst, 
Den  Blyhedens  Blomme, 
Den  Konninge-Mø: 

Fra  Ottar  hin  fromme 
Hun  maatte  ej  dø; 
Nu  stiger  med  Solen 
Paa  Dronninge- Stolen 
Den  ærbare  Sigrid  saa  væn. 

237  Vel  mægted  den  Jætte, 
Som  ^)  Ræven  saa  hul, 


^)  [„Saa",  rettet  af  Forf.  i  hans  eget  Exemplar,] 

At  speje  og  flette 
Guldlokker  i  Skjul; 
Men  Danemarks  Kæmpe, 
I  Smaapige-Ham. 
Opreder  med  Lempe, 
Hvad  ej  taaler  Kam: 
Jeg  ser  dem  alt  flagre, 
Som  Ax  over  Agre, 
Naar  Byg- Vangen  gulner  i  Glans. 

238  O,  nu  faa  vi  Sommer, 
O,  nu  har  vi  Dag: 
Nu  voxe  der  Blommer 
Paa  Fjæld  og  paa  Tag; 
Nu  voxe  der  Palmer, 
Som  Rosmer  paa  Straa; 
Nu  klinge  der  Salmer, 
Hvor  Leerne  gaa; 

Nu  synger  det  døde, 
Nu  blomstrer  det  øde, 
Nu  Bjærgene  springe  med  Fryd. 

239  Ja,  Herren  i  Naade 
Til  Danemark  saa', 
Det  blev  os  til  Baade 
At  bie  derpaa; 

Skjøn  Havfru  paa  Tilje! 
Nu  hørtes  din  Bøn, 
Han  fremmed  din  Vilje, 
Som  raader  i  Løn: 
Nu  til  dine  Strande 
Kom  Helligdoms- Vande: 
Kom  Pison,  Hiddekel  og  Frat. 

240  I  Blinde  til  Aanden 
Du  satte  dit  Haab, 

Som  gjorde,  trods  Haanden, 
Af  Vandet  en  Daab; 
Velsignede  Væde 
I  Kalken  saa  fin 
Du  tømte  med  Glæde 
Som  Paradis- Vin, 
Som  Vindruesaften, 
Hvori  han  er  Kraften, 
Som  vidner:  Vinstokken  er  jeg. 

241  Forgjæves  ej  bøj  ed 
Du  dig  for  Guds  Ord: 
Til  Himlen  ophøjed 
Han  troende  Jord ; 
Til  Vin  han  omvendte 
De  Bølger  saa  blaa, 
Ej  andet  han  nænte, 
Da  Troen  han  saa'; 

Og  snart,  om  det  nytter. 
Han  Bjærgene  flytter 
Og  lægger  i  Bølgernes  Skjød. 

242  Saa  snor  sig  om  Bøge 
Vinranken  i  Krist; 
Hvad  Hjærterne  søge. 
Det  finde  de  vist; 
Som  vaagende  rede, 
Saa  Leje  de  faa, 
Som  Hjærterne  bede, 
Saa  Bølgerne  gaa; 

Naar  Støv-Hjærtet  banker 
For  himmelske  Tanker, 
Da  sprænger  det  Himmerigs  Port. 

243  Ja,  Nordens  Havfrue 
Med  bølgende  Kaar! 
Før  Dagen,  vi  skue, 
Og  end  før  i  Gaar: 
Før  Dagen  hin  milde, 
Hvis  Aften  jeg  saa' 
Ved  Konninge-Kilde, 
Hvor  Kransene  laa. 
Ja,  alt  i  din  Vugge, 
Med  Sang  og  med  Sukke 

Du  søgte  de  levendes  Land. 

244  Du  følte  med  Smerte 
Støv-Tempelets  Kaar, 
Du  gjemte  i  Hjærte 
Tre  Tusende  Aar, 
Som  Jonadabs  Sønner, 
Din  Stamfaders  Ord: 
Kun  slet  det  sig  lønner 
At  bygge  paa  Jord; 
Langt  bedre  at  følge 
Den  rullende  Bølge, 

Som  kom  fra  de  levendes  Land. 

245  De  højeste  Bjærge 
Gik  Bølgerne  paa. 
Men  favned  hans  Færge 
Med  venlig  Attraa, 

Og  bar  den  som  Frænder 
Til  Ararats  Top, 
Ja,  bar  den  paa  Hænder 
Til  Skyerne  op, 
Mens  Gud  for  de  fromme 
Igjen  lod  opkomme 
Af  Havet  en  blomstrende  0. 

246  Da  Jorden  begravet 
I  Afgrunden  laa, 
Kun  Himlen  og  Havet 
Fra  Arken  man  saa'; 
Da  Bølgen  var  Tilje 
Og  Skyen  var  Tag, 

De  fremmed  hans  Vilje, 
Som  gjorde  til  Vrag 
Grundmurede  Haller 
Som  Muslingeskaller, 
Men  Arken  til  klippefast  Borg. 

247  Da  vendte  i  Hjærnen 
Sig  Øjet  til  Sky, 

For  Pagten  med  Stjærnen 
Igjen  at  forny; 
Da  Hjærte  med  Bølge 
Sig  kjærlig  forbandt, 
At  fare  i  Følge, 
Til  Hjemmet  de  fandt; 
Men  Haanden  i  Barmen, 
Fortryllet  af  Varmen, 
Til  Støv  og  til  Dyr  sig  forsvor. 

248  Ja,  let  er  at  raade, 
Ved  Lyset  fra  Øst, 

O,  Havfru!  din  Gaade, 
Til  Børnenes  Trøst, 
Som  skal  gjennem  Luer 
Ved  Dommedags  Gry 
I  bølgende  Buer 
Sig  hæve  til  Sky, 
Mens  blomstrende  Muldet, 
Udglødet  som  Guldet, 
Sig  smykker  til  Dejligheds  Hjem. 

249  Med  Brødrene  mange 
Du  hørte  i  Løn 

De  hellige  Sange 
Af  Bergelmers  Søn: 
Om  rullende  Bølge, 
Som  Fisken  i  Hav, 
Til  Hjemmet  at  følge, 
Hvor  Guldet  som  Rav 
Sig  til  et  Højalter 
Paa  Bølgen  gestalter, 
Hvor  Støv-Fuglen  ofrer  sig  selv. 

250  Fra  Libanons-Skoven 
Du  stirrede  did, 

Hvor  Skyen  med  Voven 
End  mødtes  saa  blid, 
Hvor  Bjærget  stod  herlig, 
Som  Arken  i  Havn, 
Hvor  Solen  sank  kjærlig 
I  Bølgernes  Favn  : 
„Dér  Hjemmet  jeg  finder," 
Med  glødende  Kinder 
Du  raabte  og  klapped  i  Haand. 

251  Da  bleve  til  Vinger 
De  Hænder  paa  Stand, 
En  Fjer  blev  hver  Finger, 
Du  fløj  over  Strand; 

Du  fløj  over  Vange 
Hvor  Druerne  lo. 
Men  saa'  sig  en  Slange 
Om  Rankerne  sno; 
Da  maatte  i  Sinde 
Dig  Ordene  rinde. 
Din  Stamfader  hvisked  i  Løn. 

252  Han  sagde:  et  Bæger 
Vi  bære  med  Savn. 
Men  Vinen,  som  kvæger, 
Har  mistet  sit  Navn; 

Til  atter  det  lyder, 
Har  Vinen  paa  Jord 
Ej  mere  de  Dyder, 
Den  havde  i  Fjor: 
I  Blodet  den  bruser 
Og  Hjærnen  beruser. 
For  Vin-Os  sig  vogte  min  Æt! 

253  Du  fløj  imod  Vesten, 
Du  fløj  imod  Nord, 

Som  Bør  dig  gav  Blæsten, 
Og  Strømmen  gav  Spor; 
Du  fløj,  som  du   dansed 
Paa  Bølgerne  blaa,     ' 
Til  barske  dig  standsed 
Isklipperne  graa; 
Da  maatte  i  Sinde 
Dig  Ordene  rinde. 
Din  Stamfader  hvisked  i  Løn. 

254  Han  sagde:  vi  følge, 
Det  bedste  vi  kan. 
Den  rullende  Bølge 
Fra  levendes  Land; 
Men  se  vi,  at  Kulde 
Gjør  Klipper  i  Sø, 
Da  sukke  i  Mulde 
Vi  dybt  om  en  0 
Med  bølgende  Bælte, 
Til  Klipperne  smelte, 

Som  spærre  de  levendes  Land. 

255  Da  sukked  du  saare 

Og  vendte  paa  Stand 

Hver  vingelig  Aare 

Fra  Isbjærge-Land: 

Mod  Østen  da  fulgte 

Du  Strømmen  paa  Spor, 

At  se,  hvad  sig  dulgte 

Saa  hjemlig  i  Nord, 

At  se.  om  dér  inde 

Maaske  var  at  finde 
Forhaabningens  smilende  0. 

253  Du  fløj  over  Bælte, 

Du  fløj  over  Sund, 

Saa'  majgrønne  Telte 

Sig  hvælve  i  Lund, 

Saa'  dejlig  paa  Vove 

Sig  bpede  en  0 

Med  bølgende  Skove 

Fra  Bakke  til  Sø, 

Med  blommede  Enge 

Til  Sangfugle-Senge, 
Med  Bælte,  med  Kridt  og  med  Rav. 

257   Fra  Issen  til  Barmen 
Sig  bugter  en  Fjord, 
Hvor  Lyset  med  Varmen 
Skal  mødes  i  Nord; 
Det  randt  dig  i  Sinde, 
Da  Sælland  du  saa', 
Og  aldrig  af  Minde 
Skal  Ordene  gaa: 
„Se,  her  vil  jeg  bygge, 
Mens  Bøgen  har  Skygge, 

Mens  Kridt  finder  Blad  over  Klint. 

258   „Se,  her  vil  jeg  svømme 

Som  Svane  i  Fjord, 

I  Løvhytten  drømme 

Om  Livet  i  Fjor; 

Ja,  her  vil  jeg  kvæde 

Min  Havfrue-Sang, 

Med  Graad  og  med  Glæde, 

Med  bølgende  Klang, 

Til  Klipperne  smelte, 

Og  himmelblaa  Telte 
Jeg  ser  i  de  levendes  Land.'-' 


IX. 

259  O,  Frænder  og  Brødre 
I  Skjoldunge-Land, 
Hvis  Ammer  og  Mødre 
Var  Døtre  af  Dan! 
Kan  ej  I  fornemme: 
Her  stiger  ved  Stav 
En  broderlig  Stemme 
Fra  Fædrenes  Grav, 
Da  har  jeg  i  Norden, 
Kun  dybt  under  Jorden 

Mit  Fæderneland  og  min  Slægt. 

260  Ja,  er  eder  Bølger 
I  Bælte  og  Sund, 
Hvor  bly  sig  fordølger 
Den  dejlige  Lund 

Og  tækker  vor  Tue 
Med  yndige  Løv, 

Ej  mer,  end  vi  skue 
Med  øjne  af  Støv: 
Ej  Tegn  paa  den  Bølgen 
I  Menneske- Følg  en, 
Som  Aand  ser  paa  Tidernes  Hav, 

261  Er  Øen  i  Vove, 

Med  Fjorden  fra  Hav, 
Med  majgrønne  Skove 
Og  Fædrenes  Grav, 
For  eder  ej  andet, 
End  Støv-Øjet  ser: 
En  Tue  paa  Vandet 
Af  Kalk  og  af  Ler, 
Ej  Tegn  paa  det  kjære, 
I  Barmen  vi  bære: 
Bøg-Holmen  i  Fædrenes  Blod.  — 

262  Da  sang  jeg  forgjæves 
For  eder  i  Løn 

Om  Kjortlen,  som  væves 
Til  Bølgernes  Søn: 
En  Stribe  som  Skoven, 
Naar  fejrest  den  staar. 
En  Stribe  som  Voven, 
Naar  smullest  den  gaar, 
En  Stribe  som  Klinten, 
Naar  blaagraa  som  Flinten 
Højtoppet  den  rager  i  Sky. 

263  Da  skjænke  hans  Naade, 
Som  Livet  mig  gav, 
Som  løste  min  Gaade 
Med  blomstrende  Stav, 

Mig  Vinger  som  Due, 
At  flyve  her  fra 
Og  kvæde  paa  Tue 
Mit  Halleluja, 
Hvor  Gud  skabte  Øre 
Til  Salmen  at  høre, 
Han  nu  mig  paa  Tunge  har  lagt! 

264  Dér  gjøre  med  Ære 
Han  mig  til  et  Folk, 
Som  lyster  at  være 
Hans  Herligheds  Tolk: 
Som  gjærne  vil  lytte 
Til  Røsten  fra  Nord, 
Men  aldrig  bortbytte 
Guds  hellige  Ord 

For  alt,  hvad  i  Muldet, 
wSom  Sølvet  og  Guldet, 
Kan  findes  med  Glans  og  med  Klang! 

265  Saa  vist  vil  han  høre, 
Opfylde  mit  Ord, 
Som  han  bøjed  Øre 
Til  Sønnen  paa  Jord; 
Thi  Haabet,  som  troned 
I  Fædrenes  Bryst, 

Og  Salmen,  de  toned 
Med  Liv  og  med  Lyst, 
De  kan  ej  forsvinde, 
Naar   Jesus  skal  vinde, 
Fer  selv  hajt  dem  favner  i  Sky. 

266  Men,  kunde  med  Glæde 
Jeg  gjøre  den  Bøn, 

Om  enligt  Højsæde, 
Som  Bølgernes  Søn: 
Som  Hejmdal  hin  rette 
Paa  Himlinge-Bjærg, 
En  Gru  for  hver  Jætte, 
En  Gud  for  hver  Dværg,  — 
Da  stjal  jeg  fra  Voven, 
Da  stjal  jeg  fra  Skoven 
Min  Gjenlyd  af  Fædrenes  Sang. 

267  Ja,  kunde  med  Gammen 
Jeg  skue  den  Dag, 

Da  Bølgen  flød  sammen 
I  Ætten  af  Slag'^), 
Da  Fylde  og  Farve 
Fra  Nor  og  fra  Dan, 
Min  Æt  skulde  arve 
I  Jomsborge-Land,  — 
Da  var  jeg,  som  Toke, 
Halvbroder  til  Loke, 
Ja,  vel,  om  jeg  ej  var  ham  selv. 

268  Ja,  kunde  jeg  glemme 
Den  Frue  saa  fin. 

Der  gav  mig  den  Stemme, 
Som  Folk  kalder  min. 
Og  vilde  jeg  sejre. 
Som  Kullen  saa  kold, 
Paa  Gruset  af  Lejre, 
Paa  Graven  af  Skjold, 
Da  havde  jeg  Maalet 
Fra  Gefion  stjaalet. 
Da  var  jeg  en  hj ærtelig  Skalk. 

')  [Slag,  Hvideættens  foregivne  Stamfader.] 

269  Da  var  jeg  hans  Broder, 
Da  var  jeg  hans  Søn, 
Som  voldtog  vor  Moder, 
Trods  grædende  Bøn, 

Ja  Søn  af  Uhyret, 
Stamfader  til  Gorm, 
Ja,  Søn  af  Udyret, 
Den  vendiske  Orm, 
Ja,  Broder  og  Navner 
Til  Iver  Vid-Favner, 
Til  Jormunrek-Snogen  i  Nord. 

270  Da  bygged  af  Bullen 
I  Bøgenes  Land 

Paa  Klippen,  paa  Kullen, 
Jeg  Borgen  som  han, 
Af  Ege  fra  Venden 
Min  Snække  saa  fast. 
Med  Ormen  paa  Enden, 
Med  Granen  til  Mast, 
Og  trodsed  paa  Bølge, 
Med  Trolde  i  Følge, 
Som  Kæmper,  saa  Himmel  og  Hav. 

271  Da  hørte  slet  ikke 
Den  høje  min  Røst, 
Da  boede  Bikke 
Mig  lønlig  i  Bryst: 
Da  lod  jeg  med  Glæde 
I  Vanvid  en  Gang 
Havheste  nedtræde 
Den  dejlige  Vang, 

Og  hængte,  for  Spøgen 
Om  Natten  med  Bøgen, 
Den  liflige  vSommernats-Fugl. 


256  4J.     Ny  aar  S-Mor  gen,     1824. 

272  Bag  skyhøje  Volde 
Da  skulde  for  vist, 
Dog  Brødrene  bolde 
Mig  finde  til  sidst 
Og,  bed  ikke  Staalet, 
Dog  knuse  med  Sten, 
Paa  Fjæld-Dværge-Maalet, 
Mig  Arme  og  Ben, 

For  Helte-Kjærminden 
Med  Skovrose-Kinden: 
P^or  Svanild  at  hævne  med  Fynd.^) 

273  O,  derfor  jeg  tændte 
Mit  Vætte-Lys  mat, 
O,  derfor  jeg  brændte 
Min  Kjærte  i  Nat; 

O,  derfor  omsider 
Nedsteg  jeg  til  Hel, 
Paa  Gudrune-Kvider 
Jeg  sang  mig  ihjel, 
O,  derfor  jeg  Øjet 
Nær  havde  udpløjet, 
For  Lyset  at  gjøre  fuld  klart. 

274  Nu  har  jeg  ej  mere 
At  ofre  i  Aand; 
Thi  disse  Smaafjere 
Mig  voxe  paa  Haand: 
Dem  ej  jeg  maa  skære 
Og  spidse  til  Stav, 


^)  [Digteren  omformer  her  det  bekjendte  Træk  af  Jormunrek- 
Sagnet,  som  om  Svanilds  Brødre  brugte,  i  Steden  for  at  de  fældedes 
med  Sten.] 

V. 


Dem  Sønnen  skal  bære 
Som  Vinger  paa  Hav, 
De  skal  paa  det  sidste, 
Naar  Runerne  briste, 
Ham  bære  fra  Bølgen  i  vSky. 

275  Den  Tone,  som  klinger 
Fra  Dybet  i  Løn 
Nu  under  min  Finger, 
Tilhører  min  Søn : 
Den  ligger  i  Bunden 
Som  Mødernearv, 
Og  lyder  i  Lunden, 
Mens  Bøgen  har  Marv; 
Men,  kvæder  en  Tunge, 
Som  Fuglene  sjunge, 
Da  svinger  sig  Svanen  i  vSky. 

276  Ja,  nu  maa  det  være, 
Det  saa'  jeg  i  Nat: 
Vil  Bølgen  ej  bære, 
Den  brister  fuld  brat; 
Ja,  vil  den  ej  bære 
Mit  Syn  og  min  Sang, 
Da  maa,  til  Guds  Ære, 
Jeg  stævne  fra  Vang: 
^eg  7ner  ej  kan  doje, 
Om  ikke  mit  Øje 

Skal  briste  før  Tiden  i  Graad. 

277  Hvor  hen  skal  jeg  stævne, 
I  Syd  eller  Nord? 

Ej  véd  jeg  at  nævne 
Den  Tue  paa"  Jord, 

17 

Hvor  end  findes  Øre 
For  Fædrenes  Røst, 
Hvor  end  jeg"  kan  røre 
Med  Salmen  et  Bryst, 
Hvis  ikke  den  findes. 
Hvor  klarlig  jeg  mindes. 
Mig  rørte  Grundtonen  i  Støv. 

278  En  Pusling  fuld  liden, 
Det  var  jeg  den  Gang, 
Har  aldrig  dog  siden 
Hørt  Mage  til  Sang; 
Og  saa  maa  jeg  røre 
Med  Salmen  et  Bryst, 
At  Tonen  jeg  høre 
Kan  atter  med  Lyst: 
Den  Tone,  den  Stemme 
Ej  Manden  kan  glemme, 

Om  end  han  blev  hundrede  Aar. 

279  Jeg  tumled,  som  Pogen, 
Mig  sidder  paa  Skjød, 
Men  tav,  da  fra  Krogen 
O,   Jesu!  det  lød; 

At  lytte,  at  lure. 
Mit  Hjærte  mig  bød, 
Fra  Fuglen  i  Bure 
Of   Jesu!  gjenlød. 
Forlad^  for  din  Pine, 
Mig  Synderne  mine! 
Frels  mig  fra  deii  evige  Død! 

280  Med  Hjærtet  paa  Tunge, 
Med  Bogen  paa  Skjød, 


43'     NyaarS'Morgen.     1824.  25  Q 


Med  Trang  til  at  sjunge, 
Som  Ordene  lød, 
Med   værkende  Lænder, 
I  Svaghedens  Baand, 
Med  rystende  Hænder, 
I  Fædrenes  Aand, 
Sang  højt  Magdalene, 
Med  Toner  fuld  rene, 
Med  Taarer,  den  Salme  saa  skjøn. 

281  Den  gamle  i  Gaarde, 
Fuld  god  ved  de  smaa, 
Hvem  ej  med  det  haarde 
Man  fik  over  Straa, 
Som,  før  man  det  trode, 
Fra  bister  blev  mild, 

Og  gik  med  det  gode 
Da  gjærne  i  Ild, 
Saa  trofast  som  Guldet, 
Goldammen  til  Kuldet, 
Hvoraf  jeg  med  Asken  kom  sidst. 

282  Min  Fader,  —  Gud  glæde 
Hans  Sjæl  i  sit  Kor!  — 
Han  ingen  lod  græde 
For  Brød  ved  sit  Bord; 
Ej  døde  Moraler 

vSin  Afkom  han  gav, 
Men  levende  Taler, 
Naar  Krøbling  ved  vStav, 
Naar  Flokken  om  Bænken, 
Naar  Hunden  i  Lænken, 
Rundhaandet  han  selv  ihukom. 

17* 

283  Dér  døde  den  g'amle, 
Da  alt  jeg  var  stor, 
For  stor  til  at  samle 
De  fyndige  Ord. 

De  Vendinger  snilde, 
De  mange  Bække  smaa 
Fra  Valdemars  Kilde, 
Som  gjøre  Sus-Aa; 
Dog  hjalp  hun,  for  Føden, 
Mig  Stodder  af  Nøden, 
Den  Gang  jeg  blev  lille  igjen. 

284  Da  lavt  jeg  mig  satte. 
I  Fædrenes  Grav, 

Og  ledte  om  Skatte, 
Hun  styred  min  Stav; 
Jeg  ledte  med  Møde 
Om  Maalet  i  Lund, 
For  alle  de  døde. 
Da  svarede  hun: 
Hos  hende  for  Styre 
Sad  end  Dronning  Tyre, 
For  Tungebaand  skaaren  hun  var. 

285  Ja,  naar  man  betragter 
En  Gang  som  en  Skat, 
Hvad  end  man  foragter 
Og  finder  for  plat. 

Da  havde  jeg  Skammen, 
Som  Broge  har  nu, 
Hvis  ikke  Goldammen 
Jeg  her  kom  i  Hu, 
Og  med  en  Kjærminde 
Min  Sprog-Mesterinde 
Saa  takkede  i  hendes  Grav. 

286  Er  ej  det  en  Lykke 
For  døde,  ved  Stav, 

Om  end  kun  paa  Krykke, 
At  vandre  fra  Grav: 
Er  ej  det  en  Glæde, 
At  Helte  opstaa 
Og  lystelig  kvæde, 
Naar  daarlig  de  gaa,  — 
Da  var  det  en  Brøde, 
Med  Danemarks  døde 
At  dele  sit  skrantende  liv. 

287  Men,  er  det  en  Ære, 
Som  Daner  attraa, 
At  følge  de  kjære. 
At  vogte  de  smaa. 

Og  er  det  en  Gammen 
For  Bækkene  smaa, 
I  Sø  at  gaa  sammen 
Og  flyde  som  Aa,  — 
Ved  gammeldags  Tale 
I  Højelofts-Sale 
Sig  fryder  alt  Havfrue-Blod. 

288  Jeg  har  kun  en  Draabe, 
Som  Herren  gav  Røst, 
Fra  Graven  at  raabe, 
Som  Sting  under  Bryst; 
Men,  var  det  kun  Torden 
For  Havfrue-Blod, 
Forbandet  var  Jorden. 
Som  Munden  oplod 

Og  opslugte  Aanden 
Med  Blodet  af  Haanden: 
Af  Almoder-]\Iorderens  Haand. 


262  4S'     Nyaars-Morge7i.     1824. 


289  Dog,  bort  med  de  Tanker! 
I  Graven  med  dem ! 

Ét  Hjærte  end  banker 
I  Havfruens  Hjem, 
Hvis  Røst  er  ej  Torden, 
Hvis  Graad  er  ej  Hvin, 
Som  smiler  ad  Jorden, 
Trods  Troldenes  Grin, 
Hvis  dejlige  Stemme 
Lod  alle  fornemme, 
At  end  er  vor  Moder  ej  død. 

290  Ja,  du,  som  for  Broder 
Mig  kjender  i  Vang, 
Skjønt  ikke  vor  Moder 
Jeg  ligner  i  Sang, 

Men  fik  kun  til  Gammen, 
Hvad  af  hendes  Maal 
Stak  af  hos  Goldammen 
Som  Fluer  i  Kaal! 
Naar  du  kun  er  hjemme 
Og  løfter  din  Stemme, 
Er  Danmark  mit  Fæderneland. 

291  Saa  længe  paa  Marken 
Man  ynder  din  Sang, 
Slet  ikke  paa  Arken 
Jeg  bygger  i  Vang; 
Men,  vil  man  ej  høre 
Den  Havfrue-Røst, 
Som  liflig  i  Øre 

Dig  klinger  fra  Bryst, 
Da  vil  med  hverandre 
Med  Suk  vi  bortvandre 
Fra  Danas  forhexede  Land. 

292  Dog  hil  os.  min  Broder! 
Det  toner  fra  Borg. 

Vi  ikke  vor  Moder 
Skal  gjøre  den  Sorg; 
Vi  have  den  fundet: 
Da  du  med  din  Stav 
Til  Stenen  var  bundet, 
Og  jeg  sad  i  Grav, 
Da  sørged  vor  Moder 
Vist  dybt  i  min  Broder, 
Hun  sørged  i  Jord  sig  hos  mig. 

293  Men  atter  opstande7i 
Hun  er  i  mit  Bryst, 
Jeg  atter  paa  Stranden 
Kan  stirre  med  Lyst ; 
Paa  Sunde  og  Bælte. 
Der  frede  om  0, 

Som  Danemarks  Helte, 
Der  aldrig  skal  dø: 
De  hi?nmetbtaa  Løver, 
Hvem  ingen  berøver 
Ret  længe  Rav-Hjærterne  smaa. 

294  ,.Vel  mødt!  (under  Klinten 
De  sjunge  lidt  hult,) 

Som  Gnisten  i  Flinten 
Han  havde  dem  skjult; 
Men  ve  den,  som   vover 
At  sværte  vort  Kridt! 
En  Streg  slog  vi  over 
Det  sorte  paa  hvidt, 
wSaa  atter  paa  Søen 
Fortoner  sig  Møen 
Med  Sommer-Spir  kridende  hvid. 

295  „Løb  du  ind  paa  Øen, 
Ad  gamle  Susaa, 

Og  bad  dem  i  Søen, 
De  Rav-Hjærter  smaa! 
Maar   Veland  dem  skuer, 
Han  kjæder  dem  end 
Med  funklende  Buer 
Til  Brosinga-Men, 
Som  Freja  med  Ære 
Højbarmet  skal  bære, 
Naar  Ottar  hun  favner  igjen. 

296  „  Vor  Vej  gaar  til  Rygen, 
Til  Arkona-Borg, 

At  kæmpe  med  Bygen, 
Som  voldte  vor  Sorg; 
Som  Ravne  og  Krager 
Fra  Svantevits  Bryst, 
Fløj  vendiske  Drager 
Mod  Danemarks  Kyst; 
Vi  gaa,  som  vi  sendes, 
Nu  Vinden  skal  vendes, 
Saa,  Svantevit!  skjælv  for  din  Borg!"^) 


^)  [V.  289-96  have  Hensyn  til  Ingemann^  med  Henblik 
paa  hans  af  Udenlandsrejsen  paavirkede  Digtning  i  „Rejselyren'' 
1820  og  hans  aandelige  Hjemkomst  i  „Valdemar  den  store*'  1824. 
Jfr.  V.  229  f.  her  foran.  —  Ingemanns  „Vendiske  Gudelære"  fra 
1824  er  senere  end  „Nyaars-Morgen"'.  Se  „Grundtvig  og  Inge- 
mann", S.  28,  31 — 32.] 

X. 

297  Guds  Fred !  hvor  I  bygge, 
Paa  Mark  og  paa  Fjæld, 

I  Bøgenes  Skygge 
Ved  Elvenes  Væld! 
Guds  Fred  over  Skoven, 
Hvor  Stammerne  staa! 
Guds  Fred  over  Voven, 
Hvor  Snækkerne  gaa. 
Som  ankre,  som  flage 
Paa  festlige  Dage, 
Som  end  tone  Fædrenes  Flag! 

298  Guds  Fred,  som  den  fandtes 
I  ^)  Fædrenes  Barm, 

Guds  Fred,  som  den  vandtes 
Ved  Frelserens  Arm, 
Guds  Fred,  som  den  troner, 
Hvor  Kjærlighed  bor, 
Guds  Fred,  som  den  toner 
I  Hytter  af  Jord, 
Som  selv  jeg  den  nyder,  — 
Jeg  ønsker  og  byder 
Nu  Brødre  og  Frænder  i  Nord. 

299  Guds  Fred  og  god  Morgen, 
Paa  Mark  og  paa  Fjældl 
Forvunden  er  Sorgen, 
Mig  pinte  i  Kvæld: 

I  Midnattens  Mørke, 
Da  Helhanen  gol, 


')  [„Ved";  jfr.  V.  2  i  dette  Digt.] 

Da  Mulmet  i  Styrke 
Sig  værged  mod  Sol, 
Da  Natten  med  Dagen, 
Mikael  med  Dragen, 
Mig  tyktes  at  kæmpe  om  Nord. 

300  „Gak  ud!  (siger  Aanden,) 
Forkynd,  hvad  du  sér: 
Hvordan  efterhaanden 

I  Hytter  af  Ler 
Et  Orgel  der  bygges 
Med  Piber  af  Straa. 
Med  Fjedre  det  lykkes 
At  lege  derpaa; 
Hvad  end  der  kan  hændes, 
Med  Tiden  fuldendes 
Skal  dog,  hvad  med  den  er  begyndt, 

301  ,. Forkynd,  over  Skoven 
Jeg  skaber  nu  Dag! 
Forkynd,  at  paa  Voven 
Nu  toner  jeg  Flag. 
Som  Danebrog  tegnet. 
Med  blomstrende  Stav, 
Med  Kæmper  omhegnet, 
Som  vandre  paa  Hav, 
Med  Lyn  i  hvert  Hjørne, 
Som  rækker  fra  Ørne 

Til  Ormen  paa  Storhavets  Bund! 

302  „Forkynd,  at  af  Birke 
Jeg  bygger  i  Hast 

Et  Tag  paa  den  Kirke, 
Hvor  Lægterne  brast! 

Forkynd,  at  jeg  tækker 
Med  Flæg-  og  med  Bark, 
Som  Stormen  ej  knækker, 
Paa  Fjæld  og  paa  Mark! 
Forkynd,  at  jeg   tænder 
En  Kjærte,  som.  brænder, 
Trods  Vandet,  i  Bølgernes  Skjød! 

303  „Forkynd,  at  af  Aske 
Jeg  skaber  en  Fugl. 
Som  skal  overraske 
Hvert  Øre  i  vSkjul: 
Som  skal  overstemme 
Med  sammenlagt  Røst 
Hver  Lyd,  der  har  hjemme 
I  Menneskebryst, 

Saa  Verden  skal  lære, 
At,  Herren  til  Ære, 
Har  Graven  den  højeste  Rest! 

304  „Forkynd,  at  nu  gj ælder 
Paa  Marken  ej  mer 

De  ranglende  Bjælder, 
Om  ogsaa  det  sner; 
Thi  Fuglen  fra  Graven, 
Som  Aske  saa  graa. 
End  sjunger  i  Haven, 
Naar  Slæderne  gaa, 
Og  liflig  det  klinger, 
Naar  Rim  han  af  Vinger 
Nedryster  i  levende  Løv! 

305  „Forkynd,  at  man  snyder 
Forgjæves  sin  Praas, 

For  Vidskabens  Dyder 
At  trylle  i  Vaas: 
Forgjæves,  naar  Solen 
Alt  synlig  oprandt, 
Man  hvisker  i  Skolen, 
Det  er  ikke  sandt; 
Om  Praasen  man  tænder 
I  begge  dens  Ender, 
Man  gjør  dog  ej  Dagen  til  Nat! 

306  „Forkynd,  at  af  Skolen 
Der  gjøres  nu  brat 

Det  Værksted  for  Solen, 
Du  skimted  i  Nat: 
Hvor  billedlig  Aanden 
Opstaar  af  sin  Grav 
Og  styrer  i  Haanden 
Den  stemplede  Stav 
Til  Runer  at  riste, 
Som  aldrig  kan  briste. 
Fer  Stenen  fornægter  sig  selv ! 

307  „Nu  Solen  fra  Østen 
Vil  krone  sit  Aar, 

Saa  hver  faar  nu  Høsten, 
Som  han  havde  Vaar: 
De  høste  ved  Jorden, 
Som  Sol  pløjed  næst, 
De  høste  i  Norden, 
Hvad  hver  huger  bedst; 
De  høste  med  Næve, 
Som  pløjed  med  Ræve, 
De  stryge  kun  Benradens  Le. 

308  „Hvo  ikkun  paa  Blade 
Og  Blomster  gav  Agt. 
Han  samler  i  Lade 
Kun  Skyggen  af  Pragt; 
Hvo  Kornet  har  mejet 
Til  Foring  paa  Stald, 
Af,  hvad  han  har  hejet, 
Maa  leve  paa  Hald; 
Hvo  grædende  saade, 

Med  Haab  paa  Guds  Naade, 
Kun  den  høster  hundrede  Fold. 

309  ,.Der  kommer  en  Vinter, 
Dog'  luner  det  end 

Bag  Klipper  og  Klinter. 
Hvor  Kridtet  blev  Pen; 
Thi  dér  under  Skyer 
Er  Nord-Lyset  tændt, 
Som  lyser  og  lyer, 
Hvor  bedst  det  blev  kjendt; 
Og  aldrig  en  Vaage 
Skal  fattes  den  Maage, 
Der  sjunger,  naar  Slæderne  gaa. 

310  ,.Der  kommer  en  Time, 
Der  kommer  en   Jul,^) 
Da  noget  vil  rime, 
Som  end  leger  Skjul; 
Da  flyve  med  Maagen, 
Hvo  Livet  har  kjært, 
Fra  Marken  til  Vaagen, 
Om  end  det  er  sært! 


^)  [Forf.  har  i  sit  Exemplar  anmærket:  „Bjærgtroldenes".] 

For  Fædre  at  f elge, 
Saa  jiej  over  Bølge 
Man  fer  jo  fra  Mark  og  fra  Dal, 

311  „Som  Kæmperne  sære, 
Med  Sagn  og  med  Sang 
Man,  Herren  til  Ære, 
vSkal  flygte  en  Gang, 
Alt  som  det  i  Drømme 
For  Øje  dig  stod, 

Da  Ark  du  saa'  svømme 
Ved  Bøgenes  Rod; 
Guds  Timer  og  Dage 
Gaa  frem  og  tilbage, 
Gak  aldrig  i  Rette  med  ham! 

312  „Mens  IMarkerne  bølge 
Med  staaende  Korn, 
Mens  Fuglene  følge 
Det  gamle  Skov-Horn, 
Mens  Krønniken  rækkes 
Og  tækkes  de  smaa. 
Om  Dagen  end  stækkes, 
Og  Slæderne  gaa,  — 
Syng  lavt  over  Skoven, 
Syng  højt  over  Voven: 

Guds  Fred  over  Folket  i  Nord!!^^ 

[Tillæg. 

I  Forfatterens  Haandskrift  er  for  det  første  bevaret  en  Del  af 
Udkastene  til  selve  Kvadet,  med  talrige  Afvigelser  og  hele  Vers, 
som  ikke  medtoges  i  den  trykte  Text.  Et  helt  lille  Afsnit  om 
Nordens  Svaner,  som  ikke  kom  til  Anvendelse  i  Kvadet,  med- 
deles her  efter  som  et  eget  Digt  Nr.  44.  Af  andre  forbigaaede 
hele  Strofer  kan  her  anføres  denne  mellem  V.  3  og  3: 

Alt  andet  paa  Jorden 
Mon  have  sin  Tid, 
Som  Solskin  og  Torden, 
Som  Hvile  og  Strid; 
Men  Freden  i  Vaande, 
Som,  rejst  af  sin  Grav, 
Med  Kjærligheds  Aande 
Os  Frelseren  gav, 
De7i  voxer   og  vendes 
Kun  for  at  fuldendes 
[For  evig]  i  Faderens  Skjød. 

To    Vers,    som    der    ikke   kan    anvises    nogen    Plads   i    det    færdige 
Kvad  (med  det  sidste  af  dem  jfr.  dog   V.    103),  ere   disse: 

Ja,  hør  du  mig,  Bue! 
Som  gjaldende  brast, 
Der  svigefuld  Lue 
Sig  slynged  Om  Mast, 
Da  Kæmper  fuld  mange 
Nedstege  til  Hel, 
Da  Ormen  hin  lange 
Blev  vunden  i  Kvæld, 
Saa  Kongen  lod  sige, 
At  Klippernes  Rige 
[Med  Buen]  ham  brast  under  Haand. 

Ja,  hør  du  mig,  Konning 
I  Skyggernes  Rige  ! 
Du  Søn  af  en  Dronning, 
Af  Sol,  maa  jeg  sige! 

Min  Drot  har  du  været 
I  Asgaard  en  Gang, 
Som  Drot  har  dig  æret 
Min  Strid-Skøgul-Sang; 
Men  her.  hvor  vi  bygger 
I  Niffelhjems  Skygger, 
Her  gj ælder  ej  [Byrd  eller]  Rang. 

For  det  andet  indeholder  Forf.'s  efterladte  Haandskrift  to  tidligere 
Titelblade  og  lYlegnelser.  Ældst  er  Titelen:  yUrim  eller  Himmel- 
Lysene  paa  Jorden,  betragtede  af  N.  F.  S.  G.  —  Lys  er  alt  det, 
som  aabenbarer  (Ef.  V.  13)."  Hertil  hwer  denne  Tilegnelse: 
j.Bibelens  og  al  Sandheds  uskrømtede  Ven.  Svend  Borchman  Hers- 
leb,  Professor  i  Teologien  ved  Frederiks-Universitetet  i  Kristiania, 
tilegnes  disse  Betragtninger  broderlig  af  Forfatteren."  Og  hertil 
slutter  sig  dette  (maaske  kun  begyndte)  Fortalerim: 

Til  mine  gamle  godvillige  Læsere. 

Guds  Fred!  hvor  I  bygge, 
Paa  Mark  og  paa  F^jæld, 
I  Bogenes  Skygge, 
Ved  Klippernes  Væld! 
Guds  Fred,  som  jeg  nyder, 
Den  ønsker  og  byder, 
Som  alle  og  hver. 
Jeg  eder  især. 

Guds  Fred,  som  den  fandtes 
I  Fædrenes  Barm, 
Guds  Fred,  som  den  vandtes 
Ved  Frelserens  Arm, 
Guds  Fred,  som  den  toner, 
Hvor  Kjærlighed  troner, 
Hvor  lægt  er  hvert  Brud, 
Den  skjænke  os  Gud! 

Alt  andet  paa  Jorden 
Maa  have  sin  Tid, 
Som  Solskin  og  Torden, 
Som  Hvile  og  Strid; 

Lad  storme,  lad  suse! 
Lad  Bølgerne  bruse! 
Dog  Bod  for  hvert  Brud 
Har  Freden   med  Gud. 


En  senere  Titel  er  denne:  ,.Nyaars-Morgen,  med  Blik  paa  det 
forbigangne  og  tilkommende,  af  N.  F.  S.  G.  —  Saa  sagde  den 
Herre  Herre  til  disse  Ben:  Se,  jeg  vil  lade  komme  Aand  i  eder, 
og  I  skal  leve  (Esekiel)."  Hertil  slutter  sig  denne  Tilegnelse: 
„Alle  velvillige  Læsere,  men  især  Lynildsmanden  Henrik  Steffens, 
min  Vækker  og  Frænde,  den  kristelige  Teolog  Svend  Borchman 
Hersleo.  mit  store  Savn,  og  Sangeren  efter  Danmarks  Hjærte  Bern- 
hard Severin  Ingemann,  min  broderlige  Ven,  kjærligst  tilegnet  af 
Forfatteren." 

For  det  tredje  forefindes  fra  Forf.'s  Haand,  med  Titelen  ,,Glar- 
Øjne  til  Nyaars-Morgen''' ,  en  færdig  og  renskreven  bogstavordnet 
Række  af  Oplysninger  til  Digtet,  i  Smag  med  Oplysningerne  bag 
i  ..Krønnikerim",  samt  Begyndelsen  til  en  i  en  helt  anden  Tone 
holdt  Omarbejdelse  af  disse  „Glarøjne",  som  aabnes  med  en  yBag- 
tale'-'- ,  men  afbrydes  allerede  ved  Enden  af  Bogstavet  B.  Disse  to 
Aktstykker  ere  vel  af  Interesse ,  men  tør,  paa  Grund  af  den  Plads 
af  c.   to  Ark,  de  vilde  optage,  ikke  her  meddeles.] 


44.     [Nordens   Svaner.] 

.  (1824.) 

[Dette  hidtil  utrykte  Digt  udgjør  en  Del  af  de  bevarede  Udkast  til 
Ny  aar  s-Mor  gen,  hvorom  her  foran  S.  271.  De  24  Strofer  findes  dér, 
følgende  efter  Kvadets  V.   221: 

>  Nu  saa'  jeg  de  Fiske, 

Der  synge  til  sidst, 
Hvorom  hørtes  hviske 
Den  lille  paa  Kvist: 
Med  Havet  til   Vugge, 
Med  Himlen  til  Grav, 
For  barnlige  Sukke 
Gud  Døds-Sang  dem  gav; 

De  nordiske  Svaner,  ^) 
Med  bølgende  Baner, 
Som  flyve  i  Paradis  ind.] 


1  hellige  Vover, 
Som  Nornernes  Kor 
Hendansede  over 
Fuld  aarle  i  Nord, 
Dér  Odin  i  Drømme, 
Dér  Hugin  dem  saa'. 
Dér  skulde  de  svømme, 
Til  Ravne  forgaa: 
Til  Ygdrasil  Fugle 
Ej  mere  kan  skjule, 
Til  Storken  afbryder  dens  Top.^) 

De  lytted  fuld  gjærne 
Til  Valfaders  Ravn, 
Og  Svan  ^)  i  sin  Hjærne 
Til  alting  fandt  Navn; 
Men  Svanild^)  den  Tale 
Dog  tyktes  for  kold: 
Hun  elsked  den  Svale, 
Der  svang  sig  saa  bold, 
Trods  Sneen,  af  Dvale, 
Om  Sommer  at  tale, 
vSkjønt  mere  ej  mægtede  den. 


^)  [Svanerne  i  Nornedammen  her  som  Billed  for  Nordens, 
særlig  Danmarks,  poetiske  Folkesjæl.]  ^)  [Storken  er  helt  igjen- 
nem  dette  Digt  Billed  for  Kristendommen,]  ^)  [„Svan"  og  „Svanild" 
her  som  Han  og  Hun  af  Nornesvanerne:  som  det  mandlige  og 
det   kvindelige  Element  i  Nordens   (Danmarks)   poetiske  Folkesjæl.] 

Kun  Storken  paa  Vinge 
Fuld  højt  over  Jord 
Det  mægted:  at  bringe 
En  Sommer  til  Nord; 
Dem  lysted  at  høre 
Paa  Fuglen  fra  Øst: 
Den  Svan  gav  sit  Øre, 
Og  Svanild  sin  Røst; 
Da  hørtes  paa  Voven, 
Da  toned  i  Skoven 
De  liflige  Nattergal-Slag. 

Af  Alderdoms  Tynge 
De  Svaner  ej  dø, 
Men  kun  sig  forynge 
I  bølgende  Sø; 
Og,  hvad  de  end  glemme 
I  Fældetid  sær, 
De  snart  igjen  nemme, 
Paa  Vraggodset  nær; 
Thi  hver  Gang  en  Lyde 
Med  Hammen  de  skyde. 
Og  hver  Gang  de  vinde  en  Fjer. 

Hvad  først,  naar  de  fælde, 
Ad  Glemme  dem  gaar, 
Som  tunge  af  Ælde, 
Er  Sangfugle-Kaar; 
Naar  Vingerne  stækkes, 
De  synke  paa  Vand, 
Som  trindt  dem  der  kjækkes, 
De  kjække  paa  Stand; 
Og  alle  Folk  sige: 
Hvad  end  de  er  lige, 
I  Grunden  de  er  dog  kun  Gæs. 

18* 

Bestandig  de  frygte 
At  blive  til  Rov 
For  Ræven,  hvis  Rygte 
Er  gammelt  i  Skov; 
Naar,  tunge  af  Ælde, 
De  synke  fra  Sky, 
Naar  Fjedre  de  fælde 
Og  dunes  paa  ny, 
Han  lusker  om  Bredde, 
Da  flygte  de  rædde 
Og  stride,  som  Gæs,  kun  med  Skrig. 

I  ældgamle  Dage, 
Jeg  kommer  i  Hu, 
Da  Svan  og  hans  Mage 
Var  spæde  endnu, 
Med  Rævens  Betvinger 
De  gjorde  en  Pagt, 
For  under  hans  Vinger 
At  tages  i  Agt; 
Men  af  et  Uhyre 
I  Domme  fuld  dyre 
De  kjøbte  sig  Løfter  af  Vind. 

Valravnen  ^)  sin  Rede 
Da  havde  i  Nord, 
Man  skjalv  for  hans  Vrede 
I  Luft  og  paa  Jord; 
Med  Højhed  paa  Tunge 
Og  Lavhed  i  Sind 
Han  daared  de  unge 
Som  hvirvlende  Vind, 

';  [Valravnen  er  Nordens  vilde  Hedenskab.] 

Ved  Hegn  dem  at  love 
P'or  majgrønne  Skove 
Mod  Trane,  mod  Grif  og  mod  Ræv. 

„Hos  mig  skal  I  linde 
En  Ven  uden  Svig, 
Saa  sandt  kun  i  Blinde 
I  stole  paa  mig; 
Ved  mig  skal  I  vinde 
Langt  mer,  end  I  saa', 
Saafremt  kun  i  Blinde 
I  lide  derpaa; 
For  Pagten  at  sande, 
Mit  Blod  vil  jeg  blande 
Med  eder  i  Stalbroderskab." 

Saa  tåled  med  Liste, 
Med  Skalk  under  Skind, 
Den  Valravn,  som  vidste 
At  skuffe  med  Vind; 
Og  Svanerne  daared 
Hans  snedige  Ord: 
Til  Værge  de  kaared 
Den  vise  i  Nord 
Og  loved  at  følge 
I  Luft  og  paa  Bølge 
I  Blinde  hans  Raad  som  et  Bud. 

Med  Næbbet  fuldtakked 
Dem  Ravnen  for  Sand, 
Med  Smil  han  udhakked 
Hvert  øje  paa  Stand, 
Saa  ret  de  i  Blinde 
Langt  mer,  end  de  saa', 

Ved  ham  kunde  vinde 
Og  lide  derpaa, 
Saa  ret  de  i  Blinde 
I  ham  kunde  finde 
En  Ven,  der  stod  stift  paa  sit  Ord. 

Ej  knurre  de  turde, 
Men  klynkede  dog; 
Valravnen  til  Orde 
End  rænkefuld  tog: 
„Til  gode  I  holde 
Mig  Skinnet  af  Svig! 
Thi  Nornerne  volde 
En  underlig  Krig, 
Saa  de,  som  den  føre, 
Nødvendig  maa  røre 
Ved  Vennernes  Øjesten  øm. 

„Jeg  sattes  til  Værge 
For  Fugle  i  Nord, 
Hvor  alle  vil  hærge, 
Saa  Faren  er  stor; 
Omsonst  har  jeg  Vinger, 
Hvis  ikke  i  Smug 
Jeg  har  paa  hver  Finger 
Et  Øje  til  Brug; 
Og  tage  med  Liste 
Man  maa,  hvad  ej  miste 
Vil  den,  man  har  inderlig  kjær. 

„At  for  Øjeblikket 
I  tabe,  er  vist; 
Men,  efter  Bestikket, 
I  vinde  til  sidst: 

I  Sky  paa  sin  Hylde 
Er  Øje  som  Lyn, 
Og  evig  jeg  skylde 
Vil  eder  mit  Syn, 
Med  eder  det  dele 
I  Kraft  af  det  hele, 
Saa  blander  man  virkelig  Blod." 

Af  giftige  Lunger 
Saa  gjorde  han  Vind, 
Mens  i  sine  Unger 
Han  tryllede  ind, 
Fuld  lystig  til  Mode, 
Hvad  listig  han  stjal: 
De  Øjne  fuld  gode, 
Som  tindre  paa  Val, 
Saa  blindfødte  Unger, 
Til  troløse  Tunger, 
Paa  alting  i  Verden  fik  Syn. 

Med  For-Hug  og  Minde 
Han  sej  led  sin  Sø, 
Lod  Svaner  i  Blinde 
Sig  sno  under  0; 
Som  til  deres  bedste, 
Han  med  sine  Børn 
Uddrog,  for  at  gjæste 
Den  vældige  Ørn  ^) ; 
Han  sejred  og  segned, 
Hans  Unger  tilegned 
Sig  Ørnens  Højsæde  og  Krans. 

^)  [ørnen  er  det  kejserlige  Rom.] 

Ej  nem  er  at  samle 
Den  Saga  i  Hast 
Om  Svanerne  gamle, 
Hvis  Øjesyn  brast: 
Hvor  derved  dem  voldtes 
wStor  Nød  og  Foragt, 
Hvordan  de  opholdtes, 
Med  Norner  i  Pagt, 
Paa  langtrukne  Bane 
Ved  Grif  og  ved  Trane  ^), 
Ved  Storken  fra  Libanons  Skov. 

Kun  det  er  at  melde. 
Hvoraf  ganger  Ry: 
At  Fjedrene  fælde 
De  maatte  paa  ny, 
Da  Høsten  sig  nærmed, 
Og  Asken  blev  hul. 
Da  Solsorter  sværmed, 
Og  Bøgen  blev  gul. 
Da  Griffen  og  Tranen 
Ved  Porsen  og  Granen, 
Udvaagede,  fulde  i  Slum. 

Af  Niffelhejms  Porte, 
Trods  Dagen,  udskred 
Da  Natten  hin  sorte 
Og  Solen  bestred; 
Mod  Himlen  med  Styrke 
Paa  Vinger  den  for, 
Og  Mage  til  Mørke 
Ej  saaes  paa  Jord; 

^)  [Griffen  og  Tranen  maa  betegne  de  to  andre  nordiske  Folke- 
stammer, tillige  med  Nordens  mindekjære  Videnskabelighed  paa 
Island.] 

Thi  kulsort  for  Øje 
Stod  Sol  i  det  høje, 
Og"  mørkerød  Maanen  som  Blod. 

Da  Himmelens  Fugle 
Sank  døde  til  Jord. 
Kun  Ugle  med  Ugle 
Sang  lystig  i  Kor 
I  Mark  og  i  Skove, 
Paa  Sten  og  paa  Straa: 
„Naar  Sværmerne  sove, 
De  kloge  opstaa; 
Lad  Himlen  kun  graane! 
Vi  Lyset  ej  laane : 
Vi  eje,  vi  ere  det  selv."  ^) 

Da  mylrede  Trolde 
Af  Bakkerne  ud 
Og  tede  sig  bolde 
Med  gloende  Skud; 
Mod  Sol  i  det  høje. 
Mod  Maanen  de  skød, 
Hver  havde  til  Øje 
En  gnistrende  Glød; 
Ja,  Flinten  og  Staalet, 
Hvad  de  havde  stjaalet, 
Forkyndte  med  Jubel  i  Sky.  '^) 

Da  hult  fra  hvert  Hjørne 
I  Sky  det  gjenlød 


')  [De  to  sidste  Vers  omhandle  Latineriet  og  den  »^jenopstandne 
„Klassicitet"'  med  al  dens  Selvklogskab,]  -)  [Det  er  Ilden,  som 
Sten  og  Staal  prale  af  at  have  stjaalet  fra  Himlen;  Troldene  be- 
tegne den  moderne  Vantro,  følgende  i  Latineriets  Spor.] 

Af  Ulve  og  Bjørne, 
Som  Baasene  brød; 
Da  Muldvarpen  pløj  ed, 
Og  Klimpen  forgik, 
Og  Ræven  ophøj  ed 
Dens  grundige  Blik 
Og  tog  den  til  Ægte, 
For  paa  den  at  slægte, 
Naar  begge  de  blev  til  ét  Kjød.  ^] 

Saa  havde  han  bejlet 
Til  Gæssene  graa, 
Og  Pagten  beseglet 
Med  Kys,  som  forslaa; 
Saa  bejled  han  længe 
Til  Svaner  i  Løn, 
Lod  haanlig  dem  hænge, 
Som  Bær  udi  Røn, 
Hvor  ej  over  Bølge 
Han  kunde  dem  følge, 
Men  lured  paa  Fælding  og  Fald. 

De  Svaner  saa  blinde. 
Da  Uglerne  sang. 
Det  snart  gik  af  Minde, 
Hvad  højere  klang: 
De  lod  sig  indbilde, 
At  Sang  var  kun  Stads, 
Og  Nornernes  Kilde 
Kun  bølgende  Fjas, 


^)  [Ulve  og  Bjørne:  de  vilde  selviske  Kræfter,  løsladte  i 
Revolutjonen;  Muldvarpen:  den  vantro  Videnskab;  Ræven:  Fanden 
selv.] 

At  Vildgæs  og  Svaner, 
At  Spurve  og  Traner, 
I  Ægg"et,  i  Grunden,  er  ét. 


45.     De  levendes  Land. 

(1824.) 

[Dette  højt  beaandede  religjese  Digt  gj angives  her  efter  Forf.'s 
oprindelige  Manuskript,  der  ganske  vist  er  fra  1824.  I  en  noget  ændret 
og  udvidet  Form  blev  det  forst  trykt  1832  i  Tillægget  til  L.  C. 
Hagens  „Historiske  Salmer  og  Rim" ;  optrykt  derfra  i  G. 's  Salmer 
og  aandelige  Sange,  IV,  Nr,  214.  En  stærkt  forkortet  Form  af 
Digtet,  fra  1853  af  anvendt  som  Kirkesalme,  er  optagen  i  sidstnævnte 

Værk,  IV,  Nr.  215.] 


Jeg  kj ender  et  Land, 
Hvor  Haaret  ej  graaner,  og  Tid  har  ej  Tand, 
Hvor  Solen  ej  brænder,  og  Bølgen  ej  slaar, 
Hvor  Høsten  omfavner  den  blomstrende  Vaar, 
Hvor  Aften  og  Morgen  gaa  altid  i  Dans 

Med  Middagens  Glans. 

O,  dejlige  Land, 
Hvor  Glasset  ej  rinder  med  Taarer  som  Sand, 
Hvor  intet  man  savner,  som  Ønske  er  værd, 
Hvor  def  ikkun  fattes,  som  smertede  her! 
Hvert  Menneske  søger  med  Længsel  i  Bryst 

Din  smilende  Kyst. 

Forjættede  Land! 
Du  hilses  i  Morgenens  spejlklare  Strand, 
Naar  Barnet  mon  skue  din  Skygge  fuld  skjøn 
Og  drømmer,  du  findes,  hvor  Skoven  er  grøn, 
Hvor  Barnet  kan  dele  med  Blomster  og  Siv 

Sit  Smil  og  sit  Liv. 

O,  flygtige  Drøm 
Om  Evigheds-Øen  i  Tidernes  Strøm, 
Om  Templet  for  Glæden  i  Taarernes  Dal, 
Om  Halvgude-Livet  i  Dødninge- Sal! 
Med  dig  fra  de  fleste  henfarer  paa  Stand 

De  levendes  Land. 

O,  skuffende  Drøm! 
Du  skinnende  Boble  paa  Tidernes  Strøm! 
Forgjæves  dig  Skjalden,  med  Mund  0%  med  Pen, 
Af  glimrende  Skygger  vil  skabe  igjen; 
Naar  Skyggen  er  ligest,  da  hulke  de  smaa, 

Som  stirre  derpaa. 

Fortryllende  Drøm 
Om  Evigheds-Perlen  i  Tidernes  Strøm! 
Du  gjækker  de  arme,  der  søge  omsonst, 
Hvad  Hjærtet  begjærer,  i  Billed  og  Kunst, 
Saa  varigst  de  kalde,  hvad  sikkert  forgaar 

vSom  Timer  og  Aar. 

O,  Kjærligheds  Aand! 
Lad  barnlig  mig  kysse  din  straalende  Haand, 
vSom  rækker  fra  Himlen  til  Jorderigs  Muld 
Og  rører  vort  Øje  med  Fingre  som  Guld, 
Saa  blaalig  sig  hæver  bag  buldrende  Strand 

Det  dejlige  Land! 

O,  himmelske  Navn, 
Som  aabner  for  vores  din  hellige  Favn, 
Saa  Aanden  usmittet  kan  røre  ved  Støv 
Og  levendegjøre  det  visnede  Løv! 
O,  lad  mig  nedknæle  saa  dybt  i  mit  Ler, 

At  Gud  mig  kun  ser! 

O.  Vidunder-Tro, 
Som  slaar  over  ].)ybet  den  hvælvede  Bro, 
Der  Isgangen  trodser  i  buldrende  Strand, 
Fra  Dødningehjem  til  de  levendes  Land! 
Sid  lavere  hos  mig,  du  højbaarne  Gjæst! 

Det  huger  dig  bedst. 

Letvingede  Haab! 
Gudbroder,  gjenfødt  i  den  hellige  Daab! 
For  Rejserne  mange  til  Landet  bag  Hav, 
For  Tidender  gode,  for  Trøsten,  du  gav, 
Lad  saa  mig  dig  takke,  at  Glæde  jeg  ser, 

Naar  Haab  er  ej  merl 

O,  Kjærlighed  selv! 
Du  rolige  Kilde  for  Kræfternes  Elv! 
Han  kalder  dig  Fader,  som  løser  vort  Baand, 
Al  Livskraft  i  Sjælen  er  Gnist  af  din  Aand; 
Dit  Rige  er  dér,  hvor  man  Død  byder  Trods; 

Det  kommer  til  os! 

Vor  Fader  saa  huld! 
Du  gjærne  vil  trone  i  Templet  af  Muld, 
Som  Aanden  opbygger  i  Midlerens  Navn, 
Med  rygende  Alter  i  Menneske-Favn, 
Med  Himmellys-Bolig  af  Gnisten  i  Løn, 

Til  dig  og  din  Søn. 

O,  Kristelighed! 
Du  skjænker  vort  Hjærte,  hvad  Verden  ej  véd; 
Hvad  svagt  vi  kun  skimte,  mens  Øjet  er  blaat, 
Det  lever  dog  i  os,  det  føle  vi  godt; 
Mit  Land,  siger  Livet,  er  Himmel  og  Jord, 

Hvor  Kjærlighed  bor. 


46.     Sigersted. 

Af  Axels   Drape. 
(1824.) 

[Trykt  i  Nyeste  Skilderi  af  Kbhn.  1824,  Nr.  89  f.  6te  Novbr.  Jfr. 
Ytringer  om  dette  Digt  i  Grundtvigs  og  Ingemanns  Brevvexling, 
1882,  S.  45  og  49.  —  I  Forf.'s  Haandskrift  er  bevaret  et  Udkast, 
med  Overskrift  -»Arkona  eller  Axels  Drape''\  som  kun  indeholder 
det  meste  af  det  trykte:  fra  ferrite  Vers:  „Der  ligger  en  Bjælke 
paa  Sigersvold"  til  og  med  det  næstsidste  af  de  trykte:  „Liflig  af 
Sund  mon  Sol  opstaa".  Her  fattes  altsaa  hele  Rammen  i  V.  I -4 
og  Slutningsverset;  saa,  med  Undtagelse  af  Overskriften  „Arkona", 
yder  dette  Haandskrift  intet  Svar  paa  Ingemanns  Spørgsmaal  om 
Planen  med  det  hele.] 


Ferunt  puellam  post  fata   diu    conspectam   noctibus    ad    ignem 
sedere,  cæsariemqve  comere,  et  in  hunc  usqve  diem  durare  visionem. 

(Krantzius.) 

Hr.  Axel  han  rider  fra  Roskild  By, 

Hvi  færdes  den  Herre  saa  silde? 

I  Roskild  han  fandt  ikke  Nattely, 

Og  Gildet  ham  huede  ilde. 

Hvor  Gjæsterne  skjænked  sig  selv  med  Blod 

Og  bænked  i  Støvet  den  Herre  god!^) 


^)  Danmarks  Kr^nnike,  3dje  Del,  S.   186-89. 

Hr.  Axel  han  kommer  til  Sigersted, 
I  Fjennesløv  hviler  Fru  Inge, 
Han  sporer  sin  Ganger,  den  Helt  uræd, 
Ej  mere  den  mægter  at  springe; 
Han  iler  saa  saare,  som  sagt  det  var: 
I  Fjennesløv  finder  du   Valdemar. 

Hr.  Axel  han  mejer  et  Skaar  med  Sværd, 
Med  Skriften  sig  selv  han  betvinger; 
Den  Ridder  han  er  ej  en  Bønne  værd, 
Som  ynkes  ej  over  sin  Springer; 
Han  klapper  den  raske,  af  Skum  saa  hvid: 
Gud  unde  os  begge  en  bedre  Tid! 

Det  er  i  den  hellige  Laurents-Nat, 

Navnkundig  af  Dannemænds  Kvide,  , 

Af  Dannemænds  Trøst  den  er  ej  forladt. 

Som  vover  paa  Himlen  at  lide;^) 

Det  mindes  Hr.  Axel.  da  ser  han  Syn, 

Der  lege  som  Drømme  og  slaa  som  Lyn. 

Der  ligger  en  Bjælke  paa  Sigers-Vold, 

Den  haver  kun  sørgelig  Farve, 

Den  laa  under  Mulde,  fra  Hedenold, 

Den  rørte  ej  Plov  eller  Harve; 

Men  Bonden,  som  pløjed  den  Vold  i  Fjor, 

Han  stødte  paa  Bjælken  i  Borgejord.  ^) 

Han  brugte  sin  Plovkjæp,  han  op  den  brød, 
Nu  kulsort  den  ligger  til  Skue, 
Er  selv  og  et  Kul  af  den  gamle  Glød, 
Som  blussed  i  Signelils  vStue; 

^)  Danmarks  Krannike,  3dje  Del,  S.  71-73.    ^)  Danmarks  Kren- 
nike,  2den  Del,  S.   122. 

Den  delte  med  hende  en  Dag  fuld  sur, 
Thi  selv  var  den  Bjælke  i  wSignes  Bur. 

Dér  ligger  den  Bjælke  med  Løndoms-Kaar, 

Dér  sidder  saa  faver  en  Kvinde, 

Med  blussende  Kinder  og  gule  Haar, 

Til  Leg  for  de  susende  Vinde; 

Thi  brydes  i  Stormen  og  stærken  Eg, 

Det  klinger  dog  kun  som  en  Strænge-Leg. 

Dér  sidder  den  Kvinde  ved  Midnatstid, 

For  hende  slet  ingen  er  bange: 

Som  levende  Folk  er  hun  rød  og  hvid, 

Og  nynner  paa  dejlige  Sange; 

I  wSpøgelse-Timen  hun  færdes  maa, 

Paa  Signe  dog  pege  med  Smil  de  smaa. 

Der  brænder  en  Lue  saa  rosenrød, 
Hvor  Signelil  sidder  paa  Tofte, 
Den  stiger  som  Blus  fra  klaren  Glød, 
Saa  højt,  som  den  slog  under  Lofte: 
Saa  højt,  som  der  var  i  det  Fruerbur, 
Hvor  Signelil  keg  over  Gladhjems  Mur. 

Hvor  ikke  man  véd  noget  bedre  Navn, 
Dér  Nord-Lys  man  kalder  den  Lue, 
I  Sigersted  hedder  den  Signes  Bavn, 
Som  blusser  hver  Nat  over  Tue, 
Men  slaar  ikkun  sjælden  saa  højt  i  Sky, 
At  deraf  som  Nord-Lys  gaar  viden  Ry. 

Til  Himmelen  blusser  den  Bavn  i  Nat, 
Saa  klart  var  den  aldrig  at  skue. 
Hvor  Signelil  reder  sit  Haar  saa  glat, 
Og  nynner  som  kurrende  Due; 

Da  Stjærnerne  blegned  for  Signes  Bavn, 
Paa  Læberne  smeltede  Habors  Navn. 

Da  Signelil  hørte  sin  Elskers  Navn, 

Flux  Øjnene  spilled  af  Glæde, 

Hun  kjærlig  udbredte  mod  ham  sin  Favn, 

Og  første  Gang  hørtes  hun  kvæde; 

Hun  kvad,  som  det  klinger  fra  Vaar  til  Vaar, 

Naar  Sommernats-Fuglen  i  Lunde  slaar. 

Da,  første  Gang  skaaret  for  Tungebaand, 
Til  Sang  blev  det  smeltende  Hjærte, 
Da  Signelil  kvad  i  sin  Habors  Aand, 
Om  Kjærligheds  straalende  Kjærte; 
Da  fandt  mellem  Is,  i  det  høje  Nord, 
Den  varmeste  Tone  sit  Løsnings-Ord. 

Hvad  Signelil  kvad  om  den  Himmelglød, 

Som  trodsed  de  Vintere  mange. 

Som  avled  den  Lue  saa  rosenrød, 

Der  gjæsted  de  liflige  Vange, 

Det  maa,  for  de  Øren,  hun  under  vel. 

Den  væne  gjentage  en  Sommerkvæld. 

Hvad  Signelil  kvad  om  de  Gnister  smaa, 

Som  ulmed  i  Løn  under  Aske, 

Og  Danemarks  Fjender  det  lod  forstaa: 

Til  Sejersang  er  de  for  raske, 

Det  høre,  hyo  Øre  har  for  den  Røst, 

Som  dæmpet  gjenlyder  i  Dværgebryst! 

Som  Sandhøjen  synker  i  Timeglar, 
Saa  daler  paa  Tofte  og  Bavnen: 
Det  er  nu  ej  længer,  alt  som  det  var, 
Med  Sommernats-Sangen  og  Favnen; 
V.  19 

Hun  synger  om  Savnet  af  Lys  og  Glød, 
Om  døende  Gnister  i  Arneskjød. 

Hun  synger  ej  længer  om  Gimle-Borg, 
Hvor  Lysalfer  lege  Guldtærning, 
Hun  synger  om  Oldingens  Børne-Sorg, 
Om  Vikinge-Svig  og  Misgjerning, 
Som  Havfruen  sang  over  Lig  i  Havn, 
Der  Danebrog  strøges  paa  Orlogsstavn. 

Om  Skjoldunge-Stammen,  som  har  det  Kaar, 
Den  skal  ikke  visne  paa  Borgen, 
Før  majgrønne  Skove  imod  den  gaar, 
Lavmælet  hun  synger  med  Sorgen; 
Thi  Vikingen  gjorde  med  Skoven  Pagt, 
Og  fik  saa  med  Skjoldunge-Stammen  Magt. 

Hun  synger  om  Slaget  ved  Sigersted, 
Da  Maanen  det  lysted  at  kvælde; 
Hun  synger  om  Kampen  ved  Susaa-Bred, 
Hvor  Blomsterne  brødes  med  Fjælde, 
Hvor  Vikinger  trodsed,  og  Kvinder  vandt, 
Men  Skjoldunge-Heltens  Glar  udrandt.  ^) 


Sigvald  sidder  i  Askekrog, 
Oldingen  fylker  paa  Tofte, 
Vennerne  faa  fra  Ungdoms-Tog 
Vove  vil  end  deres  Kofte, 
Brynjen  falder  dem  nu  for  tung, 
Kjærlighed  ene  er  evig  ung. 


^)  Danmarks  Krønnike,  2den  Del,  S.    122-26. 

Stakket  kun  er  det  Vaabenbrag, 
Vikinger  rase  paa  Valen, 
Ravende  staar,  ved  det  Nederlag, 
Tronen  i  Skjoldunge-Salen, 
Arvingen  strækker  paa  Bænk  sig  lad, 
Snorker  ved  Klingernes  Bane-Kvad. 

Sukkende  sidder  i  øde  Sal 
Blindfødt  den  gamle  Bilvise, 
Hjærtet  vil  briste  nu  brat  i  Kval, 
Ej  har  det  mer  at  forlise; 
Raabe  han  vilde,  og  mumler  kun: 
Sigvald!  du  sover  af  Hjærtens  Grund! 

Vikinger  rase  med  Ild  og  Sværd, 
Naaden  de  have  forsvoret, 
Mørk  er  Natten,  og  Vald-Brønd  nær, 
Danemarks  Skjold  gjennemboret; 
Skjoldungen  sover  alt  som  en  Sten, 
Han  er  en  Bul  uden  Rod  og  Gren. 

Alting  sover  i  Sigersted 
Trindt  om  den  gamle  Bilvise, 
Slukket  er  Lys  og  Lampe  med. 
Lykken  maa  Vikinger  prise ; 
Blod-Finken  sjunger  ved  Val-Brønd  højt, 
Fjennesløv  By  er  et  Blus  fuld  drøjt. 

Si^er  nedsynker  paa  Venne-Lig, 
Slumrende  i  deres  Midte, 
Pludselig  vaagner  med  Angestskrig 
Konninge-Barnet  Gyrite; 
Alle  det  trænger  til  Marv  og  Ben, 
Vækker  i  Hallen  da  Stok  og  Sten. 

19* 

Sigvald  Springer  fra  Bænken  op, 
Raaber,  saa  Væggene  ryste: 
Danemark!  hvor  er  din  Kæmpetrop? 
Skal  sig  nu  Vikinger  bryste? 
Trolde,  som  gaa  mellem  Træ  og  Bark, 
Skal  de  nu  raade  den  gamle  Mark! 

Luren  hænger  i  Kongehal, 

Haver  paa  Jorden  ej  Mage, 

Danemark  haver  ej  hørt  dens  Gjald, 

Siden  \  Fro  dentes  Dage; 

Ingen  blev  funden  i  Daners  Hjem, 

Som  kunde  blæse  den  Lur  med  Klem. 

Skjørt  er  blevet  det  gamle  Baand, 
Skjoldungen  famler  i  Mørke, 
Sætter  til  Mund,  hvad  ham  faldt  i  Haand, 
Støder  i  Luren  med  Styrke; 
Vikinge-Trolden  da  vorder  ræd, 
Brummer:  det  tordner  i  Sigersted. 

Hanen  galer  i  Morgengry, 

Ryster  med  tonende  Vinger, 

Luren  gjalder  end  højt  i  Sky, 

Lydt  for  hvert  Øre  det  ringer: 

Kan  man  af  Flinten  slaa  Ild  med  Staal, 

Sagtens  af  Daner  med  Bjarkemaal. 

Alle  nnder  det  sært  i  Hu : 
Bjarkemaal  sjunge  de  døde; 
Kvinder  og  Mænd  de  kappes  nu, 
Kappes  om  Æren  at  bløde: 
Sjunge  maa  Fuglen  i  Fruerbur 
Aldrig  om  Nid  mod  Frodes  Lur. 

Vikinge-Drotten  er  flygtet  ræd, 
Det  gjør  ej  stolte  Bersærker: 
Trodsig  de  fylke  ved  Susaa-Bred, 
Bredt  under  pralende  ^Mærker, 
Skære  i  Skoven  sig  hver  en  Stok, 
Mør  vil  de  prygle  den  Bonde-Flok. 

Sigvald  drager  i  Marken  ud, 
Sær  er  hans  Fylking  at  skue: 
Hist  en  pjaltet,  og  her  en  prud, 
Fork  mellem  Slynge  og  Bue; 
Bondemand!  er  ej  til  Rør  og  Flæg, 
Som  de  nu  voxe,  din  Segl  for  væg. 

Stakket  er  ikke  det  Vaabenbrag, 
Alle  vil  dø  eller  vinde, 
Blod  gaar  i  Strømme  den  lange  Dag, 
Dog  er  der  mer,  som  vil  rinde; 
Sværdene  tyssed  i  Dage  to, 
Kæmperne  alle  da  kom  til  Ro. 

Silde  det  bliver  den  anden  Dag, 
Ej  er  om  Fylking  at  tale, 
Sigvald  skifter  med  Hakon  Slag, 
Ej  kan  af  Sejren  de  prale: 
Begge  de  slaa  med  døve  Sværd 
Sidste-Manden  af  Uvens-Hær. 

Solen  synker  i  Store-Bælt, 

Sukkende  sidder  Bilvise, 

Skjoldungen  sank  som  Skjold,  som  Helt, 

Ham  skal  og  Skjaldene  prise; 

Ak,  men  hvo  skyder  nu  Skjold  for  Dan? 

Hvad  skal  der  blive  af  Frodes  Land! 

Sigersted-Drenge  og  Piger  smaa, 

Stimlede  tæt  om  Gyrite, 

Sjunge:  vor  Dronning  her  skal  du  staa, 

Dejlig  paa  Høj  i  vor  Midte; 

Tjene  dig  vil  vi,  saa  godt  vi  kan, 

Skjoldunge-Dronning  i  Dane-Land! 

Sjungende  danse  i  Ring  de  smaa, 
Lyttende  sidder  Bilvise, 
Danemark!  hvisker,  den  Ædling  graa, 
End  har  du  mer  at  forlise. 
Hænderne  folder  han,  rørt  i  Sind, 
Taarerne  strømme  paa  Gubbe-Kind. 

Nornerne  raade  for  Skib  paa  Strand, 

Raade  for  Guder  og  Helte, 

Styre,  til  bedste  for  Frodes  Land, 

Strømmen  paa  Kind,  som  i  Bælte; 

Gamle  Bilvise  det  mærker  glad, 

Seende  blev  han  i  Taare-Bad. 

« 

Solen  synker  i  Store-Bælt, 
(Bølgerne  rødme  og  blaane,) 
Stiger  af  Sundet  igjen  som  Helt : 
Rytterne  komme  fra  Skaane; 
Vikinge-Snækken  da  flygter  ræd, 
Tryg  er  Gyrite  i  Sigersted. 

Lue!  du  synker  i  Jordens  Skjød, 
Dig  maa  jeg  blegnende  følge; 
Atter  dog  stiger  du  rosenrød. 
Nyfødt  som  Solen  af  Bølge; 
Og,  naar  du  stiger  til  Hvælving  blaa, 
Dejlig  af  Sund  mon  Sol  opstaa. 


^7-      Trøstebrev  i  Sorgen.     1S24.  295 

Hr.  Axel  han  stander  i  Signes  Vang, 
Han  drømmer  om  kommende  Dage, 
Da  vækker  ham  Fuglenes  Morgensang, 
Sin  Ganger  han  sporer  saa  fage, 
Saa  svøber  han  sig  i  en  Sky  af  Støv 
Og  banker  paa  Porten  i  Fjennesløv. 


47.     Trøstebrev  i  Sorgen   over  Kong 
Valdemar  og  hans  Mænd. 

(1824.) 

[Trykt  i  Nyeste  Skilderi  af  Kbhn.  1824,  Nr.  92-94,  f.  16-23  Novbr., 

undertegnet    „Gjengangeren".      Jfr.  Grundtvigs   og  Ingemanns  Brev- 

vexling  1882,  S.  32  flg,  og  S.  40  flg.  samt  S-  XLIX-L.] 


„I  kjække  Såmænd!  her,  hvad  jeg  vil  eder  sige! 

Hvad  Skæbnen  har  beskært,  det  kan  man  ej  undvige. 

En  skabt  til  Glæde  er,  en  anden  til  Fortred: 

For  én  er  Havets  Bund ;  for  anden  er  bered 

En  Galge ;  thi  den,  som  beskær  et  er  at  hænge, 

Ej  druknes  nogen   Tid,  det  har  jeg  hørt  for  længe." 

(Hans  Mikkelsen.) 

lak,  Aristark  i  Aftenbladet! 
Fordi  du  intet  Epos  skrev, 
Og  for,  du  har  hans  Øren  badet, 
Som  nys  den  grove  Synd  bedrev 
At  skrive  et  mod  alle  Regler, 
Hvorefter  man  paa  Skjalde  hegler, 
Som  før  man  prøvet  har  omsonst 
At  høvle  af  og  lære  mores, 
Det  er:  den  pure  pære  Kunst, 

Som  avler  evige  honores 

Paa  Æstetikkens  Studigaard! 

Ja,  bort  med  disse  Frihaands-Skjalde, 

Som  ikke  bedre  Kunst  forstaar, 

End  at  de  tør  et  Epos  kalde, 

Hvad  dog  ej  ligner  mer  et  sligt, 

End  Krønniken  et  Heltedigt! 

„De  lære  først,  hvad  er  en  ret  heroisk  Sang, 

Før  de  vil  gjøre  Vers,  blandt  Skjaldre  have  Rang  !"■ 

De  Fuskere  kanske  vil  sige. 

At  Epos  er  jo  kun  et  Ord: 

Et  Ord  om  Daad  i  Folke-Krige, 

Som  Daaden  gjør,  trods  Døden,  stor. 

Og  kraftelig  kan  overleve 

Alt,  hvad  dets  Recensenter  skreve.  — 

Ja,  sandelig,  det  tør  de  mene, 

Og  han.    Vandalen  hist  i  Sor, 

Som  fra  Parnas  man  burde  stene, 

I  Skjægget  ler,  naar  kun  hans  Ord 

Om  Volmer  og  om  Æsben  Snare, 

Om  Veteman  og  Ingefrid, 

Med  Kæmpeviserne  kan  vare. 

Og  høres  end  med  Lyst,  den  Tid, 

Naar  man  har  glemt  ej  det  alene, 

Som  pryder  nu  et  Aftenblad, 

Ej  blot  hver  Tøddel  i  Athene, 

Men  al  æstetisk  Tyggemad, 

Hvormed,  fra  Aftenpost  til  Dagen, 

Man  stræbte  at  forfine  Smagen. 

Men,  er  han  gal  den  Sorø-Digter! 
Véd  han  ej  bedre  Skjaldens  Pligter 
I  de  Aarhundreder  fuld  klare. 
Da  man  er  vant  til  bedre  Vare, 

Saa  selv,  om  i  det  attende 
Han  saa  var  kommen  drattende, 
Han  vilde  fundet  Lyset  slukt, 
Og  maa  da  i  det  nittende, 
Forgjæves  ikkun  strittende. 
Nødvendig  finde  Døren  lukt: 
Ja,  Døren  lukt  paa  Ærens  Tempel 
For  hver  en  Skjald,  paa  hvis  Produkt, 
Det  være  stygt,  det  være  smukt, 
Kritikken  ej  har  sat  sit  Stempel! 

Véd  han  da  ej,  at  om  Kong   Valdemar 
Saa  godt  som  Ilias  et  Epos  var, 
Da  var  det  dog  saa  godt  som  ingen  Ting, 
Naar  ej  dot  svarer  til  Ideen, 
Vi,  ved  uhyre  Tankespring, 
Nu  fattet  har  for  Epopeen-. 
Ej  fundet  ud  af  noget  Digt, 
Der  skred  og  gik  og  gjaldt  for  sligt. 
Nej,  grebet  i,  hvad  Tosser  kalde  Luften: 
I  den  grundrene  Form  i  Kunst-Fornuften!   — 
Er  han  saa  blind,  at  han  ej  ser, 
„Bormesters  Gjertrud  ej  bær  Flasketrøje  mer" ! 
Vil  han  ej  stikke  Fingeren  i  Tiden 
Og  lugte,  det  er  længe  siden, 
Da  kun  til  Galskab  man  det  kan  udtyde; 
Naar  han  er  hængt,  han  saadant  vil  fortryde. 

Den  Sildefødning  af  en  dansk  Homer, 
Han  tror  nok,  man  kan  gaa  i  Blinde, 
Nu,  da  hver  Knøs  paa  Kunsten  ser, 
Og  dog  en  Lavrbærkrone  vinde! 
En  Lavrbærkrone,  siger  jeg. 
Som  kun  Kritikkeii  kan  tildele. 
Der  Liv  og  Fylde  ænser  ej. 
Men  ser  paa  Kunsten  i  det  hele, 

Og  lyser  fra  sit  Kapitol, 
Hvor  den  har  rejst  sin  Pavestol, 
Hver  Kjætter  flux  i  Kunstens  Band, 
Som  kimser  ad  dens    Vie-Vand, 
Som  bejled  ej  paa  lovlig  Maade, 
Med  Haandkys  og  med  Fodefald, 
Til  Kronen  udaf  Pavens  Naade, 
Men  vil  sig  digte  selv  til  Skjald! 

Dog  nej !  saa  blind  er  ingen  mer 
I  vore  kunstoplyste  Dage, 
Endikke  han,  som  ikke  ser 
Det  store  Svælg  im.ellem  Sang  og  Sage. 
Han  ser  det  godt:  den  Lavrbærkrans, 
Den  bliver  aldrig  hans; 
Men  han  er  dybt  nedsjunken  i 
Et  rædsomt  protestantisk  Kjætteri: 
Den  Apostat!  han  trodser  Paven, 
Som  raade  bør  for  Kronen  og  for  Staven : 
Den  hellige,  den  rene  Kunst-Kritik, 
Som  Løse-  og  som  Binde-Nøglen  fik, 
Som  kan  tillukke,  og  som  kan  oplade, 
I  Maaneds-Tidender  og  Uge-Blade, 
Det  Ærens  Tempel  udi  Kunstens  Himmel, 
Som  har  saa  høj  en  Tind, 
At  paa  det  første  Trappetrin 
Man  alt  maa  blive  hovedsvimmel. 
Den  Nekromant  staar  op  af  Graven 
Med  en  Kong  Volmer  og  hånd  Mænd, 
Som  han  har  hentet  op  fra  Hel  igjen, 
Blot  for  at  føre  Krig  med  Paven! 
Ja,  han  er  rent  forhærdet, 
Har  i  det  danske  sig  forgabet  saa, 
At,  ak!  jeg  siger  det  forfærdet: 
En  Krans  af  Klokker  og  Kjærminder  blaa, 

Som  Børn  og  Kvinder  uden  Smag, 

Selv  Bønderpiger  uden  Hatte, 

Kan  binde  frisk  hver  Sommerdag 

For  Sangeren,  de  Tosser  fatte,  — 

At  slig  en  Krans,  som  dog  i  Grunden 

Er  ikke  fire  Skilling  værd, 

Trods  Kronerne  fra  Lavrbær-Lunden, 

Den  Gjæk  er  kostelig  og  kjær! 

O,  heller,  ti  Gang'  heller  død, 

Med  Æren  død  i  Aftenbladet, 

End  levende,  end  hvid  og  rød, 

Med  Skam,  som  han  i  Volmers- Kvadet! 

At  være  død,  def  er  en  ærlig  Sag, 
Naar  kun  man  er  i  klassisk  Jord  begravet; 
Men  leve  baade  uden  Kunst  og  Smag, 
Til  Døde  dømt  af  dem,  der  mest  har  stavet, 
Det  er  en  Skam; 

Ved  alle  Heglere,  som  klassisk  bleve, 
Det  er  en  Skam, 
Som  det  er  dobbelt  Skam  at  overleve! 

Saa  hav  da  Tak, 

Fordi  til  Kunstens  Gavn 

Saa  mesterlig  du  trak 

Paa  Læst  i  Kjøbenhavn 

Det  vederstyggelige  Kæmpe-Ord  ' 

Fra  Klosteret  i  Sor, 

Som,  naar  det  ej  blev  ret  udpeget, 

Os  kunde  styrte  fra  den  Kunstens  Tind, 

Vi.  med  Kritikens  Pegepind 

Til  Pilgrimsstav,  har  kjækt  besteget, 

Ja,  styrte  os  tilbage  i 

Det  gamle  Barbari, 

Da  man,  endog  ved  Kongebord, 

Til  Takke  tog  med  Rim  fra  Sor, 

„Der  smagte  ej  af  frankisk  Vin, 
Og  ej  af  den,  som  gror  ved  Rhin," 
Men  kun  af,  hvad  der  Folk  og  Drot 
I  Frode-Tiden  smagte  godt: 
Kun  af  den  Lyst,  med  Liv  i  Sang 
At  mindes  Daad  i  Danevang, 
At  samle  gjæve  Fædres  Grave 
I  Lejregaards  Kjærminde-Have! 

O,  maatte  dog  Kritikken  fri 
Os  fra  et  saadant  Barbari, 
Da  hver  var  Skjald,  som  han  forstod 
At  kvæde  højt  om  Kraft  og  Mod, 
At  sjunge  sødt  om  Daad  i  Fred, 
Om  Tro  og  Haab  og  Kjærlighed, 
At  sjunge  klart  med  Folkerøst 
Til  Gjenlyd  i  hvert  Danebryst, 
Og  mest  til  Gammen  for  de  smaa, 
Som  ingen  Verdens  Ting  forstaa,  — 
Kort  sagt:  da  selv  i  Hovedstaden 
Man  satte  Livet  over  Maden, 
Man  satte  Vinen  over  Flasken, 
Man  satte  Tøjet  over  Vasken, 
Man  satte  Fylden  over  Fadet, 
Man  satte  Bogen  over  Bladet, 
Og  raabte  plumpt  til  Folk  af  Smag, 
I  Steden  for  dem  højt  at  hædre: 
Ja,  vrage,  det  er  ingen  Sag, 
Men  gjør  os  noget,  som  er  bedre! 

De  Hottentotter!  grove  Knoidel 
Det  voved  de  at  sige  højt," 
Og  voved  Marken  at  beholde. 
Fordi  det  plumpe  Ord  var  drøjt. 
Fordi  Kritik  i  Aften-Blade 
Sig  ej  med  Tosser  kan  indlade, 

Der  føle  ej  de  fine  Smæk. 

Og  fatte  ej  det  objektive, 

Men  kalde,  naar  de  vil  gjendrive, 

Kritikkens  Blomst  en  Vinter-Gjæk! 

Og  slige  Barbariets  Dage 

Dem  vil  man  føre  nu  tilbage! 

Ja,  vil  det  sandelig,  i  Fald  man  kan; 

Det  mærkes  godt  paa  fler  end  Ingemann, 

Saa  det  er  ikke  Tid  at  sove, 

For  hvem  der  har  for  Kunsten  Sans; 

Skal  den  ej  uddø  her  til  Lands, 

Vi  maa  en  Dyst  med  Fjenden  vove ! 

Ja,  vi  har  ingen  Tid  at  spilde. 

Thi  hvad  der  har  den  grove  Bonde-Smag, 

Det  æder  om  sig  Dag  for  Dag, 

Saa  det  er  alt  kanske  for  silde.  — 

Dog,  Mod  i  Bryst!  hvad  siger  jeg? 

Ved  alle  Heglemestere :  dog  nej ! 

For  silde  kjækt  at  tale  Kunstens  Sag 

Og  slaa  paa  alle  Bønder-Skjalde  Vrag? 

Nej,  nej!  for  silde  kan  det  maaske  være 

Til  Liv  Sit  holde  i  den  fine  Smag, 

Men  ej  for  silde  til  at  (//9  med  Ære 

Og  falde  klassisk  for  den  gode  Sag! 

Der  er  en  vis  Fornøjelse  ved  Livet, 
Det  kan  ej  nægtes,  som  ved  Folkesang; 
Men  vi,  som  det  med  Kunst  blev  givet 
At  skue  dybere  i  Form  og  Rang, 
Vi  maa  dog  ikke  have  lært  omsonst, 
At  i  det  døde  er  den  største  Kunst! 
Det  levende,  trods  Lyst  og  Gammen, 
Dog  aldrig  hænger  rigtig  sammen; 
Thi,  som  Kong  Volmer  og  hans  Mænd, 
Det  let  kan  skilles  ad  igjen; 

Hvad  derimod  er  koldt  og  stift, 

Det  sankes  kan  med  Kunst  i  Panden, 

Saa  det  staar  fast  som  Bogstavskrift 

Og  løber  aldrig  fra  hinanden. 

Det  er  det  dødes  første  Dyd, 

At  det  er  plastisk  som  en  Støtte, 

Har  tabt  den  Flygtighed,  som,  trods  al  Fryd, 

Er  i  et  Kunstværk  dog  til  ingen  Nytte, 

Hvad  siger  jeg!  —  til  største  Skade, 

Saa  selv  sig  vende  Bogens  Blade, 

Da  dog  hver  Bog,  for  bunden  kjøbt. 

Figurlig  talt,  som  godt  indbundet, 

Maa  være  hel.  som  den  var  støbt, 

Saa  intet  Blad  er  let  udfundet! 

Det  levende  er,  for  det  andet. 

Fra  Kunstens  Side,  rent  forbandet, 

Er  det  end  kjønt,  saa  er  dog  Formen 

Bestandig  langt  fra  Normen: 

Her  er  en  Barm  for  trang, 

Hist  er  en  Taa  for  lang. 

Her  gaber  Munden  lidt. 

Hist  mangler  Kolorit; 

Ja,  alt  det  levende  er  saa  fortegnet, 

At  ingen  Mund  det  har  opregnet. 

Dog  er  Kong  Valdemar  et  Spejl, 

Hvori  man  ser  de  fleste  Fejl; 

Thi  hele  Digtet  er  en  Vrimmel 

Af  Syndere  mod  Kunstens  Love, 

Som,  trodsende  paa  Livet,  vove 

At  løbe  Storm  mod  Kunstens  Himmel. 

Ja,  Haarene  sig  rejse  maa 

Paa  hvert  et  Hoved,  vel  forvaret, 

Ved  Synet  af  de  Blokke  raa, 

I  hvilke  her  er  Liv  indfaret; 

Thi  Kunstens  Rige  deres  Sang 
Kun  truer  højt  med  Undergang. 

O,  Jættetrods  mod  alle  Former! 
Hvordan  fik  du  dog  Liv  og  Aand! 
En  Galler-Hær  mod  Delfi  stormer, 
Som  Lynild  i  en  Barne-Haand, 
Og  Bjærget,  hvor  Apol  nu  bygger, 
Ak,  det  har  ingen  Klippestykker, 
Apol  har  ingen  Bue  mer! 
Vort  Bjærg,  skjønt  det  os  kan  forgude, 
Er  dog  i  Grunden  gamle  Klude, 
Vor  Bue  er  en  Gaasefjer! 

Ak,  hvor  man,  selv  paa  Kunstens  Tinde, 
Dog  er  kortsynet  mangen  Gang, 
Og  kj ender  ej  sin  værste  Fjende, 
Før  alt  man  ser  sin  Undergang! 
At  Grundtvig  vilde,  om  han  kunde, 
Nedrive  Kunstens  Hovedstad, 
wSaa  alle  Former  gik  til  Grunde 
I  et  kaotisk  Sagakvad,  — 
At  Dansk  for  ham  var  det,  paa  Trods, 
Som  Tysk  med  rette  er  for  os: 
Det  ret  naturlige,  normale, 
I  Tungemaal,  i  Sang  og  Tale, 
Saa  hans  den  grove  Aristark 
Hed  gammel  Skik  i  Danemark,  — 
Det  vidste  man,  det  lo  man  ad, 
Da  længer  ej  man  fnyse  gad.  — 
Men   Ingemann ! 

De  sorte  Ridderes  og  Blankas  Skjald, 
Den  pæne,  med  det  bløde  Tonefald, 
Som  gjæsted  har  det  Karis-Land, 
Hvor  ikke  blot  Citronen  gror. 
Hvor  Eros  og  Cytere  bor 

Og  lege  end  i  Aftenstunden, 

Skjønt  døde,  Skjul  i  Lavrbærlunden ! 

O,  han,  som  har  paa  Alpefjælde 

Set  Is-Naturen  i  sin  Vælde, 

O,  han,  som  har  i  Maj-Lands  Eden 

Følt  Sol-Naturens  Kraft  i  Sveden,  — 

Ak,  han,  som  under  Romas  Buer 

Har  set,  hvortil  det  døde  duer: 

Har  lært,  at  Kunstens  Liv  er  Død, 

Dens  døde  Liv  dens  store  Gaade, 

At  aldrig  sin  Triumf  den  nød, 

Hvor  Formen  ej  fik  Lov  at  raade, 

Saa  det  er  Kunsten:  ret  med  Held 

At  slaa  Materien  ihjel: 

Da  kan  den  tegne,  og  da  kan  den  maale, 

Da  kan  den  male  efter  Knappenaale, 

Da  ser  i  alt  man  ingen  Dele, 

Men  ikkun  Skyggen  af  det  hele, 

Og  denne  Skygge  er  Ideen, 

Som  man  med  Kunstner-Blik  han  se'en, 

Ja,  denne  Skygge  det  er  Aanden, 

Som  skabes  e/fer  Haanden, 

Vel  bedst  i  Farver  og  i  Stene: 

Det  rette  Stof  til  Former  rene, 

Men,  ved  et  vel  beregnet  Mord, 

Dog  ogsaa  godt  i  døde  Ord!  — 

Hvem  skulde  tænkt,  at  Ingemann, 

Hjemkommen  nys  fra  Kunstens  Land, 

At  Sangeren  ved  Skjønheds  Alter, 

Naar  han  fornam,  den  Sag  var  ren: 

Der  maatte  sættes  Kjød  og  Ben 

Til  Blankas  luftige  Gestalter,   — 

At  han  med  samt  sin  Poesi, 

Som  dog  natnrlig  var  at  kalde, 

Da  skulde  sørgelig  forfalde 

Til  et  historisk  Kjætteri, 

Og  bygge  paa  et  Danevirke, 

Som,  synker  det  ej  brat  i  Jord, 

Adskille  maa  det  hele  Nord 

Fra  Kunstens  tysk-katolske  Kirke! 

Han  saa',  og  det  ej  uden  Sans, 

Det  dedc  i  sin  hele  Glans, 

Og  kunde  bhnd  jeg  dog  indbilde. 

At  Liv  og  Aand  er  Kunstens  Kilde, 

Vanhellig  spotte  Kunstner-Gaaden: 

At  mer  end  Liv  er  Leve-Maaden, 

Og  uden  den  er  Kraft  og  Yjxvå 

Og  Kjærlighed  den  største  Synd, 

Saa  ingen  Skjønhed  kan  forsone 

En  uharmonisk  Bonde-Tone! 

Ak,  at  saa  galt  han  kunde  vælge, 
Skjønt  ham  for  Øje  stod  Kong  Helge! 
Det  ogsaa  er  et  episk  Digt, 
Og  det  med  Fylde,  Liv  og  Varme; 
Men  dér  gjør  Digteren  sin  Pligt, 
Og  lægger  Kunst  i  Kraftens  Arme: 
Det  kan  man  føle:  det  er  Kjod 
Af  vores  Kjød,  og  Aand  derefter, 
Og,  om  end  lidt  paa  Formen  brød 
De  mageløse  Heltekræfter, 
Det  kan  man  taale;  thi,  som  sagt, 
Det  er  os  selv  i  mytisk  Dragt; 
Og  med  sig  selv,  med,  hvad  der  kan  forhøje 
Vor  Nydelse,  om  tit 
Det  end  kan  støde  Smagen  lidt, 
Man  ej  maa  regne  det  saa  nøje; 
Smaapletterne  er  kun  Bevis 
Derpaa,  at  man  det  dødes  Pris 
Ej  lettelig  kan  overdrive; 
V.  20 

Thi.  dér  fuldendt  kan  Formeft  blive, 
Dér,  naar  man  ret  har  lært  at  stile, 
Paa,  hvad  der  støder,  kan  man  file, 
Til  som  et  Spejl  det  bliver  glat. 
Det  ene  ganske  som  det  andet, 
Saa  intet  mer  kan  synes  mat, 
Og  intet  heller  smage  vandet. 

O,  derfor  giv  dig  gode  Stunder, 
Og  lær  en  Gang  Vandalens  Kunder, 
Hvor  smagløst  og  hvor  blindt  de  vælge 
Imellem  Valdemar  og  Helge: 
De  Sværmere,  som  har  ej  Sans, 
Selv  ej  i  Nordens  Guders  Glans, 
For  deres  eget  Kjød  og  Blod, 
Som  rører  sig  med  Kraft  og  Mod, 
Og  derimod  forguder  Troppen, 
Der  vel  har  faa't  lidt  Kjød  paa  Kroppen, 
Ja,  vel  endog  lidt  Ben  i  Næsen, 
Men  har  et  fjantet  Maan'skins- Væsen, 
Og  er,  paa  stakkels  Buris  nær, 
Barbarer  en  og  hver! 
Ja  lær  dem  dog,  i  Fald  du  kan, 
Hvad  der  er  klart  for  vor  Forstand: 
At  det  er  Kunsten  i  en  Digterhaand, 
Formaliter  af  Kjød  at  skabe  Aand, 
Og  Vandalisme  tvært  imod: 
Af  Aand  at  skabe  Kjød  og  Blod; 
Saa  for  Kong  Volmer  og  hans  Mænd 
Sig  korse  maa  hVer  Kunstens  Ven! 

Vel  tør  jeg  ej  som  du  saa  kjæk 
Slaa  tvende  Fluer  med  ét  Smæk: 
Vandalens  Epos  og,  trods  Volden, 
Historien  saa  hel  og  holden ; 
Thi  i  deizs  virkelige  Gang 

Er  lidt  poetisk  dog  oprundet, 
Hvis  en  Poet  er  i  den  fundet, 
Og  udenfor  den,  selv  med  Briller, 
Man  næppe  Kunst  fra  Dunst  adskiller. 
Men  det  er  ægte  Tegn  paa  Heden, 
At  glemme  Tingen  over  Vreden; 
Og  jeg,  skjønt  mere  tør  og  kold 
Og  bangere  for  Sagas  Vold, 
Ej  laster,  at  i  Ild  man  render 
Af  Varme  for  den  rene  Smag, 
Skjønt  man  naturligvis  sig  brænder 
Og  falder  for  den  gode  Sag. 
Viuidalen  det  undskylder  ikke; 
Thi  det  er  sandt  til  Punkt  og  Prikke: 
At,  naar  Historien  faar  Lov  at  male 
Saa  ganske  paa  sin  egen  Haand, 
Da  briste  alle  Kunstens  Baand 
For  slige  Helte  splittergale, 
Der  frækt  sig  fra  Fru  Hel  løsrive 
Og  komme  anden  Gang  til  Live. 
Saa   længe  her  man  for  en  Tid 
Er,  saa  at  sige,  Individ, 
Naturligvis  endog  en  Nar 
Beholde  maa  den  Form,  han  har; 
Men,  om  man  siden  fik  den  Nykke, 
At  ville  være  mer  end  Skygge 
Og  gjennembryde  Helhjems  Mur, 
Det  var  en  rædsom  Unatur.  — 
Og  naar  da  en  historisk  Digter 
Saa  rent  forsømmer  sine  Pligter, 
At  ej  til  Morskab  han  fra  Hel 
Ved  Næsen  trækker  hid  tilbage 
En  Skygge  af  de  gamle  Dage, 
Men  slaar  for  Alvor  os  ihjel, 

20* 

I  det  han  aandelig  besætter 

Vor  Tid  med  hedenfarne  Jætter,  — 

Lad  være,  det  er  Poesi! 

Det  er  dog  Landsforræderi; 

Thi  os  paa  Halsen  grove  Helte 

Lyslevende  med  Flid  at  vælte, 

Er  det  ej  virkelig  dog  paa  en  Maade 

Vort  Land  til  Fjenden  at  forraade, 

Alt  under  Skin  af,  som  hos  Ingemann, 

At  det  er  vore  Fædres  Land,  — 

Skjønt  selv  en  Tosse  kan  forstaa, 

At  kun  for  Spøg  det  kaldes  saa! 

Vist  nok  er  det  et  smukt  Talent, 
At  kunne  bringe  dødt  til  Live, 
Men,  vorder  det  saa  galt  anvendt, 
Da  maa  det  vores  Helsot  blive; 
Thi  Karle  som  den  Veteman 
Og  Kvinder  som  hans  Hjærtenskjære, 
Til  Trods  for  Smagen,  er  i  Stand 
Til,  hvad  det  saa  end  skulde  være.  — 
Vel  kan  enhver  ej  gjøre  sligt, 
Saa  til  et  saadant  Heltedigt 
Og  hører  Kuitst,  vil  mange  sige, 
Og  nægtes  kan  det  ej  saa  lige; 
Men  dog  Kritik  i  Dødens  Porte 
Maa  raabe :  det  er  af  de  sorte; 
Thi,  bliver  Aand  til  mer  end  Skygge, 
Da  faar  Kritikken  en  Ulykke, 
Som  vovede  paa  egen  Haand 
At  sælge  Hoved-Kjød  for  Aand, 
Tog  Aand  for  Skyggen  af  Forstanden 
Og  kjendte  aldrig  nogen  anden. 

Ved  alle  Heglere!  kan  det  gaa  godt, 
Da  er  vor  Herlighed  til  Spot: 

Da  med  vor  Kunst  og  iwr  Kritik 

Det  gaar,  som  det  i  gamle  Dage 

Med  Messe  og  med  Skærsild  gik: 

Gaar  galt,  gaar  skjævt,  gaar  rent  tilbage; 

Thi,  bliver  Aand  det  mindste  mere, 

End  vi  med  Kunst  kan  destillere, 

Da  smiler  man  ad  Kunstens  Præster 

Og  ler  ad  hver  en  Heglemester. 

Og  da  nu  vi,  saa  vel  som  Paven, 

Kun  er,  hvad  INIængden  om  os  tror: 

Ved  Mængdens  Latter  brydes  Staven, 

Thi  med  dens  Tro  vor  Aand  udfor. 

Forgjæves  da  kun  Bud  vi  sende 

Til  Tyskland  eller  Verdens  Ende: 

I  alskens  Græs  og  Sten  og  Dyr 

Slet  ingen  Dokfor  Stagefyr 

Et  Middel  fandt  til  at  oplive, 

Hvad  selv  i  Grunden  dødt  vil  blive. 

Og  ønsker  kun  paa  Ærens  Vegne 

Et  Skin  af  Liv  sig  at  tilegne. 

Det  er  vor  Trøst,  skjønt  sært  det  lyder. 

Fordi  vi  véd  det  dødes  Dyder, 

Og  véd,  at  ingen  har  det  Held 

„Til  Gavns  at  slaa  en  død  ihjel: 

Selv  naar  han  maa  i  Græsset  bide, 

Al  Fordel  er  paa  Dødens  Side". 

Det  er  vor  Trøst,  naar  alting  glipper. 

Som  Lokes  paa  de  flade  Klipper; 

Men  først  vi  for  den  gode  Sag 

Dog  vove  maa  et  Hovedslag, 

Og  se,  om  vi  kan  redde  Svend 

Fra  Volmer  og  hans  Mænd; 

Thi  Svend  vi  hylde  maa  med  Pris 

Figurligvis, 

Da  han,  om  end  ej  uden  Brøde, 
Dog  elsked  Kunsten  i  det  døde, 
Og  stod  som  vi  i  Vennepagt 
Med  hele  Slaven-Landets  Magt, 
Saa  der  er  alt  for  megen  Enhed  i 
Det  vederstyggelige  Rimeri. 

Men  ak!  naar  til  Kong  Svend  at  slaa 
Kun  bruges  liden  Bonde  graa, 
Hvem  Jydens  plumpe  Ironi 
wSaa  øjensynlig  stikker  i, 
Da  med  vor  Kamp,  som  Svends  omtrent, 
Det  synes  ikkun  slet  bevendt; 
Thi  hvem  vil  tro,  at  Veteman 
Kan  druknes  i  den  Skefuld  Vand, 
Som  er  det  eneste,  vi  har 
Til  baade  ham  og  Valdemar! 
Og  Kvinderne,  især  den  ene. 
Den  Ingefrid,  der  springer  lukt 
Fra  Slave-Snækken  ud  i  Kjøge-Bugt 
Og  tager,  med  sit  Dronning- Væsen, 
Ulf  Svartskjæg  selv  ved  Næsen, 
Ja,  raaber  til  hver  Fjende:  skjælv! 
Som  om  hun  var  Fru  Saga  selv,  — 
Ak,  hvo  kan  Marken  dew.  formene! 
Og  faa  de  Lov  at  løbe  Landet  om, 
Da  har  Kritikken  selv  afsagt  sin  Dom; 
Thi,  hvad  den  hel  umuligt  fandt. 
Er  kun  des  værre  alt  for  sandt: 
Ej  fattes  end  paa  Mark  og  Skude 
Der  Bejlere  til  slige  Brude; 
Saa  jeg  tør  næsten  vædde  paa. 
At,  hvis  saa  fort  de  kunde  gaa, 
De  vilde  inden  fjorten  Dage 
Det  hele  Danemark  indtage.  — 

Men  tænk  ej.  jeg  berømmer  sligt! 

Nej,  tvært  imod,  jeg  gjør  min  Pligt, 

Benytter,  hvad  jeg  har  opdaget: 

At,  om  vi  end  maa  tabe  Slaget, 

Vi  vinde  dog  vor  Sag, 

Saa  at,  naar  Ret  skal  have  Gænge, 

Da  maa,  til  Skjændsel  for  sin  grove  Smag, 

Vandalen  selv  sig  hænge! 

Det  er  vel  haardt;  men  det  er  Pligt, 
At  trække  Masken  eller  Bælgen 
Af  den  forroste  Kloster-Helgen: 
Hans  Volmer  er  et  Tyve-Digt!  — 
Jeg  vælger  dette  Ord  med  Flid, 
Skjønt  næppe  mer  end  lidt  af  Maalet 
Fra  Kæmpeviserne  er  sfjaalet, 
Og  fra  Historien  lidt  Rum  og  Tid, 
Saa  alt  det  værste,  som  er  meget, 
Er  for  saa  vidt  Vandalens  eget; 
Desuden,  hvad  til  vores  Gavn 
Han  stjal,  det  er  ham  skjænket; 
Thi  havde  han  hvert  Helte-Navn 
Kun  halv  saa  godt  som  Saxos  bænket, 
Da  var  der  ingen  Skade  sket, 
Da  kunde  alt  vi  overset;  — 
Men  nu  er  det  til  Bunds  et  Tyve-Digt, 
Naar  Ordet  bliver  ret  fortolket; 
Thi  Skjalden  stjal,  (jeg  gjør  min  Pligt,) 
Stjal  som  en  Ravny><3!  hele  Folket  \ 
Og,  ih  vor  kjønt  man  end  i  Poesi 
Besmykke  kan  det  Tyveri: 

„Man  sætte  Hjærte  for,  man  sætte  Hjærte  bag, 
En  Tyv  er  dog  en  Tyv,  det  er  en  afgjort  Sag!" 
Den  Tyve-Rænke  er  vel  let  udgrundet, 
At,  hvad  man  stjal,  det  har  r^din  fundet; 
Men  lad  ham  dér  kun  smutte  ind ! 

Véd  han  et  Hul,  véd  jeg  en  Pind: 

Den  Ting  vel  fandtes,  hvor  den  var? 

Og  Danmarks  Hjærte  dog  alt  længe 

I  Krønniken  holdt  op  at  hænge 

Ved  Axel  og  Kong  Valdemar; 

Det  hængte  knap  endnu  ved  Landet, 

Endsige  da  ved  noget  andet; 

Og,  naar  vi  desuagtet  finder 

Vort  Hjærte  hos  de  Mænd  og  Kvinder, 

Som  over  Sorøs  Klostergrus 

Nu  løber  om  fra  Hus  til  Hus, 

Da  har  Vandalen  dem  kun  givet. 

Hvad  først  han  stjal  os  ud  af  Livet; 

Og  hvor  vor  tabte  Skat  er  inde, 

Unægtelig  vor  Tyv  vi  finde. 

Det  er  forskrækkeligt,  men  det  er  sandt 
I  Lektor  Ingemann  vor  Tyv  vi  fandt, 
Saa  han  i  sine  bedste  Klæder 
Er  en  forhærdet,  grov  Misdæder, 
Som  ej  paa  Stand  og  Vilkaar  saa', 
Ja,  spared  ej  engang  de  smaa, 
!Men  rev  dem  Hjærtet  ud  af  Livet, 
Og  har  Barbarerne  det  givet: 
Har  raadt  paa  deres  Helsot  Bod 
Med  hele  Danmarks  Hjærteblod!  — 
O,  fy  ham  an,  den  Landsforræder! 
Den  grumme  Ulv  i  Faareklæder! 
Hvad  siger  jeg?  —  den  Grif  saa  gram 
I  en  uskyldig  Fugleham! 
Thi  slog  han  ej  som  Nattergalen 
Saa  liflig,  sødt  i  Bøgesalen, 
Inddyssed  os  med  Sang  i  Skov, 
Og  stjal  saa  Hjærtet,  mens  vi  sov! 
Ja,  det  var  groft,  det  maa  man  sige, 
Og  sande  maa  hver  falstersk  Pige, 

Hver  jysk  og  fynsk  og  sælansk  med, 
—  Skjønt  selv  for  det  Slags  Tyveri 
Smaapigerne  er  sjælden  fri,  — 
Saa  groft  det  bør  ej  finde  Sted! 
Og  dog,  det  Stød  bli'r  sent  forvundet, 
Dog  har,  desværre.  Sted  det  fundet; 
Thi  hvilken  dansk,  som  ejed  sligt. 
Fandt  ej  sit  Hjærte  i  det  Tyve-Digt! 
Spørg  kun  hver  Sømand  brav, 
Som  elsked  det  sortladne  Hav! 
Spørg  kun  hver  ædel  Kriger, 
Som  drog  for  Danmark  Sværd! 
Spørg  alle  danske  Piger, 
Og  hvem  de  have  kjær! 
Spørg  dem  paa  Slave-Snækken ! 
Spørg  dem  paa  Møens  Klint! 
Spørg  dem  i  Kæmpe-Rækken 
Mod  Svantevit  og  Flint! 
Spørg  dem  ved  Kongekilde! 
Spørg  dem  ved  Bryllupsgilde! 
Ja,  spørg  dem,  hartad  hvor  du  vil! 
Og  hør,  om  de  ej  svare: 
Vi  kjende  vore  Vare, 
Det  Hjærte  hør  os  til! 

Se,  nu  er  Tyven  hængt, 
Og  vi  har  Spillet  vundet; 
Thi,  naar  man  dømmer  strængt, 
Paa  Hjærtet  nær,  er  alting  fundet 
(Skjønt  dér  det  lagdes  ej) 
Paa  Sagas  Kongevej ! 
Ja,  nu  er  Tyven  hængt, 
Og  vi  har  Spillet  vundet; 
Men  —  har  vi  og  betænkt, 
Hvortil  den  Tyv  er  bundet?  — 

Jeg  siger  det  med  Smerte: 
Til  hele  Danmarks  Hjærte, 
Saa  Galgens  Navn 
Er  alle  Daner  s  Savn! 

Om  vi  nu  end  med  ærlig  Smerte 
Vil  sige:  Digter  kjær! 
Det  skær  os  i  vort  Hjærte, 
At  du  skal  hænge  dér, 
Saa  venlig  og  saa  vakker, 
Som  en  poetisk  Prakker, 
Til  Spot  for  Aftenbagger, 
Ja,  for  hver  Kunstens  Ven, 
Som,  hvis  han  kunde  sjunge, 
Tog  Tonen  fra  din  Tunge 
Med  Spidsen  af  sin  Pen.  — 
Du  kunde,  vel  opdraget, 
Om  ej  i  Heltefaget, 
Saa  dog  paa  Faarestien, 
Benyttet  Poesien: 
Gjort  med  et  Mesterstykke 
Langt  anderledes  Lykke.  — 
Band  paa,  du  ej  vil  stjæle  Hjærter  mer! 
Saa  skær  vi  glat  dig  ner, 
Og  raaber  ud  med  Glæde: 
Det  er  en  afgjort  Sag, 
Han  prøved  kun  at  kvæde 
For  Spøg  i  Folkets  Smag, 
Han  skrev  y^T  Løjer  kun 
Den  syvmils-lange  Kæmpevise, 
For  at  dog  aldrig  mer  i  Lund 
Det  gamle  Tøj  man  skulde  prise, 
For  ret  at  gjøre  klart: 
Det  Stykke  Arbejd  er  slet  ikke  svart, 
Ej  over,  men  langt  under 
Vor  Digten  nu  om  Stunder! 

Om  vi  end  kjærlig  tale  saa, 
Jeg  dog  tør  vædde  paa, 
Han  lunt  i  Skjægget  smisker, 
Om  Munden  tørt  sig  visker 
Og  svarer:  mange  Tak! 
Der  er  vist  meget  mere  under, 
End  jeg  i  Hast  udgrunder, 
Som  finder,  det  er  Snak; 
Men  jeg  er  vel  fornøjet, 
I  være  ligesaa! 
Som  Lykken  os  har  føjet 
Vor  Lod  vi  nyde  maa: 
En  holder  mest  af  Livet, 
En  anden  helst  vil  dø, 
Hver  sejle,  kan  han  driv'et, 
I  Fred  sin  egen  Sø! 
Saa  har  nu  7mn  jeg  sejlet 
Og  priser  Lykkens  Spil, 
Da  ej  jeg  har  forfejlet 
Den  Havn,  jeg  styred  til. 
Gid  eders  høje  Stavne 
Maa  gaa  for  fulde  Sejl 
Og  snart  i  Bugten  havne, 
Hvor  ej  man  synger  fejl: 
Hvor  Stoffet,  rigtig  bundet, 
Sig  barer  for  at  le. 
Hvor  alting  er  afrundet 
Til  Spejl  for  én  Idé!  — 

Ja.  noget  sligt  han  sikkert  har  paa  Munden; 
Thi  han  er  hiil  i  Grunden, 
Alt  som  den  falske  Sølverklang 
I  hans  Sirene-Sang. 
Vi  kan  jo  sagtens  med  det  onde 
Betale  ham  for  sligt 
Og  klart  bevise,  ingen  Bonde 

Forstaar  et  episk  Digt, 

Saa,  naar  hans  Epos  huger  Bønder, 

Er  han  en  episk  Flynder. 

Men  sikkert  svarer  han :  slet  ud ! 

Slet  kun  den  hele  Titel  ud, 

Saa  der  ej  bliver  mer  igjen 

End  blot:  Kong  Volmer  og  hans  Mænd! 

Indtil  —  gid  silde,  selv  blandt  Daner!   — 

Man  giftes  godt  kun  i  Romaner, 

Man  taaler  vel  for  Tingens  Skyld 

Et  Navn  som  Krennike-Idyl; 

Men  kald  mit  Rim  kun,  hvad  I  vil: 

En  Langeleg,  et  Lirespil, 

Ja,  vil  saa  grumt  I  Kunsten  hævne: 

Et  Noget,  ingen  lærd  kan  nævne! 

Hvad  rager  mig  en  Smule  Navn! 

Jeg  sjunger  kun  til  Lyst  og  Gavn 

For  dem,  der  føle  med  de  smaa, 

At  Navnet  gjør  kun  lidt  til  Kvadet, 

Saa,  naar  man  Bogen  kan  forstaa, 

Man  blæser  kun  ad  Titelbladet. 

Se,  det  er  haardt  at  bide  paa, 
Saa  ordentlig  man  tygge  maa 
Sin  Pen  vel  næsten  rent  itu. 
Før  man  det  kommer  ret  i  Hu, 
Hvad  Kunst- Kritik  paa  slige  Taler 
Skal  svare  sjungende  Vandaler; 
Og,  før  vi  det  til  Bunds  udgrunde, 
Det  lyder  vist  fra  Børnemunde: 
„Der  var  en  Gang  en  Flue, 
Den  sad  og  spændte  Bue, 
For  den  vild'  op  i  Herrefærd 
Og  strides  med  Kong  Voldemær, 
Den  ædelige  Herre!" 

0  ve !  det  er  den  sidste  Pind 
Til  vor  Ligkiste! 

Saa  maa  vi  pakke  ind. 

Og  os  fra  Verden  liste; 

Men  hvem  der  staar  i  Pagt  med  Døden, 

Har  dog  en  trofast  Ven  i  Nøden, 

Og  derfor  tør  vi  sige  Trods 

Til,  hvad  der  overlever  os! 

Vi  dø,  det  er:  hos  os  indtræder 
Skilsmissen  mellem  Haand  og  Pen; 
Men  overalt,  hvor  Kttnsien  kvæder, 

1  Tankerne  vi  gaa  igjen, 

Og  danne,  just  i  det  vi  falde, 

Et  herligt  Stof  for  Helte-Skjalde, 

Vel  tragisk  nu,  men  episk  siden, 

Naar  Bladet  vender  sig  med  Tiden: 

Naar  Kragen  siddet  har  paa  Kviste 

Og  krammet  ud  alt.  hvad  hun  vidste, 

Saa  man  er  mæt  i  Danevang 

Af  Bjarkemaal  og  Kragesang.   — 

O,  hvilket  Stof  for  Epopeen, 

Hvor  selv  Materien  er  Kunst, 

Hvor  alt  kun  lever  i  Ideen, 

Saa  intet  staar  især  omsonst: 

Hvor  alle  Helte  er  kun  Toner 

I  Kampens  skjulte  Harmoni, 

Kun  Karakterer,  ej  Personer, 

Som  i  Vandalens  Rimeri: 

Hvor  vi,  som  ikke  har  den  Nykke, 

Naar  vi  en  Gang  er  sovet  hen, 

At  ville  være  mer  end  Skygge, 

Ej  leve  op,  men  gaa  igjen. 

Ej  bryde  frækt  Naturens  Baand, 

Men  vise  klart  i  Digtets  Aand, 

At  Døden  er  den  haarde  Skæbne. 
Mod  hvilken  man  omsonst, 
—  Selv  med  Kritik  og  Kunst  — 
Sig  stræber  at  bevæbne! 


48.     Danneskjolds-Drape. 

(1824.) 

[I  sin  Helhed,  saaledes  som  det  her  fremtræder,  er  dette  Digt 
hidtil  utrykt  og  alene  forefundet  i  Forf.'s  haandskrevne  Udkast,  som 
her  er  lagt  til  Grund.  Men  et  Uddrag  af  Digtet  er  forhen  trykt 
i  „Skandinavisk  Nyaarsgave  for  Aaret  1828",  S.  98-113.  med  Over- 
skrift :  „^/  Danneskjolds-Drapen.  Et  Brudstykke."  Dette  Uddrag 
bestaar  alene  af  de  fleste  af  de  Vers,  der  i  Digtet  lægges  „Skjalden" 
i  Munden.  Det  begynder  med  Verset:  „Her  en  Adelsmand  er 
jordet"  (her  S.  327)  og  de  derpaa  følgende  16  Strofer  (af  hvilke  de  to 
kun  findes  i  Trykket ,  men  fattes  i  Haandskriftet),  Efter  en  Streg 
tages  atter  fat  med  Verset:  „Fra  den  gamle  Odins-Alder"  (her 
S.  336)  tillige  med  de  derpaa  følgende  7  Strofer.  Efter  en  ny 
Streg  følge  endnu  22  Vers  af  Skjaldens  Tale  S.  348-53,  fra  og  med 
„Mens  end  Vingerne  var  unge",  kun  med  Forbigaaelse  af  det  næst- 
sidste: „Ja,  I  Børn,  som  end  skal  fødes".  Uddraget,  som  bestaar  af 
47  Strofer,  slutter  altsaa  med  Verset:  „Sig  mig.  Saga,  Moder  bedste". 
Med  dette  Digt  er  at  sammenholde  Tilegnelsen  af  Verdens- 
krønniken  18 12  til  Danneskjold,  her  Digtet  Nr.  13  i  3dje  Del, 
samt  Digtene  Nr.  8,  12,  22,  31  og  32  i  dette  Bind.  At  nærværende 
„Drape"  over  den  den  6te  Juni  1823  afdøde  Grev  Danneskjold  er 
fra  sidst  i  1824,  fremgaar  af  Forf.'s  Brev  til  Ingemann  af  4de  Dec. 
1824  (G.  og  I. 's  Brevvexling,  1882,  S.  49-50),  hvor  det  hedder: 
„Du  kan  tro,  jeg  slaas  tit  nok  med  mig  selv  om  en  klar  og  tække- 
lig Form;  thi  hvem  ønsker  ikke,  at  hans  Sang  maatte  tækkes  og 
forstaas !  Men  altid  har  jeg  kun  Valget  mellem  Liv  og  Død,  og, 
slaas  jeg  for  længe,  ej  engang  det,  saa  i  den  Henseende  er  jeg 
lovlig  undskyldt.  Saaledes  er  det  ogsaa  med  Axels  Drape  [Digtet 
her  Nr.  46]  og  med  et  Rim  til  Grev  Danneskjolds  Ihukommelse^ 
som  jeg  har  længe   syslet   med:    vil   jeg   lade    det  gaa   i   sine    egne 

Klæder  og  i  sin  egen  Tummerumme,  op  og  ned,  fra  Fjæld  til 
Fjæld  som  Gemsen,  og  lukt  over  Havet  som  Slejpner,  da  gaar 
det,  saa  Hjærtet  hopper  mig  i  Livet;  og  finder  jeg:  nej,  det  er 
dog  alt  for  galt,  der  maa  dog  være  Maade  med,  da  staar  det  og 
lader  mij^'  al  Mag  til  at  udgrunde,  hvor  jeg  vilde  hen,  —  i  Fald 
jeg  kunde  komme/' 

Overskriften  „Danneskjolds-Drape"  er  her  laant  fra  det  af  Forf. 
offentliggjorte  Uddrag,  hvis  fra  Haandskriftet  afvigende  Læsemaader 
gjennemgaaende  ere  optagne  i  den  her  givne  Text.  Haandskriftet 
har  dette  Titelblad: 

Gisselfeld 

eller 

Grev  Danneskjolds  Eftermæle 

paa  Rim 

af 

Nik.  Fred.  Sev.  Grundtvig, 
Præst. 

Kirkegaard, 
Der  skinner  en  Gisel  af  hans  Haar. 
.  Den,  Gud  vil  hjælpe,  han  kommer  vel  fram, 
Hans  Fjender  faa  baade  Last  og  Skam. 

(Kæmpevisebogen.) 

Fra  Forf.'s  Haand  foreligger  ogsaa,  foruden  nogle  Udkast  til  en 
prosaisk  Levnedsskildring  af  Grev  Danneskjold,  disse  to  Udkast  til 
en  Gravskrift  over  ham,  det  ene  paa  Prosa,  det  andet  paa  Vers: 

Her  hviler  Gehejmeraad  C.  C.  S.  Danneskjold, 

Greve  til  Samsø,  Storkors  af  Danebrog,  Amtmand  i  Præstø, 
f.  Ilte  Juni  1774,  d.  6te  Juni  1823. 

Elskeligt  og  aabent  var  hans  Hjærte,  utrættelig  hans  Gavne- 
lyst ;  hans  Glæde  var  Godgjørenhed ,  hans  Haab  var  Gud.  Hvad 
hans  nærmeste  tabte,  det  føle  kun  de;  men  om  Fædernelandets 
Tab  tale  ædles  Taarer  højt,  og  ædle  trøstes  ved  hans  Grav  kun 
ved  hans  Minde  og  ved  Tanken  om  hans  Arv  i  Livets  Land. 

Her  hviler  Støvet  af 

Grev  C.  C.  S.  Danneskjold-Samsø, 

f.   Ilte  Juni   1774,  d.  6te  Juni  1823. 

Fra  hans  Grav,  som  hviler  her, 
Toner  højt  det  over  Vange: 
Han  er  mange  Taarer  værd, 
Thi  han  har  aftørret  mange. 
Verdens  Glans  er  død  og  kold; 
Derfor  stræb  et  Hegn  at  vinde 
Om  din  Glans,  som  Danneskjold, 
Levende  i  ædles  Minde! 
Ædles  Taarer  vanded  saa 
Muldet  under  disse  Bøge, 
At  omsonst  Kjærminder  blaa 
Paa  hans  Høj  skal  ingen  søge ; 
Leve  skal  hans  Navn  i  Nord, 
Og  hans  Sjæl  ved  Herrens  Ord. 
(Matt.  5,  7-9.)] 


baa  er  han  død,  den  eneste  Velynder, 
Du  fandt,  min  Fugl,  her  under  Højeloft! 
Det  er  da  Tid,  at  du  her  fra  dig  skynder, 
Fra  Bøgestubben  paa  den  øde  Toft. 
Omsonst  du  vanded  den  med  dine  Taarer, 
Omsonst  du  sang,  som  du  den  skyde  saa', 
Ej  er  der  mer  nu  Saft  i  Bøgeaarer, 
Ej  Haab  om  Læ  nu  for  Kjærminder  smaa, 
Ej  Ørenlyd  for  Fuglesang  i  Skoven, 
Ej  øje  mer  for  Bæltets  Bølgegang; 
Nej,  Øje  kun  for  Penge  og  for  Ploven, 
Og  Øre  kun  for  Maveklokkens  Klang. 

Saa  sving  dig.  Fugl,  da  brat  nu  over  Bjærge 
Dér  finder  vel  du  ingen  Danneskjold, 
Men  under  Fjæld  dog  vist  lydhøre  Dværge 
Med  Strængeleg  til  Gjenlyd  mangefold. 
Ja,  løft  din  Røst,  du  kan  det  end,  som  Torden! 

Lad  Øjet  gnistre  under  hvalvte  Bryn! 

Saa  det  kan  dundre  over  hele  Norden: 

End  ager  Tor  i  Sky  med  Hammer-Lyn! 

Lad,  hvad  der  maa,  paa  Ødemarken  hændes! 

Lad  flækkes  kun  den  tørre  Bøgeknub! 

Det  er  dens  Lod,  det  er  dens  Ret  at  brændes, 

Naar  Jordstød  kun  den  er,  og  ingen  Stub. 

Hvad  vil  i  mig?  I  Sælands  fagre  Bøge! 
Havfruer  smaa  i  Bælt  og  Sund  og  Sø! 
Hvi  vil  omsonst  min  Smerte  I  forøge? 
Vil  I  kanske  med  disse  Fingre  dø? 
Véd  I  det  ej:  at  uden  for  mit  Øje, 
Og  uden  for  min  Broders  klemte  Bryst, 
Og  oven  for  de  glemte  Kæmpehøje, 
Ej  finder  Sted  I  mer  paa  Sælands  Kyst? 
Véd  I  det  ej :  at  jeg  for  eder  døde. 
At  eders  Liv  er,  hvad  jeg  freder  om, 
Naar  eder  i  den  sidste  Morgenrøde 
Jeg  fører  did,  hvor  fra  jeg  før  nedkom: 
Nedkom  fra  Bjærgene,  hvor  jeg  har  hjemme, 
Fordi  mig  vinkede  den  lyse  Skov, 
Fordi  mig  lokkede  den  Havfrustemme, 
Der  klang  saa  sødt  til  Danekæmpers  Lov! 
Véd  I  det  ej,  jeg  dog,  som  eders  Værge, 
Det  vide  maa,  og,  døv  for  eders  Graad. 
Den  Dal  oplede  mellem  Nordens  Bjærge, 
Hvor  end  til  Liv  der  findes  gode  Raad. 

Ja,  i  den  Dal,  vist  som  et  Hjærtekammer 
Med  Fjælde  trindt,  med  Fjælde  tykt  omsat, 
Hvor  fra  jeg  grandt  nu  ser,  at  jeg  nedstammer 
Jeg  mine  Frænder  nu  vil  søge  brat. 
Kun  Gud  det  ved,  hvor  de  i  Norden  bygge; 
Men  Bøge  smaa,  hvor  mine  Frænder  bo, 
Det  véd  jeg  vist,  kan  aldrig  savne  Skygge, 
Ej  fattes  Muld  til  dog  saa  godt  at  gro, 

At  Fuglen  min  ej  hoppe  skal  paa  Stene, 

At  ej  den  savne  skal  sit  Bøgeblad, 

Men  finde  Kviste,  om  end  ikke  Grene, 

Hvor  den  i  Læ  kan  kvidre  sommerglad. 

Og  I.  Havfrue-Børn!  endnu  kun  spæde, 

Med  svage  Minder  af  den  fagre  0, 

Vel  danse  kan  med  livlig  Barneglæde 

Paa  Vover  smaa  i  dunkle  Klippesø. 

Den  Gud,  som  gav  Stamfaderen  i  Sinde 

At  stævne  hid  til  Lundens  Bøgesal, 

Han  Sønnen  vist  igjen  vil  lade  finde 

Den  dunkle  Sti  til  sine  Fædres  Dal, 

Naar  han  ej  mer  har  Rum  og  Lov  paa  Marken 

Til  højt  at  love  sine  Fædres  Gud, 

Naar  skrællet  af  i  Skov  er  Bøgebarken, 

Naar  Ygdrasil  paa  Sletterne  gik  ud. 

Og  var  den  Dal  den  vildeste,  der  findes 
Imellem  Lindesnæs  og  Vardøhus,  — 
Naar  Fædres  Gud  kun  dér  man  vilde  mindes, 
Og  stirred  hulkende  paa  Kirkegrus, 
Og  følte  Længsel  efter  Edens  Palmer 
Og  Kjærlighed  til  Danas  Tungemaal, 
Til  Luthers,  Kingos  store  Højtidssalmer, 
Guldæblerne  i  Sagas  Sølverskaal,  — 
Jeg  kaared  Klipper  dog  for  disse  Klinter, 
Og  nøgne  Fyrre  for  den  fagre  Bøg, 
Som  majes  her  kun  i  en  Fimbulvinter, 
Mens  Hjærtebøgene  paa  op  i  Røg. 

Hvad  ser  jeg!  revne  alt  ved  Klagesangen 
De  haarde  Fjælde  om  min  Faders  Dal? 
Hvad!  aabner  sig  alt  venlig  Vossevangen 
For  Flygtningen  fra  Kirken  Alt-for-sval? 
Ja,    Vossevang,  du  favre  Klippehule! 
Du  Indelukke,  hvor  Skovmærker  gro! 

Du  voved  før  en  Arilds-Præst  ^)  at  skjule, 

Saa  han  sit  Kyrie  udsang  i  Ro; 

Og  skjønt  han  sang,  som  ej  det  mig  kan  huge, 

Saa  banked  dog  mit  Hjærte  mod  den  Barm, 

Som  følte  dybt,  det  duer  ej  at  bruge 

Til  Salme-Ændringer  en  verdslig  Arm. 

Og  varmere  løb  Blodet  i  hver  Aare, 

Naar  med  Olaverne  du  mig  indbød, 

Og  naar  den  stolte  Æt  af  Horde-Kaare 

Jeg  venlig  fulgte  til  dit  Moderskjød. 

Ja,  ingen  Dal  jeg  véd  i  hele  Norden, 

Skjønt  Gudbrandsdal  jeg  bedre  tyktes  om. 

Hvor  Elv  og  Fjæld  og  Sø  og  Skovgaards-Jorden, 

Hvor  alt  saa  hjemlig  blidt  mig  forekom. 

Ja,  Nornegjæst!  du  lod  dig  vist  forvilde, 

Hvis  ikke  hid  du  førte  mig  i  Kvæld; 

Thi  ingensteds  Nordlysene  saa  silde 

En  Skumring  skabte  i  udhulet  Fjæld. 

Det  var  og  her:   dér  staa  de  store  Birke, 

Jeg  tog  i  Aftes  for  et  Bøgetal, 

Og  her  paa  Sletten  den  Mikaels-Kirke, 

Jeg  tog  for  Levning  af  en  Trudvangs-Hal.^) 

Og  ser  du  hist  de  store  Kæmpehøje, 

Som  rørte  sig  ved  Hellig-Olavs  Sang! 

Dér  var  det,  jeg  saa'  Eddas  Guder  bøje 

Sig  dybt  til  Jord  ved  Davidsharpens  Klang; 

Her  Hjemmet  er  for  alle  mine  Drømme, 

Bag  Klippegærdet,  i  den  blanke  Sø, 

Hvor  Bælt  og  Elv  mig  tyktes  sammenstrømme; 

Ja,  her  er  Dåne- Virket  om  min  Blomsterø; 

Her  Syn  for  Sagn  jeg  finder  om  mit  Hjærte, 

Med  smalle  Revner  i  den  haarde  Sten, 


^)  [Joh.  Nord.  Brun.]  2)  Qfj-.  Digtet  Nyaar  s-Mor  gen,  Nr.  43  her 
foran,  og  Fortalen  til  samme,  her  S.  159-160  og  160  61.  —  Hoved- 
kirken i  Vossevangens  Præstegjæld  er  indviet  til  St.  Mikael,] 

Hvor  Ordet  ind  sig  trængte  kun  med  Smerte, 
Som  mellem  Klipper,  i  en  Ager-Ren; 
Dér  Holmen  er,  med  Bøge  eller  Birke, 
Dér  lege  med  hinanden  Blad  og  Naal, 
Dér  staar  i  Løn  min  lille  Præstø-Kirke, 
Dér  ryger  end  den  gamle  OfFerskaal, 
Dér  tone  end  de  gamle  Højtidssalmer, 
Og  hult  i  Klippen  drøner  Klokkens  Klang, 
Dér  gjemmes  end  en  Stilk  af  Edens  Palmer, 
Som  springer  ud,  vil  Gud,  endnu  en  Gang. 

Vel  stundum  tykkes  mig,  den  er  hensmeltet, 
Den  Klippemur  omkring  min  Kirkegrav, 
Saa  Levninger  jeg  sporer  kun  ved  Bæltet, 
Som  Brinker  smaa  af  Kalk  og  Kridt  og  Rav; 
Men  det  kun  er,  naar  de  oprørte  Bølger 
Gaa  femten  Alen  over  Fjælde-Ren, 
Og  stundum  end,  naar  Kjærligheden  dølger 
Med  Glædens  Olie  min  Kampesten. 
Ja,  ej  nedrives  skal,  men  kun  udhugges, 
Ringmuren  om  den  gamle  Kirkegaard, 
Saa  Kirkeporten  dér  i  Laas  kan  lukkes, 
Naar  Gudsbespotteren  sin  Tromme  slaar. 
Og  havde  Gud  ej  muret  disse  Yægg^ 
Om  Kirkeskoven  i  mit  bange  Bryst, 
Umulig  da  mod  mange  hvasse  Æ^ge 
Jeg  kunde  værget  den  i  Kæmpedyst. 
Udhugg'et  er  med  haarde  P^jendeklinger 
Nu  Snævringen,  og  hængt  er  Porten  alt, 
Men  maa  ej  lukkes,  før  i  Laas  den  springer 
Ved  Ord  af  ham,  som  mig  til  Kamp  har  kaldt; 
Og  jeg  er  led  og  kjed  af  Vaabenlarmen, 
Fuld  nødig  kun  jeg  drager  Sværd  paa  ny: 
Som  Vinge  sig  nu  immer  strækker  Armen; 
Mens  øjet  stirrer  perlende  i  Sky. 
Det  nytter  ej,  at  længer  her  jeg  dvæler, 

Hvor  man  kun  møder  mig  med  Spot  og  Spyd; 

Thi,  hvis  jeg  Taaren  i  mit  Øje  kvæler, 

Vist  af  Nødvendighed  jeg  gjør  en  Dyd, 

Og  mejer  Agrene  med  Vagnhoft-Sværdet, 

Til  mat  jeg  synker  over  Fjendelig, 

Og  spotter  haard,  skjønt  kun  mod  Jætter  hærdet. 

Ved  Baldersbaalet  ogsaa  Dværgeskrig. 

Havfruerne. 

Ej  Synet  dig  glipper, 
Det  sagde  du  sandt: 
Bag  takkede  Klipper 
Din  Vugge  du  fandt; 
Thi  neden  for  Bjærge 
Er  jævnere  Kaar, 
Og  Havfruens  Værge 
Var  aldrig  saa  haard. 
Men  dig  vil  vi  ikke  forlade. 

I  Vangen  dér  oppe 
Er  Vinteren  lang, 
Vi  kan  ikke  hoppe 
Til  Elvenes  Sang; 
Vor  Moder  vi  savne, 
Vi  er  kun  saa  smaa; 
Hvad  kan  det  dig  gavne, 
Vi  alle  forgaa! 
Men  dig  vil  vi  ikke  forlade. 

Tænk  efter!  da  finder 

Endnu  du  vel  Sag, 

vSom  mildt  dig  paaminder 

At  fare  i  Mag; 

Da  holdes  i  Live 

Vi  Havfruer  smaa; 


326  4^.     D  anne  skjold  s- Drape.     1824. 

Jo  ældre  vi  blive, 
Des  bedre  vi  gaa. 
Men  dig  vil  vi  ikke  forlade. 

I  friste  mig,  I  kjælne  Danserinder! 

Og  vist  jeg  først  betale  maa  min  Gjæld 

Med  Danevangens  favreste  Kjærminder 

Til  Krans  om  Højen  under  Gisselfeld; 

Men,  er  det  sket,  maa  alt,  hvad  mig  vil  følge, 

Ej  krympe  sig  for  Vangens  Vinterbølge. 

Havfruerne. 

Snart  er  vel  funden 
Blomsten  i  Lund, 
Snart  er  vel  bunden 
Kransen  fuld  rund; 
Dog  ej  man  finder 
Vranten  og  vred 
Ægte  Kjær  minder, 
Vel  du  det  véd. 
Men  dig  vil  vi  ikke  forlade. 

Sæt  os  i  Vove 
End  paa  det  blaa! 
Sæt  som  til  Skove 
Bøgene  smaa! 
Lad  saa  den  lille 
Synge  paa  Kvist! 
Danse  vi  ville, 
Voxe  da  vist. 
Men  dig  vil  vi  ikke  forlade. 

Saa  kan  du  finde 
Blomster  i  Vang, 
Saa  kan  du  binde 
Kransen  med  Sang; 

Rod  maaske  fæste 
Bøgene  smaa; 
Det,  som  det  bedste, 
Gjærne  vi  saa'. 
Men  dig  vil  vi  ikke  forlade. 


[Skjalden.] 
Her  en  Adelsmand  er  jordet, 
Enlig  mellem  Eg  og  Bøg; 
Hvem  vil  høre  Klageordet, 
Vande  her  en  Blomsterløg: 
Vande  den  med  Taarer  milde, 
Saa  den  spire  kan  fuld  brat, 
Dufte  sødt  og  visne  silde, 
Trodse  Fimbulvinter-Nat?  ^) 

Han  har  ingen  Sejre  vundet. 
Som  besynges  kan  med  Bram; 
Han  har  ingen  Stæder  grundet, 
Som  kan  nævnes  efter  ham; 
Han  har  intet  nyt  opdaget. 
Som  foreviger  hans  Navn; 
Han  har  ikke  søgt,  men  vraget, 
Guld  og  Sølv  til  eget  Gavn.  ^) 

Mens,  hvad  nu  har  tabt  sin  Grøde, 
Blomstrende  paa  Jord  man  saa', 
Medens  Kinderne  var  røde, 
Medens  Øjnene  var  blaa, 
Mens  de  rørte  sig  med  Varme, 
Hænderne,  som  fryse  nu, 

')  [Saal.  Trykket;   Hdskr.:    Ej  før  Gudemerke-Nat.]      '•^)  [De  to 
folfjende  Strofer  kun  i  Trykket,  ikke  i  Hdskr.] 

Fler  end  Folk  i  Gyldenkarme 
Korn  Grev  Danneskjold  i  Hu. 

Men  hvor  mindes  sledne  Klæder 
Mer  end  vel  fordøjet  Brød! 
Hvor  oprinde  glemte  Glæder, 
Ved  at  mindes  Hjælp  i  Nød! 
Hvem  bevæges  sødt  i  Haven, 
Naar  de  hvide  flyve  dér! 
Hvem  vil  takke  end  i  Graven 
For,  hvad  alle  tro  sig  værd! 

Hvem  vil  slig  en  Jorddrot  love, 
Naar  ej  længer  man  ham  ser: 
Naar  for  Guld  og  grønne  Skove 
Gavmild  han  ej  raader  mer! 
Hvem  vil  rørt  til  Skjalden  lytte, 
Naar,  som  liden  Fugl  paa  Kvist, 
Han  i  Sælands  Bøgehytte 
Synger  om  den  Herre  sidst!  ^) 

Det  vil  ingen,  som  kun  Øje 
Har  for  Guld  og  Glimmerværk, 
Ingen,  som  kun  ser  det  høje 
Under  blodig  Brynjesærk: 
Kun  det  store,  hvor  det  stejler, 
Kun  det  stærke,  hvor  paa  Trods 

)  Saal.  Trykket;  Hdskr.  har  denne  Strofe  saaledes: 

Hvem  vil  love  slig  en  Herre, 
Hvem  vil  græde  ved  den  Grav, 
Hvor,  i  Manddoms-Aar,  des  værre. 
Han  har  lagt  sin  Vandringsstav ! 
Hvem  vil  rert  til  Skjalden  lytte, 
Naar,  som  liden  Fugl  paa  Kvist, 
Her  i  Sælands  Begehytte 
Mindelig  han  synger  sidst  !J 

Til  Beundrings-Gru  det  bejler,^) 
Truende,  som  Fjæld  og  Fos. 

Det  vil  ingen,  som  kun  skuer 
Mand  paa  Højde,  Hund  paa  Haar; 
Det  vil  ingen,  som  kun  luer, 
Naar  ham  Lyn  og  Torden  slaar; 
Det  vil  ingen,  som  ej  aner 
Mer,  end  Støvets'^)  Øje  saa'; 
Det  vil  kun  de  milde  Vaner,^) 
Som  for  godt*)  kan  Guld  forsmaa. 

Ja,  det  vil  kun  Vaner  milde, 
I  hvis  Øre  bedre  klang 
Elskovsvise  og  Høstgilde 
End^)  al  Verdens  Glimmersang, 
Som,  i  Nordens  dunkle  Morgen, 
Da  Hrimturse-Drapen  ^)  lød, 
Gik  kun  ind  i  Asaborgen, 
At  begræde  Balders  Død. 

Kun  hos  dem  gjør  Hj ærtet  Helte, 
Hjærtelaget  høj  og  lav; 
Kun  for  dem  er  Sund  ^)  og  Bælte 
Mer  end  hele  Verdens  Hav; 
Kun  for  dem  er  Nattergalen 
Fugledronningen  paa  Jord; 
Kun  for  dem  er  Bøgesalen, 
Kun  for  dem  en  Sæland  stor. 


^)  [Hdskr. :  Hvor  det  bryster  sig  paa  Trods,  Hvor  det  til 
Beundring  bejler.]  '^)  [Hdskr.:  noget.]  ^)  [Hdskr.:  Det  vil  ingen 
uden  Daner.]  •*)  [Hdskr.:  Rav.]  °)  [Hdskr.:  Det  vil  kun  de 
Vaner  milde,  Som  ej  for  den  søde  Klang,  .  .  .,  Tog.]  *"')  [Hdskr.: 
Grinet.]     '')  [Hdskr,:  Fjord.] 

Siger  I:  de  er  uddøde,*) 
Hedengangne  under  0 
I  den  sidste  Aftenrøde, 
Som  forgyldte  Skov  og  Sø,  — 
End  er  Skjalden  dog  ej  ene 
Om  at  love  Danneskjold: 
Sangen  fra  hans  Bavtastene 
Skal  gjenlyde  mangefold. 

Ja,  I  Mure,  som^)  saa  brave 
Trodsed  Tidens  Overvold, 
I,^)  hvis  dybe  Svanegrave 
Tale  højt  om  Hedenold! 
Store,  klingre  Bavtastene 
Over  Støv  af  Danneskjold! 
Med  min  Sang  sig  skal  forene 
Eders  Gjenlyd  mangefold. 

Ja!  thi  inden*)  eders  Glugge 
Banker  Støvet  højt  endnu 
Over  Danneskjolders  Vugge, 
Kommer  levende  i  Hu, 
Hvad  han  var,  som  nu  er-^)  jordet, 
Hvad  den  Gyldenløve-Søn, 
Aanden  under  Hjærteordet, 
Virket  har^)  i  Lys  og  Løn. 

Hun,  som  var  hans  Hjærtes  Glæde, 
Hun,  som  var  hans  Øjesten, 
Hun,  som  vugget  har^)  den  spæde 
Nattergal  paa  Blomstergren  ^).   — 


*)  [Hdskr.:  Og,  var  alle  Daner  døde.]  2)  [Hdskr.:  der.] 
3)  [Hdskr.:  Og.]  *)  [Saal.  Hdskr.;  Tr.:  ,.under".]  ^)  [Hdskr.:  er  nu.] 
^)  [Hdskr.:   Virkede,]     "*)  [Hdskr.:  vuggede.]    ^)  [Hdskr.:  Bagegren.] 

Hun  vel  ^)  sidder,  som  i  Graven, 
Bag  de  høje  Mure  nu, 
Stirrende  paa  Dødning-Haven, 
Under  Smil,  med  lønlig  Gru;  — 

Dog  hun  -)  eder  vel  skal  lære 
At  gjentage  Skjaldens  vSang, 
Som,  Grev  Danneskjold  til  Ære, 
Toner  over  Danevang; 
Og,  saa  længe  hun  kan  græde, 
Som  en  Engel  under  Slør, 
Duftende  de  Blomster  spæde 
Gro  paa  Graven  skal  som  Rør. 

Dog,  skjønt  Timeglasset  rinder 
Truende  for  Frejas  Kuld, 
Vist"^)  i  flere  Dannekvinder 
Græder  end  hun  Bølgeguld, 
Føder  og,  til  Bod  for  Sorgen, 
Sikkert  dog  i  mangen  Yraa, 
Alt  som  paa  Avgustenborgen, 
Klarlig  Perle-Døtre  smaa.  *) 

Ej  da  skal  paa  Marken  fejle 
Blomsterne,  jeg  planter  her, 
Morgendug  til  Taarespejle, 
Perleglans  i  Aftenskjær; 
Og,  hvor  end  paa  Vinterbølge 
Sidste  Daner  stævne  hen, 
Dem  Kjærminderne  skal  følge, 
Til  de  plantes  her  igjen. 


1)  [Hun,  der.]  '^)  [Hdskr.:  Hun  det.]  ^^  [Hdskr.:  Dog.] 
"*)  [Hdskr.  :  Blev  end  Samsø-Bagen  stævnet,  Vorder  aldrig  mer  saa 
})rud,  Dog  i  Bullen  Saft  er  levnet  Til  et  herligt  Hjærteskud.] 

Her  jeg  sætter,  som  til  Skove, 
Bøgene  fra  Balders-Hag, 
Danser  paa  den  blanke  Vove 
Under  Glitners  Sølvertag; 
Muntert  nu,  Havfruer  spæde ! 
Saa  af  eders  Moders  Sang : 
Hælvden  Sorg  og  Hælvden  Glæde, 
Høres  kan  en  Efterklang! 

Havfruerne. 

Tak  for  det  blanke, 
Tak  for  det  blaa ! 
Tak  for  de  ranke 
Risbøge  smaa! 
Lad  saa  den  lille 
Synge  paa  Kvist! 
Danse  vi  ville, 
Voxe  og  vist. 
Ja,  kappes  vil  vi  med  de  ranke. 

Fuglen  paa  Kvist. 

Dankonning  la'r  gribe  den  Havfru  vild, 

Skjøn  Havfru  danser  paa  Tilje, 
Og  bøde  hun  skal  med  Liv  paa  Ild, 

For  hun  fremmed  ikke  hans  Vilje. 

Men  Dronningen  byder  Hofdrenge  smaa: 

Skjøn  Havfru  danser  paa  Tilje, 
„Den  Havfru  lader  for  mig  indgaa, 

For  hun  skal  fremme  min  Vilje!" 

Ind  kom  Havfruen  og  stedtes  for  Bord: 

Den  Havfru  danser  paa  Tilje, 
„Hvad  vilst  du  mig,  Dronning,  du  sendte  mig  Ord? 

Jeg  kan  ikke  fremme  din  Vilje." 

Men  Dronningen  klapper  paa  Hynde  blaa: 

Skjøn  Havfru  danser  paa  Tilje, 
„Det  bløde,  skjøn  Havfru,  du  hvile  dog-  paa! 

Thi  fremme  saa  skal  du  min  Vilje.'* 

„Hvi  vilst  du  forraade  mit  unge  Liv?" 

Den  Havfru  danser  paa  Tilje, 
„Dér  under  ligger  den  skarpe  Kniv; 

Hvor  skulde  jeg  fremme  din  Vilje!" 

„Ja,  véd  du  saa  meget,  da  vedst  du  mer," 

vSkjøn  Havfru  danser  paa  Tilje, 
„Du  sige  min  Skæbne,  som  den  du  ser! 

Da  fremmet  du  haver  min  Vilje." 

„Jeg  siger  din  Skæbne,  hvis  jeg  den  véd," 

Skjøn  Havfru  danser  paa  Tilje, 
„Om  end  du  mig  reder  en  Seng  fuld  hed, 

For  jeg  fremmer  ikke  din  Vilje. 

„Med  Æren  du  føder  end  Sønner  tre," 

Skjøn  Havfru  danser  paa  Tilje, 
„Men  Livet,  o.  Dronning!   det  koster  de; 

Nu  fremmet  jeg  haver  din  Vilje." 

„Skal  Sønnerne  bolde  saa  dyrt  mig  staa," 

Skjøn  Havfru  danser  paa  Tilje, 
„Mig  lyster  at  vide,  hvad  Kaar  de  faa; 

Saa  fremme  vel  kan  du  min  Vilje." 

„Den  ene  skal  trone  paa  Danemuld," 

Skjøn  Havfru  danser  paa  Tilje, 
„Den  anden  skal  krones  med  røde  Guld; 

Saalunde  jeg  fremmer  din  Vilje. 

„Den  sidste  skal  vorde  paa  alting  vis," 

Skjøn  Havfru  danser  paa  Tilje, 
„Med  Livet  du  kjøber  til  ham  den  Pris; 

Saalunde  jeg  fremmer  din  Vilje.-' 

Saa  Dronningen  ganger,  vel  svøbt  i  Skind, 

Skjøn  Havfru  danser  paa  Tilje, 
I  Højeloft  stedes  for  Kongen  ind, 

Thi  fremmet  saa  var  hendes  Vilje. 

;,I  høre  mig,  kjæreste  Herre  min! 

Skjøn  Havfru  danser  paa  Tilje, 
Af  Naaden  mig  giver  den  Havfru  fin! 

For  hun  haver  fremmiet  min  Vilje.*' 

„Nej,  syv  mine  Snækker  hun  brød,  den  Viv, 

Skjøn  Havfru  danser  paa  Tilje, 
Og  bøde  saa  skal  hun  med  sit  Liv, 

For  hun  fremmed  ikke  min  Vilje.-' 

Men  Dronningen  sortner  alt  som  en  Jord, 

Skjøn  Havfru  danser  paa  Tilje, 
Hun-  daaner  som  død  for  Kongens  Bord, 

For  han  fremmed  ej  hendes  Vilje. 

„Det  ikke  jeg  nænner,  at  du  skal  dø," 

Skjøn  Havfru  danser  paa  Tilje, 
„Lad  danse  den  Havfru  under  0, 

Mens  hun  haver  fremmet  din  Vilje!" 

„Af  Skarlagen  bære  du  Kjortel  rød," 

Skjøn  Havfru  danser  paa  Tilje, 
„For  Døden  du  spaade  mig,  besk  og  sød, 

Og  haver  dog  fremmet  min  Vilje! 

„Op  stander,  I  Møer,  nu  alle  paa  Stand! 

Skjøn  Havfru  danser  paa  Tilje, 
Med  Æren  hun  følges  skal  til  Strand, 

For  hun  haver  fremmet  min  Vilje." 

Saa  sætte  de  hende  paa  Bølgen  blaa, 

Skjøn  Havfru  danser  paa  Tilje ; 
Men  Dronningen  dog  man  græde  saa', 

Skjønt  fremmet  var  hendes  Vilje. 

„Livsalige  Dronning!  o,  græd  ej  saa! 

Skjøn  Havfru  danser  paa  Tilje, 
Dig  Himmerigs  Porte  mon  aabne  staa, 

Saa  fuldelig  fremmes  din  Vilje. 

„I  Himmerig  bygge  du  skal  og  bo, 

Skjøn  Havfru  danser  paa  Tilje, 
Dér  finder  du  først  ret  Fred  og  Ro; 

Nu  fremmet  jeg  haver  din  Vilje.*'  ^) 


Havfruerne. 

Tak  for  det  gamle, 
Tak  for  det  ny! 
Saa  sig  forsamle 
Toner  i  Sky! 
Da  sig  forbinder, 
Tiden  til  Trods, 
Maj  med  Kjærminder, 
Moder  med  os, 
Og  højt  synge  vi:  Ride-Ranke! 


^)  [Jfr.  Digtet  Nr.  23  i  denne  Udgaves  4de  Del.] 

[Skjalden.] 

Fra  den  gamle  Odins-Alder 
Over  Tidens  Bølgegang 
Toner  Graaden  over  Balder 
End  i  Volas  Gaadesang, 
Toner  som  en  Hjærtebølge 
Under  Nordens  Aandepust, 
Giver  mild  sit  Kæmpefølge 
Bod  for  Kulde,  Glans  for  Rust.^) 

■  Ja,  paa  denne  Hjærtebølge 
Bygget  er  den  prude  Borg, 
Paa  hvis  Grus  sig  ej  maa  dølge 
Gudefolkets  bitre  Sorg; 
Thi  kun  Graad  dens  Grund  beriger, 
Saa  af  himmeldybe  Væld 
Straalende  igjen  opstiger 
Brejdablik  til  Jordens  Held. 

Due!  ja,  det  var  din  Vinge, 
Som  berørte  let  min  Pen, 
Da  igjen  den  hørtes  klinge. 
Kaldte  paa  ^)  en  savnet  Ven, 
Ledte  efter  •'^)  gyldne  Suler 
Og  det  blanke  Sølvertag 
Under*)  Skyggen,  som  nu  skjuler 
Efterskin  af  Balders-Hag. 

Grandt  nu  ser  jeg  Gaadebaandet 
Mellem  Sams  og^)  Gisselfeld, 
Blomsterkjæden,  som^)  har  aandet 
Lig^)  en  Natfiol  i  Kvæld. 

^)[Hdskr.:  Støv  og  Rust.]  2j[Hdskr.:  Svæved  mod.]  ^^[Hdskr. 
Over  Glitners.  —  Jfr.  Digtet  Nr.  31  i  dette  Bind.]  ^)  [Hdskr. 
Over.]  5)  I  Hdskr.:  Som  mig  bandt  til.]  <')  [Hdskr.:  der.]  ^1  [Hdskr. 
Som.] 

Duftede  fra  Glitner-Haven 
End  saa  sødt  i  Efteraar, 
At  jeg  rejste  mig  i  Graven, 
For  at  love  lydt  dens  Kaar. 

Ja,  det  ligger  nu  udfoldet 
Som  oprullet  Pergament, 
Hvad  af  Mærkerne  i  Skjoldet 
Dunkelt  før  kun  ^)  var  bekjendt: 
Brejdabliks  og  Glitners  Sage 
Aabner  Valhals  skjulte  Dør, 
Balders  og  Forsetes  Dage 
Aldrig  saa  jeg  kj endte  før. 

Sikkerlig^),  naar  Jorden  skjuler 
Øjnene,  som  græde  nu, 
Glitner-Borgens  ^)  gyldne  Suler 
Kommes  skal  paa  Mark  i  Hu; 
Tærning-lige  Tider  rinde, 
Tumling  kaldes  Lykkens  Bold; 
Dog  hos  Daner  ej  af  Minde 
Gaar  For scfe- Danneskjold .  ^) 

Samsø!  lav  dig  til  at  sjunge. 
Og  udkvæd  med  Lyst  i  Kvæld, 
Hvad  paa  Skjaldemaal  og  Tunge 
Knytter  dig  til  Gisselfeld!-^) 
Højene  sig  brat  oplade 
I  et  sælsomt  Morgengry! 


i)[Hdskr.:  Mig  kun  dunkelt.]  '-*)  [Hdskr.:  Visselig.]  ^)  [Hdskr.: 
Sangen  oin  de.]  *)  [Ja,  vist  aldrig  nu  af  Minde  Skal  paa  Markens 
runde  Bold,  Medens  Hjærtetaarer  rinde,  Gaa  Forsete-Danneskjold.'] 
^)  [Hdskr.:  Hvad  der  var  en  Kingos  Tunge  Bedre  værd  end 
Griffenfeld.] 

\'.  22 

Knejse  paa  sit  gamle  Stade 
Brattingsborgen  rank  i  Sky!^) 

Havfrubørn!  om  end  kun  spæde, 
Bange  for  den  stærke  Strøm, 
Danse  her  I  maa  med  Glæde, 
Mindes  som  en  Morgendrøm, 
At,  hvor  end  med  Røsnæs-Drenge 
Danse  Samsø-Piger  smaa, 
Altid  rask  i  Munar- Vænge -) 
Maatte  Havfruvuggen  gaa. 

Havfruerne. 

Fuld  gjærne  vi  gynge 
Paa  Bølgen  saa  sval, 
Naar  Fuglen  mon  synge 
I  Risbøge-Sal; 
Naar  Tonerne  klinge, 
Faa  Minderne  Vinge; 
Naar  Bølgerne  svare. 
Sig  Drømmene  klare, 
Og  let  paa  det  blaa 
Da  Vuggerne  gaa. 

Fuglen  paa  kvist. 
De  Bølger  gaa  i  Munarvaag, 
Som  Vugger  gaa  paa  Gænge, 
Og,  efter  Nordens  Billedbog, 
Er  Bølger  Havfrusenge; 
Det  hørte  vel  den  Bondemand, 
Der  talte,  efter  sin  Forstand, 
Om  Havfrudans  paa  Dybet. 

^)  [Hdskr, :  Sjung  med  Fryd  til  Havfrudansen  Drapelig  om 
Hedenold!  Medens  Saga  rækker  Kransen  Til  Forsete-Danneskjold.| 
2)  [Hdskr.:  Svane-Vænge.] 

Der  gik  en  Bonde  ved  ]\Iunarvaag, 

Ham  randt  saa  meget  i  Sinde 

Om  gamle  Tider  og  Kæmpetog, 

Alt  som  han  droges  til  Minde ; 

Hans  Ryg  var  krum,  hans  Skjæg  var  graat, 

Men  gamle  Sagn  han  kjendte  godt 

Om  Havfrudans  paa  Dybet. 

Han  tænkte  paa  de  gamle  Ting, 

De  ny  ham  huged  føje, 

Alt  under  sære  Tankespring 

Det  svimled  for  hans  Øje: 

Af  Vaagen  sprang,  vel  svøbt  i  Skind, 

En  Viv  fuld  sær,  alt  som  en  Vind, 

Fra  Havfrudans  paa  Dybet. 

„Og  hør  du  mig,  du  Bondemand! 

Et  Ord  saa  vil  vi  tale: 

Alt  mod  det  gamle  Daneland 

De  Bølger  gaa  saa  svale; 

Er  Fuglen  stum  i  Efterhøst, 

End  toner  dog  til  Dane-Trøst 

En  Havfrusang  fra  Dybet. 

„Og  du  skal  gaa  til  Kongens  Gaard, 

Enddog  du  lidt  mon  lamme, 

Thi  Pinse-Maj  end  forestaar 

Den  gamle  Bøgestamme: 

Før  Norden-Skov  bliT  atter  grøn, 

Der  fødes  skal  en  Kongesøn 

Til  Havfrudans  paa  Dybet. 

„Hans  Varsel  jeg  paa  Bølgen  saa', 
Hvor  Gjøgleværk  ej  gjækker: 

22* 

Dér  dansed  mine  Døtre  smaa 
Om  prude  Orlogssnækker, 
Dem  styred  han,  som  fødes  skal 
Og  regnes  højt  i  Kongetal 
Og  danse  bedst  paa  Dybet. 

„Ja  sig,  det  var  Mormoder  min, 
Som  meldte  her  fra  Vaagen 
Kong  Valdemar  den  Daatter  fin, 
Han  fæstede  Kong  Haagen! 
De  Silkesejl  saa  himmelblaa 
Paa  Brudesnækken  vel  hun  saa'. 
Men  ej  med  Dans  paa  Dybet." 

Kong  Fredrik  sad  paa  Anderskov, 

Han  var  saa  gjæv  en  Herre 

Og  holdt  den  gamle  Kæmpelov, 

For  fuldelig,  des  værre; 

Ved  Stob  og  Krus  om  breden  Bord 

Var  hartad  glemt  det  gamle  Ord 

Om  Havfrudans  paa  Dybet. 

Dér  stod  de  Riddersmænd  i  Ring, 

Belo  den  Samsø-Bonde, 

Som  talte  om  de  sære  Ting, 

Det  snildeste  han  kunde; 

For  Hofmænd  Gæs  er  alle  graa, 

Og  nemt  er  det  et  Smil  at  slaa 

Ved  Havfrudans  paa  Dybet. 

Kong  Fredrik  var  en  Dane-Drot, 
Det  maatte  Hofmænd  lære, 
Det  Havfrubud  ham  huged  godt, 
Skjønt  det  var  af  de  sære: 

„Det  give  Gud,  (saa  lød  hans  Ord,) 
At  sandes  maa  til  Fryd  i  Nord 
Den  Havfrusang  fra  Dybet ! 

„Tag  Sølv  og  Guld  for  Ord  og  Gang! 

—  Det  var  en  gavmild  Herre  — 

At  Synder  nu  gaa  slemt  i  Svang, 

Det  er  vel  sandt,  des  værre! 

Dog,  med  Guds  Hjælp,  i  kristent  I.and 

Med  Tiden  vel  det  bedres  kan 

Til  Havfrudans  paa  Dybet." 

Og  det  blev  Jul  i  Daneland, 

Og  det  blev  Nyaarsmorgen, 

Dog  hørte  fattig  Bondemand 

Paa  Julekim  med  Sorgen : 

Med  Kongens  Foged  til  sin  Gjæst, 

Han  holdt  med  Suk  den  Glædesfest, 

Trods  Engledans  og  Drape. 

„Nej,  det  er  ej  til  Landets  Gavn, 
Naar  Bønder  lide  ilde; 
Det  være  kvit,  i  Herrens  Navn, 
Med  Skat  og  med  Landgilde!" 
Saa  talte  blødt,  da  Nyaar  kom, 
Saa  gjorde  Jul  den  Konge  from 
Til  Havfrudans  paa  Dybet. 

Det  var  den  næste  Pinsedag, 
Og  Fuglen  sang  paa  Kviste, 
Saa  sødt  den  sang  til  Orgelslag, 
Som  lønlig  den  det  vidste, 
Hvi  efter  Dannekvinde-Skik 
Den  Dronning  fin  i  Kirke  gik 
Med  Havfrudans  paa  Dybet. 

Saa  smiled  Maj  paa  Bøgegren, 
Som  om  der  alt  saas  hæve 
I  Borgegaard  sig  Sten  paa  Sten 
Til  Fredriksborg  hint  gjæve, 
Som  om  alt  stod  ved  højen  Mast 
Kong  Kristian,  hvor  Hjælmen  brast 
Ved  Havfrudans  paa  Dybet. 

Kong  Fredrik  sad  i  Kjøbenhavn, 

Han  var  fuld  vel  til  Mode: 

Han  aatte  Søn  med  Faders  Navn 

Saa  godt  som  Skjold  og  Frode; 

Men  glemt  var,  over  Fyrværks-Glans 

Og  morianske  Daaredans, 

Den  Havfrudans  paa  Dybet. 

Da  kom  for  Kongen  end  det  Ord: 
„Den  Samsing  er  her  ude, 
Som  var  paa  Anderskov  i  Fjor, 
Os  Gammen  at  bebude ; 
Men  nu,  Havfruen  til  Behag, 
Han  byder  os  en  Fastedag, 
For  Gammen  hule  Sukke." 

Den  Samsing  sad  ved  Munarvaag, 

Skjøn  Havfru  ved  hans  Side, 

Og,  som  ham  Hofmænd  gjorde  klog, 

Hun  fik  Besked  at  vide: 

Det  Kongesvar,  ham  var  fortalt, 

Kun  slet  i  Havfruøren  faldt 

Og  ej  til  Dans  paa  Dybet. 

„Hvor  P'anden  nu  er  bleven  from 
„Og  kjær  ad  Bededage! 

,.Men  vi  har  lært  vor  Kristendom, 
,.Han  ej  sig  skal  umage; 
,.Lad  Bonden  med  sin  Præk  og  Snak 
,.Sig  pakke  hjem  til  Havfrupak, 
,,0g  det  jo  før,  jo  heller! 

„Profeters  Tid  er  nu  forbi, 
..Det  tro  vi  og  bekjender: 
,.Vi  have  Lov  og  Profeti, 
,.Alt  som  den  riges  Frænder; 
,.0g,  var  Graalaaren  ej  saa  graa, 
,.Han  skulde  snart  at  finde  faa, 
,.Hvad  Spaamandsløn  nu  vanker."  — 

,.0  ve,  o  ve!  ja,  trefold  ve 

Det  gamle  Skjoldungrige! 

Fra  Vinterfjæld  den  gamle  wSne 

Skal  nu  paa  Mark  nedstige; 

Da  lægges  til  hvert  Sund  og  Bælt, 

Da  skues  under  Snækketelt 

Ej  Havfrudans  paa  Dybet. 

,.Lad  vaje  Flag,  lad  vækkes  Døn 

Alt  over  hule  Ege! 

Lad  kæmpe  bold  den  Kongesøn! 

Ej  mine  Døtre  lege; 

Og  brustet  er  det  gamle  Baand, 

Naar  Havfrudøtre  Haand  i  Haand 

Ej  danse  mer  paa  Dybet. 

,.0  ve,  o  ve!  ja  trefold  ve! 
Til  Fenrisulv  mon  tude, 
Til  Dværge  højt  ad  Guder  le, 
Er  Havfrutiden  ude; 

Jeg  er  kun  firsindstyve  Aar, 
Men  'askegraat  blev  nu  mit  Haar, 
Jeg  daaner  flux  i  Dybet, 

„Dér  sover  jeg  to  Hundred  Aar, 

Min  rette  Levealder, 

Til  man  ej  mer  i  Kongens  Gaard 

Et  Djævelskab  mig  kalder, 

Til  ikke  mer  med  Kristendom 

Af  Syndelyst  man  slaar  en  Bom 

For  Havfrudans  paa  Dybet. 

„Naar  da  en  Drot  med  Fredriks  Navn 

I  Daners  Kongesæde 

Sofie  tager  ømt  i  Favn 

Til  alle  Daners  Glæde, 

Da  staar  jeg  op  en  liden  Stund 

Og  vækker  Kvad  i  Bøgelund 

Om  Havfrudans  paa  Dybet. 

„Da  fødes  mine  Døtre  smaa. 

Jeg  dør,  mens  de  er  spæde. 

Dog  vist  en  Gang  paa  Bølgen  blaa 

De  danse  skal  med  Glæde 

Om  Kongeflaget,  Haand  i  Haand, 

Og  saa  forny  det  gamle  Baand 

Ved  Havfrudans  paa  Dybet. 

„O  ve,  o  ve!  ja,  trefold  ve 

Mig  gamle  Danevætte! 

At  mine  Øjne  ej  maa  se 

Kong  Kristian  den  rette: 

At  Krus  og  Stob  i  Kongens  Gaard 

Nu  gjælde  mer  end  Heltekaar 

Og  Havfrudans* paa  Dybet! 

„Ja,  naar  det  gamle  Daneskjold, 

Tiltaklet  Orlogsstavnen, 

Med  Fjendeliag,  i  Fjendevold, 

Udgaar  af  Styrishavnen, 

Da  brat  opgiver  jeg  min  Aand, 

Da  brister  hvert  et  Bølgebaand 

Paa  Danerigets  Strømme. 

„Til  Graad  omvendes  Bølger  blaa, 

Da  komme  Fastedage; 

Gud  styre  for  de  Døtre  smaa, 

Jeg  lader  da  tilbage : 

Dem  unde  Leg  i  lune  Sø, 

Dem  skjænke  Frist,  til  under  0 

De  danse  kan  paa  Dybet! 

„I  Frederik,  den  Drot  saa  bold, 

Gud  skjænke  dem  en  Værge, 

Der  kan  og  vil,  som  Dan  og  Skjold, 

Dem  frede  mild  og  bjærge ! 

Sofie,  from  som  Danebod, 

Dem  være  Fostermoder  god 

I  Fimbul- Vinterdage! 

„Den  Ædling  god  af  Kongeæt, 
Som  da  har  Sams  at  raade, 
Dem  rose,  naar  de  danse  net 
I  lune  Sø  om  Baade! 
Hans  Venneviv,  den  Rosensvaand, 
Dem  klappe  ømt  med  Liljehaand, 
Naar  de  for  Moder  græde!'' 

Havfruerne. 

Nu  Moder  vi  mindes. 
Og  Vuggen  i  Vaag, 

Med  Tungen  forbindes 
Nu  Stave  i  Bog, 
Ved  Himmelens  Gave 
Og,  Tiden  til  Trods, 
Som  Tunge  med  Stave, 
Saa  Moder  med  os, 
Saa  danse  vi  Kjæden  paa  Dybet. 

Nu  meget  vi  mindes, 
Formode  end  mer. 
Med  Øjet  forbindes 
Det  sære,  som  ser, 
Saa  nu  kan  vi  samle 
Paa  Bølgerne  blaa 
Det  ny  med  det  gamle, 
Af  Kjæden  vi  spaa, 
Vi  spaa,  som  vi  danse  paa  Dybet. 

Kong  Fredrik  hin  rette. 
Vor  Værge  saa  bold, 
Paa  Marken  forjætte 
Vi  Minder  som  Skjold; 
Sofie  hin  gode 
En  Gudsøn  paa  Strand, 
Saa  fredsæl  som  Frode, 
Livsalig  som  Dan; 
Om  ham  skal  vi  danse  paa  Dybet. 

Og  Drotter  skal  stamme 
Fra  Greven  paa  Sams, 
Som  bede  fuld  gramme 
Den  glubende  Bams; 
Ved  Styret  saa  bolde 
De  skinne  paa  Bænk, 

Mens  Klipper  og  Trolde 
De  sejle  i  Sænk: 
Saa  boltre  sig  Havmænd  om  Snække. 

Saa  lønne  med  I.ove 
Vi  Havfruer  smaa 
De  store  til  Hove, 
Som  elske  det  blaa; 
Saa  lønne  om  Dagen 
Vi  Nattely  mildt, 
End  er  ej  Skarlagen 
Paa  Havfruer  spildt: 
Vi  Purpur  opdanse  paa  Dybet. 

Saa  række  vi  glade 
Den  Stamme  sin  Krans, 
Hvis  skinnende  Blade 
Os  skjænkede  Glans, 
Ja,  under  hvis  Skygge 
Vi  dansed  paa  Sø, 
Til  vi  kunde  dykke, 
Som  nu,  under  0. 
Til  danse  vi  kunde  paa  Dybet. 

Skjalden. 

Her  I  sang  ud  af  mit  Hjærte, 
Gav  i  Klang  mit  Ønske  Røst, 
Tændte  atter  Haabets  Kjærte, 
Saa  den  tindrer  til  min  Trøst; 
Thi,  kun  naar  de  gamle  Stammer 
Lives  op  til  Skud  paa  ny. 
Lysner  i  mit  Hjærtekammer 
Det  til  venligt  Morgengry. 

Mens  end  Vingerne  var  unge, 
Kjæk  jeg  over  Fjæld  mig  svang, 
Hvad  der  tækkedes  min  Tunge, 
Uden  Grublen  frit  jeg  sang; 
Det  forgjæves  nu  jeg  prøver, 
Saa  for  mig  i  Svanevang 
Skjoldunger  og  Gyldenløver 
Stige  kun  ved  Havfrusang. 

Som  hin  gamle  Samsø-Bonde, 
Halter  jeg  til  Borgegaard  ^), 
Kun  naar  gjennem  Havfrumunde 
Bølgen  selv  om  Balder  spaar, 
Bølgen  dyb,  som  forberedte 
Paa  det  store  Brudepar: 
Helte-Kristjan  og  ^largrete, 
Frederik  og  Valdemar. 

Dog,  hvad  højt  fra  Kirkesvale 
Over  Danekongers  Støv 
Tonede  til  Kongesale 
Kjækt  om  Liv  i  Rosenløv  ^), 
Hvad  der  over  Danevangen 
Klang  om  Vintersæd  i  Løn  ■^), 
Leve  skal  i  Mindesangen 
Om  den  bedste  Kongesøn. 

Ja,  skjønt  gamle  Danmarks  Gaade 
Sagasang  i  Mytesvøb, 
Ingen  uden  han  kan  raade, 
vSom  forordned  Tidens  Løb, 


^)  [Hdskr. :  Kongens  Gaard.]     '^)  [o:  „Roskilde-Rim"  1813;  her 
III,  Nr.  27.]     ^)  [o:   „Høstgildet-'    1815;  her  III,  Nr,  49.] 

Aldrig  skal  dog  Staven  brydes 
Over  Hjærtets  Bølgeleg: 
Hvordan  end  den  skal  udtydes, 
Fast  det  staar,  den  aldrig  sveg  ^). 

,.Efterglans  af  Tabors  Kjærte 

„Glimter  over  Bøgelund, 

,.0g  et  Grand  af  Danmarks  Hjærte 

„Skjalden  fik  til  Harpebund; 

„I  den  Bund  det  sælsomt  klinger, 

„Naar  med  sine  Under- Vinger 

„Duen  rører  Harpens  Stræng."'^) 

Saa  jeg  kvad  ^)  i  yngre  Dage, 
Da  den  sidste  Gaademø, 
Aske-Daatteren  til  Brage. 
Jeg  saa'  dale  under  0, 
Da  af^)  Odins  Ravnegalder 
Jeg  forstod  ved  Hornets  Klang, 
At,  hvad  agtet  blev  for  ■')  Skvalder, 
Var  Idunnas  Aftensang. 

Jeg,  som  Hejmdal,  gik  med  Loke, 
At  udfritte  Askens  Mø, 
Om  nu  brat  i  Ragnaroke 
Nordens  Guder  skulde  ^)  dø ; 
Mens  jeg  grunded  paa  det  Mørke 
Og  paa  ^)  fjærne  Gammens-Kaar, 
Stjal  mig  Loke  al  min  Styrke^), 
Gav  med  List  mig  Banesaar. 


^)  [Hdskr. :  Vibt  jeg  véd,  den  ej  mig  sveg.]  '^)  [Af  „Høst- 
gildet", her  III,  S.  518-19.]  3)  [Hdskr.:  sang.]  *)  [Hdskr.:  i.] 
^)  [Hdskr.:  hvad  før  man  kaldte.]  ^)  [Saal.  Hdskr.:  Trykket: 
Skulde  Nordens  Guder.]  7)  [Hdskr.:  Paa  de.]  ^)  [Hdskr.:  Roved 
Loke  mig  min  Stj^rke.] 

Længe  jeg  med  Loke  sloges, 
Men^)  mit  Blod  udrandt  med  Klang, 
Længe  jeg  med  Døden  droges, 
Men^)  mit  Aftensuk  var  Sang: 
Gjenlyd  af,  hvad  sødt  i  Vangen 
Med  en  klinger  Nornerøst 
I  Idunna-Aftensangen 
Tonede  til  Dane-Trøst. 

Ja,  den  fulgte  mig  i  Graven, 
Gaadeklangen  liflig  sød, 
Saa  i  Drøm  om  Rosenhaven^) 
Lidt  kun  ænsed  jeg*)  min  Død, 
Og  i  Dåne- Askesangen: 
Benlyd  under  Sagastav, 
End  man  hørte  P^fterklangen 
Fra  min  aabne  Skjaldegrav  ^). 

Hvad  der  trodser  Dødens  Kulde. 
Rejser  selv  sin  Bavtasten, 
Tier  end  ej  under  Mulde, 
Lokker  Klang-)  af  Dødningben, 
Uden  Tvivl  er  født  af  ægte 
Og  rodfæstet  dybt  i  Vang, 
Saa  umulig  nu  fornægte') 
Kan  jeg  min  Høstgilde-Sang. 

Saa'  i  Danneskjolders  Vaaben, 
Selv  da  jeg  i  Graven  sad. 
End  jeg  Vinterbølgen  aaben 
For  en  vSvane  sommerglad, 

^)  [Hdskr.:  Og.]  2)  [øg.]  '^)  [d:  Roskilde-Rim.]  *)  [Hdskr.: 
Knap  jeg  mærkede.]  ^)  [Hdskr.:  Kirkegrav.]  ®)  [Hdskr.:  Laaner 
Rest.]  ')  [Hdskr.:  Det  har  Kræfter,  som  er  ægte,  Til  Stadfæstelse 
i  Vang,  Og  umalig  da  fornægte.] 

Saa'  jeg  da  en  Gylden-Løve 
Stige  op  i  Dane-Skjold, 
Saga-Varslet  vel  sin  Prøve 
Staar  endnu,  som  Old  fra  Old. 

Da  paa  Skjolderand  jeg  tegned : 
,.Ej  gik  Mindekjærten  ud, 
,.Bævred  Flammen  end  og  blegned, 
,.Blussed  op  den  atter  prud. 
..Som,  ved  Straalen  fra  det  høje, 
„Lyset  i  Lovises  Øje!"  ^) 

Der  han  sjunken  var  i  Graven, 

Samsø-Jarlen,  ædel,  fin, 

Der  jeg  rejste  mig  ved  Staven 

Underlig  af  Graven  min, 

Der  det  sidste  Blad  jeg  vendte 

I  den  norske  Kongebog, 

Jeg  til  Jarlegraven  sendte 

Den  med  Ord  paa  Skjaldesprog:  ^) 

„Bog  om  gamle  Gylden-Løver, 
„Odeismænd  til  Dovrefjæld! 
„Kun  forgjæves  end  du  tøver 
,.Med  din  Færd  til  Gisselfeld: 
„Haanden,  som  du  længtes  efter, 
„Kom  paa  Jord  ej  mer  til  Kræfter, 
„Ligger  isnet  under  Muld. 

„Flyv  da  kun  til  Adelsgraven, 
„Som  en  vinget  Bavtasten! 
.,Far  og  svæv  med  Saga-Staven 
„Over  Gyldenløve-Ben! 


')  [Af  Digtet  Nr.   12  her  foran  S.  52.]     '^)  'p\  Digtet  Nr.  32  her 
foran   S.   117-19.] 

„Dertil  est  du  født  og  baaren, 
„Og  til  Mindetaler  skaaren 
„Atter  nu  for  Tunge baand. 

„Flyv  og  svæv  og  løft  din  Stemme, 
„Saa  det  toner  over  Lund: 
„Trindt  i  Norden  jeg  har  hjemme, 
„Hvor  en  Ædling  sank  i  Blund, 
„Som  var,  efter  Saga-Prøven, 
„Ægte  Søn  af  Gylden-Løven, 
„Jeg  mon  føre  i  mit  Skjold! 

„Det  var  han,  som  her  mon  hvile: 
„Kristjan  Sofus  Danneskjold; 
„Sødt  i  Mindet  skal  han  smile, 
„Som  paa  Jord,  fra  Old  til  Old; 
„Ja,  som  Ej  sten  over  Norge, 
„Mindes  skal  paa  Sælands  Borge 
„Samsø-Jarlen  Danneskjold." 

Ja,  du  Borg  med  gyldne  Suler! 
Endt  er  Gylden-Løvers  Aar, 
Hvis  af  slige  Klippehuler 
De  ej  levende  udgaar; 
Aldrig  mer  til  Syne  Balder 
Kommer  paa  sin  Straaleborg, 
Hvis  ham  i  hans  Æt  opkalder 
Ikke  Gude-Folkets  Sorg. 

Gamle  Bøg  med  Løvsals-Grene! 
Det  staar  prentet  i  din  Bark: 
Bedre  ej  sig  kan  forene 
Adelsblod  paa  Daners  Mark,^) 
End  i  dem,  hvis  store  Navne 
Din  Maj  greve-Krans  saa  bold 


1)  [Hdskr.:  i  Danemaik.] 

Glæder  sig  ved  her  at  favne 
End  i  Kaas  og  Danneskjold. 

Hvælv  da,  Bøg  med  Løvsals-Grene, 
Bredt  ^)  dig  over  Jarlens  Navn! 
Hvad  sig  kan  dermed  forene, 
Tag  det  samlet  ømt  i  Favn!^) 
Hvisk  til  Sangerne  med  Vinge, 
Hvad  jeg  kvæder  om  din  Drot, 
Saa  hans  Pris  sig  kan  opsvinge 
Til  hans  Faders  gyldne  Slot! 

Lad  i  dig  mig  Stammen  skue, 
Der  sig  hvælver  favr  og  mild 
Over  Engens  ^j  Blomstertue, 
Dane-Markens  Ygdrasil ! 
Lad  mig  under  dine  Grene 
Se,  hvad  de,  hvis  Navn  du  bær, 
Vilde  mindelig*)  forene: 
Hyrdeliv  og  Herrefærd! 

Ja,  I  Børn,  som  end  skal  fødes. 
Som  ej  kj endte  Danneskjold, 
Men  skal  dog,  før  Marken  ødes. 
Mindes  ømt  den  svundne  Old! 
Naar  en  Gang  I  høre  Gjøgen 
Kukke  i  en  liflig  Vaar, 
Skal  I  under  Samsø-Bøgen 
vSkue  Samsø-Gievens  Kaar. 

Sig  mig,  Saga,  Moder  bedste! 
Hvem  har  Samsø-Bøgen  sat, 

1 )  [Hdskr. :  Højt.]      ''-)  [Hdskr. :    Alt  sig  under  dig  forene !   Tag 
hans  Minde  ømt  i  Favn!]    ^)  [Hdskr.:  Daners.]    *)  [Hdskr.:  elskelig.] 
V.  23 

I  hvis  Bark  sig  skulde  fæste 
Runer  om  den  Dane-Skat  ^), 
Som  i  Bølgen  er  begravet 
Under  Vrag  af  Orlogsmænd, 
Som  dog  stige  skal  af  Havet 
Morgenrødmende  igjen!^) 

Saga. 
Hvi  vil  du  din  Moder  friste 
Med  det  gamle  Navnetal! 
Som  om  du  det  ikke  vidste, 
Hvem  der  satte  dig  til  Skjald: 
Hvem  der  satte  alle  Bøge, 
Cedre  med  paa  Libanon, 
Vingerne  paa  Kæmpehøge, 
Grænserne  for  Nordens  Aand ! 

Glemte  ham  du  over  Skygger 

I  den  store  Billedbog, 

Over  Havfrudans  med  Nøkker 

I  den  gamle  Munarvaag, 

Da  kun  lidt  det  vil  dig  gavne, 

Om  du  end  med  Dværgekløgt 

Løser  alle  Gaadenavne, 

Hvori  Støv  sin  Glans  har  søgt. 

Mindes  du,  at,  skjønt  den  sidste, 
Er  den  første  han  i  alt. 
Ej  med  Fritten  du  mig  friste 
Om,  hvad  ej  jeg  har  fortalt! 
Est  du  Skjald,  da  først  du  gætte! 
Lykketræf  er  Gætnings  Dyd; 
Sagte  hvisker  Nordens  Vætte, 
Har  hos  Skjalde  Ørenlyd. 

1)   [Hdskr.:    store   Skat.]     ^)   [Hdskr. :   Men  som   stige   skal   fra 
Havef  Morgenrød  nu  brat  igjen.] 

Skjalden. 
Nu,  saa  hvisk  da,  gamle  Vætte, 
Som  hos  mig  har  Ørenlyd! 
Paa  dit  Ord  sig  at  forgætte 
En  blandt  Jætter  kun  en  Dyd; 
Men  at  høre  det  med  Gammen 
Og  gjentage  det  med  Pris, 
Rime  Syn  og  Saga  sammen, 
Det  er  Skjaldes  gamle  Vis, 

NORNEGJÆST. 

Om  Samsø  lød 
Ved  Vin  og  Mjød, 
Ved  Ægers  Bord, 
Det  første  Ord: 
Hvor  Skalken  lo 
Ad  Odins  Færd, 
Som  died  dér 
Den  danske  Ko.^) 

Om  Samsø  faldt, 
Da  Kamp  det  gjaldt, 
Det  andet  Ord 
Ved  Yngves  Bord: 
For  Arngrims  Æt 
Og  Ingeborg 
Det  voldte  Sorg 
Og  Kæmpeslæt. 

Om  Sams  udfor 
Det  sidste  Ord 
Fra  Kæmpebryst 
Til  Hervors  Trøst: 


^)  [I  Eddakvadet  Lokasenna,] 

Det  Højen  brød, 
Saa  Tiriing  steg 
Til  Hildurs  Leg 
Af  Jordens  Skjød. 

Har  Mæle  du, 
Da  kom  i  Hu 
De  gamle  Ord, 
Der  gik  i  Nord! 
Og  fik  du  Syn 
For  Gravlys  blaa, 
Da  lad  dig  slaa 
Af  Nordens  Lyn! 

Og  fik  du  Kald 
Som  Daneskjald 
Til  Mindebaand 
At  sno  med  Aand: 
Da  rimer  Old 
■  Med  Old  i  Grav, 
Som  Stav  med  Stav 
Paa  Norners  Skjold. 

Har  du  det  Mod, 
Som  Rolv  forstod, 
Var  Daners  Skat :  ^) 
Det  dages  brat, 
At  Nordens  Aand, 
Skjønt  Staal  i  Strid, 
Sig  bøjer  blid 
For  Blodets  Baand. 

Skjalden. 

Frænder  paa  den  favre  Slette! 
Kjender  I  den  liden  Fugl, 

^)  [o:  Taalmod.] 

I  hvis  Ham  den  gamle  Vætte 
Leger  end  i  Bøgen  Skjul? 
Ringer  det  for  eders  Øre, 
Naar  han  priser  Kæmpers  Æt, 
Skal  og  eder  Kvadet  røre 
Om  den  store  Kæmpeslæt. 

Her,  hvor  alle  Fugle  klage: 
Død  er  Samsøs  Danneskjold, 
Her,  hvor  Danmarks  Havfrudage 
Sank  i  Bølgen  vinterkold, 
Her  langt  mer  end  Ejners  Bue 
Brast  med  Døn  paa  Danehav, 
Her  er  Balders  Banetue 
Og  Bersærke-Tylvtens  Grav. 


49.     Kirke-Trøst. 

(1825.) 

[Trykt  forrest  i  iste  Bind  af  Teologisk  Maanedsskrift ,  udg.  af  Gr. 
og  Rudelbach,  1825.  Heraf  er  udtaget  Salmen  „Stille,  stille,  Sions 
Døtre  smaa"  (Salmer  og  aandelige  Sange,  I,  Nr.  12),  med  Ude- 
ladelse af  de  to  Indgangsstrofer  og  flere  Ændringer. 

I  et  Tillæg   efter  Digtet   skal    her   meddeles    et  Brudstykke   fra 
samme  Tid  og  med  samme  Begyndelse.] 


bkal  jeg  tie,  eller  skal  jeg  tale? 
Skal  jeg  kvæle  Ordet  i  mit  Bryst, 
Eller  skal,  paa  Nordens  Kirkesvale, 
End  jeg  laane  det  min  Skjalderøst: 

Først  forkynde,  hvad  mit  Øje  skuer, 
Hvad  der  svæver  over  Kirkens  Buer, 
Hvad  der  stiger  af  dens  Klippegrav? 

Tie  de,  til  hvem  ej  Herren  taler! 
Tie  de,  for  hvem  Guds  Ord  er  Tant! 
Tie  de,  til  den  sodbrune  galer. 
Melder  glad,  at  Mørkets  Dag  oprandt 
Danmarks  Engel  ryster  lyse  Vinger, 
Trøstelig  det  i  mit  Øre  klinger, 
Maa  gjenlyde  i  min  Skjalderøst. 


Stille,  stille,  Sions  Døtre  smaa! 
Græder  ej  saa  stride,  bitre  Taarer! 
Vrider  dog  Smaahænderne  ej  saa! 
Ligner  dog  ej  Verdens  arme  Daarer! 
Mindes  dog,  til  Trøst  i  bange  Kaar: 
Lægedom  har  Gud  for  alle  Saar! 

Ligger  end  hun  bleg  paa  Sottesengen, 
Eders  Moder,  under  hvide  Haar, 
Voxer  end  der  ej  paa  Blomsterengen 
Nogen  Urt  mod  hendes  Banesaar, 
Hjærtet  tør  I  dog  for  ham  udøse, 
Som  en  Fader  for  de  moderløse. 

Derfor,  jamrer  eder  ikke  saa! 

Dæmper,  dæmper  dog  de  høje  Klager! 

I  en  Fader  har  at  stole  paa. 

Som  gjør  kun,  gjør  alt,  hvad  ham  behager; 

Skulde  nu  da  for  hans  egne  smaa 

Ej  den  bedste  Faders  Hjærte  slaa! 

Eders  Moder  prøved  mange  Læger, 

Alt  sit  Gods  hun  har  paa  dem  tilsat, 

Drak  kun  Sot  af  hvert  et  Sundheds-Bæger, 

Er  af  Kunsten  uden  Haab  forladt; 

Men  hos  ham,  til  hvem  hun  blev  opgivet, 

Er  ej  Død,  men  Kilderne  til  Livet. 

O,  I  kjære!  I  jo  godt  dog  véd, 
Hvad  os  trøste  skal  i  al  vor  Kummer: 
Skjønt  i  Dødens  matte,  kolde  Sved 
Øjet  brister,  Tungen  slet  forstummer, 
Hvisker  Hjærtet  dog:  var  Jesus  her. 
Ej  hun  døde,  som  blev  Herren  kjær! 

Men  hvorfor  er  Jesus  her  da  ikke? 
Er  haifs  Løfte  da  nu  mer  ej  sandt: 
At,  hvor  Bud  i  Bøn  ham  Hjærter  skikke. 
Dér  han  brat  vil  være  midt  iblandt? 
Eller  kan  paa  Marken  mer  ej  tvende 
Enes  om,  til  Herren  Bud  at  sende? 

Jo,  han  kommer:  hist  som  Morgengry 
Rødmer,  lysner  det  saa  blidt  i  Norden, 
Brat  vi  se  ham  i  en  Rosensky 
Dalende  hensvæve  over  Jorden; 
Hvo  ham  møder  paa  hans  Naades  Vej, 
Liv  og  Lægedom  forfejler  ej. 

Sid  da  op,  du  alderstegne  Kvinde! 
Brug  til  Krykker  dine  Døtre  smaa! 
Kan  et  Skridt  du  kun  fra  Sengen  vinde, 
Brat  skal  Herren  dig  for  Øjne  staa; 
Rører  du  blot  Sømmen  af  hans  Klæde, 
Karsk  igjen  du  rejser  dig  med  Glæde. 

Derfor  smiler,  Sions  Døtre  smaa! 
Smiler  sødt  igjennem  Taare-Duggen! 
Snart  I  skal  med  Glæde  Harpen  slaa, 
Sions  Sang  skal  klinge  over  Vuggen; 
Tone  skal  det  under  klaren  Sky: 
Guddoms-Barnet  er  os  født  paa  ny! 


[Tillæg. 

I  Forf.'s  Haandskrift  fra  denne  Tid  findes  Begyndelsen  til  et 
Digt,  der  rimeligvis  ligger  lige  forud  for  ^^Kirke-lrøst'-^ .  Det  er  et 
andet  Udslag  af  den  samme  stærkt  bevægede  Stemning,  som  fandt 
sit  Hovedudtryk  i  „Nyaars-Morgen" :  en  spændt ,  forhaabningsfuld 
Forudfølelse  af,  at  en  Afgjørelse  forestaar,  at  noget  nyt  og  stort  er 
i  Gjærde,  i  det  danske  Fædreland  saa  vel  som  i  den  kristne 
]\Ienighed,  saa  at  der  nu  kræves  af  enhver  aandelig  Kraft  et  be- 
stemt Valg,  efter  Herrens  Ord:  „Hvo  som  ikke  er  med  mig,  er 
imod  mig;  og  hvo  som  ikke  samler  med  mig,  han  adspreder".  — 
Det  begyndte  Digt  med  de  samme  Indgangsord  som  „Kirke-Trøst" 
har  sandsynligvis  skullet  kalde  paa  Hovedskjalden  Øhlenschlæger 
og  altsaa  for  saa  vidt  været  en  Fornyelse  af  Henvendelsen  til  ham 
i  Brevet  af  18 12.  Jfr.  ogsaa  Digtene  Nr.  2  og  Nr.  ^-i,  i  denne  Ud- 
gaves 3dje  Del. 

De  to  smaa  Anslag  efter  Afbrydelsen  af  Digtet  staa  i  Forf.'s 
Haandskrift  saaledes  umiddelbart  efter  paa  samme  Side. 

Nat  ser  jeg  skride 
Sort  under  Sky, 
Guder  bestride 
Guder  med  Gny. 
Brødrene  kæmpe 
Bryst  imod  Bryst, 
Frænderne  dæmpe 
Blodkildens  Røst. 

(Voluspå.) 

Skal  jeg  tie,  eller  skal  jeg  tale  ? 
Skal  jeg  bryde  kjæk  mit  Tungebaand, 

Eller  kun  i  Løn  dig  Gud  befale 
Venlig,  fjendtlig  stemte  Broderaand! 
Skal  jeg  stum  se  Bjærgene  sig  hæve, 
Vandene  sig  brede   mellem  os, 
Eller  skal,  om  Tonerne  end  bæve, 
Røsten  byde  Verdenslarmen  Trods! 

Jeg  vil  tale,  thi  jeg  maa  ej  tie. 
Om  hvert  Ord  end  var  et  Dolkestik ; 
Jeg  maa  haste,  thi  jeg  kan  ej  bie: 
Dyrebart  er  sidste  Øjeblik; 
Derfor,  blev  end  dette  Ord  mit  sidste, 
Skulde  dog  det  dønne  over  Vang; 
Thi  nu  bære  maa  det  eller  briste 
Mellem  os  med  Kjæde-Syn  og  Sang. 

Medens  end  sig  gamle  Moder-Bælte 
Slynger  venlig  om  vor  Hjærte-Vang, 
Medens  end  fra  Sø  om  Nordens  Helte 
Toner  kjærlig  Danmarks  Havfrusang, 
Medens  end  dig  ligger  blidt  paa  Tunge 
Vort  det  fælles,  favre  Modersmaal, 
I  dit  Øre  Nordens  Brag  maa  runge. 
Som  Rimturser  nævne  Vanvids-Skraal. 


Ej  for  mig  selv  jeg  lader  Braget  dønne, 

Ej  for  mig  selv  jeg  ager  under  Sky: 

Hvad  for  os  selv  ,v'\  gjør,  skal  Døden  lønne, 

Og  Rallen  kun  er  sligt  et  Vaabengny; 

Hvor  er  en  Aand,  for  hvem  ej  klart  som  Solen 

Det  staar  i  Glans,  at  vi  er  intet  selv^ 

For  hvem  det  dønner  ej  fra  Kongestolen: 

Vær  min,  vær  med,  vær  i  mig,  eller  skjælv ! 

Ej  for  mig  selv,  men  for  min  Drot  jeg  kæmper, 

For  Sejers-Drotten,  som  er  ogsaa  din: 

For  ham,  som  tvinger,  men  som  helst  dog  lemper 

Hver  Røst  af  Aander  vældig  efter  sin; 

For  ham  jeg  løfter  højt  mit  Kæmpemæle, 

Og  ænser  ej,  hvad  Verden  nævner  Kunst, 

Lad  Verdens  Skjalde  kun  for  Skjogen  kjæle! 
Ej  derfor  danner  dog  mit  Kvad  omsonst. 

Lad  Valland  jamre  sig  i  bløde  Triller, 
Som  raat  fordømme  Nordens  Kæmperaaal! 
Med  Trylleriet  dog  ej  Kjødet  spiller, 


Lad  Verden  fordømme 
Mit  Syii  og  min  Sang  ■ 


Skal  jeg  skue  Himmelbroen  gløde 

Under  Hestehov  fra  Muspelhjem, 

Og  ej  hart  i  Gjallarhornet  støde  —  — J 


50,     Kors-Banneret. 

(1825.) 

[Dette  Digt,  der  lige  saa  fuldt  hører  til  Forf.'s  personlige  som  til 
hans  kristelige  Digtning,  er  først  trykt  foran  2det  Bind  af  Teologisk 
Maanedsskrift ;  optrykt  i  Salmer  og  aandelige  Sange,  V,  Nr.  I.  — 
Forf.'s  Haandskrift  til  Digtet  er  bevaret,  og  deri  findes  mellem 
8de  og  9de  Strofe  endnu  denne  i  Trykken  udeladte: 

Prøve  kan  man  paa  at  løfte 
Korset  højt  som  Hammertegn, 
Spore  det  i  Klippekløfte 
Under  hver  en  Himmelegn; 
Hammerslag  i  Korsets  Skygge 
Koster  let  dog  Liv  og  Blod, 
Saa  vel  love  maa  sin  Lykke, 
Hvem  der  gav  kun  Mandebod; 

Jeg  for  Lykken  ham  vil  love, 
Som,  da  Livet  stod  i  Vove, 
Lyste  over  mig  sin  Fred. 
I  ode  Strofes  første  Linje  maa  da  læses  og  for  vel^^ 


Mærke  fra  de  gamle  Dage! 
Løvens  rette  Himmeltegn, 
Sejersbanner  uden  Mage 
Under  hver  en  Himmelegn! 
Fane  over  alle  Faner, 
Gofer-Arkens  Dueflag, 
Som  den  over  Bjærge  baner 
Vej,  trods  alle  Bølgeslag, 
Indtil  af  Syndflodens  Vande 
Jorden  skal  igjen  opstande. 
Ren.  forklaret,  eviggrøn! 

Banner,  som  fra  Himmelsale 
Under  Vingen  førte  med 
Duen,  Aander  saa'  neddale 
Over  ham  ved  Jordans  Bred, 
Der,  med  Korset  til  sit  Mærke, 
Med  Taalmodighed  til  Skjold, 
Gik  i  Marken  mod  de  stærke. 
Tog  kun  Kval  og  Død  i  Sold, 
Skød  i  Flugten  Romas  Ørne, 
Fik  til  Løn  en  Krans  af  Tjørne, 
Og  et  Rør  til  Kongespir! 

Mærke,  den  enbaarnes  Ære, 
Tungt  i  Støvet  selv  for  ham! 
Kan  en  syndig  Mand  dig  bære. 
Føre,  følge  uden  Skam: 
Skam,  ej  den,  som  Verden  finder 
I  sin  Frelsers  Guddoms-Spor, 

Men  som  dens,  der  ikke  vinder, 
Synker  magtesløs  til  Jord, 
Kan  sin  Daarskab  kun  fortryde, 
Kan  ej  Dødens  Lænker  bryde, 
Kan  ej  opstaa  sejerrig? 

Nej,  forsvind,  du  stolte  Tanke, 
Som  kun  frister  Støvets  Børn, 
For  paa  Valen  dem  at  sanke 
Til  et  Rov  for  Ulv  og  Ørn! 
Engleskarens  Hovedfane 
Kun  af  Himlens  Kongesøn 
Paa  hans  store  Heltebane 
Bæres  kan  i  Lys  og  Løn: 
I  hans  Haand,  der  for  sin  Næste 
Af  sin  Træl  sig  lod  korsfæste. 
Blev  den  evig  nagelfast. 

Han  er  Konstantin  den  store; 
Thi  om  ham  er  Ordet  sandt: 
Fulgt  og  tjent  af  Englekore, 
Han  i  Himmeltegnet  vandt: 
Han  skal  Hovedstaden  bygge. 
Der  kan  staa  i  tusend  Aar, 
Ej  som  Grav  og  ej  som  Skygge, 
Men  som  Lysets  Maglegaard, 
Hvor  man  Solens  Vej  udmaaler 
Ret  i  Aftenrødens  Straaler 
Paa  Sofia-Kirkens  Tag. 

Ham  tilhører  Navnet  Sejer, 
Ham,  og  ingen  Valdemar, 
Han  med  Daad  sit  Navn  opvejer 
Kæmpefolk  som  skjøre  Kar 
Knuser  han  med  Scepter-Odden, 

Og  den  Morderengel  Død 
Fælder  han  med  Sværdeklodden, 
Træder  da  i  Kjortel  rød 
Paa  den  sidste  Fjendes  Nakke, 
Medens  frelste  Skarer  takke, 
Ham  for  Livets  Evighed. 

Saa  til  Enden  skal  han  bære 
Banneret  fra  Stjærneland, 
Da  han  dele  vil  sin  Ære 
Med  fuld  mangen  syndig  Mand, 
Der  paa  Jord  lod  Herren  raade. 
Som  for  Hjærte,  saa  for  Haand, 
Gik,  med  Tak  for  Liv  af  Naade, 
Gjærne  i  hans  Ledebaand, 
Loved  lydt  den  gode  Hyrde, 
Som  gav  ham  den  lette  Byrde, 
Bar  for  ham  den  tunge  selv. 

Drømte  jeg  da  nogen  Sinde 

Om  at  løfte  Danebrog 

Til  i  Herrens  Navn  at  vinde, 

Til  at  værge  Herrens  Bog,  — 

Jeg  det  drømte,  som  en  Daare, 

Der  ej  véd,  han  er  kun  Støv, 

Synker  brat,  som  Lig  paa  Baare, 

Falder  af  som  visnet  Løv, 

Kan,  som  Kvist  til  Stammens  Ære, 

Kun  paa  Grenen  Frugter  bære, 

Gjøre  Gavn  kun  i  Giids  Haand. 

Prøve  kan  man  vel  at  bære 
Korset  som  en  ærlig  Mand, 
Med  Guds  Hjælp,  til  Herrens  Ære, 
Med  hans  Pris,  til  Livets  Land: 

Højt  paa  Tankesnækken  hæver 
Sig  da  selv  det  hvide  Flag; 
Men  den  svage  Styrmand  bæver 
Brat  for  Storm  og  Bølgeslag, 
Drejer  af  for  Orlogsstavne, 
Ankrer  vel  i  Gode-Havne, 
Men  gjør  Sejersflaget  vSkam. 

Kun  naar  levende  vi  føle: 
Det  er  Himlens  Kongesøn, 
Som,  højt  over  alle  Kjøle, 
Løfter  Banneret  i  Løn, 
Og  at  fæstet  Bannerstagen 
Har  sig  selv,  paa  Herrebud, 
Saa  den  løsnes  først,  naar  Dragen 
Gjør  sit  sidste  Muldvarp-Skud,  — 
Ikkun  da,  med  Mod  og  Lykke, 
Som  en  himmelfalden  Skygge 
Vi  kan  tone  Danmarks  Flag. 

Tone  kan  paa  Mast  og  Dække 
Vi  vort  Flag  med  Kæmpeaand, 
Naar  vor  Lyst  det  er  at  lægge 
Os  som  Støv  i  Herrens  Haand; 
Da  af  Støvet  Herren  danner 
Redskab  for  sin  Heltedaad, 
Da  indvier  han  vort  Banner, 
Til  paa  Snække  og  paa  Baad 
Med  hans  Naade  at  forkynde 
Liv  for  dem,  som  Freden  ynde, 
Død  for  dem,  som  drage  Sværd. 

Vaj  da  ydmyg,  Danmarks  Fane  I 
Kjære,  favre  Danebrog! 

Dine  Veje  Herren  bane, 
Som  saa  tit  paa  Ledingstog, 
Saa  paa  denne  ringe  Snække, 
Der,  med  Bud  til  Danebod, 
Overalt  har  Is  at  vække. 
Vind  og  Strøm  at  stride  mod! 
Bøj  dig  ydmyg  under  Mærket, 
Som  staat  over  Sejerværket 
Paa  vor  Frelsers  Kirkegaard! 

Sandheds  Venner!  hvor  I  bygge. 
Hæver  Danebrog  med  Lyst, 
vSom  det  store  Banners  Skygge, 
Med  dets  Billed  dybt  i  Bryst! 
For  sin  Nød  og  al  sin  Vaande 
Faar  da  gamle  Danmark  Bod: 
Lives  op  ved  Herrens  Aande, 
Lever  op  med  Kraft  og  Mod, 
Sjunger  som  i  gamle  Dage: 
Stærk  er  Herren  i  de  svage, 
Ydmyghed  for  Ære  gaar. 


51.     [Til   Hustruen. 

28de  September  1825.] 

[Dette  hidtil  utrykte  Digt  forefindes  uden  Overskrift  eller  Datering 
i  Forf.'s  Haandskrift.  —  De  tre  Salmevers  til  Slutning  ere  af  Joh. 
Brunsmand;    se  Brandt  og  Helveg,  Dansk   Salmedigtning,   Nr.  459.] 


Hil  dig,  kjære  Drenge-Moder! 
Hil  dig  paa  din  Fødselsdag! 

Legeren  for  Lille-Broder 
Hilse  dig  med  Trommeslag! 
Han,  som  kan  ej  Moder  stamme, 
Smile  til  sin  søde  Amme! 

Sølv  og  Guld  og  bolde  Klæder 
Pik  du  aldrig  af  min  Haand, 
Og  ej  blev  i  Verdens  Glæder  ' 
Glimrende  vort  Hjærtebaand; 
Men  ustridig  skal  du  have, 
Hvad  du  fik  i  Fæstensgave: 

Dette  Hjærte,  som  du  kjender, 
Kalder  mere  sært  end  koldt, 
Og  som,  hvad  end  deri  brænder, 
Næppe  dog  er  verdens-stolt, 
Dette:  alt,  jeg  kunde  give, 
Ubeskaaret  dit  skal  blive. 

O,  jeg  véd  det,  til  din  Lykke: 
Denne  Skjænk  kun  lidt  forslaar; 
Thi  hvad  kan  paa  Kjød  man  bygge, 
Der  ej  af  sig  selv  forgaar! 
Daarlig  Grundvold  maa  det  være, 
Hvad  end  ej  sig  selv  kan  bære. 

Men  hvad  ikke  jeg  kan  evne. 
Fatte  kun  med  Barnetro, 
Hvad  jeg  ikke  mit  tør  nævne 
Og  dog  finder  i  min  Bo, 
Under  Herrens  Vingers  Skygge 
Det,  du  kjære!  gjør  din  Lykke. 

Ja,  det  maa  vi  glade  sande: 
Guds  Velsignelse  gjør  rig, 

Ej  saa  slemt  kan  Verden  bande, 
At  jo  Gud  sig  selv  er  lig: 
Hører  dem,  som  ham  bønfalde. 
Er  dem  nær,  som  ham  paakalde. 

Føjed  du  paa  Pilgrimsfærden 
Dig  end  til  en  plaget  Mand, 
Til  et  Skumpelskud  for  Verden, 
vSom  i  sine  Fædres  Land 
En  Kjærminde  og  en  Nælde 
Havde  kun,  sig  til  at  hælde:  — 

O,  i  Dagene,  som  skrede, 
Saa'  du  dog,  vor  Gud  er  rig, 
Rund  mod  alle,  som  ham  bede, 
Lydhør  til  de  banges  Skrig; 
Smukt  om  Bord  han  har  os  bænket, 
Børn  og  Brød  med  Æren  skjænket. 

Ja,  de  smaa,  de  englemilde 
Er  hans  Naades  Sendebud, 
Nøglerne  til  Glædens  Kilde 
Sendte  os  med  dem  vor  Gud; 
Hvor  kan  vi,  naar  sødt  de  smile, 
Om  vor  Faders  Godhed  tvi'le! 

Glemmer  Moderen  sin  spæde, 
—  Siger  han,  hvis  Ord  er  Guld  — 
Er  hun  ej  med  Ynk  til  Stede 
Hos  sin  Yndling  vaandefuld, 
Glemmer  over  sig  hun  sine, 
Glemmer  jeg  dog  aldrig  mine! 

Mindes  Timerne,  du  kjære! 
Da  vor  lille  bunden  laa! 
V.  24 

Kunde  du  da  fra  ham  være? 
Mon  du  kold  hans  Fare  saa'? 
Følte  du  da  ej  med  Pine, 
Hjærtet  hænger  fast  ved  sine! 

O,  hvem  vil  da  ham  formene, 
Som  vor  Taare  tørred  af. 
Og  som  Magten  har  alene, 
Os  at  hjælpe,  til  vor  Grav ! 
Naar  mon  Kristi  Fader  skulde 
Kristnes  Fare  se  med  Kulde ! 


„Nej,  han  kan  aldrig  glemme, 
Hvad  Nød  vi  er  i  sted; 
Thi  skal  du  dig  ej  græmme. 
For  Mennesken  er  vred; 
Kun  ti  og  led  og  bi! 
Han  vil  os  Hjælp  tilskikke. 
Og  det  al  Verden  ikke 
Kan  gjøre  Hinder  i. 

„Hvad  Satans  Pak  end  sværmer, 

Saa  er  dog  Gud  vor  Borg, 

Som  vældig  os  beskjærmer 

Og  slukker  al  vor  Sorg; 

Om  hele  Helvede 

Sig  end  imod  os  sætter, 

Det  intet  dog  udretter, 

Guds  Vilje  dog  maa  ske. 

„Han  aldrig  dem  forlader 
I  nogen  Modgangs  Tid, 
Som  kjende  ham  for  Fader 
Og  slaa  til  ham  al  Lid; 

Ser  det  end  farlig  ud, 
Du  tørst  ej  ved  at  grue: 
Du  skal  dog  Frelse  skue 
Fra  al  Miskundheds  Gud. 


5  2.     Dronninge-Stolen. 

(28de  Oktober   1825.) 

[Dette    Digt   til   Kong   Frederik    den    sjettes    Dronning    paa    hendes 
Fødselsdag    er    trykt    i    Nyeste    Skilderi    af   Kbhn.     1825,    Nr.    86 

f.  25  de  Oktbr.] 


Uer  ligger  en  0  i  Vennevold, 
Omlejret  af  lyse  Kjærminder: 
Af  Bølgerne  blaa  fra  Hedenold, 
Af  Sagas  udkaarne  Veninder; 
I  Borgen  hin  gamle,  med  Tag  som  Glar, 
Hvor  Honningdug  gløder  i  gyldne  Kar, 
Derom  taler  Odin  med  Saga. 

Jeg  hørte  en  Fugl  om  Daners  0, 
En  lille,  fuld  liflig  at  sjunge, 
En  underlig  Røst  fra  Skov  og  Sø 
Ved  Sangen  mig  lagdes  paa  Tunge; 
Og,  er  da  hos  Daner  end  alting  smaat, 
Til  Bunds  er  det  store  kun  sjælden  godt, 
Derom  taler  Odin  med  Saga. 

Som  øjet  er  til,  saa  har  man  Syn, 
Paa  Sletter,  saa  vel  som  paa  Høje: 
Thi  kalder  man  stort,  i  Svejts  og  Fyn, 
Hvad  ret  falder  Smaafolk  i  Øje; 

24* 

Hvad  noksom  er  godt,  er  og  noksom  stort, 
Og  størst  er  i  Grunden,  hvad  mest  har  gjort; 
Derom  taler  Odin  med  Saga. 

Det  hgger  i  Hav,  som  Holme  smaa, 
Hvad  jeg  kalder  0  uden  Mage; 
Thi  Blodet  er  Baand,  hvor  Aarer  gaa, 
Med  Hjemve  gaa  frem  og  tilbage; 
I  Grunden  er  Bark  ikke  Træ  saa  nær, 
Som  fjærne,  der  have  hinanden  kjær; 
Derom  taler  Odin  med  Saga. 

Det  kjæreste  Barn  har  mangt  et  Navn, 
Godt  nok  er  det  bedste  til  Øen, 
Det  mindes  hver  Svend  i  Pigefavn, 
Fuld  elskelig  klinger  det:  Møen; 
Hvad  Meningen  er  af  det  favre  Navn, 
Der  agtes  kun  tit  for  en  Havreavn, 
Derom  taler  Odin  med  Saga. 

Der  findes  om  Land  vel  knap  en  Vraa, 
Saa  naadig  med  Stene  begavet, 
For  store  saa  fri,  saa  fuld  af  smaa, 
Som  Marken,  Fuldsøster  til  Havet; 
Og  hvordan,  som  Bølger  i  Bælte  gaa. 
Den  fødtes  til  Verden  med  Høje  smaa, 
Derom  taler  Odin  med  Saga. 

Af  Klipper  i  alt  kun  findes  én, 
Som  hvidner  og  vil  ej  graane, 
Er  næppe  i  Aar  med  Rullesten, 
Endsige  med  Kullen  i  Skaane; 
Men  hvad  der  sig  skjuler  i  Klippens  Kridt, 
Kom  aldrig  for  Dagen  som  sort  paa  hvidt; 
Derom  taler  Odin  med  Saga. 

Den  Klippe  saa  blød,  saa  dane-lig, 
Det  Skum  af  en  Paradis-Bølge, 
Som  stivned  af  Gru  ved  Lokes  Svig, 
Vel  stræber  sin  Kummer  at  dølge; 
Men  hvad  der  nedsuser  i  Aiaglcvand, 
Og  drypper  fra  Græder  en  tungt  i  Strand, 
Derom  taler  Odin  med  Saga. 

En  underlig  Haand,  til  mer  end  Sir, 
Af  Klippen  med  Kunst  haver  krystet 
En  Dronntngc-Sfol,  et  Sommer- S  pir, 
En  Taler  med  Tunge  i  Brystet; 
Hvad  det  skal  betyde  paa  Daners  0, 
Hvad  dér  monne  fødes  til  ej  at  dø, 
Derom  taler  Odin  med  Saga. 

Jeg  gjæsted  den  Klint  i  Morgengry, 
At  lyde  paa  Sommernats-Fuglen, 
Jeg  glemte,  ved  Blik  paa  højrød  Sky, 
At  end  tuder  Vinternats-Uglen; 
Og  hvad  jeg  da  skimted  paa  Dronning-Stol 
Henperle  og  svinde  som  Dug  for  Sol, 
Derom  taler  Odin  med  Saga. 

En  Kvinde  jeg  saa',  som  Lyset  skjøn. 
Hun  knæled  paa  Dronninge-Sæde, 
Hun  gjorde  med  Graad  sin  Morgenbøn, 
Og  dog  som  man  sjunger  med  Glæde; 
Paa  Kaaben  det  vrimled  af  Perler  smaa. 
Der  tindred  som  Stjærner  paa  Himmel  blaa, 
Derom  taler  Odin  med  Saga. 

En  Kirke  jeg  saa',  hvor  Spiret  stod, 
Med  Lignelser,  mange  og  klare, 

Af  Heltenes  Slægt  ved  Korsets  Fod, 
Af  Vidnernes  hellige  Skare; 
Hvordan  de  forsamles  paa  Daners  0, 
Hvor  Freja  skal  leve,  til  Jætter  dø, 
Derom  taler  Odin  med  Saga. 

En  Talei'  jeg  saa'  i  Kjortel  hvid, 
Han  tyktes  af  Rædsel  forstummet, 
Dog  toned  fra  Barm  en  Røst  saa  blid. 
Som  aldrig  jeg  havde  fornummet; 
Hvi  Læberne  tav,  og  hvi  Kvinden  græd 
Paa  Dronninge-Stolen,  paa  Klintebred, 
Derom  taler  Odin  med  Saga. 

Hvi  Taleren  tav,  og  Kvinden  græd. 
Mig  stilledes  klarlig  for  Øje: 
Det  voldte  en  Trold  ved  Klintebred, 
Midtvejs  mellem  lave  og  høje; 
Hvorlunde  den   Jætte  fra  Opsal  kom 
Og  grunded  paa  Klint  sit  Herredom, 
Derom  taler  Odin  med  Saga. 

En  Støtte  som  Beg  i  Luften  stod, 
Alt  lige  for  Skyen  hin  røde. 
Da  satte  paa  Kridt  sig  Sod  ved  Sod, 
Af  sort  skulde  hvidt  lægges  øde; 
Fuld  ivrig  den  Jætte  i  Klintehul 
Af  Bøgene  brændte  sig  brune  Kul; 
Derom  taler  Odin  med  Saga. 

Fra  Taleren  klang  nu  Røsten  blid: 
O,  Dronning!  ej  længer  du  græde! 
Hver  Jætte  paa  Jord  har  stakket  Tid, 
Men  evig  er  Asernes  Glæde; 

Alt  Solen  frembryder  bag  kulsort  Sky, 
Som  skjuler  for  Øjet  end  Morgengry; 
Derom  taler  Odin  med  Saga. 

Den  Støtte  som  Beg,  den  revned  brat. 
Hvad  mægte  Røgskyer  mod  Solen ! 
Hvad  mægter  mod  Dag  den  falske  Nat! 
Saa  klang  det  fra  Dronninge-Stolen ; 
Med  glødende  Kinder  og  gyldne  Haar 
Sig  Dronningen  hæved  til  Maglegaard. 
Derom  taler  Odin  med  Saga. 


De  Syner  vel  svandt,  men  brast  dog  ej : 
Er  Kvinden  end  ikke  forklaret, 
Saa  vandrer  hun  dog  paa  Klarheds  Vej, 
Det  vorder  en  Gang  aabenbaret, 
Naar  gylden  oprinder  den  Dag  saa  skjøn. 
Da  Dronningen  svinger  sig  glad  fra  Grøn  ^), 
Derom  taler  Odin  med  Saga. 

Hun  bærer  dog  alt  sit  rette  Navn 
Paa  Dronninge-Stolen  med  Føje, 
Og  aabner  dermed  sin  Moderfavn 
For  Dagrøden  skjøn  fra  det  høje, 
Og  peger  dermed  paa  den  Visdoms  Vej, 
Hvor  Palmerne  grønnes  og  visne  ej; 
Derom  taler  Odin  med  Saga. 

Et  rigere  Land  jeg  kj ender  ej 
Paa  Dronninger  fromme  og  fine, 
Ej  mildere  Lys  paa  Klarheds  Vej, 
End  Moderen  til  Karolme', 

^)  [d  :  Grøn  Jætte,  som  mindes  i  mønske  Folkesagn.] 

Og  hvad  der  alt  spired  om  Dronning-Stol 
Ved  Dronninge-Blikket  som  Regn  og  Sol, 
Derom  taler  Odin  med  Saga. 

Ej  Stemme  jeg  har  som  Fugl  til  Sang 
Om  Perler  i  Højeloftssale, 
Men  orker  som  Skjald  dog  lydt  med  Klang 
Om  Danebod- S tafimten  at  tale; 
Hvorlunde  den  grønnes  i  Kongens  Gaard, 
Mens  Dronninge-Stolen  paa  Klinten  staar, 
Derom  taler  Odin  med  Saga. 

De  jublendes  Fryd  i  Livets  Land 
Mon  lignes  ved  Glæden  om  Høsten; 
Om  Glæden  fuld  sød  kom  Haab  til  Dan 
Med  Dagrød  hin  favre  fra  Østen; 
Hvorlunde  med  Dronningen  „Danmarks  Trøst" 
Skal  times  Skjoldunger  fuld  god  en  Høst, 
Derom  taler  Odin  med  Saga. 

Det  kimer  nu  brat  til  Jubelaar 
For  Haabet  fra  Libanons  Høje; 
Da  straaler  fuld  klart  i  Kongens  Gaard, 
Hvad  dunkelt  stod  Tyra  for  Øje; 
Hvad  Danebod  saade  med  Graad  i  Vang, 
Skal  Danebod  høste  med  Frydesang, 
Derom  taler  Odin  med  Saga. 

Da  prises  med  Sang  af  bedre  Skjald 
Den  smilende  Dronning  i  Norden, 
Da  lyder  fra  Hav  og  højen  Hald 
De  jublendes  Kor  som  en  Torden; 
Og  indtil,  med  Støvets  de  bedste  Kaar, 
Sig  Danebod  svinger  til  Maglegaard, 
Derom  taler  Odin  med  Saga. 

Hil  være  den  Dis,  som  troner  nu 
Livsalig  paa  Dronninge-Stolen ! 
Hun  rinde  paa  Mark  hver  Skjald  i  Hu, 
Mens  Fuglen  sig  fryder  i  Solen ! 
At  aldrig  skal  Ætten  af  Skjoldungblod 
Paa  Dronningstol  fattes  en  Danebod, 
Derom  taler  Odin  med  Saga. 

Velsignet  er  hun  af  Himlens  Gud 
For  alle,  som  Troner  beklæde, 
Den  Dronning,  med  Lyst  til  Englebud, 
Der  troende  nejer  med  Glæde 
For  Stolkonge-Barnet  som  Morgenrød, 
Med  Saligheds-Smilet  i  Moderskjød; 
Derom  taler  Odin  med  Saga. 


5  3.     [Den  danske  Upartiskhed.] 

.    (1825.) 

[Dette  hidtil  utrykte,  i  Forf.'s  Haandskrift  forefundne  (vistnok  ufuld- 
førte) satiriske  Digt  har  ingen  som  helst  Datering,  Overskrift  eller 
anden  Betegnelse.  Skriften  viser  hen  til  den  her  antagne  Tid,  og 
Digtet  ses  at  være  stilet  til  en  med  meningsløs  Upartiskhed  i  en 
—  sikkert  Forf.  angaaende  —  Sag  optrædende  ukaldet  Dommer,  med 
„Nielse-Navn". 

Heraf  fremgaar,  at  Digtet  er  en  ironisk  Udtalelse  i  Anled- 
ning af  J.  C.  Langes  psevdonymt  udgivne  Skrift:  „Udfaldet  af 
Sagen:  Dr.  og  Professor  H.  N.  Clausen  contra  Pastor  N.  F.  S. 
Grundtvig,  for  Retfærdighedens,  Sandhedens  og  Oplysningens  Dom- 
stol. Af  J.  Nielsen,  Kbhn.  1825."  —  Hof-  og  Stadsrets-Dom- 
men,  hvorved  Gr.  for  Fornærmelser  mod  Clausen  i  „Kirkens 
Gjenmæle"  dømtes  til  en  Bøde  og  livsvarig   Censur,    faldt  først  den 

30te  Oktbr.   1826.] 

O,  store  Mand! 

Skjønt  med  et  Navn  saa  lille, 

At  man  har  ondt  ved  dig  at  skille 

Fra  noget  Moders  Barn  i  vort  Land, 

Hvor  Nielse-Børnene  er  mange, 

Og  mangen  Søn  af  Hansemænd 

For  Navnebytte  ej  saa  bange, 

Som  for  en  Mundfuld  trykte  Skjænd! 

O,  hartad  navnløs  store*.  Mand ! 

Ret  egentlig  en  Ære  for  vort  Land, 

Da  hele  Landet  man  kan  bedst  tilregne, 

Hvad  ingen  ret  sig  vil  tilegne! 

Tillad,  at  dig  den  Tak  jeg  yder, 

Som  jeg  vel  skylder  mange  fler, 

Men  som  det  ret  mit  Hjærte  fryder 

At  yde  den,  som  ingen  ser: 

Som  saa  beskeden  i  det  stille 

Bag  Nielse-Navnets  Skjærmebræt 

Dit  Mesterværk,  i  Vægt  kun  lille, 

Bestraale  la'r  den  dunkle  Plet 

Af  Jord,  for  Sten 

Og  Snavs  ej  ren. 

Hvor  jeg  med  mælende  og  med 

Umælende  end  finder  Sted, 

Ja,  hvor  med  dig  jeg  har  den  Lykke 

At  bo  og  bygge! 

Dig,  Stormand  hartad  uden  Navn, 
Jeg,  umistænkt  for  ækel  Smiger, 
Og  ufortalt  i  Kjøbenhavn 
(Skjønt  det  til  visse  meget  siger) 
Kan  takke,  love.  prise  højt; 
Og,  falder  Sproget  end  lidt  drøjt, 
Saa  passer  det  saa  meget  bedre 
Til  Perler  under  Halm  at  hædre; 
Og  da  dog  nærmest  Kjøbenhavn 

Har  Æren  for  det  Mesterstykke, 
Der  er  saa  godt  som  uden  Navn. 
Saa  har  jeg  her  den  sjældne  Lykke, 
At  gjøre  denne  By  paa  Prent 
Min  vel  forskyldte  Kompliment, 
Med  sikkert  Haab,  at  ej  saa  kræsen 
Den  kimse  vil  og  rympe  Næsen, 
Naar  Rosen  gj ælder  den  for  alt, 
Som  om  den  hele  Danmark  gjaldt; 
Thi  her  dog  vist,  med  den  i  Munden, 
Jeg  roser  ej  mig  selv  i  Grunden. 

Dog,  store  Mand! 

Repræsentant  for  Ord  og  Blade 

I  Byens  store  Møntergade! 

Dig  ufortænkt  jeg  prise  kan, 

Som  Sankos  ægte  Efterkommer: 

Som  Mønster  paa  en  retvis  Dom.mer, 

Blandt  dem  at  sige,  som  tør  vove 

At  dømme  efter  egne  Love: 

Blandt  Avtonomerne,  som  uden  Bøger 

Har,  hvad  omsonst  i  dem  man  søger: 

Den  Visdom,  at  har  man  kun  Panden, 

Er  der  ej  Spørgsmaal  om  Forstanden: 

Den  tør  man  forudsætte  rask 

I  Følge  Alnaturens  Love 

I  hver  en  dygtig  Pandebrask, 

Som  til  at  dømme  sig  tør  vove. 

Blandt  alle  disse  var  endnu 
(Skjønt  mangt  et  ægte  Dommer- Hoved 
Med  Hætte  sig  for  Dagen  voved) 
Ej  nogen  upartisk  som  du. 
Ja,  store  Mand,  det  er  den  Pris, 
Som  dine  Fjender  dig  maa  lade, 
Som,  udbasunet  paa  min  Vis. 

Skal  gjennemtone  Møntergade ; 
Ja,  har  min  Røst  end  Rest  af  Vælde, 
Gjenlyde  skal  fra  Norges  Fjælde, 
Hvor  store  Folk,  selv  uden  Navn, 
Der  findes  end  i  Kjøbenhavn. 

Vel  Upartiskhed  her  til  Lands 

Er  paa  en  Maade  Hverdags-Vare, 

Og  altsaa  ikke  af  det  rare. 

Som  kan  fortjene  Hæderskrans; 

Men  der  paa  dette,  som  paa  andet, 

Er  stor  Forskjel  i  Fædrelandet; 

Thi  der  er  meget  godt  af  Navn, 

Som  duer  kun  til  Kjøbenhavn, 

Slet  ikke  til  Udførsel,  skjønt 

Det  her  betales  ganske  kjønt. 

Det  er  ej  blot  det  fynske  Smør, 

Men  hartad  alt,  hvad  danske  gjør: 

Er  iblandt  andet  vore  Blade 

I  Byens  store  Møntergade, 

Der  baade  med  og  uden  Bind 

Sædvanlig  kun  gaa  ud  og  ind 

Som  Lommetyve  hos  os  selv. 

Og  vrages  alt  ved  Glommens  Elv, 

Endsige  da  ved  Stør  og  Trave, 

Hvor  før  man  Polsk  end  Dansk  vil  stave. 

Som  det  nu  gaar  med  andre  Vare, 
Der  kun  i  Navnværdi  er  rare, 
Saa  ogsaa  med  det  upartiske. 
Som  udenlands  er  ganske  rart, 
Kun  ikke  af  den  danske  Art, 
Som  findes,  siger  man,  hos  Fiske 
I  hvert  et  Vand  fra  Po  til  Sli, 
Hvor  aldrig  end  de  tog  Parti 
Med  Paven  eller  Morten  Luther,  . 

Med  Kæmper  eiler  Lilleputter, 
Men  lod,  med  lige  Sorg  og  Glæde, 
Det  herskende  Parti  sig  æde. 

Saa  daarligt  Lov  har  udenlands 
Den  danske  Upartiskhed  vundet, 
Som  om  den  overalt  til  Vands 
Blev,  som  ved  Sundet,  hyppig  fundet; 
Og,  skjønt  jeg  tror,  det  fynske  Smør 
Og  meget  dansk,  især  det  gamle, 
Man  ikke  sjælden  Uret  gjør. 
Og  vrager,  hvad  man  skulde  samle, 
Det  er  dog  ganske  sandt,  at  tit 
Vor  Upartiskhed  gaar  saa  vidt. 
At,  for  det  kort  og  godt  at  sige, 
At:  fem  vi  lade  være  lige. 

Det  er  og  sandt,   at  kun  som  Fisk 
Man  vinder  Navn  af  upartisk, 
Naar,  stridbar  inden  fire  Yægge, 
Man  vover  ej  paa  Prent  at  kvække 
Om,  hvad  det  er,  man  finder  værd 
At  blotte  for  sit  Heltesværd; 
Thi  om  de  Folk,  det  fejler  ej : 
Hvor  upartiske  de  end  lade. 
De  frygte  højlig  for  at  skade 
Det  søde,  dyrebare  Jeg, 
Og  er  da  ingenlunde  fri 
For  Hælden  til  et  vist  Parti, 
Der  elsker  vel,  som  sagt,  sin  Næste, 
Men  er  dog  derfor  ej  det  bedste. 

54.     [Mørke   Udsigter.] 

(1826.) 

[Dette  hidtil  i;trykte,  i  Forf.'s  Haandskrift  forefundne,  udaterede  og 
ubenævnte  Digt,  som  maaske  ikke  er  sluttet,  maa  være  fra  Tiden 
mellem  lode  April  (da  Gr.'s  Kontrasogsmaal  i  Sagen  med  Clausen 
blev  afvist)  og  8de  Maj  1826  (da  han  begjærede  sin  Afsked).  Det 
har  maaske  ledsaget  eller  skullet  ledsage  det  Kongen  overrakte 
Exemplar  af  „Kong  Harald  og  Ansgar".     Se  ved  Nr.   57.] 


At  mig  bær  et  Stolestade 
I  vor  Frelsers  Kirkevraa, 
Og  at  jeg  paa  løse  Blade 
Skrive  kan,  hvad  trykkes  maa, 
Derfor,  mellem  Kampestene, 
Takker  jeg,  næst  Gud,  alene 
Danmarks  sjette  Frederik. 

Fjender  fnyse,  Farer  true, 
Snart  maaske  jeg  har  ej  mer 
Mæle  under  Kirkebue, 
Fugl  i  Haand  med  Vingefjer; 
Dog,  mens  Pen  jeg  har  og  Tunge, 
Frit  jeg  mæle  vil  og  sjunge. 
Guds  og  Kongens  Love  tro. 

Skal  nu  Munden,  som  forvoven, 
Dømmes  til  at  tie  kvær, 
Saa  for  Gud  og  Kongeloven 
Lyne  maa  ej  Aandens  Sværd, 
Da  Farvel,  I  danske  Bøge! 
Andet  Hjem  maa  Præsten  søge. 
Som  er  Gud  og  Konge  tro. 

Dog,  hvor  end  jeg  skal  om  vanke, 
Hvor  jeg  fæste  skal  min  Fod, 

Altid  skal  dog  Hjærtet  banke 
Højt  for  Danmarks  Konge  god, 
Som  i  sexten  Aar  fuld  trange 
Imod  Banepile  mange 
Skjoldet  har  mit  nøgne  Bryst. 

Underlig  kan  Taager  lejre 
Sig  om  Bjærges  lyse  Tind, 
Aldrig  dog  skal  Mørket  sejre, 
Aldrig  lykkes  falske  Trin 
I  det  store  Hus  paa  Bjærget 
O^  i  Slægtens,  som  har  værget 
Det  i  tre  Gang'  Hundred  Aar. 


55.     Broder  Niels  fra  Sor. 

Efterskrift  til  den  danske  Rimkrønnike. 

(1826.) 

[Trykt    i    „Nyt   Aftenblad"    1826,    Nr.    4,    f.    28de    Januar,    Kong 

Frederik    den   sjettes  Fødselsdag.     Den   gamle  danske  Rimkrønnike 

udgaves  paa  ny  af  Molbech  1825.] 


Uet  gaar  saa  til  i  Verden  vidt. 

Det  staar  ej  til  at  hindre. 

At  mangen  én  faar  Lov  for  lidt, 

Og  Last  for  endnu  mindre. 

Jeg  var  slet  ingen  Konning  stor. 

Som  kunde  herlig  braske; 

Jeg  var  en  Broder  kun  i  Sor, 

Og  mest  i  Sæk  og  Aske. 

Mig  Lykken  var  ej  nær  saa  blid, 

Som  fordum  hun  var  Hjærne; 

Dog  mine  Rim  om  Kongers  Id 

Hukomme  man  fuld  gjærne! 

Fra  Dan  til  gamle  Kristian 

Jeg  sagde,  hvad  jeg  vidste, 

Jeg  holdt  for  Tunge  før  ej  Tand, 

Om  tyndt  end  blev  det  sidste. 

Jeg  drak  udaf  den  franske  Vin 

Saa  lidt  som  af  den  spanske, 

Jeg  den  lod  staa,  som  gror  ved  Rhin, 

Og  holdt  mig  til  det  danske. 

Jeg  rimed  paa  min  Moders  Maal, 

For  andet  ej  jeg  kunde, 

Og  gav,  for  Gluffer,  mig  til  Taal 

Ved  Ros  i  Folkemunde; 

Thi  Ordet  gaar  fra  Hedenold, 

Fra  gamle  Folk  til  unge: 

Mod  Klaff ertand  det  bedste  Skjold 

Har  Menigmand  paa  Tunge. 

De  Rim  dog  være  skal  uspart 

For  Glose  og  for  Gluffe, 

Som  alle  vel  af  samme  Art, 

Men  ej  af  samme  Skuffe. 

Man  rimer  ej  for  røget  Glug 
I  Bur  paa  Munkestolen, 
Som  naar  i  Vang  med  Vippe-Rug 
Man  bader  sig  i  Solen; 
Man  kan  ej  bag  den  Klostermur 
Saa  godt  paa  Ordet  komme, 
Som  i  det  grønne  Bøgeskur, 
Alt  mellem  Fugl  og  Blomme; 
Om  Verdens  Løb  saa  livlig  ej 
Der  rimes  mellem  Grave, 
Som  paa  den  brede  Kongevej 
Forbi  vor  Klosterhave : 

Dér  kan  man  se,  med  Lyst  og  Sorg, 

Fuld  mange  gaa  og  komme, 

Hist  Bakke  op  til  Pedersborg, 

Og  Bakke  ned  til  Bromme; 

Dér  ser  saa  tit  man  Hjælmeguld 

I  dejlig  Morgenrøde, 

Som  synker  brat  i  sorten  Muld, 

Hvor  haarde  Nakker  bløde. 

Da  ser  man,  Lykken  er  som  Glar, 

Thi,  naar  det  skin  som  klarest, 

Og  smil'  ad  Støv,  som  først  det  var, 

Det  brister  alsomsnarest ; 

Da  ret  man  er  til  Rim  oplagt 

Om  Konge-Lys  og  Skygge, 

Ser  ej  sig  blind  paa  Verdens  Pragt, 

Kan  Sagn  paa  Syn  dog  bygge. 

Hvormeget  og  hvor  lidt  af  sligt, 
Som  sig  fuld  vel  kan  sømme, 
Der  findes  i  mit  Rim  og  Digt, 
Maa  Dannemænd  bedømme. 
Jeg  takker  Mænd  af  fordum  Tid, 
Og  Kvinderne  deslige 
Som  høre  gad  om  Konge-Id 
Hvad  fattig  Fugl  kan  sige. 
Fra  By  til  By  jeg  gik  med  Lyst, 
Kom  tørskot  over  Bælte, 
Og  nynned  med  vor  Moders  Røst 
Om  danske  Folk  og  Helte. 
Det  gik  mig  godt  i  mange  Aar, 
Men  skjævt  dog  paa  det  sidste: 
Med  fjerde  Kristjan  bange  Kaar 
Jeg  fik,  før  jeg  det  vidste; 
Som  enlig  Spurv  alt  under  Tag. 
Hvor  ingen  Folk  er  inde, 
V.  25 


386  jj.     Broder  Niels  fra  Sor.     1826. 

Jeg  kvidred  den  udslagne  Dag 

For  Sten  og  tørre  Pinde. 

Der  jeg  det  saa':  ej  som  tilforn 

Folk  var  at  faa  i  Tale, 

Da  gik  jeg  op  paa  Rundetaarn 

Og  lagde  mig  i  Dvale. 

Bog-Ormene  mig  stundum  vel 

Opmaned  til  at  mumle, 

Men  bad  mig  immer  gaa  til  Hel, 

Saa  snart  jeg  nævned  Humble. 

At  mangen  én  faar  Lov  for  lidt, 

Og  Last  for  halve  minde, 

Det  maatte  jeg  med  Saxo  tit 

I  Gjerningen  befinde: 

Hvem  der  er  født  i  Skagefjord, 

Sig  sover  til  Islandsken; 

Hvad  kunde  jeg  derfor:  i  Sor 

Jeg  nemmed  ikkun  Dansken! 

At  gammel  tosset  Folkesnak 

Jeg  fulgte  og  jeg  førte, 

Var  over  hundred  Aar  den  Tak, 

Af  lærde  Folk  jeg  hørte. 

Dog  kan  i  denne  Konges  Tid 
Bogorme  ingenlunde, 
Gjør  de  end  deres  største  Flid, 
Slaa  Laas  for  Folkemunde: 
Hans  Naade  véd,  kun  daarlig  fri 
Er  Menigmand  i  Grunden, 
Saa  længe  boglærd  Tyranni 
Ham  smør  med  Blæk  om  Munden; 
Ved  Stavnsbaands  Løsning  derfor  han 
Ej  paa  Halvvejen  standser, 
Men  tal  saa  vel  med  Bondemand, 
Som  med  de  store  Hanser. 

Naar  Kongen  selv  for  Bønderfolk 

Sin  Høresal  oplader, 

Han  og  af  Bondehjærtets  Tolk 

Vil  gjærne  kaldes  Fader. 

Thi  gaar  det  med  mig  gamle  Svend 

Nu  i  en  anden  Stue: 

Fra  Rundetaarn  jeg  gaar  igjen, 

Hvor  faa  det  end  mon  hue; 

Jeg  gjæster  Kongen  i  hans  Gaard, 

Som  hans  Tipoldefædre, 

Og  ønsker  ham  fuld  mange  Aar, 

Jo  længere  jo  bedre. 

Han  er  af  dem,  jeg  rimed  om: 

Som  véd,  at  Kongenavne 

Fra  Island  nøgne  til  os  kom, 

Naar  Rim  de  maatte  savne; 

Thi  agter  han  og  højt  det  Pund, 

At  kunne  Ord  saa  føje, 

At  de  kan  gaa  fra  Mund  til  Mund 

Og  lange  Rejser  døje. 

^lan  siger  for  et  gammelt  Ord, 

Som  gjærne  Magt  jeg  giver: 

At,  tyndes  Blodet  end  paa  Jord, 

Til  Vand  det  dog  ej  bliver; 

Det  fandt  da  og  den  Ven  fra  Sor, 

Som  hjalp  mig  nu  paa  Fode; 

Hvis  det  ej  spørges  trindt  i  Nord, 

Det  er  ej  for  det  gode. 

Ja,  at  jeg  slap  fra  Rundetaarn, 

Og  kom  ej  til  Ulykke, 

Men  blev  den  samme  som  tilforn, 

Det  var  et  Venne-Stykke. 

For  gamle  Klæder  ny  at  faa, 

Vel  kaldes  Røverkjøbet; 


25* 

Men,  skal  man  først  sig  lade  flaa, 

Profitten  gaar  i  Løbet. 

Thi  gaar  jeg  i  mit  gamle  Skind 

Uskæmt  i  Fædrelandet, 

Og  under,  hvem  dertil  har  Sind, 

For  sit  at  faa  et  andet. 

Jeg  vider  gode  Venner  Tak: 

Br.  Molbech  og  Hr.  Thiele, 

At  nu  jeg  med  min  Folkesnak 

Kan  gaa  en  halv  Snes  Mile; 

Saa  gode  Støvler  aldrig  før 

Har  villet  til  mig  vanke, 

Ja,  aldrig  saa'  jeg  dem  i  Nør 

Saa  bonede  og  blanke. 

Naar  alt  er  frist,  er  Hjemmen  bedst, 

Og,  selv  i  Højelofte, 

Mig  længes,  som  en  fremmed  Gjæst, 

End  efter  Sor  fuld  ofte. 

Skjønt  af  den  gamle  Klostermur 

En  Levning  stod  ej  ilde, 

Dog  op  det  sjunkne  Munkebur 

Ej  mer  jeg  ønske  vilde;   • 

Naar  Sol  hun  skin  igjennem  Glar, 

Hvor  Regnbufarver  gløde. 

Man  tænker  vel:  gid  immer  var 

Saa  favr  en  Aftenrøde! 

Ved  Solebjærg  dog  læres  brat: 

Det  gode  var'  ej  længe, 

Og  i  den  lange  Vinternat 

Man  hart  til  Lys  mon  trænge. 

Thi  ser  jeg  glad  den  lyse  Hal, 

Kong  Fredrik  lod  opbygge: 

For  Solstik  har  den  ømme  Skjald 

I  Skoven  immer  Skygge. 

Den  Ridderhal  da  vorde  graa 

Og  fostre  gjæve  danske, 

Der  Modersmaalet  kan  forstaa, 

Langt  bedre  end  det  franske! 

Naar  dertil  i  Skjalm  Hvides  By 

Endnu  det  bedre  tegner, 

Hmis  Naade  jeg  vist  der  paa  ny 

Rimkrønniken  tilegner. 

Fra  Ihinible,  skal  hun  altid  gaa, 

Hvad  end  de  lærde  sige; 

Thi  naar  det  gjælder  Drotter  graa, 

De  fremmedes  maa  vige. 

Dog  mens  jeg  laa  paa  Rundetaarn 

Og  lured  halv  i  Dvale, 

Fik,  bedre  end  i  Sor  tilforn, 

Jeg  Skjøn  paa  gammel  Tale: 

Fuld  mangt  et  Skjæmts  og  Alvors  Ord 

Jeg  skrev  da  og  bag  Øre, 

Som  Lyst  jeg  har  igjen  fra  Sor 

Om  Land  paa  Rim  at  føre. 

Det  Rim  skal  gaa  fra  Humble  Drot 

Paa  Danmarks  Klinteslette 

Til  Kristjansborgs  det  nye  Slot 

Og  Frederik  den  sjette. 

Saa  flyde  skal  hans  Naades  Pris 

Med  Kongefædres  sammen, 

Og  læres  skal  paa  gammel  Vis 

Rimkrønniken  med  Gammen; 

Saa  Pogen  selv,  der  vogter  Faar, 

Paa  gamle  Jelling-Hede, 

I  Kongetallet  Aar  for  Aar 

Kan  prægtig  hitte  Rede, 

Og  véd  saa  godt,  hvor  Støtten  staar 

For  ham,  der  løste  Bonden, 

Som,  hvor  han  vander  sine  Faar, 

Og  hvad  han  fik  til  Unden  ^). 
Da  skal  de  danske  Kongers  Pris 
I  Danmark  have  Gænge, 
Til  evig  os  i  Paradis 
Er  ikke  mer  for  længe. 
Saa  nytter  aldrig  det  i  Nord 
Om  Munden  Folk  at  smøre; 
Thi  immer  Broder  Niels  fra  Sov 
Gaar  gjennem  lukte  Døre. 


5  6.     Den  gamle  danske  Rimkrønnike. 

(1826.) 

[Disse  her  for  første  Gang  trykte  Rim  ere  i  hej  Grad  frie  For- 
nyelser af  de  tilsvarende  Rim  i  den  gamle  Rimkrønnike.  Den 
overvejende  Del  af  dem  er  ganske  Forf.'s  eget.  —  G.  havde  tidlig 
faaet  den  gamle  Rimkrønnike  saare  kjær  og  gjort  den  til  Gjen- 
stand  for  omhyggelig  Granskning,  18 16  skrev  han  om  den  i  første 
Bind  af  Danevirke  (S.  35-167)  og  gav  dér  et  Udtog  af  dens  Rim 
fra  Hedenskabet,  omskrevne  paa  Nydansk,  men  uden  videre  Om- 
arbejdelse. Molbechs  Udgave  1825  fremkaldte  nu  ti  Aar  senere 
først  det  her  foran  staaende  Digt  ^^Broder  Niels  i  Sor'"'-  i  Nyt  Aften- 
tenblad  f.  1826,  og  derefter  i  samme  Blads  Nr.  13-18  en  indgaaende 
Anmeldelse  af  Molbechs  Udgave,  med  en  udførlig  Begrundelse  af 
G. 's  særegne  Syn  paa  Krønniken  og  dens  Tilblivelsesmaade.  Paa 
samme  Tid  har  han  da,  som  bebudet  i  forrige  Digt,  taget  sig  for 
•dX.  forny  den,  saaledes  som  de  her  efter  Forf.'s  Haandskrifter  fra 
1826^)  trykte  Rim  udvise.  Det  er  da  kjendeligt  nok,  at  de  tre 
første  Rim  i  ^^Kong  Harald  og  Ansgar'"''  (her  Nr.  57-59)  ere  ud- 
rundne af  samme  Støbning  som  disse  Fornyelser.  —  Otte  Aar  senere, 
1834,    optog  G.    atter   Tanken    om   at  forny    de    gamle  Rim,    og    da 

')  \Unden  o:  Middag.]  ^^  [Rimene  7-17  dog  nok,  baade  efter 
indre  Mærker  og  efter  Skrift  og  Papir  at  dømme,  fra  et  af  de 
følgende  Aar.] 

tilføjede  han  en  Række  helt  nye  Konijerim,  af  hvilke  Prøver 
tryktes  i  Nordisk  Kirketidende  1834,  Nr.  33-35.  Mere  herom  i 
næste  Bind  af  denne  Ud<jave. 

Rimene  ere  her  trykte  saaledes.  at  hvad  der  væsentlig  er  gam- 
melt, trykkes  med  Smaaskrift  (dog  med  Fremhævelse  ved  Løbeskrift 
af  det  i  Udtryk  omformede),  kun  det  helt  nye  med  Textskrift.] 


[i.]     Humble. 

j^g  Humble  vil  det  ej  have  forgjæt: 
Vi  danske  vi  stamme  alt  fra  Jafet, 
Som  Noes  Søn  hin  tredie  var, 
Han  skjulte  sin  Fader,  da  han  laa  bar; 
Der  fore  han  og  velsignet  blev, 
Med  Sem,  sin  Broder  gild  og  gjæv. 
Thi  Noe  velsignede  hannem  med  Gud 
Og  bad  hannem  bredes  paa  Jorden  ud, 
Hos  Sefn  i  det  gode  Pavhin  at  bo 
Og  finde  deri  baade  Fred  og  Ro. 
Se,  denne    Velsignelse  alt  er  hos.^ 
Og  det  er  de  danskes  Arvegods, 
Som  kan  ikke  tages  med  Storm  og  Strid ; 
De  hende  beholde  til  evig   Tid ! 

Fuld  gamle  i  Gaarde  de  er  og  her, 
Som  de  have  boet  fra  første  Færd; 
Dem  tyktes,  at  Flytning  gjør  stor  Umag, 
Og  Bytte  mest  gjøres  kun  paa  Bedrag; 
Dem  tyktes,  at  Himlen  var  dejligst  blaa, 
Hvor  først  denne  Verdens  Lys  de  saa', 
Hvor  Fædrene  landed  i  Morgenrød 
Og  bjærgede  Livet  i  Lyst  og  Nød. 
Thi  lod  de  dem  nøje  med  Skov  og  Muld, 
Enddog  de  ej  dér  funde  Sølv  og  Guld; 
Thi  lod  de  dem  nøje  med  Mark  og  Høj, 
Om  andre  med  Fuglen  til  Vejrs  end  fløj. 
Saa  vide  de  for  end  paa  Havets  Hest, 
De  Hjemmet  dog  funde  af  alting  bedst. 
Fuld  gjærne  de  talte  derom  i  Kvæld, 
Hvor  prægtige  Skove  der  gro  paa  Fjæld; 

Men  immer  dog  fandt  de,  i  Bøgelæ, 

At  Danmark  havde  det  fejreste  Træ. 

Fuld  gjærne  de  skjænked  den  klare  Vin 

Og  saa',  hvor  den  voxte  paa  Skrænt  ved  Rhin; 

Ved  høje  Møen  med  hvide  Bryst 

De  lydt  dog  loved  den  danske  Kyst; 

De  frit  bekjendte:  til  daglig  Brug 

Langt  bedre  end  Vin  er  Byg  og  Rug. 

I  Saruks,  Abrahams  Oldefars  Tid 
Over  Bølgen  blaa  da  kom  de  hid; 

Bag  Klinter  og  Skove,  i  Bælt  og  Sund, 

Dér  fandt  de  fuld  god  en  Ankergrund; 

Paa  gyldne  Enge  og  grønnen  Skov 

De  saa',  at  fuldværd  den  Mark  var  Plov; 

I  Lunde  de  lydde  paa  Fuglesang 

Og  sagde:  her  vorder  end  bedre  Klang, 

Naar  Fuglene  sjunge,  og  i  vor  Haand 

God  Mejered  klinger  for  Strygesp aan. 

Saa  fældte  de  Træer  og  hjulpes  ad, 

Saa  satte  de  Stolper  af  Eg  paa  Rad, 

Og  Sparrer  de  slinged  af  Bøgegren, 

Saa  brat  stod  Huset  paa  Syldesten, 

Med  Tag  og  med  Fag,  med  klinet  Væg, 

Med  Lægter  af  El  og  med  Tag  af  Flæg, 

Med  Mønning  af  Tang  og  med  Ryggetræ'r, 

At  lune  paa  Marken  i  Vintervær. 

Saa  bygged  de  Hus  ved  Hus  til  By, 

De  tænkte,  det  gav  des  bedre  Ly, 

Dem  tyktes,  det  var  og  til  Hjælp  og  Trøst 

For  Kvinder  og  Børn,  dem  selv  til  Lyst. 

I  Kjødet  baaret  var  Dannemænd 

Det  saa  at  tænke,  som  det  er  end: 

Man  aldrig  mon  bygge  saa  lystigt  et  Sted, 

Det  ligger  jo  øde,  er  Folk  ej  med. 

Og  aldrig  man  lever  saa  vel  i  Mag, 

Man  længes  jo  dog  efter  Vennelag. 

Saa  stode  de  Byer  i  mange  Aar^ 

Før  højt  sig  løftede  Kongens  Gaard ; 

Thi  Marken  med  alle  de  Høje  smaa. 

Dér  vare  og  mange  Høvdinger  paa^ 

Til  Gideon,  den  Dommer  gjæv, 

Hos  Israels  Folk  Forstander  blev, 

Og  havde  dem  da  i  tyve  Aar  styrU 

Og  mange  af  deres  Fjender  myrd't: 

Da  blev  min  Søn,  som  kaldedes  Dan, 

Ophøjet  til  Konge  i  Sælands  Land, 

Med  Laaland  Og  Falster  og  Møn  ej  forgjæt 

Til  Hobe  det  kaldtes  da    Videslet. 

Da  Tyskerne  brøde  i  Jylland  ind, 

Paa  Skjænden  og  Brænden  de  lagde  Vind, 

Og  Tyskland  skulde,  det  svor  de  paa^ 

Nu  strække  sig  lige  til  Kolding-Aa. 

De  søndre  Jyder  den  samme  Stund 

Nu  drives  skulde  fra  Gaaard  og  Grund; 

Men  Bud  de  sendte  da  til  min  Søn, 

Fordi  han  var  en  Kæmpe  skjøn, 

Og  han  dem  førte  i  Marken  saa, 

At  Tyskerne  løb,  som  end  ej  laa. 

Saa  hylded  for  Konning  de  alle  Dan, 

Og  nævned  derefter  det  ganske  Land. 

Dermed  fik  Sagen  et  andet  Syn, 

Thi  nu  blev  Jylland,  som  Falster  og  Fyn 

Med  Laaland  og  Møn  og  Sæland  hel, 

Af  Danemarks  Rige  en  Broderdel, 

Ja,  Halland  og  Skaane  og  Langeland 

Med  alle  Smaaholme  dér  trindt  i  Strand 

De  grode  nu  sammen,  dem  selv  til  Gavn, 

Med  alle  de  andre  i  Danmarks  Navn. 

Det  var  min  ældste  Søn,  Kong  Dan, 

Han  hjalp  sin  Broder  til  Engelland, 

Og  Angel,  i  Lykke  sin  Broder  lig. 

Gav  ogsaa  det  Rige  da  Navn  af  sig. 

Men,  der  jeg  nu  havde  den  Glæde  set, 

Som  begge  mine  Sønner  saa  var  sket, 

I  Sælands  Land  jeg  da  fandt  min  Død, 

Hvor  jeg  havde  boet  i  Lyst  og  Nød, 

Alt  paa  den  Gaard,  jeg  mig  bygte  til  Gavn 

Og  kaldede  efter  mit  eget  Navn. 

[2.]     Dan. 

Der  løber  saa  meget  Vand  til  Hav, 

At  Mennesken  ser  kun  lidt  deraf; 

Der  sker  saa  meget  fra  Tid  til  Tid. 

At  ingen  det  mindes  med  al  sin  Flid. 

Man  aldrig  løfter  os  saa  til  Sky, 

Man  glemmer  det  gamle  jo  for  det  ny, 

Og  mindes  kun  Daad  fra  Hedenhøs, 

Som  Menigmand  jfinder  mageløs. 

Saa  glemte  man  da  i  Tidens  Løb, 

Hvad  stort  kun  var,  før  jeg  blev  til  vStøv; 

Men  dog  saa  gode  var  mine  Kaar, 

At  mindes  jeg  skal,  mens  Danmark  staar. 

Mens  Fynbo  og  Jyde  ens  Tilnavn  har 

Med  Falstring  og  Laalik  og  Sælandsfar, 

Mens,  hvor  man  farer  i  Bælt  og  Sund, 

Man  altid  ligger  paa  Danmarks  Grund, 

Saa  længe  slet  ikke  det  glemmes  kan: 

Før  Skjoldunger  nævntes,  var  Kong  Dan. 

Det  hører  just  til  mine  gode  Kaar, 

At  ingen  kan  sige  mit  Fødselsaar; 

Thi  bedst  det  kroner  min  Kongeid, 

At  ét  et  Marken  fra  Arilds  Tid. 

Gid  alle,  som  bære  dér  Kongenavn, 

En  Gjerning  maa  gjøre  til  Folkegavn, 

Hvorover  man  glemmer,  som  lidt,  saa  stort, 

Hvad  andet  de  har  udi  Verden  gjort! 

Da  mindes  de  alle  i  Daneland 

Til  Verdens  Ende,  som  jeg  Kong  Dan. 

[3.]     Humble  [dans  søn]. 
Hvad  ét  skal  vorde  som  Bul  og  Gren, 
Det  gror  ej  sammen  i  Sommer  én. 
Og,  bliver  det  Storm  i  Efterhøst, 
Det  fanger  da  let  baade  Bræk  og  Brøst; 

Men.  holdt  det  bedste  af,  hvad  der  bandt, 

Det  brudte  sin  Skade  dog  snart  forvandt. 

Saa  gik  det  i  Danmarks  første  Tid: 

Det  sankede  ej  foruden  Strid. 

Da  jeg  fik  Krone  og  Kongenavn, 

Mig  tyktes,  det  var  ej  til  Folkegavn, 

Hvad  dog  mangen  Kæmpes  Hug  stod  til: 

At  sætte  i  Krigen  alt  paa  Spil. 

Jeg  elskede  Fred  og  Fuglesang 

Og  lagde  paa  Voldsmænd  Rettens  Tvang; 

Thi  bleve  de  stærkeste  mig  imod, 

De  toge  min  Broder,  som  ej  var  god. 

De  hyldede  ham  mod  Ret  og  Skjel, 

De  bød  mig  Brodden,  det  saa'  jeg  vel. 

Men,  heller  end  vande  med  Broderblod,  i 

Til  snar  Forraadnelse,  Danmarks  Rod, 

Og  heller  end  bryde  det  Baand  saa  nyt. 

Som  Fader  min  havde  sammen  knyt, 

Da  veg  jeg  Sædet,  mig  var  misundt. 

Og  lod  det  spørges  al  Danmark  rundt. 

At  afsat  Konge  kan  være  glad, 

Trods  den,  der  raader  i  allen  Stad. 

Gid  hver  en  Konge  i  Daneland 

Maa  høre  mit  Ord  i  Bonde-Stand: 

At  Kronen  er  aldrig  saa  favr  og  klar. 

Hun  er  jo  dog  en  Byrde  svar, 

Og  at  kun  hvo  den  kan  lægge  ned, 

Er  ret  den  voxen  i  Krig  og  Fred! 

Dog  ingen  jeg  ønsker  den  Prøve  haard. 

Farvel  at  sige  til  Kongegaard, 

Før  Haaret  er  graat,  og  Foden  træt. 

Og  Hjærtet  af  kronede  Dage  mæt. 

[4.]     Lotter. 
Det  ganger  med  Sorrig,  som  kom  med  Synd, 
Og  Lykken,  som  stjæles,  er  immer  tynd; 

Det  fik  jeg  at  finde,  mig  selv  til  Kval, 
Da  Folkets  Hjærte  jeg  snedig  stjal 
Og  tog  saa  Kronen  med  Vold  og  Magt, 
Som  var  min  Broders  ved  Folkepagt. 
Til  Spyd  forgjøres  den  Konge vaand. 
Som  tages  med  Vold  og  Svig  i  Haand; 
Det  mærked  de  først,  som  mig  var  næst 
Og  havde  mig  hjulpet  i  Vejret  bedst: 
Hvem  tør  og  stole  paa  deres  Vild, 
Som  sveget  have  en  Konning  mild! 
Thi  droge  de  ud  det  onde  Sværd, 
Jeg  havde  dem  rakt  til  Oprørsfærd: 
De  undte  mig  ej  min  Broders  Kaar, 
Men  sloge  mig  i  min  egen  Gaard, 
Og  ingen  vil  vide  mer  om  mig. 
End  at  jeg  er  Fader  til  Vold  og  Svig, 
Saa  det  er  min  Aande  til  evig  Tid, 
Som  gjør  mellem  Folk  og  Konge  Splid. 

[5.]     Skjold. 

Man  siger  saa  meget,  som  er  kun  Tant, 

Jeg  véd  ikke  selv,  af  hvad  Rod  jeg  randt; 

Thi  somme  vil  sige,  jeg  var  i  Skind 

En  Søn  af  Lotter,  skjønt  ej  i  Sind; 

Men  andre  fortæller,  som  helst  jeg  tror, 

At  Himlen  sendte  mig  hid  til  Nord. 

De  sige,  det  var  en  bedrøvet  Tid, 

Da  Landet  var  fuldt  af  Tvist  og  Strid, 

Da  Konningeblodet  var  frækt  udøst, 

Og  Riget  var  blot  og  hovedløst: 

Da  kom  der  et  Skib  for  fulde  Sejl, 

Med  Løvehoved  og  Dragespejl, 

Det  styred  sin  Kaas  til  Issefjord 

Og  havde  ej  Mand,  ej  Svend  om  Bord, 

Men  ikkun  et  Barn,  som,  hvidt  og  rødt. 

I  Løftingen  laa  og  slumred  sødt. 

Han  laa,  som  en  Konning  i  Herrefærd, 

Omringet  af  Buer  og  Spyd  og  Sværd, 

Af  Brynjer  og  Hjælme  og  Skjolde  ny, 

De  skinnede  favert  i  Morgengry; 

Han  smilende  laa,  som  midt  i  Leg, 

Hans  Hovedpude  det  var  en  Neg, 

Af  Havre  og  Hvede,  af  Byg  og  Rug, 

I  Høbaand  knyttet  med  god  Omhiig. 

Nu  gjalded  Hornet  fra  By  til  By, 

Saa  brat  af  Barnet  gik  Landery; 

Da  stimlede  alle  til  Skibet  hen, 

Dér  sankedes  Bønder  med  Oldermænd, 

De  stirrede  tavse  derpaa  en  Stund, 

Til  en  af  Flokken  tog  Blad  fra  Mund, 

Han  sagde:  hvi  staar  dog  Folket  her 

Som  Støtter  dumme  og  tier  kvær ! 

Hvo  ser  det  ikke,  at  Fædres  Aand 

I  denne  Bedrift  har  haft  sin  Haand: 

Hin  gamle  Odin  fra  Gudhjem  grøn 

Os  sender  til  Drot  sin  egen  Søn, 

At  han,  som  Negen  i  bløde  Baand, 

Os  skal  forbinde  med  Barnehaand! 

Saa  giver  den  spæde  da  Kongenavn, 

Og  raader  saa  Bod  paa  Rigets  Savn! 

Det  én  Gang  kun  de  dem  sige  lod. 

Men  satte  flux  Negen  paa  sin  Rod 

Og  satte  mig,  som  paa  min  Trone,  op 

Blandt  Ax  og  Vipper,  i  Nege-Top. 

De  gave  mig  Navn:  de  kaldte  mig  Skjold, 

At  jeg  skulde  være  en  Mur  saa  bold 

For  Land  og  Rige,  i  vStorm  og  Strid, 

Mod  Nabohad  og  indbyrdes  Splid. 

Saa  voxte  jeg  op  i  Kongens  Gaard, 
Og,  før  jeg  end  fyldte  de  femten  Aar, 

Jeg  fældte  en  Bjørn,  han  var  fuld  stor, 
^led  bare  Hænder  ham  slog  til  Jord, 
Jeg  med  mit  Bælte  ham  bandt  fuld  vel, 
Til   mine  Stalbrødre  ham  slog  ihjel. 

Alligevel  at  jeg  var  saa  stærk, 
Kun  Fæ,  ikke  Folk,  det  gjorde  Værk; 
Det  var  min  Lyst  baade  Nat  og  Dag 
At  frede  mit  Land  og  at  fare  i  Mag; 

Thi  det  bør  hver  Høvding  at  have  for  Sæd, 

Saa  Voldsmand  ene  er  for  ham  ræd, 

Og  alt  er  stilet  paa  Almuens  Gavn, 

For  hvilken  han  bær  sit  Kongenavn. 

Jeg  elsked  mit  Riges  gode  Mænd 

Og  var  dennem  alle  en  fuldtro  Ven; 

Thi  havde  mig  høje  og  lave  kjær, 
De  Retten  og  mig  var  lige  nær; 
Naar  Fjenderne  flydde,  og  Byttet  faldt. 
Jeg  tog  ikke  Grand  og  ej  Traad  af  alt; 
Jeg  pantede  aldrig,  mod  Ret  og  Skjel, 
Den  fattige  Bonde  for  Midsommers-Gjæld,     . 
!Men  skjænkede  gjærne,  som  Renten  forslog, 
Thi  altid  langt  heller  jeg  gav  end  tog. 
Saa  længe  der  rinder  op  Skud  af  min  Rod, 
Derpaa  skal  man  kjende  hver  Skjoldung  god. 


[6.]     Gram. 


*  * 


[7.     Helge.] 


Men  der  er  det  ved  Skjaldekunst: 
Sjælden  hun  trives  godt  omsonst. 

Saa,  hvem  hun  gjør  i  Verden  stor, 

Paa  sig  faar  et  tvetydigt  Ord: 

Staar  for  Tosser,  med  Skjold  og  Hjælm, 

Tit.  som  han  var  en  Tyv  og  Skjælm, 

Kun  for.  det  fine  tusendfold 

Gaar  igjennem  det  grove  Saald. 

Vanrygte  gaar  dog  immer  nær, 

Hvem  der  har  Dyd  og  Ære  kjær; 

Derfor,  endnu  i  Manddomsaar, 

Ryg  jeg  vendte  til  Lejregaard: 

Skilte  mig  fra  mit  eget  Barn, 

Bort  at  komme  fra  Kat  og  Skarn, 

Tumlede  saa  mig  udenlands. 

Helst,  hvor  Sværd  gik  med  Spyd  i  Dans, 

Indtil  mig  Odin  blev  saa  haard, 

At  han  mig  selv  gav  Banesaar, 

Laante  Kong  Dag  sit  Spyd  saa  hvast, 

Hvorimod  ingen  Helt  staar  fast: 

Lukt  gjennem  Skjold  og  Brynjering 

Gungner  løber  som  ingen  Ting. 

[8.]     RoLv  Krage. 

Livsalighed  er  en  Kongedyd, 
Som  gjør  baade  høje  og  lave  Fryd, 
Og  immer  det  bedste  man  faar  i  Nord 
Kun  baade  for  Penge  og  gode  Ord. 
Paa  begge  Dele  var  jeg  saa  rund. 
At  altid  jeg  gav  af  Hjærtens  Grund. 
Thi  flokkedes  Kæmper  til  min  Gaard, 
Og  Troskaben  voxte  Aar  for  Aar: 
De  fulgte  mig,  hvor  jeg  gik  og  stod, 
Og  ofred  med  Glæde  Liv  og  Blod, 
Kun  for  de  mente,  jeg  var  det  værd; 
Saa  havde  de  mig  af  Hjærtet  kjær. 
Thi  vandt  i  Norden  min  Livvagts-Tylvt 

Udødelig  Ære  velforskyldt; 
Og  atter  i  den  man  fik  at  se, 
At  alle  de  bedste  Ting  er  tre; 
For  Bjarke  og  Hjalte  og  Vigge  snu 
Skal  kommes  til  evig  Tid  i  Hu 
Og  kaldes  i  Danmarks  Kongestad 
Et  uforligneligt  Kløverblad. 

Svensken  vel  siger,  at  samme  Stund 
Han  gav  de  danske  til  Drot  en  Hund; 

Men  dermed  vrider  han  Munden  skjæv: 

Den  falske  Hund  var  en  ægte  Ræv, 

Som  blev  dog  ej  af  Stegen  fed 

Fra  Høns  fløj  op  til  de  fløj  ned. 

Den  samme  Hund,  som  nødig  gør, 

Sig  listed  ind  paa  Ræveklør, 

Da  Hj  art  var  kom  ved  Midjenat, 

Med  Æg  og  Od  at  yde  Skat, 

Og  levned  kun  i  Lejregaard 

Den  Helt,  der  gav  ham  Banesaar. 

Det  syntes  nu  for  Resten  vel, 

Som  mig  han  slog  til  Gavns  ihjel; 

Men,  er  min  Snak  ej  alt  for  lang, 

Jeg  hør  vel  Gjøgen  nok  en  Gang: 

Naar  Dansken  drikker  Rolv  Krages  Skaal 

Og  kvæder  det  gamle  Bjarkemaal, 

Ved  Hanegalet  i  Morgengry 

Da  staar  af  Dvale  jeg  op  paa  ny. 

[9.]       Hj  ART  VAR. 

Min  Dronning  var  dansk,  og  hun  hed  Skuld, 

Hun  var  baade  stolt  og  rænkefuld, 

Hun  drilled  mig  baade  Dag  og  Nat 

For  det,  jeg  gav  hendes  Broder  Skat. 

Thi  blev  jeg  ærgerlig  i  min  Hu 

Og  gjorde,  hvad  før  mig  var  en  Gru: 

Jeg  lod,  som  jeg  ret  var  tro  og  huld 
Og  kom  til  Lejre  med  Tønder  Guld, 
Men  slog  saa  ved  Nattetid  Kong  Rolv 
Og  noget  saa  nær  hans  Kæmper  tolv. 

Da  nu  de  laa  og  sov  saa  sødt, 
Da  blev  mit  Hjærte  for  Alvor  blødt, 
Jeg  tænkte:  Kors!  hvor  de  var  ham  tro, 
I  Døden  de  gik  for  ham  og  lo! 
Og,  medens  jeg  til  Højbords  sad, 
Jeg  glemte  baade  01  og  Mad, 
For  al  den  Dyd  at  tænke  paa, 
Som,  vakt  ved  mig,  for  Dagen  laa. 
Jeg  flux  tilbød  ved  min  Herold 
Dem  alle  Liv  og  Fred  og  Sold, 
Som  havde  tjent  den  Herre  god, 
Der  laa  med  Æren  i  sit  Blod. 

Da  meldte  sig  en  dejlig  Mand 
Og  stedtes  ind  for  mig  paa  Stand; 
Jeg  bød  ham  Spidsen  af  mit  Sværd, 
Men  det  var  lians  Ære  alt  for  nær: 

Han  sagde:    Kong  Rolv  kun  plejed  van 
At  fæste  med  Od  sin  Avindsmand. 
Jeg  kunde  ej  bære  den  Skam  og  Last, 
Thi  vendte  jeg  Sværdet  om  i  Hast, 
Men  fik  af  ham  ingen  anden  Tak, 
End  at  den  Nidding  mig  gjennemstak, 
Saa  Klokken  blev  ikke  mer  end  ti. 
Før  al  den  Herlighed  var  forbi. 

[lO-l     Hake. 

Min  Herre  Kong  Rolv.  som  gav  mig  Brød, 
Ham  havde  jeg  lov't  at  hævne  hans  Død, 
Om  det  saa  hændtes,  han  misted  sit  Liv 
For  nogen  Mands  Haand  og  Skærekniv. 

Det  droges  til  Minde  jeg  som  en  Mand 
Og  fik  for  min  Daad  alt  Danmarks  Land. 
V.  26 

[11.]     Fridlev. 

Daatter  af  Rolv  baade  favr  og  fin, 
Hende  fik  jeg  til  Dronning  min, 
Og  saa  Kong  Hake  jeg  slog  ihjel, 
For  jeg  undte  ham  ikke  Riget  vel. 

[12.]     Oden. 

I  Koglespil  jeg  var  saa  klog 

Og  i  de  sorte  Kunsters  Bog, 

At  jeg  gjorde  det  behændelig, 

Som  andre  kunde  knap  tænke  sig; 

Thi  vandt  jeg  Pris  al  Verden  om, 

Endog  i  Grækenland  og  Rom. 

For  Grækerne  jeg  var  saa  huld, 

Mit  Billed  de  udgrov  i  Guld, 

Og  jeg  med  Kunst  det  laved  saa, 

At,  naar  som  nogen  tog  derpaa, 

Det  svarte  dem  paa  sin  egen  Haand, 

Som  det  havde  haft  baade  Liv  og  Aand. 

Der  Dansken  saa',  jeg  var  saa  vis 

Og  vandt  i  fremmede  Lande  Pris, 

Da,  mig  til  Ære  og  dem  til  Gavn, 

De  gav  mig  Krone  og  Kongenavn, 

Og,  for  de  havde  mig  alle  kjær, 

De  nævnte  mig  op  i  Uge  hver, 

Saa  det  blev  om  Land  en  afgjort  Sag, 

At  Onsdagen  var  min  Navnedag. 

Siden  jeg  misted  mit  Liv  i  Fyn, 

(Min  Guddom  hjalp  mig  da  ej  et  Gryn,) 

Jeg  lagdes  i  Høj  dér  ved  en  Aa, 

Hvor  Odense  By  nu  monne  staa. 

[13.]     Balder. 

Jeg  takker  hver  en  Sælandsfar 
For  ædelt  Blod  og  gode  Svar; 
De  for  en  Halvgud  saa'  mig  an 
Og  stemmed  for  mig  alle  Mand; 

Og  den  bær  Danmarks  Krone  bedst, 
wSom  er  i  Sæland  Hjærtet  næst. 

Men  da  Kong  Hoter  det  erfor, 
De  kroned  mig  ved  Issefjord, 
Da  kom  han  over  mig  i  Hast 
Med  Bueskud  og  Blidekast 

Og  borede  mit  Skib  i  Grund, 
Hvor  end  man  linder  Balders  Sund. 

[14.]       HoTER. 

Mig  tykkes,  han  var  aldrig  vis, 
Som  er  begjærende  Lov  og  Pris 
(Han  være  Gud,  han  være  Mand!) 
For,  hvad  han  ej  fuldføre  kan; 

Saa  det  er  klart  i  allen  Stund, 
At  hvem  der  tager  mer  i  Mund, 
end  de  kan  gabe  over  godt, 
De  har  heraf  kun  Skam  og  Spot. 

Det  havde,  saa  vidt  jeg  kan  se, 

Da  og  de  Lurifasser  tre, 

Der  kaldte  sig  Balder,  Oden  og  Tor 

Og  kryde  som  Guder  sig  trindt  i  Nord. 

For  hexe  de  kunde  og  Galder  gol, 

De  trone  vilde  paa  Kongestol ; 

Men  i  deres  Fif  var  der  ingen  Fynd, 

For  jeg  dem  slog  ved  Balders  Brønd; 

Saa  det  var  klart:    i  Herrefærd 
De  læste  daarlig  over  Sværd. 
Da  Guderne  tog  Fod  i  Haand, 
Jeg  strakte  ud  min  Kongevaand 
Fra  Danmark  over  Sverig  frit 
Og  over  Tyskland  nok  saa  vidt, 
Til  Bue  kom  fra  Østergaard 
Og  gav  i  Strid  mig  Banesaar. 

[15.]       RøRIK. 

Jeg  har  formærket,  at  til  det  slaar: 
Hvad  nødig  kommer,  det  huse^)  gaar, 

^)  [Gr.  har  i  sit  Exemplar  af  Molbechs  Dialektlexikon  tilskrevet: 
^huse-'- :  fremfusende.     Sydsæland.] 

Saa  man  skal  tage  det  vel  i  Agt, 

Hvad  man  har  faaet  med  Vold  og  Magt. 

Det  fik  jeg  at  se,  den  samme  Tid, 

Som  Fader  min  faldt  fra  i  Strid, 

For  Svensken  og  Tysken,  som  svarte  Skat, 

Da  ogsaa  faldt  fra  saa  overbrat. 

Med  Tysken  fik  jeg  dog  Bugt  igjen, 

Ved  Ubbe  hin  stærke,  min  gode  Ven  ; 

Han  Tyske- Jætten  sit  Livsbrød  gav, 
Det  havde  han  Ære,  ej  Fordel,  af, 
For  Guldet,  jeg  stred  til  ham  i  Sund, 
Gik  neden  om  til  Havsens  Bund, 
Og  Livet,  han  satte  saa  kjækt  paa  Spil, 
Det  satte  han  ogsaa  med  Æren  til. 
For  Guldet  saa  galt  mig  gled  af  Haand, 
De  kaldte  mig  Rørik  Slyngebaand; 
Paa  Tilnavn  var  der  ej  bedre  Kjøb,^ 
Da  Straadød  endte  mit  Levnedsløb. 

[16.J       HORVENDEL. 

Jeg  takker  Jyden  omkring  Limfjord, 
Men  først  og  fremmerst  de  Vendelbo'r, 
For  de  gav  mig  Ære  og  Kongenavn 
Og  fulgte  mig  tro  i  Orlogsstavn, 
Hvor  Ros  og  Bytte  som  Smul  jeg  vandt 
Og  slog  den  norske  Kong  Kold  galant. 
Vi  Kredsen  skrev  i  grønne  Lund 
Og  skifted  Hug  af  Hjærtens  Grund, 
Ej  for  vi  tørsted  efter  Blod, 
Men  for  at  prøve  Magt  og  Mod; 
Og  da  paa  Ærens  Seng  han  faldt, 
Jeg  gjorde  ham  i  ét  og  alt 
Saa  hæderlig  en  Jordefærd, 
Som  selv  jeg  agtede  mig  værd. 
Ens  egne  er  tit  ens  Avindsmænd: 
Min  falske  Broder  var  min  Uven, 

Han  skilte  mig  baade  ved  Krone  og  Liv 
Og  tog  til  Dronning  min  Venneviv. 

[i  7. 1     Fenge. 

Da  jeg  havde  slaaet  min  Broder  ihjel, 
Det  til  en  Tid  bekom  mig  vel, 
For,  gik  jeg  end  mellem  Træ  og  Bark, 
Jeg  blev  dog  Konge  i  Danemark. 

Men  Amlet,  min  Stifsøn,  det  fortrød, 
At  jeg  havde  voldt  hans  Faders  Død; 
Thi  gav  han  sig  snu  med  mig  i  Færd 
Og  slog  mig  med  mit  eget  Sværd, 
Om  jeg  mindes  ret,  i  Viborg  By, 
Dog  somme  vil  sige,  det  var  i  Thy. 


[18.]     Valdemar  den  store. 
Hvert  Træ  mon  trives,  det  jeg  befandt, 
Som  Rod  har  Lykke,  hvoraf  det  randt; 
Og  danske  ere,  det  ser  man  let. 
Af  Fædre  bolde  en  sælsom  Æt: 
Dem  Voldsmænd  haarde  som  Pilevaand 
Fuld  ofte  vinde  med  Spot  om  Haand, 
De  faa  dog  immer  det  snart  at  se: 
Det  bløde  volder  det  haarde  Ve; 
Da  Slip  der  gives  med  Av  og  II, 
Og  brat  saa  grønnes  den  gamle  Pil; 
Hos  Vandløb  monne  saa  tæt  den  staa, 
At  kaldes  skal  den  med  Æren  graa. 
Det  sige  de  gamle  foruden  Tant: 
Den  Rod,  af  hvilken  vi  danske  randt, 
Det  var  den  fromme,  som  lasted  Kam 
Og  skjulte  kjærlig  sin  Faders  Skam; 

Dermed  han  kjøbte  den  Lod  saa  skjøn: 
Ham  aldrig-  fattes  en  kjærlig  Søn, 
Og  aldrig  farer  saa  vild  hans  Æt, 
At  med  den  Naade  jo  gaar  for  Ret. 
Velsignet  blev  den  af  Himlens  Gud 
Og  vidt  sig  bredte  paa  Jorden  ud, 
Saa,  hvor  sig  Fjord  eller  Bugt  indskær, 
Af  Jafet     omme  dér  Folkefærd; 
Og  vist  de  findes  paa  hver  en  0, 
Som  yndig  svømmer  i  Østersø; 
Thi  knap  mon  dages  paa  Jordens  Bold 
En  Æt,  velsignet  som  den  af  Skjold, 
Saa  ømt  et  Hjærte  hos  Menigmand, 
Som  end  det  banker  i  Daneland. 

Da  Mogens,  mod  al  Ret  og  Skjel, 
Min  Fader  slog  med  Svig  ihjel, 
Jeg  under  Moders  Hjærte  laa. 


57.     Harald  Klak. 

(1826.) 

Y^^Kong  Harald  og  Ansgar.  Rim-Blade  af  Danmarks  Kirke-Bog 
til  Jubel-Aaret.  Ved  Nik.  Fred.  Sev.  Grundtvig.  Residerende 
Kapellan  ved  Vor  Frelsers  Kirke."  Kbhn.  1826.  Denne  lille  Bog 
paa  IV  +  52  Sider  er  udkommen  formodentlig  i  April,  i  hvert 
Fald  inden  26de  Maj  1826,  da  Forf.  paa  Ansøgning  modtog  sin 
Afsked  fra  Embedet.     Titelbladets  Bagside  har  Mottoet: 

Mindes  skal  den  glade  Dag, 
Efter  mine  Tanker, 
Igjenfødte  Folkeslag. 
Dannemænd  og  Franker. 

(Ermold.) 

De  to  føljrende  Sider  optages  af  Tilegnelsen  (Digtet  her  Kr.  61). 
Derpaa  S.  1-16  dette  Digt  ^Harald  Klak'-'';  S.  16-34:  ^^Ansgar 
o:  Æsger''  (Digtet  her  Nr.  58);  S.  35-36:  ^^Rimhert'-'  (Digtet  her 
Nr.   59);  S.  37-52:   ^.Kristi  Kirke  til  Dana'-''   (Digtet  her  Nr.   60). 

Bogen  er  udkommen   i  2den   Udgave.      Kbhn.    1865,    50  Sider, 
med  smaa  Ændringer  og  med  Udeladelse  af  Tilegnelsen.] 


1  Mørke  jeg  sad,  i  Kiv  jeg  laa, 

Og  Fjenderne  vare  saa  mange, 

Af  Jyder  kun  fulgt,  i  Kjortel  graa. 

Mig  Kaarene  bleve  fuld  trange; 

Thi  Lodbrok  han  var  en  Hals  saa  haard, 

Som  Ornen  saa  vare  hans  Grise: 

Hvor  de  finge  Hold,  blev  dér  ej  Skaar, 

Da  maatte  sin  Lykke  man  prise. 

Fra  Kejserens  Gaard  da  kom  en  Mand, 

I  Jylland  var  aldrig  hans  Mage, 

Han  talte  saa  kjønt  om  Friheds  Land, 

Sandfærdig  om  Trældommens  Plage; 

Han  sagde:  det  kan  jo  hver  forstaa, 

Som  Flyvesand  paa  er  at  bygge, 

Sa^  er  det,  sin  Lid  til  Ting  at  slaa, 

Som  kun  af  os  selv  er  en  Skygge: 

Til  Guder  af  Malm,  af  Stok  og  Sten, 

Som  have  ej  Liv  eller  Mæle; 

Hvad  Hænderne  gjør,  den  Sag  er  ren, 

Det  gavner  ej  Menneske-Sjæle. 

Han  mælede  højt  om  Guders  Gud, 

Som  alle  Ting  haver  at  raade, 

Og  skikked  til  Verden  Bud  paa  Bud, 

At  vitterlig  gjøre  sin  Naade, 

Og  skikked  til  sidst  sin  egen  Søn, 

At  han  skulde  Troen  os  lære, 

Og  gange  for  os  saa  fast  i  Bøn, 

At  trøstige  vi  maatte  være, 

Og"  vide,  han  er  vor  Fader  kjær, 

Som  haver  al  Verden  i  Volde, 

Han  styre  vel  kan  vort  Levneds  Færd 

Til  Boliger  blide  og  bolde; 

Han  hjælpe  os  kan  af  al  vor  Nød, 

Mod  Fjender  beskjærme  og  skjolde: 

Med  Kristus,  hans  ^)  Søn,  skal,  trods  vor  Død, 

Vi  Livet  og  Glæden  beholde. 

Vi  alle  det  fandt,  som  nær  var  sted: 
Saa  længe  den  Tale  vi  hørte, 
Var  alle  som  én  i  Sind  uræd. 
Og  blidelig  Tanken  os  rørte: 
Saa  klares  maaske  af  Kristendom, 
Som  Lyset  fra  Himlenes  Himle, 
Hvad  Skjalde  paa  Rim  har  ymtet  om: 
Alfader  og  Livet  i  Gimle. 
Jeg  skjønned  derhos,  med  Dannemænd, 
Om  Troen  i  Kejserens  Rige: 
At  hvo  hende  tog,  fik  ham  til  Ven, 
Og  Vaaben  mod  Lodbrok  tillige. 
Thi  svared  jeg  saa  det  Kejser-Bud, 
God  Ebbe,  som  Biskop  sig  nævned: 
Os  huged  fuld  vel  den  Guders  Gud, 
Os  undte  saa  godt,  som  han  evned. 
Ad  Aare  for  vist,  til  Skibs  paa  Rhin, 
Vi  agte  den  Kejser  at  gjæste. 
Og  favne  med  ham  den  Tro  saa  fin. 
Os  tykkes  at  være  den  bedste. 

Der  Isen  brød  op  i  lune  Vaar, 

Og  Lyngen  at  lysne  begyndte, 

Da  blev  der  Rykind  paa  Jelling-Gaard, 

Og  flux  vi  paa  Vejen  os  skyndte: 

^)   [2.  Udg. :  Jesus,  Guds.] 

Vi  red  over  Land  til  Dorstad-Havn, 

Dér  sadled  vi  gyngende  Heste 

Dér  toned  vi  Flag  i  Fremmerstavn 

Og  løste  med  Æren  vort  Fæste; 

Saa  droge  vi  op  de  hvide  Sejl, 

^lens  Aarerne  lagdes  om  Borde, 

Det  kj endtes  alt  paa  vort  Agterspejl, 

Med  Rhinen  vel  dyste  vi  turde. 

Vi  skaadede  grandt,  hvor  vi  kom  frem, 

De  Borge,  de  Bjærge,  de  Ranker, 

Vi  landede  lunt  ved  Engelhjem, 

Dog  videre  for  vore  Tanker. 

Da  Kejseren  saa'  vor  Herrefærd, 

Han  stod  udi  Højelofts  Svale; 

Til  Matfred,  sin  Drost,  som  stod  ham  nær, 

Begyndte  den  Herre  at  tale: 

Far  ned,  sagde  han,  og  gjør  din  Flid, 

Lad  springe  de  vrinskende  Heste! 

Sig  Daner  god  Dag,  og  før  dem  hid, 

Med  Æren  vor  Højhed  at  gjæste! 

Saa  strøge  vi  Sejl  og  sprang  fra  Bord, 

Sad  op  paa  de  sadlede  Heste, 

Og  rede  med  Bram,  som  Folk^)  fra  Nord, 

Saa  høvisk,  jeg  mén,  som  de  bedste. 

Til  Kejserens  Slot  vi  kom  da  brat, 

Hun  er,  sagde  vi,  af  de  prude: 

I  Rejsning  saa  høj,  om  Hage  glat, 

Som  Jomfru  er  sjælden  her  ude. 

Det  sande  vi  maa,  at  Jelling-Gaard, 

Om  hun  skulde  her  have  Stade, 

Vel  tyktes  kun  prud  til  Kør  og  Faar 

Og  kaldtes  god  Stald  og  god  Lade. 

Ja,  sagde  min  Skjald,  den  Sag  er  ren, 

^)  [2.  Udg.:  Mænd.] 

Mig  Dværgen  i  Hug  maa  vel  rinde, 

For  Svegder  han  kvad:  „gak  ind  i  Sten, 

Om  Oden  du  ønsker  at  finde!" 

Ti  kvær,  sagde  jeg,  med  gammel  Snak! 

Hun  her  har  ej  Sted  eller  Gænge, 

Ej  frygte  vi  mer  det  Afguds-Pak, 

Som  vi  have  dyrket  for  længe. 

De  Drenge,  der  glo  som  Sølv  og  Guld, 

Uvittig  til  Dværge  du  maaler, 

Thi  Solen  fuld  klar  nu  skin  paa  Muld, 

Lysalferne  lege  med  Straaler. 

Ad  Trapperne  op,  i  Hal  vi  tren, 
Som  det  kunde  været  en  Svale, 
Os  klang  under  Fod  den  Marmelsten 
Og  mæled  om  Højeloftssale. 
Os  tyktes  et  Fjæld  for  Øje  staa. 
Af  Jætter  udhulet  til  Stue, 
Hvor  Strimer  af  Guld  og  Sølv  mon  gaa, 
Og  Aasene  mødes  i  Bue. 
Hun  havde  dog  Lys,  skjønt  hun  var  tæt, 
Besynderligt  er  det  at  sige: 
Hvo  ikke  i  Sal  end  saa'  sig  mæt, 
I  Gaarden  han  kunde  udkige. 
Mig  lystede  mer  at  se  paa  Væg 
De  Sparlagen  favre  og  bolde. 
Dér  skinned  vel  Sværd  med  Od  og  Æg, 
Guldhjælme  og  blinkende  Skjolde; 
Men  meget  derhos,  jeg  aldrig  saa'. 
Det  Matfred  mig  vilde  udtyde, 
Jeg  kunde  vel  alt  ej  ret  forstaa, 
Med  Gammen  paa  Talen  dog  lyde. 
Dér  Kongen  jeg  saa'  af  Persenland, 
Det  ligger  i  Østerleden, 
Af  Drotter  ej  én  holdt  for  ham  Stand 
Med  Kronen  saa  kjøbte  de  Freden; 

En  Dronning  dog  sad  fuld  højt  i  Nord, 
En  Dronning  for  Skjoldmøer  klare, 
For  hende  fuld  bleg  han  sank  til  Jord, 
Den  Drot,  med  saa  fager  en  Skare. 
Han  først  hendes  Søn  bedrog  med  Vin, 
Han  dyrt  maatte  Gildet  betale; 
I  Hjærtet  det  ^)  skar  den  Dronning  fin. 
Sin  Harme  hun  vilde  nu  svale: 
Hun  fyldte  et  Kar  med  Mande-Blod, 
Til  Hovedet  blegt  af  sin  Fjende, 
Hun  sagde:  her  nyd  for  Tørst  du  Bod! 
Saa  skjænkes  dig  Vin  af  en  Kvinde. 
Paa  Sinde  mig  faldt  ej  noget  Savn, 
Som  det  om  Kong  Kyrus  hin  bolde: 
Hver  mærke  deraf,  med  Heltens  Navn, 
Hvad  Hovmod  i  Højhed  mon  volde! 
Om  Konger  i  Flok,  fra  Øst  og  Vest, 
Da  hørte  jeg  Sagnene  mange; 
Trods  Matfred,  jeg  tror,  de  mindtes  bedst, 
Naar  rimes  de  kunde  til  Sange, 
Som  hjemme  hos  os  det  før  var  Sæd, 
Med  Sæger  om  Aser  og  Jætter, 
Om  Frode  og  Rolv,  den  Helt  uræd, 
Som  Dannemænd  aldrig  forgjætter. 
Dog  mærked  jeg  mig  det  Matfreds  Ord: 
Det  kommer  ej  let  ud  af  Lave, 
Som  ristes  i  Bog  alt  paa  en  Snor, 
Dér  kan  man  til  Grunden  sig  stave. 
Saa  følger  der  Kunst  med  Kristendom, 
Og  Vidskab  i  talrige  Maader; 
Der  er  ingen  Vej,  jo  gaar  til  Rom, 
Dér  gættes  de  mørkeste  Gaader. 

1)  [Saal.   2.  Udg.;  Grundtrykket:   „han".] 

Til  Højbords  jeg  sad  med  Dronning  min, 
Med  Søn  og  med  Høvdinger  mange, 
Man  skjænked  for  os  den  klare  Vin, 
Den  voxer  i  solskjære  Vange; 
Af  Kager  og  Sul  var  mer  end  nok, 
Ej  Mester,  ej  Mage,  jeg  tænker, 
Per  Bager  vel  har  og  Gunde  Kok 
Og  Otte,  den  store  Vinskjænker. 
Ved  Gilde  saa  flot  man  ser  det  ret, 
At  tidigst  af  alt  er  vort  Øje; 
Thi  ingen  sig  aad  dog  mer  end  mæt. 
Med  Rusen  lod  alle  sig  nøje. 
Saa  hvisked  min  Skjald,  som  hos  mig  sad, 
Og  sagde:  nu  Dannemænd  huge, 
Det  mærker  jeg  nok,  vildfremmed  Mad, 
Trods  Skiverne  i  deres  Buge. 
Ti  kvær,  sagde  jeg,  du  Aabenmund, 
Naar  Kejser  vil  Dannemænd  ære! 
Han  er  ingen  Trold,  for  han  er  rund; 
Hver  lade,  som  Baaden  kan  bære ! 

Det  kimed  i  Sky  en  Morgenstund, 

Vidunderligt  var  det  at  høre, 

Det  svarede  dybt  i  Hjærtegrund, 

Det  rungede  sært  i  vort  Øre; 

Det  var,  som  der  sprang  en  Hinde  haard, 

Saa  lydhøre  bleve  vi  fage. 

Den  vildeste  Bjørn  i  Kejsergaard 

Sig  blanded  med  Faarene  spage. 

Til  Kirken  vi  red  i  Kristentøj, 

Saa  kaldte  vi  Klæderne  hvide, 

Og  Portene  op  paa  Gavlen  fløj 

For  Præster^)  i  Kjortlerne  side; 

^)   [2.  Udg.:  Klerke.] 

Saa  saare  de  sang  med  Stemme  stærk, 

Der  legtes  slet  ikke  paa  Strænge, 

Men  underlig  klang  et  Orgelværk, 

Som  det  vilde  Murene  sprænge. 

Jeg  mindes  det  end  kun  som  en  Drøm, 

Den  særeste,  nogen  vil  tænke, 

Hvorlunde  jeg  blev,  saa  ør,  saa  øm, 

Og  lod  mig  saa  underlig  stænke, 

I  Faders  og  Søns  og  Hellig- Aands  Navn, 

Som  kristelig  Tro  tilholder 

Og  vidner:    den  Daab  er  Sjælegavn, 

Med  Troen  hun  Salighed  volder. 

Jeg  næppe  det  saa',  den  Dag  fuld  sær. 
Hvor  dejligt  det  Hus  var  at  skue. 
Men  mærked  mig  dog,  det  var  nok  værd 
At  vanke  her  tit  under  Bue. 
Mig  huged  som  bedst  det  Billedværk, 
Der  vinkede,  hvor  man  sig  vendte, 
Skjønt  Glavind  og  Skjold  og  Brynjesærk 
Var  lidt  mod,  hvad  ikke  jeg  kjendte. 
Her  ledte  mig   Tevt  fuld  vel  omkring, 
Paa  Tider,  da  Messen  var  ude: 
Han  vidste  Besked  om  hver  en  Ting, 
Fra  Orgel  og  indtil  Rude. 
Mig  fulgte  min  Skjald  og  her  paa  Fod, 
Den  Kirke  han  godt  maatte  lide, 
Hvor  Syn  gik  for  Sagn,  hvad  skrevet  stod. 
Fik  magelig  her  man  at  vide: 
Et  Menneskepar  paa  venstre  Haand 
Man  saa',  med  et  Træ  og  en  Slange; 
Det  er,  sagde  Tevt,  den  fule    Aand, 
Der  gjorde  os  Kaarene  bange : 
Forældrene  her  til  hvert  et  Barn, 
Som  fødes  af  Kvinder  med  Smerte, 
Forlokkes  i  Kvæld  af  ham,  det  Skarn, 

Hvis  Edder  end  knuger  vort  Hjærte; 

De  staa  i  saa  prud  en  Abildgaard, 

Som  Paradis  kaldes  i  Bogen, 

Men  Døden  han  er  deres  bange  Kaar, 

Om  Træet  de  røre  i  Krogen: 

Det  Kundskabens  Træ  paa  ondt  og  godt, 

Som  det  monne  kaldes  i  Bogen, 

Det  æde  de  af.  Guds  Ord  til  Spot, 

Saa  sleskelig  daarer  dem  Snogen. 

Se,  Adam  han  blev  ^)  som  en  af  os, 

Saa  sagde  den  Gud,  hannem  skabte, 

Nu  være  han  vil  os  lig  paa  Trods, 

Thi  hører  han  til  de  fortabte. 

Her  ud  af  min  Abildgaard  paa  Stand ! 

Her^)  kun  mine  Børn  skal  lege; 

I  æde  nu  Græs  i  Dyreland, 

Til  Kinderne  vorde  fuld  blege ! 

Jeg  stedte  jer  godt  ved  Livets  Træ, 

Dets  Lige  ej  rinder  af  Rode; 

Ser  til,  om  I  selv  nu,  Folk  som  Fæ, 

Kan  Magen  i  Tornene  pode!  — 

Hvad  siger  du,  Tevt!  min  Skjald  udbrød, 

Kan  I  jer  saa  underlig  stave 

Til  Tidende  klar  om  Balders  Død 

Og  Lokes  forbistrede  Gave, 

Om  Frugten  saa  besk  paa  Mistelgren, 

Og  Snogen,  sig  bider  i  Hale,  — 

I  siger  os  da  Besked  fuld  ren 

Om  Rinde  i  Vest  og  om  Vale !  — 

Ti  kvær!  sagde  jeg,  forstyr  ham  ej 

Saa  med  dine  Æventyr  vilde! 

Ham  Rinde  er  hip  som  hap  med  Frej, 

Odrører  er  ikke  hans  Kilde. 

^)  [Saal.  2.  Udg.;  Grundtrykket:  var.]     2)  \^.  Udg.:  Hvor.] 

Hvad  mumler  I  om?  sagde  Tevt,  lidt  but, 

Mig  tyktes,  I  talte  om  Barken, 

Af  Paradis-Træ  kanske  vel  brudt 

Og  plantet  saa  i  Danemarken. 

Kan  være,  I  véd  da  mer  end  jeg, 

Kan  Resten  jer  selv  udtyde; 

I  have  da  rejst  fuld  lang  en  Vej, 

Som  eder  maa  sagtens  fortryde.  — 

Godt  Ord  igjen,  sagde  jeg,  min  Ven! 

I  tage  det  ej  til  Mistykke! 

End  mumler  min  Skjald  lidt  mellem  Tænd, 

Det  er  saa  hans  stændige  Nykke- 

Han  kan  ej  derfor,  er  født  dermed. 

Det  spøger  lidt  hos  ham  i  Krogen, 

Dog  finder  godt  Ord  hos  ham  godt  Sted, 

Han  tier  og  gjærne  for  Bogen. 

Saa  kom  vi  da  vel  alt  fra  den  Bark,  - 

Som  Tyskeren  gjorde  af  Rinde: 

Han  vidste  det  ej,  at  i  Danemark 

Den  Rune  betyder  en  Kvinde, 

Som  avled  en  Søn,  der  Vale  hed. 

Han  hævnede  Balder  hin  gode; 

Thi  tyktes  min  Skjald,  der  i  det  Bed 

Sig  meget  lod  plante  og  pode. 

Saa  er  det  hos  os  et  gammelt  Ord: 

Hvad  godt  er,  som  Rugen  og  Hveden, 

Det  kan  ogsaa  gro  i  Danejord, 

Og  trives,  endogsaa  paa  Heden. 

Vi  kom  til  et  Vand,  dér  flød  en  Holk, 
Det  Skib,  sagde  Tevt,  monne  skjule 
Forældrene  ny  til  alle  Folk, 
Til  Dyr  og  til  flyvende  Fugle; 
Dem  bjærgede  Gud,  af  stor  Miskund, 
I  Arken,  saa  kaldes  den  Færge, 

Da  Fiskene,  som  paa  Havsens  Bund, 

Gik  over  de  højeste  Bjærge. 

Dér  frelstes  i  alt  kun  fire  Mænd, 

De  havde  sig  hver  dog  en  Kvinde, 

Af  dem  der  paa  Jord  blev  Folk  igjen, 

Hvor  de  nu  er  alle  at  finde. 

Dér  bjærgedes  og  med  dem  et  Par 

Af  alle  de  Dyr,  man  vil  nævne, 

Af  somme  end  fler,  som  rarest  var. 

Og  alt,  hvad  os  Gud  vilde  levne. 

Men,  sagde  jeg  saa:  hin  sorte  Ravn, 

Og  Duen  dér  henne  med  Bladet, 

Hvor  kommer  de  fra,  hvem  gjør  de  Gavn, 

Hvem  har  dem  saa  udenbords  madet? 

Det,  mumled  min  Skjald,  er  Odins  Ravn, 

Bergelmer  han  stikker  hist  inde.  — 

Ja  vist!  sagde  Tevt,  du  véd  hans  Navn? 

Lad  høre,  hvad  hedder  hans  Kvinde? 

Det  véd  ikke  jeg,  men  No  hed  han, 

Og  Sem,  Kam  og  Jafet  hans  Sønner; 

Han  bjærged  den  Ravn  fra  Riseland, 

Men  ilde  den  Rovfugl  ham  lønner; 

Han  sagde:  se  ad,  er  Jorden  tør. 

Og  bring  der  Bud  om  tilbage! 

Men  Ravn  slider  Lig,  nu  end  som  før, 

Og  kalder  det  kronede  Dage. 

Saa  Duen  ej  her:  hun  kommer  glad 

Mod  Aften  tilbage  til  Arken 

Og  bærer  i  Mund  som  Brev  et  Blad 

Af,  hvad  der  nu  grønnes  paa  Marken. 

Har  Skovduen  ej  i  Daneland, 

Som  bygger  saa  trofast  sin  Rede, 

Og  kurret  i  Løn  for  dig  et  Grand 

Om,  hvad  vel  det  Blad  monne  hede? 

Da  blussed  min  Skjald  og  mæled  højt: 
Før  I  finge  Bogen  at  læse, 
Som  drive  nu  Spot  med  Daner  drøjt, 
Hvad  lugtede  da  eders  Næse? 
Hvad  andet  end  Lig,  som  Ravnen  sled, 
Og  Røgen  af  brændte  Indvolde! 
Vi  Daner,  om  end  kun  lidt  vi  véd, 
Dog  førte  lidt  mer  da  i  ^)  Skjolde. 
Thi  dril  os  ej  saa,  du  tyske  Mand, 
Som  Katten  man  træder  paa  Hale ! 
For  Tunge  ej  hold  din  hvasse  Tand, 
Om  mærke  vi  skal  paa  din  Tale! 
Den  Due,  jeg  mén,  saa  mange  Mil 
Vel  flyver  fra  Ege  og  Graner, 
Som  ogsaa  hun  fløj  fra  Bøg  og  Pil, 
Men  kurred  dog  ogsaa  for  Daner, 
Om  -)  alle  de  P^olk,  paa  Jorden  bo. 
Som  du  vel  maa  vide  fuld  bedre, 
Nedstammer  fra  ham,  du  kalder  No; 
Thi  Mandfolk^)  var  og  vore  Fædre. 
Og,  er  det  end  dumt,  vi  dog  det  saa', 
Som  Ordet  mon  lyde  fra  Oden: 
Hvert  Æble  fuld  langt  man  trille  maa, 
Før  mer  det  ej  smager  ad  Roden. 

Herover  blev  Tevt  i  Hug  saa  gram, 
Han  vilde  ej  mer  mig  ledsage, 
Naar  ikke  min  Skjald,  med  alt  hans  Kram, 
I  Herberget  lodes  tilbage. 
Deri  jeg  mig  fandt,  dog  Skjald  i  Nord 
Mon  agtes  for  Konninge-Øje; 
Hvo  Fingeren  stak,  som  Dan,  i  Jord, 
Har  lært  efter  Folk  sig  at  føje. 


1)    [Saal.    2.   Udg.;    Grundtrykket:    udi.]      2)    ["2.   udg.:    Hvis.] 
^)  [Saal.  2.  Udg.;  Grundtrykket:  Daner.] 

Om  alle  de  Tegn  paa  Kirkevæg 

Jeg  hørte  da  Talerne  lange, 

Vel  stundum  lidt  tør  mig  faldt  den  Præk, 

Jeg  tænkte:  gid  det  var  paa  Sange! 

Fuld  meget  iblandt  for  mig  løb  rundt, 

Saa  ikke  jeg  kunde  det  samle; 

Dog  tyktes  mig  alt  saa  sandt  og  sundt, 

Som  fyndigste  Ord  af  de  gamle. 

Saa  lærte  mig  da  den  Bibel-Tolk, 
—  For  Bibel  saa  kaldte  han  Bogen,  — 
At  kjende  med  Skjel  et  eget  Folk, 
Som  bode  langt  øster  i  Krogen. 
Saa  underligt  Folk,  saa  galt  og  godt. 
Vist  haver  ej  Mage  paa  Jorden ; 
Men,  kjender  igjen  man  stort  i  smaat. 
Man  finder  ^)  vel  Frænder  i  Norden. 
Mig  underligst  var  det  røde  Hav, 
Slet  ikke  for  Bølgerne  røde : 
Dem  kjende  vi  grandt,  —  men  for  den  Stav, 
Som  dér  lagde  Hjælmene  øde. 
Dér,  tyktes  mig,  klart  Guds  Haand  jeg  saa'. 
Hvor  Hyrderne  mægted  at  bunde, 
Mens  Kæmperne  sank  som  Stene  graa 
Og  ginge  med  Djærvhed  til  Grunde. 
Saa  ganger  end  Holk  med  Lyst  i  Bad, 
Hvor  Strøm  over  Skjærene  bruser, 
Saa  kløves  endnu  med  Aareblad 
Den  Bølge,  Staalhamren  ej  knuser. 
Hvad  mest  jeg  besaa',  var  Herrens  Hus, 
Kong  Salomon  lod  det  opbygge, 
Det  lignes  vel  sent  med  Sten  og  Grus, 
Enddog  det  er  nu  kun  en  Skygge. 

1)  [2.  Udg.:   Der  findes.] 

Saa  tyktes  mig  alt  i  Kristenhed 
At  stile  saa  smaat,  efterhaanden, 
Paa,  hvad  som  en  Sky  fra  Bjærget  gled 
Og  taarned  fuld  brat  sig  i  Aanden. 
I  Grunden  mig  var,  —  dog  kvær  jeg  tav, 
Naar  ej  jeg  med  Skjalden  var  ene,  — 
Den  Kirke  i  Mæntz  en  Tempelgrav, 
Med  dejlige  Runestene, 
Og  Paven  i  Rom,  for  sig  vel  god, 
Slet  ikke  med  Aron  at  ligne: 
En  Ypperstepræst  af  Kjød  og  Blod, 
Som  vil  os  med  Haanden  velsigne. 
Med  Tiden  en  Gang  det  sker  jo  vist, 
Men  ikke  ved  Menneskehænder, 
At  Templet  hos  dem,  der  tro  paa  Krist, 
Haandgribelig  stort  sig  fuldender. 
Det  skjønned  jeg  paa  den  højre  Haand, 
Hvor  Kristi  Bedrift  var  aftegnet; 
Thi  Legeme  dér  var  født  af  Aand, 
Om  rigtig  hans  Æt  er  udregnet. 
Vel  Konger  for  ham  maa  bøje  Knæ, 
Hvem  Englene  tjene  saa  gjærne; 
Og  plantede  han  paa  Jord  et  Træ, 
Maa  Toppen  vel  naa  til  hans  Stjærne. 
Ja,  Mage  til  Mand  var  ej  paa  Jord, 
Og  været  dér  har  han  til  visse; 
Thi,  sagde  min  Skjald,  var  mit  hans  Ord, 
Da  hviled  hans  Aand  paa  min  Isse; 
Og  jeg  lægger  til:  var  Ordet  Løgn, 
Som  lyder  om  Krist  over  Lande, 
Da  fødes  ej  den  i  noget  Døgn, 
Som  finder  paa  Jorden  det  sande. 
Han  rørte  mig  mest,  i  Krybben  lagt, 
Som  Rede  gav  Himmelens  Ørne, 
Og  saa,  hvor  han  stod,  i  Purpurdragt, 

Taalmodig,  med  Kronen  af  Tjørne. 

Dog  ej  paa  hans  Svøb  ^),  paa  Saar  og  Blod, 

Min  Tro  og  mit  Haab  tør  jeg  grunde, 

Men  kun  paa  det  Ord,  at  han  opstod, 

Som  lyder  fra  reneste  Munde: 

Fra  Munde  i  Flok,  der  sang  hans  Pris, 

Naar  Hjærtet  for  ham  maatte  briste; 

Ej  kjøber  saa  dyrt  man  Paradis 

Af,  hvem  der  gav  Orme  det  sidste. 

Ej  kunde  for  Krist  de  gaa  i  Død, 

Der  saa'  ham  i  Hulen  begravet, 

Var  ej  han  med  Glans  af  Jordens  Skjød 

Opstegen,  som  Solen  af  Havet. 


5  8.     Ansgar  o:  Æsger. 

(1826). 

[„Kong  Harald  og  Ansgar",  1826,  S.  16-34.  ^^  ^^^  foran  ved 
Nr.  57.  En  Del  af  Forf.'s  Manuskript  til  dette  Digt  er  bevaret, 
og  desuden  en  tidligere  Begyndelse  til  det,  saalydende: 

Verden  er  falsk,  som  Skum  paa   Vand, 
Hun  skuffer  dem  mest,  som  hun  føjer; 
Kjød  er  som  Græs,  saa  ve  den  Mand, 
Der  til  det  som  Støtte  sig  bøjer! 
Lettere  sagt  er  intet  Ord, 
Og  klarere  er  ingen  Tale, 
Høres  dog  mindst  af  alt  paa  Jord, 
I  Hytter  og  Højeloftssale.] 


Uer  var  en  Kejser,  kjæk  og  bold, 
Han  for  om  Land  med  Herreskjold, 

^)  [Saal.  2.  Udg. ;  Grundtrykket:  Paa  Svøbet,  dog  ej.] 

Han  vandt  saa  mangen  Sejer  klar, 

At  Prisen  han  for  alle  bar. 

I  Spaniland,  ved  Ronceval, 

Han  Blaamænd  slog  i  Tusendtal, 

Og  mangen  vældig  Hedninghær 

Ved  Bloksbjærg  segned  for  hans  Sværd; 

Hvert  Land,  fra  Elbens  Mund  til  Rom, 

Var  underlagt  hans  Herredom. 

Og,  om  end  haard  i  Storm  og  Strid, 

I  Fred  var  han  dog  mild  og  blid: 

Han  gjorde  Vej  i  vildsom  Ørk, 

Og  tændte  Lys  i  Hedning-Mørk; 

Saa,  naar  han  hjem  fra  Striden  for, 

Opvoxte  Kirker  i  hans  Spor; 

Han  undte  hver  Mand  Ret  og  Skjel, 

Og  boglig  Kunst  han  fremmed  vel. 

Ja,  for  at  lære  selv  sin  Bog, 

Paa  Tronen  blev  han  Skolepog. 

Karolus  Magnus  var  det  Navn, 

Han  længe  bar  til  Folkegavn; 

Det  Navn  i  Bog  kan  ej  dø  hen, 

Mens  Tyskland  haver  Præst  og  Pen. 

Jeg  mindes  grandt,  som  fra  i  Gaar, 

Den  Herre  end  fra  Drengeaar; 

Jeg  saa'  ham  i  hans  Kejserpragt, 

Og  tænkte:  han  har  Guddomsmagt; 

Jeg  saa'  hans  Glans,  men  ej   hans  Støv, 

Jeg  saa'  hans  Væxt,  men  ej  hans  Løv,  . 

Og  sagde:  det  er  vundet  Spil, 

Ham  Riget  hør  med  Æren  til. 

Dog  snart  det  over  Lande  lød: 
Karolus  Magnus,  han  er  død, 
Han  straaled  nys  af  Sølv  og  Guld, 
Nu  ligger  bleg  han  under  Muld; 
Af  Rigerne,  dem  Gud  ham  gav, 

Har  alt  i  alt  han  kun   en  Grav; 
Den  sejerrig'e  Helt  i  Slag, 
Gud  naade  ham  paa  Dommedag!  i) 
Det  gaar  saa  daglig  til  paa  Jord: 
En  sønderknuses  af  det  Ord, 
Der  farer  tusend  Gange  ti 
Kun  som  et  Munds  vejr  let  forbi. 
Mig  var  det  Ord  et  Tordenslag, 
Og  for  mit  Øre  Nat  og  Dag 
Det  brused  som  en  Klippeelv: 
Græd  ej  for  mig !  græd  for  dig  selv ! 
Gik  med  den  stolte  Eg  det  saa, 
Hvor  vil  det  da  med  Sivet  gaa !  — 
Fuld  sært  jeg  drømte  da  en  Nat, 
At,  som  jeg  laa,  jeg  døde  brat, 
Men  fik  et  Legem  nyt  igjen. 
Og  vandred  med  to  store  Mænd: 
Mig  tyktes,  under  Martyr-Krans, 
Jeg  saa'  Sankt  Peder  og  Sankt  Hans 
Alt  efter  Himmelboers  Skik, 
Vi  svæved  heller  end  vi  gik, 
Og  Stien,  hvor  man  snubled  ej. 
Var  lys  som  Himlens  Mælkevej. 
Med  ét  blev  Stien  dog  fuld  mørk, 
Og  alt  omkring  os  ligt  en  ørk. 
Alt  som  naar  Himlen,  klar  og  fejr. 
Mon  sortne  brat  i  Tordenvejr. 
Ej  kunde  Haand  jeg  for  mig  se, 
Og  ene  stod  jeg  Dage  tre, 
Som  tyktes  mig  vel  tusend  Aar, 
Saa  længtes  Dag  i  Skærsild  haard, 


1)  [Forf.'s  Hdskr.  tilløjer: 

Saa  ender  sig  al  Verdens  Glans 
Omsider  i  en  Dødningdans.] 


SS.     Ansgar  o:  Æsger.     1826.  423 

Hvor  Mulmet  om  mig  sammenslog, 
Og  næppelig  jeg  Aande  drog. 
Derpaa  igjen,  med  dobbelt  Glans, 
Jeg  saa'  Sankt  Peder  og  Sankt  Hans, 
Og  glade,  som  hvem  Gud  er  med, 
End  fortere  vi  kom  af  vSted, 
I  Lignelse,  fra  By  til  By, 
Men  dog,  som  det  var  over  Sky; 
Thi,  hvor  vi  skimted  P'olk  i  Plok, 
Det  var  alt  som  en  Stjærneskok, 
I  Folkeham,  med  Lovsangs-Røst, 
Der  nejede  for  Sol  i  Øst.  — 
I  Østerlid,  hvor  Sol  opstaar. 
Vi  kom  til  Lysets  Maglegaard: 
1  Borgeporten  alt  paa  Rad 
De  fir'  og  tyve  Gubber  sad, 
Som  Sankte  Hans  Evangelist 
Henrykt  i  Aanden  saa'  for  vist; 
Jeg  siger:  sad,  enddog,  hvorpaa, 
Jeg  ingenlunde  kan  forstaa; 
Thi  alt  var  dér,  skjønt  legemligt, 
Dog  ej  som  her  man  finder  sligt, 
Saa,  med  hver  Farve  og  Gestalt, 
Var  Lyset  dog  i  Grunden  alt. 
Det  Lyshav,  som  en  Straale-Elv, 
Udsprang  af  Morgenrøden  selv, 
Saa  alt  var  som  en  Straalekrans, 
Med  Regnskybuens  ^)  Farveglans, 
Og  Skikkelser  af  hvert  et  Navn 
Var  Lys  i  Morgenrødens  Favn, 
Og  hver  en  Skabning  var  fuld  glad, 
Saa  Lys  og  Lovsang  fulgtes  ad. 

^)  [2.  Udg.:  Regnbuskyens.] 

Da  randt  i  Hug  mig  Herrens  Ord: 
O,  tænkte  jeg,  her   Jesus  bor! 
Thi,  i  en  Lignelse,  det  gaar 
Grandgivelig,  som  skrevet  staar: 
Hvad  Engle  ej  udgranske  kan, 
I  ham  er  alt,  og^)  alt  er  han! 
Man  her  ej  Sol  og  Maane  ser. 
Ej  skjelner  Jord  og  Himmel  mer: 
Han  er  det  Lys,  med  Liv  og  Ord, 
I  hvem  al  Fylde  klarlig  bor! 
Han  er  i  alt,  som  Liv  og  Aand, 
Og  holder  alt  dog  i  sin  Haand! 
Han  føder  her  og  favner  hist. 
Thi  hans  er  Kraften  først  og  sidst! 

Som  nu  jeg  stod  og  stirred  fast 
Paa  Kilden  til  hvert  Straåle-Kast, 
Af  Herlighedens  Glans  udfor 
Saa  dybt  og  sødt  og  klart  et  Ord, 
Som  man  sig  tænke  kan  det  Bliv, 
Al  Verden  skylder  Lys  og  Liv; 
Og  Guddoms-Ordet  lød:  far  hen! 
Men  kom  saa  hid  til  mig  igjen!  — 
Med  Suk,  men  dog  med   salisf  Trøst, 
Jeg  lød  den  klare  Guddoms-Røst, 
Der  sendte  mig  fra  Glædens  Sal, 
Dog  kun  som  Bud,  til  Graadens  Dal, 
Ledsaget  did,  hvor  før  jeg  var, 
Af  samme  store  Helgen-Par. 
Ej  mindste  Ord  af  dem  jeg  fik. 
Men  dog  saa  ømt  et  Engleblik, 
Som  Moder  fæste  kan  i  Løn 
Med  Fryd  paa  sin  enbaarne  Søn; 

M  [2.  Udg.:  i.] 

Og  dette  Blik,  med  Haabets  Ord, 
Var  al  min  Trøst  paa  denne  Jord. 
Dog,  tit  endnu,  med  Gysen  kold, 
Jeg  tænkte:  Død  er  Syndens  Sold. 
Til  klart  det  mig  i  Drømme  blev, 
At  Jesus  siger:  Dødning!  lev! 
Den  Drøm  mig  aldrig  gaar  af  Hu, 
Fra  jeg  den  havde,  mens  endnu 
Jeg  i  det  gamle  Korvej,  ung. 
Gik  Skolevejen  tør  og  tung. 
Ved  Sankte  Peders  Hus  saa  boldt 
For  Peblinger  jeg  Skole  holdt 
Og  drømte,  at,  paa  Knæ  i  Kvæld, 
Jeg  bad  i  Døberens  Kapel, 
Hvor  det  var  mig  en  daglig  Skik, 
Naar  Skolen  til  og  fra  jeg  gik, 
At  hvile  undervejs  i  Løn 
Og  samle  Kraft  i  stille  Bøn. 
Da  pludselig,  mig  tyktes,  saa' 
En  jødisk  Mand  jeg  for  mig  staa', 
Men  høj  og  rank  og  himmelskjøn, 
Med  Glans  som  den  enbaarne  Søn, 
Saa  flux  jeg  knæled  for  hans  Fod, 
Som  Jesus  Kristus  for  mig  stod. 
Stat  op!  saa  lød  hans  Almagts-Ord, 
Og  som  en  Pil  jeg  brat  opfor, 
Men  slog  til  Jord  dog  Øjet  ned 
For  Synet  af  hans  Herlighed. 
Da  lød  det  mildt:  bekjend  dit  Men, 
At,  Synder,  du  kan  vorde  ren ! 
Ak!  sagde  jeg,  min  Daarlighed 
Ej  skriftes  kan,  som  du  den  véd.  — 
Ja,  alt  jeg  véd,  saa  lød  hans  Svar, 
Men  skrifte  skal  dog  aabenbar 
For  mig  hver  syndig  Mand  paa  Jord, 

Om  han  vil  renses  ved  mit  Ord.  — 
Jeg  lød,  og  hørte  da:  frygt  ej! 
Din  Syndeskyld  udsletter  jeg.  — 
Som  Drøm  det  store  Syn  forsvandt, 
Men  Trøsten,  jeg  i  Søvne  fandt, 
Hvor  end  jeg  vanked,  fulgte  med, 
Og  svigted  ej  paa  Gravens  Bred. 

Den  Gang,  til  spæde  Planters  Ly, 

Et  Korvej  byggedes  paa  ny 

I  Saxenland,  og  did  jeg  kom, 

At  lære  døbte  Kristendom; 

Men  snart  Guds  underlige  Raad 

Mig  kaldte  til  en  større  Daad : 

At  være  mellem  Hedningfolk 

Hans  Sandheds  og  hans  Naades  Tolk; 

Og  dér,  i  fyrretyve  Aar, 

Jeg  lærte,  under  bange  Kaar, 

At  Mand  i  al  sin  Kraft  er  Muld, 

Men  Herren  stærk,  og  tro  som  Guld. 

Der  kom  en  Drot  fra  Daneland, 
Og  blev  i  Mæntz  en  kristnet  Mand; 
Men  Kejser  Ludvig  og  hans  Raad 
Ej  nogen  vidste,  som  paa  Baad, 
For  Kristi  Skyld,  den  høje  Sø 
Besejle  gad  til  Daners  0, 
At  plante  og  at  vande  dér 
Det  lille  Frø  blandt  vilde  Træ'r. 
Min  Abbed    Vale  kom  da  nu 
Min  Agt,  men  ej  min  Magt,  i  Hu, 
Og  sagde:  jeg  en  Broder  véd, 
Som  meget  vist^)  for  Kristus  led, 
Er  from  i  Sind  og  kan  sin  Bog; 

^)  [2.  Udg. :  Som  gjærne  Død.J 

Men,  om  han  paa  saa  langt  et  Tog. 

Til  vilden  Ørk,  ad  tornet  Vej, 

Har  noksom  Mod,  det  véd  jeg  ^)  ej.  — 

Jeg  kaldt  da  blev  og  spurgt  dernæst, 

Om  jeg  vel,  som  en  fremmed  Gjæst, 

Var  villig  til  med  Livets  Ord. 

For  Kristi  Skyld,  at  gaa  til  Nord? 

Mig  tyktes,  den  ej  havde  Kaar, 
Som  trode  paa,  hvad  skrevet  staar: 
Hvo  over  alt  ej  har  mig  kjær, 
Og  følger  tro,  er  mig  ej  værd ! 
Thi  tog  jeg  Korset  op  paa  Stand 
Og  loved  mig  til  Daneland. 
Dog,  lidet  selv,  endsige  stort. 
Langt  lettere  er  sagt  end  gjort: 
Ej  tyktes  Martyrkronens  Glans 
Mig  dyrekjøbt  med  Torne-Krans; 
Men  Kjød  er  Græs,  thi  sank  jeg  brat 
Til  Jorden,  raadvild,  syg  og  mat, 
Da  paa  min  Svaghed  stormed  fast, 
Som  Fjendespot,  saa  Vennelast. 
Det  trindt  mig  i  hver  Tone  lød: 
Din  Stoltheds  Drøm  er  vist  nok  sød. 
Da  saa,  med  sælsomt  Velbehag, 
Du  vælger  mellem  Nat  og  Dag; 
Hvo  gransker  ud  dens  kristne  Tro, 
Som  higer  did,  hvor  Djævle  bo!  — 
Ej  tolke  Tunger,  hvad  jeg  led. 
Da  jeg  fra  alt  paa  Jord  mig  sled. 
Og  Sjælen,  trods  hvert  Baand,  som  brast, 
Dog  hængte  end  ved  Støvet  fast; 
Men  Vingaardsmanden,  faderøm, 
Ej  glemte  med  sin  Godheds  Strøm 


^)  [2.  Udg.:  vides.] 

Den  vilde,  dunkle  Vingaard skrog. 

Hvor  bedende  med  Herrens  Bog 

Jeg  laa,  i  Hu  saa  vaandefuld, 

Og  ønskede  mig  under  Muld. 

Sin  Engel,  i  en  trofast  Ven, 

Han  sendte  mig  til  F'ølgesvend, 

Og  knytted  saa,  med  Hjærtebaand, 

Mit  Støv  til  Støv  i  samme  Aand. 

Det  lød  alt  som  en  Engels  Røst, 

Fra  Ødberts  fromme,  ædle  Bryst: 

Ej  ene,  det  forbyde  Gud! 

Du  vandre  skal  af  Riget  ud 

Til  Hedning-Ørk,  med  bange  Kaar; 

Jeg  følger  dig,  hvorhen  du  gaar.   — 

Den  fromme  Sjæl!    Han  endte  snart 

I  Paradis  sin  Pilgrimsfart; 

Men  dog  bestandig,  til  min  Trøst, 

Det,  med  den  samme  Englerøst, 

End  toned  under  hvide  Haar: 

Jeg  følger  dig,  hvor  hen  du  gaar.  — 

Jeg  vandred  mangt  et  mødigt  Fjed, 
Før  jeg  indgik  til  Himlens  F'red, 
Og  sjælden  var  i  Nord  min  Sti 
For  Sten  og  hvasse  Torne  fri, 
Saa  stride  Taarer  faldt,  med  Skjel, 
Paa  Daners  Mark  og  Sverigs  Fjæld. 
Ja,  én  Gang  med  min  Bispestav, 
Jeg  gik  som  i  min  egen  Grav: 
Gik,  nøgen  under  Jordelin, 
Med  Askeben  af  Flelgenskrin, 
Misundende  hver  Skovens  Fugl, 
Hvert  Markens  Dyr,  sit  Hjem  og  Skjul; 
Da  brandgul  Vikinghanen  gol 
Og  spotted  dybt  nedgangne  Sol, 


I 

Som  om  med  Skadeblus  i  Beg 

Den  gyldne  Sol  af  Havet  steg 

Om  Midjenat,  mens  Folket  sov, 

Og  Herrens  Hus  blev  Luens  Rov.  — 

Ja,  def  var  Prøvelse  fuld  haard, 

Thi  tom  var  Hamborgs^)  Høvdinggaard, 

Omsonst  jeg  efter  Vaaben  greb. 

Mens  Pilene  i  Luften  peb; 

F'or  nær  var  Fjenden,  og  for  fjærn 

Al  ventet  Hjælp  til  Landeværn, 

Og,  mens  jeg  mægted  kun  at  fly, 

Opgik  i  Røg  min  Bispeby, 

Var  al  min  Trøst,  som  Trøst  i  Grav: 

At  Herren  tog,  hvad  Herren  gav, 

Og  hvad  hav.  gjør,  er  alt  til  Gavn, 

Saa  evig  prises  skal  hans  Navn ! 

Ej  ene  kom  den  store  Sorg: 

End  Asken  røg  af  By  og  Borg, 

Da  Rygtets  Fugl,  som  Natteravn, 

Bar  Tidende  fra  Byrkas  Havn, 

At  rygende  man  skued  dér 

Af  Kristenblod  det  grumme  Sværd. 

Dertil  end  brat  det  Budskab  kom. 

At  død  var  Tysklands  Kejser  from, 

Og  Godset,  han  mig  gav  til  Len, 

Af  Sønnen,  gold  som  Stok  og  Sten, 

Foræret,  som  et  Venskabspant, 

Til  Snogen,  der  sig  om  ham  vandt. 

I  Nød  man  Venner  kjende  skal. 
Og  aldrig  stort  er  deres  Tal; 
Thi  vendte  nu  mig  alle  Ryg, 
Som  fulgte  mig  for  Rug  og  Byg, 

^)  [Saal.  2.   Udg.;  Grundtrykket:  Stadens.] 

For  Straale-Kys  af  Verdens  Sol: 

For  Kannikdom  og  Bispestol. 

Men  dog  os  faa,  som  blev  igjen, 

Var  Herren  lige  fuldtro  Ven, 

Og  der  han  skabte  Sang  af  Graad, 

Da  skimted  jeg  hans  skjulte  Raad: 

Han  vidste  ved  sit  ^)  Alter  næst 

At  sætte,  hvem  han  huged  bedst. 

O!  hvor  blev  jeg  dog  sjæleglad, 

Da  i  sin  Bog  han  vendte  Blad, 

Den  store  Mester,  vis  og  klog, 

Der  vender  alt  som  Blad  i  Bog, 

Og  vendte  her,  i  Dødningvang, 

Vort  hule  Suk  til  Frydesang! 

Han  flytted  mig  fra  Hamborgs  Grus 

Til  Bremens  Gaard  og  Bedehus; 

Dér  fik  jeg  mer  end  Bod  for  Men, 

Med  Bispe-Stole  to  for  én ! 

Dér  fik  jeg  baade  Sølv  og  Guld, 

Til  Avlingsdrift  i  Danemuld; 

Dér  axled  jeg  Skarlagenskind, 

Ax  stedes  med  for  Konger  ind. 

Og  i  den  danske  Konges  Gaard 

Mig  timedes  saa  gode  Kaar, 

At  paa  mit  Ord  sig  fast  forlod 

Den  gamle  Hedrik  Ejegod, 

Fordi,  som  Kejserens  Gesandt, 

Han  Løgn  ej  paa  min  Læbe  fandt. 

Og  dømte  om  min  Herre  hist: 

Hvor  han  gik  frem,  kom  Svend  dog  sidst, 

Saa  han,  langt  over  hver  hans  Svend, 

Var  god  at  have  til  sin  Ven. 

^)  [Saal.  2.  Udg. ;  Grundtrykket:  Og  vidste  ved    hans.] 

Nu  løftede  sig,  rank  i  Sky, 
Vor  Frues  Hus  i  Hedeby, 
Og  liflig  over  Heden  klang 
Vor  Frelsers  Lov  i  Færkesang. 
End  tit  det  mig  i  Hjærte  skar, 
At,  hvor  jeg  Ordet  videst  bar. 
Dér  var  det  plat  forstummet  nu, 
Hos  Venner  faa  med  Hedning-Gru; 
Thi  Gødbert,  Byrkas  Bispemand, 
Ej  gjæste  turde  mer  det  Land, 
Hvor  han  blandt  Klipper  laa  i  Bolt, 
Og  Frænden  smagte  Staalet  koldt. 
Gak  selv!  var  alt  det  Svar,  jeg  fik 
Af,  hvem  jeg  bad,  og  selv  jeg  gik. 
Kong  Hedrik  gav  mig  Skudsmaal  godt 
Paa  Rejsen  med  til  Sverigs  Drot ; 
Men  Mod  og  Lykke  til  den  Færd 
Gav  Kongen  over  Himlens  Hær. 
Flan  Mod  mig  gav,  som  var  hans  Skik, 
Mens  Kjødet  sov,  ved  Drømme-Blik: 
Jeg  drømte,  at  i  Hug  fuld  mod 
Jeg  var,  for  hvad  mig  forestod. 
Og  mødte,  med  min  Hjærtesorg, 
En  venlig  Mand  i  Kongeborg, 
Som  sagde:  sørg  du  kun  ej  saa! 
Gak  til  Profeten  hist  i  Vraa! 
Han  kjender  Stenen,  som  du  bær, 
Han  siger  sandt  dig  om  din  Færd: 
Din  gamle  Abbed  Adelar; 
Men  find  ham  selv,  du  Magten  har!  — 
Alt  mange  Værelser  forbi, 
Jeg  kom  til  det,  han  troned  i, 
Jeg  kjendte  strax  hans  Blik  igjen, 
Som  Blikket  af  min  gamle  Ven, 

Og  kraftelig,  foruden  Bog, 

Han  talte  saa  i  Bibelsprog: 

I  Øer!  hører,  én  og  hver, 

Og  mærker,  fjærne  Folkefærd! 

Ufødt  af  Herren  kaldtes  du, 

Han  kom  dit  skjulte  Navn  i  Hu, 

Han  Mund  dig  gav  som  Klinge  bold, 

Hans  Hænders  Skygge  blev  dit  Skjold, 

Alt  som  en  Pil,  han  kaldte  rar. 

Han  i  sit  Kogger  skjult  dig  bar, 

Og  sagde:  du  min  Tjener  est, 

I  hvem  jeg  herliggjøres  bedst!  — 

Ved  disse  Ord,  med  fyrig  Aand, 

Han  strakte  ud  sin  højre  Haand, 

Der  dog,  som  hindret  paa  sin  Vej, 

Velsignende  mig  rørte  ej, 

Skjønt  i  det  Haab,  som  dertil  kaldt, 

Jeg  Oldingen  til  Fode  faldt. 

Men  han  blev  ved,  som  skrevet  staar: 

Nu  Herrens  Ord  til  dig  udgaar. 

Du  er  af  Moders  Liv  min  Svend, 

Til  Lys  og  Frelsning  givet  hen, 

Som  du,  for  Folk  i  Tusendtal, 

Til  Verdens  Ende  være  skal! 

Ja,  dig  skal  Konger  stirre  paa, 

Og  Drotterne  skal  brat  opstaa, 

Naar  de  paa  dig  se  Æren  min, 

For  Gud  at  kjende  Herren  din! 

Del  Drømmen  var,  som  Haabet  gav 
Mig  til  en  liflig  Vandringsstav; 
Thi  Øerne  med  Fryd  jeg  saa' 
I  Danemarkens  Bølger  blaa. 
Og  Verdens  Ende,  som  man  tror, 
Bag  Sverigs  Klipper,  højt  i  Nord. 

Saa  ankred  da,  med  Haab  i  Stavn, 

Frimodig  jeg  i  Byrkas  Havn, 

Og  grunded  Kirken  dér  paa  ny, 

Skjønt  alle  Munde  bad  mig  fly. 

Fordi  paa  Uplands  Ting  en  Skalk 

Nys  havde  med  en  Djævlekalk 

Forvirret  alle  Hjærner  saa, 

At  Løgnen  fast  de  trode  paa. 

Den  Løgner  hilste,  snedig  nok. 

Fra  Landets  gamle  Gudeflok, 

At,  skjønt  de  end  var  ej  saa  graa, 

De  kunde  alt  jo  forestaa, 

Saa  dog,  da  nu  vel  mange  fandt. 

De  trængte  til  lidt  nyt  iblandt. 

De  Gammel'Erik  bød  en  Plads 

I  deres  himmelske  Palads, 

Og  mente,  det  var  nok  saa  godt, 

At  knæle  for  sin  egen  Drot, 

Som,  paa  et  fjendtligt  Herrebud, 

At  ære  mest  en  fremmed  Gud.  — 

Det  tyktes  Folk  en  Æreskjænk, 

Og  Erik  kom  paa  Gudebænk, 

Og  mine  Venner  raabte:  giv 

Alt,  hvad  du  haver,  for  dit  Liv!  — 

Nej !  var  mit  Svar,  slet  kom  jeg  hid. 

Om  for  mit  Liv  jeg  gav  en  Hvid, 

Og  vilde  for  min  Herre  god 

Ej  gjærne  vove  Liv  og  Blod! 

Kong  Oluf,  saa  hed  Sverigs  Drot, 
Mit  Ærende  alt  vidste  godt 
Af  Kongens  Bud  fra  Daneland, 
Som  tro  mig  fulgte  over  Strand, 
Og  hilste  fra  Kong  Hedrik  god, 
Det  var  ham  kjært,  om  Oluf  lod 
Mig  prædike,  med  frit  Forlov, 

V.  28 

I  Sverig,  som  i  Daneskov.  — 
Alt  hvad  jeg  havde,  smukt  og  rart, 
Jeg  ogsaa  holdt  for  ham  uspart; 
Men  Kongens  Svar  gik  derpaa  ud: 
Han  havde  intet  mod  min  Gud, 
Men  da  hin  Vold  mod  Bisp  og  Klerk 
Var  Kongens  ej,  men  Folkets  Værk, 
Saa  kom  og  nu  paa  Menigmand 
Og  paa  Lodkastning  alting  an.  — 
Da  bad  jeg  til  min  Trøst  i  Nød, 
Som  styrer  Lodderne  i  Skjød, 
Som  vender  Strøm  i  Tanke-Sund 
Og  lægger  Ord  i  Folkemund! 
Forgjæves  ej  til  ham  jeg  bad, 
Thi  snart  jeg  hørte,  sjæleglad: 
Lodkastningen  i  Guders  Navn 
Faldt  ud  til  Kristendommens  Gavn, 
Og  Bondetingets  Oldermand 
Udbrød:  det  aldrig  skade  kan, 
Af  godt  at  have  Skjæppen  fuld, 
Og  en  Gud  til,  som  er  os  huld; 
Thi,  blev  usaattes  vi  en  Gang 
Med  Guderne  af  gammel  Rang, 
Saa  havde  vi  i  Krist  en  ny, 
Til  hvem  om  Hjælp  vi  kunde  ty. 
Og  det  en  ny,  som  har  det  Lov, 
At,  naar  tit  andre  Guder  sov, 
I  Havsnød  og  al  Vaande  stor. 
Da  hjælper  han  for  gode  Ord! 
Saa  blev  det  da  i  Loven  sat, 
At  Kristendom  var  frit  tilladt. 
Og  Byrka  før  jeg  ej  forlod. 
End  Kirken  alt  i  Bygning  stod. 
Og  ej  ed  Gaard  og  Grund  i  By, 
Med  Eribert  til  Biskop  ny. 

Dog,  først  i  Himlen  faa  vi  Ro, 
End  skulde  prøves  haardt  min  Tro: 
Sig  rejste  en  af  Kongeblod 
Mod  Danmarks  Hedrik  Ejegod, 
Og  fik,  af  Vikinger  paa  Hav, 
Saa  frygteligt  et  Følgeskab, 
At,  skjønt,  i  Land,  hvor  Slaget  stod, 
Der  kæmpedes  med  Løvemod 
For  Kongens  Liv  og  Rigets  Vel, 
Saa  havde  Fjenden  dog  det  Held, 
At  i  det  Blodbad  reves  hen 
Kong  Hedrik  og  hans  gode  Mænd; 
Og  Rigets  Arving,  Hedrik  Barn, 
Han  faldt  i  slemme  Skalkes  Garn, 
Som  idelig  ham  foreholdt. 
At  Kristendommen  havde  voldt, 
Med  Guders  Vrede,  Himlens  vStraf, 
Som  Danmark  følte  Vægten  af.  — 
Nu  laasedes  da  Kirkedør, 
Hvor  den  stod  vidt  paa  Gavlen  før, 
Thi  Huge  Jarl  i  Hedeby 
Var  Høvedsmand  for  Troppen  ny. 
Som  skaffe  vilde  Landet  Ro 
Ved  Daarestrid  mod  Sandhedstro, 
Og  som  han  Laas  for  Kirken  slog, 
Saa  Præsten  han  af  Landet  jog. 

Da  klagede  jeg  Kirkens  Nød 
For  Kongen,  som  den  grunde  bød, 
For  ham,  der  taler,  saa  det  sker. 
Og  Fjendeskaren  lydt^)  belér;  — 
Han  hørte  mig,  og,  førend  jeg 
Til  Danedrotten  kom  paa  Vej, 

')  [Saal.  2.   Udg.;  Grundtrykket:  højt.J 

Mig  gjæsted  alt  hans  Sendebud 
Med  Virak  for  de  Kristnes  Gud. 

Igjen  fik  Hedeby  sin  Præst, 
Og  sm'^^  fik  Ribe  snart  dernæst, 
Ja,  hvad  man  her  ej  ^)  saa'  tilforn, 
Nu  Kirken  fik  sit  Klokketaarn, 
Saa  kimes  kunde  højt  i  Sky 
Med  Glædeskald  fra  By  til  By! 
For  Huge  Jarl  ej  nogen  skjalv, 
Han  fredløs  blev  saa  halv  om  halv, 
Uddreves  brat  af  Hedeby 
Og  skulde  Kongens  Øjne  sky; 
Men  Borkar  Jarl,  den  Dannemand, 
Kun  reddet,  som  af  Ild  en  Brand, 
Da,  af  det  gode  Hjærtes  Børn, 
Der  gjordes  Brad  til  Ulv  og  Ørn, 
Han  atter,  som  det  faldt  sig  bedst, 
Kom  til  at  stande  Kongen  næst. 
Og  aldrig  mer  en  Avindsmand 
Brød  Kirkefred  i  Daneland, 
Saa  jeg  hensov  i  saligt  Haab 
Om  Grøde  efter  Danedaabl 
Mit  Haab  var  det^),  som  Herren  gav 
Den  første  Bisp,  hvis  Hyrdestav 
Berørte  Danmarks  Grænseskjel: 
Bisp*)  Ebbes  Haab  om  sjældent  Held; 
Thi  Fyr  og  Flamme  var  den  Mand 
For  Plantningen^)  i  Daneland, 
Han  ^^  raabte  end  fra  Gravens  Bred 
Til  mig  modfaldne:  vær  ej  ræd! 


1)  [Saal.  2.  Udg.;  Grundtrykket:  Ja,  en.]  ^)  [Grundtr.:  Og, 
hvad  man  aldrig.]  ^)  [Grundtr. :  Ja,  med  det  Haab.]  *)  [Grundtr. : 
Med.]     5)  [Grundtr.:  Planteisen.]     ^)  [Grundtr.:  Og.] 

Hvad  Rødder  ^)  slaar  i  Jord  saa  god, 

Det  rykkes  aldrig  op  med  Rod, 

Og  sank  end  baade  Bul  og  Top, 

Af  Stubben  gro  igjen  de  op, 

Og  i  det  sidste  Hjærteskud 

Der  ruges  Fugleunger  ud, 

Som  bære  sjungende  i  Favn 

Til  Verdens  Ende  Herrens  Navn!  — 

Det  var  hans  Spaadom,  er  ^)  mit  Haab, 

Skjønt  hørt  ej  blev  mit  høje  Raab 

Om  Kronen  prud,  jeg  stirred  paa, 

Til  Øjet  brast  i  dunkle  Vraa. 

O,  søde  Guddomsrøst:  far  hen, 

Og  kom  saa  hid  til  mig  igjen! 

Du  misted  da  vel,  ved  min  Synd, 

I  Tidens  Løb  din  halve  Fynd, 

Saa  rødmende  jeg  skal  indgaa 

Til  meget  mindre  end  jeg  saa'! 

Dog,  Jesus!  Herre!  i  din  Haand 

Befaler  evig  jeg  min  Aand! 


59.     Rlmbert. 

(1826.) 

[„Kong  Harald  og  Ansgar"  1826,  S.  35-36.    Se  her  foran  ved  Nr.  57.] 


baa'  I  Faders  Helte-Daad? 
Hørte  I  hans  Helgen-Graad? 
Nej,  hans  Skygge  saa'  I  kun, 
Under  Bjæffe-Lyd  af  Hund! 


*)  [Grundtrykket:  Fæste.]     '^)  [Saal.  2.  Udg. ;  Grundt.:  og.J 

Det  var  ikkun  Gud  og  faa, 
Som  lyslevende  ham  saa'! 
Faa  kun  og  med  Gud  det  véd, 
Hvad  han  taalte,  hvor  han  stred! 
Ved  forunderlige  Lyn 
Stærke  var  hans  Drømmesyn: 
Han  en  Gang  i  Drømme  saa' 
Herren  under  Svøben  staa, 
Gav  for  Romer-Knægtes  Ris 
Gladelig  sin  Ryg  til  Pris, 
Kunde  dog,  ved  rank  at  staa, 
Herren  knap  til  Hærde  naa. 
Visselig,  det  var  hans  Agt, 
Saa  han  stræbte,  af  al  Magt, 
Som  den  bedste  Svend  paa  Jord, 
Tro  at  følge  Herrens  Spor, 
Trodsed  Svøber,  Kors  og  Sværd, 
For  at  staa  sin  Herre  nær! 
Derfor,  skjønt  med  Isse  graa 
Han  afblegedes  paa  Straa, 
Sikkert  straale  Kinder  hans 
Nu  i  Martyrkronens  Glans! 
Priser  da,  I  Nordens  Folk, 
Naade-Ordets  milde  ^)  Tolk, 
Tordner  kun^)  mod  syndig  Trods, 
Barn  imellem^)  Folk  som  os, 
Gnieren  paa  Vand  og  Brød, 
Ødeland  tiH)  Folk  i  Nød, 
Som  en  Kvinde  nem  til  Graad, 
Som  en  Vismand  snild  i  Raad, 
Som  en  Klippe,  hvor  det  gjaldt, 
Som  en  Kristen  fremfor  alt! 


1)    [Saal.    2.    Ud-.;    (irundtrykket:    høje.]       -)    [Grundtr.:    Tord- 
neren.]     ^)  [Grundtr.:   Barnet  mellem.]     ^)  [Grundtr.:  paa.] 

O,  det  fromme  Helgen- Barn! 
Han  ej  faldt  i  Hovmods  Garn: 
Jærtegn  saa'  vi  i  hans  Daad, 
Helgen-Fromhed  i  hans  Graad; 
Men  blev  Talen  om,  hvad  stort 
Herren  havde  ved  ham  gjort, 
Da  vi  saa*  et  Englesmil, 
Naar  han  svared  os  med  II: 
Véd  I,  hvilket  Jærtegn  stort 
Gud  end  ej  ved  mig  har  gjort, 
Beder  ham  da  kjønt  derom, 
Saa  jeg  vor  der  god  og  from! 
Naar  han  opstaar  af  sin  Grav 
Med  de  mange,  Gud  ham  gav, 
Gid  blandt  Daner  vi  da  maa 
Engle-Smilet,  som  vi  saa', 
Kjende  gladelig  igjen, 
Hvor  det  lyder:  gode  Svend! 
Over  lidet  var  du  tro, 
Nyd  dit  meget  nu  i  Ro! 
Gak  nu.  uden  Sorg  i  Sind, 
Til  din  Herres  Glæde  ind! 


44^  (>o.     Kristi  Kirke  til  Dana.     1826. 

60.     Kristi  Kirke  til  Dana. 

(1826.) 

[„Kong    Harald    og    Ansgar"     1826,    S.   37-5  2-      Se    her  foran   ved 
Nr,    57.     Anden   Udg.,    som  her  er  fulgt,  har  Overskriften:    „Krist- 

Kirken  til  Dana".] 


Dronning  over  Vide-Slet: 
Marken  med  de  grønne^)  Høje, 
Find  din  Krones  Byrde  let! 
Trøst  dig  over  Tidens  Møje! 
Med  dit  dybe  Gladhjems-Savn  ^) 
Hilset  vær  i  Jesu  Navn! 

Meget  kan  jeg  lignes  ved, 
Jordisk  talt,  som  Himmerige, 
Som  en  fattig  med  Guds  Fred, 
Som  Guds  Hus  og  Himmel-Stige, 
Ja,  som  den,  han  haver  kjær. 
Hvem  alt  sandt  er  lige  nær! 

Øjet  ser  mit  Tegn^)  paa  Jord, 
Som  et  Hus  med  høje  Gavle, 
Der  omhvælver  med*^)  Guds  Ord 
Døbefont  og  Altertavle, 
Pegende  med  Gylden-Spir 
Paa  den  dejligste  Safir. 

I  min  Kraft,  i  Herrens  Navn, 
Er  jeg  ved  en  Mand  at  ligne, 
Som  har  Bod  for  alle  Savn, 
Kan  oplive  og  velsigne, 

^)    [Grundtrykket:   fagre.]      '-)    [Grundtr. :    Dybt   i    Danekongens 
Favn.]     ')  [Grundtr.:  mig  først.]    •*)  [Grundtr.:  paa.] 

Kan  ledsage  i  hans  Fjed, 
Som  er  Præst  af  Evighed. 

I  min  dybe  Hjærterod 
Ligner  jeg  dog  mest  en  Kvinde, 
Som  har  smagt,  at  Gud  er  god. 
Føler,  hun  er  hans  Veninde, 
Som  af  Sol-Palads  ^)  gik  ud,    ^ 
For  at  fæste  sig  en  Brud. 

Det,  hvormed  jeg  allerbedst 
Kan  for  Verden  mig  betegne, 
Er,  at,  som  en  fremmed  Gjæst, 
Jeg  indtræder  alle  Vegne, 
Laaner  Hus  og  lover  ud 
Løn  derfor  af  Guders  Gud.  ^) 

Aaabenbar,  som  Lys  og  Dag, 
Saa  jeg  vandret  har  paa  Kloden, 
Siden  Sol  med  Velbehag 
Spejled  sig  i  Jordans-Floden, 
Hvor  sin  Rede,  bygt  fuld  grandt. 
Duen  fra  Guds  Eden  fandt. 

Paa  den  store  Pinsefest, 
Om^)  hvis  Ild  jeg  altid  sjunger, 
Fik  jeg,  som  al  Jordens  Gjæst, 
Mange  Fødder,  alle  Tunger, 
Bruger  dem,  til,  ene  talt. 
Gud  skal  kaldes'*)  alt  i  alt. 

')  [Grundtrykket:  Der  af  Paradis.]  -)  [Grundtr.:  Jeg  omvanker 
alle  Vegne,  Kan  mit  Fædreland  kun  naa  Over  Bølgeskyer  blaa.] 
3)  [Grundtr.:  Ved.]     *)  [Grundtr.:  være.] 

Ens  til  alle  Folkefærd 
Raaber  jeg,  med  deres  Tunger: 
Livets  Brød  kom  eder  nær, 
Tager,  stiller  Sjælens  Hunger! 
Vender  om  til  Gud  og  tror 
Kjærlighedens  Glædskabs-Ord  ^) ! 

Faderen  saa  højt  i  Løn 
Elsked  sine  smaa  forlorne,  ^) 
At  han  sin  enbaarne  Søn 
Krone  lod  for  dem  med  Torne.  •^) 
Tro'r  det,  skjønt  det  tykkes  sært! 
Sønnen  selv  mig  det*)  har  lært. 

Sønnen  selv  nedsteg  til  Jord, 
Fødtes,  lærte,  led  og  død^ 
Ja,  til  Nattens  Hjem  nedfor 
Evighedens  Morgenrøde, 
Stod  igjen,  som  Sol  af  Hav, 
Straalende  dog  op  af  Grav. 

Dermed  dyrt  har  han  fortjent 
Sine  Venner  Glans  og  Glæde, 
I  hans  Navn  er  jeg  udsendt, 
Dem  at  samle  om  hans  Sæde, 
Til  hans  Fylde,  med  hans  Aand, 
Ved  hans  Faders  højre  Haand. 

Kommer  da,  i  Jesu  Navn, 
Om  Guds  Venner  I  vil  være! 
Troer,  at  til  Glædens  Havn 
Daabens  Ark  kan  eder  bære, 

1)  [Grundtrykket:  dybe  Ord.]    -)  [Grundtr.:  de  forlorne  Trælle.] 
^)  [Grundtr.:  Deres  Bråde  lod  undgjælde.]     ^)  [Grundtr.:  saa.] 

Trods  Synd-Floden,  som  med  Gny 
Raser  ^)  brusende  i  Sky ! 

Troer  mig^),  paa  Jesu  Ord, 
At,  skjønt  Støvets  Øje  brister, 
Hjærtet  dog  ved  Herrens  Bord 
Faar  et  Liv,  det  aldrig  mister! 
Tro'r  det,  skjønt  det  tykkes  sært: 
Evigt  Liv  er  alting  værdt! 

Saa  jeg  raabte,  hvor  jeg  kom, 
Hvor  jeg  stod,  om  end  paa  Gløder, 
Saa  jeg  Daab  og  Kristendom 
Bar  til  Græker,  som  til  Jøder, 
Saa,  til  Liv  og  Død  paa  Jord 
Førte  rundt  jeg  Korsets  Ord. 

Alt  som  Herren,  trindt  paa  Jord, 
Raabte  jeg,  blandt  alle  Slægter: 
Troer  ubeset  Guds  Ord! 
Lykkelig  er,  hvo  det  mægter! 
Dog  enhver,  som  det  attraar, 
Troen  og  i  Hænde  faar. 

Hvor  jeg  vandred,  i  hver  Egn, 
Mine  Spor  end  staa  paa  Tue; 
Kristenhedens  ^)  store  Tegn 
Atter  skal*)  hos  mig  I  skue: 
Stumme  sang,  da  blinde  saa' 
Dødninger  af  Grav  opstaa! 

Dronning  over  Dane-Mark: 
Sletten  med  de  grønne'^)  Høje! 

1)    [Grundtrykket:    Rager.]       ^)    [Grundtr.:    det.]      »)   [Grundtr.: 
Saa'  end  før  I.]      *)  [Grundtr.:   Større   kan.]      ^)  [Grundtr.:    gamle.] 

Ogsaa  dig  jeg  bød  min  Ark, 
Til  den  døde  Sø  at  pløje! 
Som  din  Gjæst,  jeg  glad  dig  bød 
Livets  himmelfaldne  Brød! 

Ingensteds,  paa  lange  Tog, 
Saa'  jeg  Korsets  Banner  flagre 
Yndelig  som  Danebrog, 
Over  Plov  paa  Kirke-Agre,  ^) 
Hvor  i  Svane- Vangen  laa 
Vangen^)  lukt  med  Bølgen  blaa. 

I  den  mørke  Hedning-Tid, 
Før  jeg  kom  med  Morgenrøden, 
Vel  du  segned  i  hver  Strid 
For  din  Arvefjende:  Døden, 
Leved  dog,  med  Blomster-Kaar, 
Altid  op  i  lune  Vaarl 

Skjoldmø  var  dit  gamle  Navn, 
Som  du  med  det  ny  skal  bære, 
Naar  du,  i  den  høje  Stavn, 
Toner  Sejers-Flag  med  Ære, 
Kaldt  af  ham  en  Datter  bold. 
Som  er  baade  Sol  og  Skjold! 

I  den  gamle  Kæmpe-Old, 
vSkjoldmø  prud  i  Borgestue! 
Var  en  Urtekost  dit  Skjold, 
Og  dit  Lys  en  Arnelue, 
Var  dit  Værn  mod  Dødens  Harm 
Blomster-Haab  i  Engjords-Barm! 

')  [Grundtrykket:  vaade  Agre.]     -)  [Grundtr. :  Marken.] 

Derfor  prægtigst  man  dig  saa', 
Som  Brystbilled  over  Mulde, 
Under  Havfrukaaben  blaa, 
Med  et  Bøgeskjold  mod  Kulde, 
Trods  Is-Fuglen,  hjærtevarm,  i) 
Med  en  Urtekost 2)  i  Barm! 

Haabets  Blomster,  dem,  du  fandt 
Under  Paradisets  Gærde, 
Du  graadfager  •^)  sammenbandt, 
Under  Sang  af  Kæmpe-Sværde 
Om  et  evigt  Heltenavn: 
Mandebod  for  Hjærtesavn! 

Derfor  ingen  Rydde-Jord, 
Selv  ej  efter  Skov  af  Skjalde, 
Fandt  det  store  Livets  Ord, 
Som  var  bedre  i  at  falde: 
Knap  en  Mark  paa  Jordens  Bold, 
Frugtbar  paa*)  saa  mange  Fold. 

Gødet  blev  ej  her  med  Blod, 
Marken  ej  med  Sværde  pløjet, 
Meget  har,  med  Haand  og  Fod, 
I  din  Tjørne-Lund  jeg  døjet, 
Aldrig  bedre  dog  min  Plov 
Gik,  end  her  i  Bøgeskov^). 

Sen  var  Marken  at  besaa, 
Senegræsset  ondt  at  dæmpe, 
Sent  maa  alt  fra  Haanden  gaa, 
Hvor  alt  godt  maa  ske  med  Lempe : 

^)  [Grundtrykket :  Og,  trods  Vinterfuglen,  varm.j  ^)  [Grundtr. : 
Blomsterkost.]  ^)  [Grundtr. :  Sukkende  du.]  *)  [Grundtr. :  Hvor 
det  bar.]     ^]  [Grundtr.:  Norden-Skov.] 

Sent,  men  sødt,  i  Danevang! 
Lyder  Nattergalens  Sang. 

Ej  med  Øxe-Blad  paa  Rod 
Bøjed  her  sig  Bøgestammen, 
I  dens  Ly  tvegrød  et  stod 
R^g"  og"  Klinte  blandet  sammen; 
Er  end  svart  det  at  forstaa, 
Høstens  Herre  vil  det  saa. 

Som  en  Gjæst  i  Kongens  Gaard 
Kom  jeg  til  de  Lunde-Mærker, 
Hvor  jeg  nu  i  tusend  Aar 
Øved  Lysets  Kæmpe- Værker, 
I  hans  Navn,  hvis  Straalekrans 
Er  kun  Livets  Krone-Glans. 


Her  kun  trued  Træ,  ej  Staal, 
Torne  kun,  ej  Ulvetænder; 
Tændtes  her  et  Vidne-Baal, 
Var  det  kun  med  Vidners  Hænder, 
Som  for  ham,  de  bygged  paa, 
Turde  godt  i  Ilden  gaa. 

Tit  jeg  vel  har  truet  med 
Tjørne-Lunden  Ryg  at  vende. 
Aldrig  dog,  ved  grønne  Bred, 
Kunde  jeg  det  naa  og  nænne. 
Altid  Nattergalen  sang: 
Sent,  men  sødt,  i  Danevang! 

Gaar  ^)  jeg  bort  en  liden  Stund, 
Det  er  2)  kun  til  Malurt-Haven, 

1)  [Grundtrykket:  Gik.]     2)  [Qrundtr. :  Det  var.] 

Galgebakken  og  den  Lund, 
Hvor  mig*  favner^)  Klippegraven; 
Det  er  -)  kun  en  Helte-Gang 
Under  Muld  for  Danevang. 

Saa  fuldende  i  hans  Spor, 
I  hvis  Navn  jeg  alting  øver, 
Maatte  jeg  ensteds  i  Nord, 
Mellem  Hjærte-Folk  og  Løver: 
Hist  paa  Korset  randt  mit  Blod, 
Her  jeg  mig  begrave  lod. 

Her  jeg  laa  i  Klippe-Skjød, 
Jordeklædt  med  Vennehænder, 
Om  end  Udgang  mig  forbød 
Fjendesværd  ved  Romer-Lænder; 
Dog,  har  Venner  ret  man  kjær, 
Ænser  lidt  man  Fjendesværd. 

Den,  som  trodsed  Korsets  Skam, 
Gik  for  Vennerne  i  Døden, 
Hvo  kan  vel  forhindre  ha7n. 
Fra  at  trøste  dem  i  Nøden, 
Fra  at  vende,  ved  en  Gang, 
Deres  Graad  til  Fryde-Sang! 

Derfor,  Dronning!  jeg  opstod, 
Trods  de  skarpe  Romer-Sværde, 
Ingen  af  dem  havde  Mod 
Til  at  klappe  mig  om  Hærde, 
Ingen  af  dem  havde  Valg, 
Alle  smukt  de  blev  i  Balg. 

')  [Grundtrykket :  favned.]     -)  [Grundtr. :  Det  var.] 

Saa  hilsæl,  du  Dronning-  god! 
Smil  nu  ad  de  dødes  Rige! 
Selv  du  ser,  at  jeg  opstod, 
Hvad  end  Verdens  Præster  sige; 
Tvivler  nogen  i  din  Gaard, 
Til  hver  Haand  har  jeg  et  Saar, 

Det,  hvormed  jeg  allerbedst 
Kan  for  Verden  mig  betegne. 
Er,  at,  som  en  fremmed  Gjæst, 
Jeg  indtræder  alle  Vegne, 
Laaner  Hus  og  lover  ud 
Løn  derfor  af  Guders  Gud^). 

Derfor  staar  jeg  som  en  Gjæst, 
Kommen  fra  de  dødes  Rige, 
Hvor  Besked  man  lærer  bedst 
Om,  hvad  Liv  og  Død  vil  sige! 
Saa  det  glade  Budskab  bar 
Aarle  jeg  dig  ixied.  .Aftsgar! 

Altid  kjender  man  mig  bedst, 
Naar  i  Dagningen  det  kimer 
Til  en  hellig  Glædesfest, 
Som  med  Verden  ej  sig  rimer. 
Holdes  kun,  hvor  Tro  og  Haab 
Juble  over  Barnedaab. 

Verden  mod  det  sære  Kluk 
Døver  sig  da  kjækt  og  gjærne. 
Men  naar  da,  med  Hjærtesuk, 
Pilegrimme  fra  det  fjærne 

^)  [Grundtrykket:    Jeg  omvanker  alle  Vegne,    Kan    mit    Fædre- 
land kun  naa  Over  Bølgeskyer  blaa.] 


i 

Samles  fromt  ved  Herrens  Bord, 
Kjendeligst  ^)  jeg  er  paa  Jord, 

Saa  en  Gang  fra  Hedeby, 
Tusend  Aar  før  disse  Dage, 
Kimed  sødt  det  under  Sky, 
Da  Kong  Harald,  vendt  tilbage, 
Sad  paa  Haand  en  fremmed  Fugl, 
Sang  med  Pinse-Røst  om  Jul. 

Saa  det  kimer  under  Sky 
Atter  over  Danevange, 
Her  som  hist  fra  Hedeby, 
Gjennem  danske  Mindesange: 
Folket,  som  en  fremmed  Gjæst, 
Kalder  jeg  til  Jubelfest. 

Verden  spørger  med  et  Smil: 
Hvad  er  her  at  juble  over? 
Kirken  efter  gammel  Stil, 
Hvor  i  Folket  tror  og  sover, 
Kirken  med  sin  Munkepræst 
Holder  den  nu  Jubelfest! 

Selv  i  Upsala  og  Lund, 
Trods  de  stolte  Bavtastene, 
Mindet  har  dog  ingen  Mund, 
Danmark  juble  maa  alene! 
Tavs,  Ansgar!  er,  som  din  Grav, 
Krogen  med  din  Bispestav. 

Dumhed  er,  paa  Verdens  vSprog, 
Hvad  der  tækkes  ikkun  Daner, 


^)  [Grundtr.:  Synligst  da.] 

Galskab,  hvad  i  Dane-Krog 
Viger  af  fra  Verdens  Baner  i), 
Kun  i  Sværmer-Bogen  staar 
Tegn  ved  Kirkens  Tusendaar! 

Det  er,  hvad  jeg,  som  en  Gjæst 
Fra  de  døde  Aanders  Rige, 
Véd,  at  om  min  Jubelfest 
Alle  Munde  dér  vil  sige, 
Saa  dens  Pris  i  hver  en  Egn 
Vorder  Livets  Kj  endetegn. 

At  af  Døde  jeg  opstod, 
I  en  Paaske-Morgenrøde, 
Visselig  er  Grund  fuld  god 
Til,  at  Pinse-Tunger  gløde; 
Men  ej  Grund  til  Jubel  dér. 
Hvor  kun  Døden  man  har  kjær. 

Hvem  der  2)  Aanden  slog  ihjel, 
For  dens  Navn  og  Gods  at  arve, 
Hvem  der^),  skjønt  en  Verdenstræl  ^), 
Blænder  Folk  med  Frihedsfarve, 
Hyle  maa,  naar  Liv  og  Aand 
Sønderrive  Dødens  Baand. 

Hade  maa  mit  Jubelaar 
Hvem^)  der  véd,  som  hver  en  Pave, 
At  han  er,  naar  Aand  opstaar. 
Kun  en  Orm  i  Bogstav-Grave, 
Og  har  dog,  med  Støv  i  Mund, 
Sat  sin  Stol  paa  Aandens  Grund. 


^)  [Grundtrykket:  Vaner.]   -)[Grundtr. :  Hvo,  som.]   ^)  [Grundtr. 
al  Verdens  Træl.]      *)  [Grundtr. :  Hvo.] 

At  mit  Klippefængsel  brast, 
Det  skal  blege  Munde  sige, 
Saa  det  brat  og  vidnesfast, 
Spørges  til  de  dødes  Rige; 
Men  før  Dødningfolket  tror, 
Det  afsværger  selv  sit  Ord! 

Vel,  naar,  med  mit  Lynilds-Ord  ^), 
Vidnerne  for  Raadet  komme, 
Grues  lønlig  trindt  om  Bord, 
For  den  stærkes  Straffedomme, 
Dog  om  mig  det  lyde  maa. 
Som  om  ham,  jeg  venter  paa: 

Liden  Løgn  er  Pligt  i  Nød, 
Har  sig  selv  han  overlevet, 
Er  han  jo  saa  godt  som  død ! 
Siger  kun,  som  der  staar  skrevet: 
Hans  Opstandelse  er  Pral, 
Han  af  Graven  sig  kun  stjal! 

Saa  skal  i  de  dødes  Land 
Sagnet  gaa  for  rede  Penge, 
Og  dets  Gjenlyd  over  Strand 
Selv  i  Norden  have  Gænge, 
Saa  jeg  kjendes  allerbedst 
Paa  den  danske  Jubelfest. 

Saa,  til  Trods  for  Verdens  Dom, 
Og  al  Spot  af  døde  Franker, 
Med  Ansgarius  jeg  kom, 
Hid,  hvor  Nordens  Hjærte  banker, 
Saa  jeg  her,  med  Aasyn  klart, 
Vandrer  til  min  Himmelfart. 

^)  [Grundtrykket:    det  Torden-Ord.] 

Død  for  Verden,  som  mig  saa' 
Kun  i,  hvad  den  har  korsfæstet, 
Lever  skjult  jeg  i  den  Vraa, 
Jeg  nu  anden  Gang  har  gjæstet, 
Synlig,  baade  fjærn  og  nær, 
Kun  for  dem,  mig  have  kjær. 

Dog  paa  mine  dybe  Spor, 
Langs  ad  Jordens  Kirkestræde, 
Som  paa  Kraften  af  mit  Ord, 
Og  paa  mine  Venners  Glæde, 
Kjendeligst  jeg  netop  nu 
Er  til  mine  Fjenders  Gru. 

Hæv  dig.  Skjoldmø  prud,  af  Muld 
Tron  i  Lund  paa  mine  Vegne! 
Alt  mit  Sølv  og  alt  mit  Guld 
Du  for  Verden  dig  tilegne! 
Tag  det  kjærlig,  brug  det  frit! 
Alt  hvad  mit  er,  det  er  dit! 

Dronning  over  Vide-Slet: 
Marken  med  de  grønne  Høje ! 
Blomsterkrans  er  Krone  let, 
Stakket  Vinterdagens  Møje, 
Liflig  er  din  Aften  rød, 
Evig  er  din  Hvile  sød! 

Bøgelund  i  Danevang 
Hvælve  sig  med  Løvsalsbiie! 
Tusend  Fugles  Aftensang 
Stige  fra  dens  Blomstertue, 
Dale,  Dronning,  og  med  Lyst 
Bølge  om  dit  Skjoldmøbryst!. 

Naar  da,  som  en  Himmelbrud, 
Klarlig-  du  Guds  ^)  Hjærte  ligner. 
Som  en  Præst,  i  Herren  prud, 
Aandelig  jeg  dig  velsigner. 
Til,  med  Evighedens  Ny, 
Kongen  dages  højt  i  Sky. 

Tone  skal  det  da  paa  Straa, 
Som  i  Borg  og  Blomsterenge: 
Nu  med  Bølgen  himmelblaa, 
Danmark,  dejligst  Vang  og  Vænge! 
Lukkes  du  af  Kongen  bold. 
Som  er  baade  Sol  og  Skjold ! 


61.     Dansk  Jubelhilsen 

til  Kong  Frederik  den  sjette. 
(1826.) 

[Tilegnel'je  foran   i   „Kong  Harald   og  Ansgar"    1826.     Se  her  foran 

ved  Nr.   57.] 


Kong  Fredrik!  Hilsæl 
Paa  Tusendaars-Dagen,  i  Fædres  Kapel, 
Hvor  Luerne  braged,  og  Hvælvingen  brast. 
Men  Murene  stode,  for  Grunden  var  fast, 
Hvor  Altret  du  rejste,  som  du  kunde  bedst. 

Til  glædelig  Fest! 

Kong  Fredrik!  Hilsæl! 
Velsignelsen  hvile  paa  Drottens  Kapel! 

1}  [Grundtrykket:  Mit.] 

Fra  Konge-Kapellet  den  Kilde  udsprang, 
Vi  skylde  hver  Blomst  og  hver  bølgende  Vang, 
Hvor  liflig  den  sprudled  i  Vinter  og  Vaar 
Ti  Hundrede  Aar. 

Kong  Fredrik!  Hilsæl! 
Først  færdig  paa  Borgen  blev  P^ædres  Kapel. 
Saa  toner  fra  Tronen  paa  Tusendaars-Fest: 
Med  Gud  at  begynde,  gjør  Bygningen  bedst. 
Det  kjendes  paa  Krone,  saa  vel  som  paa  Rod: 

Den  Visdom  er  god! 

Kong  Fredrik!  Hilsæl! 
Velsignelsen  stige  fra  Drottens  Kapel! 
Omskabe  til  Glæde  for  Kongen  al  Sorg, 
Saa  trøstet  du  troner  paa  Kristiansborg, 
Og  smiler  fra  Svale  til  Bølgerne  blaa, 

Hvor  Snækkerne  gaa! 

Kong  Fredrik!  Kilsæl! 
Gid  immer  udspringe  fra  Borgens  Kapel 
Den  hellige  Kilde,  hvis  Værger  paa  Jord, 
Naar  højest  de  troned,  var  Konger  i  Nord, 
Den  Kilde,  hvoraf  os  oprinder  i  Bryst 

Den  evige  Trøst! 

6  2.     [Tusendaars-Festen.] 

(1826.) 

[Trykt  som  Nr.  2  i  „Danske  Højtids-Salmer  til  Tusendaars-Festen. 
Ved  Nik.  Fred.  Sev.  Grundtvig,  residerende  Kapellan  ved  Vor 
Frelsers  Kirke."  Kbhn.  1826.  (16  Sider.  To  Oplag.)  Med  Æn- 
dringer i  „Sangværk  til  den  danske  Kirke" ,  Salmer  og  aandelige 
Sange  I,  Nr.  15.  Jfr.  sammesteds  V,  S.  665.  —  Forf.'s  Haand- 
skrift  fra   1 826  er  bevaret.] 


1  usend  Aar  stod  Kristi  Kirke 
Paa  sin  Klippe,  blandt  os  trygt, 
Tusend  Aar  vort  Danevirke 
Var  den,  mod  al  Fjendens  Frygt. 
Kunde  Træ,  og  Tag  af  Straa, 
End  i  Ilden  ej  bestaa, 
Altid  dog,  fra  høje  Taarne, 
Kæmped  for  os  den  enbaarne. 

Gud!  for  dig,  som  aldrig  ældes, 
Tiden  som  en  Time  gled, 
Men  for  Blad  i  Skov^).  som  fældes, 
Aaret  er  en  Evighed. 
Ogsaa  vi,  bag  Sommer  blid, 
Alle  har  en^j  Løvfalds-Tid, 
Thi  er  tusend  Aar  os  lange  ^): 
Vaar  og  Høst  for  Slægter  mange. 

For  hver  Slægt  af  kristne*)  Fædre, 
Tak,  vor  Fader  over  Sky! 
Dog,  de  selv  dig  takke  bedre, 
I  dit  Hus,  med  Tunger  ny! 


1)  [Hdskr.:  Hest.]     3)  [Hdskr. :  vor.]     2)  [Hdskr.:  Os  er  tusend 
Aar  da  lange.]     *)  [Hdskr. :  For  de  mange  fromme.] 

Tak  for  hver  en  Draabe  god  ^), 
Vi  fik  af  den  Aare-Flod, 
Som  livsalig  gjennem rinder 
Dannemænd  og  Dannekvinder! 

Tak  for  alle  gode  Gaver 
Paa  vor  Mark  i  tusend  Aar! 
Tak,  fordi,  trods  alle  Paver, 
Ordet  lever,  Skriften  staar! 
Medbør,  Fader,  til  god  Havn, 
Ved  din  Aand,  i  Jesu  Navn! 
Saa  end,  mellem  Bælt  og  Sunde, 
Bede  alle  Kirkens  Munde. 

Tak  for  disse  grønne  Lunde, 
Du  os  gav  i  Folkevang! 
Tak  for  alle  Fuglemunde  ^), 
Du  oplod  til  Salm.esang  ^) ! 
Tak  for  Tunger,  som  med  Fynd 
Loved  Tro,  og  straffed  Synd, 
Tak,  vor  Fader,  for  dem  alle, 
Fra  Ansgartus  til  Balle! 

Tak  for  mange  Konger  gode, 
Som  blev  under  Kronen  graa^)! 
Tak  for  hver  en  Skjold  og  Frode, 
Igjenfødt  Du  lod  opstaa. 
Siden  Daab  og  Kristendom 
Med  Kong  Harald  til  os  kom^)! 
Tusend  Tak  for  Kristj an-Stammen, 
Groet  af  dem  alle  sammen! 


»)  [Hdskr.:  Blod.]  •^)  [Hdskr.:  sanddru  Munde.]  '^)  [Hdskr. 
liflig  Sang.]  *)  [Hdskr.:  Tak  for,  slette  var  saa  faa.]  '')  [Hdskr. 
Siden  Daab  med  Harald  Klak  Kom  til  Dans  og  Rolvs  Gemak.] 

Du  som  Ydmygheden  ærer, 
Hvor  den,  sjælden,  kjendes  bedst, 
Ær  du  ham,  som  Kronen  bærer: 
Stammens  Krone  paa  vor  Fest! 
Lad,  o  Gud,  det  kjendes  her, 
Du  har  Kristjan-Stammen  ^)  kjær! 
Af  dens  Krone  -)  som  paa  Vinge, 
Pinse-Maj  for  Blomst  udspringe! 

Tak  da,  hundred  Tusend  Gange, 

Fader  vor,  i  Jesu  Navn! 

Saa  dig  takke  Slægter  mange 

End  i  Daners  Fødestavn; 

Til,  i  dit  Jerusalem, 

Hvor  vi  glemme  Støvets  Hjem, 

Takke-Salmen  ^)  Kristne  sjunge, 

Alle  med  hverandres^)  Tunge! 


63.     [Takkesang  for  Jubelaaret] 

(1826.) 

[Trykt  som  Nr.  3  i  „Danske  Højtids-Salmer"  (se  forrige  Nr.).  Stærkt 
ændret  i  „Sangværk  til  den  danske  Kirke" ,  Salmer  og  aandelige 
Sange  I,  Nr.  390.  Jfr.  sammesteds  V,  S.  739-40.  Forf.'s  bevarede 
Haandskrift  fra   1826  har  mellem  V.   lO  og   11   endnu  disse  to: 

Du  hørte,  Gud!  den  Frydesang, 

Som  højt  fra  rørte  Hjærter  klang, 

Naar  Daner  kvad  paa  denne  Fest: 

Gud  Helligaand!  vær  du  vor  Gjæst, 

Saa  vi  dit  Tempel  være  maa. 

Som  altid  kan  dig  aabent  staa! 

')  Hdskr.:  Kristjan-Stammen  er  dig.]     '^-)  [Hdskr. :  Lad  af  Kro- 
nen.]    3)  [Hdskr.:  Takke-Sangen.]     ^)  [Hdskr.:  hinandens.] 

Du  hørte,  Gud!  den  stille  Bøn, 
De  dybe  Hjærtesuk  i  Løn, 
Som,  højere  end  Klippens  Ørn, 
Sig  svang,  for  Børn  og  Børnebørn, 
Til  ham,  hvis  rige  Miskundhed 
Skal  spores  gjennem  tusend  Led.] 


Klar  op,  du  Sky  paa  Øjenbryn, 

Og  skjul  ej  Solen  for  vort  Syn! 

Bestraal,  o  Sol,  det  Kæmpeværk^), 

Som  vidner  højt^):  Guds  Haand  er  stærk, 

Og  hans  det  gode  Ord  bestaar, 

Alt  som  en  Dag,  saa  tusend  Aar. 

Vor  Pinse-Fest  vi  holde  nu. 

Os  rinde  sødt,  o  Gud,  i  Hu, 

Hvad  paa  den  Højtid,  stor  og  skjøn, 

Du  virket  har  i  Lys  og  Løn, 

For  Folk  og  Stammer,  trindt  paa  Jord^), 

Som  Du  lod  høre  Livets  Ord! 

I  Tungers  glødende  Gestalt, 

Din  Aand  paa  Herrens  Venner  faldt, 

Saa  hvad  de  hørte,  hvad  de  saa', 

Dem  levende  paa  Tungen  laa, 

Og  Læben  blev  din  Naades  Tolk, 

Med  Lys  og  Liv  for  alle  Folk. 

O,  send  os  Gnister  af  den  Glød, 

Du  første  Pinse-Dag  udgjød. 

Og  skær  os,  med  din  Guddoms-Haand, 

I  Kjærlighed,  for  Tungebaand! 


')    [Hdskr. :    det    store    Værk.]      -)    [Hdskr. :    som   viser    klart.] 
»)  [Hdskr.:  Fra  Øst  til  Vest,  fra  Syd  til  Nord.] 

Læg  OS,  med  Aand,  dit  Ord  i  Mund, 
Til  Herrens  Pris  af  Hjærtens  Grund! 

Med  Fynd  da  først  ^)  vi  prise  kan 
Din  Godhed  over  Daneland, 
Hvor  Jesu  Kristi  Kirke  staar. 
Urokket  alt  i  tusend  Aar, 
Og  vidner  højt,  i  grønne  Lund, 
Om  ^)  Ordets  faste  Klippegrund. 

Dog  prise  vil  vi,  som  vi  kan, 
Den  Stjærne  over  Daneland, 
Som,  paa  en  hellig  Pinse-Fest, 
Os  gav  Ansgar  til  Julegjæst: 
Den  Isra'lit  foruden  Svig, 
Hvis  Fædreland  var  Himmerig. 

Ja,  fra  den  gamle  ^)  Martyr-Old' 
Til  Morten  Luther,  from*)  og  bold, 
Det  glade  Budskab  faa  kun^)  bar, 
Saa  apostolisk*^),  som  Ansgar, 
Det  fik  slet  ingen  ^)  bedre  Tolk 
I  tusend  Aar  blandt  Hedning-Folk. 

Han  trolig  fulgte  Herrens  Raad: 
Han  strøde  Sæden  ud  med  Graad, 
Og  trøsted  sig,  paa  Herrens  Ord, 
Naar  Stormen  over  Heden  for, 
Med  Haabet,  dog^)  sin  Neg,  en  Gang, 
At  bære  hjem  med  Frydesang. 

1)  [Hdskr.:  Da  først  med  Fynd.]  -)  [Hdskr.:  Opbygt  en  hellig 
Aftenstund  Paa.]  ^)  [Hdskr.:  første.]  ^)  [Hdskr.:  kjæk.]  ^)  [Hdskr. 
ingen.]  ^)  [Hdskr. :  Saa  evangelisk.]  "')  [Saa  det  fik  aldrig.  ^)  [Hdskr. 
Han  haabed  fast.] 


460  dj.      Takkesang  for  Jubelaaret.     1826. 

Ja,  herligt  var,  o  Gud!  det  Haab, 
Du  gav  din  Tjener  ved  vor  Daab: 
At  Kirken,  som  nu  blandt  os  staar, 
Paa  denne  Dag  alt  tusend  Aar, 
Ei  rokkes  skulde  ^)  fra  sit  Sted, 
Før  Jord  og  Himmel  følge  med. 

Opfyld  det  Haab,  vor  Fader  god! 
Som  slog  i  Daners  Hjærte  Rod, 
Og  avlet  har,  alt  mangen  Gang, 
Paa  Daners  Tunge  Frydesang! 
Læg  Amen  til  det  gode  Ord, 
Som  trøster  end  dit  Folk  i  Nord! 

Lad  Pinse-Maj  2),  af  Bøgeskov, 
I  Kirken  plantes,  dig  til  Lov, 
Og  Daners  Tunge,  paa  sin  Vis, 
Forkynde  lydt^)  din  Godheds  Pris, 
Saa  længe,  under  Hytte-Tag, 
End  helligholdes  Pinse- Dag! 

Forøg  til  Verdens  Ende  saa, 
Paa  Marken,  lukt  med  Bølgen  blaa. 
Den  Dane-Flok,  som  hist,  en  Gang, 
Ansgar  skal  se  med  Frydesang; 
Ja,  bind  i  Negen  os  med  dem. 
Han  gladelig  skal  føre  frem! 


1)  [Hdskr.:    Ej    skulde    rokkes.]     -)    [Hdskr. :    O,    lad  din  Maj.] 
3)  [Hdskr.:  højt.] 

6  4.     [Kristelig  Dag  vise.] 

{1826.) 

[Denne  Fornyelse  af  ,.den  gamle  kristelige  Dagvise",  som  i  Hans 
Thomissøns  Salmebog  fra  1568  findes  mellem  „gamle  Sange,  som 
have  været  brugte  i  Pavedømmet"  (se  Brandt  og  Helveg.  ,.Den 
danske  Salmedigtning,  I,  S.  l),  er  først  trykt  som  Nr.  I  i  „Danske 
Højtidssalmer"  (se  her  foran  Nr.  61).  Stærkt  ændret  i  „Sangværk 
til  den  danske  Kirke",  Salmer  og  aandelige  Sange,  I,  Nr.  16.  Jfr. 
sammesteds  V,  S.  665-67.] 


Uen  signede  Dag  med  Fryd  vi  ser, 

Af  Havet  til  os  opkomme; 

Den  lyse  paa  Himlen,  mer  og  mer. 

Os  alle  til  Lyst  og  Fromme! 

Det  kjendes  paa  os,  som  Lysets  Børn, 

At  Natten  hun  er  nu  omme ! 

Den  signede  Stund,  den  Midnatstid, 

Vor  Herre  han  lod  sig  føde. 

Da  klared  det  op  i  Øster-Lid 

Til  dejligste  Morgenrøde: 

Da  Lyset  oprandt,  som  Jordens  Bold 

Skal  lysne  udi  og  gløde. 

Om  levende  blev  hvert  Træ  i  Skov, 
Og  var  saa  hvert  Blad  en  Tunge, 
De  kunde  dog  ej  Guds  Naades  Lov 
Med  værdelig  Røst  udsjunge; 
Thi  evig  nu  skinner  Livets  Lys, 
For  gamle  og  saa  for  unge. 

Ja,  havde  end  Maal  hvert  Straa  i  Vang, 
Hver  Urt  udi  Mark  og  Lunde, 


462  ■  64'     Kristelig  Dagvise.     1826. 

Slet  ikke  for  os  den  Takkesang 
Opstemme  til  Gavns  de  kunde, 
Som  Dagen  hør  til,  for  Lys  og  Liv, 
Mens  tusende  Aar  henrunde. 

Forgjæves  det  er,  med  liden  Magt, 
At  ville  mod  Bjærg  opspringe, 
Men  Ørnen  er  snild,  han  naar  sin  Agt, 
Naar  Vejret  ham  bær  paa  Vinge, 
Og  Lærken  hun  er  en  lille  Fugl, 
Kan  lystig  i  Sky  sig  svinge. 

Med  Sus  og  med  Brus,  den  stride  Aa 

Nedfuser  fra  Klippetinde, 

Ej  mæle  saa  lydt  de  Bække  smaa. 

Dog  risle  de  fort  og  rinde, 

Saa  frydelig  sno  de  sig  fra  Eng, 

Op  under  de  grønne  Linde. 

Saa  takke  vi  Gud,  vor  Fader  god, 

Som  Lærken  i  Morgenrøde, 

For  Dagen,  han  os  oprinde  lod, 

For  Livet,  han  gav  af  Døde, 

For  alt  hvad  paa  Mark,  i  tusend  Aar, 

Der  groed  til  Sjæle-Føde. 

Saa  længe  vi  se  den  gyldne  Sol, 
Og  Skoven  er  Daners  Have, 
Da  plante  vi  Maj  i  Kirke-Stol, 
Og  Blomster  paa  Fædres  Grave, 
Til  glædelig  Fest  med  Liv  og  Lyst, 
Til  mindelig  Pinse-Gave. 

Da  rinde  vel  og,  som  Bække  smaa. 
Fra  Øjne  os  Taarer  milde. 

Og  Bække  i  Flok  de  gjør  en  Aa, 
Den  higer  mod  Lysets  Kilde, 
Den  stiger  i  Løn,  som  Hjærtesuk, 
Alt  aarle,  og  dog  end  silde. 

Som  aldrig  saa  lang  er  nogen  Dag, 
At  Aften  er  jo  i  Vente, 
Saa  haver  det  Lys  og  Solbjærgs-Lag, 
Som  Gud  udi  Kirken  tændte; 
Men  immer  det  dages  dog  paa  ny, 
Hvor  Hjærterne  Morgen  vente. 

Nu  sagtelig  skrid,  du  Pinse-Dag, 
Med  Straaler  i  Krans  om  Tinde ! 
Hver  Time,  til  Herrens  Velbehag, 
Som  Bækken  i  Eng  henrinde, 
Saa  frydelig  sig  den  sidste  snor 
Op  under  de  grønne  Linde. 

Som  Guld  er  den  aarle  Morgen-Stund, 

Naar  Dagen  opstaar  af  Døde, 

Dog  kysser  os  og,  med  Guld  i  Mund, 

Den  liflige  Aftenrøde, 

Saa  tindre  end  maa  det  matte  Blik, 

De  blegnende  Kinder  gløde. 

Saa  rejse  vi  til  vort  Fædre-Land, 

Dér  ligger  ej  Dag  i  Dvale, 

Dér  stander  en  Borg,  saa  prud  og  grand, 

Med  Gammen  i  gyldne  Sale, 

Saa  frydelig  dér,  til  evig  Tid, 

Med  Venner  i  Lys  vi  tale. 

6  5.     Dansk  Tedeum. 

(1826.) 

[Denne  til  Tusendaarsfesten  knyttede  Lovsang,  som  kun  i  Be- 
gyndelsen har  laant  lidt  af  Brorsons  „Op,  al  den  Ting,  som  Gud 
har  gjort",  er  trykt  forrest  i  Teologisk  Maanedsskrift  V;  optrykt 
i  Salmer  og  aandelige  Sange  V,  Nr.  lOO;  stærkt  omarbejdet  i  „Sang- 
værk til  den  danske  Kirke",  Salmer  og  aandelige  Sange,  I,  Nr.  17.] 


ror  al  den  Del,  som  Gud  har  gjort, 
Op,  Sjæl,  ham  at  lovsjunge! 
Thi  alt,  hvad  han  har  skabt,  er  stort, 
Og  mindst  er  ej  din  Tunge. 

Gik  alle  Konger  end  paa  Rad, 
Med  Pral,  i  Glans  og  Vælde, 
De  mægted  dog  ej  mindste  Blad 
At  sætte  paa  en  Nælde. 

I  Tusendtal  vor  Skabers  Haand 
Dog  skjænker  alle  Dage 
Hver  Blomst  saa  favert  Klædebon, 
At  Konger  har  ej  Mage. 

Al  Verden  ej  den  Visdom  har. 
Fuld  klart  ikkun  at  tale 
Om  mindste  Kryb,  som  Jorden  bar 
Paa  Bjærge  og  i  Dale. 

Dog  mylrer  det  fra  Syd  til  Nord 
Med  underfulde  Hære, 
Som  leve  af  Guds  Almagtsord 
Og  vrimle  til  hans  Ære. 

O,  lær  dii  Sjæl,  din  Skabers  Lov 
Af  Liljeblad  i  Enge, 
Af  P'uglesang  i  Mark  og  Skov, 
Som  tusend  Harpestrænge ! 

Dit  Øje  løft  saa  over  Muld, 
Til  Solens  Dronningsæde! 
Se.  hvad  der  adler  Sølv  og  Guld! 
Og  hør,  hvad  Himle  kvæde! 

Men  glem  da  ej,  hvis  Haand  du  ser, 
Hvor  Stjærnehæren  blinker, 
Hvor  Aftenrøden  til  dig  ler 
Og  englemildt  dig  vinker! 

Og  kig  saa  ind  i  Herrens  Bog. 
Og  hør,  hvad  han  dig  siger, 
Som  ene  paa  sig  selv  er  klog; 
Og  skabte  Verdens  Riger! 

Og  bryd  saa  ud :  o,  Rigdoms  Dyb 
Paa  Visdom  og  paa  Naade! 
I  Aanders  Kreds  er  jeg  et  Kryb, 
Thi  er  mig  Gud  en  Gaade. 

Og  tak  saa  ham,  som  du  kan  bedst, 
Den  Drot  i  Himmelsale, 
Der  vilde,  som  en  fremmed  Gjæst, 
Til  Jorderig  neddale! 

Guds  egen  Søn,  o,  glem  det  ej  I 
Gik  til  de  dødes  Rige, 
Kun  for  at  du  paa  Livets  Vej 
Til  Lysets  Hjem  kan  stige. 

O,  pris  din  Fader,  Søn  af  Muld! 
Han  skabte  nyt  paa  Jorden: 
Et  Himmerig,  hvor  højtidsfuld 
Kun  dønner  Lovens  Torden. 

O,  glæd  dig,  trods  al  Verdens  Spot, 
Som  Borger  i  det  Rige! 
Lovsyng  med  Fryd  dets  høje  Drot 
Som  Guds,  sin  Faders,  Lige! 

Lovsyng  det  Navn,  ham  Fader  gav, 
Langt  over  alle  Navne, 
Som,  over  Hav  og  Bjærg  og  Dal, 
Kom  op  til  danske  Havne! 

Lovsyng  det  Navn,  hvori  hvert  Knæ 
For  Sønnen  sig  skal  bøje: 
Det  Navn,  hver  Fugl  paa  Livets  Træ  . 
vSkal  evig-glad  ophøje! 

Lovsyng  det  Navn,  Guds  Almagtshaand 

Har  straalende  forklaret. 

Hvis  Dyder  Kjærlighedens  Aand 

I  Daad  har  aabenbaret! 

O,  hør,  hvor  Folk  og  Tungemaal 
Det  Frelsernavn  lovsjunge! 
Ja,  hør  dets  Pris  fra  Blok  og  Baal: 
Fra  pinte  Vidners  Tunge! 

O,  hør  den  Lovsang,  der  alt  naar 
Fra  Hav  til  Hav  paa  Jorden, 
Og  toned  over  tusend  Aar 
Paa  Daners  Mark  i  Norden! 


i 

O,  hør,  og  tro.  at  i  det  Navn, 
Som  Snækken  bar  saa  vide, 
Maa  tones  Flag  i  hver  en  Stavn, 
Som  skal  lyksalig  skride! 

Ja,  tro  det  Sjæl,  om  hver  en  Stavn, 
Hvor  stoltelig  der  bygges : 
Er  Jesus  glemt,  til  Himlens  Havn 
Dens  Færd  kan  aldrig  lykkes! 

Og  er  dog  Himlen  ej  vort  Hjem! 
Og  er  ej  Gud  vor  Fader! 
Og  gaar  blandt  os  i  Dyder  frem, 
Hvo  Fædres  Spor  forlader? 

For  dem  —  det  vidner  Tidens  Bog  — 
Var   Jesus  Liv  og  Lykke, 
Saa  Korsets  Tegn  i  Dmtebrog 
Var  Danehjærtets  Skygge. 

Saa  være  det  i  tusend  Aar, 
Om  Verden  staar  saa  længe, 
Alens  Nattergal  i  Lunden  slaar, 
Kjærminden  gror  i  Enge! 

Paa  Modersmaal  i   Jesu  Navn, 
Vemodig  sødt  vi  sjunge, 
Til,  Fader!  hist,  i  Aandens  Favn, 
Vi  juble  med  din  Tunge! 


30^ 

6  6.     Dansk   Pinse-Salme. 

(1826.) 

[Denne  Salme,  som  afslutter  den  rige  Digtningskrans,  som  Tuseud- 
aarsfesten  skjænkede  Gr. ,  og  han  atter  skjænkede  sit  Folk  (her 
Nr.  57-66),  har  vel  laant  noget  af  Kingos  „Nu  nærmer  sig  vor 
Pinsefest",  men  er  dog  væsentlig  selvstændig.  Den  er  først  trykt 
forrest  i  Teologisk  Maanedsskrift  VI,  og  gik  med  nogen  Ændring 
over  i  „Sangværk  til  den  danske  Kirke",  Salmer  og  aandelige 
Sange  I,  Nr.   18.    Jfr.  sammesteds  V,  S.  667.  —  Forf.'s  Haandskrift 

fra   1826  er  bevaret.] 


(Jprunden  er  vor  Pinsefest, 
Gud  Helligaand!  vær  du  vor  Gjæst, 
Saa  Bod  vi  faa  ^)  for  alle  Savn 
Og  juble  højt  i  Jesu  Navn! 

Med  Søn  og  Fader  vel  bekjendt, 
Til  Kristnes  Trøst  er  du  udsendt, 
Som  Livets  Lys  og  Ordets  Tolk, 
At  saliggjøre  Herrens  Folk^). 

Du  os  gjenfødte  i  vor  Daab, 
Til  Børneret  og  Barnehaab, 
Og  voxe  skal  ved  dig  de  smaa, 
Saa  Herren  de  til  Hoved  naa. 

Du  Mælk  os  gav  i  Moderskjød, 
Du  mætter  os  med  Livets  Brød. 
Og  ^),  som  en  Fosterfader  fin, 
Du  skjænker  os"^)  med  Glædens  Vin. 

')  [Hdskr. :  Da  Bod  vi  har.]  '^)  jHdskr.:,  At  samle  og  besegle 
dem  Til  Helgen-Arv  i  Lysets  Hjem.]  '^)  [Hdskr.:  Du.]  *)  [Hdskr.: 
Os  skjænker  mild.] 

Du  tænder  I.yset  i  Guds  Ord 
Paa  Kristi  Kirkes  Alterbord, 
Og  for  dets  Klarhed  faa  vi  Syn, 
Kun  naar  du  rører  os  som  Lyn. 

Du  lægger  Ordet  i  vor  Mund, 
Som  uden  dig  er  Bogstav  kun; 
Ved  dig  kun  løses  ^)  Dødens  Baand, 
Thi  evig  ét  er  Liv  og  Aand. 

Du  er  hans  Røst,  som  raaber:  kom 
Til  Fristed  mit  for  Død  og  Dom! 
Du  sammenknytter,  som  Guds  Haand, 
Hans  -)  Menighed  med  Hjærtebaand. 

Du  river  ned'  hver  Mellemvæg, 
Som  gjør  splidagtige)  lærd  og  læg; 
Du  tugter  Øje,  Fod  og  Haand 
Til  Enighed  i  Fredens  Baand. 

Du  skaber  i  os  den  Forstand, 
At  Kristus  bor  saa  vidt  om  Land, 
Som  i  hans  Navn  der  knæles  ned 
Med  Tro  og  Haab  og  Kjærlighed. 

O,  kom  da,  Aand!  og  Vidne  giv 
I  os,  at  Jesus  er  vort  Liv, 
Saa  Hjærtet  ej  af  andet  véd. 
End  ham,  til  Fred  og  Salighed! 

Kom,  Sandheds  Aand!  og  led  os  saa, 
At  vi  paa  Klarheds  Veje  gaa, 


^)  [Hdskr.:  Kun  du  kan  løse.]      '^)  [Hdskr. :  Vor.]      '^)  [Hdskr. 
Som  vil  adsplitte.] 

Ej  fra  vor  Troes  Klippegrund 
P^t  Haarsbred  vige  nogen  Stund! 

Kom  Fredens,  Kjærlighedens  Aand! 
Kom  kraftig,  som  Guds  højre  Haand, 
Og  gjør  til  ét  os  fjærn  og  nær, 
Som  have  Liv  og  Sandhed  kjær! 

Medvider  ^)  i  Guds  Faderraad ! 
Du  har  begyndt  den  store  Daad; 
Fuldend  du  den  med  Velbehag, 
Med  Kraft  i  2)  os  til  Kristi  Dag  I 

Lad  Daners  Mark,  som  blomstred  bold, 
Og  bære  Frugter  mangefold, 
Saa  pinselig  vor  Fugleskov 
Gjenlyde  maa  af  Herrens  Lov! 


67.     Jens  Baggesen. 

(1826.) 

[Dette  Digt  over  Baggesen,  død  i  Hamborg  3dje  Oktbr,  1826,  jordet 
paa  Kirkegaarden  i  Kiel,  er  trykt  i  Nyt  Aftenblad  1826,  Nr.  41, 
f.    14de    Oktbr.      Jfr.    Kr.    Arentzen,    Baggesen    og    Øhlenschlæger, 

VIII,   102  flg.] 


Deyr  fé, 

deyja  frændr, 

deyr  sjålfr  it  sama; 

1)  [Rettet  efter  Hdskr.;  Teol.  Mdskr.:  Medvidne.]      -)  [Hdskr. 
Ogsaa  i  os.] 

enn  orOs-tiir 
deyr  aldregi 
hveim  er  ser  gotVin  getr. 

Havanial. 

Oaa  er  da  brudt  din  Vandringsstav, 
Og  du  er  sunken  under  Mulde, 
Hvor  ingen  Blomster  paa  din  Grav 
Kan  gro  for  Slud  og  Vinterkulde, 
Hvor,  ved  din  Skygges  Alpegang, 
Kun  toner  en  Skærslippersang! 

Ja,  faldet  er  i  Fjende  vold 
Dit  Støv,  og  saa  dit  Eftermæle. 
Thi  Runen  ristes  her  paa  Skjold 
Med  Od,  som  vil  ej  træsk  sig  fjæle: 
Med  fjendtlig  Haand,  som  visne  vil, 
Før  Venner  den  sig  lyver  til! 

Saa  visner  jo  vor  Skjaldehaand, 
Naar  Staalpen  gaar  paa  Skjoldeplade, 
Er  Redskab  kun  for  Liv  og  Aand, 
Med  Fuglefjer  paa  Blomsterblade. 
Er,  naar  den  kold  sig  farver  rød, 
En  Vaabendrager  kun  til  Død, 

Men,  er  jeg  Fjende  til  den  Trold, 
Som.  da  han  blændede  dit  Øje, 
Mod  Danmark  førte  Avindskjold, 
Og  stjal  en  Lovsang  fra  det  høje; 
Da  er  jeg  og  hver  Runes  Ven, 
Vor  Moder  risted  med  din  Pen. 

Tænk  ej,  jeg  tramper  paa  din  Grav, 
Tænk  ej,  jeg  smiler  ved  din  Baare, 

Tænk  ej,  jeg  ved  din  brudte  Stav 
Jo  fælde  kan  en  Vemodstaare, 
Fordi  langt  mindre  end  dit  Kald 
Dit  Navn  er  nu  i  Skjaldetal! 

Ej  har  sig  Verden  Tunger  nu 
Som,  Skjald!  i  dine  unge  Dage, 
Da  med  sit  Blændværk  Sind  og  Hu 
Den  fængsled  hos  dit  Kuld  saa  fage; 
Men  blev  den  bedre  vel,  fordi 
Elendig  blev  dens  Poesi! 

Nti  Visen  gjør  ej  Vinen  god, 
Og  Blommeslør  er  rent  af  Mode 
Nu  østers-Smil  og  Drueblod 
Gjør  slette  Vers  og  Venner  gode, 
Saa  Verden  i  en  vittig  Ven 
Har  tabt  langt  mer,  end  han  i  den. 

Nu  er  i  Dane-Dafnes  Lund 
Der  for  det  meste  tomt  og  øde, 
Og.  toner  Sangen,  er  det  kun 
For  døve  sødt,  som  for  de  døde, 
Saa  glad  det  gjør  ej  Skjald  i  Hu, 
Hvad  han  af  Røst  har  mer,  end  du. 

Tilovers  er  nu  Aand  og  Sang, 

Man  har  alt  nok  i  Kjød  og  Klinken, 

Tilovers  nu  i  Danevang 

Er  Nattergalen  som  Bogfinken, 

Man  huger  bedst  den  Fugl  i  Haand, 

Man  skærer  selv  for  Tungebaand. 

O,  derfor  Pral  er  langt  fra  os, 

Som  vrantne  klimpre  end  paa  Strænge, 

Som  føle:  Tidens  Smag  til  Trods, 
Vi  fløj  for  højt  og  sang  for  længe, 
Vi  overleved  dig  ej  blot, 
Men  alle  snart,  som  hørte  godt. 

At  ej  engang  du  fandt  din  Grav, 
Hvor,  som  vi  haabe,  dog  ad  Aare, 
Naar  Sol  opstaar  af  Nordens  Hav, 
Der  triller  for  hver  Skjald  en  Taare, 
Det  er  et  Vanheld  stort,  hvorpaa 
Hver  Aand  sig  dog  berede  maa. 

Men  hvor  os  kastes  end  vor  Grav, 
Det  være  sig  ved  Elbens  Rende, 
Det  være  sig  bag  Vesterhav,^) 
O,  aldrig  kunde  vi  dog  nænne 
At  ønske,  vi  var  født  til  Sang 
I  anden  Lund  end  Danevang! 


O,  sikkerlig  vi  og  bedrog 
Os  ved  det  allerstørste  Bytte! 
Thi  intet  bedre  Hjærte  slog 
For  Skjaldene  i  Borg  og  Hytte 
End,  hvor  til  Hjarne  Freja  huld 
En  Krone  slog  af  Taare-Guld. 

O,  liflig  er  den  Krones  Glans, 
For  alle  Hjarnes  Riddersvende, 
Som  paa  en  grøn  Majgreve-Krans 
Er  mellem  Tusender  at  kjende; 
Thi  som  de  gamle,  saa  de  ny. 
Har  alle  Sommer  ridt  ad  By! 

^)    [G.   tænkte   da,    efter   Nedlæggelsen   af  Præsteembedet,   paa 
Udvandring  til  England.] 

Ja,  det  er  Sagas  Kjendetegn 
Paa  smaa  og  store  Daneskjalde, 
At  Solskin  de  og  Gyldenregn 
Kun  hendes  Smil  og  Taarer  kalde, 
Hvis  Hjærte  smeltede  ved  Sang 
Paa  Modersmaal  i  Danevang. 

O,  dette  Hjærte  kan  ej  briste, 
Saa  længe  Aanden  bor  i  Støv, 
Saa  de  skal  mindes  med  de  sidste, 
Hvis  Kranse  er  af  Bøgeløv. 
Som  falder  af  hvert  Efteraar, 
Men  springer  dejlig  ud  i  Vaar! 

Lad  Tankedyr  kun  prale  af: 
De  ræddes  ej  for  Dødens  Kulde, 
Og  tage  gjærne  med  i  Grav 
Alt,  hvad  de  gjorde  over  Mulde! 
Lad  dem  kun  spotte  Skjaldens  Gru 
For,  hvad  dem  aldrig  randt  i  Hu! 

Vi  véd  det  vel:  alt  Kjød  er  Hø, 
Men,  hvad  de  fleste  ikke  vide, 
Er,  at  kun  levende  kan  dø. 
Og  Glædens  Kyndinger  kun  lide, 
Kun  Mennesker,  ej  Dyr  det  véd, 
Hvi  Manden  er  ad  Muld  saa  led. 

O!  derfor  er  det  Skjaldens  Trøst, 
Som  kj ender  Livets  Sorg  og  Glæde, 
At  levende  dog  er  hans  Røst, 
For  Hjærter,   som  kan  le  og  græde, 
Og  dele  gjærne  Liv  igjen. 
Med  deres  levelystne  Ven! 

Mens  det,  som  fødtes  kun  til  Død, 
Sig  taber  i  de  dødes  Rige, 
Skal,  Baggesen !  med  Stemme  sød 
Det  levende  fra  Graven  stige, 
Og  vandre  med  vor  Moders  Æt, 
Til  Tidens  Løb  gjør  Jorden  træt! 

Hvor  højt  paa  Grimselen  du  steg, 
Maa  et  germanisk  Øje  maale, 
Men  Skalke-Smil  og  Lynilds-Leg 
Saa'  Danmark  fra  dit  Øje  straale, 
De  Rynker  glatte  skal  i  Vang, 
Saa  længe  Skov  har  Fuglesang, 

Hvor  stor  du  var,  da  størst  du  blev, 
Derom  jeg  fjendtlig  tier  stille, 
Men  hvi  al  Danmark  du  henrev, 
Den  Gang,  da  du  var  meget  lille, 
Det  vil  man  aldrig  undres  paa. 
Thi  det  kan  Danebørn  forstaa. 

Hvad  fjendtlig  her  med  Staalpen  haard, 
Jeg  overskaaret  har  paa  Skjoldet, 
Maa  Vennerne  i  Gejrrods-Gaard  ^) 
Se  til  at  gjøre  helt  og  holdet; 
Thi  kun  hos  dem  du  haver  Pris 
Til  gode  mer  end  stykkevis. 

Men  naar  en  Gang,  med  opslidt  Pen, 
Jeg  samlet  er  til  mine  Fædre, 
Ej  kræve  maa  min  bedste  Ven 
Af  mine  Fjender  Retten  bedre, 


')  [Vennerne  i  Gejrrods  Gaard   o:    i  Jætteverdenen,   her   Tysk- 
land.    Jfr.  Torkild  Adelfars  Rejse  hos  Saxe.] 

End  jeg  den  gjorde  dig  i  Dag, 
Og  da  vi  stod  i  Vaabenbrag. 


Er  Fjende-Rosen  knap  og  kold, 
I  Varighed  og  knap  sin  Lige 
Har,  immergrønt  fra  Old  til  Old, 
Det  Naaletræ  i  Aandens  Rige, 
Hvis  Torneløv  til  Krans  er  hvast, 
Men  bærer  højt,  hvad  ej  der  brast. 


6  8.     Saga -Tak  til  Dane-Kongen. 

(1826.) 

[Dette  hidtil  utrykte  Digt  er  vist  nok  forfattet  kort  efter  den  Hof- 
og  Stadsretsdom  af  30te  Oktober  1826,  der  paalagde  Digteren  livs- 
varig Censur.  Om  det  efter  Bestemmelsen  er  blevet  Kongen  over- 
rakt, vides  ikke.  Digtets  endelige  Form  haves  ikke  i  Forf.'s  egen 
Haandskrift,  men  i  to  mellem  G. 's  Papirer  forefundne  ligelydende 
samtidige  sirlige  Renskrifter,  med  „allerunderdanigst"'  paa  Foden, 
dog  uden  tilføjet  Underskrift.  Derimod  er  sammesteds  forefundet  det 
meget  afvigende  egenhændige  Udkast  til  samme  Digt,  med  Over- 
skrift  ^^Taksigelsen",    som    aftrykkes    her   efter   med    mindre  vSkrift.] 


ror  tung,  o,  Konge!  er  Pressetvang 
For  spinkle  Vinger,  hvorpaa  jeg  svang 

Mig  fordum  over  Fjælde; 
Thi  maa  jeg  hoppe  fra  Sten  til  Sten, 
Som  Viben  hopper  i  Ager-Ren; 

Og  kvidre  lavt  i  Kvælde. 

Dog,  før  jeg  sukker  til  Himlen  blaa 
Om  anden  Rede  for  mine  smaa. 
End  Bøgen  overskygger, 


I 

Min  Tak  og  Tanke  i  Tonefald 
Udkvidre  maa  jeg  for  lukket  Hal, 
Hvor  Danekongen  bygger! 

Den  Havfru-Dronning  i  Kjortel  blaa, 
Som  gjærne  mindes,  hvad  godt  hun  saa', 

Hun  har  fuld  sært  et  Bæger; 
Deri  da  blander,  som  Vin  og  Mjød, 
Hun  Mimers-Drikken  fuld  klar  og  sød, 

Som  liflig  vederkvæger. 

Det  Mimers-Bæger  fra  Arilds  Tid 

Skjøn  Havfru  rækker  hver  Skjoldung  blid 

Ved  Tronens  Fod  med  Glæde, 
Naar  Purpurkaaben  han  axler  bold, 
For  højt  at  stige  med  Dan  og  Skjold 

Med  Folkesang  til  Sæde. 

Ej  dig  hun  glemte,  o,  Konning  god! 
Saa  lidt  som  Nornen  med  Skjoldungblod, 

Det  skal  nok  Drotter  finde, 
Naar,  mens  de  tømme  den  Kalk  saa  fin, 
Fra  Dybets  Dronning  paa  Gyldenskrin. 

Dem  rører  sødt  dit  Minde. 

Mig  skal  misundes  det  Skjaldekaar. 
Jeg  hidtil  havde  i  Kongens  Aar, 

Paa  Drapen  din  at  sjunge; 
Thi  hvad  jeg  sta^nmed  i  tyve  Aar, 
Naar  jeg  forstummer,  i  Kongens  Gaard 

Skal  aldrig  fattes  Tunge. 

Naar  Skjalden  kvæder  ved  Kongebord 
Om  Skjoldungpræget  i  dine  Ord, 
Det  Maal,  dig  stod  for  Øje, 

Da  skal  og  mindes  det  Tonefald, 
Som  Mod  indaanded  en  Sagaskjald 
Til  Kvad  paa  Kæmpehøje! 

Ja,  højt  gjenlyde  i  Kongestavn 
Skal  Takkesangen  i  Sagas  Navn, 

Jeg  staved  paa  med  Glæde, 
Naar  Skjalde  prise  det  Havfruslot 
Som  Kongespejlet  for  hver  en  Drot, 

Der  fylde  vil  dit  Sæde. 

Men  aldrig  prises  i  Skjaldesang 
Skal  deres  Navne,  som  har  i  Vang 

Mig  skilt  ved  Kongens  Naade; 
At  Sagastaven  kom  under  Slaa, 
Hvor  Fredrik  hersked',  kun  nævnes  maa 

En  uforklarlig  Gaade. 

Og  skal  jeg  pløje  det  vilde  Hav, 
For  Brød  at  finde  med  Sagastav, 

Med  graanende  Haar  om  Tinding, 
Da  skilte  Fjender  dig  ved  en  Skjald, 
Som,  er  han  fattig,  er  dog  ej  fal 

For  Verden  og  dens  Vinding. 

Det  Ord,  mig  lagdes  i  Præstemund, 
Det  selv  jeg  troer  af  Hj ærtens  Grund, 
Og  Herren  alt  jeg  skylder; 
Men  han,  som  kjender  det  skjulte  godt, 
Han  véd,  hvem,  næst  efter  Drotters  Drot, 
Med  Liv  og  Lyst  jeg  hylder. 

Dog,  hvad  end  times,  og  hvor  paa  Jord, 
Naar  Tungen  stammer  det  sidste  Ord, 
End  Sukket  dør  med  Sangen, 


I 

Velsigne  skal  jeg  den  Drot  saa  bold, 
Som  længe  skød  over  mig  sit  Skjold 
Mod  Skud  i  Danevangen! 

Ja,  Tak  i  Navnet,  mig  tækkes  bedst, 
Som  Julen  gjorde  til  Folkefest, 

Og  det  til  Kongers  Glæde; 
Og  han  som  lønner  hver  Læskedrik, 
Hans  mindste  Tjener  paa  Jorden  fik, 

Dig  lønne  for  de  spæde! 


Ta  k  s  i  g  e  I  s  e  n. 

(1826.) 

I  Kongedybet  paa  Østersø, 
Hvor  Bølgen  favner  saa  favr  en  0, 
Som  Fugl  og  Blomst  forlange, 
Dér  hejt  sig  hvælver  en  Havfruhal, 
Opkaldt  fra  Dybet  af  Hjarne  Skjald 
I  Kæmpeviser  mange. 

I  Hallen  sidder  en  Dronning  fin 
Hed  Perlesmykke  paa  Gyldenskrin, 
Med  Nattergal  paa  Skulder; 
Hun  bar  alt  længe  fuld  hvide  Haar, 
Hun  er  saa  gammel  som  Heltekaar 
Og  Hildurlegens  Bulder. 

I  Borgen  findes  ej  Sten,  ej  Kalk, 
Men  hver  en  Bue  og  hver  en  Balk 
Er  stive,  klare  Bølger; 
De  er  og  Spejle  for  hver  Idræt, 
Hvoraf  gaar  Ord  mellem  Tunger  let, 
Ej  Daad  sig  dér  fordølger. 

Den  Havfru-Dronning  i  Kjortel  blaa. 
Som  aldrig  glemmer,  hvad  godt  hun  saa', 
Hun  har  fuld  sært  et  Bæger; 

Deri  da  blander  af  Vin  og  Mjød 
Hun  Mimers-Drikken  fuld  klar  og  sød 
Som  liflig  vederkvæger. 

Det  Mimers-Bæger  fra  Arilds  Tid 
Skjøn  Havfru  rækker  hver  Skjoldung  blid 
Ved  Tronens  Fod  til  Glæde, 
Naar  Purpurkaaben  han  axler  bold, 
For  højt  at  stige  med  Dan  og  Skjold 
I  Kongeborg  til  Sæde! 

Ej  dig  hun  glemte,  o  Konning  god, 

Saa  lidt  som  Nornen  med  Skjoldung-Blod, 

Det  skal  vel  Drotter  finde, 

Naar,  mens  de  tømme  den  Kalk  saa  fin, 

Fra  Dybets  Dronning  paa  Gyldenskrin, 

Dem  rører  sødt  dit  Minde! 

Velsignet  være  det  Skjalde-Kaar, 
Jeg  hidtil  havde  i  Kongens  Aar, 
Paa  Drapen  din  at  sjunge ; 
Thi  hvad  jeg  stammed  i  tyve  Aar, 
Naar  jeg  forstummer,  i  Kongens  Gaard 
Skal  aldrig  fattes  Tunge! 

Naar  Skjalden  kvæder  ved  Kongebord 
Om  Skjoldungmærket  i  dine  Ord, 
Det  Maal,  dig  stod  for  Øje, 
Da  skal  og  mindes  det  Tonefald, 
Som  Liv  indaanded  en  Saga-Skjald 
Til  Kvad  paa  Kæmpehøje. 

Ja,  højt  gjenlyde  i  Kongestavn 
Skal  Takkesangen  i  Sagas  Navn, 
Jeg  staved  paa  med  Glæde, 
Naar  Skjalde  prise  det  Havfruslot 
Som  Kongespejlet  for  hver  en  Drot, 
Der  fylde  vil  dit  Sæde. 

Men  aldrig  prises  i  Skjaldesang 
Skal  deres  Navne,  som  har  i  Vang 
Mig  skilt  ved  Kongens  Naade: 


J 

At  Saga-Staven  kom  under  Slaa, 

Hvor  Fredrik  troned,  kun  nævnes  maa 

En  uforklarlig  Gaade. 

Og  skal  jeg  pløje  det  vilde  Hav 
For  Brød  at  finde  med  Sagastav, 
Med  graanet  Haar  om  Tinding, 
Da  skilte  Fjender  dig  ved  en  Skjald, 
Som,  er  han  fattig,  er  dog  ej  fal 
For  Verden  og  dens  Vinding. 

En  Kristen  er  jeg  af  Hjærtens  Grund, 
Til  Røst  er  viet  min  Præstemund, 
Guds  Ord  kan  ej  jeg  dølge; 
Men  han,  som  kjender  det  skjulte  godt, 
Han  véd,  hvem,  næst  efter  Himlens  Drot, 
Jeg  kun  har  Lyst  at  følge. 

Dog,  hvad  end  times,  og  hvor  paa  Jord 
Min  Tunge  stammer  det  sidste  Ord, 
Og  Sukket  dør  med  Sangen  : 
Velsigne  skal  jeg  den  Drot  saa  bold, 
Som  længe  skød  over  mig  sit  Skjold 
Mod  Skud  i  Danevangen! 


69.     [Hjærte-Folket.] 

(1827.) 

[Denne    Begyndelse    til    et    utrykt    og  sagtens    aldrig    fuldført    Digt 
foreligger  i  Forf.'s  Haandskrift  fra  denne  Tid.] 


Hoved-Folk  og  store  Magter 
Fødtes,  glimred  og  forsvandt, 
Raadstu'-Bord  og  Hoved-Vagter 
Bort  med  Tidens  Strømme  randt; 
Røver-Kuler  immer  vorde 
Romerborge,  Maglegaarde. 

31 

Hjærtefolket  i  det  lave, 
Trindt  om  Bælt  og  Sund  og  Fjord, 
Paa  de  store  Magters  Grave, 
Sejler  end  med  Sang  om  Bord, 
Mindes  selv  ej  anden  Vugge 
End  det  Dyb,  hvor  Hvaler  dukke. 

Til  i  Tavlerne  man  hitter 
Kjærlighedens  Fødselsdag, 
Kun  forgjæves  man  os  fritter 
Om  vort  gamle  Vennelag: 
Om,   hvor  mange  hundred  Gange 
Det  har  Solhverv  set  i  Vange. 

Sagn  om  Dan  og  Skjold  og  Frode 
Vel  vi  har  fra  Arilds  Tid, 
Men,  naar  Danske  randt  af  Rode, 
Ej  udgrunder  Mandevid, 
Studser  ved  den  gamle  Tale: 
Daner  bor,  hvor  Bølger  dale! 

Ja,  i  Bøgen  og  i  Egen 
Sang  en  lille  Fugl  derom. 
Hvordan,  slumrende  paa  Negen, 
Barnet  over  Bølgen  kom. 
Som  i  Skov  har  Bjørnen  bundet 
Og  Kjærminde-Kronen  fundet. 


yo.     Folke-Døren.     1827.  483 


7  0.     [Folke-Døren.] 

(1827.) 

[Denne  Begyndelse   til  et   utrykt  Digt   i  Forf.'s  Haandskrift  fra  deu 

angiv. >e  Tid.| 


bover  du?  hvor  kan  du  sove, 
Gamle  Danas  Børnekuld! 
Blind  for  Guld  og  grønne  Skove, 
Som  end  vinke  over  jVIuld, 
Døv  for  Slag  af  Nattergale, 
Døv  for  Suk  fra  Bølgesale, 
Sagas  Suk  paa  Birtingsborg! 

Er  nu  slukt  den  Mindekjærte, 
Som  med  Lue  himmelblaa 
Brændte  højt  i  Fædres  Hjærte, 
Over  Dyssen  sølvergraa, 
Over  Skjolds  og  Thyras  Grave, 
Mellem  Sten  med  Runestave, 
Over  Guld  i  gyldne  Ord? 

Gik  da  ud  de  gamle  Bøge 
Uden  Sæd  i  grønne  Lund, 
Saa  forgjæves  man  maa  søge 
Pinsemaj  ved  Bælt  og  Sund! 
Bøgekul  i  Jættemile, 
Naaletræ'r  og  Poppelpile, 
Er  det  Skovens  Herlighed? 

71.     [Sølvbryllups-Sang.] 

(4de  Maj   1828.) 

[Særtryk  uden  Navn  med  Titel:   „Ved  Sølv-Brylluppet  den  4de  Maj 
1828";  ,det   er    ved    Grosserer    Henrik  Prætorius  og   Hustrus   Sølv- 
bryllup.] 


ror  stærke  er  aldrig  de  levende  Baand, 

For  skjøre  ej  heller  de  døde, 

Og  Kjærlighed  virker  med  Lilie-Haand 

De  levende,  lette  og  bløde; 

De  vinked  os  hid  i  det  venlige  Lag, 

Til  Ære  for  dem  lyde  Sangen  i  Dag! 

De  levende  Baand  gjør  ej  Haarene  graa, 

De  blege  ej  blussende  Kinder, 

Saa  Aarene  har,  naar  i  Snese  de  gaa, 

Til  Mærker  kun  smilende  Minder; 

Det  se  vi  paa  dem,  der  med  blomstrende  Kaar 

Kun  tælle  sig  gamle  paa  Børnenes  Aar. 

Til  Lykke  da  nu  med  det  levende  Baand, 

I  Brude-Folk,  unge  og  gamle! 

Hvad  Kjærlighed  virked  med  Lilie-Haand, 

End  gladere  Vennerne  samle; 

Naar  kjærlig  I  juble,  trods  Haarene  graa: 

Førstkommende  Majdag  vort  Bryllup  skal  staa! 


7^.      Til  Hitstrtien.     1828.  485 

7  2.     [Til    Hustruen.] 

(28de  September  1828.) 

[Dette    hidtil    utrykte    Digt    til    llustiuen     paa    hendes    Fødselsdag 

1838    findes    i    Forf.'s   Haandskrift,    med   Overskrift:    „28,  Sept.  28'' 

og  Underskrift:   „Din  N.  F.  S.  Grundtvig''.] 


1  idlig  graanede  din  Skjald 
Under  skarpe  Vinde, 
Mildt  ej  Harpens  Tonefald 
Møder  hans  Veninde: 
Bølgebrag-  og  Gny  af  Staal, 
Drengestøj  og  Børneskraal 
Kom  for  Strængelegen ! 

Dog,  lad  sørge  uden  Haab 

Hedninger,  som  prale ! 

Vi  med  kristen  Tro  og  Daab 

Alting  Gud  befale. 

Ham,  som  baade  Mark  og  Skov 

Give  maa  det  gode  Lov: 

Gammelt  han  forynger! 

Voxe  ej  de  Drenge  smaa 
Smukt  fra  lange  Klæder, 
Medens,  hvor  de  Taarer  saa', 
Daglig  voxe  Glæder; 
Lover  ej  selv  Graadens  Klang 
Os  en  liflig  Aften-Sang 
Fra  de  nye  Tunger! 

Voxer  ej  i  Dagetal 
Smilende  vor  Pige! 
Hun  forynge  vil  den  Skjald, 
Brødrene  forlige, 

Smile  op  fra  Havets  Bund 
Min  Venindes  Rosenlund 
Med  dens  Nattergale! 

Saa  forynger  i  de  smaa 
Daglig  os  den  gode, 
Gjør  os  vist  med  Isser  graa 
Barnlig  vel  til  Mode; 
Vi  paa  Roser  dansed  ej, 
Men  den  tornestrø'de  Vej 
Gaar  til  Rosen-Gaarden. 

Ja,  du  kjære!  did  den  gaar, 
Vejen,  kristne  træde, 
Hvor  et  evigt  Gyldenaar 
Mætter  os  med  Glæde, 
Hvor  i  Morgenrødens  Skin 
Den  gjenfødte  Rosenkind 
Blegner  aldrig  mere. 

Derfor,  lad  os  hilse  blidt 
Vore  Fødselsdage, 
Takke  ham,  som  dæmped  tit 
Trøstelig  vor  Klage, 
Raader  paa  al  Vaande  Bod, 
Viser  evig,  han  er  god, 
Bedre  end  vi  tænke! 

Ingen  Skjald  sig  dertil  svang, 
Ret  at  eftersjunge 
Modernavnets  søde  Klang 
Paa  den  spædes  Tunge ; 
Og  dog  er  det  Nyn  i  Støv 
Kun  som  Raslen  gjennem  Løv 
Om,  hvad  Engle  sjunge ! 

Fremfor  Engle  dog  en  Gang 
Vi  skal  eftersjunge 
Barnenavnets  søde  Klang 
Paa  vor  Faders  Tunge: 
Kom  min  Datter,  kom  min  Søn! 
Kom  til  mig  i  Lys  og  Løn, 
Drik  af  Livets  Kilde! 


73.     Blaa-Lysene. 

Ved  Prins  Frederik  Karl  Kristjans  og 
Prinsesse  Vilhelmines  Bryllup. 

(iste  November  1828.) 

]]Dette  længe  glemte  Digt  findes  trykt  i  Kjøbenhavns  Adresseavis 
1828,  Nr.  266,  f.  8de  Novbr. ,  samt  i  Fr.  Schaldemoses  „Udførlig 
Beretning  om  Deres  Kongelige  Højheder,  Prins  Frederik  Karl 
Kristjans  og  Prinsesse  Vilhelmines  høje  Formæling  d.  iste  No- 
vember 1828",  S.  47.  En  nedsættende  Omtale  af  Digtet  i  J.  C. 
Langes  Nyeste  Morgenpost  1828.  Nr.  16,  fremkaldte  et  vidtløftigt 
Forsvar  for  det,  med  et  Forsøg  paa  dets  Udtydning  i  den  af 
A,  P.  Liunge  udgivne  Kjøbenhavnspost  1829,  Nr.  28-29,  under- 
tegnet nn.  Et  Svar  af  J,  C.  Lange  i  Nyeste  Morgenpost  1829, 
Nr.   III. 

Forfatterens   egenhændige  Udkast   er   bevaret;    dette  har  endnu 
til  sidst  en  ottende  Strofe,  saalydende: 

Den  ene  store,  som  har  i  Vold, 

Med  Hjælm  og  Skjold, 

Med  Sølv  og  Guld, 
Alt,  hvad  der  findes  i  Ler  og  Muld, 

Han  skabe  Held 

I  Gry  og  Kvæld! 
Som  Blaalys-Blinket  mod  højlys  Dag, 
Da  er  den  bedste  Formodning  svag 
Mod  Danmarks  Dronning-Lykke.] 

Hvor  Blaalys  blinke  ved  Midnatstid, 

O,  Drot  saa  blid ! 

Som  Ordet  lød, 
En  Skat  der  ligger  i  Jordens  Skjød: 

En  Kjedel  fuld 

Af  Sølv  og  Guld; 
Af  gamle  Kroner,  som  vil  paa  ny 
Med  Klipper  gløde  i  Morgengry, 

Og  trille  paa  Tavleborde. 

Det  var  i  denne  vor  Konges  Tid, 

Man  grov  med  Flid, 

(Jeg  selv  var  med, 
Dog,  som  en  Digter,  for  Dragen  ræd), 

Og,  Aar  for  Aar, 

Som  Ordet  gaar. 
De  skjulte  Skatte  kom  for  en  Dag, 
Til  sjette  Frederiks  Velbehag, 

Og  Danmarks  Pris  i  Norden. 

Vel  Bog-Guld  batter  kun  lidt  paa  Jord, 

I  Syd  og  Nord, 

Dog  klæder  godt 
Paa  Billed-Rammen  det  for  en  Drot; 

Og  Guldstøv  rød 

Kun  lidt  betød 
I  Tidens  Længde  mod  Gyldenskrift, 
Som  Mindesmærke  og  Aandsbedrift, 

Som  Ark  paa  Tidens  Bølge. 

Hvor  Saga  finder  sin  Præst  og  Skjald 

I  Kongehal, 

Dér  huger  bedst 
Det  Nordens  Vætte  at  holde  Fest, 


7J*.     Blaa-Lysene.     1828,  4^9 

Dér  skydes  Skjold 

For  Ætten  bold; 
Dér  Stubben  skyder  for  Stammen  Gren; 
Dér  Kronen  klarer  sin  Ædelsten 

Igjennem  Fos  og  Flammer. 

Det  rygtes  vide,  at  Kristjansborg 

Fik  Bod  for  Sorg, 

Da  af  dens  Grus 
Stod  op  et  kongeligt  Brudehus, 

Med  Orgelklang 

Og  Frydesang, 
Hvor  Elskov  lued  paa  Rosenkind, 
Og  Hallen  gløded  i  Fakkelskin, 

j\Ied  Døn  af  Omkvæds-Braget. 

Men  Blaalys  blinked  ved  Midnatstid, 

O,  Drot  saa  blid! 

Det  klart  betød. 
En  Skat  der  ligger  i  Danmarks  Skjød: 

En  Glans  i  Muld 

Som  Sølv  og  Guld; 
Et  Sæt  af  Kroner,  som  vil  paa  ny 
Med  Klipper  gløde  i  Morgengry, 

Med  vSkov  i  Aftenrøde. 

Saa  bær,  til  Harme  for  Trold  og  Thus, 

Du  Brudeblus, 

Som  Kvinder  faa. 
Vor  søde  Moder,  i  Kjortel  blaa! 

Saa  af  dit  Bryst, 

Kjærmindelyst, 
I  Kor  af  Sønnernes  Fryderaab, 
Opblusser  blinkende  mildt  dit  Haab, 

Og  spaar  om  skjulte  Skatte. 

7  4.     Konge-Slægten. 

(1828.) 

[Denne  Skaalsang  for  Kongehuset  ses  at  være  skrevet  for  det  danske 
Broderskab  paa  Skydebanen.  Det  er  da  sandsynligt,  at  den  har 
været  trykt  og  benyttet.  Det  haandskrevne  Udkast  af  Forf. ,  hvor- 
efter den  her  aftrykkes,  har  kun  Overskriften  „Konge-Slægten", 
men  ingen  Datering.  Aarstallet  er  da  kun  en  med  Skriften  stem- 
mende Formodning,  hvortil  kan  knyttes  den:  at  Visen  har  samme 
Anledning  som  det  forudgaaende  Digt.  Denne  Formodning  støttes 
særlig  ved  den  fjerde  Strofe,  som  dog  er  indstreget  i  Haandskriftet 
og  maaske  har  været  udeladt  i  Trykken.] 


Dejlig  er  Daners  Mark  i  Norden, 
Godt,  at  vi  har  den  for  os  selv, 
Lidt  er  det  vel,  vi  har  af  Jorden. 
Bakke  for  Bjærg,  som  Bæk  for  Elv; 
Dog  for  os  selv  vi  har  den  Tro: 
Ingen  har  mer  end  vi  med  Ro. 

Smaat  er  det  vel,  hvad  nyt  man  finder 
Hos  os  paa  Mark  i  Bøgelæ: 
Smaapiger  kun  som  Skov-Kjærminder, 
Klipper  af  Kridt  og  Sko  af  Træ; 
Dog  for  os  selv  vi  har  den  Tro: 
Liflighed  bedst  hos  os  mon  gro. 

Fremmede  Folk  vi  gjærne  føje. 
Tiere  selv,  end  vel  er  værdt. 
Men  naar  vort  Sind  de  kjende  nøje, 
Synes  de  dog,  det  er  lidt  sært; 
Thi  for  os  selv  vi  har  den  Tro: 
Bedre  end  Magt  er  Fred  og  Ro. 

Sære  vi  er  i  et  og  andet, 

Saa  i  vor  Tro  om  Kongens  Hus: 

Mene.  om  end  det  fyldte  Landet, 
Hytterne  dog  ej  sank  i  Grus; 
Thi  for  os  selv  vi  har  den  Tro: 
Konge  og  Folk  kan  sammen  bo. 

Derfor  vi  le,  naar  andre  sige: 
Vorder  en  Konges  Slægt  for  stor, 
Svide  det  maa  til  Land  og  Rige, 
Som  man  har  set  fra  Syd  til  Nord; 
Thi  for  os  selv  vi  har  den  Tro: 
Konningebørn  vort  Land  bebo. 

Derfor  naar  paa  vort  Adelstævne 
Glade  vi  samles  som  i  Dag, 
Konningens  Frænder  frit  vi  nævne 
Fyrster  i  danske  Broderlag  ; 
Selv  har  de  og  med  os  den  Tro: 
Fyrste  og  Folk  skal  sammengro. 

Vox  da,  du  Æt  af  Skjold  og  Frode! 
Æt  og  af  fjerde  Kristian! 
Leve  til  Fryd  for  alle  gode, 
Konningeslægt  og  Fædreland! 
Thi  for  os  selv  vi  har  den  Tro: 
Et  er  i  Grunden  kun  de  to. 

75.     [„Fattig-Mand  er  ingen  Greve".] 

(1828.) 

[Samtidig    med    forrige   Sang,   forefunden    paa   samme  Papir   som    et 
Vers  af  den,  er  efterfølgende  Lejlighedssang,    om  hvilken  al  videre 

Oplysning  savnes.] 


Fattig-Mand  er  ingen  Greve, 
Saa  det  lød  i  fordum  Tid, 
Men  til  gamle  Ord  og  Breve 
Slaa  man  ej  for  megen  Lid! 
Thi  det  sandes  trindt  om  Land: 
Greve  tit  var  fattig  Mand. 

Skal  man  tro  alt,  hvad  man  hører, 
Er  fra  Vardøhus  til  Rom  — 
Selv  hvor  man  med  otte  kjører  — 
Nu  kun  idel  Fattigdom: 
Overalt,  i  Fred  og  Krig, 
Hele  Verden  lige  rig. 

Dog  ved  saa  at  vorde  lige 
Mange  tabte,  ingen  vandt, 
Derfor  bedst,  om  man  tør  sige, 
Det  kun  halvvejs  dog  er  sandt; 
End  af  ægte  Sølv  og  Guld 
Meget  findes  over  Muld, 

Ægte  Sølv  jeg  Venskab  kalder, 
Ægte  Guld  er  Kjærlighed, 
Som,  hvor  dybt  end  Kursen  falder. 
Fra  sit  Værd  ej  synker  ned; 
Rigdom  er,  trods  mangt  et  Savn, 
Viv  og   Ven  i  kjærlig  Favn! 

7  6.     Fru  Rahbek. 

(182Q.) 

[Disse    to    Begyndelser   til    et   ikke   trykt   og   sagtens   aldrig  fuldført 

Digt    over  Kamma  Rahbek,    -j-   2 ide    Januar    1829,    findes    saaledes 

som   her   efter   hinanden   paa   et    og    samme    Blad   i   Forf.'s    Haand- 

skrift  fra  denne  Tid  med  Overskriften:  ,.Fru  Rahbek."] 


Dedre  Skjald  har  ofret  paa  din  Baare 
En  af  Kransene,  som  visner  ej, 
Før  ej  mer  som  Dug  en  Vemodstaare 
Falde  skal  paa  Daners  Adelvej: 
Duggen,  der,  til  Fimbulvinter  kommer, 
Saa  i  Høgenat  som  i  Skærsommer, 
Perle  skal,  hvor  Gerda  møder  Frej. 

Tør  jeg  da  paa  Venskabs  Vegne  kræve, 
Hvad  jeg  selv  frakjender  mig  som  Skjald 
Ret  til  ved  din  Grav  min  Røst  at  hæve. 
Om  end  skurre  maa  dens  Tonefald? 
Tør  jeg  sige  om  den  Krans,  jeg  byder: 
Siv  i  den  det  Flettebaand  betyder?" 


Hedenfarne!  paa  din  Baare 
Lagdes  Krans,  som  visner  ej, 
Før  til  Dug  en  Vemodstaare 
Fattes  Daners  Adelvej; 
Og,  til  Fimbulvinter  kommer, 
Saa  ved  Jul  som  i  Skærsommer 
Markens  Dug  er  Graad  af  Frej. 

Jeg  er  ingen  Blomsterkj ender, 
Jeg  har  intet  Kunstnerkald, 
Sjælden  sad  saa  haarde  Hænder 

Under  Tungen  af  en  Skjald, 
Siden  Vigrids  Blomsterkranse 
Slynged  sig  om  Sværd  og  Lanse, 
Under  Lurens  Tonefald. 


77.     Til  Dr.  A.  G.  Rudelbach 

den  4de  April  1829. 
[Paa  en  Sølvpokal.] 

Denne  Indskrift  paa  en  Rudelbach  ved  hans  Afrejse  til  Sachsen 
skjænket  Pokal  meddeles  her  efter  en  i  Forf/s  Besiddelse  værende 
Afskrift  ved  Student  Kristjan  Sigfred  Ley,  hos  hvis  Fader  Afskeds- 
festen for  Rudelbach  holdtes.  Jfr.  Biskop  Martensens  „Af  mit 
Levned"    (Kbhn.    1882),    S.    2Q-30,    hvor   Verset    anføres   i    en    lidt 

afvigende  Form.] 


Mellem  Klipperne,  som  tale 
End  om  Luthers  faste  Borg, 
Hvor  fra  Himlens  Kongesale 
Fly  paa  Vinger  Suk  og  Sorg, 
Kom  i  Hu,  at,  paa  det  jævne, 
Did  og  danske  Venner  stævne! 

78.     [Under  Tyge  Brahes  Billede.] 

(1829.) 

[Trykt  under  Portræt  af  Tyge  Brahe  i  A.  Aschlunds  „Om  Verdens- 
bygningen''.     Kbhn.   1830.  —  Aschlund  optraadte    som  Modstander 
af  det  kopernikanske  System.] 


bank  end  Borgen,  højt  du  bygte, 
Løber  Jorden  rundt  i  Skolen, 
Sørg  kun  aldrig  for  dit  Rygte, 
Som  staar  op  og  gaar  med  Solen ! 


7  9.     I  Dr.  Bowrings  Stambog. 

(1830.) 

[Her  efter  Forf.'s  egenhændige  Gjenpart,  med  denne  Overskrift  og 
med  Underskrift:  „London  d.  26de  Juni  1830.  Venligst  Nik.  Fred. 
Sev,  Grundtvig."  —  Dr.  Bowring  (senere  Sir  John  Bowring)  havde 
kort  forinden  givet  en  Udsigt  over  den  danske  Digtekunst,  hvori 
han  havde  ladet  haant  om  Kingo  og  beklaget  de  danske  Digtere, 
der  skrev  for  saa  lidet  et  Folk,  som  ikke  kunde  yde  dem  nogen 
klækkelig  Løn ,  hverken  af  Guld  eller  Ære.  —  Digtet  er  trykt  i 
„Ydun.     Studenter-Kalender  1870."] 


Kald  det  ingen  Ting  at  kvæde 
Kun  for  Pris  i  Danevang, 
Hvor  end  Frejas  Døtre  græde 
Guld  og  Rav  for  Skjaldesang! 
Lige  højt  jeg  dog  vil  love 
Brageløn  i  Bøgeskove. 

Ja,  hvor  Thames,  som  paa  Vinger, 
Guldstøv,  mer  end  hver  en  Flod, 
Prud  i  Hu,  fra  Dybet  bringer. 
Lægger  for  sin  Dronnings  Fod, 
Dér  jeg  stolt  for  Guldstøv  kaarer 
Danebods  de  gyldne  Taarer. 

Dybt  i  Dal  er  deres  Væld, 
Dog  i  Bølgegang  de  stige, 
Blaane  paa  det  høje  Fjæld, 
Rødme,  naar  de  sig  nedsnige, 
Rindende  fra  Klipper  haarde 
Lønlig  gjennem  Rosengaarde. 

Trolig  hver  en  Skjald  de  følge. 
Skatter  han  dem  mer  end  Guld, 
Dufte  som  en  Rosenbølge 
Paa  hans  Bane  over  Muld, 
Kranse,  hvor  han  Hvile  finder. 
Højen  rigt  med  blaa  Kjærminder. 

Derfor  Elskovs  Kluk  og  Klage, 
Derfor  Kæmpeskjaldens  Sang, 
Som  de  lød  i  gamle  Dage, 
End  i  Gaar  fra  Læben  klang, 
Lokked  under  Bøgekroner 
Frem  paa  ny  de  gamle  Toner. 

Derfor  dine  Mesterskjalde, 
Engelland!  trods  alt  dit  Guld, 
Kingo  maa  lyksalig  kalde, 
Dækket  under  Danemuld, 
Hvor  Kjærminde  brat,  som  Svale, 
Finder  Bod  for  Vinterdvale. 

Derfor,  skjønt  i  dybe  Tanker, 
Alfedronning  underfuld ! 
I  din  Hovedstad  jeg  vanker, 
Ser,  at  over  Sølv  og  Guld, 
End  som  før,  paa  Livets  Høje 
Straale  kan  dit  Solskins-Øje,  — 

Dog,  hvor  kun  som  Stjærner  tindre 
Man  det  milde  Øje  ser, 
Men  hvor,  skjønt  det  funkler  mindre, 
Vennehuldt  det  perler  mer, 
Elsket  mer  og  længer  savnet, 
Helst  jeg  bærer  Digternavnet. 


8  0.     [TilenengelskDame.] 

(1830.) 

[Delte  hidtil  utrykte  Digt,  vistnok  et  Stambogsblad  til  Miss  Bowring, 

Dr.  Bowrings  Søster,  i  Exeter  1830,  foreligger  i  Forf.'s  egenhændige 

Udkast.     Jfr.  G. 's  og  Ingemanns  Brevvexiing,   1882,  S.  33.] 


Liljevaand  i  Vesterled, 
Langt  fra  Danevangen, 
Hvor  om  Kamp  og  Kjærlighed 
Toned  Skjaldesangen! 
Tænker  du,  at  bleg  og  graa 
Her  jeg  kan  Mundharpen  slaa 
Liflig  i  det  fjærne? 

Vil  du  kjende  Skjaldekaar, 
Se  paa  Fugl  i  Lunden: 
V.  32 

Vinger  den  med  Sang  udslaar 
Bold  i  Morgenstunden, 
Men  ved  Solebjærg  fuld  spag, 
Kvidrende  om  svundne  Dag, 
Tyr  den  til  sin  Rede. 

vSaa  med  Kvad  den  unge  Skjald 
Djærv  i  Sky  sig  svinger, 
Tror  ej,  at  i  Dagetal 
Synke  MoS  og  Vinger, 
Lærer  snart,  det  er  dog  saa, 
Til  han  længes,  bleg  og  graa, 
Efter  Barnevuggen. 

Derfor,  bretske  Pige  mild ! 
Øjne  her  og  Egne 
Prise  kan  jeg  ej  med  Ild, 
Kan  kun  svagt  betegne 
Fryden  min  i  fremmed  Land, 
Nynnende  paa  Exens  Rand 
Næsten  som  der  hjemme. 

Men  naar  stundum  Skjalden  du 
Venlig  ihukommer, 
Vid,  at  ham  dog  tit  i  Hu 
Rinder  Devons  Sommer : 
Grønne  Høje,  Skyer  blaa, 
Hjærter,  som  kan  venlig  slaa, 
Øjne,  som  kan  funkle! 

Som  fra  Odins  Fingerguld, 
Saa  fra  Exens  Minde, 
Naar  han  sidder  tankefuld, 
Perler  vil  nedrinde, 


Si.     Til  Baggesens  Aand.     iSjo.  4Q9 

Røbe  trindt  i  Danelund: 
Langt  fra  Bælt  og  Øresund 
Tindred  Skjaldens  Øje. 


81.     Til  Baggesens  Aand. 

(1830.) 

[Denne    hidtil    utrykte    Begyndelse    til    et   Rimbrev,    fremkaldt   ved 

H.    Hertz's    Gjengangerbreve ,    forefindes    i    Forf.'s    Haandskrift    fra 

denne  Tid    med  ovenstaaende  Overskrift,    men    uden  Datering.     Jfr. 

G. 's  og  Ingemanns  Brevvexling   1882,  S.   III-12.] 


rra  os  til  Paradis 

Er  nu  fast  ingen  Fart; 

Dertil  man  i  Paris 

Det  finder  alt  for  rart; 

Thi  Himmerig  er  aldrig  deres  Sag, 

Som  kun  i  Helvede  kan  finde  Smag; 

og,  hvor  nu  hver  en  Skolepog 

Vil  finde  alle  Guders  Bolig, 

Dér,  vidned  du  jo  selv  saa  trolig, 

Var  Ødeskovens  Djævlekrog. 

Derfor,  da,  hvad  du  fordum  kaldte 

Den  største  Sladderhank,  fortalte 

Om  Himmelbrevet,  der  faldt  ned 

Ved  Hallandsaas,  saa  vidt  jeg  véd, 

Og  fløj  nu  om  fra  Østen  og  til  Vesten 

Saa  græsselig  i  Vælten  og  i  Blæsten, 

At  selve  Flyveposten  knap 

I  Gadestrøg  var  fuld  saa  rap,  — 

Da  gætted  jeg  naturligvis 

Paa  intet  andet  Paradis 

End  Kjøbenhavnernes,  bag  „Graven" 

Og  bag  Slukefter:  Dyrehaven, 

Hvor  i  vor  Abekattetid 

En  Versemager  fik  det  Vid, 

Saa  godt  som  Kjøbenhavn  forlanger 

At  efterhumpe  din  Gjenganger. 

Nysgjerrig  dog  til  sidst 

Jeg  blev,  og  gad  nok  vidst, 

Hvad  Pennen  i  dit  Navn 

Tør  byde  Kjøbenhavn, 

Ja,  byde  dem, 

Som  bo  i  dit  og  mange  Skjaldes  Hjem; 

Ja,  byde  Lunden 

Med  Lærkekor  i  Morgenstunden, 

Og  selv  i  Aftensvale 

Med  Slag  af  Nattergale, 

Og  selv  i  Nattens  Øde 

Med  Drøm  om  Toner  søde. 


82.     To  Professor  Whewell  at  Cambridge. 

(1831.) 

[Dette  lille  engelske  Stambogsblad  fra  den  tredje  Sommer  i  Eng- 
land haves  i  Forf.'s  Udkast,  skrevet  paa  et  Exemplar  af  hans  Pro- 
spectus:  Bibliotheca  Anglosaxonica.  London  1831.  Overskriften 
dér  som  her  med  Tilføjelse  af:  „as  a  sign  of  the  gratitude,  I  shall 
never  be  able  to  express  in  a  foreign  language."] 


Lines  in  books,  or  lines  in  hånd, 
Lines  in  life  are  all  to  end; 
Yet,  the  struggling  mind  to  ease: 
That  of  truth  shall  end  in  peace. 


8s.     Kristofer  Kolumbus.     iSji.  5^1 

Burning-out's  the  fate  that  hits 
Preachers  bold  and  shallow  wits; 
If  you  hear,  the  fate  was  mine, 
Don't  forget,  'tis  in  my  line. 

Lonely  burns  a  better  flame, 
Lovely  far  above  its  name, 
Shoots  for  ever  sweet  and  bright 
Beams  of  life  and  darts  of  light. 

Only  to  be  seen  above 
Is  the  glorious  sun  of  love; 
Yet  in  dust  on  many  a  spot 
Forward  calls  „forget  me  not!" 


83.     Kristoffer  Kolumbus. 

(1831.) 

[Med  Tilfejelse   af  „skrevet    i  London"    er  dette  Digt   trykt  i  „Den 
nordiske  Kirketidende",   1833,  Nr.   8.  —  Forf.'s  Udkast  er  bevaret.] 


Mens  Aartusender  henskred, 
Helteslægterne  uddøde, 
Over  Hav  i  Vesterled 
Saas  en  gylden  Aftenrøde, 
Skabte  tit  hos  Mand  af  Muld 
Morgendrøm  om  røden  Guld. 

Dér,  saa  drømte  mangen  Skjald, 
Under  Bølgen  tusend  Mile, 

I  guldtakte  Sølverhal 
Sole-Drotten  gaar  til  Hvile, 
Badet  dér  i  Livets  Flod, 
Op  han  staar  som  Mælk  og  Blod. 

Dér,  i  Kvæld  og  Morgengry; 
Drotten,  naar  han  gaar  og  kommer, 
Skaber  Haven  under  Sky, 
Som  har  daglig  Vaar  og  Sommer, 
Gylden  Høst  og  Gammens  Kaar; 
Hesperiders  Abildgaard. 

Hellas  med  sit  himmelblaa, 
Sit  Arkadien  og  Tempe, 
Fri  dog  ej  for  Skyer  graa, 
Kunde  Længselen  kun  dæmpe, 
Hvor  den  nøjet,  Aar  for  Aar, 
Var  med  Sommerfuglens  Kaar. 

Hvor  den  sig  med  Ørnen  svang, 
Stak  i  Sky  paa  stærke  Vinger, 
Bedre  end  af  Vox  i  Vang 
Danned  dem  en  Vølunds-Finger, 
Melkarths  Suler,  som  din  Høj, 
Hellas!  vidt  den  overfløj. 

Mens  Aartusender  henrandt, 
Dykked  Fugl  i  Tidens  Strømme, 
Til  man  regnede  for  Tant 
Alle  Skjaldes  Morgendrømme, 
Alt,  hvad  mellem  Vogn  og  Pram 
Sukked  for  en  Fjederham. 

Dog  end  over  Spanske-Sø 

Staar  en  gylden  Aftenrøde, 

Og  for  Hesperiders  0 

Kinder  paa  dens  Kyster  gløde, 

Skjalden  faldt,  men  Kæmpen  staar 

Modig  end  med  Rim  i  Haar. 

Ser  du  hist  den  Vandrings-Mand 
Med  sin  blege  Søn  ved  Haanden? 
Saa  i  Muldvarp-Tid  om  Land 
Med  sit  Haab  gaar  altid  Aanden, 
Med  sit  himmelvendte  Blik 
Leder  om  en  Læskedrik. 

Hvad  er  Nød,  naar  Hjælp  er  nær! 
Klostret,  viet  til  vor  Frue, 
Hist  i  Aftenrødens  Skjær 
Blinker  under  Himmel-Bue, 
Bank  kun  paa,  du  Vandrings-Mand 
Dér  faar  Aanden  Brød  og  Vand. 

Porten  aabnes,  Haanden  med, 
Drengens  matte  Øjne  tindre, 
Faderens  paa  Havets  Bred 
Under  hvalte  Bryn  ej  mindre: 
Lede  bag  den  spanske  Sø 
Efter  Hesperiders  0. 


Vandrings-Mand!  Guds  Fred  med  dig, 
Hvor  du  staar  i  dybe  Tanker ! 
Staar  din  Hu  dertil,  da  sig, 
Hvo  du  est,  og  hvor  du  vanker! 
Saa  fra  milde  Læber  klang 
Hilsen  god  i  Kloster- Vang. 

Bænket  sad  i  Klosterhal 
Gjæsten,  som  en  Drot  paa  Tronen; 
Det  var  Helten  Kristoval, 
Bejlende  til  Konge-Kronen, 
Det  var,  med  et  gammelt  Ord, 
Fjerdings-Fyrsten  paa  vor  Jord. 

I  den  Sommer-Aftenstund 
Tiden  fik  med  Ordet  Vinger, 
Saa  han  maled  med  sin  Mund, 
Saa  han  tegned  med  sin  Finger, 
Som  om  hjemme  havde  han 
Selv  i  Vestens  Gaade-Land; 

Hvor  med  Blaamænd  gik  i  Bad 

Ferdinand  og  Isabelle, 

Der  kom  Bud,  og  der  kom  Blad 

Fra  den  snævre  Kloster-Celle; 

Til  Cordovas  Kongehal 

Der  kom  nyt  med  Kristoval. 

Ingensteds  vel  mere  Lyst 
Var  til  Guld  og  grønne  Skove, 
Dér  og  i  et  Dronning-Bryst 
Tanker  høje  kom  til  Hove, 
De  sig  over  Bjærg  og  Sø 
Svang  til  Hesperiders  0. 


Hør,  du  sære  Vandrings-Mand, 
Vaabenbrag  og  Klang  af  Lure! 
Styrtende  du  ser  paa  Stand 
Granadas  de  stolte  Mure : 
Da,  med  Silke-Sejl  i  Raa, 
Far,  saa  vidt  som  Sky  er  blaa! 

Muren  sank,  og  Haabet  steg, 
Mer  end  sejle  Kæmpen  turde, 
Kongen  rød  og  Hofmand  bleg 
Blev,  da  saa  han  tog  til  Orde: 
Drot,  hvor  dig  jeg  baner  Vej, 
Troner  du,  og  raader  jeg! 

Ser  du  ham  med  Rim  i  Haar, 
Rynker  i  den  ædle  Pande, 
Kæmpen  med  de  bange  Kaar, 
Skal  hans  store  Planer  strande? 
Bærer  ham,  for  Hest  paa  Hav, 
Nu  kun  Mulen  til  hans  Grav! 

Alt  i  trende  Snese  Aar 
Banket  har  det  store  Hjærte, 
Plantet  Haab  i  Kongers  Gaard, 
Drømt  om  Fryd  og  høstet  Smerte, 
Sidder  dog,  til  Heltens  Død, 
Lige  højt  i  Lyst  og  Nød. 

Dronning!  saa  i  Sal  det  klang, 
Helten,  som  tør  alting  vove, 
Finder  vist  den  Drot  en  Gang, 
Som  tør  lidt  for  meget  love; 
Husk,  en  Verden  bydes  fal, 
Prut  ej  mer  med  Kristoval! 

Højt  det  lyder:  Hej  og  Ho! 
Byt  din  Mule  for  en  Tofte ! 
Dronningen  fra  Pinos-Bro 
Vinker  dig  til  Højelofte; 
Hvor  du  lander,  kom  i  Hu, 
Troner  hun,  og  raader  du ! 

Ser  du,  hvad  et  Syn  er  værd: 
Konge-Flag  paa  Pære-Skuden, 
Skibene  til  Langvejs-Færd, 
Et  med  Dæk,  og  to  foruden. 
Roret  ligt  en  Konge- Vaand 
I  den  kjække  Styrmands  Haand! 

Naar  af  dunkle  Moder-Skjød 
Tidens  Lys-Alf,  Dag,  udspringer. 
Før  end  Sol  gjør  Kinden  rød. 
Hanen  ryster  sine  Vinger, 
Mæler  højt  i  Morgengry: 
Brat  opstaar  en  Verden  ny ! 

Saa  gjør  Kristoval  i  Stavn, 
Knevrer  højt  med  Snække- Vinger, 
Styrer  ud  af  Palos-Havn, 
Før  end  Morgen-Klokken  ringer, 
Under  Hurra-Raab  i  Sky 
Dages  brat  en  Verden  ny. 

Syv  Gangi)  ^^  ^^  Støvets  iVar, 
Syv  Gang  ti  var  Prøvens  Dage, 
Snækken  med  de  store  Kaar 
Fløj  som  Fugl  i  Luft  saa  fage; 
En  endnu  kun  under  Sky 
Ventede  en  Verden  ny. 

Det  var  ham,  hvis  Helte  Aand 
Stod  i  Pagt  med  Aftenrøden, 
Og  med  haMy  hvis  højre  Haand 
Udvej  bane  kan  fra  Døden, 

')  [Rettet  efter  Hdskr.;  Nord.  Kirket. :  Syv  Gange.] 

Vinker  aldrig  til  en  Grav 
Sine  ud  paa  vildne  Hav! 

Kast  den  Kogler  over  Bord! 
Længe  nok  han  kigged  Stjærner, 
Længe  nok  med  Trolddoms-Ord 
Han  forvirred  Folke-Hjærner ; 
Høre  han  kun  selv  derpaa! 
Saa  det  lød  i  hver  en  Vraa. 

Ser  I  hist  den  Fisk  paa  Hav, 
Som  kun  under  Klipper  ^)  leger, 
Her  den  pænt  udskaarne  Stav, 
Som  dog  vel  paa  Fingre  peger? 
Saa  fra  Heltens  Læber  flød 
Talen  mellem  Liv  og  Død. 

Over  Bølgen  som  et  Spejl 
I  den  milde  Aften-Svale 
Skibet  gik  for  fulde  Sejl, 
Ondskab  laa  med  Frygt  i  Dvale, 
Helten  kjæk  i  Løfting  stod, 
Stirred  efter  Vaande-Bod. 

Pedro,  hvisked  han,  kom  hid! 
Kom,  Rodrigo!  med  det  samme, 
Stirrer  begge  med  mig  did. 
Hvor  jeg  ser  den  blege  Flamme, 
Er  det  Blink  fra  Sky,  fra  Strand, 
Eller  mon  ej  Lys  i  Land? 

Lys  i  Land,  om  vi  har  Syn, 
Begge  med  hinanden  svare, 

1)  [Saal.  Hdskr.;  Nord.  Kirket.:  Klippen.] 

Under  Heltens  hvalte  Bryn 
Tindred  da  to  Stjærner  klare 
Tyktes  sige:  Morgen-Sol 
Melder  bedst,  hvi  Hanen  gol ! 

Dølge  sig,  til  Sol  gik  op. 

Dog  for  Dagskjær  Land  ej  kunde: 

Land!  det  lød  fra  Mærse-Top, 

Land!  gjenlød  fra  alle  Munde; 

Ære-Skud  da  kvad  i  Sky, 

Født  er  os  en  Verden  ny! 

Ser  du  Helten  purpurrød, 
Som  i  Kaabe,  saa  paa  Kinder, 
Kongeprud  og  kvindeblod  ^), 
Knæle,  hvor  han  Tronen  finder! 
Hør  hans  Tunges  Æreskud 
Højt  i  Sky  for  Guders  Gud! 

Se,  nu  staar  han  op  fra  Muld, 

Som  Jord-Klimpen,  Guds  Aand  danner. 

Folder  ud  med  Kors  og  Guld 

Glad  sin  Dronnings  Hovedbanner, 

Svinger  prud  det  Heltesværd, 

Gud  ham  gav  til  Herrefærd! 

Ser  du  Snækken,  som  et  Vrag, 
Som  en  Spaan  paa  Verdenshavet! 
Ser  du  Liget  under  Brag, 
I  Voxlagen  svøbt,  begravet! 
Heltens  Haab  sit  Liv  har  endt. 
Efterladt  sit  Testament! 

')  [Saal.  Hdskr. ;  Nord.  Kirket. :  Konge  prud  og  Kvinde  blød.] 

Skal  da,  efter  Nornens  Dom, 
Kun  en  æventyrlig  Sage 
Sejle  i  en  Tønde  tom 
Fra  Amerika  tilbage, 
Som  om  for  den  Verden  ny 
Helten  favned  kun  en  Sky? 

Nej,   se  hist  i  Kongehal, 
Hvor  de  studse,  hvor  de  lytte. 
Medens  Helten  Kristoval 
Skildrer  dem  Caciquens  Hytte, 
Vesterledens  Felandskaar, 
Hesperiders  Abildgaard ! 

Vel  endnu  paa  Tejos  Bred 
Avind  lurer,  Dolken  truer, 
Men  paa  Slangerne  uræd, 
Som  paa  Dybet,  Helten  skuer. 
Og  ved  Kongeblikkets  Lyn 
Avind  taber  Sans  og  Syn. 

Ja,  se  hist,  i  Palos-Havn 
Atter  vajer  Kongeflaget, 
Og  med  mer  end  Kongenavn 
Sejerherren  staar  paa  Vraget, 
Medens  Klokker  højt  i  Sky 
Kime  for  en  Verden  ny! 

Ser  du  Snækkerne  i  Flok, 
Hvor  Kolumbus  for  alene, 
Ser  du  glimre  mer  end  nok 
Sølv  og  Guld  og  Ædelstene, 
Til  den  gamle  Verden  bly 
Bøjer  dybt  sig  for  den  ny! 

Efter  tre  Gang  hundred  Aar, 
Vel  med  Suk  maa  Skjalden  sande, 
Hesperiders  Abildgaard 
Laa  ej  bag  de  store  Vande, 
Kasted  kun  sin  Skygge  bred 
Over  Hav,  hvor  Sol  gaar  ned. 

Yndig  Vaar  og  gylden  Høst, 
Sølv  og  Guld  og  Ædelstene 
Skabe  ingen  Skjalderøst, 
Hvad  end  Støvets  Trælle  mene, 
Skabe  ikkun  skyggevis 
Skinnet  af  et  Paradis. 

lige  fuldt  dog,  Kristoval! 
Mens  Aartusender  henrinde, 
Om  dit  Navn  i  Heltetal 
Slynge  sig  et  Æreminde! 
I  dit  Kj  øl  vand  mange  for, 
Faa  kun  traadte  i  dit  Spor. 

Underfulde  Kæmpekaar 
Har  de  straalende  Bedrifter, 
Storværk  Manddomsvæxten  naar 
Kun  i  mange  Maaneskifter : 
Haand  i  Haand  hos  Kæmpen  gaar 
Sol  i  Blik  og  Rim  i  Haar. 

Alle  hartad  nu  som  én 
Drømme  dog  i  Barne-Ælde, 
At  dem  rejste  Bavtasten 
Storværk  i  sin  hele  Vælde, 
Drømme,  at  til  evig  Tid 
blindes  skal  en  Times  Id! 


i 

Derfor  kun  med  Trækkenaal 
Sammenkjædes  nu  Idrætter, 
Drapen  kun  i  Dværgemaal, 
Som  for  Knøse,  Kransen  fletter, 
Og,  paa  Skuespillervis, 
Før  end  Helten,  dør  hans  Pris. 

Hvor  er  nu  de  Gudebørn, 
Hvor  er  nu  de  Kæmpesjæle, 
Der  sig  aarle  svang  med  Ørn 
Over  Muldets  Grænsepæle, 
Slog  i  sildig  Aftenstund, 
Højt  med  Lærken,  graa  som  hun  I 

Ak,  de  svæve  over  Sky, 
Og  de  hvile  under  Mulde! 
Naar  skal  Dagen  atter  gry. 
Som  fordriver  Dødens  Kulde, 
Naar  skal  atter  paa  vor  Jord 
Daaden  gjøre  Drapen  stor? 

Naar  i  Skyen  rosenrød 
Aanderne  til  os  neddale, 
Og  fra  Jordens  Moderskjød 
Heltene  staa  op  af  Dvale, 
Aldrig  før  i  Morgengry 
Dages  kan  en  Verden  ny. 

84.     Rimbrev  til  nordiske  paarørende. 

(1832.) 

[Trykt  som  Indledningsdigt  foran  Nordisk  Mytologi  eller  Sindbilled- 
Sprog.  Anden  omarbejdede  Udgave.  1832.  Ogsaa  i  3dje  Udgave 
1870.  —  To,  til  Dels  meget  afvigende  Udkast  (her  betegnede  A 
og  B)  ere  bevarede  fra  Forf.'s  Haand.  Afvigelserne  fra  Grund- 
trykket, saa  vel  som  Forholdet  imellem  Udkastene,  vil  fremgaa  dels 
af  Noterne  under  Texten,  dels  af  det  efter  samme  meddelte  Tillæg, 
der  anfører  Slutningen  af  Digtet  efter  B's  Text  med  Varianter  fra  A.] 


bønner  og  Døtre  af  Nordens  Aand: 
Kæmpe- Vækkeren  sej  ertryg, 
Som  lagde  Fenrisulv  i  Baand, 
Pløjede  Midgaardsormens  Ryg, 
Red  over  Ginnunggab  i  Spring, 
Kjørte  med  Turs  og  Trold  i  Ring, 
Stod  ^)  under  Askekronen  Maal, 
Vejede  Guld  saa  godt  som  Staal, 
Søgte  det  ej  i  Klippens  Aarer, 
Søgte  det  før  paa  Havsens  Bund, 
Fandt  det  saa  vel  i  Frejas  Taarer 
Som  under  Smil  i  Glaser-Lund; 
Malede  Guld  paa  Grotte-Kværn, 
Saaede  Guld  til  Landeværn  ^), 
Smedded  deraf  en  Hammer  dru, 
Tjenlig  for  Magn  og  Mod  endnu  ^), 
Knuste  dermed  den  Røverhaand, 
Som  lagde  Herkules  i  Baand, 
Knuste  dermed,  hvad  Staal  ej  béd: 
Jætten  med  Brev  paa  Evighed, 

^)  [Saal.  Nord.  Mytol.;  AB:  Holdt.]  "-)  [Verseparret  fattes  i  A.] 
^)  [AB:  Smedded  deraf  en  Kølle  god,  Svang  den  paa  Val  med 
Kraft  og  Mod.] 

Knuste  dermed  det  stolte  Rom, 
Som  der  skal  evig  kvædes  om! 
Sønner  og  Døtre  af  ham  i  Nord 
Og  af  den  Dis,  der   græd  for  Balder! 
Har  I  end  Øre  for  Aandens  ^)  Ord, 
Hører  det  dog,  en  Broder  kalder, 
Lad  dog  et  Svar  ham  lære  brat, 
At  ej  i  Fimbul- Vinternat 
Han  kun  fik  Runemaal  for  én, 
Som  alle  Kæmpers  Bavtasten! 

Græs  har  jeg  fundet  paa  Danmarks  Yej, 
Hvor  man  ved  Thems  det  vented  ej, 
Sikkert  ved  Ex  i  det  danske  Bjærg 
Ogsaa  der  sidder  en  Gjenlyds-Dværg^), 
Knurrer  ved  Cmii  i  det  danske  Taarn 
End  vel  en  Kæmpe,  som  kvad  tilforn  ^) ; 
Men  hvad  der  slumrer  i  Alfreds  Grav 
Hører  ej  Røsten,  mig  Dana  gav, 
Elvedronningen,  daanet  dér. 
Ikke  mit  Kvad  om  Herrefærd  ^). 
Skjaldetungen  mig  hist  i  Mund 
Er  kun  som  Toner  i  Harpebund, 
Hvor  man  ej '')  kjender  det  Håndelag, 
Som  til  en  Leg  gjør  Harpeslag, 
Og  til  at  lalle  paa  Ammeskjød 
Er  ikke  længer  min  Tunge  ^)  blød, 
Men  til,  som  Pogen,  at  nemme  godt, 


^)  [AB:  Livets.]  -)  Hvor  Ruinerne  af  Rougemont  Castle  ved 
Exeter  minder  om  de  gamle  Konger  i  Vest-Sex ,  viser  man  endnu 
Danskerbjærget ,  hvor  vore  Fædre  stormede.  ^)  Daneborgen  (The 
Danish  Castle)  ved  Cambridge  er  nu  et  Fangetaarn.  ■*)  [B  har 
Noten :  The  Fairy  Queen.  —  Verseparret  fattes  i  A.]  ^)  [AB 
ingen.]     «)  [AB:  Dertil  er  ikke.] 

Dertil  er  nu  mit  Haar  for  graat  ^). 
Løfter  sig  dér  min  Stemme  bold, 
Gjør  kun  paa  Mur  og  Bom  den  Vold^), 
Kan  ikke  dér  paa  fremmed  Grund, 
Svare  sin  Told  i  Øre-Sund. 

Men  er  det  muligt,  skal  jeg  tro, 
Her  i  de  gamle  Glaser-Lunde, 
Dødning-Ridt  over  Gjallarbro 
Nu  kun  huger  fra  Skjaldemunde!  ^) 
Her  ej  kan  svulme  et  Kæmpebryst, 
Her  ej  kan  lyde  en  nordisk  Røst, 
Uden  man  hvisker  brat  under  0: 
Hør,  hvor  den  vilde ^)  H^ervor-Mø 
Kogler  og-^)  vækker  til  nyt   Ustyr 
Hjorvard,  Hrane  og  Angantyr! 
Se,  hvor  det  gnister  i  bælgmørk  Nat'i 
Kors,  nu  dages  vel  Tyrfing  brat! 
Kommer  og  lugter  det  Kristen-Blod, 
Aldrig  der  raades  paa  Vaanden  Bod ! 

Hvad!  er  al  Kraft  da  Jætters  nu, 
Saa  intet  Staal  har  mer  Guldfæste? 
Hel,  der  i  Nord  var  før  en  Gru, 
Er  nu  af  Diser  hun  den  bedste! 
Løvehoved  paa  Klingeklod ! 
Følger  ej  mer  du  Æg  og  Od ! 
Eller  blev  nu  man  i  Trudvang  selv 
Ræd  for  lidt  Gny  af  Glommens  Elv !  ^') 

^)  Sh?kspear's  King  Richard  the  second,  i,  4.  -)  Med  rette 
sagde  derfor  mine  Venner  i  Cambridge  om  mig:  he  speaks  English 
thro'  a  stone-wall!  ^)  [AB  liar  i  Steden  for  de  3  sidste  Linjer: 
Her  alle  Kæmper  i  Højen  bo.]  *)  [AB:  Hor  til  den.]  ^)  [AB: 
Hor,  hvor  hun.]  ^)  [A  har  i  Steden  for  de  4  sidste  Linjer:  Gjælder 
for  Galder  nu  Bjarkemaal,  Blus  over  Bavn  for  Surtur-Baal !] 


84'     Rimbrev  til  nordiske  paarørende.     1832.       5^5 

Hvad !  I  Kyster  ved  Bælt  og  Sund, 

Bøgekæmper  med  Sang  i  Mund, 

Klippevæggen  med  Runestav, 

Hroneklinten  med  Bjovulfs  Grav, 

Guld-Sædevang  ^)  fra  Hedenold, 

Bavta-Stengærde  om  Fyrresvold, 

Mjøsen  og  Dovre  og  Gudbrandsdal, 

Høj  efter  Hølge  og  Seng  for  Hval,  — 

Tryllenavne  blandt  Folk  i  Nord! 

Er  I  nu  alle  kun  tomme  Ord? 

Levned  paa  Marken  os  Hengst  og*  Hors 

Sværmere  kun  for  Klø'r  og  Pors, 

Pæreskuder  og  Flynderskind, 

Flødebøtte  og  Pølsepind?  ^) 

Levnede  ^)  Volse  i  Gøte-Skov 

Kulsvier  kun  og  Kulfust  grov, 

Øje  for  Grus,  for  Græs  og  Snegl, 

Argus-Øjne  for  andres  Fejl?^) 

Levned  dig,  Norge,  med  Klipper  graa 

Rolf  kun  Nisser  fra  Top  til  Taa, 

Ventebrev  paa  en  engelsk  Bill, 

Stortings-Drømme  og  Trondhjems-Sild? 

Vandred  I^)  ud,  eller  sank  i  Muld, 

Alle,  som  gløded  for  Oltids  Guld, 

Aned  i  Odin  mer  end  Luft, 

Andet  i  Aand  end  tysk  Fornuft, 

Andet  i  Friggas  Graad  for  Balder 

End  hvad  der  fugter^),  naar  Duggen  falder,. 

Mere  i  Myter  end  Æventyr, 

Andet  i  Folk  end  kloge  Dyr, 


')  [AB:  Guld-Sædevangen.]  2)  [Verseparret  fattes  i  A.]  3)  [AB: 
Levned  kun.]  '*)  [Verseparret  fattes  i  A.l  '")  [AB:  de.]  ^)  [AB; 
man  ser.] 

33* 

Mere  i  Kamp  end  Knald  og  P'ald, 
Andet  end  Skin  i   Odins  Hal  ^), 
Mere  i  Liv  end  Lykkespil, 
Andet  end  Gas  i  Ygdrasil? 

Nej,  ikke  saa,  det  vist  jeg  véd, 
Helvejen  nok^)  var  altid  bred, 
Immer  blandt  Folk  i  Tidens  Løb 
Hunde-Forstand  var  Røverkjøb; 
Derfor  til  Helte  man  fandt  en  Hal, 
Tog  selv  i  Nord  paa  Skjalde  Tal, 
Mens  uden  Tal,  som  uden  Navn, 
Skiftinger  sank  i  Helas  Favn ; 
Men  hvor  saa  vid  blev  Valhals   Port, 
Som  vi  det  se  paa  Grhnners- Maalet , ' 
Og  dog  de  Portes  Tal  saa  stort, 
At  det  af  Primstav  ej  er  stjaalet "'),  — 
Hvor  der  blev  Kæmpeviser  flest, 
Var  dog  af  Kraft  og  Skjaldskab  mest. 
Og  hvor  man  sang  de  Viser  bedst, 
Sikkert  faa  Kæmper  en  Valhals-Fest, 
Opskærs-Gilde   i  Ægers  Sal, 
Naar  der  indhøstet  er  paa  Val, 
Stenstuen  fejet  med  Lavrbærkost, 
Bægeret  fyldt  med  Iduns  Most! 
Ja,  hvor  med  Lyst  de  Piger  smaa. 
Som  lode  siden  Vugger  gaa, 
Lytted  til  Kvad  om  gamle  Nord, 
Vinge-Vølund  og  Age-Tor, 

^)  [AB:  Vind  i  Ærens  Hal.]  '^)  [AB:  Vejen  til  Ilel.J  3)  Der 
var,  som  man  véd,  ikke  mindre  end  540  Derc  paa  Ærens 
nordiske  Tempel ,  og  liver  af  dem  saa  Tid ,  at  der  kunde  gaa  800 
Kæmper  jævnsides,  hvad  man  strax  ser,  gjer  højere  Tal,  end  der 
var  i  de  islandske  Almanakker  (Primstave),  hvor  man  ellers  vil  have 
opdaget  Kilden  til  alle  vore  Myter. 


S4'     Rimbrev  til  nordiske  paarørendc.     1832.       5^7 

Dér  vist  leger  nu  mangen  Pog 
Ind  sig  i  Nordens  Billedsprog, 
Dér  vist  mangen  en  Ungersvend 
Ønsker  sig  Kæmpesværd' ved  I.ænd!  ^) 

Derfor,  I  Børn  af  Kæmpe-Æt! 
Hører  mig  dog,  forstaar  mig  ret! 
Tungen  er  Sværd  og  Pennen  Spyd, 
Skjoldet  er  Vid  og  Daaden  Dyd, 
Slaget  gjælder  kun  Last  og  Skam, 
Hundesjæle  i  Folkeham, 
Dem,  der  gnave  paa  Askens  Rod, 
Skylle  kun  Bleer  i  Kvasers  Blod, 
Dem,  der  trampe  paa  Bifrøst-Bro, 
Groft  ^)  med  en  Lap  af  Lokes  Sko,  ■^) 
Dem,  der  trumfe  hvor  Aser  bo, 
Bredt  i  Bord  med  en  Hrungner-Kno, 
Drikke  derpaa  syv  Boller  Puns: 
Asgaard  og  Valhal  skal  gaa  til  Bunds, 
Freja  og  Sif  kun  finde  Havn. 
Ved  deres  Gunst  i  Jætte-Favn: 
vSif  til  at  sidde  i  Hal  paa  Stads, 
Vanehjems  Dis  til  Spas  o^  Fjas, 
]\Iens  alle  Guder  med  Spot  og  Spe 
Nævnes  kun  dér,  hvor  Nisser  le! 
Dem  kun  gjælder  vort  Hammerslag, 
Alt  som  i  Gaar,  til  Dommedag, 
Deres  Fande  faa  Last  og  Skam, 
For  de  misbruge  vor  gode  Ham"^); 

1)  [De  sidste  8  Linjer  fattes  i  A.]  2)  [aB:  Stolt.]  "-)  [B  har 
her  efter:  Og,  med  Vindroser  i  [A  paa]  femten  Sprog,  Brovte,  de 
vandt  sig  Tor  til  Maag.  —  Se  Alvismaal,  hvor  Dværgen  vil  have 
Tors  Datter.]  "•)  [B  har  her  efter:  Deres  Fingre  faa  Smæk  ,'paa 
Smæk,  Som,  hvor  det  gjælder  Gudesproget,  Smør  os  om  Munden 
med  Pen  og  Blæk,  Greb  i  Luften  og  Snak  i  Taaget.] 

Men  deres  Blod  har  ingen  Nød, 
Smøre  vi  vil  os  ej  paa  Kjød, 
Ikke  engang  bruge  Risp  og  Syl, 
Mod  deres  Gnæggen,  Bjæf  og  HyP),  — 
Kun  bruge  Mund,  som  vi  kan  bedst, 
Over  dem  age  med  Tor  i  Sky, 
Springe  dem  over  paa  Odins  Hest, 
Naar  vi  en  Gang  ride  Sommer  ad  By, 
Lade  dem  sejle  der'  egen  Sø, 
Drømme  sig  drukne  af  Lethes  Gammen, 
Mens  vi,  orh  Bord  med  Njord  og  Frø, 
Sejle  til  Luv  dem  sønder  og  sammen; 
Lade  dem  ride  i  Jotun-Kraft, 
Baade  paa  Grissel  og  Kosteskaft. 
Ride  paa  Kaalstok,  Hør  og  Hamp, 
Rene  Former  og  Gas  og  Damp, 
Ride  til  Bloksbjærg  og  til  Troms, 
Dér  at  sidde  med  Trym  til  Doms, 
Dér  at  tinglyse  for  Turs  og  Trold: 
Ag  e-Tor  ret  er  en  vanskabt  Knold, 
Værd  kun  at  bruge  til  Hulvej-Fyld, 
Var  det  ikke  for  Mjølners  Skyld! 
Odin  primer^),  den  Sag  er  ren, 
Og  da  hans  Hest  bruger  otte  Ben, 
Skam^  han  kun  har  af  de  store  Spring 
Med  en  saa  unaturlig  Ting^)! 
Frej  vel  skinner  i  Elvesal, 
Er  dog  immer  en  Maanskins-Ka'l, 
Kjøbte  sig  Kys  for  Guld  og  Sværd  ^), 
Er  ej   et  Gran  af  sin  Lykke  værd! 


^j  [B  har  Noten:  Man  husker  nok  Dværgen  Brok  og  Loke.] 
^)  [AB:  -sværmer.]  ^)  [AB:  Skam  deraf,  at  med  andre  Øg  Slejpner 
farer,   alt    som    han    fløj.]     ^)   [AB:    Solgte   for  Mø   sit  gode  Sværd.] 

Elvekongen  et  Skib  ham  gav, 
Elvepiger  et  Taarehav, 
Stovt  han  sejler,  men  uden  Ror. 
Uden  Bestik  og  Eods  om  Bord, 
Kommer  i  I.and,  men  kun  med  Skam, 
Kun  som  et  Lykkens  Dæggelam! 
Balder  alene,  ja  han  er  sød. 
Salig  at  prise,  thi  ^)  han  er  død! 

Ja^),  I  Sønner  af  Kæmpeæt! 
Lad  os  forstaa  vor  Fordel*^)  ret! 
Slagne  vi  er  over  hver  sin  Læst, 
Frihed  er,  hvad  os  tjener  bedst, 
Frihed,  men  ikke  som  Ild  og  Vand, 
Pest  og  Hunger  og  Ødeland ; 
Frihed,  men  ikke  som  Ulv  og  Bjørn, 
Ikkun  som  voxne  Menneskebørn, 
Og  som  den  sig  med  sund  Forstand 
Rimer  i  Øjne-Forblindelsens  Land, 
Hvor  vel  ej  Stifmoder  Ulv  og  Bjørn 
Skaber  nu  mer  af  umyndige  Børn, 
Men  hvor  en  Del,  som  af  Dyr  har  mest, 
Blev'^)  dog  til  Syne  som  Folk  er  flest, 
Kan  ej  begribe,  hvad  Frihed  er  til, 
Uden  at  gjøre  det  onde,  man  vil, 
Hævne  sig  frit,  ej  paa  Uvenner  blot. 
Men  paa  dem  alle,  som  har  det  godt, 
Og  mellem  Dyr  tør  brovte  af 
Aandelig  Byrd  og  Adelskab ! '') 
Frihed  lad  være  vort  Løsen  i  Nord, 
Frihed  for  Loke,  saa  vel  som  for   Tor, 


1)  [AB:  for.]  -^)  [AB:  Derfor.]  ^)  [AB:  hinanden.]  *)  [AB: 
Kom.j  '")  [De  fire  sidste  Linjer  fattes  i  A.  —  Fortsættelsen  i  A 
og  B  se  Tillægget  neden  for.] 

Frihed  for  Ordet  i  Verdenen  ny, 
Som  til  sig  selv  det  har  skabt  under  Sky: 
Tankens  og  Troens  og  Vidskabens  Land, 
Ligest  af  synlige  Ting  dog  en  Strand, 
Hvor  kun  i  Blæst  man  ser  Bjærgtoppen  hvid, 
Og  hvor  kun  Livet  sig  rører  i  Strid, 
Hvor,  selv  naar  Kraften  sig  hyller  i  Damp, 
Lydt  den  udraaber:  mit  Liv  er  i  Kamp! 
Tankens  og  Troens  og  Vidskabens  Hav, 
Som  uden  Frihed   er  Asernes  Grav, 
Men  som,  naar  Kræfterne  kappes  om  Rang, 
Ligner  en  blomstrende,  bølgende  Vang, 
Pranger  med  Borge  og  skyhøje  Bjærge 
Vrimler  af  Aser  og  Alfer  og  Dværge, 
Hæver  sig  over,  hvad  Hænder  kan  naa, 
Og  selv  hvad  Ørnen  i  Højheden  saa', 
Vækker,  som  Asernes  Odel  i  Nord, 
Ærefrygt  dyb  for  det  levende  Ord! 
Kalde  det  Frihed  kun  hvo  som  har  Lyst: 
Fenris  at  løse  til  Ragnaroks-Dyst, 
Naar  dog  ej  F'enris,  men  Faderen  kun. 
Vinder  Forlov  til  at  bruge  sin  Mund! 
Fri  være  Loke,  som  Brage  og  Tor ! 
fætter  kun  fængsler  det  vingede  Ord, 
Kampguder  alle,  som  drilles  med  Vid, 
Vækkes  af  Dvale  til  sejerrig  Strid. 
Frihed  for  alt,  hvad  der  stammer  fra  Aand, 
Som  ikke  ændres,  men  arges  ved  Baand, 
Virker  skinbundet  det  værste  i  Løn, 
Tæmmes  alene  ved  Tor-Karmens  Døn ! 
Deifor,  I  Ædlinger!  fjærne  og  nær. 
Lad  os  ej  strande  paa  Særhedens  Skjær, 
Men  kun  bestride  med  Ord  og  med  Aand 
Hvad  ej  kan  røres  og  gribes  med  Haand ! 


84'     Rinibrev  til  nordiske  paarørende.     jSs^'       5-^ 

Bundet  kun  være  det  glubende  Dyr, 
Som  i  sit  Svælg"  vil  det  ædle  begrave ! 
Enarmet  stander  med  Æren  da   Tyr, 
^lagtesløs  spotter  k7(ii  Loke  den  brave ! 


[Tillæg. 


Derfor  hver  Ædling  fredlyser  ^)  den  Tvang 
Hvortil  de  dumme  og  slette  har  Trang, 
Thi  kun  den  Frihed  kan  baade  en  Stat, 
Som  den  kan  skjænke  de  slette  uskadt, 
Hvorved  ej  Fenris^   men  Faderen  kun, 
Vinder  Forlov  til  at  bruge  sin  Mund^ 
Som,  naar  den  driller  det  ædle  med  Vid, 
Vækker  det  immer  til  sejerrig  Strid.  '^) 
Frihed  for   Uaand^  saa  vel  som  for  Aarid, 
Der  ikke  ændres,  men  arges  af  Baand  ^) , 
Virker  skinbundet  det  værste  i  Løn, 
Tæmmes  alene  ved  Tor- Vognens  Døn !  ■*) 
Frihed  for  Ordet  i  Verdenen  ny. 
Som  det  har  underlig  skabt  under  Sky: 
Tankens  og  Troens  og  Vidskabens^)  Land, 
Ligest  af  synlige  Ting  dog  en  Strand, 
Hvor  kun  i  Blæst  man  ser  Bjærgtoppen  hvid. 
Hvor  sig  kun  Livet  kan  røre  i  Strid, 
Tankens  og  Troens  og  Vidskabens  °)  Hav, 
Som  uden  Frihed  er  Asernes  Grav, 
Men  som,  naar  Kræfterne  kappes  om  Rang, 
Ligner  en  blomstrende,  bølgende  Vang, 
Pranger  med  Borge  og  skyhøje  Bjærge, 
Vrimler  af  Aser  og  Jætter  og  Dværge, 
Hæver  sig  over,  hvad  Hænder  kan  naa. 


')  [Saal.  B;  A:  vil  taale.]  2)  [a  har  i  Steden  for  de  sidste  4  Linjer:  Frihed  til 
alt,  hvad  der  gavner  et  Land,  Frihed  til  alt,  hvad  der  egner  en  Mand.  3)  [a  :  Der 
ej  kan  ændres,  kun   arges   ved  Baand.     ■*)  [Verseparret  fattes  i  A.]     5)  [Følelsens.] 

Og  selv  hvad  Ørnen  i  Højheden  saa'. 
Vækker  som  Asernes  Odel  i  Nord 
Ærefrygt  trindt  for  det  levende  Ord.  ^) 
Derfor,   I  Ædlinger,   fjærne  og  nær! 
Lad  os  ej  strande  paa  Særhedens  Skjær, 
Lad  os  ej  kives,  om  hvem  der  har  Ret, 
Men  kun  bekæmpe,  hvad  vi  kalde  slet, 
Og  kun  bestride  med  Ord  og  med  Aand. 
Hvad  ej  kan  røres  og  gribes  med  Haand: 
Ordet,  som  vel,   naar  det  drypper  af  Skarn. 
Er  under  Sol  det  uartigste  Barn, 
Men  har  dog  end,  for  det  stammer  fra  Aand, 
Vinger,  som  spotte  hver  dødeligs  Haand.] 


8  5.     Rasmus    Kristjan    Rask. 

(1832.) 

[Trykt    i    Kjøbenhavns-Posten    f.    24de    November     1832.    —    Rask 
døde   14de  November.] 


1  unger  i  de  dødes  Rige ! 
Han,  som  dyrked  eder  bedst, 
Ak!  han  er  nu  eders  Lige, 
Død  er  eders  Offerpræst, 
Flammerne  til  eders  Ære 
Maatte  brat  ham  selv  fortære! 

Derfor  maa  med  eder  kive 
Skjalden  ved  den  Høvdings  Grav, 


1)  [A  slutter  her  med  følgende  Linjer: 

Vækker,  som  Gudernes  Gaard  i  Nord, 
Pris  og  Forundring  trindt  paa  Jord.] 


I 

Hvor,  mens  Norden  er  i  Live, 
Spire  skal  en  Rune-Stav, 
Ja,  i  Haanden  paa  den  gjæve, 
Rune-Spiret  stolt  sig  hæve! 

Eders  Tempel  staar  i  Hulen, 
Hvor  ej  Solen  staar  for  Syn, 
Eders  Alter  dybt  i  Kulen, 
Hvor  kun  Himlen  ses  ved  Lyn, 
Hvor  i  Lampen,  som  han  tænder, 
Præsten  selv  sit  Lys  udbrænder. 

Broder  ej  tør  ham  jeg  kalde, 
Der,  som  Runeskrift  i  Sten, 
Sad,  hvor  nødig  færdes  Skjalde, 
Mellem  Klang  af  Dødningben; 
Skjaldeligt  var  ej  hans  Tykke, 
Ej  hans  Værk,  og  ej  hans  Lykke. 

Dog,  kun  mellem  Skjaldens  Frænder 
Finder  man  en  Ungersvend, 
Der  sit  Livslys  selv  udbrænder 
For,  hvad  længst  er  svundet  hen: 
Ej  for  Guld  og  dog  med  Gammen 
Selv  gaar  op.  i  Alterflammen. 

Ja,  hvo  mægter  Lys  at  tænde, 
Bro  at  slaa  i  Dødens  Land? 
Kæmpens  Søn  og  Skjaldens  Frænde, 
Ingen  ringere  end  han! 
Det  i  Liv  og  Død  stadfæster 
Nordens  tabte  Ru^iemester. 

Tunger  i  de  dødes  Rige! 
Eders  Dyrkerflok  er  stor, 

Men  hvor  finde  I  hans  Lige, 
Mellem  Hav,  fra  Syd  til  Nord, 
Mellem  dem,  der  aldrig  kjendte 
Mere  Lys,  end  andre  tændte ! 

Vidt  han  vandred  selv  paa  Jorden, 
Ledte  om  sin  Ligemand, 
Gik  til  Hekla  højt  mod  Norden, 
Ganges  ned  i  Sønderstrand ; 
Fandt  dog  ingen  stort  at  regne, 
Selv  et  Særsyn  alle  Vegne ! 

Is  han  brød  paa  nøgne  Fjælde, 
Kun  i  Spor  af  Ren  og  Gems, 
Og  kan  nogen  sandru  melde, 
Han  ham  mødte  under  Thems, 
Sikkert  var  da  hos  den  anden 
Lykken  bedre  end  Forstanden. 

Ja  det  skal  hans  Gravskrift  være: 
Vej  han  brød,  hvor  han  kom  hen, 
Som  det  kaldes  skal  en  Ære 
At  betræde  ret  igjen, 
Og  han  kom  fra  Renens  Veje 
Ned  til  Elefanters  Leje! 

Derfor,   Tunger,  som  end  leve, 
Og  hans  Læber  Fortrin  gav! 
Skatter  højt  de  Runebreve, 
Som  har  vist:  ved  Støttestav 
Mødes  skal  en  Gang  i  Norden 
Sprogene  fra  hele  Jorden! 

Dog,  gid  aldrig,  mens  i  Grøde 
Bøg  end  staar  ved  Bælt  og  Sund, 


8 S'     Rasmtis  Kristjan  Rask.     iSs^.  5^5 

Ofre  sig  til  Tunger  døde 
Nogen  Kæmpesøn  i  Lund. 
Saa  de  ham  ved  Løftestaven 
Drage  ned  til  sig  i  Graven! 

Hvad,  med  Fingeren  paa  Munden, 
Dulgt  de  har  til  Dødens  Gavn: 
At  de  stumme  er  i  Grunden, 
Røbes  brat  i  deres  Favn, 
Hvor  end  ej  en  Lyd  til  Klage 
Er  for  Elskeren  tilbage! 

Derfor  sank  i  Grav  uhævnet 
Kæmpen  bold  i  Manddomsaar, 
Sank,  trods  al  hans  Daad  unævnet, 
Hvis  ej  end  i  Lejre  Gaard, 
Til  hans  Drape  lydt  at  sjunge, 
Levede  den  danske  Tunge! 

Derfor,  I,  som  bedst  var  tjente 
Med  hans  Tunge  og  hans  Tand, 
Selv  om  eder  han  miskj endte, 
Tungemaal  i  Livets  Land! 
Sukker  dybt,  naar  Kæmper  knæle! 
Sørger  for  hans  Eftermæle! 


52D  86.     Den  jidødelige  Dane-Konge.      iSjj, 


8  6.     Den    udødelige    Dane-Konge. 

(1833.) 

[Trykt   i  Den   nordiske  Kirketidende    1833,    Nr.    3.    —    Forf.'s  Ud- 
kast er  bevaret.] 


Frej  er  den  bedste 
Af  Fyrsterne  alle, 
Som  Purpur  mon  axle 
I  Asgaards  Sal : 
Han  gjør  ingen  ^lø 
Eller  Moder  Fortræd, 
Hans  Lyst  er  at  løse 
De  lænkebundne! 

(Ægers-Glldet.) 

Uer  sidder  en  Konge  i  Kjøbenhavn, 

Hans  Rige  er  ej  med  de  store, 

Dog  vide  om  Land  under  Faders  Navn 

Den  Konge  er  kommen  for  Orde, 

Og  det  er  vor  Tro  paa  de  danske  Ø'r, 

At  Kongen,  vor  Fader,  han  aldrig  dør, 

Hans  Titel  ^)  kun  stedes  til  Jorde ! 

Han  haver  nu  levet  tre  Hundred  Aar, 
Mens  Titlerne  ni^)  sank  i  Graven, 
Kong  Fredegod  kaldtes  han  før  i  Gaar, 
Var  immer  vor  Fader,  trods  Paven, 
Og  det  er  vor  Tro  paa  de  danske  Ø'r, 
At  Kongen,  vor  Fader,  han  aldrig  dør, 
Hvor  tit  saa  han  ^)  lægger  Guldstaven. 


')  [Saal.  Trykket;    Hdskr.:    Kiste.]     2)  [Saal.  Trykket;    Hdskr. 
Kisterne  ej.]     '^)  [Saal.  Trykket;  Hdskr.:  han  saa.] 


S6.     Den  udødelige  Dane-Konge.     iSjj.  5^7 

Han  slumrer  kun  hen  ^)  i  hver  Aftenstund, 

Saa  sødt-)  som  Krisfjan  den  rette, 

Og  vaagner  derefter  som  Fugl  af  Blund, 

Saa  aarle  som  Fredrik  den  sjette! 

Og  det  er  vor  Tro  paa  de  danske  Ø'r, 

At  Kongen,  vor  Fader,  han  aldrig  dør, 

Før  vi  er  af  Gyldenaar  mætte. 

Det  værste,  man  ellers  om  Kongen  véd, 
Og  dermed  om  Folket  i  Grunden, 
Er,  at  noget  længe ''')  de  begge  led. 
At  bundet  var  Kongen  og  Bonden ; 
Men  love  det  maa  baade  Fod  og  Haand, 
At  ]Maade  der  er  dog  med  Bast  og  Baand, 
Hvor  Laas  man  har  ikke  for  Alunden. 

Ja,  Alunden  saa  brugte  den  danske  Præst, 

Som  Texten  med  Fynd  kunde  læse, 

At  alle  kan  se,  han  forstod  det  bedst, 

Paa  Laas  og  paa  Lænker  at  blæse; 

Ja,  love  det  maa  baade  Fod  og  Haand, 

At  Alunden  han  brugte  paa  Bast  og  Baand, 

Aled  Frisprog  for  Herremænds  Næse. 

Det  først  kom  til  Syne  paa  Kongens  Slot, 

Haandfæstningen  maatte  da  springe, 

Saa  fri  blev  nu  Kongen,  og  det  var  godt 

For  ham  og  for  alle  de  ringe; 

Ja,  det  er  hvad  Børnene  glædes  til. 

At  Fader  kan  gjøre  hvad  godt  han  vil, 

Til  ondt  ham  slet  ingen  kan  tvinge! 


')  [Saal.  Trykket;    Hdskr. :    sover    kun  ind.]     -)  [Saal.  Trykket; 
Hdskr. :  Saa  salig.]      ^)  [Hdskr. :  Det  er,  at  saa  længe. J 

Det  fik  man  at  finde  ^)  fuld  mangen  Gang, 

Og  fyndigst,  jeg  mener,  forleden, 

Da  Stabelen  dansed,  og  Bøjlen  sprang, 

I  Skoven  saa  vel  som  paa  Heden; 

Ja,  fri  er  til  Lykke  den  Kongehaand. 

Som  løste  de  sortes,  de  hvides  Baand, 

Og  slog  kun  for  Retten  og  Freden. 

Man  siger,  nu  graaner  Kong  Fredegod,  — 

Lad  sølvgraa  kun  Vorde  hans  Isse! 

Des  kjønnere  klæder  den  gyldne  Bod, 

Som  Kronen  ham  yder  til  visse; 

Thi  det  er  vor  Tro  paa  de  danske  Ø'r, 

At  Kongen,  vor  Fader,  han  aldrig  dør, 

Før  større  Ting  dages  end  disse. 

Det  føler  den  frieste  Faderhaand: 

Med  Lempe  det  bedste  kun  lykkes, 

Og  løses  med  ét  kan  hvert  Tyngselsbaand, 

Saa  lidet  som  Rom  kunde  bygges; 

Thi  er  det  vor  Trøst  paa  de  danske  Ø'r, 

At  Kongen,  vor  Fader,  han  aldrig  dør, 

Og  mager  det  bedst,  som  han  tykkes. 

Saa  takke  vi  Herren  for  Konge-Held, 

Han  skjænke  os  det  af  sin  Naade, 

At  svare  saa  Renter  af  al  vor  Gjæld, 

At  Danmark  det  bliver  til  Baade ! 

Da  føler  det  paa  sig  vor  Faders  Haand, 

At  frit  den  kan  løse  hvert  Tyngselsbaand, 

Som  alt  løser  Kjærligheds-Gaade. 

^)   [Hdskr. :  mærke. 

Stærkodder  han  talte  tre  Hundred  Aar, 

Og  fler  kunde  han  ikke  bære, 

Det  hvilede  tungt  paa  hans  sølvgraa  Haar: 

Han  fik  dem  ej  alle  med  Ære; 

Men  Fønix  han  lever  fem  Hundred  Aar, 

Og  saa  af  sin  Ælde  han  ung  opstaar  ^), 

Saa  skal  med  vor  Konge  det  være. 

Og  Fader,  som  holder  i  Aar  saa  blid 
Sølvbryllup  med  Konningenavnet, 
Og  haver  ad  Aare  Guldbryllups-Tid, 
For  alle,  som  skjønne  paa  Gavnet: 
Han  holde  saa  mangen  en  Fødselsfest, 
Som  Gud  dem  giver,  han  under  bedst, 
Han  mer  vorde  lignet  end  savnet! 

I  Danmark  det  kjendes  fra  Hedenold: 

Dér  dø  ikke  Drotterne  gode, 

I  Mindet  de  leve  med  Rolf  og  Skjold, 

Paa  Tungen  de  bæres  med  Frode, 

Saa  det  er  vor  Tro  paa  de  danske  Ø'r, 

At,  selv  naar  han  daaner,  han  dog  ej  dør, 

Som  randt  med  de  bedste  af  Rode. 

Ja  det  er  vor  Tro  paa  de  danske  Ø'r, 
Som  ikke  til  Tro  er  for  lærde 
At  Kjærlighed  er  hvad  der  aldrig  dør, 
Naar  ej  den  er  Skrømt  og  Gebærde, 
Og  det  er  vort  Haab  om  de  danske  Ø'r, 
At  Kjærlighed  aldrig  paa  dem  uddør, 
Saa  længe  som  Folk  er  paa  Færde. 


^)  [Hdskr. :  Og  dør  kun  i  Høst,  for  at  fødes  i  Vaar.] 

[87.     Grev    Holsteins   Sølvbryllup.] 

(4de  Maj   1833.) 

[Særtryk   paa   to  Blade    med  Titel:    Frederik   Adolf,    Greve  af  Hol- 
stein, og  Vilhelmine,  Grevinde  af  Holstein,  fød  Reventlow,  den  4de 
Maj   1833."  —  To  Udkast  fra  Forf.^s  Haand  ere  bevarede.] 


Hvor  let  med  Sang  sig  Fuglen  svinger 

Fra  Videslet  i  højen  Sky, 

Hvor  Maj  en  lys  paa  Gren  udspringer, 

Kjærminden  blaaner  i  dens  Ly: 

I  Sællands  gamle  Bøgeskove 

Fuld  mangen  Borg  med  Æren  stod. 

Hvor  Dannished  paa  Tro  og  Love 

Var  herlig  stedt  og  fæsted  Rod. 

En  bedre  Fugl  end  den  i  Skoven 
Sig  her  nedlod  og  svang  i  Sky, 
Og  under  bedre  Dug  fra  oven 
Blev  Stammen  høj  og  skød  paa  ny, 
Og  Blomster,  bedre  værd  at  binde 
Med  Perlesnor  i  Mindekrans, 
De  blaaned  yndefuldt  der  inde. 
Som  Dyder  smaa  i  Himmelglans. 

Nu  ikke  mer  vi  har  den  Glæde, 
At  møde  tit  det  skjønne  Syn 
Af  Kristendom  paa  Herre-Sæde 
Og  Dal-Blik  under  Bjærge-Bryn, 
Saa,  under  Regn  og  Dug  fra  oven, 
Er  Bøgestammen  lysegrøn 
Nu  tit  den  fejreste  i  Skoven, 
Og  Fuglesang  den  bedste  Bøn ! 

Men  Fromhed  gik  dog  ej  til  Grunde, 
Og  uden  Trøst  er  ej  vor  Sorg; 
Thi  hist  og  her  i  Bøge-Lunde 
Sig  hæver  dog  endnu  en  Borg, 
Hvor  Maj  en  i  de  dunkle  Sale 
Er  yndig  fremfor  den  i  Vang, 
Og  mer  end  Slag  af  Nattergale 
Er  Aftensalmens  dybe  Klang. 

Og  Holstenborg  er  en  af  disse, 

Er  til  sin  Ære  af  de  faa, 

Hvor  end  man  har  den  Tro:  det  visse 

Er  kun,  hvad  evig  kan  bestaa. 

Og  holder  sig,  som  Klogskab  byder, 

Da  til  det  visse  fremfor  alt: 

Til  Naadens  Dyb  og  kristne  Dyder, 

Til  Højhed  under  lav  Gestalt. 

Man  skatter  da,  hvad  end  der  skrives. 
Til  Gavns  den  dyrebare  Tid, 
Som  alt  for  god  til  at  fordrives, 
vSom  værd  at  nyttes  ret  med  Flid: 
Man  planter  da  og  vander  trolig, 
Hvad  evig  høstes  Frugter  af; 
Lad  komme  sent,  man  siger  rolig, 
Naar  kun  det  blomstrer  paa  vor  Grav! 

I  Tidens  Løb  da  og  oprinder 

For  Ædlinger  en  Højtidsdag, 

Da  Jorden  blaaner  af  Kjærminder, 

Og  Bøgen  toner  Brudeflag: 

En  Dag,  som  den  Sølvbryllups-Morgen, 

Vi  byde  rørt  velkommen  her, 

Med  Glædesbud  til  Holsten-Borgen, 

Med  Krans  for  stille  Herrefærd. 

34* 

Ja,  rørt  vi  byde  den  velkommen, 
Med  Mindet  om  fuld  mangen  Daad, 
Udsprungen,  klart  af  Kristendommen, 
Nu  under  Smil,  nu  under  Graad, 
Og  lydt  vi  bede:  Gud  velsigne 
Den  Adel-Stamme  i  vor  Skov, 
Saa  Grenene  maa  Roden  ligne 
Og  sprede  vidt  dens  gode  Lov! 

Ja,  Ægtepar  i  Adels-Kjæde 
Alt  gjennem  fem  og  tyve  Aar! 
Hver  Daad  forrente  sig  i  Glæde, 
Hvormed  I  lindred  bange  Kaar! 
Det  voxe,  hvad  I  planted  trolig, 
Som  Pilen  sat  ved  Bækkens  Rand, 
Og  blomstre,  naar  I  slumre  rolig, 
Som  Hjærteskud  i  Livets  Land! 

Hver  Bøn,  I  sendte  til  det  høje, 
Gjenlyde  sødt  i  Salmestil, 
Hver  ædel  Taare  i  jert  Øje 
Forklares  til  et  Englesmil! 
Og,  tækkes  det  den  ene  vise, 
Da  gid,  om  fem  og  tyve  Aar, 
I  Løvspring  eder  Sangen  prise. 
Med  Brudekrans  om  sølvgraa  Haarl 


I 

88.     Ved    Povel   Glahns   og   Marie  Blichers 

Sølvbryllup. 

(den   15de  Maj    1833.) 

[Særtryk  paa  to  Blade,  med  Titel  som  oven  for.  —  Jfr.  Digtet  Nr.  9 

i   denne    Udgaves    iste    Del.    —    To   Udkast    fra    Forf/s   Haand   ere 

bevarede,    og  desuden  denne  Begyndelse   til   et  andet  Digt  i  samme 

Anledning: 

Maj  det  var,  som  det  er  nu, 

Smukke,  lyse,  lune  Dage, 

Grandt  jeg  kommer  det  i  Hu, 

Fem  og  tyve  Aar  tilbage, 

Da  I  kjære,  Haand  i  Haand, 

Knyttede  det  ømme  Baand. 

I  den  samme  store  Stad, 
Hvor  vi  nu  er  Vintergjække, 
I  en  Vraa  paa  Lur  jeg  sad, 
Fængslet  inden  fire  Vægge, 
Hvor  kun  skyggevis  der  klang 
Mellem  Bøger  Fuglesang. 

Da,  som  nu,  jeg  Fuglen  bad, 
Paa  en  Fjer  af  Gaasevinge, 
Gjennem  den  forkerte  Stad 
Sig  til  eders  Kammer  svinge, 
Sjunge,  som  den  kunde  bedst. 
Sagte  paa  jer  Bryllupsfest. 

Det  gik  da,  som   det  gaar  end, 
Immer  man  om  Skjalden  siger: 
Bedre  end   de  smukke  Mænd 
Huge  ham  de  smukke  Piger; 
Brudgoms-Vers  hos  ingen  Skjald 
Finde  kan  sit  Tonefald.] 


bkal  wSangen  tone  Festen  værd, 
Fra  Olsfr7/p-T\6.en^  Skjaldetunge, 
Sølvbrylluppet  maa  holdes  her. 
Hvor  midt  i  Majen  Fugle  sjunge, 

Hvor  Borgen  med  det  høje  Tag  ^) 
Kun  skimtes  mellem  Bøgeblade, 
Men  hulde  Smil  i  Vennelag 
Gjør  øjensynlig  alle  glade. 

Det  mindes  end  fuld  mangen  Gjæst 
Fra  lyse,  lune  Sommerdage, 
Det  véd  kanske  de  unge  bedst, 
Som  vanskelig  vel  finde  Mage 
Til  Stuerne,  hvor  de  var  smaa, 
Til  Glæderne,  som  de  fandt  store. 
Til  Borgen  mellem  Søer  blaa^ 
Med  Bølge-Hegn  og  Blomster-Flore ! 

Men,  leved  de  end  hundred  Aar, 
Og  glemte  hvad  de  vilde  sige. 
Som  gjæstede  den  Præstegaard, 
Da  Jette  var  en  lille  Pige. 
Og  hørte  til  det  Vennelag, 
Som  Drotter  maatte  snart  misunde : 
De  føle  dybt  paa  denne  Dag, 
Hvad  aldrig  dog  de  glemme  kunde. 

Gid  da  en  Hverdags-Ting  det  var, 
For  Præste-Mænd,  at  sammenvie 
Saa  elskeligt  et  Brudepar, 
Som  Povel  Glalin  og  hans  Marie! 
Trods  Mangel  da  paa  Sølv  og  Guld, 
Som  Kjærligheden  overstrider, 
Med  kjønne,  ædle  Børne-Kuld, 
Fik  gamle  Danmark  gyldne  Tider ! 

Men,  er  det  sjældent,  selv  i  Nord, 
At  se  et  Par  som  disse  kjære, 

^)  [vist  nok  Gisselfeld.] 

Da  lad  det  lejendes  over  Bord: 

Des  mer  blandt  os  det  gjør  dem  Ære! 

Med  Tak  for  mangen  Time  skjøn, 

I  deres  Kreds  vi  Skaalen  tømme, 

Og  ønske  dem  den  søde  Løn, 

At  lige  Børn  dem  bedst  berømme! 


89.     „Fred   over   Daneland". 

(1833.) 

[Paa  samme  Blad  som  et  af  Udkastene  til  foregaaende  Sang  findes 
efterstaaende  Forsøg  til  en  dansk  Fædrelandssang  paa  Melodien: 
„God  save  the  king".  Efter  de  fire  færdige  Vers  staar  endnu  Be- 
gyndelsen til  et  femte  saaledes: 

Blomsterne  himmelblaa 
Med  de  smaa  Stjærner  paa 

Elske  dem  op! 
Synet  er  kvægende. 
Saften  er  lægende 

*  J 


rred  over  Daneland! 
Hil  dig,  vort  Fødeland, 

Fædrenes  Land! 
Jævnhed  og  Ærlighed, 
Troskab  og  Kjærlighed 
Være  din  Herlighed, 

Danebrogs  Land! 

Over  din  Dronningstol 
Hj ærternes  Lykkesol 
Aldrig  gaa  ned! 

Danmark!  heltindelig, 
Som  du  var  kvindelig, 
Vær  det  evindelig! 
Strid  for  din  Fred! 

Bølgen,  som  slaar  med  Lyst, 
Klint!  mod  dit  hvide  Bryst, 

Tag  den  i  Favn! 
Ikkun  ved  Bæltene 
Yndig  for  Heltene 
Majen  slaar  Teltene 

Tæt  om  dit  Navn. 

Kvidrer  end  Fuglen  smaat, 
Danmark!  som  spaar  dig  godt, 

Lyt  til  dens  Sang, 
Mundfager,  nydelig! 
Gjentag  den  lydelig! 
Da  bli'r  den  frydelig, 

Voxer  i  Vang. 


9  0.     Morgensange. 

(1833.) 

[Særtryk  paa  to  Blade  med  Titel  „Morgensange",  uden  Angivelse 
af  Forfatter,  Aarstal  eller  Bogtrykker.  Sangene  ere  skrevne  og 
trykte  til  Brug  i  den  af  Professor  Karl  Mariboe  1833  grundede 
Realskole  —  I  Dansk  Kirketidende  f.  1853,  Nr.  8  findes  de  af- 
trykte med  Overskrift:  „Morgensange  af  N.  F.  S.  Grundtvig"  og 
disse  Udgivernes  Indledningsord:  „Nedenstaaende  tre  Morgensange, 
som  Forfatteren  har  tilladt  os  at  meddele,  ere  digtede  for  en  Snes 
Aar  tilbage  efter  Opfordring  af  en  fortjent  Skolebestyrer  i  Kjoben- 
havn,  med  det  Øjemed  at  kunne  anvendes  i  Skoler,  hvor  Børn  af  for- 

skjellii,'  Tro,  o<t  navnli<j[  Joder  saa  vel  som  Kristne,  nød  Undervisning. 
De  kunne  saaledes  betragtes  som  et  Indlæg  i  ?"orhandlingen  om 
hvor  vidt  der  lader  sig  meddele  en  fælles  Religionsundervisning  i 
Skolerne,  uden  dér  at  gjøre  den  kristne  Tro  til  en  Undervisnings- 
gjenstand.  Nu  er  de  vist  nok  ikke  enestaaende  i  sin  Art,  thi  tvært 
imod  er  især  det  sidste  halve  Aarhundredes  Salmedigtning  temmelig 
rig  paa  Sange,  som  ikke  ville  kunne  støde  ved  deres  konfessjonelle 
Ejendommelighed;  men  mellem  denne  Overflødighed  udmærke  de 
sig  først  ved  at  være  smukke  poetiske  Udtryk  af  denne  naturlige 
eller,  om  man  vil,  almcn-menneskelige  Forsyns-Tro,  og  dernæst  ved, 
at  de  ere  forfattede  af  en  Digter,  hvis  Sange  og  Salmer  ellers 
sjælden  have  det  tvetydige  Fortrin  at  kunne  passe  for  alle." 

Alle    tre  Sange    ere   optagne   i  Grundtvigs  Salmer   og  aandelige 
Sange,  IV,    Nr.  248-50,    med    urigtig  Henførelse   til  Aaret    1829.  — 
Forf.'s  Manuskript  er  bevaret.] 


I. 

Løft  dig.  Sjæl,  paa  Lysets  Vinger, 
Fro  ved  Dagen,  født  paa  ny, 
Som  sig  Morgen-Lærken  svinger 
Glad  med  Sang  i  højen  Sky! 
Lov  don  Gud  med  Liv  og  Aand, 
Som  har  Lys  til  Klædebon! 
Tak  din  Gud,  som  dig  paa  Tunge 
Lagde  mer,  end  Lærker  sjunge! 

I  Begyndelsen  fra  oven 
Ordet  lød,  og  Lyset  blev, 
Sand  Oplysning,  det  er  Loven, 
Som  Guds  egen  Finger  skrev; 
Hvor  sig  spreder  Lys  i  Ord, 
Dér  er  altid  hellig  Jord; 
Naar  med  Lyst  vi  det  annamme. 
Da  er  Skolen  Livets  Amme. 

2. 

Udrundne  er  de  gamle  Dage, 
Som  Floder  i  det  store  Hav, 
Og,  hvor  sig  hviler  nu  den  svage, 
Dér  fandt  den  stærke  og  sin  Grav; 
Men,  lovet  være  Himlens  Gud! 
De  ædles  Æt  dør  aldrig  ud. 

Mens  Graven  kastes.  Vuggen  gynger. 
Og  Liv  udsletter  Dødens  Spor, 
Saa  immer  sig  igjen  forynger 
Hver  ædel  Slægt  i  Syd  og  Nord, 
Og  Mindet,  som  Guds  Miskundhed, 
Forplanter  sig  i  tusend  Led. 

Saa  lad  derpaa  da  Syn  os  fæste, 
Hvad  ædle  kaldte  Livets  Lyst! 
Ja,  lad  os  kappes  med  de  bedste 
Og  vove  kjæk  med  Død  en  Dyst! 
At  byde  de?t  og  Graven  Trods 
Kan  med  Guds  Hjælp  og  lykkes  os. 


3- 
Morgen-Hanen  atter  gol, 
Slog  med  dugget  Vinge, 
Lykke  os  den  gyldne  Sol 
Vil  med  Lyset  bringe, 
Naar  vi  takke  ham  i  Løn 
Over  alle  Sole, 

Som  gjør  Morgenrøden  skjøn. 
Signer  Livets  Skole. 

Dagen  han  har  skabt  til  Daad, 
Skumringen  til  Hvile, 
Ingen  maalte  Livets  Traad, 
Derfor  lad  os  ile: 
Gjøre  Gavn,  mens  Dagen  gaar, 
Prøve  vore  Kræfter, 
Visse  paa,  at  g'ode  Kaar 
Rette  sig  derefter! 

Ord  i  Mund  og  Skrift  i  Bog 

Skal  vor  Ungdom  lære: 

Ret  at  bruge  Kraft  og  Sprog, 

Livet  til  Guds  Ære; 

Da  vor  Manddom,  klog  og  stærk, 

Svare  skal  til  Navnet, 

Krone  Skolens  Ungdoms- Værk, 

Vise,  det  har  gavnet. 


91.     Til    kristne    Venner. 

(September  1833.) 

[Dette  Digt,  knyttet  til  Forf/s  Halvhundredaarsdag  d.  8de  Septbr. 
1833,  er  trykt  i  den  nordiske  Kirketidende,  1833,  Nr.  37,  f.  15de 
September.    —   Forf.'s    fra    det  trykte   afvigende  Udkast  er  bevaret.] 


V  ed  Midaften  Dagen  hælder, 
Og  ved  Jævndøgns-Tid  i  Høst 
Livets  Efteraar  sig  melder 
Vissest  med  vor  egen  Røst, 
Nævner  kun  i  Klagetone 
Markens  Guld  og  Skovens  Krone. 

Dog  paa  mig  ej  Straaler  blanke 
Spillet  har  med  Sommer-Glans, 
F'ødt  i  Høst,  til  Ax  at  sanke, 
Mer  end  Blomster  til  en  Krans, 
Skabt  til  lønlig  kun  ^)  at  gløde 
I  en  sildig  Aftenrøde. 

Derfor  ej  som  Skjald  jeg  skjælver 
For  den  kolde,  dunkle  Tid : 
Dejligst  blaa  sig  Buen  hvælver 
Over  Bøgetoppen  hvid. 
Højest  løfter  da  sin  Stemme 
Fuglen,  hvor  min  Sang^)  har  hjemme. 

Ja,  hvor  Kæmpe-Aanden  bygger, 
Under  Bjærg  og  Bøg  i  Skjul, 
Dér  har  Natten  mer  end  Skygger, 
Vinter  en  højrøstet  Fugl, 
I  hvis  Toner  sammensmelte 
Fortids  Aar  med  deres  Helte. 

Vel  som  dødelig  jeg  sukker: 
Kun  en  Blomst  er  Manddomsaar, 
Kold  er  Haanden,  som  den  plukker, 
Selv  i  Skjaldens  Urtegaard, 
Barsk  er,  naar  dens  Aarstid  skifter, 
Stormen,  som  dens  Støv  henvifter! 

Men,  o  Venner!    I  som  lytted 
Ikke  blot  til  Skjaldens  Sang, 
Men  til,  hvad  langt  bedre  nytted: 
Ordets  Røst  og  Efterklang; 

1)  [Hdskr.:  kun  i  Skjul.]     •^)  [Hdskr. :   Aand.] 

I  det  véd,  for  mig  er  Trøsten: 
,.Tungen  lidt  kun  er  mod  Røsten !" 

//a?/,  hvis  Røst  er  over  Vandet, 

Aander  Liv  i  os  paa  ny, 

Han,  hvis  Haand  har  Kalken  blandet, 

Som  os  løfter  over  Sky, 

Han,  vor  fuldtro  Ven  i  Nøden, 

//an  vor  Udvej  er  fra  Døden. 

Vi  har  godt  paa  gamle  Dage: 
Netop  naar  vor  Kraft  forgaar, 
Mægtigst  /ia7i  er  i  de  svage. 
Kroner  helst  de  hvide  Haar: 
Over  dem  med  Visdoms-Taler 
Helst  „den  gamles"  Aand  neddaler. 

Derfor  lad  med  Fryd  os  ^)  sande : 
Store  Ting  for  os  har  gjort 
//a7i,  der  skjænked  alle  Lande 
„Herrens  Hus  og  Himlens  Port," 
Da  os  faldt  som  Skæl  fra  Øje 
Mellem  Fædres  Kæmpehøje! 

Ikke  blot  vi  se^),  hvad  Hænder 
Nu  hartad  kan  føle  paa, 
At  med  Hast  ^)  til  Jordens  Ender 
Nav7tet  sejerrigt  skal  gaa, 
Som  af  ham  paa  Gylden-Stolen 
Kaar  til  fælles  fik  med  Solen. 

1)   [Hdskr.:  os  glade.]     '^)  [Hdskr. :  saa'.]      ^)  [Hdskr.:  Pris.] 

Alle  Kroner  vi  tillige 
Se  sig  taarne  paa  vor  Drot,  ^) 
Hans  er  hele  Aandens  Rige, 
Fjendens  er  kun  Skam  og  Spot'^), 
Med  det  hellige  det  søgne: 
„Sandheds"   alt,  undtagen  Løgne. 

Det  til  Gavns  og  fryder  Øjet-^): 
Skolestøv  ej  skiller  ad, 
Hvad  vor  Konge  sammenføjed 
Til  sin  prude  Klippestad; 
Aldrig  et  Lukaf  i  Skolen 
Gjør  til  Kirke  Prækestolen. 

Endelig  vi  saa'  og  kjendte, 
Hvad  med  Pennefjer  var  dulgt, 
At  den  Aand,  som  han  udsendte, 
Trolig  og  hans  Ord  har  fulgt*): 
Troens  Ord,  som  Tunger  tale, 
Ej  dets  Tegn,  som  Fingre  male. 

Ej  for  Bogstav  mer  vi  knæle, 
Kun  for  Aanden  i  Guds  Ord, 
Som  gjenføder  vore  Sjæle, 
Bænker  os  ved  Herrens  Bord : 
Ordet,  som  skal  ingenlunde 
Med  al  Verden  gaa  til  Grunde. 

Det  kan  røre  som  Guds  Finger, 
Det  kan  lyde  som  hans  Røst, 
Det  kan  gaa  paa  Vejrets  Vinger, 


^)  [Hdskr. :  Nej,  vi  saa'  med  Fryd  tillige.  Han  er  mer  end 
Jøde-Drot.]  2)  [Hdskr.:  Alt,  hvad  der  er  sandt  og  godt.]  ^)  [Hdskr.: 
Videre  vi  saa'  fornøjet.]     ^)  [Hdskr.:  Altid  haver  Ordet  fulgt.] 

Det  kan  bo  i  Mandebryst, 

Det  kan  staa,  naar  Klipper  vælte, 

Trodser  ^)  Ild,  naar  Kloder  smelte. 

Def  er  Kirkens  Lys  ^)  og  Støtte, 
Det  er  Kirkens  Skjold  "^)  og  Værn, 
Trykpapir  kun  har  sin  Nytte, 
Alt  som  Træ  og  Sten  og  Jærn, 
Ordet  tidlig  er  og  silde 
Livets  Kalk  og  Livets  Kilde. 

I  Begyndelsen  var  Ordet, 
Det  var  Gud  og  Liv  og  Aand, 
Hvo  har  kunnet,  hvo  har  turdet 
Gjøre  det  til  Streg  af  Haand! 
Hvo  vil  Herrens  Ord  formene. 
Uden  Stav^)  at  gaa  alene! 

Hvo  har  vel  fra  Guddoms-Ordet 
Taget  Liv  og  Skabermagt, 
Hvem  har  vundet  dem  ved  Mordet, 
Hvem  har  dem  i  Pressen  lagt, 
Hvem  har  kløgtig,  trods  Fornuften, 
Skabt  en  Sandheds- Aand  af  Luften? 

Ingen  har,   hvad  ingen  kunde. 
Ordet  med  en  Finger  rørt, 
Hexemestre  ingenlunde 
Liv  og  Aand  i  Pennen  ført, 
Ingen  Gud  det  Ord  har  skrevet, 
Hvorved  alt  er  skabt  og  blevet. 

1)  [Hdskr.:   Trodse.]      '-)  [Hdskr.:    Grund.]      '^)  [Hdskr.:    Mur.J 
■»)  [Hdskr.:   Lov  til  end.] 

Derfor,  lad  kun  Dagen  skride ! 
Lad  kun  Høsten  Vinter  spaa! 
Lad  kun  Tungen  sig  opslide! 
Lad  kun  Læben  vorde  blaa, 
Muldet  paa  de  fire  Fjæle 
Give  fattigt  ^)  Eftermæle ! 

Som  i  Himlen,  saa  paa  Jorden, 
Ordet  lever  uden  Baand, 
Som  i  Østen,  saa  i  Norden, 
Altid  Lys  og  Liv  og  Aand: 
Skaber  Troen,  naar  det  klinger, 
Haab  og  Trøst  med  Englevinger.  ^) 

Leg  kun.  Vind,  med  Blomsterblade 
Større  Syn  opleved  vi. 
Rokkes  ikke  fra  vort  Stade, 
Hvad  end  ruller  os  forbi. 
Skal  herefter  og  til  visse 
Skue  større  Ting  end  disse. 

Derfor,  mens  vor  Lampe  brænder. 
Vente  vi  paa  Morgengry: 
Sanddru  Tunger,  rene  Hænder, 
Gammel  Tro  i  Hj ærter  ny, 
„Glæde,  som  den  er  om  Høsten," 
Glæde  over  Guddoms-Røsten! 


^)  [Hdskr. :    Give    os  vort.]     '^)  [Her    ender   Digtet   i  det  haand- 
skrevne  Udkast.] 

[9  2.     Idun    og    Loke.j 

(1833.) 

[Dette  raytiske  „Optrin"  aftrykkes  her  efter  Forf.'s  ufuldførte  Haand- 
skriflt,  som  han  selv  har  givet  Paategningen  „1833'*.  Den  større 
Part  af  det  afbrydes  midt  i  en  Linje,  paa  en  i  øvrigt  blank  Side. 
Det  sidste  lille  Brudstykke  begynder  øverst  paa  en  Side  og  standser 

midt  paa  den.] 


Idunne, 

(som  en  gammel  Kærling,   der  gaar  ved  Kjæp  over  Marken). 

Dejligt  Vejr  i  Efterhøsten! 

End  er  Skoven  grøn, 

Lavt  kun  lyder  Fuglerøsten, 

Er  dog  immer  kjøn. 

Vækker  mangt  et  dunkelt  Minde 

Hos  den  gamle  Dannekvinde. 

Volmerstaarnet  hist  paa  Banken 

Savner  Orringborg, 

Saa  og  Samling  hos  mig  Tanken 

Savner  til  min  Sorg: 

Hu  ej  længere  med  Minde 

Kan  sig  levende  forbinde. 

Hvor  med  Staven  jeg  omvanker 
Mellem  Sund  og  Hav, 
Immer  falder  jeg  i  Tanker, 
Rister  med  min  Stav, 
Visker,  under  Kæmpehøje, 
Tit  en  Taare  af  mit  Øje. 

Selv  jeg  véd  dog  ej  i  Grunden, 
Hvad  jeg  tænker  paa, 
V.  35 


546 


g2.     Jdiui  og  Loke.     i8s3- 


Hvad  der  lokker  mig  til  Lunden 
Og  til  Bølgen  blaa, 
Hvad  det  er  for  Tegn,  jeg  rister, 
Hvi  til  Graad  mig  Huen  frister. 

Hvad  mon  jeg  en  Gang  har  været 

I  min  Alders  Vaar? 

Hvad  mon  Tiden  har  fortæret 

I  min  Faders  Gaard? 

Gik  det  mig  som  andre  Kvinder, 

Har  og  jeg  liaft  røde  Kinder? 


B 


aarlig  Dagene  os  mætte, 
Naar,  som  jeg  i  Sted, 
Vi  kun  drømme  kan  og  gætte. 
Vi  var  ogsaa  med. 
Trættes  med  vor  egen  Tunge, 
Om  og  vi  har  været  unge. 


Knap  jeg  til  mig  selv  tør  sige. 
Hvad  jeg  drømmer  om: 
At  jeg  som  en  dejlig  Pige 
Her  til  Landet  kom, 
Kunde  alle  Hjærter  vinde. 
Gjaldt  for  Gudernes  Veninde. 

Ja  —  end  mer  —  en  Gang  om  Aaret, 

Hver  en  Nyaarsnat, 

Synes  mig,  jeg  før  har  baaret 

Paa  fuld  stor  en  Skat: 

Baaret  Nøglen  til  et  Gjemme, 

Som  kun  Dødninger  kan  glemme. 


Har  jeg  raadt  for  sligt  et  Gjemme, 
Længst  er  det  forbi. 

Men  dog  aldrig  kan  jeg  glemme, 
Hvad  der  laa  der  i: 
Æbler  tre  som  Guld  for  Øje, 
Liv  og  Lyst  for  Guder  høje. 

Bed  man  paa  de  Frugter  søde, 

Blev  man  ung  igjen, 

Blege  Kinder  blev  da  røde, 

Rynkerne  for  hen: 

Alt,  hvad  før  der  fryded  Sindet, 

Leved  atter  op  i  Mindet. 

Ymter  jeg  derom  forvoven, 

Raabe  alle  højt: 

Kærlingen  har  Svin  paa  Skoven, 

Digter  alt  for  drøjt; 

Jeg  det  og  maa  selv  bekjende: 

Ej  den  Skat  jeg  har  i  Hænde. 

Men  er  Livet  os  en  Gaade, 

Selv  ved  højlys  Dag, 

Hvo  kan  da  for  Drømme  raade 

Under  bælgmørkt  Tag, 

Hvo  kan  os  den  Tro  forbyde : 

Noget  har  de  at  betyde! 

Dog,  hvad  kjendeligt  jeg  mærker, 

Tænker  jeg  mig  om, 

Er,  at  det  i  Panden  værker 

For  min  Alderdom ; 

Kun  at  sidde  kan  jeg  døje 

Her  med  Skov  og  Strand  for  Øje. 

(Sætter  sig  ned  paa  en  Sten,  nynnende  halv  sagte:) 

Ja,  Ælde  med  Staven 
Henpeger  paa  Graven 
Som  Færdselens  Maal. 

r* 

Loke 

(som  en  smuk,  ung  Herre  med  en  Botanisérkasse,  og  kun  lidt  af 

Hestefoden), 

Ti  Spydigheder  imod  én  jeg  vover. 

Dér  sidder  hun  bestemt  og  uglesover, 

Madamen,  som  jeg  leder  om, 

Thi  det  er  Nornens  haarde  Dom: 

Det  Rokkehoved  skal  jeg  trænge  til, 

Nu.  Alderen  fordærver  mig  mit  Spil. 

Naar  Vittigheden  bliver  alt  for  søgt. 

Da  maa  man  gabe  ved  sin  egen  Kløgt, 

Og  naar  man  piber  i  den  store  Taa, 

Gaar  Hovedhjulet  rent  i  Staa.  — 

Dér  sidder  hun,  saa  kroget  som  en  Bue, 

Med  Hørgarns  Lin  og  med  Trestykkes-Hue, 

Og  med  Barattes  Hagebaand, 

Men  dog  med  Lykken  i  sin  Haand, 

Ja  mer  end  det,  hun  sidder  paa  sin  Lykke; 

Det  er  nu  ogsaa  Nornens  Nykke, 

At  under  samme  Sten,  hun  sidder  paa. 

Skal  netop  hendes  Æske  staa. 

Som  hun  omsonst  har  snakket  for  saa  længe, 

Og  som  er  mere  værd  end  mange  Penge  — 

For  hende  og  for  hvem  hun  under  godt. 

Den  Lykke  skulde  Nornen  ladt  mig  faa't, 

Saa  stod  jeg  kjønt  paa  mine  egne  Ben, 

Og  uden  del  er  Foden  aldrig  ren. 

Dog,  ej  med  Nornen  nytter  det  at  kives. 

Det  er  dog  godt,  man  kan  oplives, 

Og  denne  Gang  jeg  slipper  for  at  bede, 

Hvortil  jeg  har  en  vis  naturlig  Lede, 

Thi  da  jeg  ligner  allermindst  en  Gud, 

Men  ser  ret  kjæltring-stymperagtig  ud. 

(til  Wunne:) 

God  Morgen  i  det  grønne! 

Mens  Duggen  end  er  paa, 

Saa  tidlig  Fruer  kjønne 

Ej  plejer  at  opstaa; 

Maaske  min  smukke  Frue 

Sov  ikke  sødt  i  Nat 

For  en  September-Flue, 

Der  ledte  om  sin  Skat 

I  Fruens  Honningkage, 

Som  alt  for  godt  var  gjemt,  — 

De  Fluer  er  en  Plag"e 

For  Hovedet  bestemt. 

Idunne. 

Som  unge  Sladderhanke, 
Der  spotte  gamle  Folk. 

Loke. 

Det  er  en  simpel  Tanke, 

Sin  egen  bedste  Tolk,  — 

Men  Fruen  maa  tillade, 

Jeg  selv  er  fra  i  Fjor 

Og  synes  kun  at  sprade, 

Men  vejer  mine  Ord, 

Ej  Hund  paa  Haar  jeg  skuer, 

Og  Damer  ej  paa  Stads, 

Men  jeg  ser  smukke  Fruer, 

Hvor  andre  ser  Pagas. 

Vi  to  i  gamle  Dage 

Har  kjendt  hinanden  godt. 

Et  Tusend  Aar  tilbage 

Vi  leved  begge  flot; 

Nu  er  du  lidt  bedaget 

Og  just  ej  rask  til  Bens, 

Men  i  det  hele  taget 
Er  vi  endnu  dog  ens, 
Og  trænge  til  hinanden, 
Som  Lykken  og  Forstanden, 
Saa  Æblerne,  du  kj  ender. 
Kan,  gjennem  dine  Hænder, 
Os  hjælpe  begge  to. 

Idunne. 

Hvad  skal  j«g  tro? 
Er  jeg  vaagen  eller  ej, 
Primer  Folk  eller  jeg? 
Er  det  Indbildning  alt. 
Med  samt  Røst  og  Gestalt, 
Eller  sandes  nu  brat. 
Hvad  jeg  drømte  i  Nat? 

Loke. 

Nej,  hør  en  Gang,  hvor  P>uen  grubler, 
Nu  gaar  det  med  Oplysningen  for  vidt! 
Hvordan,  Idunne,  faar  du  Skrupler 
Og  skjelner  skarpt  imellem  mit  og  dit? 
Velan,  vil  ej  med  mig  du  Lykken  dele, 
Da  mister  du  det  hele, 
Og  jeg,  ja,  jeg  maa  rejse  op  til  Norge 
Og  se,  om  nogen  dér  for  mig  vil  borge, 
At  jeg  kan  sætte  filosofisk  Skik 
Paa  Baggerne  foruden  al  Mystik; 
Men  det  er  kjedeligt,  naturligvis, 
Naar  man  paa  Livet  sætter  mindste  Pris, 
Som  aldrig  man  engang  maa  tænke  paa, 
Naar  sine  Tanker  man  vil  klart  forstaa. 
Derfor,  Idunne,  lov  mig  blot  et  Bid, 
Saa  skaffer  jeg  dig  Æsken  hid 

med  Æblerne,  hvis  Art  du  kjender, 
Og  vi  kan  le  ad  Tidens  Tænder! 

Idunne. 

Ja,  Loke,  ja! 
Gid  det  være  sandt! 
Og  er  det  Tant, 
Gjør  jo  mit  Ja 
Hverken  til  eller  fra. 

(Loke  klapper  paa  Stenen  og  mumler  et  Par  Ord.  og  Dvalin 
Dværg  kommer  springende  ud  af  den.) 

Dvalin. 

Hvem  banker,  hvem  kalder, 
Med  Gand  og  med  Galder, 
Mig  ud  af  min  Bo, 
Hvem  gjør  mig  Uro? 

Loke. 
Din  Mester,  Pusling!  du  maa  flytte, 
Paa  fremmed  Bund  du  har  din  Hytte. 

Dvalin. 

To  tusende  Aar 
Har  jeg  bo't  i  min  Gaard 
Uforment,  upaatalt,    , 
Dit  Varsel  er  galt. 

Loke. 

Er  du  kanske  saa  mæt  af  Dage, 

At  du  vil  heller  løses  op? 

Dog,  for  ej  Fruen  at  umage. 

Som  sidder  paa  din  Tuetop, 

Velan,  saa  skjænker  jeg  dig  Grunden, 

Naar  du  mig  skaffer,  hvad  der  er  i  Bunden. 

DVALIN. 

Er  det  Sølv,  er  det  Guld, 
Er  det  glimrende  Sten? 
Er  det  dybt  under  Muld?  ' 
Er  det  Byrde  for  én? 

•  Loke. 

Det  er  Æsken  af  Rav, 
Jeg  i  Gjemme  dig  gav; 
Aartusendet  er  omme, 
Lovfaste  er  Nornernes  Domme! 

(Dvalin  farer  som  en  Vind  ind  og  ud  igjen,  og  rækker  Loke 

Æsken.) 

Dvalin. 

Uden  Bræk  eller  Mén 
Som  den  kom  under  Sten, 
Uden  Lak  eller  Lyde,  — 
Saa  Ro  lad  mig  nyde! 

(Loke  aabner  Æsken.) 

Loke. 

Fundet  som  tabt, 
Hændet  som  haft, 
Ram  forbi, 
Kvit  og  fri! 

(Dvalin  forsvinder.) 


Loke. 

Nu,  lyster  Fruen  vel  at  smage 
En  Gjemmefrugt  fra  gamle  Dage? 

(Idunne  tager  Æsken,  bider  paa  et  af  Æblerne  og  forvandles  til 
sin  forrige  Skikkelse.) 

Idunne. 

Liv  i  dødt! 
Det  er  sødt, 
Det  er  saligt  at  nævne  : 
Vinter-Solhverv  i  Gaar, 
Og  i  Dag  Livets  Vaar, 
Hvilken  Gud  kan  den  Forskjel  udjævne! 

Hvilken  Lyst 

I  mit  Bryst! 
Hvor  mit  Hjærte  nu  banker! 

Hvor  sig  rejser  i  Dal 

Nu  en  Højeloftsal! 
Hvor  sig  hæve  de  lyslette  Tanker! 

Hvilken  PVyd, 

Gammens-Lyd ! 
Hvor  de  vaagne  af  Dvale, 

Hvor  de  nynne  paa  Sang, 

Hvor  de  sværme  i  Vang, 
Maale  Agre  som  Vibe  og  Svale! 

Hvilken  Fred 

I  hvert  Led, 
Hvilken  Travlhed  tillige! 

Ingen  Bom,  ingen  Kiv, 

Men  dog  Raskhed  og  Liv, 
Som  et  Væddeløb  trindt  i  mit  Rige! 

Gyldenaar! 
Dine  Kaar 
Kan  du  selv  kun  udtrykke; 

Selv  om  Vaaren,  i  Skjul, 
Bælt  og  Bøg,  Blomst  og  Fugl 
Kappes  kun  om  et  Glimt  af  din  Lykke! 

Is  og  Sne, 

Hvad  er  de 
Mod  den  isnende  Kulde, 

Naar  man  føler  sin  Nød 

Som  en  levende  død. 
Saa  man  ønsker  sig  dybt  under  Mulde! 

Himmel  blid, 

Foraarstid 
I  de  blommede  Klæder: 

De  er  dog  kun  et  Skin 

Mod  min  Rose  paa  Kind, 
Mod  de  nyfødte  Længsler  og  Glæder! 

Loke. 
Hvor  meget  end  de  lærde  rympe  Næsen, 
Ad  hver  en  sympatetisk  Kur, 
Saa  maatte  dog  det  lærde  Væsen 
Med  Gammen  bide  i  den  Krabbe^)  sur, 
Ja,  slikke  Fingrene  derefter. 
Og  kalde  det  paa  Græsk  en  Herreret, 
For,  som  nu  jeg,  i  sidste  Aandedræt, 
At  komme  med  en  Fart  til  Kræfter 
Og  huske  alle  verba  Stephani, 
Saa  vel  som  alle  Fejlene  deri, 
Indbilde  sig,  den  Sag  var  ren: 
I  Grammatiken  er  de  vises  Sten, 
Og  uden  Reglerne  om  qvod  og  7if 
Maa  hele  Verden  gaa  kaput. 

^)  [Et  Slags  Æbler    med   haard   Skal,    som    godt    kan  gjemmes. 
Vid.  Selsk.  Ordb.] 

Ja,  morsom  er,  trods  hver  Indvending, 
En  saadan  underlig  Ny-Tænding, 
Et  Nytaarsny,  som  ikke  blot  forjætter, 
Men  skjænker  „lyse  Nætter", 
Ej  blot  saa  lyse,  at  —  — 


Loke. 

Dér  staar  da  Gaasetaarnet  end  paa  Bakken 

Og  passer  ypperlig  til  Gaasesnakken 

Og  alle  Gaasefjerenes  Bedrifter 

I  trykte  og  utrykte  Skrifter! 

Men  hvem  er  det  paa  P^ormandsvognen  hist? 

Det  Marekattefjæs  er  fra  i  Fjor, 

Og  gid  jeg  kun  var  i  mit  Es,  saa  vist 

Som  det  er  Udgaardsloke ! 


9  3.     Gjallar-Horn. 

(1833.) 

[Denne  lille  Begyndelse    til  et  Digt  af  samme  Art   som  foregaaende 
er  kjendelig  fra  samme  Tid.] 


Hejmdal 

(vaagner  af  Dvale). 

iVlørkt  paa  Bjærget  som  i  Dalen, 
Blodet  koldt,  og  Haanden  valen, 
Hornet  tabt,  og  Røsten  lav! 
Under  Fimbulvinters  Hjærte 
Vaagned  jeg  da  kun  til  Smerte, 
Og  til  Spot  for  Ginnunggab! 

Høje  Norner!     I  som  riste 
Runerne,  der  ej  kan  briste: 
Lovene  for  Liv  og  Død! 
Skal  nu  Surturs  vilde  Lue 
Lege  under  Himmelbue, 
Svovelblaa  og  volmerød! 

Hør,  hvor  under  Hav  det  dønner! 
Frem  nu  ride  Muspels  Sønner, 
Gloende  fra  Top  til  Taa: 
Skal  den  store  Helteskare 
Med  hver  As  til  Helhjem  fare,. 
Kvalt  som  Ræv  af  Røg  paa  Straa? 

Hør,  hvor  hart  de  ædle  sove, 
Drømme,  jeg  paa  Tro  og  Love 


9  4.     BjarkemaaL 

(1833.) 

[Denne  Begyndelse,    at   jævnføre    med    Digtet    Nr.    38    i   denne  Ud- 
gaves   4de  Del,    kan   hidsættes,    om    den   end    maaske    er  lidt  ældre 
end  de  to  foregaaende.] 


BjARKEMAAL. 

Hanen  højt  med  Vingeslag 
Hilser  den  oprundne  Dag, 
Sjunger  for  hver  Kæmpetrop 

Sid  nu  op, 

Kæmpetrop ! 

Vaagner,  Venner!  Guld  i  Mund 
Har  den  aarle  Morgenstund; 
Venne-Klynge  kjæk  og  skrap, 
Vaagn  om  Kap! 

Skare,  født  til  Herrefærd, 

Svar  til  Byrd  med  Pil  og  Sværd, 

I,  som  véd  mod  Frygten  Raad: 

Op  til  Daad! 

Heltedaad ! 

Vaagner!  ej  til  Bægerklang, 
Ej  til  Skjæmt  og  Pigesang, 
Op  til  Hildurs  haarde  Leg: 

Rød  og  bleg, 

Kæmpeleg! 

Adils,  Snie,  Rolf  og  Høj! 
Hver,  som  er  paa  Valen  drøj, 
Hver,  som  godt  at  slægte  har, 

Vaagn  og  svar! 

Vaagn  og  svar! 


9  5.     Iliaden. 

(1833.) 

[Dette  ejendommelige  Forsøg  paa  en  fuld  Fordanskning  af  Homer 
er  efter  Skriften  fra  denne  Tid.  Det  afbrydes  midt  paa  en  Side  og 
har  næppe  været  ført  videre. 

Til  Sammenligning  kan  hidsættes  en  Række  smaa  Anslag  i 
samme  Retning,  forefundne  alle  som  her  lige  efter  hverandre  paa 
ét  Kvartblad  fra  omtrent   181 8. 

Disa,  jeg  beder,  o,  kvæd  klart  om  den  fnysende  Vrede, 
Højt  om  Peliden,  hvis  Harm  Helte  i  Tusendtal  kosted! 


Kvæd  du,  Asynie!  kvæd  klart  om  den  fnysende  Vrede, 
Som  i  den  højbaarnes  Bryst  opbrused  til  Grækernes  Kvide, 
Fyldte  dem  Hjærtet  med  Sorg,  nedsendte  af  Helte  fuld  mange 
For  tidlig  til   Hades  fra  Jord! 


Asynie!  kvæd  om  den  fnysende  Harm 

I  Heltens  Barm 
Til  Sorg  over  Sorg  for  de  bolde, 

Hvis  Kæmpers  Fald 

I  Tusendtal 
Fortørnelsen  mægted   at  volde! 


For  tidlig  gjæsted  saa  mangen  en  Mand 

Det  mørke  Land: 
Til  Hades  de  sank  under  Mærke ; 

Med  Hunde  saa' 

Man  Fugle  smaa 
Sig  gotte  med  Kjød  af  de  stærke.] 


Iliaden. 

Uer  ligger  mig  paa  Tunge, 
Der  skødes  mig  i  Hu 
Et  Kvad,  vel  værdt  at  sjunge, 
Enddog  det  er  en  Gru: 
Saa  mange  af  de  bedste 
med  Heltemod  i  Barm, 
Der  Helhjem  maatte  gjæste 
For  Havfrusønnens  Harm! 
Ja,  for  med  Ejgil  Snare 
Atriden  ypped  Kiv, 

En  dejlig  Kæmpeskare 

Opofrede  sit  Liv; 

I  Nætter  og  i  Dage 

Til  Spot  og  Rov  de  laa 

For  Køter  og  for  Krage  — 

Men  Zevs  det  vilde  saa! 

Ja,  Kæmpetrætten  voldte 

Hans  og  Latones  Søn: 

Forbitret  var  den  stolte 

Og  gav  derefter  Løn; 

Forbitret  paa  Atriden, 

Som  haanede  hans  Præst 

Han  kunstig  vakte  Spliden, 

Som  hævnede  ham  bedst! 

Fuld  nemt  er  det  at  samle, 

Paa  Sang-Gudindens  Ord, 

Det  Krysas  var  hin  gamle : 

Han  fra  Apollons  Kor, 

Med  Spir  og  Krans  i  Hænde, 

Kom  i  sin  Præstedragt, 

Saa  god  var  han  at  kjende, 

Og  ærlig  var  hans  Agt: 

Udløse  han  kun  vilde, 

For  Sølv  og  røden  Guld, 

Fra  Slavekaar  umilde 

Sin  Daatter  vennehuld, 

Som  Grækerne  til  Fange 

Nys  med  Staalhandsker  tog.   — 

Han  bukked  mange  Gange 

Og  dybe  Suk  han  drog. 

Han  tiggede  om  Naade 

Den  hele  græske  Hær, 

Og  til  Atrider  baade 

Han  vendte  sig  især; 

Han  sagde:  Guder  alle, 

Som  trone  højt  i  Sky, 
For  eder  lade  falde 
Kong  Priams  stolte  By! 
De  eder  hjem  ledsage 
Med  Fred  fra  Herrefærd, 
Men  giver  mig  tilbage 
Den  Daatter,  jeg  har  kjær! 
Lad  godt  deraf  mig  nyde, 
Jeg  er  Apollons  Præst, 
Den  Mester  i  at  skyde. 
Som  fjærnest  træffer  bedst! 

Da  lød  det  trindt  i  Lejren : 
Ja,  Ære  med  haits  Præst, 
Som  raader  tit  for  Sejren, 
Og  fjærnest  træffer  bedst! 
Men,  hvem  det  ikke  hued. 
Det  var  Atriden  stolt, 
Ja,  Agamemnon  trued. 
Han  svared  kort  og  koldt: 
Det  er  din  Lykke,  Gubbe! 
Om  du  til  Bens  er  rap, 
Se  til,  du  dig  kan  skruppe, 
Og  tak  din  Gud,  du  slap. 
Thi  vover  du  at  nøle  — 
End  sige  gaar  igjen  — 
Her  ved  de  skarpe  Kjøle, 
Blandt  græske  Høvedsmænd: 
Trods  Spir  og  Lavrbærkranse, 
vSom  du  nok  stoler  paa, 
Da  lære  skal  at  danse 
Jeg  dine  Lokker  graa! 
Din  Daatter,  mig  til  Glæde 
En  Tjenerinde  fin, 
Skal  flittig  Væven  træde 

Og  rede  Sengen  min, 
Til  Ungdommen  faar  Ende, 
I  Argos,  langt  af  Led,  — 
J^er  ej  jeg  slipper  hende, 
Gak  du  med  den  Besked! 

Saa  talede  den  stærke. 

Og  Skræk  i  Gubben  for, 

Han  maatte  Uraad  mærke 

Og  mæled  ej  et  Ord, 

Men  gik,  hvor  Bølger  sjunge 

Ved  det  oprørte  Hav, 

Gik  fort  med  Fødder  tunge, 

Som  Gubben  til  sin  Grav! 

Men  da  han  kom  til  Side, 

Da  gjorde  han  sin  Bøn, 

Udøsende  sin  Kvide 

For  Leto's  Kong'esøn, 

For  ham  med  Sølverbuen, 

Den  Krysas'  høje  Drot, 

Som  har  hos  Honningdruen 

Paa  Tenedo  sit  Slot: 
„Hør  mig,  du  med  Sølverbuen, 
Ja,  bønhør,  hvis  nogen  Tid 
Kransene  og  Offerluen 
Ved  min  Haand  dig  gjorde  blid, 
Naar  af  Øxne  og  af  Bukke 
Fedmen  jeg  dig  gav  med  Æren  — 
Hævn  du  mine  hule  Sukke, 
Med  din  Pil,  paa  Grækerhæren!" 

Det  hørte  han  der  oppe, 
Det  rørte  Gubbens  Gud, 
Og  fra  Olympens  Toppe 
Nedfor  den  Herre  prud, 
V.  36 

Ham  fulgte  Sølverbuen 
Og  Koggeret  fuld  svart; 
At  gram  han  var  i  Huen, 
Det  saa'  man  paa  hans  Fart, 
Et  rædsomt  Brag  og  Bulder 
Og  hørtes,  hvor  han  kom, 
Fra  Kogret  paa  hans  Skulder, 
Hvor  Pilene  fløj  om; 
Men  fra  hans  Sølverbue 
End  hulere  det  lød, 
Da,  bænket  lavt  paa  Tue, 
Han  fra  det  fjærne  skød. 
Det  aldrig  fejle  kunde. 
Han  ramte  sikkert  nok, 
Først  Muler  og  Jagthunde, 
Og  saa  en  Kæmpeflok: 
Alt  som  en  Stad  i  Lue, 
Af  Baal  for  blege  Lig, 
Var  Lejren  at  beskue 
I  hele  Dage  ni. 

Det  rørte  Heres  Hjærte, 
Gudinden  hvid  og  skær. 
At  se  paa  deres  Smerte, 
Som  huld  hun  var  især; 
Thi  skødes  bent  i  Sinde 
Det  Ejgil  Snarensvend, 
At  Raad  kanske  at  finde 
Der  var  hos  kloge  Mænd. 
I  næste  Morgensvale 
Da  stævnede  han  Ting, 
Og  stod  saa  op  at  tale 
I  Kæmpekreds  og  Ring: 
Det  er  nu  at  befrygte. 
Han  sagde  kort  og  godt, 

At  vi  maa  alle  flygte 
Og  høste  Skam  og  Spot,   — 
Thi  Krig  og  Pest  at  døje 
Saa  langt  fra  Hus  og  Hjem. 
De  Kaar  er  alt  for  drøje, 
Vi  har  faa't  nok  af  dem; 
]\Ien,  har  vi  i  vor  Skare 
En  Spaamand  eller  Præst, 
Som  os  kan  aabenbare. 
Hvad  Græker  tjener  bedst, 

EFTERSKRIFT. 


rSærværende  femte  Bind  af  N.  F.  S.  Grundtvigs  Poetiske 
Skrifter  var  ved  Udgiverens  pludselige  Død  den  14de  Juli  1883 
saa  vidt  fremmet,  at  de  26  første  Ark  forelaa  rentrykte,  det  27de  i 
Korrektur,  medens  Manuskriptet  til  de  9  sidste  Ark  var  afleveret  i 
Trykkeriet. 

Da  det  var  den  afdøde  Udgivers  Ønske,  at  i  det  mindste  ét 
nyt  Bind  maatte  udkomme  til  Jubelfesten  den  8de  September,  har 
Forlæggeren  sørget  for  at  paaskynde  Afslutningen  af  dette  5te 
Bind,  som  under  Medvirkning  af  Udgiverens  efterladte  herved  fore- 
lægges Almenheden. 

Det  Forord^  som  af  en  imellem  Svend  Grundtvigs  efterladte 
Papirer  forefunden  Seddel  ses  at  skulle  have  indledet  5te  Bind, 
vilde  have  omtalt  de  i  nærværende  Udgave  ikke  medtagne  poetiske 
Skrifter  fra  Perioden  1818-34,  nemlig:  Versene  i  Saxo  og  Snorre 
(1818-23),  Bjovulfs  Drape  (1820)  og  Krønnikerim  (1829),  samt  moti- 
veret Medtagelsen  af  Salmer  som  den  fra  18 17  og  de  fra  1826. 

Avgust  1883. 

J.  B. 


RETTELSER. 


IV.  Ved  Nr.  i  burde  været  omtalt  de  tre  deraf  dannede  Digte  i 
Sang- Værk  II,  Nr.   109-11. 

V.  I  Overskriften  til  Nr.  70  findes  den  —  over  Siden  gjentagne 
—  slemme  Trykfejl:  Folke-Døretl,  som  i  Henhold  til  Indholds- 
listen  bedes  rettet  til  Folke-Oøsen. 

